
Homero vertėjas 
Daktaras Jeronimas Ralys 


(1876—1921) 


Paprastai žmonės, gėrėdamiesi kokiu nors žymiu veikalu, 
mažai arba visai nekreipia dėmesio į žmogų, jį sukūrusį, iv reikia 
pripažinti, kad kūrinys daugelyj atvejų yra įdomesnis už kūrėją. 
Apie Ralį to jokiu būdu pasakyti negalima, nes jisai buvo visų 
pirma labai žymus žmogus, o jau tik paskui gabus literatas. 
Jo literatūriniame palikime pasireiškė tiktai dalis to didelio turto, 
kuris glūdėjo jo dvasioj. Tie gabumai, kuriuos žmogus atsineša 
su savim į pasaulį — tai yra Dievo dovana; nuo žmogaus pareina, 
ar jis pasinaudos ta dovana, ar nepasielgs taip, kaip tas tarnas 
Evangelijoj, kuris įkasė savo valdovo pinigus į žemę. Ralys ne> 
paslėpė duotojo jam „talento“, bet visą gyvenimą pavedė tam, kad 
tas „talentas“ išaugtų ir duotų didelių palūkanų. 


O sunkus buvo tas darbas ir erškėčiuotas jo gyvenimo kelias! 


Likimas, duodamas Raliui kilnią ir stiprią sielą, užmiršo jį 
apdovanoti kūnu, kuris galėtų gerai tarnauti tokiai sielai. Mažas 
luošas žmogelis visą amžių turėjo kovoti su įvairiais negalavimais. 
Tie negalavimai nepadarė jo nei atsiskyrėliu, nei pavyduoliu, 
kuris negali be neapykantos žiūrėti į kitus sveikus ir stiprius 
žmones. Ramia ir giedria akim žiūrėjo jisai į pasaulį ir į žmones, 
žavėdamas juos savo paprastumu, nuoširdumu ir kilniu žmos 
niškumu. 


Jau gimnazijoj — senoj rusų gimnazijoj, kuri sugebėdavo 
tiktai atstumti mokinius nuo antikinės senobės, prieš jį atsivėrė 

klasikinio grožio paslaptis ir jau tada jisai pradėjo darbą, kuris 
įamžino jo vardą lietuvių visuomenėje. Pasakojama, kad, dar 
mokinys būdamas, Ralys išvertė į lietuvių kalbą visą Homerą. 

Ar žmogui, taip giliai sužavėtam Homero grožiu, nekilo sva= 
jonių pavesti visą savo gyvenimą bendravimui su senovės turs 
tais? Bet ką veiktų Lietuvoje anais laikais klasikinės filologijos 
atstovas? Ralys norėjo dirbti savo kraštui ir savo žmonėms. 
Tas noras privertė ji atsisakyti nuo kelio į stebuklingai gražų, 
bet aukštą ir tolimą dievų, didvyrių ir dainių kraštą ir pasirinkti 
kelią, kuris galėjo jį privesti tiktai prie skurdžių Lietuvos lūšnų, 
prie niūrios, bet brangios gimtosios pastogės. Ralys pradėjo stu= 
dijuoti mediciną ir darė tai su visu atsidėjimu iz rimtumu. Tokios 
studijos beveik nepalikdavo laiko kitiems užsiėmimams. Bet 
miruoliui, atsilankiusiam nors vieną karta dieviškame Homero ir 
Platono krašte, sunku užmiršti kelias į tą karalystę. Praleidęs 
visą dieną ir vakarą ar tai laboratorijoj, ar tai anatomikume, ar 
prie ligonių lovos, Homero entuzijastas galėdavo pavesti myli= 
majam dainiui tiktai vėlyviausias nakties valandas. Tomis vas 
landomis gimė antrasis tų pačių Homero poemų vertimas, nes 
pirmuoju, padarytu dar gimnazijoj, vertimu Ralys pasitenkinti 
negalėjo. 


Baigęs studijas Ralys apsigyveno Jonavoj, kur netrukus 
įgijo visos apylinkės garbę ir meilę. Kilniam patrijotui buvo 
visai svetimas tas zoologiškas nacijonalizmas, kuris su neapys 
kanta žiūri į svetimos tautos žmones; jisai neskyrė tarp savo 
ligonių lietuvio nuo lenko arba žydo, visiems lygiai nešdamas 
širdingą pagalbą jų negalavimuose. 

Atėjo karas. Ralys buvo rusų priverstas apleisti Lietuvą. 
Nelaimingas atsitikimas norėjo, kad žūtų abiejų Ralio Homero 
vertimų rankraščiai. Grįžęs po karo į Lietuvą, jis vėl apsigyveno 
Tonavoj, vėl pradėjo sunkų gydytojo darbą. Jonaviečiai dažnai 
matydavo vėlyviausiomis nakties valandomis žiburį Ralio kame 
bary: tai sugrįžęs vėlai nuo ligonių gydytojas sėdėdavo sulenkęs 
savo siaurą silpną krūtinę prie rankraščių apkrauto stalo ir rengė 
naują — trečiąjį iš eilės — Ilijados ir Odissejos vertimą. 

1921 metais Švietimo Ministerija išleido Odissejos vertimą. 

To veikalo entuzijastiškas priėmimas Lietuvos visuomenėje 

paskatino Ralį prie galutino Ilijados vertimo apdirbimo. Gal tas 
įtemptas darbas, surištas su vis didėjančiomis gydytojo pareis 
gomis, prisidėjo prie to, kad ir taip jau silpna kilnaus filantropo 
sveikata galutinai atsisakė jam tarnauti. 


Po labai trumpos ligos 1921 m. gruodžio 17 d. Ralys persi= 
skyrė su šiuo pasauliu. Keletą dienų prieš mirtį jį aplankė 
p. Nasvytis. Nors ir smarki buvo žiema, tačiau Ralys rengėsi 
važiuoti pas ligonį į kaimą su lengvu rudeniniu paltu. P. Nass 
vytis atkreipė jo dėmesį į pavojų, gręsiantį jo sveikatai, bet į tą 
perspėjimą susilaukė tiktai atsakymo, kad mirtis ir gyvenimas 
esą jam visai lygūs ir todėl mirties nesą ko bijoti... Toks atsas 
kymas kuklaus ir nuoširdaus žmogaus lūpose, kuris nepakęsdavo 
tuščių žodžių ir iškilmingų posakių, yra labai reikšmingas. Tiktai 
labai švarūs, labai aukštos sielos žmonės gali taip ramiai ir su 
tokiu dideliu pasitikėjimu žiūrėti į nežinomą ateitį. 


Likimas, kuris niekuomet nebuvo perdaug palankus gyvam 
Raliui, žiauriai pasielgė ir su velionies dvasiniais palaikais. Ralys 
suspėjo perrašyti spaudai tiktai penkiolika pirmųjų Ilijados gies= 
mių. Tiktai tas rankraštis mums užsiliko, o likusiųjų giesmių 
juodraščiai žuvo be jokių pėdsakų. 


Geriausi Odissejos leidimai ir vertimai 


1. Kritiški leidimai 


Ludwich. Homeri carmina, rec. et selecta lectionis varietate 
instruxit. Odyssea. Vol. I—II. Lipsiae 1889—1901. 

Van Leeuwen — Mendes da Costa. Id. Ed. II. Lugduni 
Batavorum 1898. 

Monro et Allen. Homeri Opera. Vol. III et IV. Ed. II. 
Oxonii 1908, 


2. Komentuoti leidimai 


Vokiečių kalba: Ameis-Heinze-Cauer'io. Leipzig 1915 są. 
Prancūzų kalba: Pierron'o. 1875. | 


3. Geriausi vertimai 


Prancūziškas: Lecont de Lisle'o 1866—1867 ir V. Bėrard'o 
1930. 

Angliškas: Chapmann'o I leid. 1598—1616. ir Andrew 
Lang'o ir Butcher'io. 

Vokiškas: Voss'o I leid. 1795. 

Lenkiški: Siemienski'o ir Wittlin'o. 

Rusiškas klasiškas Žukovskio vertimas. 

Weil das epische Gedicht nicht die dramatische 
Einheit haben kann, weil man einc solche absolute 
Einheit in der Ilias und Odyssee nicht gerade nachweisen 
kann, vielmehr nach der neuern Idee sie noch Eur zers 
stūckelter angibt, als sie sind, so soll das epische Gedicht 
keineė Einheit haben, noch fordern, dass heisst, nach meis 
ner Vorstellung; cs soll aufhėren cin Gedicht zu sein. 
Und das sollen reine Begriffc csin, denen doch selbst die 
Erfahrung, wenn man genau aufmerkt, widerspricht. Denn 
dic Ilias und Odyssee, und wenn sie durch die Hande 
von Tausend Dichtern und Redakteurs gegangen wžren, 
zeigen die gewalisame Tendenz der poetischen und kris 
tischen Natur nach Einheit, 

Goethe an Schiller 28.IV.1797. 


I. Kur gimė, gyveno ir mirė Homeras? 
II. Dirva, iš kurios išaugo Homero poezija. 


1. Pirmas sluoksnis: liaudies pirmykštė poezija. 

„ Antras sluoksnis: Kretos<Mikenų kultūros palikimas. 
„ Ajolų sakmė. 

„ Jonenų epai. 


m 


"B Li 


III. Homero klausimas. 


1. Ilijada. 
2. Odisseja. 


IV. Homero kritikos metodai. 


„ Prieštaravimų metodas. 
„ Senoviškos kultūros liekanos Homero pocmosec. 
„ Kalbos ir eiliavimo įvairumai. 


LU NM m 


V. Vienas ar du Homerai? 


„ Senoviškieji ir naujoviškieji choridzontai. 

„ Naujųjų literatūrų analogijos. 

„Giesmė apie Ilioną buvo sukurta Homero jaunystėj, o giesmė apie 
Odissejaus grįžimą jo senatvėj. 


LU NO 


VI. Homeras, prisikėlęs iš numirusiųjų. 


Priedas. Graikų seniausios istorijos pagrindinės datos. 


Homeras ir Odisseja' 


Kur ir kada gimė, gyveno ir sukūrė savo stebuklingąsias 
poemas didžiausias pasaulio poetas? Į tuos klausimus jau ses 
novė nieko tikro atsakyti negalėjo, nors ir gana anksti pradėjo 
juo domėtis: žinome, kad jau penktame amžiuje prieš Kristų 
Stesimbrotas iš Taso salos parašė traktatą ,Apie Homero 
kilmę ir gyvenimą“. Traktatas mums neišliko, bet iš vėlyvesnės 
labai plačios literatūros apie Homero gyvenimą mes galime 
spręsti, kad jau tyrinėtojas, parašęs veikalėlį, kurį įprasta lais 
kyti pirmu naujo mokslo, literatūros istorijos pavyzdžiu, galėjo 
remtis vien tik gausiomis ir įvairiomis legendomis, anksti apsu+ 
pusiomis dieviškojo dainiaus galvą. 

Apie tų legendų gausumą liudija ginčai dėl poetų karaliaus 
kilmės. „Septyni miestai — skaitome vienoj senovės epigramoj 
(Anthol. Planud. IV, 297—298) — ginčijosi dėl Homero šven 


tosios giminės“. 


I 


Istorinį branduolį Homero žinovų dauguma yra linkusi mas 
tyti tik legendose, surištose su Smirna, jonėnų kolonija Mažojoj 
Azijoj, ir su taip pat jonėnų apgyventomis Chijo ir Ijo salomis. 

Apie Smirną, kaip Homero gimimo vietą, kalba didysis 
graikų lirikas Pindaras ir jau mūsų minėtas Stesimbros 
tas iš Taso. 

Besiremdamas viena vieta homeriniame himne Delfų Apols 
lonui: „aklasis vyras gyvena Chije“, kitas garsus graikų liris 
kas, Simonidas, tvirtina, kad Homeras žymią savo gyves 


1) Pal. V. Šilkarskis, Homeras ir graikų epinė poezija. I ir II dalis 
(psl. 1—200). 


XIV VLADIMIRAS ŠILKARSKIS 


nimo dalį praleidęs šitoj saloj. Dar istoriniais laikais Chije gy 
veno Homeridų giminė, kuri laikė save dainiaus ainiais ir vertėsi 
jo giesmių recitacija, ir tai šiek tiek gali paremti Simonido 
hipotezę. 

Pagaliau trečia legendų eilė B Homero mirtį ir laidotus 
ves mažoj Ijo saloj. 

Yra žymių Homero tyrinėtojų, kurie stengiasi sujungti šias 
tris legendas į vieną ir nustatyti jų istorinį pagrindą, sakydami, 
kad Homeras gimęs Smirnoj, gyvenęs. Chije, o miręs Ijo saloj. 
Nieko daugiau be tos hipotezės su labai svyruojančiu pamatu 
Homero žinovams sukurti nepavyko. Kad Homeras buvo Jo 
nijos sūnus, apie tai -neginčijamą liudijimą suteikia mums jo 


žiba, 


Apie laiką, kada gyveno Homeras, antikinėse legendose 
nerandame jokių rimtų davinių: gana pasakyti, kad senovė, be> 
sirėmdama šiomis legendomis, buvo linkusi laikyti Homerą Tros 
jos karo amžininku. Norėdami tad šiek tiek išsklaidyti miglą, 
apsupusią laikotarpį, kuriame gyveno mūsų poetas, mes netus 
rime kito kelio, kaip kreiptis prie netiesioginių liudijimų, kuriuos 
surinko mums kruopštis graikų tovalūros ir bendros kultūros 
tyrinėjimai. 

Croiset, pvz,, ištyrė Odissejos citacijas ir imitacijas se> 
niausiojo graikų liriko Archilocho fragmentuose; Archis 
lochas „žydėjo“ septinto amžiaus vidury — taigi Odisseja nes 
galėjo būti sukurta vėliau negu pirmoje septinto šimtmečio pus 
sėj. Archeologas F. Studniczka atkreipė dėmesį į vieną vietą 
Pausanijo veikale, kur aprašoma  skrynutė, kurioj Kipselo 
motina išgelbėjo savo“ sūnėlį. 'Skrynutė buvusi papuošta pas 
„veikslų Nausikajos su tarnaite ir mulais. Kadangi žinome, 
jog Kipselas buvo nuo 657 m. pr. Kr. Korinto valdovu, tai 
jr Pausanijo žinutė nustatanti tą patį terminą ante guem, 
kai ir Croiset tyrinėjimai. 

Žymiai sunkiau yra nustatyti terminum post guem. 

Palyginti tvirčiausią pamatą suteikia čia mums foinikiečių 
"kultūrinės įtakos pėdsakai mūsų poemose. Foinikiečių santykiai 
„su jonėnais prasideda devintame šimtmety. Ilijada ir ypač Odis- 
seja rodo, kad tais laikais, kada jos buvo sukurtos, tie santykiai 

pasidarė jau gana glaudūs. Reikia tad manyti, kad mūsų poes 
mos atsirado tarp 800 ir 650 metų pr. Kr. 


II 


Aštuonioliktojo amžiaus galo ir devynioliktojo pradžios ros 
mantikai, sužavėti Homero poezijos grožiu, laikė ją tobuliausia 
liaudies kūrybos išraiška. Dabar nėra nei vieno rimto 
tyrinėtojo, kurs neigtų, kad Homero poezija galėjo atsirasti tik 
po ištisų amžių istorinio graikų gyvenimo, ir kad jos nepalygis 
namas menas, kaip dangus nuo žemės, skiriasi nuo pirmykštės 
liaudies poezijos. 

Kuriais gi keliais ėjo graikų ankstyvoji dvasinė kūryba, kol 
pasiekė savo aukščiausias viršūnes? 


LL 


Liaudies kūryboj nesunku atskirti du lobynu — prozinį ir 
poetinį. 

Proziniame lobyne pirmoj vietoj reikia paminėti pastangas, 
stebinančias mus tiek savo naivumu, tiek lakumu, išspręsti žmos 
nių giminės kilmės ir bendros pasaulį valdančių jėgų tvarkos 
klausimą. Iš tų pastangų gimsta pagaliau kosmogoniniai 
mitai 

Greta klausimo, iš kur mes esame kilę, anksti iškilo ir antes 
ras klausimas — kur mes einame? Pastangos tam klaus 
simui išspręsti veda prie seniausiųjų žmonijos eschatalogis 
nių mitų kilimo. 

Pirmykštis žmogus lengvai sujungdavo padavimus apie sa= 
vo valdovų ir didvyrių žygius su veikimu dieviškųjų būtybių, 
kurių realumu jis, žinoma, nėkiek neabejojo. Tokiu būdu sa ks 
mė apie herojus anksti susilieja su sakme apie die 
vus, taip kad beveik neįmanoma pravesti tarp jų griežtos 
ribos. Heroinė sakmė tai svarbiausias epinės, tiek homerinės 
tiek priešs ir pohomerinės poezijos šaltinis. 

Tam pačiam lobynui priklauso įvairios tiek privataus tiek 
visuomeninio gyvenimo taisyklės. Dorovės nuostatai pirs 
mykščio žmogaus būdavo išreiškiami vaizdžiu pasakų, pasa 

kėčių ir patarlių pavidalu. Taip pat kaip ir sakmė, pas 
saka įtraukdavo į savo ratą antgamtinės galias, kurių veikimą 
liaudis jautė visose gyvenimo srityse. . 

Ši proziniame lobyne išlaikyta medžiaga, tai seniausias 
sluoksnis tos dirvos, iš kurios ir ant kurios 
išaugo graikų epinė poezija. 

Daug amžių žmonės neturėjo kitos priemonės išlaikyti sa- 
vo dvasiniams laimėjimams, kaip tik atmintį. Puikiausią 
paspirtį atmintis anksti rado ritme. Ritmika pasireiškia trimis 
formomis: ritmišku kūno judėjimu arba šokiais, moduliuo- 
tu garsu arba muzika, artikuliuotu žodžiu arba daina. Iš 
tų trijų pradų susidaro tai, ką didelis lenkų mokslininkas Tadas 
Zielinski vadina trilype chorėja. | 

Pirmas trilypės chorėjos pavidalas tai apeiginė cho- 
rėja. Šokiai, muzika ir dainos tarnauja čia dievybės garbini- 
mui, pasireiškiančiam maldos formoj. 

Antras pavidalas — tai darbo chorėja, kurioj šokius 
atstoja ritmiški paties darbo judėjimai. Dažnai su tam tikrais 
darbais, ypatingai lauko, jungėsi maldos visas žmogaus gyveni 
mo sritis globojantiems dievams: darbo dainos susiliedavo tos 
kiu būdu su apeiginėmis giesmėmis. 

Garbinimas dievo galybės ir maldavimai sujungti su vilti- 
mi, kad dievas juos patenkins, iš vienos pusės, ilga eilė švel> 
nių ir niaurių, džiaugsmingų ir prislėgtų, rimtų ir pašaipių nuos 
taikų, išreikštų darbo dainose, iš antros — suteikia tiek apei- 
ginei, tiek darbo chorėjai aiškiai lirinį pobūdį. 

Toj lirikoj nesunku pastebėti ir tam tikrus epinės poe- 
zijos gemalus. Garbinant dievą, galima buvo apsakyti apie 
kokį nors jo galingą žygį arba stebuklingai suteiktą žmogui 
pagalbą; tuo būdu į apeiginę chorėją buvo įnešamas epinis eles 
mentas. Tas pats atsitikdavo ir darbo chorėjoj, kai darbinins 
kas įjungdavo į savo dainą atsiminimą apie kokį nors svar 
bų ar šiaip sužadinusį jo vaizduotę įvykį. 


Ž. 


Pirmas sluoksnis dirvos, iš kurios sėmėsi sau gyvybines jės 
gas graikų epinė poezija, tai pirmykštė liaudies tiek prozinė, 

tiek poetinė kūryba, kurios pamatinius bruožus mes ką tik sten= 
gėmės nupiešti. Tas sluoksnis galima rasti bene pas visas taus 
tas. 

Antrame sluoksnyje, kuris paliko pėdsakų Homero poemose, 
galima rasti kai kurių pradų, aiškiai liudijančių apie Kretos — 
Mikenu kultūros įtaką graikų ankstyvajai dvasinei plėtotei. Odi- 
nis skydas, bronziniai ginklai, jaučio ir liūto motyvai, kurie daž: 
nai kartojasi Homero palyginimuose ir kurių prasmė buvo mums 
tamsi, kol Schliemann praėjusio šimtmečio antroje pusėje 
neiškasė Mikenuose ir Tirinte paveikslų su panašiais motyvais; 
skirtinga nuo vėlyvesnės jonėnų architektūros statyba, sužadė> 
tinės pirkimas, kurio vietą užėmė Homero laikais kraitis, duos 
damas tėvo ištekančiai dukteriai — visi tie bruožai negali būti 
suprasti kitaip, kaip prileidžiant, kad jonėnų epikai, prie kurių 
priklausė Homeras, tęsė čia toliau tradicijos siūlą, kurio pras 
džios reikia ieškoti Mikenų laikuose. 

Religijos srityje pasirodė, kad labai praplitę graikų 
žemėj Atenos, Heros, Afroditės ir Letos kultai 
yra kilę iš priešgraikiškų laikų. Apsupta liūtais dievų motina, 
kurią garbino ateniečiai, yra atvaizduota vienam žiedo antspaus 
de, rastame Kretos sostinės Knosso iškasenose: archeolos 
gai mano, kad tas antspaudas buvo padarytas apie pusantro 
tūkstančio metų prieš Kristų. 

Kad graikų pasiskolinimai iš „kretiečių“ muzikos srityje 
buvo labai žymūs, rodo jų instrumentų pavadinimai, kurie, kaip 
forminga (kanklės), salpinga (trimitas), siringa (to> 
šelė), gitara yra neabejotinai svetimos kilmės. Kad gitara ir 
fleita buvo vartojamos jau kretiečių, žinome iš vieno Kretoj 
atkasto sarkofago, ant kurio yra atvaizduoti abu instrumentai. 

Kad trilypė — dainos, muzikos ir šokių — chorėja pasiekė 
aukšto išsiplėtojimo jau KretossMikenų kultūros laikotarpy, 
irodo tarp kitko legendos, išlaikytos mums graikų poetų. Hos 
meras pasakoja, kad mitinis Kretos karaliaus Mino rūmų stas 
tytojas Daidalas įsteigė jo sostinėj Knosse karalaitei 
Ariadnei atskirą šokių salę. Delo salos gyventojai pasa- 
kojo vėl, kad jų mėgiamąjį „gervės šokį“ pirmą kartą šoko 
didvyris Tesejus, klajodamas po! Labirinto rūmus, iš kurių 
jis išsigelbėjo tik karalaitės siūlo pagalba. 


2 

Sunkiau, žinoma, buvo graikams pasiskolinti iš, pavergtų 
Aigejaus jūros gyventojų ne tiktai muzikos instrumentų melo- 
dijas, bet ir žodžio meno formas, nes čia rimtą kliūtį sudarė 
kalba. Bet kaip vėliau tą kliūtį nugalėjo romėnai, perimdami 
graikų poezijos formas, ypač jų puikią ir be galo įvairią metriką, 
taip ir apie nugalėtojus graikus galima būtų su tam tikra teise 
pasakyti tą patį, ką Horacijus pasakė apie romėnus: 

Graecia capta ferum victorem cepit et artis 
intulit agresti Latio. 


— 


J. 


Trečias sluoksnis dirvos, iš kurios ėmė sau maistą graikų 
epas, buvo ajoliška sakmė. 

Ajolų arba achajų sakmė pasisavino ilgą eilę pradų tiek 
iš primityvios liaudies, tiek iš pavergtųjų kretiečių kūrybos. 
Svarbiausį vaidmenį betgi vaidina joje jų gimtojo krašto vaiz= 
dai ir padavimai, jų pačių sukurtos legendos, jų tautos praeities 
atsiminimai, jų didvyrių žygiai. Achajų pirmoj tėvynėj — Grai= 
kijos šiaurėje ir pietuose — randame daugumą vietų, įvykių ir 
herojų, apie kuriuos pasakoja mums Homero poemos, ypač 
Ilijada. 

Seniausioji ajolų sakmė greičiausiai nieko nežinojo apie 
Trojos paėmimą ir sugriovimą, bet papasakojo tik apie savo vy 
riausiojo didvyrio Achillo nelaimingą žygį ir mirtį. Taip pat 
įo sujungimas su Agamemnonu ir kitais Trojos karo das 
lyviais įvyko gana vėlai. Ką tik sakėme, kad visus tuos da= 
lyvius jungia tamprūs: ryšiai su šiaurinės, vidurinės ir pietinės 
Graikijos kraštais, bet pačioj Graikijoj sakmė vargu ar bus 
jau surišusi juos vienus su kitais, tai įvyko žymiai vėlyvesniais 
laikais ajolų, o iš dalies gal net jonėnų kolonijose. Vie- 
no tautinio epo asmenimis jie virto tik Jonijoj. 


4, 
Joniška sakmė, tai ketvirtas epinės dirvos sluoksnis, iš kus 
rio jau betarpiškai išaugo Homero poezija. 


Jonėnai sukūrė pirmiausia klasiškąjį eilėraštį, su kuriuo grai= 
kų epinė poezija jau niekuomet nebepersiskirs. Heksametras su 

savo nepastovia cezūra dainuoti netinka — taigi jonėnai pakeitė 
senų dainų metrines formas tipingu sakomuoju (recituojas 
muoju) eilėraščiu. Žinoma, tai įvyko ne iš karto: tarp palaidų 
pirmykščių dainų ir Homero epopejos turime įsivaizduoti pes 
reinamąjį laikotarpį, kur daina palengva užleidžia vietą recitas 
vimui, dainius pameta kankles, kuriomis pritardavo savo dais 
noms, dabar jis ne kankles, bet lazdą,"papuoštą lauro pluoštu, 
ima i rankas, ir ta lazda (rabdos) pasidaro jo veikimo simbolis: 
nuo jos vardo epinių poemų sakytojas ir gauną rapsodo vardą. 
Rapsodai, žinoma, pasinaudojo visais savo ajoliškų pirmata- 
kų laimėjimais. 

Kurdami naują menišką kalbą, jie įvedė jon dau 
gybę senų ajoliškų formų. Jonėnų epinė kalba nesutampa nė 
su viena graikų tarme; paprastame gyvenime niekas jos niekuos 
met nevartojo. Jonėnų rapsodai su labai toli siekiančia meniška 
laisve vartoja tiek joniškas tiek ajoliškas formas, atsižvelgda- 
mi vien tik į skambumo ir metrikos reikalavimus. Nežiūrint į 
toki savo dirbtinį pobūdį, jonėnų epo kalba turėjo didžiausios 
įtakos visoms graikų kalboms, kurios išplėtojo savo literatūrą: 
neatsižvelgiant į Homero epą, negalima todėl suprasti nei graikų 
lirikos, nei dramos, nei prozos. Nenuostabu, kad vėlyvesnės 
kartos vadino epinę kalbą „dievų kalba“. 

Ajolai kūrė greičiausiai tik atskiras dainas ir nejungė įvai- 
rių sakmių ir dainų į didesnius vienetus: jonėnų rapsodai dar 
gerokai prieš Homerą pradėjo jungti įvairiausias tiek ajolų tiek 
savo pačių sakmes į didesnes visumas. Sakmė apie karą prieš 
Troją, reikia manyti, anksti pasidarė vidurtaškiu, apie kurį 
pradėjo kristalizuotis įvairūs kiti pradai. Recituodami jonėnų 
aristokratų rūmuose savo epus ir norėdami jiems atsidėkoti už 
jų vaišingumą, rapsodai įtraukdavo į savo giesmes padavimus 
apie jų protėvių garbingus žygius — tie protėviai darėsi" tokiu 
būdu garsiojo karo dalyviais, nors pirmykštė ajolų sakmė apie 
Trojos karą nieko apie juos nežinojo. Pavyzdžiui, Mileto kas 
rališkoji šeima laikė save Pilo Nelejidų giminės ainiais: rapsodai 
padarė Pilo karalių Nestorą daug prityrusiu išminčium, 
kurio patarimai vyriausiems achajų karžygiams, apgulusiems 
Troją, turėjo labai didelės reikšmės. 

„ Kitus vėl didvyrius rapsodai įvesdavo kompozicijos ir įspūs 

dingumo sumetimais. Susipykęs su vyriausiuoju vadu, Achillas 
nedalyvauja mūšiuose prieš trojėnus. Kad padarytų tų mūšių 
įspūdingą vaizdą, rapsodai turėjo įvesti į savo giesmes naujus 
galingus didvyrius: Achillo vietą užima Salamino karaliaus Te: 
lamono sūnus Ajantas ir argietis Diomedas. Kad pa- 
matuotų žygį prieš Troją, jie jungia su padavimais apie tą karą 
Peloponneso sakmes apie Heleną, Parį ir Meneląją, 
apie Agamemnoną ir Klitaimnestrą. 

Didžiausios reikšmės jonėnų rapsodams turėjo sakmė 
apie Odissejų. Ankstyvas tos sakmės pavidalas bus grei- 
čiausiai buvęs fantastiškas apsakymas apie narsaus jūreivio nuo 
tykius tolimoj kelionėj. Jūreivio asmuo pradžioj nevaidino, tur 
būt, jokios rolės — tai buvo tik siūlas, ant kurio galima buvo 
nerti įvairius nuotykius. Nežinia kada, bet neabejojamai dar 
ankstyvais laikais, tas herojus gavo negraikišką vardą Olytteus, 
Olixes arba Ulixes, nežinia taip pat, kada jis tapo Itakės kas 
ralium; viena tik aišku, kad tas didvyris nepriklausė iš pradžios 
jonėnų sakmei, bet buvo jos paimtas iš svetur. Bet kartą sutei- 
kus šitam didvyriui iškalbingą vardą „Odysseus“, t. y. vys 
ras, ant kurio pyksta (odyssesthai = pykti) dievas (Poseido- 
nas), ir įvedus jį į savo ratą, jonėnų sakmė padarė iš jo tobu- 
liausią jonėnų didvyrio idealo įkūnijimą. Poseidono persekio- 
jamas, herojus parodo didžiausią ištvermingumą, gudrybę, su- 
“* manumą, kurių pagalba jis nugali visus, rodos, be išeities esan- 
čius sunkumus. Jo likimą jonėnų rapsodai atvaizduoja, kaip 
griežčiausią Agamemnono likimo priešingumą; po ilgų 
klajonių jisai grįžta namo, kur jo laukia ištikima jam žmona 
Penelopeja, ir nugali priešus, kurie norėjo ją suvilioti, tuo tarpu 
kai Agamemnonas randa savo namuose žmonos meilužį Ais 
gistą, kuris, jos padedamas, nužudo nelaimingą karalių. 

Jeigu Odissejus sugrįžo iš bendro su Agamemnonu žygio, 
tai jau jis turėjo dalyvauti ir mūšiuose prieš Troją. Labai žymios 
rolės tuose mūšiuose jonėnų epas jam neskiria, nes tai prieštas 
rautų jo būdui: Odissejus tai ne tiek narsus ir galingas „karo 
vyras“, kiek „daug prityręs“ išminčius ir patarėjas, nugalįs vis 
sus pavojus ne tiek jėga, kiek gudrybe ir išradingumu. Juk jo 
sumanymu buvo pastatytas medinis arklys, kuris atvėrė Trojos 
vartus ir privedė prie „šventojo miesto“ žlugimo. Taigi ne gas 

lingas „greitakojis“ didvyris, užsidegėlis ir užsispyrėlis Achil- 
las, bet apsukrus, toli numatąs ir sumanus Odissejus davė acha- 
jams galutinę pergalę. Apie jonėnus galima būtų pasakyti tą 
pat, ką Platonas sako bendrai apie graikus, būtent, kad visa, 
ką jie ėmė iš svetimų tautų, mokėjo taip pakelti ir ištobulinti, 
kad naujam, kilniam pavidale beveik neimanoma pažinti pirs 
mykščių bruožų. 


III 


Daug dainių įvairiausiais būdais apdirbdavo ajolų ir jos 
nėnų sakmių palikimą, kol pagaliau atsirado genijus, kuris su- 
jungė ilgą eilę įspūdingiausių sakmės motyvų lyg apie ašį, apie 
vieną įvykį — Achillo rūstybę — ir tokiu būdu sukūrė visus 
mą, kurios nepalyginamo meniško tobulumo ne tik nepralenkė, 
bet ir nepasiekė joks kitų tautų epas. Graikų poezijoj Ilijados 
autoriui nenusileidžia genijaus jėga vien tik Odissejos dainius, 
kuris mokėjo, koncentruodamas išblaškytus epinės poezijos pras 
dus apie savo herojaus grįžimą į tėvynę, sukurti lygiai tobulą 
nemirtingą visumą. Stengsimės toliau įrodyti, kad tarp tų dviejų 
genijų yra vien tik amžiaus skirtumas: tas pats gyvas asmuo 
savo jaunystėj sukūrė Ilijadą, o savo senatvėj Odisseją. Bet ar 
iš viso kada nors gyveno vienas gyvas asmuo, kuris savo 
genijaus galybe sukūrė didžiausią epinės poezijos stebuklą? Ar 
tai nėra tik rinktinis vardas, už kurio pasislėpė ar tai kolektyvinė 
kūryba, ar ištisos kūrėjų eilės darbas? 

Kad Ilijada buvo sukurta vieno nepalyginamo dainiaus, dėl 
to antikinėj senovėj nekilo nė mažiausių abejonių. Rimtų abe- 
jonių neiššaukė taipogi ir klausimas, ar tas pats dainius, kuris 
paliko graikams Ilijadą, buvo ir kitos garsiausios poemos — 
„Odissejos — autorius? 

Senovėje atsirado, tiesa, du filologai Ksenonas ir Hel- 
lanikas, kurie, kruopščiai rinkdami prieštaravimus tarp Ili- 
jados ir Odissejos tiek kalbos, tiek turinio atžvilgiu, mėgino 
pakasti šį nesugriaunamą visos senovės įsitikinimą, bet žymiaus 
siąs Aleksandrijos kritikas Aristarchas griežtai atmetė tuos 
bandymus, kaip keistą ir niekuo nepamatuotą „paradoksą“: skirs 

tumai tarp Ilijados ir Odissejos, kuriuos iškėlė ką tik išvardin= 
tieji „choridzontai“ („skiriantieji“), esą lengvai galima išaiškinti, 
nesigriebiant dviejų Homerų paradokso, jeigu prileisime, kad 
pirmoji poema buvus sukurta dainiaus jaunystėj, antroji — jo 
senatvėj. 

Iki septyniolikto amžiaus antros pusės niekas neabejojo, 
nei kad Homeras buvo gyvas asmuo, nei kad jis sukūrė abi epi= 
nės poezijos viršūnes. 

Paskutiniųjų dviejų amžių moksle mes sutinkame ilgą eilę 
puolimų prieš visos senovės tvirčiausią įsitikinimą, kad Ho 
meras buvo vienas gyvas asmuo, vienas niekieno nepralenk- 
tas poezijos milžinas. 

Kai šitie puolimai, pasakyti daugiausia pirmaeilių moksli< 
nių jėgų, atvėso, nepajėgdami padalinti Homero vieningos kas 
ralystės tarp tariamųjų „homeridų“, „skaldytojai“ nemažai sten- 
gėsi atskelti nuo jo valstybės bent Odisseją, palikdami jam vieš= 
patauti tik Ilijados karalystėje. Senovinių „choridzontų“ bandys 
mai buvo tokiu būdu atnaujinti devynioliktame ir dvidešimtam 
amžiujė ir rado nemaža karštų pritarėjų. 

Sustokime tad prie dviejų klausimų, nes su jais tenka susis 
durti kiekvienam Homero skaitytojui: 

1. Ar yra rimtas pamatas nuversti nuo. epinės poezijos sosto 
jos pilnateisį valdovą ir padalinti jo neapmatomą karalystę tarp 
įvairių antraeilių kūrėjų? 

2. Atmetus šią daugvaldystę, ar yra koks reikalas perskirti 
Homero poetinę valstybę į dvi dalis — Ilijadą ir Odisseją — 
ir antrai iš tų dalių ieškoti savarankaus valdovo? 


l. 

Homero skaldytojai labai ilgą laiką bandė savo jėgas įvais 
riausiais būdais karpydami senesnę poemą, Ilijadą. Su tais ban= 
dymais aš supažindinau mūsų skaitančią visuomenę įvade į Ili<, 
jadą (Homeras ir Ilijada) ir žymiai plačiau mano knygoj ,„Hos 
meras ir graikų epinė poezija“. Čia aš norėčiau, nekartodamas to, 
kas buvo ten išdėstyta, mesti trumpą žvilgsnį i pagrindines sros 
ves, į kurias išsiskirstė naujoji Ilijados kritika, nes pažvelgus 
į jas mums lengviau bus susidaryti sau aiškų viso analitinio 
darbo, pavesto Odissejai, vaizdą. 

Pirmai srovei atstovauja griežčiausieji Ilijados skaldytojai 
Hėdelin abbė d Aubignac, F. A. Wolff ir Lach- 
mann. Homeras yra jiems tik „redaktorius“, kuris sujungė įvai- 
rias palaidas, jo pirmatakų nepriklausomai vieno nuo kito sus 
kurtas, dainas į vieną išorinę visumą, nemokėdamas pašalinti 
ilgos eilės prieštaravimų tarp jos atskirų dalių. Tie prieštara- 
vimai tai aštriausias ginklas skaldytojų rankose, ir reikia stes 
bėtis, kiek sąmojaus mokslo ir analitinių gabumų buvo sunaus 
dota Ilijados skaldytojų, kad būtų pagaliau iš vienos poemos, 
tartum iš mozaikos, išskirtos jos pripuolamai atsiradusios vies 
na greta kitos dalys. Ilijados vienumos gynėjai (unitaristai) iro= 
niškai pavadino skaldytojus „mažųjų dainų medžiotojais“ (Kleins 
liedjūger). Tarp tų „medžiotojų“ yra nemaža pirmųjų vokies 
čių filologų vardų. Prancūzų, anglų, lenkų ir rusų mokslininkus 
ta medžioklė traukdavo nepalyginamai mažiau, nors pirmasis pras 
dėjęs šią iki mūsų laikų besitęsiančią medžioklę buvo prancūzas 
— abbatas iš Aubiganc'o. 

Analitiniai skaldytojų nuopelnai yra neabejotini: be jų bans 
dymų mes vargu ar prisiartintume prie priešhomerinės poezijos 
paslapties, vargu ar taip įsigilintume į Homero poetinę techniką 
ir išmoktume atskirti įvairius kultūrinės graikų plėtotės sluoks- 
nius jo kūriny. Suskaldyti galingos Homero karalystės jiems 
visgi nepavyko. Jų pastangos įrodyti Ilijados kompiliatyviniam 
pobūdžiui sukėlė pasipriešinimą kitų tyrinėtojų, kurie giliai jaus 
tė nuostabią, jokių prieštaravimų nenustelbtą, vienumą ir todėl 
negalėjo sutikti su reikalu suskaldyti, vadinas, numarinti poe- 
mą, kuri kalba į mus, kaip vienas gyvas, vieno įkvėpimo 
pagimdytas ir išugdytas, kūrinys. 

Bandymas tą vienumą gelbėti, o drauge išaiškinti neabejos 
tinus prieštaravimus tarp atskirų Ilijados giesmių buvo vadis 
namoji „Pra-Ilijados“ arba „praplatinimo teorija“. Kaip jos 
atstovus paminėsime čionai tokias pirmaeiles moksliškas jėgas, 
kaip vokiečių Gottfriedą Hermann'ą, Rohde ir 
E. Bethe anglų G. Grote' 3, lenkų — Tadą Zielinskį. 
Kad suprastume tiek Ilijados vienumą, tiek jos prieštaravimus, 
gana, tų mokslininkų nuomone, prileisti, kad vienas didelis poe- 
tas sukūręs Ilijados branduolį, būtent dainą apie Achillo 
rūstybę. Apie tą branduolį ilgainiui sūusikristalizavusi didelė 

dalis dainų ir padavimų, surištų su garsiuoju Mikenų valdovų 
žygiu prieš Troją: jis vis traukęs prie savęs ir lyg želte žėlęs 
tiek giminiškomis, tiek visai nepriklausomomis dalimis. Tos 
dalys, žinoma, buvusios daugiau ar mažiau keičiamos ir taikos 
mos tiek prie branduolio, tiek prie kitų anksčiau prisijusių dalių. 
Tas pritaikinimo darbas, atliktas dažniausiai antraeilių rapsodų, 
negalėjo būti perdaug tobulas — jis nepašalinęs daugumos prieš= 
taravimų, kuriuos randa Ilijadoj atidesnė naujųjų laikų 
analizė. 

Pra-Ilijados teorija neprieštarauja nei vidinei vienumai, nei 
atmeta individualaus genijaus kūrybos poemai kuriantis, tik 
taria tą individualų genijų sukūrus užuomazgą, prie kurios 
prisijo visokiausi atskiri eiliuoti gabalai, dažnai nė kiek tarp 
savęs nesurišti. Jei tokia hipotezė išaiškina kiek poemos plyšius 
ir prieštaravimus, tai vienuma, kuri viešpatauja galutinėj mūsų 
poemos formoj, nežiūrint į visus nenuoseklumus ir prieštaravi= 
mus, atrodančius lyg tai būtų atsitiktinės dėmės ant skaistaus 
ir harmoningo paveikslo, — tai ta vienuma vis tiek lieka ne 
suprantama ir verčia tyrinėtojus susimąstyti, ar senovė, kuri tarė 
vieną poetą visą Ilijadą sukūrus, tik nubraukdama vėlybes- 
nius priedus ir priemaišas, nebuvo artimesnė prie teisybės, nes 
gu tie naujų laikų tyrinėtojai, kurie per medžius nematė girios. 

Trečiosios srovės, kurią būtų galima pavadinti nuosaikiu 
unitarizmu, žymiausias atstovas yra mokslininkas, įnešęs į pa= 
skutinio šimtmečio klasikinę filologiją bene didžiausius įnašus 
— Wilamowitz — Moellendorff. Garsiam savo vei- 
kale „Ilijada ir Homeras“ didysis antikinio pasaulio žinovas 
įveda mus į Graikų epikos pasaulį, kuris pasiekia savo išsiplės 
tojimo viršūnės aštuntame amžiuje. 

Palaidų dainų laikotarpis tai jau tolima praeitis. Jau nes 
bedainuojama, bet sakoma — recituojama. Kalba, eiliavimas, 
poezijos technika pasiekė labai aukšto tobulumo laipsnio. Kaip 
Fausto padavimas daug sykių mažesnių poetų buvo čiupinėja 
mas, kol pateko į; Goethės rankas, taip ir Trojos kovų pa- 
davimai turėjo duoti medžiagos kurti ne vienam rapsodui ank 
styvesnių prieš Homerą laikų: prieš didįjį Homero epą buvo 
ne vienas „mažojo epo“ (Kleinepos) bandymas. Pagaliau tik 
didelės ir plačios poetinės koncepcijos kūrėjas, koncepcijos, kus 

rios pagrindais buvo sukurta Ilijada, davė žmonijai amžinai gy 
vą veikalą, niekieno niekados nenustelbtą epinės poezijos pas 
veikslą. Wilamowitz sutinka tokiu būdu su Ilijados „skaldyto- 
jais“, pripažindamas, kad dar prieš Homerą daug dainių aps 
dirbdavo įvairias temas ir motyvus, kuriuos Ilijada sujungė į 
vieną nuostabią visumą. Ilijados kūrėjas, naudodamasis savo 
pirmatakų įkvėpimo vaisiais, nevisur pastebėjęs ir išlyginęs jų 
nenuoseklumus ir prieštaravimus, bet tai dar neduodą mums tei= 
sės žiūrėti į jo kūrinį, kaip į mechanišką kompiliaciją, kurioj 
sudaryti jokio poetinio genijaus nebūtų reikėję. 

Su tuo nepalyginamu meno genijum permažai skaitosi — 
Wilamowitzo nuomone — ir Pra-Ilijados teorija. Jis su= 
tinka, tiesa, su tos teorijos šalininkais, kad pirmykštis mūsų poe- 
mos branduolys buvęs daina apie Achillo rūstybę, tačiau mano, 
kad ne vien tik tas branduolys, bet ir nuostabi visuma, kuri 
aplink jį išsiplėtojo, buvo sukurta to paties poetinio genijaus. 
Tokiu būdu Wilamowitz grįžta prie unitaristinės teoris 
jos, suteikia jai tik nuosaikesnę formą, pripažindamas, kad ne 
visa Ilijada žinomoj mums formoj išėjo iš Homero rankų. Pas 
ties dieviškojo dainiaus sukurta poema apėmusi maždaug du 
trečdaliu mūsų Ilijados. Vienas trečdalis tai vėlyvesniųjų rapso- 
dų kūrinys. Epinė kūryba nepranyko po Homero. Nuostabus 
pavyzdys traukė juo sekti, plėsti ir plėtoti jo turinį, o kadangi 
raštas Homero laikais ir per artimiausius amžius buvo tik mas 
žai tevartojamas, ir graikų visuomenė tegalėjo su poema susipas 
žinti apskritai tik išgirdus ją sakant, tai išsiplečia pirmykščiai 
apmatai, didesni ar mažesni pakeitimai ir priedai pereina nepas 
stebėti ir lengvai su tekstu susilieja. Tam vėlyvesniųjų dainių 
pridėtam trečdaly galima, didžiojo mokslininko nuomone, aiš= 
kiai atskirti keturis sluoksnius — kiekvienam iš jųjų pasireiškia 
savarankiška ir žymi poetinė individualybė. Be tų plačių priedų 
negalima, žinoma, nepastebėti visokių vėlyvesniųjų laikų įterpis 
mų, kurie atrodo lyg visiškai nepritaikinti lopai dar niekur nes 
prakiurusiuos rūbuos. Jų daugumą pastebėjo dar Aleksandrijos 
kritikai, bet tai nesukėlė jokių abejonių dėl Ilijados autoriaus. 
Mes turėjome mesti trumpą žvilgsnį į kelius, kuriais ėjo pasku 
tiniųjų amžių Ilijados analizė, nes tie keliai turėjo labai dides 
lės itakos Odissejos kritinei a nalizei, kuri išsiplėtojo žymiai 

vėliau, negu jos vyresniosios sesers analizė ir iš dalies todėl 
išvengė griežčiausių kraštutinimų. 


2. 


Dar Aristotelis pabrėžė žymiai didesnį, palyginus 
su Ilijada, Odissejos vieningumą. Pirmosios poemos pagrindis 
nis motyvas — Achillo rūstybė viešpatauja tik pirmoj, 
tiesa, žymiai didesnėj jos daly iki to momento, kai Achillas 
išsiunčia Patroklą į kovą. Tolimesni įvykiai ir motyvai su 
tuo pamatiniu motyvu organiškai nėra surišti. Tuo tarpu 
visas Odišsejos turinys beveik iki paties jos galo yra tampriais 
siūlais surištas su vienu motyvu — Odissejaus grižimu į tės 
vynę ir jo kerštu jaunikiams. Jaunesnioji Ilijados sesuo tokiu 
būdu žymiai daugiau artinasi prie organiškojo vienu= 
mo idealo. 

Tas didesnis Odissejos vieningumas padarė, kad disekcio- 
nistų žirklės, kurios nieko nepaisydamos karpė įvairiausiais būs 
dais Ilijadą į ilgą eilę „„mažųjų dainų“, su Odisseja elgėsi nes 
palyginamai atsargiau. Net ir griežčiausias disekcionizmas nes 
išdrįso čia išskirti daugiau negu kelias pagrindines dalis vieton 
kelių dešimtų, į kurias d'/Aubignac'o, Wolff'o ir Lach- 
mann'o pasekėjai suskaldė Ilijadą, ir tos analizės vaisiai turi 
nepalyginamai didesnę ir pastovesnę mokslinę vertę, negu anie 
bandymai. 

Pirmą tiesiog klasišką Odissejos analizę, kuria remiasi visi 
vėlyvesnieji tyrinėtojai, davė didelis vokiečių filologas Adolf 
Kirchhoff. Pirma savarankiška Odissejos dalimi Kirch- 
hoff laiko poemą apie Odissejaus grįžimą į tėvys 
nę (Nostas). Iš tos poemos mūsų Odissejoj išliko įžangi< 
niai žodžiai (Prooemium) (I giesmės, Eil. 1—5)! ir Olimpiečių 
susirinkimas, nutariąs, kad Hermejas Dzeuso vardu turi 
įsakyti Kalipsai atleisti Odissejų į tėvynę (Eil. 10—87). 
Tiek Helijo jaučių papiovimas, tiek Telemacho kelios 
nė, ieškant jam žuvusio tėvo, buvę sujungta su „Nostu“ vėlys 
vesniojo redaktoriaus. 


1 Eilutės nurodau toliau pagal originalą. 

Senoji poema nuo dievų nutarimo perėjusi kartu su Hers 
meju tiesiog iš Olimpo į Kalipsos salą Ogigiją. Atsi- 
sveikinimas su Kalipsa, audra, naikinanti Odissejaus 
laivus, herojaus išsigelbėjimas ant fajakų salos kranto, susiti= 
kimas su Nausikaja, vaišės pas Alkinoją ir Aretę 
iki to momento, kai fajakų karalienė klausia Odissejų apie 
jo vardą ir kilmę (Giesmės V 43—VII 241) — visi tie epizodai sus 
darą pirmąją poemos apie Odissejaus grįžimą į tėvynę dalį. 


Iš pirmykščio Nosto tęsinio, Kirchhoff'o nuomone, iš 
likį Odissejoj tik kai kurie epizodai: Odissejus bus čia 
greičiausiai apsakęs savo klajones tarp Iliono ir Scherijos, kovas 
su kikonais, nuotykį su lotofagais ir kiklopo Polifemo apa- 
kinimą.  Paskutiniam epizodui pavesta Odissejoj ištisa giesmė. 
Poseidono — apakinto kiklopo tėvo — rūstybė sudaranti visos 
tolimesnės akcijos varytoją. 


Senosios poemos dalį sudariusi ir Odissejos Nekija; tik sce- 
na su atgailininkais, Teiresijo perspėjimai dėl Helijo 
jaučių ir jo pranešimas apie jaunikius esą įnešti iš kitų nepri- 
klausomų nuo Nosto šaltinių. Pirmykštė Nekija apėmusi tokiu 
būdu vienuoliktosios giesmės eilutes 25—50; 84—105; 114—563. 


Savo pabaigoj Nostas apsakęs, kaip Odissejus buvo 
fajakų pervežtas į tėvynę ir kaip už tai vaišingus Scherijos gy= 
ventojus nubaudė Poseidonas (XIII 1—9; 15—184). 

Poema apie Odissejaus grįžimą, kurio vidurtaškį suda- 
rė Poseidono rūstybė tai, Kirchhoff o nuomone, pir: 
masis Odissejos šaltinis. Antrasis paraleliai plaukiantis 
šaltinis tai pasakojimai apie Odissejaus klajones, kurias 
tačiau iššaukė ne Poseidono, o Helijo rūstybė. Iš 
šito antrojo šaltinio galutinis sakmės apie Odissejų redaktorius 
paėmęs medžiagą žymiausioms aštuntos, dešimtos ir dvyliktos 
giesmės dalims sukurti — čia jisai radęs poetiškai apdirbtas 
sakmes apie Ajolą, Laistrigonus, Kirkę,.Sirenas, 
Skillą ir Charibdą ir tt. Nuo pirmojo šaltinio antrasis 
šaltinis skiriąsis net savo forma —ten Odissejus pats kal- 
ba apie savo nuotykius, čia apie juos pasakoja giesmės autorius. 

Trečiąjį savarankišką mūsų Odissejos šaltinį Kirchhoftf 
mato Telemachijoj:ši giesmė prasideda liaudies susirin= 

kimu Itakėj ir baigiasi Telemacho atsisveikinimu su M es 
nelaju. (III-IV, 619 ir XV 56—281). 

Pagaliau Kirchhoff išskiria iš mūsų Odissejos dar ir 
ketvirtą. šaltinį. Jo kūrėjas duodąs senos poemos apie Odisses 
jaus grįžimą tęsinį. Į tą audeklą ketvirtos versmės autorius ipy- 
nęs įvairių senesniųjų dainų eilę, kaip tai Odissejaus sus 
sitikimą su Eumaju (XIV giesmė), apysaką apie neištikimą 
ožkų ganytoją 'Melantiją, apie seną šunį Argą ir išdidų jaus 
niki Antinoją, metantį kėdelę į vargšą — svetį (XVII 
204—491). Iš senesniųjų paskirų dainų esą perimtos kumštys 
nės su elgeta Iru, scena, kur Eurikleja pažįsta savo pos 
ną, plaudama jam kojas, pagaliau lanko rungtynės dėl Pene- 
lopejos rankos. 

Galutinę formą Odissejai davęs ne originalus kūrėjas, bet 
gabus redaktorius (Bearbeiter). Jisai pirmiausia sujungęs senąjį 
Nostą su Telemachija, o Telemachiją aprūpinęs nauju įvadu (I 
giesmė) ir nauja užbaiga (IV 625—847), rišančia Telemacho 
kelionę su santykiais Odissejaus namuose. Paskui „res 
daktorius“ iš dviejų apysakų apie Odissejaus grįžimą padaręs 
vieną ir įdėjęs ją į paties herojaus lūpas ir pagaliau prie taip 
sudarytos visumos pridėjęs užbaigą (XXIII 297— XXIV 548). 
Kad ši užbaiga yra vėlyvas priedas prie mūsų poemos, pastebėję 
dar Aristofanas iš Bizantijos ir Aristarchas. 

Kad disekcionistinė teorija, pritaikyta Odissejai, pasireiš- 
kė žymiai nuosaikesne forma, negu Ilijadai, esame jau pabrėžę. 

Kovodamas su Kirchhoff' o disekcionizmu, žymus ses 
novės istorikas Benediktus Niese sukūrė teoriją, kuri 
turi tam tikro panašumo su Gottfriedo Hermanno 
sukurtąja Pra-Ilijados teorija. Pavadinsime ją PrasOdisses 
jos arba praplatinimo hipoteze. 


Niese's nuomone, Kirchhoff'o konstruuotas Noss 
tas niekuomet negalėjo sudaryti atskiros savarankiškos visus 
mos, nes jam trūksta natūralios užbaigos: grįžtantis po ilgų 
klajonių vyras turėjęs būti pažintas savo žmonos, o Kirch- 
hoff pažinimo sceną skiria į kitą šaltinį. 

Odissejos branduolį sudaranti ilga eilė epizodų: prie jo pri 
klausę Prooimion, kuriame tačiau buvo paminėta Helijo jaus 

čių paskerdimas, kaip Odissejaus nelaimių priežastis, bet 
nebuvo paminėta Kalipsa. 

Paskui Pra-Odisseja priėjusi tiesiog kartu su savo herojum 
į fajakų salą, kur jį vaišingai priėmę jos valdovai. Alkinojo 
rūmuose Odissejus apsakąs savo nuotykius pas kikonus, 
lotofagus, vėjų dievą Ajolą, pas laistrigonus ir Trinakijoj. 
Toliau buvę apsakyta, kaip fajakai nuvežė Odissejų į Itakę. 
Scena, kurioj Penelopeja pažįsta Odissejų, užbaigusi 
Pra-Odisseją. 

Pra-Odissejoj jaunikiai nebuvę išžudyti grįžusio karaliaus: 
jie iš viso nevaidinę tos žymios rolės, kuri jiems priklauso mūsų 
Odissejoj. Odissejaus kerštas pasidarė būtinas tik po to, 
kai jų niekšiški darbai buvo plačiau nupiešti, o tai įvyko tik 
Telemachijoj, kurią nežinomas autorius prijungė prie pirmojo 
branduolio. 

Ivedęs Telemachą ir paskyręs jaunikiams žymiai di- 
desnį vaidmenį, jaunesnis dainius ar net dainiai sukūrė motyvą, 
apie kurį sukasi nupasakotų nuo tryliktos ligi dvidešimts tres 
čios giesmės įvykių dauguma. Griežtas Odissejaus kerš- 
tas pasidaręs dabar neišvengiamas. 

Tokiu būdu susikūrus, Niese s nuomone, antroji pras 
platinta Odisseja. Vėlyvesni dainiai įvedę naujus motyvus ir 
pridėję prie jos naujų epizodų eilę. 

Tik dabar atsiradusi Kalipsa ir ilgas Odissejaus 
viešėjimas pas vylingą dievaitę. Tik dabar paėmusi Odisse- 
jų savoglobon Atena ir Poseidono rūstybė pasidariusi 
vienu iš svarbiausių visos akcijos akstinu. Kai kurie gražiausi 
epizodai, pav., susitikimas mūsų herojaus su Nausikaja, 
priklausę ne branduoliui, bet vienam iš vėlyvesnių jo praplatinis 
mų. Paskutinį praplatinimą sudarą Odissejaus apsilan- 
kymas numirėlių šaly ir paskutinė mūsų poemos giesmė. 

Kirchhoff'o disekcionistinė teorija tvirtina, kad mūsų 
Odissejoj esą sujungti bent keturi šaltiniai, kurie pradžioj buvę 
nepriklausomi vienas nuo kito — Niese's „praplatinimo teo- 
rija“ nustato vieną šaltinį, į kuri tačiau ilgainiui įplaukė įvairios 
kitos srovės, kad pagaliau sudarytų žinomą mums visumą. 


Wilamowitz iš vienos pusės dar pagilina savo mos 

kytojo Kirchhoff'o analizę, rodydamas, kad net jo pri 
imtuose keturiuose Odissejos šaltiniuose galima išskirti žymiai 
senesnes dalis; iš kitos pusės jisai randa taip pat kaip ir Ilijadoj 
tam tikrą Odissejos dalį, kuri buvo sukurta Mažojoj Azijoj 
vieno didelio menininko ir kurią galima pavadinti „senes=+ 
ne Odisseja“ (die Altere Odyssee); ta senesnė poema sus 
daranti, jo nuomone, nuo penktos iki keturioliktos ir nuo še= 
šioliktos iki devynioliktos giesmių žymiausias dalis: pasakojis 
mai Alkinojo rūmuose, grįžimas į Itakę, apsilankymas pas 
Eumają ir kerštas jaunikiams — visi tie dalykai priklausę 
senajai poemai. Penelopeja neabejojamai pažinusi vyrą dar 
prieš kruviną kovą su jaunikiais. 

Vėliau negu senesnė Odisseja, bet taip pat Mažojoj Azijoj, 
buvus sukurta Telemachija, kuri maždaug atitiko antrajai, 
trečiajai ir ketvirtajai mūsų Odissejos giesmėms. 

Pagaliau trečia, sukurta jau pačioj Graikijoj, poema apėmė 
lanko bandymą, platų jaunikių išžudymo aprašymą ir visą Odis- 
sejos užbaigą, kurioj Penelopeja pažįsta herojų tik po jo 
kovos su jaunikiais. 

Šitas tris poemas sujungęs į vieną visumą gyvenantis pačioj 
Graikijoj redaktorius; jam priklausanti pirmoji giesmė, kuri duos 
da lyg ekspoziciją visai poemai. 

Vėlyvesnieji dainiai pridėję dar kai kuriuos naujus epizo= 
dus, pav., pomirtinę jaunikių kelionę į Hadą ir sceną su pa- 
smerktomis sielomis mirties karalystėje: čia mes turime jau naujų 
religinių ir moralinių sąvokų ratą, kuris buvęs svetimas bendrai 
Homero pasauližvalgai. 


IV 


Tokie buvo keliai, kuriais žengė naujoji Homero kritika. 
Negalima neigti jos milžiniškų nuopelnų Homerui pažinti ir 
vis dėlto jokių galutinių rezultatų jai pasiekti nepavyko: 
jos išdavos turi tiktai problematišką pobūdį. Nieko tad nuostas 
baus, kad tarp žymiųjų Homero analitikų negalima nurodyti 
net dviejų mokslininkų, kurie sutiktų vienas su kitu, bent pas 
grindinėmis išvadomis, dėl Homero poemų kompozicijos, dėl 
senųjų jose sunaudotų dalių ir vėlyvesniųjų priedų. 

B 

Prie savo išvadų Homero analitikai prieina pirmiausia tirs 
dami visus nenuoseklumus ir prieštaravimus, kurie pasitaiko jo 
poemose. Kadaise Homero skaldytojai sukapojo jo kūrinį į 
keliasdešimts nepriklausomų, įvairių autorių sukurtų, „(mažųjų 
dainų“. Ilgainiui graikų epinės poezijos tyrinėtojai darosi, kaip 
matėme, vis atsargesni. Tokių prieštaravimų, kurie tikrai jokiu 
būdu negalėjo išeiti iš vieno kūrėjo rankų, Ilijadoj ir Odissejoj 
yra palyginti nedaug. 

Jeigu, sakysim, šešioliktoj Ilijados giesmėj (Eil. 36) Pas 
troklas klausia Achillą, ar tai dievų nutarimas sulaiko 
jį nuo kovos, tai toks klausimas lūpose herojaus, kuris juk pats 
perdavė Briseidą Agamemnono heroldams, yra visai 
nesuprantamas. Diomedas pareiškia nenorįs kovoti su 
Glauku, jei jis esąs dievas. Tokį pareiškimą randame šeštos 
joj giesmėj, (Eil. 128), o kitose giesmėse Diomedas aršiai 
kovoja su Apollonu, Areju ir Afrodite ir net sus 
žeidžia vylingą dievaitę. Jeigu net smulkiausios Ilijados dalys 
būtų sukurtos vieno poeto, tokie prieštaravimai būtų neįmanomi. 

Čia iš tikrųjų mums nelieka kitos išeities, kaip prileisti, arba 
kad tokie dalykai buvę įterpti į tekstą vėlyvesniųjų rapsodų, 
arba kad Homeras radęs prieštaraujančius motyvus ir epizodus 
toj be galo turtingoj ir įvairioj medžiagoj, kurią jam suteikė 
graikų heroinė sakmė, ir surinkęs juos po vienu stogu, nes 
pastebėjo jų nesuderinamumo. Juk nereikia užmiršti, kad poe- 
tinis genijus — tai yra gaivališka jėga, kuri veikia kūrėjo pasą- 
monės gelmėse, o nuoseklus apdirbimas ir pritaikymas vienų 
prie kitų paskirų jo įkvėpimo vaisių — tai daugiau sąmoningos 
minties ir kritiškų gabumų padaras. Toks priešingumas tarp gais 
vališko įkvėpimo ir sąmoningo minties darbo pasireiškia ne tik 
pas Homerą, bet ir pas visus didžiausius pasaulio poetus, net 
pas tuos, kurie gyveno aukščiausios intelektualinės kul- 
tūros laikais. 

Tycho Wilamowitz ištyrė Sofoklo dramų tech- 
niką ir parodė, kad didysis tragikas įvesdavo beveik į kiekvieną 
dramą motyvus, nesuderintus ar net prieštaraujančius dramos 
prielaidoms. Motyvo įspūdingumas svėrė jam daugiau, negu 
griežtai nuosekli veikalo statyba. 

Henselmann kruopščiai surinko ilgą prieštaravimų cilę 
„Vergilijaus Eneidoj. Remiantis tais prieštaravimais ga- 
lima būtų įrodinėti, kad romėnų epinės poezijos chef-d'ocuvs 
re'as yra paprastas konglomeratas, įvairių autorių sukurtas. 

Su kokiu triumfu suieškodavo disekcionistai Homero poe=- 
mose visas vietas, kuriose nukauti anksčiau kariai vėl pasirodo 
karo lauke. Bernays atkreipė tyrinėtojų dėmesį, kad 
Ariosto poemoj „Orlando furioso“ herojus Balastro 
XVIII 45 žūva kovoj, o XL 75 ir XLI 6 vėl gyvena. 

Anglų mokslininkas I. W. Mackail pritaikė Home- 
ro disekcionistinės analizės metodus prie Miltono poemų 
ir priėjo išvados, kad remiantis tos analizės rezultatais gali- 
ma drasiai tvirtinti, jog Miltonas buvęs ar tai legendarinis 
asmuo, ar vien tik galutinis „redaktorius“, kuris sujungęs senas 
anglų poemas į vieną mechanišką visumą. 

Tie patys metodai buvo pritaikinti prie Goethes „Faus- 
to“ ir „Wilhelm'o Meisterio“ ir davė panašius rezultatus. ,,V/:l- 
helm Meisters W'anderjahre“ yra laikomi naujoviško Europos 
romano šaltiniu — taigi tame šaltiny yra daugiau nenuoseklus 
mu ir prieštaravimų, negu abiejose Homero poemose, paimtose 
kartu. 

„Meisterį“ Goethe rašė ilgus metus su didelėmis pertraus 
komis, bet gilų prieštaravimą galima rasti net tokiuose chef- 
d'euvre'uose, kurie buvo sukurti, palyginti labai trumpu laiku. 
Labai pamokinanti yra tuo atžvilgiu Zieliūskio studija 
apie Mickevičiaus Gražiną ir dviejų lenkų mokslininkų — 
Pigonio ir Sinko's — pastabos apie nenuoseklumus ir 
prieštaravimus ,„Pone Tade“. 

Visos šitos analogijos rodo, kaip atsargiai reikia elgtis 
darant iš nenuoseklumų ir prieštaravimų, pastebėtų poezijos kū= 
riniuose, išvadą, kad jie negalėjo išeiti iš vieno autoriaus rankų. 

„Prieštaravimo metodas“, tie aštriausi ginklai Homero skal: 
dytojų rankose, negalėjo padalinti jo karalystės tarp antraeilių 
pretendentų. Kitus ginklus homeromachai mėgino nukalti, tirs 
dami senąsias Homero kalbos, formos, ritmikos ypatybes ir 
tiek medžiaginės, tiek dvasinės kultūros vaizdą, kurį piešia 
mums Homeras. 

Senoviškos kalbos formos priklauso daugiausia ajolų 
tarmei. Fick, remdamasis ajoliškomis liekanomis, tarėsi galįs 
išskirti iš mūsų Odissejos jos seniausias, pradžioj nesurištas 
vienas su kita, dalis ir tuo būdu paremti Kirchhof f'o analizę. 

Tolimesnieji tyrinėtojai, iš kurių čia pirmoj vietoj reikia pa= 
minėti K. Robertą ir F. Bechtelį, norėjo toliau pas 
remti tiek Kirchhoff'4, tick Fick' 4, išskirdami Homero 
poemose kultūros liekanas, priklausančias prie įvairių laikotarpių. 


Tų darbų išdavos duotų „skaldytojams“ į rankas tikrai 
nenugalimus ginklus, jei seniausios kalbos formos ir eiliavimo 
ypatybės visur griežtai atitiktų seniausias kultūros liekanas. Tas 
da iš tikrųjų tiek Ilijadoj, tiek Odissejoj būtų galima negins 
čijamai išskirti senesnius ir jaunesnius sluoksnius, ir jų nesus 
derinamumas galutinai būtų palaidojęs Homerą. 

Dieviškojo dainiaus laimei sujungti įvairių kultūrinių sluoks- 
nių liekanų į tam tikras aiškias ir nuoseklias sistemas jo karpy= 
tojams nepavyko. 


Homeras buvo ne metodiškas kultūros istorikas, griežtai 
skiriantis paskirus jos sluoksnius, bet poetas, kuris laisvai ir 
pilnomis rankomis sėmėsi iš visos nepermatomos sakmių mes 
džiagos, nesirūpindamas tuo, kad paskiri bruožai ir vaizdai, kus 
riuos jis jungia savo dainose, buvo paimti tai iš seniausiųjų, 
prieš daug šimtmečių sukurtųjų, sakmių, tai iš vėlyvesniųjų 
epinių dainų, tai pagaliau betarpiškai iš tos aplinkumos, kurioj 
jis pats gyveno. 

Sakysim, Homero herojų apsiginklavimas piešiamas daž: 
niausiai pagal senovišką tradiciją, kuri susikūrė Mikenų laikos 
tarpyje: Mikenų kultūros ratas vartojo ginklus, padarytus daus 
giausia iš bronzos; skydas buvo daromas dar iš odų — mūsų 
archaizuojantis dainius dažniausiai ir piešia šitą senovišką apsi- 
ginklavimą, bet ne sykį į jo giesmes įsiskverbia jo paties gyves 
namojo laikotarpio vaizdai, jis mini geležinius ginklus, nieko 
nepaisydamas, kad geležis graikiškame pasauly atsirado tik Mis- 
kenų laikotarpio valstybėms žlugus. 


Jeigu senoviškus ir naujoviškus kultūrinius bruožus sutins 
kame tosc pačiose Homero poemų dalyse, kartais net tose pas 

čiose eilutėse, tai, aišku, kad visos pastangos suskirstyti tas 
dalis pagal senesniuosius ir jaunesniuosius kultūros sluoksnius 
yra tuščias darbas. 


2; 


Tą pat galime pasakyti ir apie išvadas, daromas iš kalbos 
ir eiliavimo įvairumo. K. Meister išsemiamai parodė, kad 
Homeras vartoja ajoliškas ir joniškas formas dažniausiai vien 
tik ritmikos sumetimais. Anksti, greičiausiai dar vieną kitą šimts 
metį prieš Homerą, susikūrė dirbtinė kalba, kurią jau vartojo 
visi graikų epikai iki paties graikiškos kultūros žlugimo. Ta 
„dievų kalba“ niekas niekuomet nesinaudojo kasdieniniame gy= 
venime. Pavyzdžiui, Homero laikotarpio jonėnai nevartojo at- 
virų veiksmažodžio su galūnė — a0 formų, o tiktai sutraukti= 
nes formas su galūne o. Bent ten, kur sutrauktinė forma netiko 
heksametrui, Homeras nieko nepaisydamas vartojo senovišką 
formą. Taigi iš jo kalbos ir eiliavimo senoviškų pradų sunku 
daryti bet kokias išvadas dėl laikų, kada buvo sukurtos tos ar 
kitos jo poemų dalys. 


V 


Homero kritikams nepavyko padalinti Ilijados tarp antras 
eilių tariamųjų jos kūrėjo pirmatakų. Bergždžios pagaliau pasi= 
rodė panašios pastangos ir Odissejos atžvilgiu. Bet ar tie du, 
daugeliu atžvilgių skirtingi, kraštai turi vieną valdovą? Ar 
nepavyktų pagaliau įrodyti, kad tie du epinės poezijos kraštu 
gyvena tiek skirtingą gyvenimą, kad jų negalįs valdyti vienas, 
kad ir toks galingas kaip Homeras, valdovas? 


B 


Jau minėjome, kad tą klausimą pastatė antikinio pasaulio 
sutemose ir atsakė į jį neigiamai vadinamieji „choridzontai“ Ks e> 
nonas ir Hellanikas. Atmestas žymiausiojo Aleksandris 
jos filologo Aristarcho „choridzontų“ „paradoksas“, kaip 
ji pavadino garsusis Homero komentatorius, buvo atnaujintas 

tik naujosios Homero kritikos. Kad tiek Ilijados tiek Odisses 
jos skaldytojams negalėjo net kilti klausimo apie vieną abiejų 
poemų autorių, savaime aišku, bet ir tarp karščiausių priešų 
pažiūros, skaldančios Ilijadą ir Odiseją į nepriklausomas savo 
kilmėj dalis, atsirado svyravimų, ar abi poemos išėjo iš vie 
no kūrėjo rankų. Sakysim lenkų mokslininkas Sinko, kuris 
ilgai įvairiuose savo veikaluose gynė vieną abiejų poemų aus 
torių, pagaliau savo plačioj „Graikų literatūros istorijoj“ pasis 
sakė už du autorius. Sinko's pavyzdys yra tačiau išimtis. 
Apskritai, ne nuo vieno Homero prie dviejų garsiųjų poemų aus 
torių pereina graikų epinės poezijos tyrinėtojai, bet nuo daus 
gelio antraeilių „homeridų“ prie dviejų skirtingų Ilijados ir 
Odissejos kūrėjų: „du Homerai“ tai lyg paskutinieji apkasai, 
"už kurių pasislėpė Homero skaldytojai. 

Kokius gi ginklus vartoja tų apkasų gynėjai? Jie nekreipia 
dėmesio į visą daugybę bendrų ypatybių abiejose poemose ir su 
didžiausiu įnirtimu iškelia visus skirtumus tarp jųjų. Meskime 
bent trumpą žvilgsnį į bendrąsias, o paskui į skirtingąsias ypa- 
tybes. 

Kalba, stilius, eiliavimas yra ta pati abiejose poemose. Net 
kruopščiausieji stilometriniai tyrinėjimai nesugeba nustatyti tarp 
jų pagrindinių skirtumų. Čia tik pora pavyzdžių. 

Homeras, pav., tik retai vartoja abstrakčius daiktavardžius, 
M. Croiset suskaitė tokius daiktavardžius su galūnėmis — 
ie, syne, tys—ir rado, kad Ilijadoj jų yra tik 58, o Odissejoj—81. 

Croiset manė radęs čionai pagrindinį skirtumą tarp Ilijados 
1r Odissejos. Deja, šią išvadą greit sugriovė J. Scott, jis 
iš naujo suskaitė visus tos rūšies žodžius ir rado, kad jų esama 
Ilijadoj 79, t. y. beveik tiek pat, kiek ir Odissejoj. 

Daug domėjosi tyrinėtojai priešhomerine metrika — Zies 
liAski net sukūrė įdomią teoriją apie heksametro pirmataką — 
tos senosios metrikos pėdsakų, aišku, turėtų būti ypač daug 
Ilijadoj. Tos apriorinės prielaidos nepatvirtino Hoerenz'o 
tyrinėjimai: pasirodė, kad senoviško metro liekanos išblaškytos 
per visas abiejų poemų dalis; jos sudaro vieną iš homerinio dias 
lekto ypatybių ir rodo dar sykį, kad visos pastangos rasti stiliaus 
kalbos ir eiliavimo srity pagrindinių S is tarp Ilijados ir 
Odissejos nueina niekais. 

Ar gali mums naujoviški choridzontai nurodyti visų amžių 
ir tautų literatūroj nors vieną pavyzdį, kad du genijai, užėmę 
dvi aukščiausias poezijos viršūnes kurtų ta pačia kalba, tuo pačiu 
stilium, tomis pačiomis eiliavimo priemonėmis? Ir kaip galima 
išaiškinti, kad mums neišliko nei vardo antro didžiausio grai- 
kų epiko? Dauguma tautų turi iš viso tik viena poezijos 
milžiną, ir negali kilti jokių svyravimų, kad jam ir tik jam pri= 
klauso tarp jo tautos poetų karališkas sostas. Ar, sakysim, ros 
mėnai turėjo epika, lygų Vergilijui? Ar italai gali di- 
džiuotis antru poetiniu genijum, lygiu Dantei? Ar Anglijoj 
kūrė antras Shakespeare? Ar visoj vokiečių literatūroj 
yra nors vienas poetas, kuris bent iš tolo galėtų lygintis su G oe- 
the? O Puškin? Ar tas meno milžinas, kuris savo poezis 
joj įkūnijo graikiško nuoširdumo, paprastumo ir harmoningus 
mo idealą su tokiu tobulumu, lyg jis būtų -sėmęs įkvėpimą ties 
siog iš šventosios Hippokrėnės versmės, paliko nors vieną ipė- 
dinį, kuris galėtų valdyti visą jo neapmatomą dvasios karas 
lystę? Tiutčev, Lermontov, Fet? Vis dideli meninin= 
kai — betgi koks atstumas skiria juos nuo rusų poezijos Hos 
mero? 

Kaip išimtį galima, rasit, būtų nurodyti didžiausius prancūs 
zų ir lenkų poezijos atstovus, kurie gyveno tam pačiam laikos 
tarpy ir pasiekė tu pačių kūrybos viršūnių: sunku iš tikrųjų 
pasakyti, kas buvo didesnis poetas — Corneille ar Raci- 
ne, Mickevičius ar Slowacki? 

Čia, vadinas, mes lyg ir turime analogiją su tariamai dviem 
graikų epo kūrėjais. Bet ši analogija atkrinta tuojau, kai tik 
mes atkreipiame dėmesį į didžiuosius skirtumus tiek tarp 
prancūzų, tiek tarp lenkų poezijos viršūnių. 

Manau, kad nė vienam atidžiam Mickevičiaus skai- 
tytojui, perskaičiusiam jo raštuose pirmą pasitaikiusį puslapį, 
nekils abejonių, .ar tas eiles kartais nėra parašęs Slowacki. Pas 
kanka taip pat išgirsti viena ,„Karaliaus-Dvasios“ arba „Be: 
niovski'o“ strofa, kad drąsiai tvirtintum — tas eiles galėjo sus 
kurti tik Slowacki. 

Jeigu tad Odisseją būtų sukūręs kitas autorius, tai būtų 
vienintelis visuotinės literatūros istorijoj atsitikimas, arba, pas 

sakykime tiksliau, vienintelė nesąmonė, kad du tiktai 
vienas su kitu ir su nieku daugiau nepalyginami genijai vartotų 
ta pačią kalbą, vadovautųsi ta pačia poetine technika. Tokiai 
galimybei prieštarauja viskas, ką mes žinome apie poetinės kū 
rybos paslaptį. Juk kiekvienas didelis poetas kuria savo kal 
bą, savo vaizdus, savo stilių, savo meno taisykles ir tik 
jiems pasiduoda. Kaip gi galėjo Odissejos autorius taip vers 
giškai perimti iš Iliono dainiaus visas jo meniškas priemones, 
kad ir kruopščiausioji analizė, kurios neatbaido net retų mūsų 
poemose abstrakčių daiktavardžių skaitymas, nesugebėjo nus 
statyti Odissejoj aiškių atskiros poetinės individualybės aps 
sireiškimų. Juk jeigu mūsų poemas būtų sukūrę atskiri dainiai, 
tai tada Racine būtų galėjęs rašyti „Cid'o“ ir „Cinna'os“, 
o Slowacki „Vėlinių“ ir „Pono Tado“ stilium. 


p 


Naujoviniai choridzontai nurodo, kad Odissejos kompos 
zicija yra vieningesnė, poetinė technika — tobulesnė. Tą dis 
desnį poemos apie Odissejų techninį tobulumą gerai matė dar 
Aristotelis, bet tai nesukėlė jam abejonių, ar kartais ne 
du genijai sukūrė mūsų poemas. Juk tuos skirtumus lengva iš+ 
aiškinti, priimant domėn, kad Odisseja buvo sukurta žymiai vės 
liau negu Ilijada: tas pats dainius, kuris savo jaunystėj pas 
rašė Ilijono dainą, savo senatvėj puikiausiai galėjo sus 
kurti poemą apie Odissejaus grįžimą į tėvynę. Pirmam kūriny 
yra daugiau jauno gaivališko įkvėpimo, antroj — sąmoningo 
meno, kuris reikalauja ilgo vystymosi ir lavinimosi. Būtų visai 
neįmanomas dalykas, kad didžiausias pasauly poetinis genijus 
neugdytų ir netobulintų savo dieviškojo meno, bet per visą savo, 
greičiausiai labai ilgą gyvenimą, paliktų tam laipsny, kurį buvo 
pasiekęs savo jaunystėj. 

Skirtumai tarp Odissejos ir Ilijados yra nepalyginamai mas 
žesni, negu, sakysim, tarp Platono „Apologijos“ ir „Res- 
publikos“, tarp Goethe's „Ifigenijos“ ir „Fausto“, tarp 
Mickevičiaus „Gražinos“ ir „Pono Tado“, tarp Slos 
wackio „Šveicarijoj“ ir „Karaliaus-Dvasios“, tarp Puš+ 
kino „Ruslano“ ir „Eugenijaus Oniegino“. Yra visai nesunku, 

pabrėžiant tuos skirtumus, prieiti visų tų genijų atžvilgiu prie 
„homeriškų“, t. y. tokių rezultatų, iš kurių, žinoma, galima tiktai 
„homeriškai“ juoktis. 

Amžius, kuriame rašė Homeras savo jaunesniąją poemą, 
išaiškina puikiausiai ir visus skirtumus tarp Ilijados ir Odissejos 
religijos ir bendros pasauližvalgos srityje. Suprantamas dalys 
kas, savo senatvėje žmogus kitaip žiūri į pasaulį, negu jaunystėj, 
kad visos jo religinės ir moralinės sąvokos išsivysto ir subręsta. 
Pagilinta Odissejos religinė ir moralinė sąmonė tai joks įrody= 
mas prieš abiejų poemų kūrėjų tapatybę. 

„Wolff, — sako Goethe Eckermann'ui. — sunais 
kino Homerą, bet jo poemoms jis nieko negalėjo padaryti, nes 
jos turi stebuklingą Valhallos herojų jėgą: iš ryto jie sukapos 
jami į gabalėlius, o pietums jie atsisėda sveiki ir tvirti prie stalo“. 
Ką tik nujautė didžiausias vokiečių tautos genijus, tai pagaliau 
puikiausiai patvirtino po ilgų klajonių ir svyravimų mokslas. 
Kad ir kažin kaip smarkiai atkakliai skaldysi poemas, jos vis 
tiek tuoj vėl susijungs ir suaugs į vieną gyvą stebuklingai gražią 
ir nemirtingą visumą — jų nemirtingumo paslaptis glūdi jų 
kūrėjo — vieno kūrėjo — sieloj. 


vi 


Čia mes galime baigti mūsų naujosios Homero kritikos ap- 
žvalgą. Prabėgome iš pradžių kelius, kuriais ji vystėsi, ir mas 
tėme, kad, nustatydami visą daugybę anksčiau nepastebėtų 
graikų epinės poezijos ypatybių ir tuo būdu pagilindami jos 
supratimą, Homero analitikai turėjo vis siaurinti savo pirmykšs 
čius užsimojimus ir nusilenkti pagaliau prieš individualų poetinį 
genijų, kuris, plačiai naudodamasis visais graikų tautinės saks 
mės turtais, sukrautais jo pirmatakų, sukūrė pastatą, kurio du 
su viršum šimtmečiai atidžiausio ir atkakliausio analitinio darbo 
nepajėgė suskaldyti į nepriklausomas dalis, nes visos jo pagrins 
dinės dalys — tai vieno genijaus, vieno įkvėpimo kūrinys. 

Po trumpos istorinės apžvalgos mes sustojome ties svar 
biausiais Homero kritikos metodais ir stengėmės parodyti, kad 
tie metodai rėmėsi prielaidomis, kurios galėjo būti laikomos nes 

abejotinomis tik tol, kol pačios nebuvo perkeltos į platesnį lauką 
ir ten nuodugniai ištirtos. Nenuoseklumų metodu analitikai ga= 
lėjo naudotis tik tol, kol tas metodas nebuvo taikomas vėly- 
vesniems poezijos veikalams, išėjusiems neabejotinai iš vienų 
rankų: čia jis davė homeriškus, vadinas, humoristinius rezultas 
tus. Tyrimas senoviškųjų liekanų kalbos, metrikos ir pagaliau 
dvasinės ir medžiaginės kultūros srityje tik tol galėjo žadinti 
viltis kadp rivesiąs prie rimtų moksliškų išvadų, kol nebuvo 
parodyta, kad Homeras naudojasi tomis liekanomis visai taip 
pat, kaip tapytojas įvairiais dažais, kurie guli ant jo palėtės — 
jis suvartoja juos savo paveiksluose, niekuo nesirūpindamas, iš 
kokių praeities sluoksnių jie yra paimti. 

Taigi su Homero analitikais mes galime atsisveikinti su 
tais pačiais jausmais, kuriuos taip gražiai išreiškė didžiausias 
naujųjų laikų poetas, kai po tam tikrų svyravimų dėl teorijos, 
kuri jo laikais W olff' o dėka sujaudino visą vokiečių šviesuos 
menę, jisai atgavo pagaliau vieną amžinai jaunąjį dainių. 

Scharfsinnig — sako Goethe, kreipdamasis į Wolff'o 
pasekėjus — 


Scharfsinnig habt ihr, wie ihr seid, 
Von aller Verehrung uns befreit, 
Und wir bekannten ūberfrei, 
Dass Ilias nur cin Flickwerk sei. 


Mė6g unser Abfall nieman krūnken; 
Denn Jugend weiss uns zu entziūnden, 
Dass wir ihn lieber als Ganzes denken, 
Als Ganzes freudig ihn empfinden. 


Priedas. 


Graikų seniausios istorijos svarbiausios datos 


III tūkstantmečio pr. Kr. galas: 
Graikai (Jonenai) pasirodo Balkanų pusiasaly. 


II tūkstantmečio pr. Kr. pirmieji amžiai: 
Achajų banga užlieja Graikijos sričių daugumą. 


1700—1400 Kretos kultūros viršūnė ir jos galingiausia įtaka 
Graikijai. 

Apie 1400 Achajų kunigaikščiai pavergia Kretą. Mikenų 
kultūros aukščiausias išsiplėtojimas. 


Apie 1200 Pirmosios graikų kolonizacijos M. Azijoj pradžia. 


Apie 1000 Dorenų įsiveržimas į Peloponnesą. Mikenų kul- 
tūros sunaikinimas sausumos Graikijoj. Jos liekanos, tarp kurių 
buvo ir epinės poezijos pradai, išsigelbi Mažosios Azijos ajolų 
ir jonenų kolonijose. 


Pirmoji pirmojo tūkstantmečio didžioji dalis: Graikų Vidur= 
amžis. : 


800—650 Homero poemų atsiradimas. 





Ly 

Pirmoji giesmė (4) 
Dievų pasitarimas. Atena pastiprina Telemachą 


Vyrą pagarbinki, Mūza, prityrusi vargo didžiausio, 
Ilgąmet jūroje vargusį, šventąją Troją sugriovus. 

Daugio žmonių jisai matė tvirtoves ir būdą pažino, 
Daugel jis jūroj' nelaimių prityrė ir skausmo širdingo, 
Gelbėdams savo gyvybę ir savo draugų pagrįžimą. 

Bet gi, vienok, neįstengė jis jųjų išgelbėti, vargšas: 

Patys, savu kvailumu, užsitraukė jie pragaištį baisią. 
Bepročiai! Saulės aukščiausio dievaičio jie jaučius papjovė 
Sau prasmaitinti, o Saulius jiems atėmė dieną grįžimo... 
Taigi nuo šičia, o, Dzeuso dukter, tu pradėk mums dainuoti. 
Tąkart visi jau, kurie prapulties savo buvo išvengę, 
Buvo namie, jau nuo karo ir jūrių nelaimių pabėgę. 

Jis tiktai vienas, grįžimo ir savo žmonos išsiilgęs, 
Prievarta laikomas buvo Kalipsos, gražiosios dievaitės, 
Rūmuose, dailiai uolose iškaltuose: deivė jį geidė 

Sau palaikyti už vyrą. Vienok kad suėjo, beplaukiant 
Laikui, tie metai, kuriuose dievų buvo lemta jam grįžti 
Savo Itakėn, nė tuomet jisai neišvengė nelaimių, 

Nors jau būdamas tarpe savųjų. Visi jo dievai tad 

Lygiai gailėjo, tik ne Poseidonas: tasai nepaliaudamas pyko 
Ant Odisejaus didvyrio, kol tik jis namon nesugrįžo. 

Bet Poseidonas nuvykęs tad buvo į tolimą kraštą 
Aitiopų, kraštutinių gyventojų žemės, kur yra 

Viena dalis — ten, kur užteka saulė, antroji — kur leidžias. 
Teikėsi ten jis priimti avių hekatombas ir jaučių; 

Linksmas sėdėjo su užganu, laimindams vyrų tų auką 
Dzeuso galingo namuose tuotarpu dievai susirinko. 
Tarpe jų pirmas prabilo dievų ir žmonių visų tėvas. 

Dvasioje savo atsiminė jis sau žuvimą Aigisto. 

Užmušė jį neseniai garsus Agamemnonidas Orestas. 

Tai prisiminęs, pradėjo dievams amžiniemsiems sakyti: 
„Dejos! Dabar vis dievus mirtingieji bekaltina žmonės: 
Sako, nuo mūsų jų visos nelaimės pareiną, o patys 

Vien tik per savo paikumą užtraukia ant savęs nelaimes. 
Štai, nors Aigistas: prieš mūsų įsakymą žmoną Atreido 
Geidė paimti, o patį jį, grįžus iš karo, nužudė. 

Pats gi žinojo pražūsiąs už tai, jam gi pranešta buvo: 
Hermiją“) siuntėme jam mes akyląjį Argžudį veiklų. 
Liepėm Atreido neliesti, nė jojo žmonos nesisavint, 

Nes iš Oresto sulauktų sau keršto už mirtį Atreido, 
Kaip tik tasai paaugėjęs po tėvui ims žemės ieškoti. 

Taip jam Hermejas pasakė, vienok to Aigistas į širdį 

Sau nesidėjo, nors, gera norėdams, Hermejas jam sakė. 
Štai, jis dabar už tai visa sunkiausiai turėjo atlygint“. 

Jam atsakydama, tarė dievaitė šviesakė Atena: 

„Tėve visų mūs', Kronide, pasaulio aukščiausias valdove! 
Taigi teisingas tokiam atatiko žuvimas: tegul sau 

Žūna visi tokiu būdu, kurie tokį piktą padaro. 

Mano gi širdis vis plyšta dėliai Odisejaus protingo, 
Vargšo, kurs kenčia toli nuo savųjų baisiausias nelaimes 
Jūrių apsemtoj saloje, pačiam viduryj' vandenyno. 
Miško prižėlus sala, ten gražus yra rūmas dievaitės, 

Pikto Atlanto dukters, kuris jūrių gelmes visas žino, 
Laiko jisai ant pečių tuos didžiuosius stulpus, kurie dangų 
Skiria nuo žemės. Tai jojo duktė Odisejų prieš norą 
Turi pagavus. Nors verkiantį, stengias prikalbint dėl meilės 
Savo Itakę užmiršti. Vienok Odisejus bevelij', 

Dūmą tėvynės pamatęs, numirti, neg šičia palikti... 

Jau gi tai tavo širdis maloni neužjaustų jo vargo? 

Ar gi tai tau Odisejus Argejų laivyne nedarė 

Trojoj' plačioje aukų, kad ir tu vis dar rūstauji, Dzeusai“ 7: 
Jai debesų varinėtojas Dzeusas atsakė, tarydams: 

„Mano vaike! Kas do žodis per tvorą dantų tau išspruko? 
Kaip tai galėč' dievui lygų aš vyrą užmiršt Odisejų, 


*) Hermeją. 

Savo protu kurs dievaičiams prilygsta, aukų gi be skaičiaus 
Yra paaukavęs dievams, šio dangaus amžiniesiems valdovams? 
Tik Poseidonas, kratytojas žemės, neliaudamas pyksta 

Vis už Kiklopą, kuriam Odisejus išsvilino akį, 

Lygų dievams Polifemą, kuriojo galybė didesnė 

Yr už Kiklopų visų. Jam Toosa pagimdė jį nimfė, 

Forkino seno duktė, vadinamojo jūrių seniūno. 

Ja Poseidonas užėjo po žemėmis, urve, uolose. 

Štai, Poseidonas, kratytojas žemės, dėlko Odisejų, 

Nors ir negal nužudyti, bet grįžti tėvynėn neleidžia. 


„ Mes gi dabar vėl iš naujo dalyką tą visą aptarsim, 


Kaip jam sugrįžus? Turės Poseidonas piktumą užmiršti: 
Vienas gi jis negalės prieš visų mūsų norą ką veikti“. 

Jam atsakydama, tarė dievaitė šviesakė Atena: 

„Tėve visų mūs', Kronide, pasaulio aukščiausias valdove, 
Jeigu dabar jau visi laimingieji dievai čion sutinkam 
Leisti sugrižt protingam Odisejui į savo tėvynę, 

Reiktų tuojau mums ir Hermiją“), veiklųjį Argžudį, siųsti 
Ogigijos tolimojon salon, kad jis nimfei gražplaukei 
Mūsų nemainomą valią praneštų, jog tur Odisejus 

Grįžti į savo tėvynę. O aš į Itakę nuskrisiu; 

Sūnui jo noriu pastiprinti dvasią, idant jis sušauktų 
Sueigon savo Achajus plaukais garbiniuotais ir griežtai 
Motinos savo godiems jaunikaičiams namų atsakytų: 
Skerdžia ir ėda be skaičiaus mažus ir didžius galvijus jo. 
Noriu dar jį aš nusiųsti į Spartą ir Pilą smiltingą: 

Ten tegul jis pasteirauja dėl mylimo tėvo grįžimo. 

Gal ką išgirs, o tuo tarpu žmonėse garbės sau įgys jis“. 
Taip pakalbėjus, parišo po kojų gražiausias papėdžias. 

Jos iš ambrozijos buvo darytos ir aukso ir lengvai 
Nešdavo ją vandenyno viršum ir per žemės platybes. 
Rankon pasiėmė ietį galingą, su aštriojo vario galūne, 
Tvirtą ir ilgą ir sunkią, kuriąja malšina eiles ji 

Vyrų herojų, kuomet užsirūstin' galinga tėvainė. 

Leidos jinai nuo Olimpo viršūnės ir skrido, kaip paukštis. 
Tuoj' atsidūrė Itakėj', namų Odisejaus prieš angą, 





*) Hermeją. 

Seno keleivio su ietimi rankoj' paveiksle. Tafiečių“) 
Mentui karaliui ji buvo visai panašiausia ant veido. 

Ji jaunikaičius ištvirkėlius rado besėdinčius žemėj krūvomis, 
Žaidė jie kaulais, pakloję odas paskerstųjų galvijų. 
Vikrūs tarnai ir skelbikai jų tarpe bėgiojo atidžiai: 

Vyną vieni jų su vandeniu skiedė, kiti gi narvėtom's 
Jūrių kempinėmis valė skobnius, o kiti dar 

Krovė ant skobnių tų valgyt' visokių gėrybių atnešę. 

Pirm's Telemachas pamatė dievaitę iš tolo: stovėjo 
Vienas jisai tarp jaunikių nuliūdusia širdžia ir piktas, 
Tėvą minėdamas dvasioj', kad jis tai sugrįžęs jaunikiams 
Puotą kitokią iškeltų savuose namuose, o garbę 

Sau užsipelnęs už tai, savo turtą valdytų, kaip valdęs. 
Taip besvajodams, stovėdamas tarpe dykūnų, pamatė 
Dievę Ateną ir greitai suskubęs, jos žengė pastikti. 
Tarpduryj' ją pasitikęs, gailėjos jisai, kad keleivis 

Laukti ilgai taip už durų turėjęs. Pris'artinęs, ranką 

Paėmė dešinę jos ir priimdamas ietį jos, tarė 

Žodį sparnuotą, malonųji balsą parodydams savo: 
„Sveikas, keleivi, būk linksmas pas mūsų! Paskui gi, po vaišių 
Mums pasakysi, koks reikalas vedė tave čion pas mūsų“ ? 
Taip ją pasveikinęs, vedė; Pallada Atena juo sekė. 

Taip jie įėjo į vidų aukštųjų tų rūmų. Čia ietį 

Jos Telemachas pastatė stovyklon dailiojon prie stulpo, 
Kur Odisejaus galingo iečių daug stovėjo, o svetį 

Vedė sodinti į sostą, po kojų kilimą paklojęs 

Gražų, vingiuotą, o kojoms atremti kėdelę pristūmė. 
Skobnį tuoj margą pastatė jam priešais, šalyj' nuo jaunikių: 
Mat, jis bijojo, kad kartais keleivis, nemėgdams ūžimo, 
Pietų ragaut nenorės, tarp dykūnų jaunikių pakliuvęs. 
Dar ir dėl to, kad norėjo žinių apie žuvusį tėvą teirautis. 
Jiedum tarnaitė, vandens atsinešusi aukso ąsotį 
Rankoms nuplauti prieš valgį, užpylė virš bliūdo sidabro. 
Skobnį jiem priešais užklojo ir duonos padėjo šeim'ninkė. 
Valgių daugybę pristatė linksma, jog turėjo ko duoti. 
Lėkščių visokios mėsos tenai buvo, prie jųjų stovėjo 


*) Tafijų. 








140. 


145, 


150. 


160. 


165. 


170. 


PIRMOJI GIESMĖ 5 


Vynui gert taurės, skelbikas gi, ragindams tankiai, pasiūlė. 
Rinkos: valgyt jaunikiai dykūnai. Susėdo paeiliui. 

Vikrūs skelbikai vandens jiems užpylė ant rankų; tarnaitės, 
Krepšiais atnešusios, duonos pridėjo, tarnai jaunavaikiai 
Vyno pilniausias pripylė taures, o jaunikiai išdykę 

Takart tik ištiesė ranką ant patiekto gardžiojo valgio. 
Valgio ir gėrio savyje gerai apgesinę jau norą, 

Kit'ką sumanė išdykėliai: šokt ir dainų paklausyti. 

Dainos ir šokiai juk yra geriausias prie pokylio priedas. 
Padavė rankon kanklius, išdabintus puikiausiai, skelbikas 
Femijui, dainiui aklam, kuris priverstas jiems čion dainavo. 
Sau tad jis kankliais pritardamas, saldžiai pradėjo dainuoti, 
O Telemachas tuo tarpu šviesakei prabilo Atenai, 

Arti prie jos pasilenkęs, idant jo kiti negirdėtų: 

„Mielas keleivi! nepyk tik, ką noriu aš tau pasakyti. 
Šitiems žmonėms tik terūpi vien šokiai ir kankliai, nes lengva 
Svetimą turtą jiems ryti be užmokos, — vyro, kuriojo, 

Gal būt, ir kaulai baltieji kur mirksta per lietų ant lauko, 
Arba kur jūroje bangos sau juos ritinėja... kad šitie 
Niekšai staiga pamatytų tą vyrą sugrįžus, — bevely 

Kojų greitų panorėtų, neg aukso ar rūbų turėti. 

Bet kad dabar jis mums žuvęs, tai niekas jau mums nebelinksma, 
Nors kai kuomet mus ramindami žmonės ir sako ji grįšiant. 
Tik, numanau, jo prapuolė diena grįžtamoji ... Sakyk man 
Aiškiai: kas sveikas esi do žmogus, kur sveiko gimtinė, 
Kokiu laivu čion atvykęs, kokie čia jūreiviai Itakėn 
Atvežė sveiką? Kas patys jie yra do žmonės: ne pėsčias 
Šičia galėjai atvykti. Tai viską teisingai išdėstyk. 

Viską man reikia žinoti, gal naują iš tavęs išgirsiu 

Žinią, ar gal tu senovinis tėvo mūs' draugas: daugybė 
Svieto seniau juk pažindavo mūsų namus, nes ir tėvas 
Pats labai mėgdavo žmones lankyti, kol šičia gyveno. 
Jam atsakydama, tarė šviesakė dievaitė Atena: 

„Viską teisingai aš tau apsakysiu, neslėpdamas nieko. 
Mentas esmi, Anchijalo protingo sūnus, viešpatauju 

Žemėj' Tafiečių“), mylėtojų irklo, o šičion atvykom' 





*) Tafijų. 

Mes su draugais ir laivu ir per tamsiąją jūrą mes plaukėm 


„ Vario sau pirktis į Ten.esės miestą, o vežame geležį. 


Laivas mūs' stovi laukuose prie kranto, tolokai nuo miesto: 
Reitro*) ilankon mes ji pastatėm ties Nejijo“*) girios. 
Mudu su tėvu tavuoju draugai nuo senovės jau 2sam: 
Seno herojaus Laerto, sutikęs, gali pasiklausti. 

Sakė man žmonės, jog jis nebateinąs daugiau jau į miestą. 
Viens, girdžiu, kenčiąs vargus, atsitraukęs nuo svieto sau kaime 
Turis senutę, kuri jam ir valgyt ir gerti paruošia, 

Kad jis pavargsta, bešliaužiodams savo vynyne žaliajam. 
Aš užsukau čion todėliai, kad žmonės kalbėjo man grįžus 
Tavąjį tėvą... Tuo tarpu, matau, kad dievai dar neleidę 
Grižti. Nes gyvas tebėra garbings Odisejus: kas norint 
Laiko ji didele prievarta jūroj' plačioje, saloje — 

Žmonės pikti ir laukiniai jo norui karštam nepalankūs. 
Štai, aš dabar pranašausiu, ką yra dievai man i širdį 
Patys įdėję. Ir tai išsipildyti turi — manau aš, 

Nors ir ne pranašas aš ir ženklų nepažįstu ant paukščių. 
Tik nebeilga bebus Odisejus toli nuo tėvynės, 

Nors ir gelžiniais jį pančiais sukaustęs kas būtų: atras jis 
Kokiu būdu jam ištrūkus — labai sumaningas jis yra. 
Man tu dabar apsakyki ir nieko neslėpdams išaiškink, 
Ar tu, tikrai, Odisejaus sūnus, nes ant veido labai tu 

Man panašus į jį rodais ir akys tos pačios: o mudu tankiausiai 
Matėmės, dar kol nebuvo jisai iškeliavęs į Troją 

Kart su kitais karingaisiais Achajais laivuose už jūrių. 
Jau nuo to laiko nei aš jo, nei jis manęs nesame matę“. 
Jam atsakydamas, tarė protingas sūnus Odisejaus: 

„Viską, keleivi, aš tau kuoaiškiausiai teisingai pareikšiu. 
Motina mano man sako, kad jojo tikrai esąs vaikas... 
Pats to žinot negaliu, nes ir nieks neatsimen gimimo. 
Taigi dabar aš bevelyčiau tėvo laimingo sūnumi 

Būti, kursai tarp gėrybių ir amžių galėtų pabaigti, 

O ne tokio, kurs pas'rodė už žmones visus kuovargiausias. 
Vis gi mane tebvadina sūnum jo ir pats taip sakai tu“. 


*) Reitrono. 
**) Nejo. 

Jam atsakydama, tarė šviesakė dievaitė Atena: 

210. „Taip, ne bevardį suteikęs tau Dzeusas gimimą ant svieto: 
Būsi garbingas, nes Penelopeja tave yr pagimdžius. 

Tu tik dabar man sakyk ir neslėpdams, išaiškink man viską: 
Kas čion do pokylis jūsų? Ar koks suėjimas, ar reikals, 
Ar tai puota iškilminga, ar kokios vestuvės? Į mažą 

215. Vaišę man tai nenuduoda. Ir aiškiai matyti, kad vyrai 
Šitie jaunieji labai su didybe čion elgiasi rūme: 

Pyktų kiekvienas žmogus išminting's, begėdystę pamates, 
Jūsų name apsilankęs ir visa tai bloga pamatęs“. 
Jai atsakydamas, tarė protings Telemachas tais žodžiais: 

220. „Klausi, keleivi, manęs, apie viską atidžiai teiraudams ... 
Šitie namai kitą kartą turtingi yr buvę ir garbūs, 

Vyras galings kol gyveno dar savo šalyje... Dabar gi 
Viską atmainė kitaip jau dievai ir mums suteikė bloga. 
Tėvas mūs' dingo, nelikęs žmonėse žinelės mažiausios. 

„ Mes jo ir mirus dar tiek negailėtum', jei būtų jis žuvęs 
Žemėje Trojos ir miręs ant rankų savųjų tautiečių — 
Sunkųjį karą kariaudams: būtų tad pilkalnį aukštą 
Jam Achajiečiai*) supylę ir sūnui jo būtų garbė nors. 

Bet kai dabar jį nežinomos harpijos kažkur nužudė, 

230. Žuvo jisai be žinios, be garbės, o mums verksmas tik liko. 
Dar aš jo vieno ne tiek jau beverkčiau, kad kitokio vargo 
Būtų nedavę dievai nemalonūs: kiek yra aplinkui 
Vyrų jaunų ir galingų Dulichijo, Samo, Dzakinto 
Artimesniose salose, ir kiek jų Itakės valstybėj' 

235. Čion viešpatauja — visi Čion jie peršasi motinai mano. 
Turtą jie mano naikina... O motina — nei ji atsako 
Toms nelemtosioms piršlyboms, nei abangų joms nepadaro. 
Baigia jie mūsų naikinti turtus: nebeliks nebužilgo jau nieko“. 
Jam užsirūstinus, tarė šviesakė dievaitė Atena: 

240. „Dievaži! mat, kad labai šičia reikia paties Odisejaus. 
Jis tai uždėtų rankas, štai, ant tų begėdingų jaunikių. 
Štai, kad dabar jis sugrįžęs nors tarpe angos atsistotų, 
Kirvį ir skydą turėdams prie šono, o rankose ietį, 
Toks, kaip mačiau pirmą kartą čia jūsų namuose anąmet, 

Linksmas ir vyno išgėręs, kuomet iš Efiros jis grįžo: 
Buvo jisai nuvažiavęs pas Mermero Hilą, — nes tėvas 
Tavo, garbus Odisejus, ir ten, mat, nuvykdavo kartais — 
Pirkti žmonėms prapultingų nuodų, su kuriais jis norėjo 
Nuodyt vilyčių aštriuosius galus, bet anas jam atsakė, 
Dievo bijodamas, duoti, o tėvas manasis jam davė: 

Baisiai mylėjo, mat, jį... Kad toksai Odisejus čion stotų 
Tarpe jaunikių didingų — tai greitai mirtimis piršlybos 
Jujų pavirstų. Bet viskas tai yra dievų apsvarstyta, 

Ar jis sugrįžęs atmonys jaunikiams, ar gal būt ir nieko 


„ Jiems negalės padaryti savuose namuose... Vienok tu 


Pats pasirūpink dykūnus iš savojo namo išguiti. 
Jeigu ant to tu sutiksi ir mano tu minčiai pritarsi, 
Rytą anksti tu turi pasišaukti herojus Achajus 
Rinktųs' vyrijon: jiems viską išdėstyk: dievai liudininkai. 
Liepki jaunikiams išeit iš namų. Jeigu nori, iš tikro, 
Motina tavo tekėti, tegu jinai eina pas tėvą. 

Tėvas turtingas, tegu pagamina vestuvinį kraiti 

Gausų ir brangų, kokio priderėtų jo dukrai garbingai. 
Tau gi pačiam aš patarčiau, jei manęs klausyt panorėsi, 
Laivą parinkus geriausį su dvidešimt vyrų jūreivių, 
Leiskis į svietą teirautis dar tėvo negrįžtančio savo. 
Gal kokią žinią išgirsi žmonėse, gal Dzeuso paties tu 


. Ženklą atspėsi ... o žmogui tai suteikia garbę nemažą. 


Pilan važiuoki pirmiausia ir dievišką Nestorą klausk tu. 
Sparton iš ten tu nuvyk geltonplaukio paklaust Menelajo: 
Jis, mat, paskiausiai visų variarūbių Achajų sugrįžo. 

Gal apie gyvastį tėvo išgirsi iš jo, ar grįžimą. 

Taip, nors ir vargdamas, ištisą metą iškęski kelionėj'. 
Jeigu ant galo patirsi, kad miręs ir tarpe gyvųjų 

Nėra jo — grįžęs į mielą tėvynę, jam didelį kapą, 

Aukštą supilk ir gausiausias aukas už jį dėgint paliepk tu, 
Kokios jam prider, o motiną leiski už vyro. 

Visą tą reikalą baigęs ir viską padoriai atlikęs, 

Dvasioje savo turi sugalvoti jaunikiams pragaištį, 

Ar per gudrybę, slapčia, ar spėka atvirąja namuose. 

Tau nebe metas neužauga vaiku bebūt, ne tokis 

Amžius jau tavo. Turi gi žinoti, Orestas sau garbę 

Kokią nus'pelnė žmonėse, tėvažudi dėdę užmušęs. 

Taigi ir tu, mano drauge, matau, kad gražus ir galingas, 
Būk ir narsus, kad ir ainiai geru kuo tave paminėtų. 

Aš gi dabar turiu grįžti pas greitojo laivo ir savo 
Laukiančių manęs draugų, kurie, žinoma, laukdami pyksta. 
Taigi minėk mano žodį ir rūpinkis sau jį įvykint“. 

Jam atsakydamas, tarė protingas sūnus Odisejaus: 

„Visa tai man tu, keleivi, sakei, man gera norėdams, 
Lygiai kaip tėvas kad sako, ir to neužmiršiu aš niekad... 
Bet valandėlę palauk, nors matyti, kad skubinies eiti; 
Reiktų gi tau išsimaudžius ir širdį atgavus į laivą 

Savąjį grįžti džiaugsminga širdžia ir su dovana rankoj: 
Paprotis toks, kad gražiai dovanomis pagerbtume svečią“. 
Jam atsakydama, tarė šviesakė dievaitė Atena: 
„Meldžiams mane nebstabdyk jau, aš skubinu baisiai kelionėn, 
Dovana tavo, kokia iš širdies tik tai būtų paskirta, 
Duosi tu man, kaip atgal aš vėl grįšiu, kad vežčiaus namon aš. 
Tąkart ir tau aš, priimdams, galėsiu atlygint nuo savęs“. 
Taip jam atsakius, nuėjo šviesakė dievaitė Atena: 

Greit Telemachas pamatė ją vanagu jūros nuskrendant. 
Pilnas širdyje jisai pasijuto spėkų ir galybės, nes tėvą 
Prajautė daug aiškiau, negu pirma. Ir tai apgalvojęs, 
Šiurpulį savo pajuto širdyje: suprato, kad dievas 
Ženklus jam rodo. Netrukęs, nuėjo į gaują jaunikių. 
Dainių jis rado tarp jų bedainuojant, o juos besiklausant. 
Dainius dainavo varginga Achajų grįžimą iš Trojos, 
Kokį jiems teikėsi duoti dievaitė Pallada Atena. 
Klausės nuo aukšto dainos jo Penelopeja protinga. 

Dar nusileido nuo aukšto laiptais — ne viena, nes tarnaitės 
Dvi ją lydėjo. Sustojo pas stulpo, kurs rėmė to rūmo 
Aukštas lubas, užsidengusi veidą skraiste kuopuikiausia, 
O iš šalių abiejų apsistojo po vieną tarnaitės. 

Ašaras braukdama, tarė ji dieviškam dainiui nuliūdus: 
„Femijau! Daug tu žinai linksmesnių padainuoti dainelių. 
Ten ir dievų ir žmonių įvairiausi, štai, prietikiai būna. 
Tokia tu jiems padainuoki dainelę, o jie tegul vyną 
Geria, klausydami tykiai ... Pabaik tu tą dainą graudingą: 
Mano širdis nuo jos plyšta krūtinėje, nes mano nelaimės 

Niekad užmiršti negaliu: netekau gi aš šitokio vyro, 
Lygaus kuriam iš garbės nesurastum Helladoj', nė Arge“. 
Jai atsakydamas, tarė protingas sūnus Odisejaus: 

„Motina mano! Ir kamgi kliudai tu garbingamjam dainiui 


„ Dainą dainuoti, kaip nori jis pats, nes juk dainius nekaltas! 


Dzeusas to kaltas: jis teikia žmonėms duonavalgiams, ką nori. 
Taigi ir dainių čion peikti už tai, kad Danajų grįžimą 
Mums jis dainuoja, nereikia: mat, žmonės meiliausiuoju noru 
Klauso dainos, kuri jiems pirmąsyk priseina girdėti. 


„ Tau gi jinai tepastiprina širdį ir dvasią, beklausant, 


Nes, mat, ne viens Odisejus težuvo, pagrįždams tėvynėn. 
Trojoje matom pražuvus daugybę garsiausiųjų vyrų. 

Dar būt geriau, kad sugrįžus pas save, vėl imtum žiūrėti 
Ūkyje savo tvarkos aplink staklių ir vilnų, taipogi 
Tarpe tarnaičių, kad darbą jos dirbtų. Tarybos ir kalbos 
Vyrams terūpi ir man kuolabiausiai, nes aš čion vyriausias“. 
Didžiai nustebusi, grįžo jinai kuogreičiausiai ant aukšto: 
Žodis sūnaus jai į širdį pataikė giliai ir užgavo. 

Grįžus pas save aukštyn su tarnaitėms, vėl verkti pradėjo 
Mylimo savo paties Odisejaus. Akysna jai miego 
Tykiai užleido saldaus šviesiaakė dievaitė Atena. 
Temstančiam rūme tuo tarpu sau ūžė toliau jaunikaičiai. 
Ginčijos jie, kuris lovoje vietą šalip jos užimsiąs. 

Jiems Telemachas tuo tarpu protingas pasakė tą žodį: 
„Motinos mano jaunikiai, pilni jūs prakeiktos puikybės! 
Vakarą baikim linksmai ir meldžiu jus neūžkit taip baisiai: 
Dainiaus klausyti per jus nieks negali, ypač gi tokio, 
Koks yra šis, į dievaitį palyginams balso gražybe. 

Dienai išaušus, turėsime eit į vyriją visi mes: 

Noriu pareikšti aš jums jau viešai, kad jūs turite laukan 
Eiti iš mano namų ir kitur paieškoti sau vaišių, 

Savo aikvoti turtus, vienas kitą lankyti paeiliui. 

Bet jeigu jums taip išrodo lengviau ir geriau, jeigu vieno 
Vyro turtus jums be mokesnio imti ir pūstyt be galo — 
Rykite! Šauksiuosi aš į pagalbą dievus visagalius: 

Gal tuomet Dzeusas suteiks man atlyginimą kokį teisingą, 
Gal jūs už tai tuos' pačiuose namuose visi kada žūsit!“ 
Taip jis pasakė. Nustebo jaunikiai ir lūpas sukando, 

Kalbą taip drąsią išgirdę. Eupeito sūnus Antinojas 
Tare: „Matau, Telemache, dievai tave moko didybės. 
Ar tik nemano Kronidas vandens apsuptoje Itakėj' 
Skirti tave už karalių, nes tau tai nuo tėvo priguli“. 

Jam atsakydamas, vėl Telemachas protingas prabilo: 
„Meldžiams nepyk, Antinojau, už žodį teisingą, ką tarsiu: 
Tiesa, nebloga juk būtų, kad teiktųsi Dzeusas tai duoti. 
Gal tu sakysi, jog yr padėjimas karaliaus valdovo 
Blogas žmonėse? Nebloga yra viešpatauti: bežiūrint, 
Namas karaliaus pastoja turtingas ir daug garbingesnis. 
Bet juk vandens apsuptoje Itakėj' daugybė be manęs 


„ Viešpačių senių, taip pat ir jaunų — tegu jų kuris būna, 


Jeigu jau miręs yra Odisejus. O aš viešpatausiu 
Savo namuose, tarp savo vergų, kuriuos man Odisejus 
Dieviškas yra palikęs“. 

Polibo sūnus Eurimachas, 


„ Jam atsakydamas, tarė: „„Teisybę sakai, Telemachel 


Dievas tik gali žinoti, kuris iš Achajų Itakėj' 

Viešpačiu bus, o savuosius turtus tu tik vienas iš tikro 
Pats tevaldysi: nerasis Itakėj', kol ji apgyventa, 

Tokio begėdžio žmogaus, kurs per prievartą juos tau išplėštų. 
Aš gi norėčiau paklausti tavęs, mano mielas, kas buvo 
Tavo svetys ans keleivis? Kokios jisai sakosi žemės? 
Kur dabar gentys jo yra ir kur jo tikra nuosavybė? 

Gal jis tau žinią čion atvežė kokią, kad tėvas pagrįžta, 

Ar gal jis reikalu savo čion kreipės, ko norint prašydams? 
Taip jisai, staiga pakilęs, išėjo, pažinti nesleidęs 

Savęs; vienok, kaip iš tolo, jisai ne ant bloga išrodo“! 

Jam atsakydams, protings Telemachas tais žodžiais prabilo: 
„Tėvo mūsiškio grįžimo neb'laukiu jau aš, Eurimache. 

Jau aš nebetikiu jokioms žinioms, nors ateina jos kartais. 
Nė pranašysčių daugiau nebeieškau, nors motina mano 
Tankiai sau kviečia žynių ir jų klausinėja pas savęs ... 
Šitas keleivis — senovinis draugas mūs' tėvo — iš Tafo. 
Mentas, sūnus Anchijalo protingo. Jisai viešpatauja 
Žemėj tafiečių, mylėtojų irklo, garbingų jūreivių“. 

Taip Telemachas jam sakė, o manė savyj', jog dievaitis. 
Vėl jie sugrįžo atgal prie skambiųjų dainų ir prie šokių. 

Taip besilinksminant, vakars tamsus jiems nematant užėjo. 
Gulti tuomet jų kiekvienas palinko namon savo eiti. 

Ir Telemachas nuėjo į aukštąjį svirną ant kiemo, 

Kur pataisyta jam buvo miegoti. Priėjo prie lovos 

Pilnas minčių įvairiausių. Euriklė*) senutė nešiotė 

Opo Peisenoridaičio“") duktė, jam čion atnešė šviesą. 
Pirko senovėj' Laertas Euriklę“) už didelę kainą, 

Jauną dar, gražią mergaitę už dvidešimts jaučių brangumo. 


„ Lygia padarė ją savo namuose teisėtajai žmonai. 


Patalo jos jis vienok nelytėjo, žmonos pribijodams. 
Ji Telemachui žibintuvu švietė liepsnotu: labiausiai 

Ji Telemachą mylėjo, kaip kitos tarnaitės, ir mažą 
Besant, jinai Telemachą ugdino. Duris atidaręs 
Miegamo savo, jisai atsisėdo ant lovos minkštosios. 
Nuėmė tuoj jis chitoną ir metė senutei ant rankų. 
Dailiai nuvalius ir dailiai sudėjusi rūbą, ant gembės 
Ji pakabino pas tekintos lovos ir laukan išėjo. 

Aukso grandim ji pritraukė duris ir diržu dar užtraukė 
Sklanstį. Per kiaurą jis naktį po antklodės vilnų dūmojo 
Dvasioj', ar vyks jam kelionė, ką buvo dievaitė įsakius. 


*) Eurikleją. 
**) Peisenorido. 

Antroji giesmė (3) 


Itakiečių vyrija. Telemacho iškeliavimas 


Vos tik prašvito iš oro užgimus Aušra raudonpirštė, 
Šoko iš patalo minkšto sūnus Odisejaus protingas. 
Greitai rūbus užsivilko, per peti gi aštrųjį kardą 
Sau užkabino, po kojų baltų pasirišo papėdes. 
Ėjo iš savo nakvynės gražus, kaip jaunasis dievaitis. 
Liepė tuojau jis skelbikams didbalsiams vyrijon pašaukti 
Vyrus Achajus, gražiai garbiniuotus. Pašaukus, šie greitai 
Rinkosi. Jiems susirinkus visiems ir krūvoje jau besant, 
Pats jis atvyko į vietą su ietimi rankoj' varine; 
Sekė paskui dideli du jo šunes laukiniai kudloti. 
Dyviną grožį jo veidui suteikusi buvo Atena, 

monės visi net stebėjos, iš tolo ateinant pamatę. 
Sėdosi tėvo jis sostan, ir seniai jam vietos užleido. 
Senas herojus Aigipčius“) pradėjo pirmiausiai kalbėti: 
Jis nuo senatvės jau buvo sulinkęs — už tai išmintingas. 
Jojo Antifas sūnus mylimasis būryj' Odisejaus 
Išplaukė Trojon, žirgais pagarsėjusion; jį tai Kiklopas 
Savo uoliniam urve paskutinį užmušęs suėdė... 
Trys dar jam sūnūs paliko: iš jų Eurinomas sėbravo 
Kart su jaunikiais kitais, o tik du težiūrėjo dalykų 
Savojo tėvo... Antifo senelis užmiršt negalėjo: 
Tankiai jo verkdams, gedavo. Dabar jį minėdamas tarė: 
„Manęs meldžiu paklausyt, Itakiečiai, ką jums pasakysiu! 
Mūsų vyrijos nebuvo nuo pačio to laiko, kaip dyvins 
Trojon nuo mūs' Odisejus laivais iškeliavo už jūrių. 
Kas gi dabar mumis šaukia, kam reikalas tokis užėjo? 





“) Aigiptijas. 

Žmogui kokiam iš jaunų, arba tam, kas jau yra senesnis? 
Gal kokią žinią išgirdo, kad artinas karas prie mūsų, 
Nori mums greitai pranešti, vos gavęs tik pirmas žinoti. 


„ Arba ką kitą viešai jisai nori pranešt ir apreikšti? 


Man padorus jis išrodo, naudingas: tegul gi jam Dzeusas 
Suteikia labo ir gero, ko tik jis širdyje sau geidžia“. 

Taip jis kalbėjo. Ir džiaugės jo žodžiais sūnus Odisejaus, 
Nes netoli jis sėdėjo. Norėjo pradėti kalbeti, 

Stojo vyrijos pačian vidurin. Jam karališką lazdą 
Rankon įdėjo skelbikas Peisenors, dalykų žinovas. 
Sekdams senelio kalbos, Telemachas prabilo tais žodžiais: 
„Greitai tu pats pamatysi, seneli, tą vyrą, čia pat jis, 
Kurs surinkimą vyrijos padarė. Ištiko nelaimė. 

Jokių žinių apie būsimą karą aš jums nepranešiu, 

Pats jų dabar neturiu ir pirma apie tai negirdėjau. 

Ir ne šiaip jau kokį svarbų visuomenei daiktą pranešiu: 
Savo aš vieno vargais pasiskųsiu — kad bloga namuose 
Dvigubai: tėvo esu aš netekęs, kuris čion tarp jūsų 
Viešpatim buvo visų, maloningas gi buvo, kaip tėvas. 
To negana: dar didesnis blogumas, kad greitai jau namą 
Mano ištuštins ir turtą visai mano baigia naikinti. 
Motinai mano visai to negeidžiant, užsimet jaunikiai, 
Sūnūs tų vyrų, kur šičia yra tarp visų garbingiausi. 

Bijo jie lįst į jos tėvo Ikarijo namą, kad leistų 

Dukterį savo, dar kraitį pridėjęs, už ko panorėtų, 

Kas jam patiktų labiau. Tai jie mano namuose sau ūžia 
Kiauras dienas, patys skerdžiasi jaučius, avis ir riebiausias 
Mano ožkas; jie sau pokylius daro kas dieną ir vyną 
Geria be saiko. Ir visa tai nyksta. Nėr, matote, vyro, 
Koks Odisejus kad buvo, kurs namą galėtų apginti. 

Mes gi neturim spėkų, kad galėtume jais apsiginti. 

Žūti turėsim dėl to, kad neturim spėkos pasipriešint. 
Ginčiaus ir aš kuo smarkiausiai, kad kokią pagalbą turėčiau. 
Mat, dar dalykas nėra tai pražuvęs: turtingas dar namas 
Mano tebėr nepražuvęs. Tik jūs juos sudrauskit supykę, 
Vyrai! Nors gėdą turėkit prieš savo kaimynus, aplinkui 
Jūsų gyvenančius. Dar gi dievų bijokit rūstybės. 

Kartais kad jie neapleistų jumis, už nedorą papykę.- 





2. Penelopeja ir jaunikiai (psl. 15) 

Aš juk šaukiuosi prie Dzeuso Olimpijaus*) ir prie Temidos; 
Jie juk žmonėse teismus visus renka ir juosius išskirsto. 
Vyrai! Neleiskite man tokį vargą nelabą kentėti: 

Mano gi-tėvas, garbus Odisejus, gražuoliams Achajams 
Niekad iš pikta nedarė blogai. Atmokėdami šitą, 

Jūs man, beširdžiai, šit, darote bloga — jaunikių nebaudžiat.. 
Man dar geriau dabar būtų, kad jūs man atimtumėt turtą 
Visą — nejudantį lig ir kilnojamą, nes jeigu viską | 
Patys suėstumėt — laukčiau aš atmokos greitai iš jūsų:; 
Eitume tąkart per pilį ir verkdami dideliu balsu, 

Savo naudos atiduot reikalautum", kol gautume viską. 
Nun gi jūs mano širdyje paliekate skausmą begalį“. | 
Taip jis kalbėjo karštai ir numetė lazdą ant žemės, 
Ašaros jam pasirodė ant veido. Pagailo Achajams. 
Tyliai stovėjo visi ir nė viens atsiliept nenorėjo 

Nieko ant žodžių skaudžių Telemacho, tiktai Antinojas 
Vienas išdrįso viešai prieštarauti ir taip jam atsakė: 

„Ką tu kalbi, Telemache, karštagalvi didingas? Mums gėdą 
Nori prieš žmones daryti ir mūsų pažeminti garbę! 

Tavo vargų kaltininkai ne sūnūs Achajų garsiųjų — 
Motina vien tik mieliausioji tavo: sukta ji be galo. 

Trečias jau metas ir greitai sulauksim' ketvirto, kaip ji vis- 
Mus suvedžioja, nes viltį paduoda visiems ji ir žada, 
Siųsdama žinią, tuo tarpu savyje ji mano ką kita — 

Dar prasimanė gudrybę ji tokią, kad mus suvedžiotų:. 
Savo seklyčioj pastatė stakles ji ir austi pradėjo 

Ilg4 ir ploną audimą, o mums ji tuo tarpu pasakė: 
„Mano bernaičiaisjaunikiai, kadang. Odisejus jau žuvo;. 
Jūsų meldžiu aš nurimt ir vestuvių neskubint: darbą 
Greitą aš noriu pabaigt — įkapinį herojui Laertui. 

Rūbą išausti, idant, kaip ištiks jį skausmingas likimas, 
Mirti kuomet jam priseis, Achajietės sakyt negalėtų: 
„Mat, kaip be uždangčio laidoja vyrą, kuris begyvendams; 
Turtų galybę surinko“. Ji taip mums kalbėjo. Visi mes 
Klausėme jos ir sutikome. Ji, ką per dieną išaudūus" 
Būdavo, naktį atgal vėl išleisdavo, šviesą užgesius.. 


*) Olimpiečio. 

Taip jai per trejetą metų vis vyko Achajus apgauti. 

Bet kaip ketvirtasis stojo jau metas ir laikas suėjo, 
Mums tai pasakė viena moteriškė, ką šitą žinojo. 

Tiesa! Sugavome patys beardančią gražų audimą. 
Darba tuomet ji turėjo pabaigti po prievarta mūsų. 
Mes, jaunikaičiai, dabar tau pasakom', tikrai kad žinotum, 
Lai ir Achajai žinos: turi motiną savo išsiųsti 

Josios naman, pas Ikarijo tėvo, idant ji tekėtų 

Mūsų būryje už to, kurį tėvas paskirs ir kas mielas 

Bus jai pačiai. O kitaip, kol ji sūnus geriausių Achajų 
Vargins savais išmislais ir gudrybėmis — tolei mes tavo 
Mantą naikinsim ir turtą, kaip darėme šitą ik šiolei. 
Daug ji širdyje gudrybių pramanė: jai padeėd Atena. 
Daug ji parodė drąsos, prakilnumo ir tokio gudrumo, 
Kokio girdėti neteko senoviškų moterų tarpe: 

Štai, kaip Tira, ar Alkmenė, arba vainikuota Mikenė 
Jujų gudrumą palygint negalima Penelopejai. 

Nieko vienok jai visa negelbės: aikvosim gėrybes 
Tolei ik kolei nemes savo būdo mus niekint, kuri jai 
Suteikia, žinoma, dievas. Garbė tarp žmonių bus didžiausia 
Jai už tą visa, bet tu tai ir daugelio turtų neteksi'. 

Jam atsakydams ant to, Telemachas protingasis tarė: 
„Kaip aš galiu, Antinojau, varyt iš namų ją prieš norą? 
Ji mane gimdė, ugdino ... O tėvas kažin kokioj' žemėj' 
Gyvas ar miręs: blogu užmokėčiau Ikariui*), jei savo 
Vieno valia aš jam motiną savo nusiųsčiau: aš tėvo 
Būčiau prakeiktas ir piktosios dvasios mane užkamuotų, 
Jeigu užtrauktų išeidama motina bausmę Erinių“*) 
Būtų bausmė ir iš pusės žmonių: niekuomet nenuplaučiau 
Bjaurią tą dėmę nuo savęs ... O jūs, jeigu turite gėdos, 
Eikite man iš namų ir kitur pasieškokit sau vaišių, 
Savo aikvokite turtą, viens kitą pakviesdami vaišėn. 

Bet jeigu jums taip patinka geriau, ir negėda jums turtą 
Vieno žmogaus be jokios užmokos ir kasdieną aikvoti — 
Rykite! Aš tada šauksiuos pagalbos dievų visagalių: 


*) Ikarijui. 
**) Erinnijų. 

Duos kuomet Dzeusas jums bausmę už viską: visi jūs gal būti 
Žūsite tuose namuose, kuriuos jūs suryti taip norit“. 

Taip Telemachas kalbėjo. Aru du čion pasiuntė Dzeusas ' 
Lektų, aukštybėn iškilus nuo artimo kalno viršūnės. 

Jiedu sau lėkė pradžioje greitai lygiai vėjas tyruose. 

Vienas greta su kitu ir sparnais vienas kitą pasiekdams. 
Rinkos skardžiosios atlėkę ties viduriu, jiedu pradėjo 
Suktis į ratą, galvomis lingavo ir prapultį lėmė, 

Peštis pradėjo tarp savęs ir ėmė kits kitą draskyti; 
Plunksnas galvos ir žandų nusipešę viens kito, šalin jie 
Nulėkė, savo kovos nepabaigę, ir dingo už miesto. 

Baisiai pabūgo visi ir nustebo, arus tuos pamatę, 

Dvasioje svarstė visi, ką norėjo jiems paukščiai pranešti. 
Tarpe jų kalbų pradėjo herojus senuks Halitersas, 
Mastoro doro sūnus: už visus jis geriausiai išmanė 
Paukščių ženklus ir stebuklus kitus išguldyti tikriausiai. 
Gero norėdamas jiems, jis viešai ėmė skelbti vyrijoj': 
„Manęs meldžiu paklausyt, Itakiečiai, ką jums aš pranešiu. 
Vien tik jaunikiams žinotina yra, ką aš čion kalbėsiu. 
Jiems tatai reiškia didžiausią nelaimę ... Suprask: Odisejus 
Jau nebe ilga bebus nuo savųjų nutolęs. Dabar jau 

Kažkur arti jis yra ir pražūtį jaunikiams jis rūpin 

Lygiai visiems. Ir kitiems dar gyventojams mūsų Itakės 
Bus negerai kaikuriems. Taigi reikia gerai pagalvoti, 

Kaip šito blogo išvengus. Pirmiausiai nustokite skriausti. 
Taip jums išeis kuogeriausiai — sakau tai, pažindamas ženklus. 
Nes Odisejui turės išsipildyt, kaip jam pranašaudams 
Tąkart sakiau, kaip Argejai visi susibūrė kariauti; 

Draug ir gudrus Odisejus ten buvo. Tuomet aš jam spėjau, 
Jog iškentėjęs be galo vargų ir visų nebetekęs 

Savo draugų, jis pargrįš nepažįstams po dvidešimts metų. 
Taip dabar tur išsipildyt — atminkite mano jūs žodį!“ 
Jam Eurimachas, Polibo sūnus, atsakydamas, tarė: 

„Seni, ar neitum geriau tu namon ir vaikams pranašautum 
Savo, kad jie ateityj' nesulauktų namiškiams ko bloga?! 
Šitą dalyką tai aš už tave daug geriau išguldysiu, 

Paukščių daugybės juk nardo saulutės šviesoj'... Ne visi gi 
Reiškia nelaimes. Gi pats Odisejus — seniai jis pražuvo! 

Gaila tik to, kad ir tu su juo neprapuolei: dabar, mat, 


„ Niekų čion mums nekalbėtum ir šič Telemachą rūstingą 


Dar nepjudytum ant mūsų labiau, dovanų sau tikėdams. 
Aš dabar tau pranašausiu ir tai būtinai išsipildys: 

Jeigu tu žmogų jaunesnį, senovės gudrybės žinodams, 
Raginsi žodžiais ant pikta, tai jam tiktai bloga darysi. 
Pabaudą, seni, uždėsim mes tau ir mokėdamas tu ją, 
Rūstausi savo širdyje, bet nieko tai-tau nepagelbės. 
Daug Telemachui geriau aš patarsiu — težino visi tai: 
Motiną savo priversk išvažiuoti pas tėvą. Tegul jis 
Priruošia jai vestuves ir pasogą turtingą, kaip prigul 
Duot savo dukrai, išleidžiant tekėti padoriai už vyro. 
Aš gi sakau, jog ik tolei neliausim pas jūsų mes buvę, 
Kol nesulauksim gražiųjų vestuvių, nes nieko nebijom: 
Nei Telemacho gražiai iškalbingo ir karšto, nei tavo, 
Persenęs plepi, kvailų pranašysčių, kuriomis baidai tu, 
Pykindams žmones labiau. Ir toliau Telemacho gėrybės 
Nyks be atlygos, ik kol netekės už jaunikio, kurs mielas, 
Penelopeja garbinga: mes lauksim ilgiausi nors laiką. 
Geidžiame jos dėliai jos padorumo ir neisime kitur, 
Nors ir nemaža yra padorių dar merginų Itakėj“. 

Jam atsakydamas, tarė atgal Telemachas protingas: 

„Dar aš maldausiu, bet jau ne tave, Eurimache, ir tavo 
Jaunus sėbrus dykaduonius — težino dievai ir Achajai! 
Duokite laivą man greitą ir dvidešimtį vyrų-jūreivių. 

Tujų pagalbą turėdams, idant aš nuvykčiau, kur reikia: 
Noriu aš Sparton keliauti ir Pilą smiltingą pasiekti. 

Ten klausinėsiu žinių apie tėvo išvykusio laimę. 

Jeigu man kas pasakys iš žmonių arba ženklą turėsiu, 
Dzeuso man duotą, kurs suteikia garbę žmonėse didžiausią, 
Jog mano tėvas dar gyvas ir grįžta, tai lauksiu dar metą, 
Nors man ir baisiai sunku. Bet jau, jeigu išgirsiu jį mirus, 
Grįšiu namon aš į mylimą tėviškės žemę ir kapą 

Aukštą supilsiu aš jam ir iškelsiu jam šermenis brangias. 
Viską atlikęs — galėsiu ir motiną leisti už vyro“. 

Taip jiems pasakęs, jisai atsisėdo. Jų tarpe pakilo 
Mentoras. Jis Odisejaus garbingojo draugas tikriausias 
Buvo ir jam, iškeliaudams laivais, Odisejus valdyti 

Namą paliko, įsakęs klausyti visiems, kaip ir savęs. 
Mentoras gera norėdamas jiems, prakalbėjo tais žodžiais: 
„Manęs meldžiu išklausyt, Itakiečiai, ką aš pasakysiu! 
Lai nebebūna nė vienas karalius nei geras nei doras, 

Lai nebegerbia širdyje tiesos, tik rūstingas ir piktas 
Nuolat tebūna, nes nieks Odisejaus žmonių jojo tarpe, 
Kur viešpataudamas buvo taikus, kaipo tėvas, nebatmen'. 
Dargi jaunikiai dykūnai piršlyboms jo rūmuose drįsta 
Elgtis be gėdos, per prievartą ten įsibrovę; gyvybės 
Savo nebrangindami, jie ir svetimo gero negerbia. 
Tuštin' namus Odisejaus, kurį nebemano sugrįšiant... 
Visą peikiu aš vyriją už tai, kad visi jūs dabar čion 
Tyliai sau sėdit ir niekas iš būrio vyrijos nė žodžiais 
Tuos jaunikius išdykūnus nemano pabarti už bloga“. 
Jam Euenoro sūnus Leokritas tais žodžiais atsakė: 
„Mentore, beproti tu kietaširdi! Ir ką gi kalbi čion? 
Ragini mus tu, kad mes juos valdytum ... Baisu yr su vyrais, 
Ypač, kad jų yra daug, susipykti per pokylio laiką... 
Nors kad ir pats Odisejus sugrįžęs, savuose namuose 
Rastų juos pokylį darant — ir jis ištiesų pabijotų 
Laukan jų vyt iš namų ... Ir žmona nelabai tesidžiaugtų, 


„Nors ir labai jo sugrįžtant ji laukia, nes reiktų su vyru 


Žūti ir jai, jeigu jis sumanytų kariaut prieš daugybę. 

Mat, kaip kalbi neprotingai. Gana jau! Matai, kad vyrija 
Skiriasi jau katras sau. Telemachui kelionę parūpins 
Mentoras ir Halitersas, kurie nuo seniau pagarsėję 

Tėvo draugais. Bet manau jis ilgai pasėdės dar Itakėj', 
Laukdams žinių apie tėvą. Kelionės gi tos nesulauks jis“. 
Taip jisai tarė ir ragino žmones, kad baigtų vyriją. 
Tuoj' jie, nebtrukę, išvaikščiojo grįžti namon ir prie darbo, 
O jaunikaičių būrys į namus Odisejaus suvirto. 

Jūros krantu paėjęs tolyn, Telemachas nuplovė 

Vandeniu jūros rankas ir maldauti pradėjo Atenos: 
„Dieve, kurs vakar namus mūs' teikeis aplankyt nelaimingus 
Ir įsakei man keliauti per jūrą miglotą, kad tėvo 

Dingusio aš paieškočiau! Achajai įsakymo tavo 

Pildyti man neprileidžia, labiausiai begėdžiai jaunikiai“. 
Taip jisai meldėsi. Greitai Atena čia jam pasirodė 

Mentoro seno paveiksle, jo ūgį ir balsą priėmus. 

Jam prakalbėjusi, tarė sparnuotus žodžius maloningai: 
„Tu, Telemache, nebūsi sugriuvęs ir kvailas, jei tėvo 
Tavojo spėką galingą turi. Tavo būdavo tėvas 

Tvirtas visad savo darbą ar žodį žadėtą išpildyt. 

Taigi dėl to nuo kelionės niekaip negali atsimesti. 

Tik jei ne tu esi atžala ir ne Penelopejos — 

Žinoma, tad netikiu, kad išpildytum, ką pažadėjęs. 

Maž tepavyksta vaikų, kad nors tėvui užaugtų jie lygūs. 
Daugel užaug blogesnių, o nedaug geresnių kad už tėvus. 
Tu tik nebūsi sugriuvėlis kvailas: tikrai Odisejus 

Buvo tau tėvas, pagimdė tave ir dėl to vien tikėki 

Viską nuveiksiąs gerai. Nebijok tu piktųjų jaunikių, 

Nei sutarties, nei sumanymo pikto: kvaili jie bepročiai! 
Mat, jie nejaučia savos prapulties, nors labai artima ji. 
Turi jie žūt vieną dieną visi. O kelionė laiminga 

Greitai įvyks, kurios lauki, nes tavojo tėvo aš draugas. 
Greitą tau laivą surasiu ir pats su tavim aš keliausiu. 

Eik tu dabar sau į savo namus ir pietauk su jaunikiais. 
Tik pagaminki sau maisto ir vandens induose kelionei, 
Vyno ąsočius pripilki ir duonos miežienės tvirtuose 

Imkis maišuose. Tuo tarpu po miestą draugus aš parinksiu, 
Kas savo noru sutiks. Tu žinai, juk yra mūs' Itakėj' 
Daugel visokių gražiausių laivų ir senų ir naujesnių. 

Aš tau iš jųjų parinksiu geriausią ir greitai priruošiu. 
Mes, kaip matai, iškeliausime sau į miglotąją jūrą“. 

Taip jam Atena kalbėjo, duktė visagalinčio Dzeuso. 
Žodžio paklausęs dievaitės, tuojau Telemachas nuėjo. 
Žengė namon, susirūpinęs savo širdyj', ir atrado 

Ten jaunikaičius dykūnus beūžiant namuose ir lupant 
Odas ožkų ir kiaules sau besvilinant puotai paruošti. 
Tuoj' Antinojas pas'tyčiodams prieš Telemachą sustojo, 
Ranką tvirtai jam paspaudė ir tarė, vardu pavadinęs: 
„Eikš, Telemache, puikusis, narsuoli tu karštas, užkąsim: 
Savo krūtinėj' piktumą, žodžius tu ir darbus užmirški. 
Gersim, ką dievas mums davė, o tau jau Achajai parūpins 
Laivą draugų kuogeriausių, idant kuogreičiausiai galėtum' 
Pilan garsingan nuvykti, žinių apie tėvą teirautis“. 

Jam atsakydams į tai, Telemachas protingas prabilo: 

„Ne, negaliu, Antinojau, tarp jūsų, skriaudikų, puotauti, 
Ir priešais norą tarp jūsų be rūpesčio linksmas sėdėti. 
Ar negana jūs surijote manojo gero, skriaudikai, 

Mažas kol dar tebuvau, ir dabar, kad esu jau užaugęs? 
Viską dabar aš girdžiu iš kitų, ir širdis mano plyšta: 
Stengsiuosi jums piktą galą daryti, ar Pilan nuvykęs, 
Ar nors ir šičia palikęs. Keliausiu. Vienok tai nebus tik 
Jūros kelionė, nes aš neturiu nei draugų sau, nei laivo: 
Jūs nenorėjote to ir sumanėte man to neduoti“. 

Taip jam atsakęs, ištraukė jis ranką iš rankos skriaudiko. 
Tuomet visi jie įniko tyčiotis, visaip užgauliot jį 
Žodžiais. Ir štai, kaip kalbėdavo kurs jaunikaičių dykūnų: 
„Tiesa! tur būt, Telemachas mumus nužudyti sumanė: 
Jis ar iš Pilo smiltingo atves kokius sau apgynėjus 

Ar gal iš Spartos, nes baisiai jis trokšta ten vykti greičiausiai. 
Gal jis ant galo keliaus į derlingąją žemę Efiros, 

Kad iš ten parsivežtų nuodų pragaištingų gyvybei: 

Juos mums įdėjęs į vyno taures, išgaišins jis visus mus“. 
Kitas nuo savęs vėl pliauškė iš tarpo skriaudikų dykūnų: 
„Kas gal žinoti? Gal pats jis, keliaudams laivu išdabintu, 
Žus kur toli nuo draugų, kaip patsai Odisejus yr žuvęs? 


„ Šitaip atstikus — tai būtų geriausiai: jo turtą tarp savęs 


Mes pasdalintume, namą paliktume motinai jojo: 

Lai jis sau nuotakai būtų ir tam, ką priimtų už vyrą 
Taip jie kalbėjo. O jis sau nuėjo į sandėlį tėvo, 
Kambarį platų, kuriam' buvo vario ir aukso prikrauta, 
Rūbų brangiųjų ir skrynios su kvepiančia brangia alyva. 
Čia dar stovėjo indai vėl senoviško gardžiojo vyno, 
Dar nemaišyto su vandenim, dangiško skonio, pripilti. 
Ištisa buvo eilė sustatyta prie sienos indų tų, 

Kad Odisejus jį gert iš kelionės pagrįžęs galėtų. 
Durys kamaros tos buvo dvipusės, gerai pritaisytos; 
Saugojo dieną ir naktį tą turtą globėja Euriklė*), 

Opo Peisenoridaičio““) duktė. Telemachas, pašaukęs 





*) Eurikleja. 
**) Peisenorido, 

Ja į tą kambarį, tarė jai šitaip balsu maloningu: 

„Pilk man, mamaite, iš šitų indų ano gardžiojo vyno. 
Saugojai jį tu, laikydama kitą už blogą. Manei vis 

Duos Odisejui dievai vėl sugrįžti, išvengus nelaimių ... 
Dvylika man jo pripilki indų ir gerai juos užkimški; 
Miežių sumaltų pripilk į maišus man odos kuotvirčiausios, 
Dvidešimt lygiai saikų. Ir žinok tu viena apie šita. 
Viską tu man pagamink — vakare aš tai visa paimsiu, 
Kaip tiktai motina gultų nueis pas save kambariuose. 
Sparton keliausiu ir Pilan smiltingan žinių apie tėvą 
Klaustis: gal ką ir išgirsiu, lankydamas tolimus žmones“. 
Taip jisai tarė. Ir verkti pradėjo Euriklė“) nešiotė. 

Ji apraudodama tarė maloniai žodžius jam sparnuotus: 
„Kas tau, vaikeli mieliausis, toks noras atėjo į galvą? 
Kaip gi tu nori keliauti į platų pasaulį, vienintel's 
Būdamas? Žuvo gi dieviškas mūs' Odisejus kažinkur, 
Vienas išvykęs į tolimą kraštą nežinomo svieto... 

Dar ir jaunikiai, kaip tu išvažiuosi, tau bloga sumislys, 
Kad ir tave per šunybę kaip nors nužudytų, paskui gi 
Viską tarp savęs dalytis. Geriau tu sėdėtum namuose. 
Reikalo jokio nėra tau po jūrą klajoti ir vargti“ ... 

Jai Telemachas protingas atgal atsakydamas, tarė: 

„Būk tu, mamaite, drąsi! Ne be dievo tatai sumanyta! 
Tu tik man priesaiką duok, ne pirmiau mano močiai pranešti, 
Neg išsipildys vienuolikta—dvylikta dienos, arba ji 
Imtų gedauti pati, ar išgirstų mane iškeliavus. 

Noriu, kad ji negadintų sau veido, beverkdama manęs“. 
Taip jisai tarė, ir senė jam priesaiką didelę davė. 
Priesaiką senei pabaigus ir tvirtą jam prižadą davus, | 
Vyno pripylė gardaus dviąsius uzbonus ir kiek reikiant 
Miltų miežienių pripylė odos ji maišus, kaip jis prašė, 

O Telemachas, į rūmą pagrįžęs, jaunikių dykūnų 

Tarpe sėdėjo sau vėliai. Atena šviesakė dievaitė 

Kitką sumanė: per miestą jinai Telemacho paveikslu 

Ėjo ir vyrų doriausių kiekvieną maldavo ateiti 

Uostan prie laivo. Paskui susitikus garsingą Fronijo 


*) Eurikleja. 

Sūnų Noemoną, meldė paskolinti laivą. Sutiko 

Duoti jisai, maloningai meldimo jo karšto išklausęs. 
Leidosi saulė ir visos greit temti jau gatvės pradėjo. 
Greitąjį laivą nutraukus nuo kranto ir viską tvarkoje 
Reikiamą ten susidėjus, kas prigul' prie greitojo laivo, 
Deivė krašte prieplaukos jį pastatė. Aplinkui sustojo 


„ Vyrai — draugai tikimi susirinkę ir deivė visus juos 


Skubino ruoštis greičiau, nes dar kit'ką sumanė Atena, 
Deivė šviesakė: nuėjo jinai Odisejaus namuosna, 
Saldųjį miegą jaunikiams užleido akysna galingą, 
Girtus apsaldino juos ir taures jiems iš rankų išmėtė. 
Gulti visi užsigeidę, pasklido po miestą. Girti jie 

Eiti toli negalėjo, nes miegas akis jų sumerkė. 

Tad Telemachui Atena šviesakė dievaitė pasakė, 

Ji išvadinusi laukan iš rūmo, aukštai pastatyto. 
Mentoro balsą ir veidą Atena priėmusi buvo: 


„ „O, Telemachai! Žiūrėk, jau draugai mūsų brangūs puikiausiai 


Sėdžia visi prie irklų, pasiruošę į tolimą kelią. 
Laikas keliauti, kad mums neužtrūkus perdaug mūs' kelionėj“. 
Taip jam pareiškusi deivė Atena Pallada nuėjo 
Greitu žingsniu. Telemachas tik sekė dievaitės pėdomis. 
Kaip tik atėjo į krantą pajūrio pas laivą, atrado 
Savo draugus garbiniuotus. Spėka Telemachas jiems tarė: 
„Eikite šičion, draugai, ir padėkite nešti man maistą: 
Viską turiu aš namie pagaminęs, o motina mano 
Nieko nežino, taip pat ir tarnaitės, išskyrus tik mūsų 
Vieną Euriklę“*). 

Taip taręs, nusivedė juos, o jie sekė. 
Viską atnešę, į laivą, gerai į kelionę priruoštą, 
Dailiai sudėjo tvarkoje, kaip jiems Odisejaus sūnus kad 
Buvo įsakęs. Tuomet Telemachas į laivą įlipo. 
Vesti apsiėmė laivą šviesakė dievaitė Atena, 
Sėdo prie vairo gale, Telemachas prie jos atsisėdo. 
Lynas atrišo draugai ir, sulipę į laivą, susėdo 
Jie prie irklų. O kelionei pritinkantį vėją Atena 
Suteikė jiems, pasikvietus Dzefirą, kur ūždamas varė 





*) Eurikleją. 

Laivą į tamsiąją jūrą. Draugams Telemachas tuo tarpu 
Liepė tuoj" įrankių stvertis. Jo klausė prisakymų vyrai. 
Stiebą įstatė tuojau jie į vietą ant vidurio laivo; 

Virvėmis jį jie pririšo drūtai ir užvilko su diržais 

Baltas bures. Kaip bematant, tuoj įtempė vėjas jų drobę. 
Bangos putodamos ūžti pradėjo aplinkui jų vairo, 

Laivas gi bėgo per jūrą į savo paskirtą kelionę. 

Viską sutvarkę, kaip reikiant, kad laivas greitasis keliautų, 
Jie pasistatė taurės ir, po truputį vyno nulieję, 

Gėrė dievams ant garbės, o labiausiai — tai dukteriai Dzeuso. 
Visą jiems naktį ir auštant ji rodė jiems kelią per jūrą. 

Trečioji giesmė (/) 


Kas buvo Pile 


Saulė pakilo iš jūros, išplaukus į mėlyną dangų, 

Nešdama šviesą dievams amžiniesiems ir žmonėms trumpaams 
Ir vaisingiausiai penėtojai žemei. Keleiviai atvyko [žiams 
Pilan, Nelejijo*) pilin gražion ir pamatė Pilėnus 

Pakraštyj' jūros plačios, besirengiančius aukas aukoti — 

Jaučius juoduosius kratytojui žemės mūs' mėlynaplaukiui. 
Buvo suolai devyni, po penkis šimt kiekvienas apsėstas. 
Jaučius devynis turėjo kiekvienas toks suolas prieš save. 
Vidurius valgė jie patys, o kulšis tai degino dievui, 

Tiesiai prie jų Telemachas priplaukęs, bures suvyniojo, 

Laivą pririšo drūtai ir išlipo visi jie ant kranto. 

Laukan išlipo pirmoji Atena, paskui Telemachas. 

Tarė tuomet Telemachui šviesakė dievaitė Atena: 

„Laikas atprast, Telemachai, drovėtis, kaip vaikas koks jaunas. 
Jūrą juk perplaukei tyčia žinių apie tėvą ieškodams, 

Kur jis užklydo šiam sviete ir kokio sulaukė likimo. 

Eik, štai, į Nestorą stačiai, arklių numalšintoją garsų, 

Klauski, gal turi žinių jis kokių sau paslėpęs širdyje. 

Melsk jo, idant jis sakytų tau vieną tik gryną teisybę: 

Jis tai jau tau nemeluos, nes yra jis labai išmintingas“. 

Jai atsakydamas, tarė protingas sūnus Odisejaus: 

„Mentor, kaip aš galiu prisiartint prie jojo ir ką jam 

Aš pasakyti turiu? Aš nepratęs esu išmintingų 

Vesti kalbų, nes ir gėda jaunam yra kalbint senesnį“. 

Jam atsakydama, tarė šviesakė dievaitė Atena: 

„Vieną tu pats, Telemachai, suprasi, o kitą tau dievas 





*) Nelejaus. 

Koks prielankusis įkvėps, pamokydams: gimei ir užaugai 
Tik ne be Dievo valios — tai gi ko turi taip jau bijoti?!“ 
Taip pakalbėjusi, žengė pirmyn Telemacho Atena 

Greitu žingsniu. Telemachas tik sekė dievaitės pėdomis: 
Ten, kur Pilėnų suolai ir visa vyrija susirinko. 

Nestorą rado su jo sūnumis ir draugais artimiausiais. 
Pokylį rengė jie sau ir, kapodami mėsą, sau kepės. 

Tuoj keleivius jie pamatę, visi atsikėlė patikti, 

Ištiesė jie jiems rankas ir į suolus sodinti tuoj' vedė. 
Nestoro pirmas sūnus Peisistratas, arčiausiai priėjęs, 
Paėmė jis juos už rankų ir meldė, kad sėstų ant kailių, 
Stačiai ant smėlio paklotų, tarp tikrojo brolio ir tėvo. 
Davęs pavalgyti valgio gardaus, jis pripylė jiems vyno 
Aukso taures. Jų sveikaton užgėręs, jis tarė Atenai, 
Dzeuso aigidvaldžio dukrai galingai dievaitei Palladai: 
„Garbint šiandieną, keleivi, išpuol' Poseidoną karalių. 
Pokylį jojo užtikote šičia, atvykę iš tolo. 

Gerk, su malda, kaip išpuola, nuliejęs; paduoki ir draugui 
Taurę paskui su gardžiuoju vynu, kad galėtų taipogis 
Garbei Dievų jis nulieti, tur būt, amžinuosius jis gerbia; 
Žmonės vargingi, visi reikalaujam dievų mes malonės. 
Tik tavo draugas dar jaunas, gal mano vienmetis — užtaigi 
Tau ir pasiūlau pirmam šitą taurę auksinę su vynu“. 

Taip pakalbėjęs, į ranką jai padavė taurę su vynu. 
Džiaugės Atena, kad vyras tiesus ir protingas pirmai jai 
Padavė taurę auksinę. Priėmus, jinai Poseidoną 

Melsti pradėjo karštai ir ilgai tokiais žodžiais jausmingais: 
„O, Poseidone, laikytojau žemės, meldžiu tave teikis, 
Maldą išklausęs, išpildyt mūs' norą karščiausią šiandieną: 
Nestorui tu su sūnumis suteiki garbės, o Pilėnams 

Teikis parodyti savo malonę, priėmęs jų gausią 

Šią hekatombą. Dar leisk Telemachui ir man į tėvynę 
Grįžti laimingai, kai būsime reikalą savo atlikę, 

Dėliai kurio čion atvykome juodu laivu iš už jūros“. 
Maldą pabaigus tais žodžiais ir vyno išgėrus, dievaitė 
Padavė tad Telemachui dviąsiąją taurę, idant jis 

Melstųs taip pat ir pagarbintų dievą, kratytoją žemės. 
Mėsą iškepę tuotarp nugarinę, nuo iešmo numovė, 

Skyrė lygiom's dalimis ir pradėjo tą pokylį gražų. 

Kaip tiktai valgio ir gėrio savyj' užgesino jie norą, 

Tarpe jų kalbą pradėjo arklių numalšintojas Nestors. 
„Mūsų svečių padorių laikas buvo paklausti viešai čion 
Jau pasistiprinus jiems, kas tokie jie do žmonės bus esą? 
Kas jūs, keleiviai? Kur plaukiat keliais vandenyno šlapiaisiais? 
Ar tai jūs reikalu kokiu, ar taip sau be tikslo klajojat, 
Lygu galvažudžiai jūrių, kur savo gyvybės nebrangin', 

Bet ir žmonėms svetimiems jie nelaimių pridaro be galo“. 
Jam Telemachas protingas į klausimą šitą atsakė 

Drąsiai, nes dvasią jo stiprino deivė Atena, kad klaustų 
Jojo žinių apie dingusį tėvą ir garbę žmonėse 

Sau įsigytų geriausią; nemirštamą būsimam laikui: 

„O, garbingasis Nelejijo*) Nestor, Achajų didybe! 
Klausi, iš kur mes atvykom? Tuojau aš pareikšiu teisingai. 
Mes iš Itakės, ką Nejijo“**) kalnas dabina iš tolo. 

Reikalas mūsų paliečia tik mus, o ne tautą Itakės. 

Tuoj aš tau išguldysiu. Aš ieškau, žinių ar nerasiu 

Apie garbingą plačiai Odisėjų, nes mano jis tėvas. 

Vargšas belaimis, kurs sako kadai tai drauge būk kariavęs, 
Trojos kaip pilį jūs griovėt. Kitus jau seniai mes girdėjom, 
Kiek jų ten buvo kare tam, katras ir kur žuvo be laiko. 

Jo gi ir patį žuvimą nuo mūsų paslėpus Kronidui, 

Niekas negali pranešti tikrai, kur yra jisai žuvęs. 

Ar tai nukovė jį žmonės pikti kur ant žemės kietosios, 

Ar gal kur jūroje žuvo bangos' Amfitritės žinioje. 

Štai, aš dėl ko dabar tavo kelius glamonėju: gal teiksies 
Man apsakyti, koks buvo jo galas? Savomis gal matęs 

Tai tu esi akimis, ar gal svetimą kalbą girdėjęs 

Kokio keleivio užklydusio: vargui jį motina gimdė. 

Manęs meldžiu negailėti ir visa, kaip matęs, sakyti. 

Jeigu tau tėvas kuomet Odisėjus garbingas ar žodžiais, 

Ar kokiu darbu kuomet yra buvęs naudingas, kuomet jūs 
Žemėje Trojos Achajai kentėjote vargą, tai turit 





*) Nelejaus. 
**) Nejo. 

Šitą atminti dabar ir sakyti man visą teisybę“. 

Jam atsakydamas, tarė Gerenijos*) raitelis Nestors: 
„Mano vaike! Tu man priminei skaudųjį vargą, kurį mes 
Žemėje Trojos kentėjom, n'įveikiamai drąsūs Achajai... 
Daug nukentėjom, klajodami jūroj' miglotoj', audringoj, 
Grobio ieškodami, sekdami vadą Achillą didvyrį. 

Visgi daugiausia iškęsti mums teko prie mūrų tvirtovės 
Seno Prijamo valdovo. Tai šičia geriausį pražuvo: 

Šič ir karingas Ajantas mūs' krito ir šičia Achillas; 

Šič ir Patroklas, mokėjęs patarti vyrijoj', kaip dievas; 
Šič ir manasis pražuvo sūnus Antilochas, ką bėgti 
Greitai mokėjo ir karininks buvo drąsiausias. Visi mes 
Daug ten prityrėme vargo, kurio apsakyti nemoku; 

Kas gal', ant galo, žmonių mirtingųjų tą visą išdėstyt: 
Jeigu penkis tu metus ar šešis nors pas mūsų sėdėdams, 
Vis klausinėtum, kuris iš Achajų ir kiek ten yr vargęs, 
Pats tu, pailsęs klausyti, pagrįžtumei, viso neklausęs. 
Metų devynetą spaudėme juos prisigulę visokiais 

Būdais klastomis ... Kronidas vis nedavė galo to ginčo. 
Tuomet nė viens susilyginti išminčia su Odisėjum 
Tokiu būdu negalėjo: visokiam sumanyme tėvas 

Tavo praviršino mus, jei tu jojo sūnus esi tikras. 

Aš gi, žiūrėdams, stebiuosi: labai ant kalbos panašus tu; 
Dargi šneki tu visai išmintingai, kaip retas jaunikis. 

Ten Odisejus ir aš visame kame ėjom iš vieno, 

Nei mes viešoj' sueigoje neskyrėmės žodžiais, nei karo 
Reikalus svarstant taryboje: visuomet nuomonę vieną 

Ir apgalvotą gerai patarimą, Achajams naudingą, 
Duodavom. Pilį Prijamo išgriovus, tuoj' sėsti norėjom 
Savo laivuosna, bet kokis dievaitis tad mudu atskyrė: 
Dzeusas jau buvo savyje sumanęs mums sunkų grįžimą, 
Nes nevisi tenai buvo Achajuos dori ir teisingi — 

Jie pražūtingą rūstybę užtraukė dievaitės Atenos. 

Tarpe Atreidų Atena sukėlė vaidus, o jau jiedu 

Savo Achajus sušaukti įsakė netinkamą laiką, 


*) Gerenietis, Gerenijos krašto valdovas. 

Leidžiantis saulei. Vyrijon atvyko daugybė Achajų, 

Vyno įgėrę. Atreidai vienok savo reikalą liepė 

Jiems apsvarstyti. Čionai Menelajas norėjo priversti 
Rūpintis grįžti greičiausiai per jūros pilkosios platybes. 

O Agamemnonas tam nenorėjo pritart; reikalavo, 

Dar susilaikius ant vietos dievams paaukot hekatombas: 
Mat, jisai buvo sumanęs Atenos rūstybę nutildyt. 
Vargšas! Jis to nesuprato, jog to nebebuvo ko laukti, 
Nes ne taip greitai atmainomas ūpas dievų amžinųjų. 

Taip susirinkę ir žodžiais skaudžiais tarp savęs susibarę, 
Broliai viens ėjo prieš kitą, o tarpe Achajų pakilo 
Riksmas pikčiausias ir nuomonė jų pasiskyrė per pusę. 
Visą tą naktį praleidome, vienas ant kito įpykę. 

Dzeusas tuo tarpu jau bandymą buvo Achajams nutaręs. 
Aušrai išaušus, vieni mūs' nuvilkome jūron laivus ir 
Turtą sukrovę, platjuostes savas moteriškes pas'ėmę, 
Sėdom į juos ir kelionėn išvykome. Pusė gi vyrų 

Likos prie šono paties Agamemnono, karo vadovo. 
Mūsų laivai pasėkmingai ir greitai sau plaukė, nes dievas 
Koks labdaringas mums lygino jūros bangas mūsų keliui. 
Jau Tenedosan atvykę, aukas mes dievams paaukojom 

Ir skubinai išvažiavom. O Dzeusas vienok mums grįžimo 
Duot nenorėjo rūstus, kartą antrą mūs tarpe sukėlė 
Vaidą, nes vėl kiti vyrai, aplink Odisejų protingą 

Stoję į būrį, sumanė pagrįžt atgal į stovyklą 

Karvedžio mūs' Agamemnono, ryždamies aukas daryti. 

Aš gi su tais iš laivų, kurie manęs sutiko klausyti, 

Bėgau toliau, nes žinojau, kad mums koksai dievas yr priešings. 
Bėgo kartu su manim ir Tidejaus sūnus karingasis, 
Vedinas savo draugais. Menelajas vėliau yr' atvykęs. 
Mus jis pavijo Lesbose*) kuomet apie kelią dvejojom : 

Ar tai geriau būt praplaukus pro salą Chioso**) nuo šiaurės, 
Laikant ant Psirės***) salos ir ją liekant po kairei, — ar likti 
Salą Chioso**) uolingą į šiaurę, o plaukti pro šalį 





*) Lesbe. 
*) Chijo. 
***) Psirijos. 

Atviro audrai Mimanto. Mes meldėme dievo suteikti 
Ženklą koki ir nurodymą gavom, kad plauktum per vidų 
Jūros, keliaudami stačiai Eubojos salon ir skubėtum 
Greitai, idant jau nebtolimo bloga išvengtum. Pakilo 
Vėjas stiprus ir patogus: laivai, kaip matai, ir prabėgo 
Kelią žuvingą — vidūnaktį jau į Geraistą atvykom. 

Čia Poseidonui daugybę mes kulšių sudeginom jaučių, 
Jūros platybę prabėgę. Jau dienai ketvirtai išaušus, 
Argoso“) uostan suvarė lygiuosius laivus Diomedas, 
Raitelis Argo garsus. Aš tuo tarpu, netrukdams, uoliausiai 
Stačiai plaukiau savo Pilan ir vėjas gerasis nė karto 
Pūtęs neliovės, kurį iš pradžios man koks suteikė dievas. 
Tokiu būdu, mano mielas vaike, sugrįžau be žinių aš. 
Nieko daugiau nežinau, kas išgelbėtas yr tarp Achajų, 
Kas jų — pražuvęs. O ką čia namuose savuos' begyvenant 
Teko girdėti, tai tą pasakysiu, nuo tavęs neslėpdams. 
Sako, durtuvais baisius Mirmidonus laimingai parvadęs 
Tvirto didvyrio Achilo sūnus, šviesiaveidis jaunikis. 
Grįžo taip pat Filoktetas, Pojanto sūnus numylėtas; 
Parvedė savo draugus laimingai Idomenes“*) į Kretę. 
Tu, kas nuo karo išliko, nė vienas nebžuvo jau jūroj'. 
Apie Atrydą jau patys turėjot girdėti, nors toli, 

Kaip jis iš karo sugrįžo ir kaip jį Aigistas nužudė. 

Bet jis ir pats už tą darbą jau sunkiai yra nukentėjęs: 


"Laimė, kad vyras, pražūdamas, gali palikt išmintingą 


Sūnų, nes tas atmokėjo tėvažudžiui savo Aigistui, 

Tam nevidonui, kurs buvo jo garsųjį tėvą užmušęs. 

Taip turi elgtis ir tu, mano mielas! Matau, esi tvirtas, 
Būk tiktai doras, narsus, kad ainiai ir tave paminėtų“. 
Jam Telemachas čia vėl atsakydamas tarė protingas: 

„O, Nelejijo***) Nestor!*“**) Visų esi gerbiams Achajų! 
Tai tik Orestas gražiai atmokėjo: jo garbę Achajai 
Platins po svietą ir būsimos kartos turės tai girdėti. 


O, kad suteiktų dievai tokią spėką ir man atmokėti 


*) Argo. 
**) Idomenejus. 
**9) Nelejaus. 


****) Nestorai. 

Motinos mano jaunikiams skriaudėjams už jųjų šunybes: 
Skriaudžia jie nuolat mane, išdykauja ir bloga man geidžia. 
Bet iš dievų tokios laimės man lemta tik nėra, nei mano 
Tėvui belaimiui, nes mums tiktai tenka ištverti kantrybėj“. 
Jam atsakydamas, tarė Gerenijos raitelis Nestors: 

„Mano mielasis! Kadangi tu pats apie tai paminėjai, 
Girdžiam ir mes, kad jaunikiai dėl motinos tavo dorosios 
Didžiu būriu susispietę be tavo pavelymo namą 

Tavo aikvoja. Sakyk, ar tai tu iš bėdos apsileidi 

Pats, ar tavęs gal nekenčia vyrija, dievams tai daleidžiant? 
Kas gal žinoti, gal būt, Odisejus sugrįžęs atmonys 
Vienas už viską, ar gal susikvietęs tam tikslui Achajus. 

O, kad tai teiktųs Atena tave pamylėt, kaip anąlaik 

Ji kad mylėjo ir rūpinos tavo garbinguoju tėvu 

Žemėje Trojos, kur didelį vargą kentėjom Achajai. 

Man dar nebuvo nė tekę matyti, kad šitaip jau aiškiai 
Dievas kam rodytų meilę, kaip aiškiai Atena tai rodė. 
Taigi, kad ji už tave užsistotų tvirtai ir maloniai, 

Greitai tektų jaunikaičiams užmiršti vestuvių geidimą“. 
Jam Telemachas protingas, išklausęs, nuo savęs atsakė: 
„Tėve! Aš to nė manyti drąsos neturiu, kad taip būtų. 
Baisius žodžius tu kalbi. Man baugu jų klausyti. Nebus to! 
Ir nei už mano maldas, nei malone dievų amžinųjų“. 
Tąkart jam tarė šviesakė dievaitė Atena Pallada: 

„Koks, Telemache, tau žodis nerimtas išsprūdo pro lūpas! 
Dievui lengva yr išgelbėt žmogus, kad ir būtų toliausiai. 
Velyčiau aš po didžiausių kančių susilaukti grįžimo, 

Neg, kad parvykus, lengvai reiktų žūti savuose namuose, 
Kaip Agamemnonas žuvo nuo savo žmonos ir Aigisto 
Rankų prakeiktų. Teisybė! Negali dievai paliuosuoti 
Nors ir brangiausią sau žmogų, kuomet jam ateina likimo 
Viską naikinančio laiks, sopulingajai mirčiai paskirtas“. 
Jai atsakydamas, tarė į tai Telemachas protingas: 
„Mentorai, meldžiams, daugiau apie tai nekalbėsim, nors mudum 
Rūpi tas daiktas labai: apie jo sugrįžimą nebėr' ko 

Jau nė manyt', nes dievai jam parūpino juodą likimą. 
Kitką dabar aš norėčiau aptarti ir čia atsiklausti 

Nestoro, kurs už visus ir protu ir žinojimu teisių 

Stovi aukščiausiai, nes trečiai žmonių jisai kartai vadauja. 
Pats jis išrodo visai panašus į nemirštantį dievą. 

Kokiu pražuvo būdu Agamemnonas, svieto valdovas? 
Kur Menelajas tad buvo? Ir kokį jam galą sumanė 
Piktas Aigistas, nes priveikė jis už save galingesnį? 

Ar tai atsitiko ne Arge, Achajų šalyje, o kitur: 

Tokiu būdu sumanytojas pikto tik buvo drąsesnis“. 

Jam atsakydamas, tarė Gerenijos raitelis Nestors: 

„Aš tau, vaikeli, gryniausią teisybę, kaip buvo, sakysiu. 
Viskas tenai taip ir buvo, kaip pats tu manai, sugalvota. 
Jeigu dar būtų, pagrįžęs iš Trojos, Aigistą dar gyvą 
Brolio namuose atradęs garsus Menelajas šviesplaukis — 
Būtų Aigisto lavono nedengusi žemė, numirus: 

Šunes jį būtų sudraskę ir paukščiai, išmetus ant lauko 
Toli nuo pilies. Nebūt Achajietės apverkusios kūno 
Piktadario šito, kurs, baisų dalyką sumanęs, atliko. 

Mes, mat, tenai sau kentėjom ir vargom vargus begalinius, 
Jis gi, šiltoje kerčioje arkliais pagarsėjusio Argo, 
Žodžiais kytriais Agamemnono žmoną mokėjo sugundyt. 
Žinoma, dar iš pradžios Klitaimnestra gražioji vis spyrės 
Priešais begėdišką jo pageidavimą: širdį neblogą 

Buvo jai davę dievai, ir dar dainius ten buvo pas jųjų, 
Vyras teisingas, kuriam Agamemnonas, plaukdams už jūros, 
Buvo įsakęs, kad jis prižiūrėtų ir pačią, jam nesant. 

Bet kuomet ją jau likimas ant nuodėmės atvedė kelio, 
Dainių jie tą nugabeno į tuščią bevaisiąją salą: 

Ten jisai paukščių plėšriųjų naguosna jų maistui pateko. 
Ją gi tuo tarpu jisai užsigeidusią parvedė, geisdams, 

Savo naman. Ir dievams jis šventos' ugniavietėse jųjų 
Kulšių sudegino daug, dovanų daug dalino šventykloms 
Aukso ir rūbų brangiųjų: Aigistas, mat, džiaugės, laimėjęs, 
Ko niekuomet netikėjęsi savo širdyje pasieksiąs. 

Mes gi tuo tarpu visi — Agamemnonas kartu — iš Trojos 
Plaukėm, tarp savęs laikydami sutartį kuomaloniausią 
Buvome jau nebtoli mes nuo Sunijo kalno Atenų. 

Šičia Apollonas Foibas savomis taikiomis vilyčioms 
Laivvedį užmušė mums Menelajo geriausį, kuomet jis 
Vairą pats rankose laikė, valdydamas bėgantį laivą. 

Frontis“) jo vardas, jis buvo sūnus Onetoro: geriausiai 
Jis nusimanė pasaulyj vedžioti laivus, kuomet siaučia 
Jūroje audros. Ir teko nenoroms kelionę pertraukti, 
Draugą gražiai, kaip išpuola, palaidot su iškilme aukšta. 
Bet Menelajui toliau bevažiuojant per tamsiąją jūrą, 
Greitai pavyko pasiekti arti į Malejos pajūrį. 

Kalnas skardus čia uolinis, nuo šičia baisiausią kelionę 
Dzeusas, kurs mato plačiai, panorėjo suteikt Menelajui. 
Viesulo didžio galybę laivams jo užleido pirmiausiai. 
Kalno aukštumo bangas su putotoms viršūnėms sukėlė, 
Perskyręs mus, jis mūs' pusę laivų net į Kretę nuvarė, 
Ten, kur Kidonai gyvena ties šviesaus Jardano srovėmis. 
Kalnas iš tolo ten matoms: jis aukštas, lygus ir iš jūrių 
Kyšoj' netoli nuo Gortinos miesto, nuo kranto atskirtas 
Notas bangas čia didžiausias užvaro iš pusės kairiosios 
Bangą varydams į Faistą, viršūnė gi vandenį aižo. 

Čia atsidūrė laivai ir tik laime didžiausia išvengė 


„ Žmonės baisios prapulties, bet laivai susidaužė į uolą; 


Vien tik penki juodanosiai laivai, iš audros tos ištrūkę, 
Žemėn Aigipto atvyko, bangų čion ir vėjo užvyti. 
Tokiu būdu Menelajas čion, rinkdamas auksą ir turtą, 
Klaidžiojo tarpe žmonių svetimųjų su savo laivynu. 
Tą laik Aigistas namie ten atliko sau baisųjį darbą. 
Jis viešpatavo Mikenėje auksu turtingoj' septynis 
Metus po to, kaip Atreidą nužudė. Vyrija tylėjo. 

Bet aštuntuose jau jo pražuvimui atvyko Atėnų 
Dyvins Orestas ir tėvžudį savo užmušo Aigistą, 

Tą nevidoną, kurs jojo gimdytoją garsų užmušo. 
Pokylį didį padarė Orestas Argejams, pakasdams 
Motiną savo begėdę ir niekšą Aigistą beširdį. 

Ir Menelajas, balsu pagarsėjęs, tą dieną sugrįžo, 
Veždamas savo laivuose gėrybes, kiek tik jie pakėlė. 
Tu, mano mielas, ilgai svetimuose kraštuose netruki, 
Namą ir turtą apleidęs, palikęs ištvirkėlius tokius 
Žmones, kurie tau ten viską išpūstys ir tavo kelionė 
Bus nenaudinga. Vienok aš patarsiu ir liepsiu nuvykti 


“) Frontidas. 

Tau aplankyt Menelają, nes jis juk vėliausiai sugrįžo 

Iš svetimųjų kraštų, iš kurių negalėtų tikėti 

Grįžti nė vienas žmogus, kurį audros ten jūroj nuvytų: 
Paukščiai plėšrieji negali per metą atlėkti nuo jųjų — 
Tokis to krašto tolumas baisus. Tu keliausi iš mūsų 
Savo laivu su draugais, arba žemės keliais, jeigu nori: 
Duosiu tau važį ir arklius ir bus tau sūnus palydovas 
Kelio parodyti į Lakedaimono šventąją pilį. 

Ten gintarplaukis gyven Menelajas — tu jojo maldauki. 
Melo jis tau neplepės, nes yra jis labai išmintingas“. 
Taip jis kalbėjo maloniai, o saulė tuotarp nusileido, 
Temti pradėjo visai ir šviesakė dievaitė jiems tarė: 
„Viską, seneli garbingas kalbėjai labai išmintingai. 
Taigi netrukdami, duokit, pabaigsime kalbą. Atmieškim 
Vyno, idant Poseidonui užgėrę kartu su dievaičiais, 
Skirtis galėtume gulti, nes tam yra laikas kaip tik jau. 
Jau vakaruose užgeso šviesa ir ilgiau nepadoru 

Būtų sėdėti puotoj' Poseidono. Jau laikas pabaigti“. 
Taip jiems Atena pasakė, o jie su jos žodžiais sutiko. 
Tuoj' jiems tarnai apnešiojo ir vandenį rankoms užpylė 
Dailūs bernaičiai, sumaišę su vandeniu vyną krateros“, 


„ Ėmė svečiams jie nešioti ir pilti taures. O tuo tarpu 


Taučių liežuviai supiaustyti kepė, kuomet jie pakilę 

Garbei dievų amžinųjų iš taurių nupylė ant žemės. 

Šitaip pagerbę dievus, jie pradėjo ir patys ragauti. 

Vaišes pabaigus, Atena pakilo, po jos Telemachas, 
Geisdamu grįžti į savo ruimingąjį laivą nakvotų. 

Nestoras tuoj' juos sulaikė, prabilęs į juodu tais žodžiais: 
„Dzeusas tesaugoj' kartu su kitais amžinaisiais dievaičiais! 
Aš kad galėčiau jums leisti, kad grįžtumėt laivan nakvynės. 
Lyg aš koks vargšas kad būčiau, be turtų, kuriam neužtenka 
Patalo gero ir šilto užkloti ir sau ir tam svečiui. 

Viso to yra gana — patalų ir užkločių pas manęs. 

Daikts negirdėtas tai būt, kad sūnus Odisejaus garbingo 
Vargtų ant laivo kietos palubės: kol name čia gyvenam, 

Aš ir manieji vaikai — visuomet mes keleivį mylėsim“. 
Jam atsakydama, tarė šviesakė dievaitė Atena: 

„Tiesą sakai, garbingasis seneli, ir tau Telemachą 

Reiktų prikalbint namuose nakvoti, nes bus padoriau taip: 
Jis ir sutiks su tavimi pagrįžti į rūmą nakvoti: 

Aš gi vienok būtinai turiu grįžti į laivą nakvoti. 

Noriu bendrus suraminti ir daug ko turiu jiems pranešti. 
Aš, mat, tik vienas jų tarpe senesnis, visi kiti vyrai 
Žmonės jauni, Telemacho vienmečiai: jie lydi iš meilės. 
Tarpe jų aš ir nakvosiu prie laivo šią naktį. Rytoj gi 
Auštant keliausiu į Kaukonų žemę drąsiųjų didvyrių. 
Priguli man iš tų Kaukonų dar iš senovės nemaža 

Gauti skolos. Telemachą gi tu, į namus prisiėmęs, 

Siųski į Spartą arkliais, su savuoju sūnum, jiems paskyręs 
Arklius geriausius ir tvirtus, ilgam nepailstančius bėgyj“. 
Taip pakalbėjus, nuėjo šviesakė Atena ir dingo 

Jiems iš akių, ereliu apsivertus. Pabugo, pamatę 

Tokį stebuklą, visi ir senelis nustebo, išvydęs. 

Paėmė jis Telemachą už rankos ir tarė maloniai: 

„Mano mielasis! Tikiu, kad nebūsi nei blogas, nei niekšas, 
Jeigu jau tau taip jaunam palydovais pribūna dievaičiai, 


„ Nes tai ne kitas kuris gyventojų aukšto Olimpo, 


Kaip tiktai Dzeuso duktė garbingiausioji Tritogeneja. 

Ji gi ir tavąji tėvą didvyrių Argejų stovykloj' 

Visad globoje turėjo... O, būk maloni tu ir mumis, 

Dzeuso dukter, karaliene! Suteiki garbės ir pačiam man, 
Mano vaikams, visam namui ir mano padoriajai žmonai! 
Aš gi tau karvę vienmetę plačkaktę, neliestą, po jungo 

Niekad nebuvusią, prižadu čion paaukoti: ragus jos 

Auksu gryniausiu gražiai išdabinsiu“. Taip meldėsi Nestors. 
Maldą jo teikės išgirsti šviesakė Pallada Atena. 

Maldą pabaigęs Gerenijos raitelis Nestoras vedins 

Savo sūnumi ir žentu į puikųjį rūmą sugrįžo. 

Rūmuose tuose gražiuose visi jie susėdo paeiliui 

Sostan kiekvienas ar suolan, kuriam kaip išpuolė sėdėti. 
Jiems susirinkus, valdovas krateroje vyno praskiedė 

Baisiai gardaus, kurs vienuolika metų žinioj' namininkės 
Paslėptas buvo ir šiandien tik buvo tas indas atvožtas. 
Tokio jiems vyno praskiedęs, senelis, iš savo nuliedams 
Taurės dievams ant garbės, daug maldavo vėl dukterį Dzeuso. 
Tą nuliejimą padarę ir patys ik sočiai išgėrę, 


390. 


395. 


400. 


405. 


410. 


415. 


420. 


425. 


36 HOMERO ODISSEJA 


Miego norėdami, skirtis pradėjo kiekvienas nakvynėn. 
Tik Telemachą Gerenijos raitelis Nestors pas savęs 

Liko nakvoti, jam lovą skardžioj' priemenėje pastatęs. 

Gret jo gulėjo Peisistratas, vyrų vadovas garsusis, 

Daug durtuvu pagarsėjęs kovose. Dar buvo nevedęs. 
Nestoras pats kambaryje galiniam to rūmo ilsėjos. 

Patalą jam išpūreno minkštai karalienė valdovė. 

Vos tik užšvito užgimus migloje Aušra raudonpirštė, 
Kėlės iš patalo minkšto Gerenijos raitelis Nestors. 

Oran išėjęs, jisai atsisėdo į akmenio suolą: 

Daug jų ten buvo dailiai nutašytų ties rūmo jo anga; 

Buvo visi jie balti ir nutrinti — blizgėjo šviesiausiai. 

Juose sėdėdavo pirma Nelejus protingas, kaip dievas. 
Bet jau dabar, nugalėtas likimo, nuvyko į Adą. 

Nestoras, vietą Nelejaus užėmęs, Achajus bevaldė. 

Sūnūs visi susirinko, išėję iš rūmų: Echefron's, 

Stratijas, trečias Persėjus, Aretas ir dieviško grožio 

Jaun's Trasimedas. Peisistrats, šeštasis sūnus, Telemachu 
Vedins, išėjo iš rūmų ir jį pasodino jų tarpe. 

Pirmas jų tarpe prabilo Gerenijos raitelis Nestors: 
„Greitai, vaikeliai mieliausi, skubėkit išpildyt, ką liepsiu. 
Aš kuolabiausiai geidžiu užpelnyti Atenos malonę: 

Tikra tiesa, kad tai ji vakar pokylį: dievo aplankė. 

Vienas greičiausiai skubėkit į lauką parvesti karvytės: 
Lai ją netrukdams atvaro čionai mūsų kerdžius vyriausias. 
Kitas nueikit pas juodąjį laivą draugų Telemacho 

Šičia visų atsivesti, palikus tik dujen sargybai. 

Trečias tuojau auksakalvį garbingą Laerką atveskit: 
Reikia karvytei ragus kad jis auksu dailiai padabintų. 
Likusiej' būkite čia ir namuose paliepkit tarnaitėms 
Pokylį ruošti kilniausį ir suolus statyti į eilę; 

Malkų paruošti, kiek reikia, vandens ir kiek reikia kad būtų“. 
Taip jisai tarė. Ir greitai subruzdo krutėti jo sūnūs. 
Gražią atvarė karvytę, parsivedė vyrus nuo laivo, 
Mylimus tuosius draugus Telemacho protingo; atėjo 
Ans auksakalvis garsusis, atsinešė įnagius savo: 
Priekalą, plaktą, reples, kuriomis jis mokėjo dailiausiai 
Auksą apdirbti. O aukos priimti pribuvo Atena. 

Nestoras, raitelis senas, atsinešė aukso. Laerkas, 

Karvės ragus kuogreičiausiai nuvalęs, tuoj auksu apleido, 
Taikindams deivei, idant apsidžiaugtų, tą auką išvydus. 
Vedė Echefron's su Stratijum karvę, ragų nusitvėrę. 
Vandenį rankoms nuplauti pristatė Aretas gražiausioj' 
Rankplovėj', raštais puikiais padabintoj'. Jis nešė taipogi 
Krepšą dar miežių pripiltą. Kovoje galingas gražusis 
Jaun's Trasimedas stovėjo su kirviu aštriausiu paskirtas 
Karvę užmušti. Tam tikrą Persejus da kraujui turėjo 
Indą. O Nestoras, raitelis senas, pradėjo plovimą 
Rankų ir miežių pabarstymą, melsdams karščiausiai Ateną. 
Plaukus, nuo karvės galvos jis nukirpęs, tuoj metė į ugnį. 
Maldą pabaigus ir miežiais, kiek reikia, pabarščius, galingas 
Jaun's Trasimedas gražusis prie karvės arti atsistojo: 
Kirvis aštrus vienu sykiu jai perkirto gyslas ant sprando. 
Karvė, netekus spėkos, tuoj' nugriuvo; sukliko tik moters: 
Nestoro dukters ir marčios, žmona Euridikė Klimenė. 
Karvę nuo žemės vaisingos pakėlę, prilaikė. Tuo tarpu 
Vyrų vadov's Peisistratas papiovė jei kaklą ir kraują 
Juodą nuvarvino visą — apleido gyvybė jos kaulus. 
Tuoj sukapojo dalims ir jos kulšis atskyrė nuo kūno, 
Viską storai, kaip tai prigul, apdėjo taukais per dvi eili 
Ir iš viršaus dar apkrovė mėsa ir sudėjo ant malkų. 
Ugni uždegę, dar auką vynu apipylė: jaunikiai 

Stojo aplinkui su šakėms penkdantėmis ugnies tvarkyti. 
Kulšis sudeginę dievui, saldžių vidurių paragavę, 

Likusį viską, kaip reik, sukapoję, sumaustė ilgaisiais 
Aštriagaliais geležiniais iešmais ir išsikepė valgiui. 

O Telemachą tuo tarpu graži Polikastė, jauniausia 
Nestoro seno duktė, išvanojo. Išmaudžius, ištrynė 

Kūną jo šviesų alyva slidžia ir užvilko jam tyrą 

Farą ir naują chitoną. Išėjo jisai iš maudyklės 

Visas gražus, panašus į dievaitį. Pris'artinęs Nestors, 

Ji pasodino į pagarbos vietą, kaip svieto valdovą. 

Mėsa iškepę ir ją nuo ugnies atsinešę, pradėjo 

Vaišę sus 'ėdę. Tvarkos prižiūrėjo godotini vyrai, 

Vyno svečiams vis pripildami aukso gražiausias taures jų. 
Alkį ir troškį savyj' užgesinę, pradėjo kalbėtis. 

Pirmas jų tarpe prabilo Gerenijos raitelis Nestors: 
„Mano vaikučiai, atveskit dabar Telemachui jūs žirgus 
Mano gražius ilgakarčius; kinkykite juos į vežimą. 
Laikas jau skubint kelionėn“. Taip tarė. Išgirdę, skubėjo 
Pildyt įsakymą: greitai pakinkė žirgus į vežimą. 
Maisto ir vyno tarnaitė didžioji gausingai prikrovė, 
Viso, ką valgo karaliai, augintiniai Dzeuso Kronido. 
Greit Telemachas įstojo į gražų vežimą dviratį; 

Gret atsistojo Peisistratas, Nestoro jaunas sūnus, ir 
Rankon vadžias pasiėmęs, žirgus botagu jis pabaidė. 
Tuodu žirgu pasileido sau bėgti per lygumą lauko. 
Greitai paliko toli jie garbingojo Pilo tvirtovę. 

Visą tą dieną žirgai, nepavargdami, kratė vis jungą. 
Saulė pradėjo jau leistis, ir gatvės tamsybėse skendo. 
Jie į Feras tad atvyko į namą garbingo Dioklo: 

Buvo jisai Orsilocho sūnus, Orsilochas — Alfejo. 
Čion jie turėjo nakvynę ir vaišių keleiviškų gavo. 

Vos tik užšvito miglose Aušra raudonpirštė, tuojau tad 
Vėl pasikinkę žirgus, jie sulipo į margą vežimą. 
Žingsniais važiavo pro angą ir skardžiąją prienmenę namo, 
O išvažiavę ant kelio, žirgus botagu vėl pabaidė. 
Leidos jie bėgti smagiai per kviečių begalinį jų lauką. 
Taip jie ir pabaigė kelią: taip patvarūs buvo žirgai tie. 
Saulė pradėjo vėl leistis ir gatvės tamsybėse skendo. 

Ketvirtoji giesmė (5) 
Kas buvo Lakedaimone 


Taip jie atvyko į tą Lakedaimoną, pilį kalnuota, 

Stačiai pas rūmo garsaus Menelajo valdovo nuvyko. 

Rado jie jį susirūpinus: porą vestuvių berengiant 

Savo sūnaus ir dukters padoriosios savuose namuose. 
Dukterį leido jisai už sūnaus vyražudžio Achillo;: 
Trojoj' dar buvo žadėjęs ir šitą dalyką sutaręs, 

Bet tik dabar teprileido dievai vestuves tas iškelti. 

Siuntė jis ją su arkliais ir vežimais į tolimą kraštą 
Mirmidonų ir tą garsiąją pilį, kur ans viešpatavo. 

Sūnui gi pavedė žmoną iš Spartos Alektoro dukrą. 
Mylimas jojo sūnus Megapentas galingas jam gimęs 
Buvo iš moters vergės, nes Helenai dievai nebeleido 
Vaisiaus daugiau, kaip tik pirmąją ji Hermionę pagimdė, 
Gražią mergaitę, kuri Afroditei veidu prilygo... 

Taip juos prie pokylio rado aukštuose namuose karaliaus. 
Daugel svečių ir kaimynų gerų Menelajo valdovo ... 

Jiems besilinksminant, dainius giedojo ir skambino kanklius. 
Juokdariu du vidur aslos kraipydamos linksmino svečius. 
Du keleivingu — Peisistratas ir Telemachas — sustojo, 
Vartų to rūmo pasiekę. Pamatė juos čion Eteonius*), 
Tarnas vyriausias ir pirmas tarnų Menelajo karaliaus. 

Bėgo pranešti į rūmą ganytojui svieto tą žinią. 

Stojęs arti Menelajo, sparnuotus prabilo žodžius jis: 

„Du ten keleiviu, dievų užaugints Menelajau, prie vartų... 
Rodos, kad jiedu taip pat iš dievų giminės .. . Pasakyk gi, 
Ar nukinkyti mums jųjų arkliai, ar atleisti keliautų 

Kitur, kur nori sau vykti nuo mūsų, čionai nestovėję?“ 
Jam, atsidusęs rūstingai, šviesus Menelajas atsakė: 
„Niekad nebūdavai kvailas pirma, Eteoniau*) Boeto! 

Bet štai dabar, kaip mažytis, pradėjai niekus tu veblioti. 
Patys tiek vaišių priėmę svetur, mes ant galo parvykom' 
Savo namuosna ir Dzeusas tepabaigia mūsų nelaimes! 
Žinoma, tuoj atkinkykite arklius, pačius gi keleivius 
Veskite šičia į mūsų tą pokylį linksmą naminį“. 

Taip jisai tarė, o tarnas, išsprukęs į lauką, sušaukęs 
Tarnus kitus ir paliepęs paskui save sekti, nubėgo, 
Arklius svečių, kaip bematant, atkinkė iš sunkiojo jungo, 
Nuvedė juos į arklides aukštas, prie užėdžių pririšo, 
Dirsių užpylė jis jiems, sumaišytų su miežiais geltonais. 
Jųjų vežimą, pristūmęs prie blizgančios sienos iš lauko, 
Atrėmė. Juosius pačius gi į vidų namų jis užprašė. 
Jiedu, žvalgydamos, didžiai stebėjos tuo dievišku rūmu, 
Lygiai, kad saulės atrodo šviesa, arba skaistaus mėnulio, 
Tokia šviesa bežėrėjo visuos Menelajo namuose. 

Akį palinksminę tokiu regėjimu, ėjo maudyklėn. 

Dailiai dabintos' maudyklėse dulkes nuo kūno nuplovus, 
Jaunos tarnaitės nušluostė jų kūnus, įtrynė alyvų, 
Užmetė tyrus rūbus ant pečių ir minkštuosius chitonus. 
Viską pabaigus, susėdo į sostus greta Menelajo. 

Jiedum tarnaitė vandens, atsinešusi aukso ąsotį, 
Rankoms nuplauti prieš valgį užpylė ant bliūdo sidabro. 
Priešais pastatė jiems skobnį ir valgių atnešus, šeimininkė 
Visoko davė gausiai, pas'gerėdama visoko esant. 
Ragintoj's priešais pastatė lėkštes, kur buvo su kaupu 
Pilna visokios mėsos, ir taures auksines jiems pastatė. 
Kviesdamas juodu ragauti, šviesus Menelajas prabilo: 
„Maisto ragaukit ir dvasią palinksminkit, vyrai keleiviai! 
Spėką atgavę, jūs man pasakysit, kas esata judu. 

Jūsų tėvų prigimtis ne žemoji ir taip jau matyti. 

Aišku, jog esate sūnūs dievų išauklėtų valdovų: 
Tokius vaikus juk negali blogieji tėvai pagimdyti!“ 
Baigdamas žodį, riebios jis mėsos nugarinės jautienos 

Gabalą didį ranka nuo savęs dar paėmęs pridėjo. 

Jiedu prie valgio pasiūlyto ištiesė ranką ir valgė. 

Kaip tiktai valgio ir gėrio savyj užgesino jie norą, 

Tuoj' Telemachas prie Nestoro vaiko pas'lenkęs prabilo 
Tyliai ir galvą prilenkęs, kad niekas girdėt negalėtų: 

„Ar tu matai, Nestoraiti mielasis, kiek vario šviesiausio 
Blizga čionai kambariuose skambiuose, kiek gintaro, aukso, 
Kaulo dramblių ir sidabro čion žeria aplinkui. Manau aš 
Dzeuso tik vieno bute Olimpiečio gali tiek matyti! 

Koks neapsakomas turtas! Stebiuosi, su baime žiūrėdams!“ 
Kalbą jo tylią vienok Menelajas šviesplaukis nugirdo. 
Jam atsakydamas, balsiai sparnuotus žodžius jisai tarė: 
„Mano vaikeliai! Kas mirštamą žmogų palygins su Dzeusu? 
Nes ir namai jo ir turtas nemirštami. Tarpe žmonių gi 

Gali kai kas su manim susilyginti turtu, kiti gi 

To padaryti negali. Aš daug nukentėjau, ilgai aš 

Sviete klajojau, bet daug ir gėrybės namon parsigrūdau, 
Grįždamas savo tėvynėn po metų aštuonetos kelio. 
Kiprą, Foinikiją aš aplankiau ir Aigipto pasiekiau, 


+ Žemėj juodų Aitiopų buvau, pas Sidoną, Erembą“), 


Libijos žemėj' buvau, kur gėriukai raguoti užgimsta: 
Triskart į metą ten atveda vaisių mažieji galvijai. 

Ten nei valdovas, nei vargšas piemuo ne pritrūksta sau pieno, 
Sūrio, mėsos, nes per kiaurus metus tenai melžiamos karvės. 
Kol aš po tuos tolimuosius kraštus beklajodams, rinkausi 
Turtą, tuo tarpu namie man kits užmušė mylimą brolį 

Iš pasalų, be žinios, per prakeiktos pačios begėdystę. 
Tokiu būdu jau be didelio džiaugsmo valdau šitą turtą. 

Jūs apie tai juk turėjot girdėti iš savo tėvų jau. 

Baisiai graudu man, nustojus turtingo, garsaus tokio namo. 
Aš tai bevelyčiau likt prie trečiosios to turto dalelės, 

Koki savuose turiu aš namuose, kad būtų sveiki tie 

Vyrai, kur žuvo anuomet plačioje Trojos žemėj', 

Toli nuo mūsų, nuo Argo, arkliais pagarsėjusio krašto. 
Bet nors visų aš gailiu ir verkiu labai tankiai, sėdėdams 
Rūmuose savo gražiuose, nors tankiai aš širdį raudomis 





*) Žiūr. komentarą. 


100. 


105. 


110. 


115. 


120. 


125. 


130. 


42 HOMERO ODISSEJA 


Savo graudinti imu, vienok tankiai ir vėl tai užmirštu: 
Šaltas liūdnumas krūtinėj' pavargina širdį mūs" greitai. 
Jų aš visų, nors ir baisiai gailėdamas, tiek negedauju, 
Kiek vieno draugo, kursai, atsiminus man valgį ir miegą — 
Viską gadina, nes niekas iš tarpo Achajų nebuvo 
Tiek nukentėjęs ir vargęs, kiek yr Odisejus išvargęs. 
Rodos, kad vargui jis buvo sutvertas, o man pasilieka 
Gailestis jo begalinis, kad jis taip nuo mūsų nutolęs: 
Gyvas jisai ar numiręs — ir to negali sužinoti. 

Verkia dabar jo senelis Laertas ir Penelopėja, 

Jo išmintinga žmona. Telemachą naujagimį liko“. 
Taip jisai tarė ir tėvo pagailo labai Telemachui, 

Ašara jam nuriedėjo ant žemės, vargus jo išgirdus, 
Purpuro skraistę prispaudė prie veido abiem rankomis jis. 
Tuoj Menelajas suprato ir ėmė prote ir širdyje 

Savo dvejoti, ar laukus, kol pats jaunikaitis pradėtų 
Tėvą minėti, ar klausti pradėti ir viską patirti. 

Kol jis tai visa besvarstė galvoj! ir širdyje, įėjo 

Iš vidurinių saldžiai kvepiančių kambarių išdabintų 
Čion Helen4, lyg su auksu verptūvu Artėmis“) dievaitė 
Jai skubinai gražią kėdę pastatė Adrestė. Alkippė 
Patiesė minkštą kilimą vilnonį po kojų atnešus. 

Gražų sidabro gryniausiojo krepšą jai atnešė Filo**). 
Krepšą jai tą dovanojo Alkandra Polibo žmona to, 
Kurs viešpatavo Tebuose Aigipto ir rūmuos' kuriojo 
Buvo gėrybių be skaičiaus. Jisai Menelajui nuo savęs 
Davė maudykli dvi gryno sidabro, indu du trikoju 
Ir sidabriniu, ir aukso dar dešimts talantų jam davė. 
Skyrium nuo savęs žmona jo Elenai dar dovanas davė: 
Aukso verptuvą ir krepšą pailgą iš gryno sidabro 
Aukso kraštais. Tai tą krepšą atnešusi Filo“*) tarnaitė, 
Padavė jai čion dabar iki viršui pripildytų siūlų. 

Virš dar gulėjo padėtas verptuvas su vilna raudona. 
Sėdosi ji savo sostan, po kojoms suolelį padėjus. 

Ėmė ji vyro visokių žinių klausinėti tais žodžiais: 


*) Artemida. 
+) Fila. 

„Ar sužinojai tu, Dzeuso auklėt's Menelajau, kas yra 
Šituodu mūsų svečiu — jaunikaičiu, ir kaip jie vadinas? 
Aš — ar paklysiu, ar spėsiu teisybę — vienok pasakysiu 
Tą, ką širdis mano liepia man tarti, jog niekur nesu aš 
Mačiusi taip panašaus aš nei vyro, nei moters, net baimė 
Man ir žiūrėti, kaip šitas į sūnų garbaus Odisejaus 

Baisiai yra panašus: Telemachą mažytį paliko 

Savo namuos Odisejus, kad jūs dėliai manęs šunakės 
Plaukėte Trojon plačion, susitarę širdyje kariauti“. 

Jai atsakydamas, tarė tuomet Menelajas šviesplaukis: 
„Taip ir aš pats numanau, kaip lygiai ir tau kad išrodo: 
Tokios pat jojo ir kojos ir tokios pat rankos, ir toks pat 
Žvilgsnis akių, ir galva tokia pat, garbiniai jo tie patys. 
Man Odisejų priminus — kiek jis nukentėjo dėl manęs, 
Ašaros ėmė riedėt jam per skruostus; abiem rankomis jis 
Purpuro skraistę prispaudė prie veido, tas ašaras slėpdams“. 
Jam atsakydams, Peisistratas, Nestoro vaikas, prabilo: 
„Dzeuso auklėts Menelajau Atrejaus, ganytojau svieto! 
Tiesa! Tai jojo sūnus, kaip ir jūs teisingai tai įspėjot! 

Bet jis yra padorus ir, mat, gėdisi savo širdyje, 

Pirmą atvykęs čion kartą, tuojau užsimesti jūs' domei. 
Ypač tavęs, kurio mudu, kaip dievo, taip džiaugiamės žodžiais. 
Siuntė mane, štai, į Spartą arklių numalšintojas Nestors 

Jį palydėti ik jūsų, nes geidė tave jis matyti: 

Nori jisai, kad tu jam ar neteiksies patarti, ką veikti? 
Daug juk vargų turi vaikas apleidusio tėvo namuose. 
Nėra, mat, jam užtarytojų, lygiai, kaip šit Telemachui: 
Tėvas išėjęs toli, o kiti nenor ginti nuo pikto“. 

Jam atsakydamas, tarė tuomet Menelajas šviesplaukis: 
„Deja! Tai tiesa, kad vyro labiausiai man mylimo vaikas 
Mano atvyko namon ... To, kurs taip nukentėjo dėl manęs. 
Būčiau aš jį, kad sugrįžtų, labiau už visus mūs' Achajus 
Vieną mylėjęs, kad būtų tik mudum daleidęs laimingai 
Dzeusas, griaustinių valdovas, per plačiąją jūrą perplaukti. 
Būčiau jam pilį paskyręs čion Arge ir rūmus įkūręs, 

Ji čion atkėlęs su turtais, vaiku ir žmonėms iš Itakės, 
Kraštą jam būčiau ištuštinęs platų, kurs prigul nuo manęs. 
Greta gyvendamu, tankiai lankytum viens kitą ir niekas 

Mudu daugiau nebatskirtų linksmu, sutartingu ir tolei, 

Kolei tamsus mūs' mirties debesis mūs' akių neapviltų ... 

Tik mums tos laimės suteikt nenorėjo dievai neprielankūs 

Jie jį varguolį neleido sugrįžti ir kažin kur laiko“. 

Taip jisai tarė. Ir tarpe jų kilo rauda gailestinga: 

Klykti pradėjo Helena Argietė iš Dzeuso gimimo; 

Verkė taip pat Telemachas ir pats Menelajas Atreidas. 
Nestoro vaikas taip pat sus' laikyt negalėjo nuo verksmo 
Savo širdyj Antilochą beydį atsiminė, tą, kur 

Žuvo kovoje iš rankos Aušrinės sūnaus šviesiaveidžio. 

Ji atsiminęs, jis verkdamas tarė žodžius jiems sparnuotus: 

„O Menelajau! Senasis mūs Nestoras sako, kad esąs 

Tu už visus daugiau žinąs mus mirštamus žmones vargingus. 
Tankiai mes savo namuose tarp savęs tave paminėjam ... 
Taigi, meldžiu, protingiausias karaliau, manęs paklausyti: 
Nekenčiu aš ašaravimo, ypač gi vakarą, valgant. 

Greitai Aušra atsibus, tarp miglų pagimdyta, o verkti 

Pats aš labai pripažįstu, minėdamas tuosius, kurieji 

Žuvo mums brangūs, nelaimę ir piktą likimą sutikę. 

Mums, nelaimingiesiems vabalams žemės, viena tik paguoda — 
Ašaros graudžios nuo skruostų, plaukų garbinys dar ant kapo. 
Mano taip pat brolis žuvo — nebuvo niekšiausias Argejų; 
Gal pažinojai tu jį, nes pats niekuomet nemačiau jo. 

Sako, tiktai Antilochas, vikriausias kovoje ir bėgyj', 

Buvęs mūsiškių eilėse atskirtin's labiausiai ir aiškiai“. 

Jam atsakydamas, tarė tuomet Menelajas šviesplaukis: 
„Prieteliau! Tavo kalba išmintinga: pasakymo tokio 

Aš tik iš vyro protingo, suaugusio būčiau telaukęs ... 

Aiškiai matau iš kalbos aš, kad gerojo tėvo sūnus tu: 

Lengva pažinti gerų tėvų vaikas, kuriems yra Dzeusas 

Laimę suteikęs ir jų moterystėj' ir jųjų vaikuose. 

Štai, kad ir Nestorui Dzeusas, neliaudams, vis duoda ir duoda 
Šviesią senatvę turtinguos' namuose ir sūnus, protingus 
Vyrus, taip pat ir prie ginklo kitų tarp' gabiausius jo žemėj'. 
Liaukimės verkę, kaip buvom pradėję, ir vėl atsiminkim' 
Pokylį savo. Teduodie mums vandenio rankoms. O rytą 
Kalbą mes vėl, Telemachas ir aš, tarpu savęs pradėsim“. 
Taip jisai tarė ir tuoj' Asfalions užpylė ant rankų, 

„ Tarnas vikrus Menelajo, garbingo šviesiausio valdovo. 


Vėl jie rankas tada ištiesė valgyti valgį padėtą. 
Takart sumanė ką kitą Zeveso“) gentainė Elena: 
Vynan įmaišė ji vaisto, kurs skausmą ir rūpestį sunkų 
Padeda žmogui užmiršti, nes jo su vynu paragavęs, 
Dieną tą verkti žmogus negalėtų, nors tėvas ir močia 
Mirtų staiga, arba broli, ar mylimą sūnų akyse 

Jo, jam bežiūrint, variniu kardu nužudytų, užpuolę. 
Tokio tai vaisto turėjo šviesi giminaitė Zeveso. 

Vaisto brangaus to nemaža jai davė Aigipto Toono**) 
Žyniaus žmona Polidamna: ten žemė daugybę visokių 
Atneš vaistų ir sveikatai naudingų, bet daug ir kenksmingų. 
Ten vaistininkas kiekvienas žmogus ir labai išsimano:; 
Jie ten visi iš Paiano“**) išein' giminės vaistininko. 
Tokio tai vaisto įmaišius į vyną, apnešti paliepus, 


„ Kalba toliau savo vedė gentainė Zeveso*) Helena. 


„Dzeuso auklėt's Menelajau Atrejaus, ir jūs kiti vyrai, 
Ainiai garbingų tėvų, mes gi matom, jog Dzeusas nelygiai 
Suteikia gera ir bloga žmonėms, nes visaip jisai gali. 
Taigi dabar, susirinkę namuos' prie linksmos vakarienės, 
Būkit linksmi, iškalbingi! Tad ir aš jums šį tą apsakysiu 
Būtų dalykų, nes viską atmint, apsakyt — kas gi gali? 
Vieną dalyką atsimenu Trojoj', kur vargot, Achajai: 

Jis savo dvasioj' sumanė ir tai jis išpildė laimingai. 
Kūną aštriu botagu sus'kapojęs, sudrįskusį rūbą 

Jis ant pečių užsimetęs, kaip elgeta — vargšas, atvyko 
Pilin žmonių, savo priešų, ir žvalgės' plačiose gatvėse; 
Svetimą išvaizdą sau prisiėmęs, atrodė jis vargšas, 
Kokiu nebuvo jo niekas ir niekad nematęs Achajuos'. 
Toks tai išrodė jisai, kai atėjo į pilį Trojenų. 

Niekas iš jų nepažino, tik aš supratau, kas jis yra. 
Klausti pradėjau aš jį, bet jisai vis gudriai išsisuko. 

Tik kuomet aš jį nuploviau ir kūną alyvoms ištryniau, 
Rūbą uždėjau ant jo ir daviau aš jam priesaiką baisią, 
Jog neapreikšiu pirmiau, Odisejų kad mačiusi Trojoj", 





*) Dzeuso. 
**) Tono. 
***) Pajeono. 

Kol jis nebus dar pagrįžęs prie savo laivyno pajūrin, 
Tąkart tiktai jis apreiškė man norus ir mintį Achajų. 
Daugel Trojenų išžudęs ilguoju kardu, Odisejus 

Grįžo laimingai atgal pas Achajų, žinių prisirinkęs. 
Daug tuomet verkė po Troją našlių, o tik aš buvau linksma: 
Mano tuomet jau širdis mane traukė pagrįžti tėvynėn; 
Savo kaltybės gailėjaus, kuria Afroditė man davė, 

Jog aš apleidau tėvynę savaime ir dukterį brangią, 
Priesaiką savo ir vyrą tokios išminties ir gražumo““. 

Jai atsakydamas, tarė tuomet Menelajas šviesplaukis: 
„Taip, moteriške, tai vis, ką sakai čia, tikiu, yr teisybė. 
Aš juk daugybę gi vyrų herojų esu pažinojęs, 

Būdą ir mintį jų matęs ir žemių daugybę aplankęs, 

Bet niekuomet akimis savomis man neteko regėti 

Vyro, ką vargo iškęst tiek galėtų, kaip mūs' Odisejus. 
Štai, ka galingas tas vyras sumanė ir drąsiai išpildė: 
Arklį padarė jisai, o į vidų geriausi susėdom 

Mes iš Argejų, sumanę Trojenams skerdynę ir mirtį. 
Takart ir tu atėjai prie to arklio — tave tenai vedė, 
Žinome, dvasia pikta, kad Trojenams garbės tik suteikus. 
Ir Deifobas dievaitiškas buvo tą kartą atėjęs. 

Triskart aplinkui apėjote judu tą arklį ir šonus 

Jo čiupinėdama, tu kuogeriausius Argejus pradėjai 
Šaukti vardais, pamėgdžiodama balsą malonų žmonų jų. 
Aš, Odisejus, Tidejaus sūnus Diomedas — tamsioje 
Išduboj' toj' susigrūdę, girdėjome šaukiantį balsą. 

Noras pakilo staiga pas mane ir taip pat Diomedą, 

Kad ar išeiti mums laukan, ar taip atsiliepti. 

Bet Odisejus sulaikė tuomet mus nuo baisiojo žingsnio, 
Sūnūs Achajų kiti kuotyliausiai tamsoje sėdėjo. 

Viens tik Antiklas sumanė, kad reikia, girdi, atsiliepti. 
Jam Odisejus ranka savo tvirta sučiaupęs jo burną, 
Laikė užspaudęs, kad mus neišduotų, ir jiedu taip grūmės, 
Kol tik tu sau nuo to arklio šalin atsitraukei ant galo“. 
Jam Telemachas tuomet išmintingas, išklausęs, atsakė: 
„Dzeuso auklėts Menelajau Atrejaus, ganytojau svieto! 
Taigi užtat man ir liūdna taip baisiai, kad žuvo vienok jis. 
Ką gi jam gelbėjo tai, kad turėjo jis širdį gelžinę?... 

Bet jau ir laikas mus gulti atleisti, idant išsitiesę, 
Miego saldaus apimti, atgaivintum pavargusį kūną“. 
Taip jisai tarė. Argietė Helena tarnaitėms įsakė 

Lovas statyti svečių kambaryje, uždengti drobulėms, 
Purpuro gražų kilimą uždėti storai ir minkštąsias 
Užklotes virš to padėti vilnones. Tuojau jos išėjo, 
Rankoj' žibintuvą nešdamos. Greitai jos lovas paklojo. 
Gulti skelbikas lydėjo svečius. Juos suguldė aukštoje 
Prienamio rūmų seklyčioj': drauge Telemachą ir sūnų 
Nestoro šviesų. Patsai gi Atrejaus šviesus Menelajas 
Rūmų gale tolimajam ilsėjosi gret su Helena, 
Dieviška savo žmona, užsivilkusia rūbą naktinį. 

Vos tik prašvito iš oro užgimus Aušra raudonpirštė, 
Kėlės iš patalo minkštojo balso skardaus Menelajas. 
Rūbą ant savęs užvilkęs, per petį gi kardą pasvėręs, 
Kojoms gražias pasirišo papėdes ir žengė iš rūmo 
Visas gražus, į dievaitį labiau panašus, kaip į žmogų. 


- 


„ Pas Telemachą nuėjęs, pasveikino jį ir paklausė: 


„Koks tave reikals svarbus, Telemache herojau, atvarė 

Į Lakedaimoną šventą per jūrių platumą beribi? 

Ar tasai reikals tautos, ar tik tavo paties, pasakyk man 
Viską teisingai, kaip yra, aš aiškiai tai noriu žinoti“. 

Jam atsakydamas, tarė protingas sūnus Odisejaus: 

„Dzeuso auklėts Menelajau Atrejaus: ganytojau svieto! 
Čion atvykau iš tavęs apie tėvą žinių pasiklausti. 

Niekais man eina namai ir pražuvo man turto daugybė. 
Namas piktų užvaldytas žmonių, kurie nuolat tik skerdžia 
Gyvulius smulkius be skaičiaus ir kreivaragius mano jaučius. 
Motinai mano jie peršas didybės pilni ir piktumo. 

Taigi dabar tau bučiuoju kelius — pasakyti man teikis, 

Ką tu žinai apie tėvo mūs' prapulti liūdną; gal pats tu 

Savo matei akimis ar iš žodžių patyrei keleivių? 

Matomai, buvo jisai tik nelaimėms šiam svietui užgimęs. 
Meldžiams, manęs negailėk ir dėl to savo žodžių neminkštink. 
Viską man taip apsakyk, kaipo tau pamatyti pris'ėjo. 
Meldžiams, jei tėvas tau mano kuomet Odisejus ar žodžiais 
Buvo, ar darbu naudingas Trojenų šalyj' tolimoje, 

Karo vargus kuomet vargot, Achajai, tai, tai atsiminęs, 

Visą dabar man teisybę, neslėpdams, stačiai sakyki“. 
Jam, atsidusęs sunkiai, Menelajas šviesplaukis atsakė: 
„Dejos! Ar matot, kas dedasi?! Vyro galingojo guolin 
Veržiasi gulti ištvirkusi niekšai, jo nykščio neverti! 
325. Lygiai, kaip jeigu kur girioj' tamsioje elnienė atradus 
Liūto galingojo guolį, sudėtų nakvynėn mažyčius 
Naujagimius žindukus, o pati pasitrauktų ganytis 
Krūmuos' žaliųjų trakų, o tuo tarpu čion liūtas baisusis 
Guolin pargrįžtų savan — kaip matai, juk pražūtų mažyčiai. 
„ Taip aš sakau, Odisejus prirengs jiems baisiausį likimą. 
Dzeuse perkūnvaldi! Foibai šviesiausias! Atena! kad jis tik 
Išvaizda toks pasirodytų, kaip kad Lesbe aną metą 
Ėjo imčių jis su Filomedeidu galinčium ir bloškė 
Žemėn jis jį ant garbės mums visiems, kurie matėm, Achajams; 

335. Toks kad jisai pasirodytų tiems jaunikaičiams, — apverktų 
Savo piršlybas nelemtas, kurios pražūtim pasibaigtų. 

Visa, ko klausi, maldaudamas graudžiai, tai aš, nemeluodams, 
Tau teisingai apsakysiu, ką man yra senis jūrinis 
Vieną kart sakęs, nė vieno neslėpdamas žodžio nuo tavęs. 

340. Žemėj Aigipto man" laikė dievai, išsiilgusį grįžti. 

Laikė dėl to, kad buvau neatlikęs aš jiems hekatombų: 
Rūsčiai dievai reikalauja, kad pildytų apžadus žmonės. 
Yra sala ten kokia tai banguojančių jūrių erdvėje, 
Nepertoli nuo Aigipto kraštų, o vadinasi Faras; 

345. Tokio tolumo, kiek laivas per dieną kad gali prabėgti, 
Geras tik laivas, su lydinčio vėjo laiminga pagalba. 
Farose*) uostas yra gana geras, kuriam' pakeleiviai 
Gali laivai pasiimti vandens kuogeriausio kelionei. 
Dvidešimt laukiau aš šičia dienų. Per tą laiką nė sykio 

350. Vėjas nuo kranto palydžiąs į jūrą nebuvo pakilęs, 
Geidžiamas draugas keleivių per ūžiančių jūrių platybę. 

Jau prasidėjo mums baigtis ir maistas ir ūpas keleivių. 
Tąkart mumis, pagailėjus, išgelbėjo mus Eidoteja 
Senio jūrinio galingo duktė, vandenyno dievaitė. 

355, Jai susitikus mane, mat, pagailo, pamačius, kaip vienas 

Šliaužioju aš nusiminęs, šaly nuo draugų nelaimingų. 


L 
Ll 

*) Fare. 

Jie gi tuo tarpu ir slankiojo pakraščiu jūros, mėgino 
Kabliais aštriais susigauti žuvų — nes jau badas juos čiulpė. 
Man tuomet stojus arti, jinai pratarė šitokį žodį: 

„Kas tu, ar kūdikis paikas esi, tu keleivi, ar, gal būt, 
Toks tu baugus, ar toksai tinginys, kad ir pats savo vargo 
Tu apgalėt negali ir sėdėsi čion mūsų. saloje, 

Nykdamas pats ir draugų savo vieką naikindams“. 

Taip ji man tarė. Aš jai atsakydamas, šitaip kalbėjau: 


„ „Nors nežinau, kas esi tu, dievaite, vienok pasakysiu 


Visą teisybę: čionai aš per prievartą sėdžiu. Gal būti, 
Kuo nusidėjau dievams, kurie dangų plačiausiąjį valdo. 
Taigi tu man pasakyk, nes dievaičiai juk viską jūs žinot, 
Kas iš dievų amžinųjų supančiojo mus čion ir laiko, 


„ Kelio neduodamas mums per jūrių žuvingų platybes?“ 


Taip jai nuliūdęs tariau, o jinai man, dievaitė, atsakė: 
„Viską, keleivi, aš tau, kuoaiškiausiai dabar apsakysiu. 
Šitoje jūroj' gyvena galingasai senis Protejus. 

Jis aigiptietis yra nemirštams ir begal protingas. 

Sako, kad jis mano tėvas esąs ir mane jis pagimdėęs. 

Jį kad, kaip nors tu apgavęs, galėtumei sau susigauti, 
Tau jis tuomet apsakytų, kokia tave laukia kelionė, 
Kiek tu turi su draugais savo jūroje vargti, ar grįši 
Tu laimingai nors ant galo per jūrių žuvingų platybes. 
Tau jis taip pat apsakys, jeigu to panorėsi, valdove, 
Kas tau namuose yra atsitikę ar gera ar bloga, 

Kaip išvykai tu į šitą kelionę vargingą ir ilgą“. 

Taip ji pasakė, o jai atsakydamas, aš prakalbėjau: 
„Mums tu pati pasakyk, kaip tą dievišką senį apgavus? 
Kartais kad jis, ką supratęs, iš mūs' neištrūktų kaip rankų: 
Dievą sunku apgalėti juk mirštamam žmogui silpnajam““. 
Taip jai tariau, o jinai man, dievaitė geroji, atsakė: 
„Viską, keleivi, aš tau, kuoaiškiausiai dabar apsakysiu. 
Saulė, per dangų keliaudama, jo viduryj' atsiranda. 
Tučtuoj' iš jūros senelis jūrinis ansai gudragalvis, 
Vėjui Dzefirui sušiaušus bangas, prisiartin prie kranto; 
Išlip paskui ir uolų išduboje jis perpietį miega. 

Fokos aplinkui jį guli, nevaikščioja šunes jūriniai; 
Visos kartu jos iš jūrių paskui to senelio iščiaužia; 


Odisseja, 4 


49 


395; 


400. 


405. 


410. 


415. 


420. 


425. 


430. 


50 HOMERO ODISSEJA 


Biaurių jūrinių gelmių nuo savęs josios kvapą paleidžia. 
Šičia tave aš atvesiu rytoj', kaip tik oras ims brėkšti; 

Vietą paskirsiu eilioje, o tu pasirink, apsimąstęs, 

Tris iš draugų, kurie tavo laivyne yra kuogeriausi. 

Dar apsakysiu aš tau įvairiausią to senio gudrybę: 

Ims jis pirmiausia skaityti fokas ir tarp jų vaikštinėti. 
Kad suskaitys jis ant pirštų ir viską gerai įsitėmys, 

Pats atsiguls tarpe jų, kaip ganytojas būrio avelių. 

Jūs gi, pamatę, kad jis atsigulęs užmigo, surinkit 

Spėką ir drąsą ir smarkiai užpulkit ant jo jūs per miegą. 
Drūčiai laikykite jį, kad norės jis nuo jūsų ištrūkti. 
Visu kuo jis apsimes jums, kas gali tik būti ant žemės — 
Kas tik ant žemės rėplioja, ir vandeniu, karštąja liepsna — 
Jūs tik tvirčiau dar laikykit ir spauskit, kiek turite vieko. 
Bet kaip tik jis prašnekės į jumis, kaip, štai, žmonės kad kalba, 
Tokiu pavirtęs atgal, kaip kad matėt užmiegant pradžioje — 
Tuomet, nustoję laikyti, paleiskite gudrųjį senį. 

Jis jums, dievaitis, apreikš ir kuris iš dievų ir už ką taip 
Pyksta ant jūsų ir plaukti neleidžia per jūrą žuvingą?“ 
Taip prakalbėjus, dievaitė į jūrių bangas pasinėrė. 

Aš gi pas savo laivų, kur pajūry ant smėlio riogsojo, 
Vėl susisukęs grįžau, o širdis rūpestinga drebėjo. 

Grįžęs prie laivo į pakraštį jūrių, šio to dar užvalgiau. 
Greitai užėjo ir dieviška tamsi naktis — ir sumigom. 
Vos tik prašvito iš oro užgimus Aušra raudonpirštė, 
Aš, pasimeldęs ant kelių dievams, išėjau į pajūrį. 

Ėjome pakraščiu plačkelių jūrių su savo draugais aš 

Tais, kurių drąsai ir spėkai pilniausiai ir drūčiai tikėjau. 
Mums ta dievaitė, panėrus į gelmę, iš jūrių pristatė 
Keturias ką tik naujai nuluptąsias odas anų fokų. 

Tėvą norėdama savo apgauti, ji jūrių pakrantėj' 

Iškasė keturias tyčia duobes, ten belaukdama mūsų. 

Mes prisiartinom greitai, ir ji mus suguldė duobėsna, 
Uždengė mus iš viršaus odomis toms ir liepė taip laukti. 
Baisiai kankino mus smarvė prakeikta ruinių tų jūrinių: 
Kas gi galėtų ištverti greta su jūrinėms baidyklėms? 

Bet ir čionai mus dievaitė išgelbėjo savo malone: 

Mums ji ambrozija dieviška patepė nosis: iš karto 

Dingo nuo kvapo gardaus ana smarvė jūrinių baidyklių. 
Visą mes rytą čionai pragulėjome sopančia širdžia. 
Ruiniai, ant galo, išplaukę iš jūrių, eilėmis gulėjo 

Jūrių pakrantėj ant smėlio. Pusiaudienį lygiai senukas 
Žengė ant kranto ir rado riebius savo ruinius begulint. 

Jis juos apėjo visus ir visus rūpestingai suskaitė. 

Mus jis pirmiausiai į skaičių prisiėmė ruinių baisiųjų, 
Nieko širdyj' nesupratęs klastos. Ir atsigulė miego. 

Mes gi, surikę baisiai ir pripuolę, jį rankomis stvėrėm. 
Senis vienok neužmiršo savųjų visokių gudrybių. 

Tuoj mūs' akyse pavirto į liūtą galingą, barzdotą, 

Virto paskui jis drakonu, miškiniu kuiliu arba barsu, 
Vandeniu buvo pavirtęs šlapiuoju ir aukštu medžiu dar. 
Mes gi tvirtai visą laiką jį spaudėm, nesduodami baimei. 
Senis, ant galo, pavargęs matydams gudrybes per nieką, 
Pratarė žodžiais žmogaus ir tad klausti jis mūsų pradėjo: 
„Kas tai, Atrejaus sūnau, iš dievų tave taip pamokino 
Tokia klasta susigauti mane? Pasakyk gi, ko nori?“ 
Taip jis paklausė. Aš jam atsakydamas, taip prakalbėjau: 
„Pats tu, seneli, žinai, ko man reikia, be reikalo klausi. 
Jau aš seniai šioj' saloj' sulaikytas, o ženklo negaunu, 

Ką man daryt? O tuo tarpu draugai visi mano nuliūdo. 
Taigi tu man pasakyki — dievaičiai, jūs žinote viską — 
Kas iš dievų amžinųjų supančiojo mus čion ir laiko, 
Kelio neduodamas mums, štai, per jūrių žuvingų platybes?“ 
Taip jam tariau, o jisai atsakydamas šitaip kalbėjo: 
„Tau prigulėjo pradžioje kelionės atnešt hekatombą 
Dzeusui galingam, kartu su kitais dar dievais, kad galėtum 
Savo tėvynėn greičiausiai sugrįžti per tamsiąją jūrą. 

Nes ne kitaip tegalėsi išvysti tu gimines savo, 

Grįžti i savo aukštuosius namus numylėtoj' tėvynėj,, 
Kaip kad atgal tik sugrįžęs pas upės Aigipto, kur bėga 
Stačiai iš pačio dangaus, hekatombas šventas paaukosi 
Dzeusui, taip pat ir dievams, plačiame danguje ką gyvena. 
Tąkart dievai tau pavelys keliauti, kur pats tu taip nori“. 


- Taip jis pasakė. Manyj' sudrebėjo širdis numylėta: 


Vėl man reikėjo keliauti atgal prie tos upės Aigipto. 
Bet kad ir taip, aš tariau jam nuliūdęs širdyje dar žodį: 

„Viską išpildysiu taip, kaip tu man įsakai čion, seneli! 
Man tik dar šitą apreiški ir man teisingai tu išaiškink, 
Ar jau visi yra grįžę laimingai iš karo Achajai? 
Juos mudu likom su Nestoru Trojoj', išplaukdamu kartu. 
475. Gal kas yr žuvęs iš jųjų, laivu tebeplaukdamas jūra, 
Kits gal namie, jau ant prietelių rankų, po karo nelaimių?“ 
Taip jo paklausiau. O jis atsakydamas, rūsčiai man tarė: 
„Kam tu, Atreidai, to visoko klausi? Kam reik tau žinoti? 
Mano tu galvą suki, o sakau, kad graudžiai tu raudosi, 
480. Viską tikrai sužinojęs. Daugybė, mat, žuvo. Nemaža 
Liko vienok. Toj' kelionėje žuvo tik du iš valdonų 
Variu ginkluotų Achajų, kiti gi pražuvo kovose. 
Vienas dar (trečias), nors gyvas, bet laikomas jūroj' nelaisvėj'. 
Žuvo su savo laivais ilgairkliais Ajantas galinčius: 
485. Trenkė jį pirm Poseidonas į didžiąją uolą Girejos. 
Patį jį dar Poseidonas nemanė prapuldinti jūroj': 
Būtų tuomet jis išvengęs mirties, kad nebūt' pasigyręs. 
Jis, mat, išdrįso kalbėt, kad išlikęs prieš dievo jis norą. 
Biaurų tą žodį ištarus, išgirdo patsai Poseidonas. 
490. Stvėręs į ranką galingąjį baisųjį trišakį savo, 
Trenkė jis juo į Girėjos*) uolas ir suskaldė per pusę: 
Pusė paliko stovėti, o pusė nugriuvo į jūrą. 
Toje sėdėdams Ajantas labai apsigavo, nes kartu 
Jis su skeveldromis dingo putojančios jūros gelmėse. 
495. Taip jis čion vargšas ir žuvo, sūraus tad vandens prisigėręs. 
Brolis tavasis pradžioje, laimingai išvengęs pavojų, 
Buvo pagrįžęs tėvynėn, nes gelbėjo motina Hera. 
Bet kaip jis greit panorėjo Maleijos**) kalną aplenkti, 
ion jį sugavo audra ir beverkiantį jūron nuvarė, 
500. Kitan jo žemės kraštan, kur gyveno senovėj' Tijestas 
Tąkart gyveno Aigistas čionai, jau sūnus to Tijesto. 
Bet ir iš ten jiems pavyko be didelio vargo sugrįžti: 
Greitai nustojo audra, ir namon jie laivus parsivarė. 
Džiaugdamas baisiai, išlipo iš laivo ant žemės gimtinės; 
505. Ėmė bučiuoti, parkritęs, jis žemę tėvynės ir karštas 


*) Žiūr. komentarą. 
**) Malejos. 

Ašaras liejo gausias, jau seniai jos ištroškęs matyti. 

Jį iš žvalgynės aukštosios pagrįžusį žvalgas pamatė, 
Žvalgą tą buvo pastatęs piktasis Aigistas ir algą 

Jam prižadėjęs, kad duosiąs du aukso talantu. Jau metai 
Saugojo žvalgas, kad tik Agamemnons netyč neužgriūtų: 
Baisią galybę jo niekšai žinojo. Nubėgęs Aigistui 

Žinią jis davė. Tasai gi sumanęs turėjo gudrybę: 

Buvo parinkęs iš tarpo savųjų jis dvidešimt vyrų; 

Juos jisai paslėpė rūmuose, liepė gi vaišes puikiausias 
Ruošti greičiausiai, o pats pasitikt Agamemnoną bėgo: 
Puikiais arkliais ir vežimais atvyko jisai į pajūrį 

Piktą sumanęs širdyj'. Agamemnonas to nesuprato: 

Savo nejausdams žūties, jis nuvyko ir užmuštas tapo 
Laike puotos, kaip kad užmušams jautis prie lovio ant sieto. 
Nieks neišliko iš jo palydovų, kas kartu ten buvo. 

Bet ir Aigisto tarnų toj kovoj' nebišliko nė vieno“. 
Taip jis man tarė, ir mano širdis sudrebėjo nuo skausmo: 
Verkti pradėjau, parkritęs ant smėlio, ir jau nebnorėjo 
Mano širdis begyvent ir į šviesiąją saulę žiūrėti. 

Bet kai ilgai aš taip, verkdams, rangiausi ant smėlio, neliaudams, 
Tarė tuomet vėl iš nauja gudrusis senelis jūrinis: 

„Daug ir ilgai tau nepridera verkti, Atreide. Juk nieko 
Ašaros tavo negelbės. Geriau pasirūpink, kad greitai 
Grįžti galėtum į savo tėvynę: gal jį tu dar gyvą 

Rasi, ar bus jau Orestas tą niekšą užmušęs. Tad rasi 

Jo pakastuves“. Taip tarė, norėdamas baigti senelis. 

Mano krūtinėje tąkart širdis atsigavo ir visas 

Ūpas manyje pakilo, nežiūrint nė sielvarto skaudžio. 
Vėl jį užkalbinau aš, į ji kreipdamos žodžiais sparnuotais: 
„Jau apie tuos aš žinau. Tu dabar pasakyk, kas tas trečias 
Vyras, kurs gyvas sulaikomas yra saloje tarp jūrių. 

Gal jau jis miręs? Aš noriu ik galo žinoti, nors bloga!“ 
Taip jo paklausiau. O jis man tuojau atsakydamas tarė: 
„Yr' tai Laerto sūnus, kurs Itakėje turi gimtinę. 

Jį aš mačiau ant salos, beliejantį ašaras graudžiai, 

Nimfos Kalipsos namuose, kuri jį per prievartą laiko. 
Jis tai negali pagrįžti į savąją žemę gimtinę: 

Nėra, mat, jam ten laivų ilgairklių ir nėr palydovų, 

Kur jį galėtų lydėti per nugarą jūrių plačiausių. 

Tau gi, auklėtas dievų Menelajau, tai nėra žadėta 

Mirti arkliais pagarsėjusiam' Arge: dievai visagalį 
Stačiai paims tave ten, kur pasibaigia žemė ir yra 

Šviesūs Elisiaus“) laukai, kur šviesus Radamantis gyvena. 
Ten kuolengviausiai, šviesiai sau sruvena gyvenimas žmogui, 
Ten nei pūgų, nei lytaus, nei žiemos su jos speigais nežino, 
Ten tik Dzefiro lengvutis vėjelis žmonėms dėl vėsumo 
Pučia švelniai Okeano palieptas per visą tą šalį. 

Mat, tu Heleną gi vedęs — tai žentu skaitaisi Kronidui.“ 
Šitaip pabaigęs kalbas, pasinėrė senelis į jūras. 

Aš gi atgal pas laivyną grįžau su draugais išmėgintais. 
Daugel minčių mano širdį slogino, man beinant pajūrin. 
Bet, kad sugrįžome mes į laivyną ir šiosto pavalgyt 

Sau pagaminom, užėjo ir dieviškai tamsi naktis jau. 
Sugulėm čia pat ant smėlio pajūrio, šaly savo laivo. 

Vos tik prašvito migloje užgimus Aušra raudonpirštė, 
Tuoj' kuogreičiausiai laivus mes nustūmėm į vandenį pilką, 
Ėmėm stiebus mes statyti, paskui vėl bures ant jų traukti. 
Vyrai, sulipę paskui, susisėdo eilėmis prie irklų. 

Ėmė, sėdėdami, vandeni pilką kapoti su irklais. 

Greitai prie upės Aigipto, kur bėg iš dangaus, mes atvykom'. 
Čion, negaišuodami, greitai atlikome mes hekatombas. 
Dievo rūstybę numaldęs, čia pat Agamemnonui kapą 
Aukštą supyliau, garbės idant būt jam per amžinus amžius. 
Viską pabaigęs, grįžau, ir dievai man palaimino kelią: 
Greitai daleido jie man ir tėviškon žemėn sugrįžti. 

Tu gi dabar pas mane paviešėk, nors ik dvyliktai dienai; 
Aš tuomet puikiai atleisiu tave su šviesioms dovanomis. 
Duosiu tris arklius aš tau ir gražiausią naujausią vežimą; 
Duosiu tau puikių ąsočių, idant tu galėtum išgerti 

Sau į sveikatą, dievų amžinų ir manęs atsimindams“. 

Jam Telemachas protingas, išklausęs jo žodžių, atsakė: 
„Meldžiams, Atreide galingas, ilgai tu mane nelaikyki. 

Aš čion su noru mieliausiu pas tave ir metą viešėčiau 

Ir ne pas'gesčiau, sėdėdamas šičia, namų ir tėvynės: 


*) Elisijo. 

Baisiai, mat, man malonu čia kalbų išmintingų klausyti. 
Tik, mat, draugai mano Pile šventam" pasiilgs manęs grįžtant. 
Jau aš ir taip užtrukau gerą laiką. O dovaną tokią 

Teikis man skirti, kad rūme lengvai ją galėčiau laikytis. 
Vežtis arklių negaliu į Itakę — paliksiu juos tau aš. | 
Džiaukis! Esi, mat, valdovas plačios lygumos, kur taip dera 
Kiperas ir dobilai, ir kviečiai, ir pūrai, ir plačiausioms 
Varpomis miežiai auksiniai. Itakėje plačiojo lauko 

Nėra. Ir pievų nerasi: ožkoms, ne žirgams, ten ganyklos. 
Reta, kad pievoms turtinga kur būtų sala ir pritiktų 
Veisti greitkojams žirgams, o Itakė tarp tų — kuomažiausiai“. 
Taip jis kalbėjo. Prasijuokė balso skardaus Menelajas. 
Skruostą maloniai paglostė jis jam ir prabilo maloniai: 
„Gero esi prigimimo. Matau tai iš tavo kalbos aš. 

Dovaną tau aš tinku pamainyti: galiu aš tai lengvai. 
Duosiu aš tau iš smulkių dovanų, ką name aš laikau sau. 
Daiktą parinksiu geriausį, kad būt tau gražu ir garbinga. 
Duosiu kraterą aš tau labai puikią: visa sidabrinė, 

Aukso krantais — tai Hefaisto paties yra darbas. Man davė 
Ją dovanomis Sidonų“) karalius, jo Faidimas vardas. 
Grįžtant tėvynėn, name to herojaus man teko viešėti. 

Jis man tuomet dovanojo, dabar iš manęs tu ją gausi“. 
Taip jiedu sau tarp savęs, susisėdę, maloniai kalbėjos. 
Rinkos tuo tarpu svečiai į namus to galingo valdovo. 

Būrį avelių atvarė ir vyno atsinešė vaišėms. 

Duoną jiems atnešė jųjų gražiai apsigobusios žmonos. 
Tokiu būdu Menelajo namuose puota prasidėjo. 

Ir Odisejaus namuose jaunikiai visi susirinkę 

Žaidė linksmai sau, diskus ir ragotines ilgas lenktynėms 
Mėtydami, kas toliau, per išgirstą plačiausiąjį kiemą. 

Tik Antinojas ir dar Eurimachas, gražus, kaip dievaitis, 
Vadai visų jaunikaičių, sėdėjo šalyje nuo būrio, 

Nors už kitus vikresni juodu buvo visuose žaisluose. 
Fronijo seno Noemons sūnus čion prie jųjų priėjo. 

Tarė jisai Antinojui, jo klausdamas, žodį sparnuotą: 

„Gal, Antinojau, kas žinot, o gal ir nežinot, kuomet gi 





*) Sidonų arba geriau Sidoniečių. 

Grįš Telemachas iš Pilo smiltingo? Jis išplaukė, mano 
Laivą paėmęs, tuo tarpu pačiam dabar reikia man laivo: 
Noriu keliauti Elidon, laukais kuoplačiausiais garsingon. 
Mano ten dvylika yra kumelių, tiek pat asilėnų. 

Dar jie visi nemėginti kinkyti, tai noriu kurį jų 

Šič parsivedęs pradėti į darbą po truputį pratint“. 

Taip jisai tarė. O tuodu širdyje iš baimės ir dyvo 

Ėmė drebėti, dėl to, kad visai nežinojo, kad būtų 

Pilan Nelėjaus garbus Telemachas išvykęs: jie manė, 

Jį iškeliavus į dvarų laukus pažiūrėti galvijų. 

Rūsčiai tuomet Antinojas Eupeito sūnus, Noemoną 
Klausti pradėjo: „Teisingai man viską sakyk čia, kuomet jis 
Pilan išvyko, kas jo palydovai? Ar tai Itakiečiai 

Vyrai rinktieji, ar jojo paties samdininkai, vergai gal? 
Kaip tai galėjo įvykti? Sakyk man tu viską teisingai! 
Reikia gerai man žinoti, ar prievarta tavo jis laivą 

Paėmė sau, ar davei jam, kadang jisai prašė, geruoju?“ 
Jam atsakydams, Noemonas Fronijo tarė į šitą: 

„Pats jam geruoju daviau. Nes ir ką padarytų nors kitas, 


„ Jeigu toks vyras, dar tokio, mat, sielvarto pilnas, maldautų ? 


Būtų, manau, kiekvienam nelengvu atsakyti, nedavus. 

Jo palydovai — garbiausi vyrukai tarp mūsų, o vadas, 

Pats aš mačiau išvažiuojant, tai Mentoras buvo, o gal būt 
Koks ir dievaitis, tiktai panašus jis į Mentorą buvo. — 
Dyvai vienok ir stebuklai: mačiau aš čion Mentorą vakar — 
Savo akim vėl mačiau, kaip jisai išvažiavo į Pilą“. 

Taip Antijonui atsakęs, nuėjo namon sau Noemon's. 
Tiedum gi širdys drebėjo galingos. Visi jaunikaičiai, 

Metę žaislus, susirinko į krūvą aplink Antinojo. 


„ Tarė tuomet Antinojas, Eupeito sūnus, o širdis jo 


Juodo piktumo pris'pildė perdaug ir jo akys žaibavo: 

„Dejos! O, didelis daiktas įvyko dabar, jūs girdėjot? 

Jog Telemachas galėjo išvykti į tokią kelionę, 

Kokią visi mes jam buvom užgynę... Tas vaikas, prieš valią 
Tiekos žmonių, sau ir laivą suranda ir surenka vyrų 

Dar kuogeriausių pilyj'! Ateityje sulauksime bloga. 

Pats tepražūna iš Dzeuso jis rankos anksčiau, negu mūsų 
Būsimas galas ateis. O dabar man jūs duokite laivą 

Greitą ir dvidešimt vyrų gerų palydovų: aš noriu 

Jį, pasitykojęs' jūroj, sugaut, tarp Itakės jam plaukiant 
Ir akmeningojo Samo krantų, kad nelaime pavirstų 

Jam jūreivystė, kaip tėvui jo virtus yra jo kelionė“. 
Taip jis tarė. Visi jam jie pritarė, balsiai surikę. 

Sutartį baigę, visi į namus Odisejaus suvirto. 

Penelopejai vienok neužilgo tuoj' pranešta buvo, 

Kokią šunybę širdyje sumanė jaunikiai jos sūnui. 
Pranešė jai apie tai, nugirdęs, Medontas skelbikas. 

Jis, mat, stovėjo už kiemo tvoros, kuomet jie kieme tarės'. 
Bėgo per namą, skubėdamas Penelopejai pranešti. 
Žengiant per slenkstį, jį Penelopeja pamačiusi, tarė: 
„Mano skelbike! Ko norint didingi jaunikiai jau siunčia... 
Gal pasakyti tarnaitėms namų Odisejaus garbingo, 
Darbus kad metus visus, pasiskubint jiems pokylį ruošti. 
O! kad nors kartą atstotų su savo piršlyboms nuo manęs 
Ir kad tas pokylis taptų jiems pat paskutinis pas mūsų! 
Jūs, prakeiktieji naikintojai, rinkdamies tankiai, surijot 
Mano sūnaus Telemacho protingo turtus! Negirdėjot, 

Dar būdami mažučiukai vaikai iš tėvų išmintingų, 

Koks Odisejus yr buvęs tėvams maloningas jūsiškiams. 
Niekam nedarė skriaudos nei žodžiu jis, nei darbu. Nors tankiai 
Pratę galingi valdovai tą žmogų mylėti, o kitą 

Bausti be reikalo jokio, tiktai Odisejus tai niekad 

Nieko nemėgdavo skriausti. Tuo tarpu iš jūsų matau aš 
Vien tiktai jūsų piktumą, jūs' nelabus žodžius ir darbus!“ ... 
Jai atsakydamas, tarė Medontas skelbikas protingas: 

„O! kad tai tas tik tebūtų, valdove, didžiausia nelaimė! 
Daug dar svarbesnį ir baisų dalyką jaunikiai sumanė 
Dzeusas tik jiems tenelaimin! Mat, jie Telemachą sumanė 
Vario kardu nugalabyt, tėvynėn iš Pilo sugrįžtant: 

Jis išvažiavo dėl tėvo žinių atsiklausti į Pilą 

Ir Lakedaimono šventąją pilį, kur sosts Menelajo“. 
Taip jisai tarė. O motinai keliai palinko ir širdis 

Miela jai plakti nustojo: ji žodžio atgaut nebgalėjo. 
Ašaros karčios užliejo akis ir užkimo jai balsas. 

Kiek atsigavus, paskui prakalbėjo ir tarė Medontui: 

„Ko gi, skelbike, sūnus mano ten išvažiavo? Ar buvo 

Reikalas jam įsisėsti į laivą, kurs žmogui atstoja 

Jūroje greitąjį arklį, prabėgantį jūrių platybę? 

Gal tik dėl to, kad nė vardo jo tarpe žmonių nebeliktų?“ 

Jai atsakydamas, tarė Medontas, skelbikas protingas: 

„To nežinau, ar jam dievas koksai tą sumanymą davė, 

Ar gal ir savo širdis panorėjo keliauti į Pilą, 

Tėvo likimo ištirti: ar žuvęs, ar taip kur jis vargsta?“ 

Taip jai atsakęs, jisai pasitraukė atgal sau į rūmą. 

Ardantis dvasią ją sielvartas paėmė: ji nebgalėjo 

Ne besėdėti ant sėsto, nors daug jų ten buvo jos rūme. 
Griuvo ant slenksčio gražių kambarių ir graudingai raudojo. 
Visos aplinkui sustojo tarnaitės, pritardamos balsiai. 
Tankiai kukčiodama, Penelopeja tarnaitėms kalbėjo: 
„Mano jūs mielos! Už vis man daugiau Olimpietis yr davęs 
Vargo, skaudžių sopulių, neg kitoms mano draugėms vienmetėms. 
Aš iš pradžios nebtekau savo vyro galingo, kaip liūtas, 
Tarpe Danajų garbingo, visokiam dalyke pagirto, 

Tikro didvyrio, garbingo plačiausiai Helladoj' ir Arge. 
Šit, vėl dabar mano vaiką brangiausiąjį išnešė audros, 
Dar nė garbės neįgijusį rūme... Slapčia iškeliavo!... 
O, jūs nenaudos! Kodėl nė viena nepažadinot manęs, 
Viską žinodamos, tąkart, kuomet jisai sėdo į laivą? 

O! Kad tai būčiau žinojus, kad rengėsi jis į kelionę, 
Būtų turėjęs jis liktis tikrai, nors ir geisdams keliauti. 
Nes, jei kitaip, tai turėjęs jis būt mane mirusią likti. 
Greitai kuri pavadinkit man Doliją, senąjį tarną: 

Tėvas man davė tą tarną pasogon, kaip šičion tekėjau, 
Sodą jis mano prižiūri vaisingą, aš noriu greičiausiai 
Žinią seneliui Laertui pasiųsti, gal jis ką sumanęs, 

Šičion į pilį atvyktų ir mūsų vyriją maldautų, 

Kad neprileistų jinai Odisejaus ir sėklai pražūti“. 

Jai atsakydama, tarė Euriklė“) senoji žindyvė: 

„Mano gražutė! Paliepki aštriuoju variu nužudyti, 

Ar dovanoki maloniai — toliau jau aš to nebeslėpsiu: 
Visą jam maistą, ko liepė, ir duoną ir vyną daviau aš. 
Jis iš pradžios nuo manęs kuoskubiausiąją priesaiką ėmė, 

Kad nesakyčiau aš tau to anksčiau, kaip tik dvyliktą dieną, 
Arba kuomet tu pati pasigesi, ar taip sužinosi 

Iš svetimųjų žmonių, kad jisai kur yra iškeliavęs. 

Jis nenorėjo, kad tu sau gadintumei ašaroms veidą. 

Taigi geriau nusiprauski ir skaistų užvilkusi rūbą, 

Eik sau su savo tarnaitėms ant aukšto ir melskis širdingai 
Dukrai aigydvaldžio Dzeuso Atenai, varguose globėjai. 

Ji, pamatysi, išgelbės tau sūnų iš giltinės rankų. 

Senio vargingo nebvargink. Negalimas daiktas, kad būtų 
Taip įkyrėję dievams visagaliams Arkeisijo gentys: 

Dar pasiliks kas iš jųjų, kursai viešpatauti galėtų 

Šitam turtingam name ir plačiuose dvaruos' Odisejaus“. 
Taip jinai tarus, numaldė valdovės raudas ir sulaikė 
Verksmą jos graudų. Tuojau nusiprausus ir skaistųjį rūbą 
Sau užsivilko valdovė ir josios tarnaitės naminės. 

Auką Atenai sudegino Penelopeja iš miežių, 

Maltų stambiai ir per pusę maišytų su druska baltąja. 
„Mano maldos išklausyki, dukter Olimpiečio Zeveso!“) 
Atritonė galinga! Jei tau Odisejus gudročius 

Savo namuose yr' deginęs auką avių arba karvių 

Kulšių riebių, atsiminusi šitą, man sūnų brangiausį 
Gelbėk vienaitį, pralink piktųjų jaunikių žabangas!“ 

Taip pasimeldus, sukliko. Dievaitė jos maldą išklausė. 
O jaunikaičiai tuo tarpu sau ūžė rūme pavėsingam. 

Kitas jų tarpe, išdykėlis kvailas, ir šitaip kalbėjo: 

„Mūsų valdovė, piršlyboms garsioji, tur būt, vestuvėms 
Rūpinas, vargšė, o nieko nežino, kad josios sūneliui 

Mes jau parūpinę esam gerai sugalvotą pražūtį“. 

Taip tai kalbėjo kai kas, nežinodamas, kuo pasibaigs tai. 
Jiems Antinojas užkirto ir rūsčiai pradėjo juos barti: 
„Bepročiai! Velnio apsėsti! Nustokite pliauškę jūs niekų. 
Gali kas norint pranešti. Geriau bus, kad tyliai nuveiksim 
Tą, ką tarp savęs slaptai ir vienbalsiai sau esam nutarę“. 
Taip juos subaręs, parinko jis dvidešimts vyrų geriausių, 
Ėjo su jais jis prie greitojo laivo į pakraštį jūrių. 

Laivą tuojau jie nuvilko nuo kranto į vandenį sūrų, 

Stiebą pastatė ir vietoj' bures sukabino, kaip reikia. 
Ilgus irklus prikabino su diržais prie raktų. Taip viską 
Jie rūpestingai padarę, galop ir bures prisirišo. 

Drąsūs tarnai jiems ginklus atgabeno ir patys į laivą 
Sėdę, visi nuvažiavo nuo kranto. Tuomet vakarienę 
Valgyti ėmė, belaukdami šičia nakties atėjimo. 

Savo šviesiuos' kambariuose ant aukšto tuo tarpu protinga 
Penelopėja gulėjo, nei valgio, nei gėrio nelietus'. 

Dvasioj' drebėdama savo, ar liks Telemachas jos gyvas, 
Ar gal pražus jis iš rankų didingų skriaudėjų jaunikių. 
Lygiai kaip liūtas, apstotas žmonių talkininkų iš visur, 
Ima drebėti, matydamas ratą jų einant siauryn vis — 
Taip ir jinai vis drebėjo iš baimės, kol miegas nutildė. 
Ji atsilošus' užsnūdo, ir visas jos kūnas apsalo. 

Tąkart Atena dievaitė sumanė jai kitą paguodą: 

Leido ji sapno paveikslą, pavidale moters jaunosios, 
Lygiai Iftimė, Ikarijo didvyrio antroji duktė, kur 
Buvo seniai ištekėjus už vyro Eumelo ir Ferų. 

Žemėj' gyveno toli. Odisejaus naman tas paveikslas 
Atsiųstas buvo, kad Penelopeją tarp ašarų skausmo 

Jis nuramintų. Į kambarį jis įsilindo per rakto 

Diržo skylutę. Sustojęs pas priegalvio miegančios, tarė: 
„Penelopeja! miegi, nukamavusi savo širdelę? 

Tau nepavelyja verkti dievai, kur be vargo gyvena! 
Daug nesirūpink, nes tavo sūnus laimingai tur sugrįžti. 
Nėra dievus jis užrūstinęs jokia dar savo kaltybe“. 

Jai atsakydama, tarė protingoji Penelopeja, 

Miego sukaustyta drūčiai, bebūdama vartuose sapno: 
„Kaip gi, sesute, čionai atvykai? Pasisukdavai reta 
Mūsų krašte, nes toli tu nuo mūsų turi savo namą. 


Tu man liepi, kad nustočiau aš verkti ir graudžiai raudoti ... 


Širdį ir dvasią man slėgia nelaimės, nustojau pirmiausiai 
Vyro garbingo, drąsaus, kaipo liūto, Danajuos garsingo, 
Tikro didvyrio, pagirto plačiausiai Helladoj' ir Arge. 
Štai, vėl dabar mano vaikas mieliausias laivu iškeliavo 
Vaikiščias dar, nepatyręs nei vargo, nei svieto gudrybių. 
Jo man dabar sopa širdį labiau, ne kaip žuvusio vyro. 
Štai, aš dabar ir drebu, kad tik bloga jam kas netsitiktų: 

Arba krašte tų žmonių, pas kuriuos nukeliavo, ar jūroj'. 
Daug nelabųjų žmonių jojo tyko pagrįžtant užmušti“. 
Jai atsakydamas, tarė miglotasis sapno paveikslas: 
„Visiškai būk tu rami, savo širdį nustok tu kankinti. 
Turi jisai palydovę galingą, kuriai panorėtų 

Vyras kiekvienas save pasiduoti — nes ji visagalė. 

Deivė Atena Pallada tavęs pasigailo ir liepė 

Man, čion atskridus, tave suraminti ir verksmą nutildyt“. 
Jai atsakydama, tarė protingoji Penelopeja: 

„Jeigu teisingai esi tu dievaitė ar tau su dievaite 

Teko kalbėti, sakyk man ir vyro vargingą likimą: 

Ar jis dar gyvas kur yra ir džiaugias dar saulės skaistybe, 
Ar jau numiręs yra ir namuose jau Hado gyvena?“ 

Jai atsakydamas, tarė miglotasis sapno paveikslas: 

„To tai aš tau negaliu pasakyti, ar gyvas, ar miręs. 
Nėr ko ant vėjo kalbėti!“ Atsakęs tais žodžiais, paveikslas, 
Lygiai vėjelis lengvutis, per rakto skylutę sau dingo. 
Šoko iš miego duktė išmintingo Ikarijo. Širdis jai 
Daug sudrūtėjo, tą sapną taip gerą pamačius bemiegant. 
Nakčiai užėjus, jaunikiai tuoj' leidosi plaukti į jūrą, 
Geisdami savo širdyse sustikt Telemachą užmušti. 

Yra salutė maža uolingoje vietoje jūrių, 

Puskelėj' tai nuo Itakės į Samo uolingąją salą. 

Asteris*) ji pavadinta ir turi ji atsiautą gerą. 

Atsiauta turi dvi angi: yr' išeinama jūron į dvipus. 

Šičia sustojo Achajai palaukt Telemacho sugrįžtant. 





*) Asterida. 

Penktoji giesmė (4 
Odisejaus keltas 


Kilo iš patalo savo Aušra su Titonu miegojus", 

Skubinos šviesą atnešti dievams ir žmonėms trumpaamžiams. 
Rinkos' dievai šitą dieną visi pasitarti ir Dzeusas, 

Aukštas perkūnų valdovas, visų galingiausias danguje. 


„ Emė Atena skaityti visas Odisejaus nelaimes. 


Jai jis rūpėjo labai, kad pas nimfės nelaisvėje buvo: 
„Tėve mūs', Dzeuse, ir jūs, amžinieji dievai laimingieji! 

Lai nebūna nė vienas nei geras, nei doras karalius, 

Lai nebemyli širdyje tiesos, tik rūstingas ir piktas 

Nuolat tebūna. Jog nieks Odisejaus žmonių jojo tarpe, 
Kur viešpataudamas buvo taikus, kaip koks tėvas, nebatmen? 
Pats jisai nyksta saloje sunkiose kančiose, nelaisvėj' 
Nimfės namuose Kalipsos, kur jį per prievartą laiko. 

Jis ir negali sugrįžti į tėviškę žemę: neturi 

Laivo irkluoto, taipogi draugų, palydovų kelionei, 

Kas jam padėtų perplaukti per plačiąją nugarą jūros. 

Sūnų jo jauną ir dorą vaikiną jo priešai jau tykaun', 
Grįžtant namon iš kelionės, užmušti. Keliavo teirautis 
Tėvo į Pilą smiltingąjį ir Lakedaimoną šventą“. 

Jai debesų varinėtojas Dzeusas ant šito atsakė: 

„Mano vaike! Kas do žodis per tvorą dantų tau išspruko? 
Nes, ar ne tu tai pati sumanei, jog visus Odisejus 

Grįžęs namon juos išmuš ir atmonys. Pati Telemachą 

Tu palydėki, idant be pavojaus sugrįžtų tėvynėn. 

Lai ir jaunikiai atgal, neįvykdę sumanymo, grįžta“. 

Tarė ir tuoj', pasišaukęs Hermeją, jam šitaip įsakė: 
„Hermejau, tikimas mūsų apreikštojau valios visuomet! 
Nimfei gražplaukei pranešk tu nemainomą mūs' nutarimą: 

Grįžti privalo kantrus Odisejus protingas pats vienas, 

Savo spėkomis, negelbstant dievams ir žmonėms trumpaamžiams; 
Didelio vargo prityręs ant kelto, paties padaryto, 

Turi jisai dvidešimtoj' dienoj' į derlingąją Scherją“), 

Žemę Faiakų, atvykti — žmonių artimiausių dievaičiams. 

Jie Odisejų širdingai, kaip pusdievį koki, pagarbins, 


„ Jam pagrįžimą parūpins į gimtąją mylimą šalį, 


Gausiai variu, brangiu auksu ir rūbais pagerbę širdingai, 
Tiek jam sudėję, jog niekad nebūt' Odisejus, iš Trojos 
Grįždams laimingai ir savo dalios nenustojęs, parvežęs. 
Tokiu būdu jam žadėta yra pamatyti tėvynę, 

Savo brangiuosius draugus ir turtingąjį namą išvysti“. 
Taip jisai tarė. Ir priešais jam Argžudis tikims neatsakė: 
Greitai po kojų jis sau pasirišo puikiausias papėdes. 

Jos iš ambrozijos buvo ir aukso padirbtos, ir lengvai 
Nešė viršūm jį vandens ir per žemės plotus n'apribotus. 
Rankon pasiėmė savo lazdelę, kuria jis apdumia, 

Kam tik panori, akis, arba miegą nuo jųjų nuvaro. 

Ja pasiėmęs į ranką, nuskrido sau Argžudis tvirtas. 

Į Pieriją atskridęs, jisai nusileido į jūrą, 

Ėmė vėl skristi pavirš vandenyno pavidale pempės: 
Tankiai ją tenka matyti po atsiautas jūrių begaudant 
Žuvį ir tankius sparnus vandenyje sūriam bepamirkant. 
Pempė išrodė tokia ir Hermejas, kai skrido per jūrą. 
Kaip tik atskrido į kraštą anosios salos tolimosios, 
Krantan iškilo iš jūros ir pėsčias nuėjo į rūmą, 

Ten, kur gyveno šviesplaukė Kalipsa. Atrado viduj' ją. 
Degė ugnis kamine. O aplinkui — tai sklido gardžiausias 
Kvapas nuo degančio medžio, o ji sau, dainuodama, audė 
Aukso šviesiu šautuvu, sau audimą užtaisiusi staklės'. 
Rūmas, apaugęs aplinkui gražiausia giria, žaliumynais: 
Alksniai čion buvo ir popeliai dailūs, kvapus kiparisas. 
Medžiuose paukščių privisę daugybė: pelėdos ir varnos, 
Ir vanagai pajūriniai, kurie nuo vandens tykaun maisto. 
Rūmas uolinis apaugęs iš visur dar vynuogių medžiais, 
Kekėmis uogų apsvirusiais. Garsiai skambėjo šaltiniai 


*) Scheriją. 












k 
Ž IN=S= Ė 
— I-L——— E? 
ŽŽ V += 
2 
EE 
= ——7i T ————— 
i H——— 
= = 
£ N=z =— (— 





4. Hermejas atvyksta pas Kalipsą (psl. 65) 


65. 


70. 


VAS 


80. 


85. 


90. 


22. 


100. 


MBR: LII 


PENKTOJI GIESMĖ 65 


Viens greta kito arti, keturi gi iš viso. Toliau dar 

Pievos plačiausios ir minkštos, fiolių, sėlynų priaugus', 
Dailiai žydėjo. Pats dievas, į vietą tą dailią atvykęs, 
Būtų turėjęs stebėtis ir savo širdyje gėrėtis. 

Taigi ir Argžudis tvirtas širdyje gėrėjos, sustojęs. 
Žengė paskui jis vienok į tą rūmą. Pamačius dievaitė, 
Tuoj' jį pažino Kalipsa: visi, mat, dievai pasižįsta, 

Nors ir toliausiai jie vienas nuo kito ant žemės gyventų. 
Bet Odisejaus viduj' tvirtabūdžio čionai jis nerado. 

Jis, mat, pajūryje verkė, sėdėdamas vienas, ir dvasią 

Savo gaivino skausmais, verkimu ir raudomis be galo. 
Jūron tuščion jis žiūrėjo per dieną liūdnai ir dūsavo. 
Nimfė Kalipsa, puikioji dievaitė, paklausė Hermejo, 
Meiliai pirma pasodinus į sostą dailiausį ir šviesų: 

„Ko dabar, Hermejau, auksalazdi, atvykai čion pas mūsų? 
Man tai garbė ir labai malonu, nors lankais tu retai čion. 
Tark man, ko nori? Išpildysiu noriai aš, jei tik galėsiu, 
Jei tik išpildomo tu reikalausi iš manęs dalyko. 

Tik prisitrauk tu arčiau, kad galėčiau pavaišint, kaip svetį“. 
Taip bekalbėdama, statė Kalipsa stalelį prieš svetį. 
Gausiai pristatė ambrozijos, nektaro rausvo pripylė. 
Valgė ir gėrė sau Argžudis tvirtas. Pasotinęs širdį, 

Jai atsakydamas, tarė tais žodžiais pasiuntinis Dzeuso: 
„Klausi manęs tu, dievaite, atvykusio šičion dievaičio. 

Tau neklaidingą atsakymą duosiu, nes to reikalauji: 
Dzeusas man liepė čion vykti, nors pats aš tai to nenorėjau. 
Kas gi iš liuoso sau noro sutiktų prabėgti platybes 
Tokias be galo sūraus to vandens? Ir nėra gi aplinkui 
Šičia nė didelio miesto žmonių trumpaamžių, kurie vis 
Aukas aukauja dievams ir sudegin rinktas hekatombas. 
Bet nutarimai aigidvaldžio Dzeuso tokie galingi yr“, 

Jog nei jų peržengti mums, nei nepildyt — negalimas daiktas. 
Sako, čion esant kažin kokį vyrą, vargiausį pasaulyj', 
Esąs iš tarpo jis tų, kur devynetą metų kariavo 

Žemėje Trojos, kol šventąją pilį Prijamo sugriovė. 

Tik dešimtaisiais jau metais priveikę tą pilį, išvykę 

Grįžti namon, bet kelionėj' užrūstinę deivę Ateną. 
Audrą Atena užleido ir jūrą bangomis pašiaušė. 

„Odisseja, 5 

Daugelis žuvo per audrą draugų kuogeriausių, jį vieną 
Vėjas ir bangos ant šitos salos net užvijo per audrą. 

Ji tai tau liepė dabar, kad atleistum greičiausiai nuo savęs. 
Nėr' jam žadėta pražūti toli nuo savųjų: jis turi 

Grįžti į savo tėvynę ir savo draugus pamatyti, 

Savo aukštuose namuose karštai numylėtoj' tėvynėj"“. 
Taip jis pasakė. Kalipsa dievaitė nuliūdo, išgirdus. 

Jam atsakydama, tarė žodžius ji sparnuotus, supykus: 
„O, jūs pavydo pilnieji dievai! Visuomet jūs pavydit 
Laimės dievaitėms, kuomet jos atranda sau mylimą vyrą, 
Pradeda sau atvirai su tuo mylimu savo gyventi. 

Taip, štai, kuomet Orioną Aušra raudonpirštė pas'gavo,, 
Toliai jūs jai pavydėjot, dievai, ką gyvenat be vargo, 
Koliai Ortigijoj' savo tykiomis vilyčioms nušovė 

Ji auksasostė dievaitė, skaisti Artemida. Taippat vėl 
Kad Jasioną gražplaukė Demetra širdyj' pamylėjus, 
Priėmė meilėn ir guolin savan ant suartojo lauko, 
Dzeusas tuoj' užmušė, šitą pamatęs, jį žaibu šviesiuoju. 
Taip- ir dabar, štai, pavydit, dievai, jūs man mirštamo vyro. 
Aš jį išgelbėjau vargšą, kuomet įsikibęs į dugną 

Laivo sudužusio, baigė jau žūti, o laivą sudaužė 

Dzeusas ant jūrių perkūnu baisiuoju. Draugai šito vyro 
Žuvo visi, jį tik vieną čion atplakė vėjas ir bangos. 

Jį širdingai pamylėjau ir rūpinaus ir pažadėjau 

Ji padaryti nemirštamu ir nepasensiančiu niekad... 

Bet, jeigu tokia valia yra Dzeuso aigidvaldžio mūsų — 

Jos gi negali nė vienas dievų nei apkeist, nei nepildyt — 
Vėl tegul eina klajoti, jei Dzeusas jam liepė, ir nori 

Pats jisai to. Bet aš nieko gi jam negaliu jo kelionei 
Pagalbos duoti. Nėra čion laivų ilgairklių, nėra vėl 

Vyrų jūreivių, kurie palydėtų per jūrių platybę; 

Vien tik galiu širdingai jam patarti ir pamokos duoti, 
Kokiu būdu jam lengviausiai sugrižt be pavojaus tėvynėn“. 
Jai vėl pritardamas Argžudis, tvirtas veikėjas, pasakė: 
„Taigi netrukdama, leisk jį kelionėn, privengdama Dzeuso. 
Sau užsitraukti rūstybę, idant nepabaustų, supykęs“. 
Tokiu pabaigęs žodžiu, iškeliavo sau Argžudis tvirtas. 
Nimfė nuliūdus nuėjo ieškot Odisejaus didvyrio, 

Dzeuso įsakymą pildyt skubėdama. Rado jinai jį 
Pakrantėj' jūros besėdintį vieną. Jo akys dar buvo 

Šlapios nuo verksmo ir amžius gražiausias jam tirpo raudose 
Ir besiilgstant namų: nemylėjo jis Nimfės gražiosios, 

Nors ir ilsėdavos patale josios šviesiam' kambaryje, 

Greta gulėdams su ja, nemylėdamas jos, o pats mylim's. 
Ištisą dieną jisai prasėdėdavo pakrantėj' jūrių, 

Kur ant aukštųjų uolų užsilipęs, sau krimtosi širdį, 

Ašaras liedams karčias, aimanuodams ir sopulį kęsdams. 
Ašarų pilnas akis, jis sėdėdavo, jūron įbedęs. 

Stojus arti, ta gražioji dievaitė maloniai jam tarė: 

„Liaukis be galo jau verkęs, vargše tu, netrumpink sau amžių. 
Aš jau dabar tave leisiu tėvynėn. Turi prisikirsti 

Pats sau sienojų tvirtų ir ilgų, idant drūtą sau keltą 
Pasidarytum. Prikalk ir parankes, idant be pavojaus 

Plaukti galėtumei jūroj' miglotoj'. O aš tau ir duonos 
Duosiu, kiek reikia, vandens ir raudonojo vyno kelionei, 
Bado idant nepritirtum. Ir duosiu tau rūbų, kiek reikia. 
Vėją pasiųsiu tau pasakų, tavo kad keltą varytų, 

Kad laimingai tu galėtum i savo tėvynę sugrįžti, 

Jei tik daleis tau dievai, kurie platųjį dangų gyvena: 

Jie už mane galingesni yra ir nutart ir išpildyt“. 

Taip jinai tarė. Kentėjusis daug Odisejus pabūgo. 

Tad atsakydamas, tarė žodžius jis sparnuotus dievaitei: 
„Kažina, ką sumanei tu, dievaite, tiktai ne grįžimą. 

Mat, man liepi, kad ant kelto aš perplaukčiau jūrių platybę 
Baisią, beribę. Nevisad ir dailiai statyti laivai ją 

Gali greitieji prabėgt su pagelba tinkančio vėjo. 

Aš neužlipsiu ant kelto prieš tavąjį norą, dievaite. 
Priesaiką duok man didžiausią, jog nieko man pikta nenori“. 
Taip jisai tarė. Nusijuokė tąkart Kalipsa dievaitė. 

Veidą paglostė ranka jam ir tarė, vardu pavadinus: 

„Tu atsargus, mat, begalo, nekvailas iš tavęs keleivis. 

Žodį vienok labai keistą tarei tu čion, man atsakydams. 

Bet, tegul žino dabar šita žemė ir šitas platusis 

Virš mūs dangus ir vanduo, kuris Stikse po žemėmis plaukia — 
Priesaika tai kuodidžiausia laimingų dievaičių akyse — 
Nieko tau bloga dabar aš nesu nei sumanius, nei noriu. 

Vien tik aš tai temanau ir terūpinuos, ką ir pati sau 
Rūpinčiaus, jeigu kuomet man toks reikalas lygiai ištiktų. 
Juk gi ir man brangi yra teisybė ir mano širdis gi 

Mano krūtinėje nėr geležinė, bet gailesčio pilna“. 

Taip jam pasakius, nuėjo gražioji dievaitė atgal sau 
Greitu žingsniu, Odisėjus gi sekė pėdomis dievaitės. 
Grįžę į namą uolinį, dievaitė ir mirštamas vyras 

Sėdos: jisai į tą sostą, kuriam' nesenai čia Hermejas 

Ką tik sėdėjo; dievaitė jam priešais pristatė visokio 
Valgio ir gėrio, kokio tik vartojama yra žmonėse. 

Sėdos: jinai ir pati, tik už kito stalelio. Tarnaitės 

Jai tuoj' pastatė ambrozijos, nektaro rausvo ant stalo. 
Valgyti jiedu pradėjo padėtąsias jiedum gėrybes. 

Širdį pasotinę valgio ir gėrimo saldžio, kalbėti 

Ėmė tarp savęs. Kalipsa dievaitė maloniai jam tarė: 
„Dzeuso augintas, Laerto sūnau, Odisejau gudrusis! 
Nori, atseina, namon į tėvynę brangiausiąją vykti... 
Būki laimingas! Vienok, kad žinotum iš anksto, dabar, štai, 
Kokius vargus tau žadėta išvargti pirma, neg sugrįši — 
Velytum šičia, pas manęs, palikti ir šituos' namuose 
Tapti nemirštamu. Tavo širdis vienok alpsta išvysti 
Savąją žmoną, kurios tu ilgėdamos geidi be galo. 

Aš tik, manau, kad už ją neblogesnė esu iš stuomens, štai, 
Veido skaistumo ir grožio, nes kaip gi prilyginti žmoną 
Mirštamą — deivei stuomens ir veidų gražumu ir skaistybe?“ 
Jai atsakydamas, tarė gudrus Odisejus didvyris: 

„Deive galinga! Maloniai meldžiu išklausyt be rūstybės. 
Visą žinau aš tai pats, jog protingąją Penelopeją 

Veido grožiu ir stuomens dailumu su tavim nepalygint, 
Nes juk tai mirštama tėra žmona — tu nemirsi nei sensi. 
Bet, nors ir taip, vis geidžiu ir svajoju kasdieną ir naktį 
Grįžti namon ir sulaukti pagrįžtamą dieną išauštant. 

Ir jeigu jūroj' tamsioje kuris iš dievų panorėtų 

Galutinai pražudyti — ir tai sutinku aš be baimės: 

Širdį turiu aš krūtinėj' užgrūdintą daugio nelaimių. 

Daug aš kentėjau vargų ir skausmų ir kovose ir jūroj'. 
Lai gi ant galo ir tas, kas tur būt, nuo Dzeuso įvyksta!“ 
Taip jis kalbėjo. Jau saulė nus'leido, tamsu pasidarė. 


220. 


225. 


230. 


235. 


240. 


245. 


250. 


PENKTOJI GIESMĖ 69 


Jiedu, nuėję į tolimą kampą, pasidžiaugė meile: 

Viens su kitu atsigulę, tą naktį ilsėjos abudu. 

Vos tik prašvito migloje užgimus Aušra raudonpirštė, 
Tuoj Odisejus užvilko chitoną ir rūbą ant savęs. 
Nimfė gi sau užsivilko baltai sidabruotą drabužį, 
Minkštą ir platų. Per strėnas ir juosmenį platųjį diržą 
Gražų auksinį ji sau užsijuosė ir uždengė galvą. 

Tuoj' ėmė rūpintis, kaip Odisejų greičiausiai išleidus. 
Davė jam kirvį pirmiausia, pritinkamą rankai ir drūtą, 
Grynojo vario su dvipusiu ašmeniu, tvirta alyvos 
Medžio rankena, ir davė jam lengvą kapoklį. Įteikus 
Darbo pabūkles, ji nuvedė jį į salos kitą kraštą 
Girion, kur medžiai didžiausi siūbavo: ten buvo daugybė 
Topelių, alksnių ir eglių, viršūnėms besiekiančių dangų. 
Tarpe jų buvo daugybė padžiūvusių, keltui geriausių. 
Mišką parodžiusi jam, atsitraukė Kalipsa dievaitė. 
Kirst Odisejus sienojus pradėjo. Ir vyko jam darbas. 
Dvidešimt jų jis nukirto, paskui jų šakas nugenėjo, 
Ėmė tašyti jis juos ir nulygino dailiai po virvės. 
Atnešė grąžtą tuo tarpu Kalipsa, dievaitė gražioji. 
Skylę, kur reikiant, išgręžęs, sienojus tarp savęs surišęs, 
Sukalė vagiais mediniais ir vieną prie kito pritaikė. 
Kokio būt vyras, gerai išsimanęs to darbo, sumanęs 
Dugną didumo daryti, statydamas prekinį laivą — 
Tokio platumo ir ilgio dabar Odisejus sau darė 

Keltą pajūryje. Palubę sau pasidarė, pastatęs 

Ją ant stulpelių tvirtų, o iš šonų jai sienas padarė. 
Stiebą ant vidurio kelto pastatė ir viską pritaisė. 
Vairą dar gerą padarė, idant savo keltą valdytų. 

Visur aptvėrė jis tvora tankiausia karkline, idant ji 
Vėją ir bangą užstotų. Ant vidurio didelę krūvą 
Malkų prikrovė sunkumui, kad kelto nemėtytų bangos. 
Nimfė Kalipsa į jam atnešė drobės, bures kad galėtų 

Sau padaryti. Ir jas jis padarė puikiausiai ir greitai. 
Lynus pritaisė visus ir viršuj ir per vidurį, kokius 
Reikia tiktai. O paskui ant sienojų nuritino jūron. 
Baigės ketvirta diena ir jau buvo viskas padaryta. 


. Penktajai dienai užstojus, atleido Kalipsa dievaitė 

Ji, išvanojus ir kvepiančiais rūbais apvilkus kelionėn. 
Maišą odinį jam davė dievaitė, pripylusi vyno. 

Kitą didesnį daug maišą su vandeniu davė dievaitė. 
Krepšą taipogi įdėjo jam pilną prikrovusi maisto 

Ir visokių gardumynų daugybę. Jam pasiuntė vėją 
Stiprą, bet gerą. Linksmai Odisejus tam vėjui pastatė 
Bures, o pats atsisėdęs rimtai ėmė vairą valdyti. 

Jam nerūpėjo nė miegas, atidžiai Plejadų bežiūrint 

Ir besilaikant Booto, kurs jūron vėlai nusileidžia, 
Meškino krūvą žvaigždžių, kurią žmonės dar Ratais vadina, 
Nes amžinai jie aplink Orioną vis sukas ir niekad 

Jie nesileidžia kartu su kitais Okeano maudyklėn. 

Tojo žvaigždynyo Kalipsa dievaitė gražioji labiausiai 
Liepė laikytis ir sergėt, jį laikant po kairia vis ranką. 
Jau septynioliką plaukė dienų Odisejus laimingai 

Ir aštuon'likėj' pamatė miglotus jis kalnus iš tolo 

Žemės Faiakų, kuri jau jam buvo visai nebetoli. 

Jūroj' miglotoj' ta žemė, kaip skydas ant vandens, gulėjo. 
Žemės galingas kratytojas, iš Aitiopų pagrįždams 

Nuo tolimųjų Solimų kalnų, Odisejų išvydo, 

Jūroj' beplaukiant. Ir baisiai širdyj' užsirūstino savo. 
Galvą pakratęs, jis tarė pats sau tokį žodį, supykęs: 
„Dejos! Matyti, dievai nutarimą jau savo atmainė, 
Man Aitiopuose besant, dėliai Odisejaus nelabo. 

Jis jau visai arti žemės Faiakų, kur laukia jį galas 

Vargo visokio... Vienok dar, tikiuosi, pasotint nelaimių 
Jį aš, kaip reikiant, idant jis mane visuomet atmintų“. 
Taip jisai taręs, iš visur surinko tuoj debesis juodus, 
Sudrumstė jūrą su trišakiu savo ir audrą užleido — 
Kuo įvairiausiųjų vėjų. Užklojo tuoj debesis žemę, 
Lygiai ir jūrą: sutemo lyg naktį rudens kuotamsiausią. 
Šniokšti pradėjo kartu visi vėjai: ir Euras ir Notas, 

Kart ir Dzefiras smarkus ir Borejas, tarp aitero gimęs. 
Kalno didumo sukėlė bangas. Odisejui iš baimės 
Keliai nutirpo ir širdį suspaudė krūtinėje šaltis. 

Sunkiai vaitodams, tarė jisai savo tvirtajai širdžiai: 

„Ai man, varguoliui1 Kas bus dabar šičia? Matau, kad dievaitė 
Sakė teisybę, kad pirm, negu tėvynės aš žemę išvysiu, 

Jūroj' nelaimių prikęsiu be galo — dabar išsipildo! 

Mat gi, kokiais debesiais visą dangų apsupo Zevesas“), 
Jūrą baisiausiai sukėlė, iš visur audras jai užleidęs ... 
Tikro sulaukiau sau galo! O, triskart laimingi Danajai, 


-Keturiskart laimingi, ką pražuvę pas plačiąją Troją 


Dėliai Atreidų garbės. Ir kad aš būč geriau ten pražuvęs 
Dieną aną, kuomet iečių daugybę aštrių variagalių 


„ Bloškė Trojenai manęspi, kaip kūną Pelydo aš gyniau. 


Būčiau tuomet užsipelnęs garbės pakasynų ir mano 
Garbę Achajai po visą pasaulį praplatinę būtų. 

Šičia dabar aš pražūsiu, nežinomu būdu, kaip niekšas“. 
Taip bevaitojant, užgriuvo iš aukšto banga, kaipo kalnas. 


„ Keltą, kaip skiedrą, susuko, o pats Odisejus nuo kelto 


Nublokštas tapo toli, nes paleido jis vairą iš rankų. 

Vėjų baisiausių smarkus sus'dūrimas tarp savęs nulaužė 
Stiebą, sutraukė virves ir bures ir tą viską į jūrą 
Nubloškė tol'. Odisejų prarijusios bangos ilgokai 

Laikė užvėrusios: jis negalėjo išnirti į viršų. 

Sunkino jo padėjimą tie rūbai, ką davė Kalipsa, 

Vos tik išniro ant galo, bespjaudydams vandenį kartų, 
Kurs jam čiurkšlėmis varvėjo per plaukus ir veidą ir barzdą. 
Bet ir pavojuj' tokiam' dar jisai neužmiršo vis kelto: 
Sunkiai, per vandenį kasdams, prie jo prisimušo, nutvėrė 
Ir, užsilipęs ant jo, atsiduso, vėl mirčiai ištrūkęs. 

Keltą tuo tarpu audra mėtinėjo, kaip skiedrą lengvutę. 
Lygiai žiemys kada vėjas ant lygiojo lauko nešioja 

Kybių ir lapų sausų susivėlusį pluokštą, taip jūroj' 

Vėjai įsiutę jo keltą vis svaidė iš vietos į vietą. 

Notas pagavęs jį sviedė Borejui nešioti, o Euras, 

Sau pasigavęs, perleisdavo žaisti smarkiajam Dzefirui. 
Čion jį pamatė gražkoji Ini Leukoteja. Ji buvo 

Kadmo duktė ir užgimusi mirštama mergė — paskiau tik 
Jūroje tapo dievaitė nemirštama. Jai Odisejaus 

Žūstant pagailo. Tokioje nelaimėj' pamačiusi žmogų, 
Naro — paukštelio pavidale ji išsinėrė iš jūros 

Ir ant jo kelto atskridusi, tūpė ir tarė jam šitaip: 
„Tu nelaimingasai! Ko Poseidonas, kratytojas žemės, 

330. Rūstauja taip ant tavęs n'apsakytai ir siunčia nelaimes? 
Bet pražudyt jis negali tavęs, kad ir kažin kaip pykdams. 
Pats tik tu gelbėk save! Nesugriuvėlis man tu išrodai. 
Rūbą nuo savęs tu mesk, štai, ir keltą palik tu ant vėjų, 
Rankomis stenkis priplaukt iki žemės Faiakų, o ten jau 

335. Galas nelaimių tavųjų žadėtas. Ir še tau tą raištį. 

Jis stebuklingas: parišk tu jį sau po krūtinės — galėsi 
Nei paskendimo, nei kitokio galo visai nebijoti. 

Tik kaip jau žemės pasieksi tu rankomis savo, netrukdams, 
Raištį atrišęs, tolyn turi mesti į jūrą ir eiti, 

340. Pats nežiūrėdams daugiau, tegul bangos jį neša, kur reikia“. 
Taip pakalbėjus, dievaitė jam padavė raištį ir vėliai 
Ji pasinėrė į jūrą banguojančią naro paveiksle. 

O dieviškasis kantrus Odisėjus pradėjo dvejoti. 
Sunkiai dūsaudamas, jis savo širdžiai tvirtajai taip tarė: 

345. „Ai man belaimiui! Ar kartais kuris iš dievaičių nenori 
Tyčia nuo kelto mane nuvilioti, sumanęs man bloga? 
Tik aš dar jo neklausysiu, nes savo akim aš regėjau, 

Žemės dar krantas toli, kur man sako išgelbėjimas būsiąs. 
Taip padarysiu — ir, rodos, jog taip turi būti geriausiai, 

350. Kolei dar kelto sienojai tvirtai vienas kito besitur, 

Tolei sėdėsiu ant jo, nors ir vargą didžiausį kentėdams. 
Bet jeigu keltą man bangos suaižo, tai, žinoma, plaukti 
Gausiu, kitaip juk jau nieko čionai negali sumanyti'. 
Tuomkart, kaip šitaip dvejavo jis savo širdyje ir dvasioj', 

355, Bangą, kaip kalną, kratytojas žemės ant jojo užgriovė, 
Didžią ir aukštą, kaip kalno viršūnę, iš jūros iškėlęs. 
Lygiai, kaip vėjas smarkus kad pagauna kur didelę krūvą 
Šieno, išdraiko tuojau jis, po vieną šapelį išmėtęs, 

Taip ir to kelto sienojai visi atsiskyrė po vieną. 

360. Pats Odisejus, užšokęs ant vieno sienojo, kaip raitas, 
Laikėsi kojom, Kalipsos rūbus jis nuplėšė nuo savęs, 
Greitai užrišo krūtinę raisčiu stebuklingu jūriniu. 

Šoko nuo rąsto į jūrą, ištiesęs rankas, ir pradėjo 
Plaukti į kraštą salos. Poseidonas, kratytojas žemės, 
365. Visą tai matė ir galvą pakratęs, sau tarė širdyje: 

„Taip! Dabar jūroj' audringoj' panardyk sau sveikas, kol 
[žmonės 

Mylimi Dzeuso, suteiks tau pagalbos. Manau, kad ilgai dar 

Tu paminėsi mane, iš to vargo ant galo ištrūkęs“. 

Taip pakalbėjęs, jisai botagu ilgakarčius pabaidė 

Ir nuvažiavo į Aigus, kur buvo gražusis jo rūmas. 

Dzeuso .duktė, galingoji Atena, tuo tarpu pribuvo. 

Tuoj' numalšino, užrišus kelius ji pasiutusius vėjus, 

Liepus nustoti ir gulti visiems. Tik Bo:ejui teleido 

Pūsti toliau ir varyti bangas, idant jų Odisejus 

Nuneštas taptų į salą Faiakų, mylėtojų irklo, 

Jūros, kartu ir mirties išsigelbėjęs dideliu vargu. 

Dar dvi dieni, dvi nakti jį nešiojo vis didelės bangos. 

Daug jisai kartų savom akimi savo pražūtį matė. 

Tik jau, kad stojo trečioji diena, ir Aušra pasirodė, 

Vėjas nutilo visai, pasirodė giedra kuotykiausi. 

Žemę arti Odisejus pamatė aiškiausiai, iškilęs 

Viršum bangos. Kaip vaikams mylintiems neapsakomai yra 

Linksma matyt ir smagu, kaip jų tėvas, kurs sunkiąją ligą 

Skaudžiai kentėdamas, ilgą jau laiką gulėjo be žado — 

Dvasia pikta jį kankino — ūmai praded sveikti ir gyti, 

Taip Odisejui n'apsakomai linksma išrodė ta žemė, 

Plaukti pradėjo smarkiau, idant kojoms žemę pasiektų. 

Tiek dar praplaukęs, kiek galima šaukiančio balsą iš tolo 

Aiškiai girdėti, išgirdo jis jūros uolose ūžimą. 

Bangos putojo ir ūžė, užgriūdamos smarkiai ant kranto, 

Vėjas jas varė ant kranto uolinio, jame nesimatė 

Nei atsiautos nors mažiausios, nei vietos kokios negilesnės: 

Visur, kaip mūrai, aštriausios ten uolos stoksojo ir akmens. 

Vėl Odisejaus nupuolė širdis ir jo keliai nutirpo. 

Graudžiai ats'dusęs, jis tarė širdyje, nelaimių ištirtoj': 

„Ai man! Kuomet jau visai nebtikėtąją žemę man teikės 

Dzeusas parodyt po to, kaip aš jūrių bedugnių gilybę, 

Vargo prityręs, paspėjau perplaukti, nebrandasi vietos, 

Kur aš galėčiau iš jūros pilkosios išlipti ant žemės. 

Matos aplinkui tie akmenys aštrūs, o bangos tik ūžia, 

Siusdamos, geidžia jos mūrą uolinį to kranto pralaužti. 

Jūra visur čion gili ir negalima kojomis dugno 

Niekur pasiekt, kad galėč be pavojaus ant kranto išlipti. 
Jėigu mėginčiau sustot ant akmens, tai pagavusios bangos | 
Tėkštų mane į uolas: nepavyktų man toks išlipimas. 

Jeigu toliau kur.paplaukus, ieškoti smėlyno 

Arba kokios prieplaukos, tai bijau, kad atgal kaip nutvėrus 
Kartais audra ne nuneštų mane, gailestingai raudojant, 
Jūron plačion, arba jūros baidyklė baisi neužpultų, 

Kokio nelabo dievaičio ant manęs iš dugno užleista: 

Daug juk baidyklių garbi Amfitritė gelmėse augina. 

Aš gi žinau vėl gerai, kaip kratytojas žemės įpykęs“. 

Koliai jisai tokiu būdu širdyje ir dvasioj' dvejojo, 

Stvėrus jį didi banga greit į krantą pradėjo varyti. 

Būtų čion kūnas jam buvęs sudužęs ir kaulai sukiužę, - 
Jeigu šviesakė Atena nebūtų pamokius į uolą 

Ji įsikibti tvirtai. Kol banga per jo galvą prabėgo, 

Drūčiai jis laikėsi, verkdams. Banga, atsimušus nuo kranto, 
Griūdama jūron atgal, nuo uolos jį nuplėšė ir sviedė 

Jūron tolyn, kaip skiedrą. Kad kartais polipą išplėši, 
Ėmęs ranka, iš jo lizdo uoloje, gali pamatyti, 

Kaip ant kojyčių šakotų prikibę yr žvyro grūdeliai: 

Taip Odisejui, nuo rankų stiprių jo oda nusinėrus, 

Liko skiautelėms ant tojo akmens, į kuri įsikibęs 

Laikėsi jis, anai bangai užgriuvus. Paskui jį banga ta 
Buvo prarijus. Čionai Odisejus turėjo tikriausiai 

Žūti, jei būtų jam vėl nesuteikus Atena pagalbos. 

Išmetė vėl jį banga ant viršaus ir pradėjo jis plaukti 

Vėl kranto link, ar neras kur sau prieplauką kokią ar smėlį. 
Greitai pamatė jis įtekmę upės, ką vandenį tykų 

Varė į jūrą, ir ta pasirodė vieta jam geriausi, 

Be akmenų ir uolų ir nuo vėjo iš visur pridengta. 

Dievą tos upės galingą pradėjo širdyj' jis maldauti: 
„Teikis mane išklausyti, valdove nežinoms! Ištrūkęs 

Iš Poseidono rūstingojo rankų, meldžiu globos tavo. 
Nemirštamųjų dievaičių akyse globos ir pagalbos 

Vertas kiekvienas žmogus pakeleivis, kursai, lygiai aš kad 
Šičia užklydęs į vandenis tavo ir puldams po kojų 

Tavo maldauju pagalbos, kančių begalinių privargints. 
Tai susimilk gi valdove, aš tavo dabar maldininkas!“ 

Taip jisai meldės. Sulaikė dievaitis tos upės smarkumą. 
Bangą nuvarė šalin ir išlygino jūros paviršę, ' 

Priėmė jį maloningai į upės savosios užvėją. 

Bet į tą laiką palinko jam keliai, nusviro galingos 


„ Rankos didvyrio, nes dvasia nusilpo jam jūros kovoje. 


Kūnas sutino jam visas, kartusis vanduo iš burnos jam 
Pylės čiurkšlėmis per nosį ir veidą, o pats jis be žado 
Krito čia pat, kaip negyvas, ant žemės: taip buvo nuvargęs. 
Bet kaip tiktai atsigavo ir dvasia atbudo krūtinėj', 

Tuoj' jis nuo savęs nurišo aną stebuklingąjį raištį, 

Metė ji upėn, kad plauktų į jūrą, banga jį pagavus, 
Nunešė sau ir Ina maloniom savo rankom sugavo. 

Kiek pasitraukęs nuo upės, tuomet Odisejus karklyne, 
Žemę bučiuodams, pargriuvo ir ėmė dūsaudams galvoti: 
„Naujas pavojus varguoliui man graso! Blogai gali būti! 
Kokios dar kančios man lemtos? Nes jeigu prie upės nakvosiu, 
Ryto šalna ir šaltoji rasa, nuo vandens ką pakilsta, 

Gali pribaigti mane, pasilpnėjusį jūros kovose: 

Vėjas skaudus juk pakilsta prieš aušrą nuo upės paviršės. 
Jeigu aš ten, ant kalvos pasilipęs, į tankųjį mišką 

Eisiu nakvoti, tai, žinoma, šaltis tad man nepakenktų, 
Miegas saldus man ten greitai atnaujintų spėką; baugu tik, 
Kad nepatekus plėšriesiems žvėrims į nagus, kad užmigsiu“. 
Taip bedvejodams širdyje, jisai paskutinį išrinko: 

Miškan jisai atsikėlęs nuėjo; nuo upės netoli 

Buvo ant kalno tas miškas. Čionai įsilindo į tarpą 

Medžių alyvos dviejų, bet iš vieno išaugusio kelmo. 
Vienas jų buvo vaisingas, o kitas taip augo sau bergždžias. 
Tarpan jų vėjas šaltasis ir drėgnas, nuo upės pakilęs, 

Nei spinduliais savo saulė įeit negalėjo; lytus gi, 

Nors ir smarkiausis, taip pat negalėjo įlyti: taip tankiai 
Buvo sužėlę tie medžiai tarp savęs. Čionai Odisejus 

Sau kaip ir lizdą atrado patogų, nes buvo čia lapų 

Didžia krūva; dėl dviejų ir trijų jos užtekę būt vyrų 

Sau užsidengti nuo šalčio, nors speigui didžiausiam ištikus. 
Tokią gėrybę pamatęs, labai Odisejus nudžiugo. 

Lapų krūvon įsigulęs, jisai apsipylė su jaisiais. 

Lygiai artojas nedegulį lauko gale pelenuose 

Užrausia dailiai, kad liktų jam sėkla ugnies, nes neturi 
Jokio kaimyno arti, o ir gaisro dar bijo — taip lygiai 
Ir Odisejus, į krūvą tų lapų įlindęs, sau šildės. 

Jam maloninga Atena dievaitė akysna užpylė 

Miego saldaus, kad galėtų jis greit atsigauti iš vargo. 
Tuoj' užsimerkė ilgai nemiegojusios akys jo mielos. 

Šeštoji giesmė (;) 
Odisejaus atvykimas į Faiakų žemę 


Taip tai sau šičia miegojo vargingas kantrus Odisejus, 
Apimtas miego ir vargo, Atena gi atlėkė žemėn 

Vyrų Faiakų, jų pilin. Faiakai senovėj gyveno 

Žemėj' plačioj' Hiperejos, greta su Kiklopais galingais. 
Skriausdavo tankiai Kiklopai Faiakus, nes buvo už juosius 
Daug galingesni. Iš ten Nausitojas, pakėlęs Faiakus, 
Atvedė Scherijon juos — nuošaliai duoną valgančio svieto. 
Pilį įkūrė su mūrais aplinkui, viduj gi pristatė daugybę 
Jujų gyvenamų gryčių, dievams gi aukštųjų šventyklų. 
Žemę laukais išdalino tarp jų. Ir sveikatos nebtekęs, 
Giltinės apveiktas, nužengė Hado tamsion karalystėn. 

Jojo sūnus Alkinojas, dievų didžia išminčia ženklints 
Buvo Faiakų valdovas tuo tarpu. Atena nuvyko 

Rūman jo, stačiai praėjo į miegamą kambarį jojo 

Dar jaunučiukės dukters Nausikajos skaisčiausios merginos, 
Veidu ir stuomeniu aukštu prilygusios mažne dievaitėms. 
Su Nausikaja miegodavo visad dvi gražios tarnaitės. 

Durys tvirtai uždarytos jų buvo. Kaip lengvas vėjelis, 
Miegaman jųjų Atena įskrido, prie užgalvio stojo; 

Kalbą pradėjo, priėmus paveikslą dukters jūrininko 
Dimanto vyro garsaus. Karalaitė labai ją mylėjo: 

Buvo, mat, jiedvi vienmeti ir žaisdavo visad abidvi. 

Jos tai paveikslą priėmusi, tarė šviesakė Atena: 

„Jaugi be rūpesčio tu, Nausikaja, esi apsigimus? 

Kol nesirūpini rūbais šviesiaisiais, ką guli krūvoje? 

Juk nebetoli diena tau tekėti: reikės ir pačiai tau 

Rūbų baltų užsivilkti ir duoti saviems palydovams. 

Tuk per švarumą įgyjame garbę žmonėse, ir džiaugias 


30. 


35. 


4(). 


45. 


50. 


22. 


60. 


65. 


78 HOMERO ODISSĖJA 


Tėvas ir motina mūsų. Važiuokim rytoj mes išaušus 
Skalbti drabužių. Pagalbon ir aš tau nuvyksiu, idant tu 
Viską atlikti galėtum, kaip reik: nebilgai bemergausi. 
Peršasi tau garbingiausio gimimo jaunikiai Faiakai. 
Tarpe kurių ir tavoj' giminė yra didžiai garbinga. 

Eik gi, prašyk savo tėvo, kad duotų rytoj jis tam tikslui 
Auštant ratus, pakinkytus pora asilėnų tvirtųjų, 

Kad nusivežti galėtum int upę tu juostas, baltuosius 

Savo rūbus, paklodes ir dar skalbinius brangius kitokius. 
Bus patogiau tau važiuotai nuvykt, negu pėsčiai int upę, 
Nes ir toli gi nuo pilės yr vietos skalbimui patogios“. | 
Taip pakalbėjusi, dingo šviesakė dievaitė Atena, 

Grįžo atgal ant Olimpo, kur, sako, kad esą nuo amžių 
Dzeuso buveinės kartu su dievais. Nei ten vėjas, nei sniegas, 
Nei įkyrusis lietus ten nebūna — giedra amžinoji! 

Be debesų ir šviesybė be galo ten laikos. Laimingi 
Amžiną laiką dievai ten praleidžia džiaugsmingą ir saldų. 
Šičia Atena atvyko, sapne prikalbėjus merginą. 

Vos tik sugrįžo ant žemės Aušra auksasostė, pabudo 
Tuoj Nausikaja gražrūbė ir ėmė stebėtis iš sapno. 
Nutarė bėgti per rūmus, kad josios gimdytojai viską 

Šitą žinotų, ir tėvas brangiausiasis ir močia. Atrado 
Juodu abudu didžiam kambaryje. Arti ugniavietės 
Močia sėdėjo kartu su tarnaitėms ir verpė jos visos 
Vilnas skaisčias purpurines. O tėvą sutiko tarp durų, 
Einantį draug su garbiaisiais seniūnais tarybon, kur buvo 
Kviestas Faiakų vyrijos. Pris'artinus, tėvui ji tarė: 

„Tėte brangusis! Ar tu negalėtum paliepti man duoti 
Savo brangiuosius rūbus, nusivežus prie upės, išplauti? 
Juk ir pačiam malonu tau, kad, būdamas pirmas tarp vyrų, 
Sėdi taryboje, rūbais švariais užsivilkęs, ant sosto. 
Penketas tavo gražiųjų sūnų su tavim gyvena, 

Du jų jau vedę, o trys dar skaisti tebežydi jaunikiai. 
Mėgsta visi jie švariais visad rūbais žmonės" pasirodyt... 
Visa tai man pavesta yr' žiūrėti ir rūpint į laiką“. 

Taip ji pasakė, nes gėdėjos' stačiai savųjų vestuvių 

Tėvui priminti mielajam. O tėvas, apmąstęs, atsakė: 

6. Nausikaja žaidžia svi 

„Tau negailiu asilėnų, vaikeli, nei kito, ko reikia! 

Vyk sau sveika! O tarnai tau parūpins vežimą geriausį, 
Ratais greitais ir gerai pritaisytoms vežėčiomis rūbams“. 
Taip jai atsakęs, jis pašaukė tarnus, o tie jo paklausė. 
Taip jie ant kiemo išvežę, parūpino gražų vežimą, 

Atvedė du asilėnu iš lauko ir juosius pakinkė. 

O mergina, atsinešus iš rūmų brangius sunešiotus 

Savo rūbus ir kitų, susidėjo visus ant vežimo. 

Motina valgio pridėjo į krepšą, taipog gardumynų, 

Vyno pripylė maišelį, pasiūta iš kailio ožiuko. 

Tad įsilipo mergaitė vežiman, o motina dar jai 

Padavė indą alyvos, kaip aukso, pripiltą, kad būtų 
Kuom įsitrinti ir sau ir tarnaitėms, pabaigus maudyklę. 
Rankom vadžias susiėmus, pabaidė jinai asilėnus 

Su botagu. Asilėnai pradėjo kanopoms bildėti, 

Veždamu greit karalaitę ir jos skalbinių visą krūvą. 
Jaunos tarnaitės, sparčiai palydėdamos sekė valdove. 
Kaip tik atvyko jos visos ant kranto tyrosios tos upės, 
Tuoj apsistojo prie tam pritaisytų skalbyklų, kuriose 
Perbėgams buvo vanduo, idant viską nešvarų nuplautų. 
Šičia atkinkė tuojau asilėnus, pavarė į šalį 

Pakrančiu upės ganytis ir saldžiąją žolę pašioti. 

Pačios, suėmusios glėbiais rūbus, juos į vandenį dėjo, 
Kojomis mindė, kad greitai sušlaptų, viena priešais kitą, 
Tik kad greičiau padarytų, skubėdamos, stengės greičiausiai. 
Viską išskalbusios greitai ir vandeniu greitai išplovus, 
Klojo rūbus jos ant kranto, kur buvo stambių akmenaičių, 
Jūros ant kranto bangų privarytų. Po darbo ir pačios 

Tos išsimaudė ir, kūnus alyvomis įtrynusios savo, 

Sėdosi valgyt pietų sau ant upės tos gražiojo kranto. 
Rūbai tuo tarpu pajūryj' saulėkaitoj' džiūvo pakloti. 
Pietų pavalgius, graži Nausikaja su savo tarnaitėms 
Žaisti pradėjo į sviedinį, metusios raiščius nuo veido. 
Dainą užtraukė taipog Nausikaja baltrankė gražuolė. 
Lyg Artemida, vilyčių valdovė, kad leidžias nuo kalno, 
Ar Tajigeto ilgiausiojo, ar Erimanto, ir džiaugias, 
Šernus baisius ir greituosius elnius bebėgiojant pamačius ... | 
Nimfės gi gražios laukų — o tai Dzeuso aigidvaldžio dukters — 


105. 


110. 


115. 


"120. 


123; 


130. 


135, 


140. 


80 HOMERO ODISSEJA 


Žaidžia, lydėdamos ją, o Leti tad, žiūrėdama, džiaugias, 
Nes Artemida už jas visa galva aukštesnė ir lengva 

Yra pažinti, kad deivė Olimpo, nors visos jos gražios. 
Taip tarp tarnaičių jaunųjų jauna karalaitė žymėjos'. 

Jau ir namon buvo laikas joms grįžt', asilėnus kinkytis, 
Rinktis ir krautis rūbus, o Atena sumanė ką kitą. 

Nutarė ji Odisejų pažadint, idant karalaitę 

Gražią išvystų, kuri jį Faiakų pilin nugabentų. 

Sviedinį sviedė tuo tarpu tarnaitėms savoms karalaitė. 
Bet ne pataikius į jas, ji tik užmetė toli į krūmus. 

Visos suriko smagiai ir turėjo pabust Odisejus. 

Šokęs iš miego, jisai sau širdyj' ir galvoje protavo: 
„Baimė! Kokių vėl žmonių šičia kraštą aš būsiu atvykęs? 
Gal jie puikybės pilni ir piktumo, kaip žvėrys laukiniai, 
Ar pakeleiviams prielankūs yra jie ir bijosi dievo? 
Rodos, mergaičių skambieji balsai pasigirdo netoli ? 
Nimfės, gal būti, gyventojos tųjų kalnų ir viršūnių, 

Ar tų upelių ir upių, šaltinių ir pievų žaliųjų, 

Žaidžia tarp savęs būryj:, susirinkus linksmai iš aplinkių. 
Rodos, žmonių čion nėra, bent arti kur... Bet reikia ištirti 
Visą dalyką ir, ėjus, savom akimi pažiūrėti“. 

Taip apgalvojęs, iš krūmų tankių Odisejus išlindo. 

Savo galinga ranka jis nulaužė lapuotų šakų sau 

Kūnui nuogam prisidengti. Ir žengė iš krūmų, lyg liūtas 
Kartais kad eina per lytų ir audrą medžiotų pavarom's 
Bado, o akys jo žiba. Ant jaučių užpuola tuomet jis, 
Arba ant būrio avių, arba briedį pagauna miškinį, 
Kartais iš didelio bado pris'artin jisai ir prie namo. 

Taip Odisejus sumanė, nors nuogas, bet eiti prie būrio 
Gintarkasių gražiųjų mergaičių, nes vargas jį spaudė. 
Joms jis baisus pasirodė, purvais ir maurais apsitaškęs: 
Visos visur išsiblaškė pakrančiais kur nors pasislėpti. 
Tik Alkinojo duktė pasiliko viena: jai Atena 

Drąsą suteikusi buvo širdin ir atėmusi baimę. 

Laukė, stovėdama vietoj', kol jis nepriėjo artyn jos. 
Mąstė tuotarp Odisejus, ar būtų geriau apkabinus 
Tosios merginos kelius, ar iš tolo tik žodžiais maldavus, 
Kad susimiltų parodyti kelią į miestą ir rūbą 

Teiktųsi duot. Pasirodė, kad bus kuogeriausiai iš tolo 
Žodžiais meiliais ją maldaut, neg kelius apkabinus išgąsdint. 
Tuoj' jis ėmė meiliai su gudrybe merginai kalbėti: 
„Meldžiama, tu karalaite, ar būsi žmona, ar dievaitė! 

Jeigu esi iš dievų, kurie platųjį dangų šį valdo, 

Tai Artemidai greičiausiai palyginč, galingojo Dzeuso 
Dukrai, dėl veido skaistumo, liemens ir stovylos gražumo. 
Jeigu esi giminės tų žmonių, kurie vargsta ant žemės — 
Triskart laimingi ir tėvas ir motina tavo ir triskart 

Broliai laimingi, kad akis jų gali visad pasidžiaugti, 

Matant tave po namus, arba choruose linksmą bežaidžiant. 
Bet už visus laiminguosius tasai laimingiausias man rodos, 
Kas su pasoga gražia parsives tave savo namuosna. 

Ne! Niekados tebesu dar žmonėse nematęs gražumo 
Tokio, kaip tu, ir žiūriu, štai, savom akimi netikėdams. 
Delo saloje man teko matyt netoli Apollono 

Švento aukuro jaunutę išaugusią palmę. Buvau ten 

Kitkart nuvykęs, kuomet su draugais, nes sumanėm' kelionę 
Šitą, kurioje nelaimių daugybę prityrėm. Tai palmę 

Ten aš pamatęs, dar ilgą sau laiką stebėjaus grožiu jos: 
Tokio dar medžio lig tolaik nebuvo man tekę matyti. 

Taip aš dabar ir tavim, štai, stebiuosi, pris'artint bijodams. 
Kelių tavų apkabint... O nelaimės man baisios ištiko: 
Vakar tik — jau dvidešimtoj' dienoj' — aš ištrūkau iš jūrių. 
Vėjas, baisiausios audros ir bangos, kaip kalnai, po jūrą 
Visą tą laiką kankino, į čia nuo Ogigijos plaukiant. 

Nūn, koks dievaitis mane čion užvarė, idant gal ir šičia 
Vargčiau ir kęsčiau, nes dar nemanau, kad tai būtų jau galas 
Mano vargų: dar suteiks man dievai jų nemaža, tur būti. 
Tu nors mane pagailėk, karalaite, nes tau aš pirmiausiai, 
Štai, pasiduodu, iš vargo ištrūkęs ir ką tik išvengęs 

Jūroj' mirties. Aš kitų nežinau čion žmonių dar nė vieno. 
Kas jie tokie, kurie kraštą tą valdo ir pily gyvena. 

Rodyk man jųjų tu pilį, duok rūbą tu man prisidengti, 
Nors kad ir škurlį kokį, kuriame suvyniojus rūbus tu 
Šičion vežei. O už gerą tau darbą dievai malonėtų 

Tavo išpildyti norą, suteikti tau mylimą vyrą, 

Namą turtingą ir didžią ramybę šeimynoje jūsų. 

Niekas gyvenime nėr taip brangu ir malonu matyti, 

Kaip kuomet vyras su savo žmona vienaminčiai namuose 
Tokiai gyvena: piktiems pavydėti, geriems pasidžiaugti, 
Garbei didžiausiai patiems“. Nausikaja baltrankė ant šito, 
Jam atsakydama, tarė, žodžius išmintingus išklausius: 

„Tu, pakeleivi, matyti, nesi iš, blogų ir nekvailas! 
Dzeusas, Olimpo valdovas, kaip nori, taip paskiria laimę. 
Jis n'atsižiūri į tai, kas tarp mūsų didžiūnas, kas vargšas. 
Vis, ką suteikęs yr tau — nuolankiausiai turi nukentėti. 
Bet jau dabar, kad į mūsų prisikasei žemę ir pilį, 

Tau nebetrūks jau nei rūbų, nei kito, ko gali prireikti 
Vargšui keleiviui. Tau pilį pati aš parodysiu. Vardą 

Mūsų tautos pasakau: tai Faiakai tą kraštą ir pilį 

Yr apgyvenę, o aš tai duktė Alkinojo didvyrio, 

To, kurio yra valia ir galybė pirmoji Faiakuos“. 

Taip jam atsakius, pradėjo baltrankes ji šaukti tarnaites: 
„Grįžkite tuoj man atgal, baltarankės tarnaitės, kur bėgat, 
Vyrą išvydusios; nėr tai kokis žmogus nedorasis! 

Nėra dar gimęs žmogus nelabasis ir, turbūt, negims jis, 
Kurs atsigriautų į žemę Faiakų, piktybę užslėpęs, 

Nes amžinieji dievai tur globoj mūsų tautą Faiakų. 

Mes sau gyvenam toli nuo pasaulio tarp ūžiančių jūrių 
Svieto pačiam pašalyje: retai kas pas mūsų užklysta. 

Bet, kad jau šitasai vargšas, klajodamas, šičia atvyko, 
Reikia mums jį kiek aprūpint, nes Dzeuso globoje gi yra 
Vargšai visi ir keleiviai. Šelpimas, nors mažas, svarbus yr. 
Duokit, tarnaitės, keleiviui greičiau atsigert ir pavalgyt, 
Upėj' išmaudykit jį, nusivedusios kur į užvėją“. 

Taip jinai tarė. Tarnaitės nedrąsiai pris'artino, šaukiant. 
Vedės į užvėją praust Odisejų, įsakius valdovei, 
Nausikajai dievaitiškai dūkrai Faiakų karaliaus. 

Jam prie maudyklės padėjo jos burnosą, rūbą ir minkštą 
Gražų chitoną, taipogi šviesios, lygu gintars, alyvos 

Tam tikrame sūdyne ir tuojau kvietė maudytųs upėj.. 

Bet Odisejus atsakė gudrusis gražiosioms merginoms: 
„Eikit šalin sau, tarnaitės, kad pats aš galėčiau sau vienas 

Purvą nuplaut nuo savęs, o paskui įsitrinti alyvoms. 
Nes jau seniai mano kūnas alyvų išsiilgęs, 

Jūsų akyse čionai nesimaudysiu: gėda man būtų 

Tarpe gražiųjų merginų kasotų plikam pasirodyt“. 

Taip jam pasakius, tarnaitės šalin pasitraukė. Žodžius jo 
Pranešė jos Nausikajai. Tuotarp Odisejus sraunose 
Upės bangose nuplovė nuo savęs purvus, kuo apkibę 
Buvo pečiai ir plati nugara. Iš galvos jis taipogi 

Jūros putas ir maurus rūpestingai ištrinko. Gryniausiai 
Kūną nuvalęs, garbus Odisejus, alyva įtrynęs, 

Rūbą užvilko ant savęs paskui, kur jam buvo suteikus 
Krašto karaliaus duktė. O duktė visagalinčio Dzeuso 
Išvaizdą suteikė jam daug stambesnę ir gražią; paleido 
Garbinius jam sukresnius nuo galvos jo, vis blizgančius, juodus, 
Lygiai koksai dailininkas, kad auksu pagražin sidabrą, 
Visą gabumą ir dovaną duotą Hefaisto, taipogi 

Deivės Atenos Pallados vartodams, padaro gražybę, — 
Tokią gražybę užleido ant jojo galvos ir pečių jo 

Deivė Atena. Ilsėjos, pabaigęs maudyklę, ant kranto 
Jūrių ir visas žerėjo grožia ir malone. Pamatė 

Šita karaliaus duktė ir gražplaukėms ji tarė tarnaitėms: 
„Jūs, baltakūnės tarnaitės, klausykit, ką jums pasakysiu. 
Vyrs tas atvyko į žemę dievų numylėtų Faiakų 

Tik ne prieš valią dievų gi, kurie ant Olimpo gyvena. 
Man ir pačiai iš pradžios pasirodė jis niekšas vargingas. 
Nūn aš matau — panašus į dievaitį, danguj' kurs gyvena. 
O, kad man tokis, štai, vyras patektų, tarp vyrų čionykščių, 
Arba, kad jam tai patiktų tarp mūsų palikti — būt laimė! 
Duokit greičiau gi, tarnaitės, keleiviui pavalgyt ir gerti“. 
Taip jai paliepus, tarnaitės skubėjo klausyt ir išpildyt. 
Tuoj Odisejui pastatė jos valgyt ir gerti, kiek reikia. 
Tokiu būdu Odisejus, daug kentęs didvyris, atgavo 
Spėką, pavalgęs sočiai: jau seniai buvo valgio ragavęs. 
O Nausikaja tuo tarpu jau kit'ką sumaniusi buvo. 
Dailiai sudėjus rūbus ant vežimo, ji liepė kinkyti 
Tvirtakanopius savo asilėnus, pati ant vežimo 

Sėdos ir tarė tuomet Odisejui maloniai širdingai: 

„Kelkis dabar, pakeleivi, važiuosim į miestą, idant aš 
Tėvo savojo didvyrio namus tau parodyt galėčiau. 

Jis, tau sakau, mūsų žemėje pirmas visų kuogeriausių 
Vyrų Faiakų. Bet aiškiai daryt neišpuola. Išrodai 
Vyras labai išmintingas: kol vyksim per lauką ir pievas, 
Toliai tu eik su tarnaitėms arti asilėnų ir ratų, 

Aš važnyčiosiu. Kaip tik arti miesto jau būsim, iš tolo 
Mūrą jo dideliai aukštą išvysi ir atsiautą gražią 

Iš abiejų mūsų miesto šalių ir jos sąsmauką siaurą: 
Jają jūriniams laivams dar praplatinę yra Faiakai. 
Pastogės puikios krantuose laivams atskiriems tenai stovi. 


Čia ir jūreivių rinka, netoli Poseidono šventyklos. 
Akmens suolais iš visur apstatyta gražiausiai aplinkui. 
Daug prie tos rinkos dirbtuvių: laivams reikalingų pabuklių, 
Lynų ir virvių ir drobės storosios dėl būrių, irklų vėl. 
Mūsų Faiakai mažai teužsiim lankais ar vilyčioms — 
Rūpinas jie tiktai laivo irklais ir dar burėms drobinėms. 
Tam atsidavę jie tankiai per jūrių pilkųjų platybes 
Persikel' greit. Bet bijau apkalbų jų, kad kokis sutikęs, 
Peikdams, netartų ko bloga: jų tarpe ir pliuškių netrūksta. 
Gali koks kvailas, mumis susitikęs, ir taip pakalbėti: 

„Na gi, o čia kas paskui Nausikajos gražus šitoks vyras 
Svetimas seka? Kame ji jį rado? Gal būti, tai būsims 
Vyras? O gal jinai sau paviliojo tą vyrą nuo laivo 
Svetimataučių iš tolimo krašto? Toli gi čion viskas. 

Gal dar dievaitis koksai, ant maldų jos karštų atsiliepęs, 
Nužengė jai nuo dangaus ir dabar ji juo džiaugsis per amžius. 
Būtų geriau, kad ji rastų, užėjus kur, svetimą vyrą: 

Mat, kad čionykščius jinai nė už ką nebelaiko. Nemaža 
Peršasi jai Faiakiečių, kurie savo žemėj' garbingai“. 

Taip gali kas pakalbėti, o man negarbė didžia būtų. 

Aš ir pati gi papeikčiau merginą, kuri taip darytų, 

Jeigu jinai, be žinios numylėtųjų motinos — tėvo, 

Imtų su vyrais vedžiotis anksčiau iškilmingų vestuvių. 
Tu sau, keleivi, atmink mano žodį, jei nori tikrai tu 
Greitu laikų išmaldauti grįžimą iš manojo tėvo: 

Rasi tu gražų Atenos gojelį — jis popelių medžių — 

Ji pamatysi netoli nuo kelio. Čion yr dar šaltinis, 

Pievos aplinkui ir manojo tėvo čion klesti vynynas. 

Tiek ten nuo miesto atstumo, kiek šaukdams gali prisišaukti. 
Ten atsisėdęs, ilsėkis tiek laiko, kiek gali reikėti 
Mums, kad pagrįžti galėtum į miestą į savąjį namą. 

O kaip suprasi, galėjus jau mus savo vieton parvykti, - 
Kelkis ir eik sau į miestą Faiakų ir klauski, kur yra 
Namas galingojo manojo tėvo, garbaus Alkinojo 

Lengva tau bus sužinoti: žymus, mat, tai namas, ir vaikas 
Menkprotis gali parodyt. Kitų, mat, Faiakų nė vieno 
Nėra taip gražūs namai pastatyti, kaip namas didvyrio 
Mūs' Alkinojo valdovo. Kaip tik tu į rūmą įeisi, 

Eik sau tu stačiai per didžiąją salę, kad motiną mano 
Rasti galėtum. Prie žydinio sėdi šviesaus ji ir verpia 


„ Vilnas, gražiai nudažytas raudonas, kad miela yr jų pamatyti. 


Sėdi jinai, atsirėmus į stulpą. Už josios dar sėdi 
Josios tarnaičių būrys. Tai čia pat ir tėvelio tu sostą 
Tuoj' pamatysi, kur jis, atsisėdęs sau, vyną girsnoja, 
Savo garbėje puikus, lyg dievaitis koksai amžinasis. 

Jį tu aplenkęs, skubėki prie motinos pulti prie kelių, 
Jei tu tik trokšti greičiausiai grįžimo dienos susilaukti, 
Nors ir toliausiai iš čia tavo tėviškė žemė kur būtų. 
Jei tik ji tav' savo širdžia užjaus ir tau gero pavelys, 
Viltį geriausią turėk, kad išvysi savus tu kaimynus, 
Savąjį namą turtingą ir tėvišką žemę brangiausią“. 
Taip pakalbėjus, gražiu botagu asilėnus pabaidė. 
Greitai stipri asilėnai nuo pakraščio upės nubėgo. 
Lengva riščia jie trepsėjo, sutardami kojoms, pati gi 
Laikė vadelėmis juos Nausikaja, kad galima būtų 

Sekti tesėti tarnaitėms pėsčioms ir pačiam Odisejui. 
Retai, protingai botagą vartojo. Jau leidosi saulė, 

Kad jie atvyko prie gojaus garbingo Atenos. Čionai tad 
Likosi laukt Odisejus garbingas didvyris. Netrukdams, 
Ėmė maldauti jisai visagaliojo Dzeuso Atenos: 
„Teikis mane išklausyti aigidvaldžio Dzeuso tvirtoji 
Dūkra Atena garbi ir nepergalimoji! Nors šįkart 
Mano n'atmeski maldos, kaip tuomet, kad žuvau aš bangose 

Jūros plačiosios, kratytojo žemės galingo skandinams. 

Duok man Faiakuose rasti malonę ir keliui pagalbą“. 
330. Taip jisai tarė, maldaudams. Išklausė maldos jo Atena. 

Jam tik pati nesirodė: privengė galingojo dėdės, 

Kurs nepaliaudamas spaudė, kuo tik Odisejų galėdams, 

Kol tik garsusis didvyris į tėviškę savo sugrįžo. 

Septintoji giesmė (1) 


Odisejus aplanko Alkinoją 


Taip šičia meldės garsus Odisejus, vargingas didvyris, 
O karalaitę tuo tarpu greiti asilėnai į pilį 

Greitai grąžino į tėvo namus, viso krašto gražiausius. 
Jai privažiavus prie vartų, išbėgo gražieji jos broliai, 
Lygiai dievaičiai jauni; asilėnus atkinkė, rūbus gi 
Sunešė greitai vidun. O pati Nausikaja nuėjo 

Savo gražian kambarin, kuriam" ugnį tuojau jai sukūrė 
Jos kambarinė tarnaitė — vergė sena Eurimedūsa; 
Eurimedūsą kadai tai laivai iš Epiro atplukdė. 

Teko jinai Alkinojui dalin, nes jisai viešpatavo 

Tarpe Faiakų, o klausė tauta jo, kaip kokio dievaičio, 
Ji Nausikają baltrankę augino jo rūmuos nuo mažo. 

Ji tad jai ugni sukūrė dabar ir pritaisė jai valgio. 
Tuokart garsus Odišsejus pakilo keliauti į pilį. 

Miglą tirščiausią užleido tuo tarpu Atena dėl labo 
Vargšo keleivio, kad koks Faiakietis“), išdykęs drąsuolis, 
Jį susitikęs, neimtų kabintis, ar tyčiot, ar klausti. 

Vos tiktai jis į tą puikiąją pilį atėjo, Atena, 

Deivė šviesakė, išėjo jam priešais, mergelės jaunosios, 
Vandens išėjusios nešti, priėmusi išvaizdą gražią. 

Jį susitikus, sustojo mergaitė, o ją Odisejus 

Dieviškas klausti pradėjo, norėdamas kelią surasti: « 
„Ar nenuvestum, vaikeli, mane Alkinojo tu rūman, 

Jis juk šalies tos valdovas, o aš — nelaimingas keleivis; 
Šič ateinu aš iš tolimo krašto, nelaimių prityręs. 
Nieko čionai nežinau tų žmonių, kas toj' pilyj gyvena“. 





*) Fajakas. 

Jam atsakydama, tarė šviesakė dievaitė Atena: 
„Tau aš, tėveli — keleivi, namus, kurių ieškai, bematant, 
Lengvai parodyt galiu, nes ir mūsų namai greta stovi. 


„ Eik paskui manęs, tylėdams, o kelią tau tikrą aš vesiu. 


Jokio žmogaus susitikęs neklausk tu ir nieko nekalbink: 
Svietas čionykštis nemėgsta labai atėjūnų. Maloniai 

Retą kad priima kokį iš tolo atvykusį žmogų. 

Jie atsidavę greitiesiems laivams, su pagalba kuriųjų 
Jūrių platybes jie perskrend, kad leidžia jiems tai Poseidonas. 
Jujų laivai taip greiti yra jūroj', kaip paukščiai ar mintys“. 
Taip jam Pallada Atena paaiškinus, įvedė pilin. 

Ėjo ji greit. Odisejus pėdomis tik sekė dievaitės. 

Nieks iš Faiakų jūreivių garsiųjų jo einant nematė, 
Nors jis ir ėjo per jųjų būrius: tai šviesakė Atena, 

Deivė galinga, baisią dėl naudos Odisejui užleido 

Miglą, stebėtiną tokią, jog niekas jo einant nematė. 
Didžiai stebėdams, aplink Odisejus, praeidams, žiūrėjo: 
Grožį laivų ir stovyklų laivyno ir vietų viešųjų, 

Mūrų tvirčiausių aukštumą su basliais aštriais ant viršūnių. 
Rūmą garbingą karaliaus priėjus, jam tarė šviesakė 
Deivė Atena, pertraukusi ilgą tylėjimą kelio: 

„Štai, tau, tėveli — keleivi, tas rūmas, kurio tu ieškojai: 
Rasi viduj' tu įėjęs šalies tos valdovus puotaujant. 
Drąsiai, širdyj' nedrebėdams, įeik tu, nes kas iškilnesnis 
Vyras yra už kitus, tai, kad būtų jisai ir keleivis, 

Gali tikėtis laimėsiąs, ką geidžia, nors svetimas būdams. 
Pirmą tu rūmuos sutiksi karaliaus mūs' gerbiamą žmoną. 
Vardas jai yr Aretė. Alkinojas su jaja iš vieno 

Pa'ina gimimo. Matai, Nausitoją pirmiau Poseidonui 
Gimdžius yra Periboja, mergaitė skaisčiausia pasaulyj'. 
Buvo duktė ji jauniausia karaliaus Eurimedonto. 
Eurimedonts viešpatavo Gigantų didingų šalyje. 

Jis tai pražudė šventvagišką tautą Gigantų ir žuvo 

Pats su ja vienu kartu. Periboja gi sūnų pagimdė 

Iš Poseidono malonės, vardu Nausitoją herojų. 

Tas Nausitojas Faiakuose tapo karalium; turėjo 

Du tik vaiku jis: Reksenorą ir Alkinoją. Reksenors. 
Jauns sidabrinlankio tapo nušauts Apollono. Sūnaus jis 

Dar neturėjo, bebūdams jaunas, o liko tik vieną 

Dukrą Aretę. Tai ją Alkinojas, už žmoną paėmęs, 
Gerbia be galo, kaip niekas ant žemės kur kitur negerbia 
Moters savos, kad nors kažkaip namuose ji elgtųs protingai. 
Mato garbės ir godonės nuo savo vaikų numylėtų 

Ir nuo paties Alkinojo. O žmonės ją lygu dievaitę 
Gerbia ir sveikina žodžiais, kuomet pasirodo jų tarpe. 
Tik ir teisybė, netrūkst išminties jai ir proto šviesumo: 
Tankiai ir vyrų ginčus jinai moka į taiką suvesti. 

Jeigu ji tau tik širdyje pajus prielankumo — tikėk tad 
Savo tėvynėn sugrįšiąs, gentis pamatysiąs, draugus ir 
Namą aukštai pastatytą ir savo mieliausiąją žmoną“. 
Taip pakalbėjus, šviesakė dievaitė Atena nuėjo. 

Skrido per tuščiąją jūrių platybę, apleidusi salą 
Scherijos, žemę malonią Faiakų ir greit Maratonan 
Atlėkė ir plačiagatvės' Atenos' naman Erechtejaus 
Įžengė. Deivei pranykus, tuojau Odisejus į rūmą 
Gražų ir aukštą įėjo. Ilgai jis dvejavo širdyje, 

Stojęs prie durų, pirma, negu slenkstį varinį peržengus: 
Lygiai, kaip saulės šviesa kuomet šviečia ar pilno mėnulio, 
Tokis žvilgėjimas buvo visuos Alkinojo namuose. 
Žibančio vario dabintosios sienos žėrėjo nuo slenksčio 
Iki kertės tolimiausios, o mėlyno plyno po lubų 
Juosta plati užvesta. Visos durys apkaustytos auksu. 
Staktos iš gryno sidabro nulietos — suleistos į slenkstį. 
Gryno sidabro skersinės, o grandys prie durų iš aukso. 
Aukso ir gryno sidabro po porą šunų katroj pusėj 
Durų gulėjo, kuriuosius Hefaistas ne žemės gudrybe 
Buvo nutapęs, kad saugot namus Alkinojo karaliaus. 
Buvo tie šunes, mirties nepriklausą ir niekad nesenstą. 
Suolai pasieniais stovėjo aplinkui nuo slenksčio ik galui; 
Buvo visi jie audimais užkloti brangiausiais, namuose 
Austais miklių ir darbščių moteriškių iš tarpo tarnaičių. 
Šičia sėdėdavo vadai Faiakų, suėję vyrijon, 

Vyną girsnodami, valgio gardaus užsikąsdami: nieko 
Rūme netrūko. Pastovais aukštai pastatytais stovėjo 
Aukso stovylos vaikų su žibintuvais rankose: naktį 
Žibino jieji namuose puotaujant svečiams Alkinojo. 

Pusšimtis buvo namuose karaliaus tarnaičių darbščiųjų: 
Vienos jų malė kviečius gintarinius rankiniais maltuvais, 
Kitos plasdėio prie staklių ar verpė dažytąją vilną. 
Visos plasdėjo, susėdę eilėmis, kaip popelio lapai. 
Audimai buvo taip tankūs, jog nė alyva nepramirko. 
Lygiai, kaip patys Faiakai visus kitus žmones pralenkia 
Savo laivų greitumu, taip jų moters audimais pralenkia. 
Jas išmokino dievaitė Atena pati ir parodė 

Daug joms gudrybių visokių ir suteikė šviesųjį protą. 
Sodas didžiausias už kiemo ten buvo, apmūrytas mūru, 
Medžių vaisinių, plačių ir šakotų, priaugęs visokių: 
Obelės, kriaušės ir medžiai granatų su vaisiais auksiniais. 
Fygos ir medžiai alyvų vaisingų ir žydinčių gausiai 
Apskritą metą — ir vasarą karštą ir žiemą nejaukią 
Rastumei vaisių ant medžių. Dzefiras neliaudamas pūtė 
Drungnas ir sirpino vienus vaisius, o vėlėsnieji augo: 
Kriaušė po kriaušei ten sirpo, po obuolio — kits obuolys vėl, 
Vynuogių kekė po kekei, po fygai gi sirpo fyga vėl. 
Buvo čionai ir vynynas derlingas ir vynuogių kekės 
Džiūvo ant saulės tikroj tam džiovykloj, o kitos dar laukė 
Savo rinkėjų, kitas gi jau maigė, išspausdami sultį. 
Daug buvo jų dar žalių, neseniai iš gėlių dar užmezgę, 
Daug ir pradėjusių sirpti ir tamsia sultim prisipilti. 

Sodo kraštuose, gražiai sutaisytose lysvės', ten buvo 

Pilna priaugę visokių virimui ir valgiui žaliumų. 

Du ten šaltiniai skambėjo, sruvendamu vandenį tyrą: 
Vieno vanduo, aplink sodą aprietęs, skambėdamas, bėgo; 
Antras gi bėgo pro angą to rūmo: jo vandenį sėmė 

Pilies gyventojai. Taip tai gausingai namai Alkinojo 
Buvo dievų dovanų kupini ir net viso pertekę. 

Šičia sustojęs, stebėjosi daug Odisejus kantrusis. 

Viskuo širdyj' atsidžiaugęs ir viską gerai įžiūrėjęs, 
Drąsiai per slenkstį jis žengęs, į vidurį namo įėjo; 

Rado Faiakų čionai jis vadus ir protingus viršaičius, 
Laistančius vyną iš taurių akylojo Argžudžio garbei: 
Eidami gult, visuomet šitą dievą tur žmonės pagerbti. 

Ėjo per salę garsus Odisejus, migla apsivilkęs: 

Jam ją užleido Atena, idant prie Aretės prieinant, 

Ar prie paties Alkinojo, jam kelio kad kas nepastotų. 
Puolęs prie kelių dorosios Aretės, jis juos apkabino. 
Toj valandoje nuo jo išsiskirstė nežemiškos miglos. 
Ūžę nustojo svečiai, kaip pamatė tą svetimą vyrą, 
Baisiai nustebę. Tuo tarpu Odisejus maldauti pradėjo: 
„O, Arete! Tu Reksenoro dieviško aine! Aš vyro 
Tavo ir tavo kelius apkabinęs, po vargo didžiausio, . 
Šičia meldžiu ir tų vyrų garbingųjų būrį taipogi. 

Lai jums suteikia dievai ilgą amžių laimingą ir šviesų, 
Jūsų vaikai tepaveldėj' po jūsų turtus jūs' ir namą, 
Man gi suteiki greitą tėvynėn grįžimą: seniai aš 
Baisųjį vargą kenčiu, nuo draugų atitolęs savųjų“. 
Taip pakalbėjęs, jisai atsisėdo šalyj' ugniavietės, 
Stačiai krūvon pelenų. O svečiai lyg be žado paliko. 


„ Nieks neatvėrė burnos. Pagalop Echenejas, herojus 


Senas, kursai tarp Faiakų vyriausias vyrijoje metais 

Ir išmintingas kalboje visad ir žiniomis garsingas 

Pirmas pradėjo kalbėti, malonės žodžius jiems pratardams: 
„Taip negražu, Alkinojau, pavelyt keleviui ant žemės 

Dulkėse ties ugniaviete čiaužyti. Mes laukiame tavo 

Žodžio, idant jį su garbe priimtum. Sodink jį į sęsta, 

Liepki tarnams atliešuoti dar vyno, idant mes norėtum 
Dzeusui su kuo tavo rodyt pagarbą žaibvaldžiui aukščiausiam: 
Jis juk keleivių globėjas dorų, kurie ieško pagalbos. 

Svečiui teduod šeimininkė iš sandėlio vakaro valgio“. 

Jam tokį žodį pratarus, spėka Alkinojas pakilęs, 

Tuoj Odisejų gudročių vargingąjį ir margamintį 

Ėmė už rankų, nuo aslos pakėlė ir sostan sodino 

Greta savęs, savo sūnų mieliausiąjį Laodamantą 

Liepdamas vietą užleisti keleiviui už skobnio prie vaišių. 
Greitai tarnaitė vandens, atsinešusi aukso ąsotį, 

Rankoms nuplauti prieš valgį užpylė ant bliūdo sidabro. 
Skobnį jam priešais pastatė ir duonos padėjo šeimininkė, 
Valgių daugybę prikrovė, linksma, jog turėjo, ko duoti. 

Valgė ir gėrė vargų iškentėjęs besaik Odisejus. 

O Alkinojas spėka tuomet tarė skelbikui vyriausiam: 

„Vyno atliešęs inde, Pontonojau, taures pastatyk vėl: [reikšti. 
Dzeusui aukščiausiam žaibvaldžiui mes norim garbės dar pas 

Mažne devynias dienas buvau svaidom's po jūrą. Dešimtą 
Naktį tapau aš ant kranto Ogigijos išmests vos gyvas. 
Šičia gyven gražiaplaukė Kalipsa, dievaitė baisioji. 

Priėmė mane gerai ir mylėjo mane ir išlaikė. 

Sakė, kad aš ir nemirštamas likti galiu ir nesenstąs. 

Bet negalėjo širdies ji atversti manosios krūtinėj“. 

Ištisus ten prabuvau aš septynis metus: mano rūbas, 
Dangiško darbo, Kalipsos man duotas, visad buvo drėgnas 
Ašaras man iš liūdnumo ir gailesčio liejant ant jojo. 
Bet, kaip tik, metams beplaukiant, atėjo aštuntas paeiliui, 
Liepė staiga ji man savąją salą apleisti. Ar Dzeusas 
Atsiuntė jai paliepimą, ar savo jai protas tai liepė. 
Sukaliau aš tvirtai sau suraišiojau keltą iš rąstų. 

Davė man nimfė ir rūbų ir duonos ir vyno kelionei. 
Pasiuntė vėją man reikiamą gerą, kad grįžti galėčiau. 

Tik septyniolika pra'jo dienų, kaip buvau iškeliavęs, 

Ir septynioliktą dieną išvydau aš kalnus jūs' žemės, 
Aukštus miglose, ir mano širdis šokinėjo krūtinėj, 

Tiek iškentėjus vargų. Bet daugybę dar buvo patiekęs 
Žemės kratytojas man Poseidonas kančių ir nelaimių. 
Priešingą vėją užleidęs, jis man tuojau kelią užkirto. 

Jūra beribė visa sumaišė ir aš nebįstengiau, 

Verkdamas graudžiai, prieš vėją su keltu beirtis. 

Greitai audra jį suskaldė, o aš į putojančią gelmę 

Šokęs, stengiausi vis plaukti, kol vėjas ir bangos ant kranto 
Jūsų neišmetė žemės. Čionai aš dar būčiau pražuvęs, 

Jei tiktai būtų mane ant uolingojo kranto užmetus 
Siutus' banga. Aš plaukiau vis į šalį, kol tik neišvydau 
Įtaką upės. Tai man pasirodė vieta kuogeriausia: 

Ir be uolų ir nuo vėjo užstota aplinkui. Išlipęs 

Pusgyvis, aš sugriuvau ir tamsioji naktis man užėjo. 

Aš pasitraukiau šalin nuo tos upės, iš Dzeuso pradėtos. 
Krūmuose, lapais sausais užsirausęs, radau aš sau guolį. 
Miego saldžiausio ir ilgo man dievas akysna užpylė. 
Taip aš čionai į lapus įsirausęs, pavargusia širdžia 
Visą-miegojau sau naktį ir aušrą ir dieną. Jau saulė 
Leistis pradėjusi buvo, kuomet pabudau aš iš miego. 

Aš pamačiau, kaip ant kranto dukters tavo gražios tarnaitės 

Žaidė. Ir tarpe jų buvo pati ji, graži, kaip dievaitė. 
Puoliau pas ją su malda ir jinai išmintingai sutiko 

Mano maldavimą taip, kaip retai kuris jaunas sutinka. 
Matome jaunus tankiausiai nekaip sumaniai pasielgiant. 
Davė ji valgyti man iki sočiai ir tamsiojo vyno. 

Liepė nuprausti mane jinai upėj ir rūbą man davė. 

Viską, nors vargo suspaustas, teisingai dabar apsakiau aš“. 
Jam prakalbėjus, pradėjo spėka Alkinojas sakyti: 

„Daug padoriau būt padariusi mūsų duktė, jeigu būtų 
Stačiai tave parsivedus kartu su tarnaitėmis grįžtant: 
Pirmas prie jos tu kreipeisi, ieškodams varguose pagalbos“. 
Jam atsakydamas, tarė gudrus Odisejus didvyris: 

„Peikti nėra tau, herojau, už ką išmintingąją dukrą: 

Ji ir pati buvo liepus mane eiti būryje tarnaičių. 

Aš tik ant to negalėjau sutikti iš baimės ir gėdos: 

Kartais, kad tu neužpyktum, staiga mane vargšą išvydęs. 
Žemės gyventojai žmonės be galo greiti yr rūstauti“. 

Jam atsakydamas, tarė spėka Alkinojas karalius: 

„Ašiai rūstauti negreitą krūtinėje širdį jaučiuosi. 


„ Visgi kas pridera, reikia, kaip reikiant, atlikti — sakau aš. 


O! Kad tai Dzeusas, mūs' tėvas, Atena, Apollons šviesusis, 
Tokį man žmogų, kaip tu, visame kame mano vienmintį, 
Dukteriai mano už vyrą, man žentą gi, teiktųsi duoti, 
Šičia gyventi sutinkantį ... Namą jam duočiau ir turtą 
Didį paskirčiau, kad tik pasiliktų. Laikyti prieš norą 
Nieks iš Faiakų nebūtų drąsus, nes tai būtų tik Dzeusui, 
Tėvui keleivių, nemiela... Aš tau pagrįžimą tikriausiai 
Prižadu greitą parūpint: tuo tarpu tu miego saldžiausio 
Apimtas sau pasilsėki ramiai, koliai laivas Faiakų 
Tėviškėn žemėn ar kur panorėsi kitur sau, per tuščią 

Jūrą nuveš, nors tai būtų toliau už Euboją, kuriosios 
Nieko nebesą toliau, kaip apsako prityrę jūreiviai 

Mūsų, kurie Radamantį anąmet ten vežė, kuomet jis 
Pasimatyti norėjo su Titiju, žemės sūnumi. 

Nors tai ir buvo kelionė labai tolima, jie be vargo 

Viena para ten nuvyko ir grįžti namon ištesėjo. 

Pats pamatysi, važiuodams, kaip smarkiai jauni jūrininkai 
Jūrą kapoja irklais ir kokie yr' greiti mūsų laivai“. 

Taip jis pasakė. Nudžiugo širdyj' Odisejus prityręs. 
Balsiai jis maldą pradėjo ir tarė žodžius iškilmingus: 
„Tėve mūs' Dzeusai! Tegul išsipildo, ką man Alkinojas 
Šičia dabar prižadėjo! Tebūna ant žemės derlingos 
Jam amžinoji garbė. Tiktai man tu leiski sugrįžti“. 
Taip jie ilgai dar kalbėjo tarp savęs visokių dalykų. 


„ Pašaukė savo tarnaites baltrankė Aretė ir liepė 


Lovą aukštoje seklyčioje svečiui parengti ir minkštą 
Kloti po šonų kilimą, viršum gi kilimo užkloti 
Audekla šiltą. Išėjo tarnaitės prisakymo vykdint. 
Lova prirengusios, grižo tarnaitės pakviest Odisejų: 


„ „Fiki, keleivi, ilsėtis — mes prirengėm patalą minkštą“. 


Jų pakvietimas pavargusiam buvo saldu išklausyti. 

Taip čion ilsėjos kantrus Odisejus, prityręs nelaimių, 
Tekintoj lovoj, seklyčioj aukštoje, skardžiai atbalsingoj'. 
Ir Alkinojas užmigo savam kambary gulimajam, 


„ Gret Alkinojo pati padorioji Aretė ilsėjos. 

Odisejus pasirodo Faiakams, koks esąs 


Vos tik prašvito miglose užgimus Aušra liepsnaplaukė, 
Kėlės iš patalo savo spėka Alkinojas didvyris. 

Ir Odisejus, naikintojas pilių dievaitiškas, kėlė. 

Tuoj' Alkinojas galingas nusivedė svetį vyrijon, 

Kur susirinko Faiakai visi ties laivyno stovykla. 

Sėdosi jie susirinkę į suolus akmens nutašyto 

Vienas greta su kitu. O Atena dievaitė, priėmus 
Išvaizdą pirmo skelbiko garsaus, bėginėjo po miestą 
Rūpinos savo širdyj' Odisejui grįžimą suteikti. 

Vyrą kiekvieną sutikus, kalbėjo dievaitė maloniai: 
„Vadai Faiakų ir jūs garbingi patarėjai! Skubėkit 

Eiti vyrijon, idant pamatytut tenai svetimtautį 

Vyrą, kuris neseniai Alkinojo namuos atsirado. 

Jūros yra jis atplautas, dievaičiams prilygsta ir veidu“. 
Žodžiais tokiais ji sužadino didį tarp jų žingeidumą. 
Greitai užplūdo žmonių didžios minios į viešąją aikštę. 
Užėmė vyrai savąsias vietas ir stebėjos atidžiai, 

Sūnų Laerto pamatę protingą: Atena dievaitė 
Dangišką grožį užleido ant veido, galvos ir pečių jam, 
Suteikė ūgį aukštesnį ir stuomenį visą tvirtesnį 

Taip, kad Faiakams labiau jis patiktų, išrodąs galingas, 
Vertas garbės ir godonės žaisluos' ir mankštinimuos' vyrų: 
Nes nemažai kame baudės' Faiakai mėgino Odisejų. 
Vos tiktai jie susirinko ir buvo vyrija pilna jau, 

Ėmė kalbėt Alkinojas ir tarė, piliečiams nutilus: 
„Manęs meldžiu paklausyti. Faiakų vadai — patarėjai! 
Noriu aš jums pasakyti, ką liepia širdis man krūtinėj“. 
Šitas keleivis — aš jo nepažįstu — užklydo pas manęs; 

Gal jis iš vakaro yra šalies, o gal būti iš ryto. 


„ Meldžia pagalbos sugrįžti ir to prisispyręs maldauja. 


Mes, kaip ir visad pirma, neatmesime meldžiančio noro: 
Dar juk nė vienas keleivis, manuose namuos apsilankęs, 
Nemeldė verkdams ilgai, kad parūpinčiau jam sugrįžimą. 
Reikia ant jūrių paleisti mums laivą, juodai nudažytą, 
Dar į kelionę neleistą, ir dar penkias dešimts vikriausių 
Reikia paskirti jūreivių, kad būtų geriausi kitų tarp. 

Lai jie irklus jų pritinkamoj' vietoj' su diržais pririšę, 
Laivą palieka ant kranto, o patys visi čion ateina 

Mūsų namuosna, idant ant greitosios čion pokylį gražų 
Galima būtų iškelti: visus aš apsiimu vaišint. 

Taip ir praneškite mano vardu jūrininkams jaunikiams. 
Jūs gi, vadai įgalioti Faiakų, jūs teikitės mano 

Rūman atvykti, idant ten keleivį, kaip pridera, vaišėms 
Mes pamylėtum' puikiomis. Tegul n'atsisako nė vienas. 
Dievišką dainių taip pat Demodoką pakvieskite: dievas 
Suteikė brangų jam talentą viską gražiai apdainuoti, 

Ką tik pajunta jis savo širdyje ar girdžia žmonėse“. 
Taip pakalbėjęs, nuėjo pirmyn, ir kartu nukeliavo 
Skentrotūriai Faiakiečių vadai, o skelbikas nuėjo 
Dieviško dainiaus parvesti. Tuo tarpu pajūryje penkios 
Dešimtys vyrų ir du, kuogeriausi tautos išsirinkę, 

Ėmėsi darbo ant kranto sūrios nederlingosios jūros. 
Laivą parinkę jie juodą, nuo kranto nuvilko į jūrą, 

Stiebą pastatė, sudėjo bures ir kitokias pabūkles. 

Diržais irklus jie priraišiojo visur, kaip reik, sukabino 
Baltas bures ir taip prirengtą laivą pastatė už vėjo. 

Viską pabaigę gražiai, jie nuėjo į aukštąjį rūmą 

Savo valdovo garbaus Alkinojo protingo karaliaus. 
Kiemas ir priemenės, salios ir visas jo namas ruimingas 
Pilnas privirto žmonių — susirinkusių senių, jaunųjų. 
Jiems Alkinojas įsakė papjauti avelių geriausių 

Dvylika. Dar baltailčių aštuonetą kiaulių. Be to, dar ir jaučių 
Kreivaragių, kumpakojų vėl porą. Tai viską atlikę, 
Greitai pietus iškilmingus sutaisė svečiai susirinkę, 
Vedinas- gerbiamu dainium tuo tarpu skelbikas sugrįžo. 
Mūzos jį gimstant pamilo, suteikdamos bloga ir gera: 

Šviesą akių jam užtemdė, o suteikė dangišką balsą. 

Sostą sidabrais dabintą pastatė skelbikas tam dainiui. 

Tas atsisėdo ant jo, atsirėmęs iš užpakal stulpo 

Kankliai ant gembės kabojo viršum dainininko to sosto. 
Dainiaus to ranką skelbikas pakėlęs, parodė jam kanklius. 
Skobni pastatė jam dailų ir valgio visokio padėjo, 

Vyno taipog atsigerti, kuomet panorėtų širdis jo. 

Ištiesė valgyt rankas susirinkę svečiai Alkinojo. 

Valgio ir vyno savyje gerai apgesinus jam norą, 

Įkvėpė mūza, kad dainius garbingųjų prietikius vyrų 
Jiems padainuotų, išrinkęs iš apsakų tąmet garsiausių 
Karžygių vyrų, kuriųjų garbė tuomet dangų pasiekė. 
Dainius pradėjo nuo ginčo Pelejaus sūnaus Achillejaus 

Ir Odisejaus, kaip jiedu per šventę aukų susipyko, 
Žodžiais baisiais susibarę, kaip džiaugės iš to Agamemnons, 
Vadas tautų, iš pakilusio tarpe galinčių piktumo. 

Mat, Apollono jam Foibo garsingasis pranašas sakė, 
Būsią jam tai ant naudos, kuomet klausė jis dievo Pitiečio, 
Slenkstį akmens tos šventyklos peržengęs, kad ateitį savo 
Ten sužinotų. Tai buvo pradžia tik nelaimių, kuriąsias 
Dzeusas visgalis suteikti Achajams ir Trojams*) norėjo. 
Garsią tą dainą pradėjo dainuot Demodoks. Odisejus 
Apsiaustą savo raudoną galinga ranka pasiėmęs, 

Sau ant galvos užsitraukė ir veidą juo uždengė gražų. 
Gėda jam buvo Faiakų, nes ašarų jis nesulaikė, 

Kaip tik saldbalsis dainuot dainininkas nustojo, nuėmęs 
Uždangą veido, galings Odisejus dviduobiąją taurę, 
Garbei dievaičių nuliejęs, išgėrė, bet vėl uždainavus, 
Veidą atgal jis po rūbo paslėpęs, vėl verkti pradėjo. 
Daugelis ašarų jo nepamatė, vienok Alkinojas, 

Gret jo sėdėdams, protingas pamatė ir viską suprato. 

Nes ir girdėjo jisai Odisejų dejuojantį sunkiai. 

Jis tai staiga Faiakiečiams, mylėtojams jūros, pasakė: 
„Vadai Faiakų ir jų patarėjai protingi, klausykit! 

Gan jau pasotinom širdį saldžiuoju valgiu iki sočiai. 
Dvasią palinksminom saldžiojo kanklių klausydami balso: 





*) Paprastai Trojenams. 

Kankliai per pokylį yra už vis maloniausias juk priedas. 
Eisim dabar mes ant kiemo ir vyrų galybę lenktynės' 
Būdais visokiais mėginsim, idant prašalaitis sugrįžęs 
Savo draugams apsakyti galėtų, ik kiek mes galingi 
Kumščių muštynėj', imtynėse, bėgime greit ir šuoliuose“. 
Taip pakalbėjęs, pakilo jis eiti, kiti gi jį sekė. 

Ėmęs kanklius skardžiabalsius, skelbikas atgal pakabino. 
Dainių už rankos iš pokylio išvedė salės ir ėjo 

Kart su kitais pažiūrėti lenktynių, kuriuose Faiakų 
Vyrai garsiausi žadėjo parodyti savo galybę. 

Minios žmonių iš visur susibėgo be skaičiaus ant rinkos. 
Vyrai jauni ir galingi, iš tarpo minios išsirinkę, 

Stojo aikštėn Akronejas, Okials ir dar Elatrejas. 

Stojo Nautejus, Primnejus, Anchials, taipog Eretmejus; 
Dar ir Pontejus, Prorejus, Toonas. Anabesinejas, 

Dar gi Amfials, sūnus Polinejo, kurs Tektonidaitis. 
Stojo Naubolijo Eurials, Arejui žudytojui lygus. 

Veido grožiu ir stuomens už visus Faiakiečius gražiausias. 
Buvo tai vyras, išskyrus tik Laodamantą beydį. 

Stojo ir sūnūs paties Alkinojo beydžio lenktynėn: 
Laodamantas, Halijas ir dieviško grožio Klitonius**). 
Pirmos lenktynės įvyko bėgimo: nuo vietos paskirtos. 
Leidosi bėgti per lauką ir debesį dulkių sukėlė. 

Daug už kitus pasirodė greitesnis Klitonius**) beydis. 
Kokią platumo ant lauko nearto išvestumei vagą, 
Dviem asilėnais beardams, ant tiek jisai pralenkė brolius. 
Ėmė kiti savo spėką mėginti sunkiose imtynės". 

Čion tai Eurials visus apgalėjo, nuveikęs stipriausius. 
Šuoliams Amfials iš tarpo kitų pasirodė geriausias. 
Diską besvaidant, praviršino savo draugus Elatrejus. 
Kumščių mūšyj' Laodamas*), sūnus Alkinojo laimėjo. 
Širdį palinksminus regesiu vyrų galybės, prabilo 
Laodamantas, sūnus Alkinojo, ir tarė jis vyrams: 

„Eikite šičion, draugai, pasiklausim keleivio, ar gali 
Kokių imtynių mėginti, ar yr jis įpratęs. Jo ūgis 


*) Laodamantas. 
**) Klitonejus. 

Blogas nerodo: jo šlaunys ir kojos ir rankos abidvi 
Tvirtos atrodo, o sprandas — tai baisiai jam tvirts ir galingas. 
Gero jisai sudėjimo, tik vargo didžiai nukamuotas. 

Nes juk ir vargo didesnio, kaip jūroj' žmogus nepritirsi: 
Praveik kiekvieną, nors būt galingiausias ir tvirtas tai vyras“. 
Čion įsikišo Eurials kalbėti ir tarė tą žodį: 

„Laodamantai, kalbi išmintingai, visai kaip tik reikia. 

Pats tu priėjęs, pasiūlyki svečiui, pakvieski lenktynių“. 
Tokius išgirdęs žodžius, Alkinojo sūnus išmintingas 

Žengė artyn Odisejaus ir tarė jam žodį sparnuotą: 

„Eikš čion pas mūsų tu, tėve — keleivi, mėginti lenktynių. 
Tikimės, tu kokią nors išmanai, nes, kaip mums tu atrodai, 
Viską išmanąs. O vyrui rimtam mūs' gadynėj' tai niekas 
Tiek nesuteikia garbės, kiek jo kojų ir rankų stiprumas. 
Eik čion, parodyk mums savo galybę, užmiršęs liūdnumą. 
Teneberūpi kelionė jau tau: dabar viskas kelionei 

Yr' parengta — pašarvuotas jau laivas, jūreiviai paskirti“. 
Jam atsakydamas, tarė protings Odisejus didvyris: 
„Laodamante! Gal juokui man tokį dalyką pasiūlai? 
Rūpesčiui širdį suspaudus — nemiela yr' žmogui lenktynės. 
Daug aš ik šiol nukentėjau ir begales vargo pakėliau. 
Sėdžiu aš jūsų vyrijoje, laukdamas savo kelionės, 

Jūsų valdovą meldžiu ir tautos, kad mane pagailėtų“. 

Tuoj' čion Eurials į kalbą nemandagų žodį įspraudė: 

„Aš tai, keleivi, tave nelaikau už prityrusį vyrą, 

Vyriško žaislo žinovą, garbingo žmonėse — išrodai 

Man tu pirkliukas, kuriųjų daugybę mes matom po jūrą 
Bastosi savo daugirkliais laivais, atsimindami vieną 

Savo tik naudą ir pelną: tu gers neišrodai man vyras“. 
Rūsčiai pažvelgęs baltom, Odisejus atsakė: 

„Žodį nerimtą tarei: neprotingas už tai man išrodai, 

Tiesa, dievai ne visiems viską gera ir teikiasi duoti: 
Stuomenį gražų ir ūgį ir širdį ir kalbą protingą. 

Kitas žmogutis iš veido netikęs ir menkas — o žiūri 

Dievas jam davęs galybę kalbos: susirinkę jo žmonės 
Klauso ir džiaugias širdyje ir stebisi iškalba jojo, 

Gaudo malonius žodžius. Toks yra papuošimas vyrijai. 
Grįžtant per pilį namon, jį piliečiai, kaip dievą, palydi. 

Kitas iš veido dievaičiui prilygęs grožiu, o vienok jis 
Proto neturi kalboje... Paimkime patį: gražesnio 
Dievas patsai negalėtų sutverti, koks pats esi vyras. 
Proto vienok tau mažai. Užgavai tu man širdį krūtinėj", 
Žodį nerimtą pasakęs: nesu aš lenktynėse niekšas 

Toks, kaip manai. Aš tikėčiaus ir pirmas tarp jūsų palikti, 
Jei tik galėč jaunyste ir savaisiais nariais pas'tikėti. 
Vargas ir kančios mane sugalando: aš daug iškentėjau, 
Karą kariaudamas baisų ir jūrose vargdams be galo. | 
Bet nors dabar, tokį vargą pakėlęs, einu aš lenktynių: 
Širdį užgaudams žodžių, lyg varu privarei, kad sutikčiau“. 
Tokius prataręs žodžius, nenumetęs nei apsiausto žemėn, 
Stvėrė galinga ranka jisai diską didžiausį, kurs buvo 
Daug ir sunkesnis ir pločio didesnio už tuos, ka Faiakai 
Mėtė pirma, ir, apsukęs kelius kart ranka jį galinga, 
Sviedė tolyn. Ir akmuo tas, net baubdamas, lėkė per galvas. 
Žemėn prisilenkė irklo mylėtojai garsūs jūreiviai, 
Akmeniui lekiant. Akmuo tas nukrito toliausiai visokių 
Užbraižų, pirm padarytų, galinga ranka jo paleistas. 
Išvaizdą. Ji Odisejui prisiartinus, tarė maloniai: 

„Aklas žmogus, o keleivi, ir tas kuolengviausiai užčiuptų 
Ženklą, kur diskas tavasis nukrito: skyrium jisai yra 

Ir už kitus daug toliau. Toj' lenktynėje — tavo laimėta: 
Nieks iš Faiakų ik toliai numest negalėjo, anaiptol!“ 
Taip jam tas vyras pasakė. Širdyj' Odisejus nudžiugo, 
Sau šalininką atradęs lenktynės' tarp svetimo svieto. 
Daug linksmesne jau širdim jisai tarė Faiakų jaunikiams: 
„Vyrai jaunieji! Pirmiausiai numeskit ik manojo ženklo. 
Aš gi, bežiūrint, tikiuosi ir kitą numesti į tokį 

Patį tolumą, o gal ir toliau dar. Meldžiu aš visų jūs", 

Kas tik krūtinėje turite drąsią sau širdį — mėginkit! 

Jūsų užgautas viešai aš dabar vadinu jus į kovą, 

Kokią tik norit: ant kumsčių, imtynių, bėgimo ... Nei vienu 
Tarpe aš jūs nemanau apsileisti, tik Laodamu?), | 
Mano jisai šeimininkas: kas gali prieš labdarį šokti? 


*) Laodamantu. 

Kvailas ir niekšas tas būtų žmogus, kas prieš vaišių davėją, 
Jojo name, svetimoje šalyje, pakeltų dar kovą. 

Sau jis pačiam užsitrauktų nelaimę per n'išmintį savo. 
Dėl gi kitų — prieš kiekvieną apsiimu stoti mėginti 
Spėką. Žinokite: vyrų lenktynės visokios, man rodos, 
Nėr' naujiena: aš ir šaunamą lanką, lai būna tampriausis, 
Moku vartoti, ir mano vilyčia pirmiausiai pataikins 

Tam, kurį noriu parblokšti, nors būt ir didžiausioj krūvoje 
Priešų manųjų jisai įsimaišęs ir daug nors dar vyrų 
Mano draugų šalininkų tą pati pašauti mėgintų. 

Vienas mane visuomet Filoktetas nuveikdavo šitam 
Trojoj' kuomet mes, Achajai, lenktynėms šaudėme kartais. 
Dėl gi kitų, kurie duoną gyvi dar bevalgo ant žemės, 
Niekas jų man neprilygs. Nemanau aš save pastatyti 
Lygiu senovės herojams: Heraklui arba nors Euritui, 
Šauliui garsiam Oichaliečiui, nes jiedu pačiam nenorėjo 
Dievui Šviesiam užsileisti: už tai ir pražuvo Euritas. 

Jis nesulaukė senatvės namuose, nes jį Apollonas 
Užmušė savo rūstybėj' už tai, kad lenktynių jį kvietė. 
Ietimi moku pasiekti toliau, kaip kas kitas vilyčia. 

Gali pralenkti kuris iš Faiakų mane bėgime tik: 

Jūroje vargdams bangose ant kelto be valgio ir miego, - 
Aš pasilpau ir pastyrę nariai mano yra sustingę“. 

Taip jis kalbėjo. Aplinkui visi, kaip apmirę, tylėjo. 

Tik Alkinojas protingas tuomet, atsakydams, jam tarė: 
„Žodžiais tu savo, keleivi, nenori juk mūsų užgauti. 
Nori tik mums tu parodyt, kokia dar galybė tavyje 
Likus", nežiūrint vargų. Tu užgautas esi n'išmintingo 
Vyro žodžiu. Dėliai tavo tvirtumo vienok čion nė vienas 
Vyras protingas, papratęs rimtai apsvarstyti dalyką, 
Nepamanys kelti ginčo. Dabar paklausyk mano žodžio. 
Grįžęs namon, tu galėsi papasakot savo herojams 

Ir mylimiausiems draugams, kad už pokylio linksmojo skobnio 
Sėsi greta su pačia ir vaikais. Atsiminęs tad mūsų 
Šičion gyvenimą, mūsų gerąsias puses, apsakysi, 

Kokius iš Dzeuso malonės žymėtinus talentus turim, 
Savo tėvų palikimą ir mūsų pačių pramanytus. 

Reik pripažinti, kad kumsčių muštynėj', taipogi imtynės' 


104 HOMERO ODISSEJA 


250. Nesame garsūs, bet bėgime greitai ir jūroje esam 
Didžiai pralenkę kitus. Bet mes mėgstam labiausiai už viską 
Pokylį linksmą, kanklius su dainomis, šokius ir linksmybę, 
Rūbų skaistybę, pirtis, maudykles ir minkštai pamiegoti. 
Nagi, pakvieskit čionai šokėjus mums Faiakų geriausius! 

255. Šokit linksmai, kad svetys, į tėvynę pagrįžęs, galėtų 
Savo draugams apsakyt, kiekuo mes kitus žmones pasaulio 
Esam pralenkę mokėjimu šokti, bėgioti greičiausiai. 

Neškit kanklius saldžiabalsius, tegul Demodokas paskambin': 
Kankliai kur nors ten paliko šviesioje salėje ant gembės“. 
260. Taip Alkinojui herojui pasakius, pašoko skelbikas, 
Bėgo atnešti gražiuosius kanklius iš karališko rūmo. 
Tuoj' teisėjai devyni, išsirinkę iš tarpo vyrijos, 
Gilūs žinovai žaislų ir lenktynių, išėjo į vidų 
Ploto paskirto. Išlygino vietą, užbrėžė ribas jie. 

265. Atnešė tad ir skelbikas graudingus kanklius Demodoko. 
Dainius išėjo aikštėn. Jį apstojo skaistieji jaunikiai, 

Šokti geriausiai moką. Jie, pritardami dainiui, su kojoms 
Trypė į taktą. Stebėjos, gėrėdams širdyj', Odisejus, 
Gražų švytravimą kojų matydams jaunųjų šokėjų. 

270. Dainius tuo tarpu, užgavęs stygas, savo dainą pradėjo 
Saldžiu balsu vainikuotos Kipridos ir dievo Arejo 
Prietikį baisiai juokingą: kaip jiedu Hefaisto namuose 
Sutarė meilei slapčiai susieiti. Arejas didžiausias 
Dovanas darė Kipridai, Hefaistui gi patalą tepė. 

275. Saulės dievaitis akylas karaliui Hefaistui užrodė. 

Sueigą mylinčių jis paregėjo, iš aukšto bešviesdams. 
Vos tik Hefaistas tą širdį užgaunančią žinią išgirdo, 
Tuoj" jis rūstybėje savo sumanė atkeršyt begėdžiams: 
Kalvėn nuėjo savon, pasistatė ten trinką, kurion jis 

280. Priekalą drūčiai įstatė, ir ploną ploniausįjį tinklą 
Nukalė iš geležinių vielų jis supintą drūčiausį, 

Juodu sumanęs sugauti ant vietos. Pabaigęs tą darbą, 
Rūstaudams savo širdyje, sugrįžo į miegamą savo, 
Kur jam stovėjo brangiausiai papuoštas jo patalas minkštas. 

285. Lovos jis kojas tinklais apipynė aplinkui; iš aukšto 
Tinklą tą patį užtraukė, kaip vortinklį minkštą užtiesęs. 
Pynės to tinklo, nors drūtos, taip plonos ten buvo, jog jųjų 

Savo akim pamatyt negalėjo žmogus ir pats dievas. 
Visą tą spąstą pritaisęs prie lovos, pareiškė keliausiąs 
Lemno salon ir pilin, nes labiausiai tą kraštą pasaulyj' 
Gerbė jisai tarp kitų, o ir jį ten labiausiai mylėjo. 
Tykaudams jo, kad nebūtų, Arėjas dievs auksu žabotu 
Arkliu atjojo, pajutęs Hefaistą, dailiadirbį garsų, 
Lemnan išvykus. Rūman jis Hefaisto garbingojo žengė, 


„ Visas liepsnodamas meilės gražiai vainikuotos Kipridos. 


Ji kątik buvo pagrįžus, aplankiusi Dzeusą Olimpe. 
Tąkart ilsėjos viena. O Arejas, priėjęs, už rankos 
Paėmė ją maloniai ir pasakė jai, glostydams, žodį: 
„Einam, mieliausioji, lovon! Išvyko kelionėn Hefaistas; 


„ Jis iškeliavo Lemnan, pas savųjų Sinčių“) stačiakalbių“. 


Taip jis pasakė. Kiprida sutiko su juo atsigulti. 

Lovon sugulę, užmigo ir juodu užkrito ans tinklas, 

Taip sugalvotas gudriai dailiadirbio Hefaisto valdovo. 
Jiedu nėkiek pakrutėt nebgalėjo, netik atsikelti. 

Aiškiai pamatė, kad jiedu pabėgt nebgalėsią šį kartą. 
Greitai parėjo namon, iš pusiaukelės grįžęs į Lemną, 
Pats dangiškasis dailiadarbis šlubas abiedviem Hefaistas: 
Saulės akylas dievaitis, pamatęs, jam padavė ženklą. 
Grižo namon jis, labai susikrimtęs širdyje savoje. 

Stojo savam priangyje ir baisų pajuto piktumą. 

Šaukti pradėjo garsiai, kad turėjo dievai jį išgirsti: 

„Tėve mūs', Dzeusai ir jūs amžinieji dievai laimingieji! 
Štai, pažiūrėkite bjaurų, išvien ir juokingą dalyką! 

Štai, mat, kaip Dzeuso duktė Afroditė mane, šlubakojį, 
Nuolat begėdė apgaun su žudytoju svieto Arėju. 

Vien tik dėl to, kad Arejas gražus ir ant kojų sau tvirtas. 
Šlubas esu nuo mažens, bet ar aš tame kaltas? Tėvai tik, 
Mano gimdytojai... Deja, man, deja! Žiūrėkit, kaip jiedu 
Miega saldžiai sau, į manąją lovą sugulę! Man plyšta 
Širdį, pažiūrint į tai. Tik žinau, jog daugiau nebgulės jie 
Lovoje mano, nors kažkaip mylėtųs. Kad būt ir didžiausia 
Judviejų meilė, tikiuosi jų karštis praėjo. Bet aš tik 
Tinklo gudraus nenuimsiu, ik koliai jos tėvas atgal man 


*) Sintijų. 

Dovanas mano grąžins, kurias jam už šunakę jo dukrą 
Aš išaikvojau piršlybų laiku. Pripažįstu teisybę, 
Baisiai graži ji yra, bet širdyje rimtumo neturi“. 

Taip jisai šaukė. Pradėjo dievai į jo kaustytą vario 
Rūmą skubėt iš visur. Poseidonas, kratytojas žemės, 
Pirmas atvyko. Atvyko Hermejas naudadavis; saulės 


„ Dievas Apollons, pasiekiantis visur vilyčiomis savo... 


Gražiosios deivės vienok čion atvykti drovėjosi visos. 
Stojo dievai labdaringi angoj' ir, duris tik pravėrę, 
Balsiai kvatotis pradėjo, pamatę Hefaisto gudrybę. 
Vienas kitam jie pratardami šitaip kalbėjo tarp savęs: 
„Blogas n'išeina ant gero! Šlubasis, mat, greitą sugavo. 
Šit, ir dabar mūs' šlubasis Hefaistas sugavo Areją, 
Kurs už visus yr greitesnis dievus Olimpiečius laimingus. 
Būdamas šlubas, sumanė gudrybę, ištvirkėliui baudą!“ 
Taip jie kalbėjo tarp savęs, dievai susirinkę. Apollons, 
Dzeuso sūnus galingasis, paklausė Hermeją dėl juoko: 
„Dzeuso sūnau ir dievų pasiuntini, dalytojau laimės! 

Tiesą sakyk, ar sutiktum tinklais, štai, tokiais suvaržytas 
Lovoj' vienoje gulėti šaly auksaplaukės Kipridos?“ 

Jam atsakydamas, tarė dievų pasiuntinys Argžudis: 
„Jeigu galėtų tai būti, karal, tolišaudąs Apollon, 

Lai mane spaustų tinklai už tuos triskart drūtesni, tegul sau 
Jūs susirinkę dievaičiai ir visos dievaitės žiūrėtų, 

Aš tik norėčiau gulėti šaly Afroditės šviesiosios“. 

Jam taip atsakius, vėl daug ten dievai tarpe savęs kvatojo. 
Tik Poseidonas juokaut nenorėjo, vis prašė Hefaisto, 
Garsiojo kalvio, atleisti Areją. Jis jį prikalbėdams, 
Tarė sparnuotus žodžius: „O, Hefaiste, atleisk man Areją! 
Aš tau užtikrint galiu, užmokės jis tau viską, kaip reikia“. 
Jam atsakydamas, tarė plačiai pagarsėjęs šlubasis: 
„Žemės laikytojau tvirts, Poseidone, neliepk tu man šito. 
Žinomas daikts: už niekšus — ir užtikrinims nieko nevertas. 
Kokiu būdu aš galėč prieš dievus nuo tave paieškoti, 
Jeigu Arejas, iš kilpų ištrūkęs, mokėt nenorėtų?“ 

Jam atsakydams, tarė kratytojas žemės galingas: 

„Jeigu paleistas Arejas pabėgs ir mokėt nenorės tau,: 
Pats aš tau viską apsiimu tąkart už jį užmokėti“. 

Jam atsakydams, tarė plačiai pagarsėjęs šlubasis: 
„Tavojo žodžio, valdove, nėr kaip ir baisu nepriimti!“ 
Taip sukalbėjus, atleido tinklus tuos Hefaisto gudrybė. 
Tuodu, kaip tik atsileido jų tvirtosios kilpos, iš lovos 
Šoko vikriai ir tuojau iš akių susirinkusių dingo. 
Dievas Arejas nuskrido į mylimą Frigiją savo, 

O auksaplaukė Kiprida, šypsodama meiliai, į Kiprą. 
Buvo ten gojuje Pafo senoviška josios šventykla. 
Šviesios Charitės tenai ją išmaudė ir kūną jos šventą 
Dailiai įtrynė dangaus tepalais, kur dievai vien vartoja; 
Rūbą užvilko jai naują stebėtino grožio, skaistumo. 
Taip tai dainavo stebėtinas mylimas dainius Faiakų. 
Džiaugės širdyj' Odisejus, sėdėdams būryje Faiakų. 
Vyrų garsių jūrininkų, mylėtojų irklų ilgųjų. 

Čion Alkinojas įsakė Halijui ir Laodamantui 

Žaislą parodyt, kuriam juos praviršinti nieks negalėjo: 
Svaidinį margą raudoną, dėl jųdviejų tyčia pasiūtą 
Rankdarbio didžio Polibo; jie — viens užsivertęs padangėn 
Svaidinį krintant atgal, dar ant oro, pašokęs į aukštą, 


„ Už debesų, kur šešėlius. praplatina, sviedė, o kitas, 


Svaidinį krintant atgal, dar ant oro, pašokęs į aukštą, 
Stverdavo, kojomis žemės nesiekdamas. Taip pasirodę 
Svaidinio mėtymu, šuoliais aukštais, vikrumu, jie pradėjo 
Šokti ant vietos lygiosios visų mūs' penėtojos žemės. 
Dailiai sutardami, trypė jaunikiai, kiti prisidėjo, 

Kur iš šalies pirm žiūrėjo: bildėjimas kilo didžiausias. 
Tarė linksmai Odisejus dievaitiškas tad Alkinojui: 

„O, Alkinojau, karaliau, plačiam pagarsėjęs pasaulyj'! 
Tiesa sakei tu, kad jūsų šokėjai geriausi ant svieto. 

Savo matau akimis: man ir dyvas ir baimė žiūrėti“, 
Tokius jam tarus žodžius, Alkinojui graudu pasidarė. 
Savo mylėtojams irklų Faiakams jis pratarė balsiai: 
„Vadai Faiakų ir jų patarėjai protingi, klausykit! 

Svečias išrodo man vyras protingas: už tai mums reikėtų 
Dovanas jam, kaip keleiviui ir svečiui kad prider, sudėti. 
Dvylika mūsų šalyj' kunigaikščių galingų valdovų. 

Aš tai jau tryliktas, pats galingiausias. Tegul gi kiekvienas 
Atneša jam viršutinįjį rūbą geriausį ir minkštą, 

Skaistų chitoną, taipogi ir aukso talantą nuo savęs. 

Viską greičiau pristatykim, kad svečias, turėdamas rankoj', 
Linksmas į pokylį mūsų galėtų ateiti ir sėsti. 

Tugi, Eurijale, žodžiais turi paaiškint ir duoti 

Dovaną jam nuo savęs, kad nemandagų žodį tarei jam“. 
Taip Alkinojas pasakė. Visi su jo žodžiais sutiko. 

Siuntė skelbiką kiekvienas, kad dovaną jojo atneštų. 

Savo valdovui aukštam atsakydams, Eurijalas tarė: 

„O, Alkinojau karaliau, plačiam pagarsėjęs pasaulyj'! 

Tuo ats'prašysiu aš svečio, kaip tu man liepi padaryti. 
Duosiu aš jam dovanoms savo kardą varinį su kotu 
Gryno sidabro, nauja makštimi dar iš kaulo dramblinio. 
Svečiui turės jis išrodyt nemaža ko vertas koks niekas“. 
Taip pakalbėjęs, jisai Odisejui sudėjo ant rankų 

Kardą, sidabrais dabintą, ir žodį sparnuotą jam tarė: 
„Tėve — keleivi! Nerūstauk, kad žodis išspruko man kvailas. 
Lai jį sau vėjas pagavęs kur neša toliausiai nuo mūsų. 
Dievas teduoda tau pačią greičiau pamatyt ir tėvynę, 
Grįžus savuosius draugus susitikti, kurių išsiilgai“. 

Jam atsakydams, tarė protings Odisejus didvyris: 
„Sveikas paliksi globoje dievų, mano drauge, ir niekad 
Kardo tu šio negedauk, nesigėdėk, manęs atsiprašęs“. 
Taip jam atsakęs, per petį užsisvėrė kardą varinį. 

Saulė jau leidos. Jau suneštos dovanos buvo visokios. 
Jas paskubėjo skelbikai gabent į namus Alkinojo, 

Ten Alkinojo karaliaus vaikai, jas priėmę, sustatė 

Motinai savo garbiajai, idant sutvarkytų, kaip reikiant. 
Pats Alkinojas, svečius atsivedęs į skambantį rūmą, 
Dailiai visus susodino į aukštuosius tekintus sostus. 
Tąkart jisai atsiliepdams, Aretei godotinai tarė: 

„Duok čion, žmona, kuogražiausiai apkaustytą skrynią geriausią, 
Ten tu nuo mūsų įdėk švarų rūbą ir švelnų chitoną. 
Sagoną liepk pastatyt ant ugnies ir užkaitinti vandens: 

Lai išsimaudęs ir viską tvarkoje sudėtą pamatęs, | 
Dovanas savo visas, ką Faiakai padorūs jam davė, 
Linksmas svetys mūs' sėdėdamas pokylyj, dainiaus klausysis. 
Jam nuo savęs dovanosiu aš dar kuogražiausį ąsotį, 
Gražų, auksinį: mane atsimindams, tegul sau kas dieną, 

Savo namuose jis Dzeusui garbėn ir dievaičiams ragauja“. 
Taip jam pasakius, Aretė tuojau paliepimą tarnaitėms 
Davė, kad sagoną didį statyt ant trikojo greičiausiai. 

Tuoj jos trikojį pastatė varinį ir ugnį sukūrė, 

Sagoną pilną pripylė vandens ir atsinešė malkų. 

Sagono pilvą užliejo liepsna ir vanduo ėmė kaisti. 

Svečiui Aretė, atnešdinus skrynią gražiausią, sudėjo 
Dovanas brangias visas ir rūbus ir jo auksą, ką gavo 


„ Jis iš Faiakų. Nuo savęs pridėjo chitoną ir rūbą. 


Tvarką padariusi, tarė jinai Odisejui karaliui: 

„Dangtį jau pats tu uždėk ir tvirtai jį pririški, kad kartais 
Tau kas kelionėje ko nepavogtų, kuomet tu, gulėdams, 
Saldųjį miegą miegosi, įsėdęs į juodąjį laivą“. 

Jos Odisejus paklausęs, nelaimių prityręs, netrukdams, 
Dangtį uždėjo ir, virvėmis skrynią aprišęs, padarė 
Mazgą supainiotą mitrų, kurio jis išmoko nuo Kirkės. 
Greitai namų užveizdėtoja jį pavadino maudyklėn, 

Kad atsigautų sustyrusis kūnas pirtyje šiltoje. 
Maudymas šiltas n'apsakomą suteikė širdžiai smagumą. 
Buvo seniai to netekęs, kaip tik jis apleido Kalipsą, 
Deivę gražkasę namuos", kur jį laikė, kaip kokį dievaitį. 
Baigusios prausti, tarnaitės jam kūną alyvoms įtrynė, 
Rūbaą minkščiausį ir švarų ir marškinius baltus užvilko. 
Grįžęs iš maudymo, jis pas svečių vėl į pokylį sėdos 
Čion Nausikaja, gražybe dievaičiams prilygus, stovėjo 
Salės krašte šaly stulpo, kurs laikė lubas išdabintas. 
Didžiai stebėjos jinai, Odisejų šį kartą pamačius. 

Jam jinai, kreipdamos, tarė žodžius šiuos sparnuotus maloniai: 
„Sveikas, keleivi! Kuomet tik pagrįši tėvynėn, žiūrėki 
Manęs tenai neužmirški: daviau aš tau pirmą pagalbą“. 
Jai atsakydamas, tarė prityręs gudrus Odisejus: 

„O, Nausikaja, dukter Alkinojo karaliaus garsiausio! 
Jeigu man Heros perkūnvaldys vyras Kronidas pavelys 
Grįžti namon ir tą brangią apvaikščioti dieną laimingą, 
Savo maldose "tave, kaipo dievą, atminsiu kas dieną; 
Tau esu kaltas ant amžių: davei tu man pirmą pagalbą“. 
Taip jai atsakęs, jisai atsisėdo šalyj' Alkinojo 

Mėsą svečiams jau pradėjo dalinti ir vyną atliešė. 

Jau ir skelbikas atėjo už rankos garbinguoju dainium 

Vedins aklu, čion visų numylėtu karštai Demodoku. 

Ji pasodino jis tarpe svečių šaly stulpo į sostą. 

Takart gudrus Odisejus, skelbiką pašaukęs pas savęs, 
Gabalą didį atpjovė (o sau pasiliko daugiau dar) 

Šerno baltilčio mėsos nugarinės riebiosios ir tarė: 

„Gabalą šitą, skelbike, nunešk Demodokui, tevalgo. 

Myliu be galo aš jį, nors ir liūdesys širdį man spaudžia. 
Žemės gyventojai žmonės visi juk dainius kuolabiausiai 
Gerbia ir myli, nes įkvepia mūzos dainas jiems į širdį: 
Tarpe kitų juos išrinko žmonių ir išaukštino mūzos“. 

Taip jisai tarė. Skelbikas, netrukdamas, mėsą paėmęs, 
Nunešė ir Demodokui padėjo. Ansai, apturėjęs, 

Džiaugės širdyj'. O svečiai prie padėto jiems rankomis siekė. 
Valgio ir vyno savyje gerai apgesinus jau norą, 

Kreipdamas į Demodoką, gudrus Odisejus prabilo: 

„Aš, Demodokai, tave už kitus trumpaamžingus žmones 
Daug pagodoju labiau: tave mūza ar pats gal Apollons 

Yr pamokinę, nes viską dainuoji teisingai, lyg buvęs 

Trojoj' plačioj': ką Achajai ten nuveikė, ką nukentėjo. 

Lyg būtum matęs tai pats, ar iš buvusio smulkiai išklausęs. 
Meldžiams, dabar padainuok, kaip arklys buvo medžio padirbtas. 
Arklį padarė Epejas, pamokytas deivės Atenos. 

Jį Odisejus paskui per gudrybę tvirtovėn Trojenų 

Įvedė pilną žmonių, kurie tad Ilioną sugriovė. 

Jeigu, kaip buvę, teisingai galėsi tu man padainuoti — 

Visad visiems aš sakysiu žmonėms, jog tik dievo mokinams, 
Sudedi savo dainas tu, garbingas dievaitiškas dainiau“. 
Taip jisai tarė, o dainius, dievaičio pamokomas, dainą 
Gražią pradėjo nuo to, kaip Achajai, susėdę į savo 

Karo laivus pašarvuotus ir nudavę grįžtą Helladon, 

Ugnį paleido stovykloje savo, tuo tarpu palikę 

Trojos laukuos" Odisejų garbingą ir vyrus geriausius, 
Arklio medinio paslėpę viduj'. O Trojenai į pilį 

Arklį tą patys įtraukė ir, jį pasistatę, aplinkui 

Didelį ginčą pakėlė, kaip reikia su juo pasielgti. 

Nuomonės trys ten tarp jų pasirodė. Pirmiausia — kad reikia 
Žudančio kardo spėka sukapoti tą medžio stovylą. 

Antra — kad reikia užvežus nuversti nuo tvirtovės viršūnės; 
Trečia — kad reikią palikti dievams ant garbės atminimui. 
Trečiąją nuomonę jųjų daugumas sutiko priimti; 

Buvo lemta jiems dievų amžinųjų, galų-gale, žūti, 

Kaip tik i pilį įves jie tą didžiojo arklio stovylą. 

Ten, mat, turėjo sėdėt pasislėpę geriausi Danajų, 

Žūtį ir prapultį Trojai prisiekę ir tam pasišventę. 

Dainius toliau padainavo, kaip pilį išgriovė Achajai, 

Lauk išsiveržę iš arklio vidaus, kaip iš tamsiojo urvo; 
Žudę kiekvienas kitaip ir be gailesčio pilį turtingą; 

Kaip Odisejus, atbėgęs pas rūmą garsaus Deifobo, 

Lygiai Arejas baisus, o su juo Menelajas karalius, 

Baisią skerdynę padarę, nes drąsą — dainavo taip dainius — 
Suteikė jiedum kovoje šviesakė dievaitė Atena. 

Dainius tą viską gražiai apdainavęs, begal sugraudino 

Širdį gudraus Odisejaus: jam ašaros veidą užpylė. 

Lygiai taip verkia žmona, kuomet sužeistą vyrą pribėgus 
Žūstantį vargšą kovoje baisioje ties vartų tvirtovės, 

Kur jisai stengiasi, žūnant ir alpstant, savim ji pridengus, 
Klykia graudžiai, o jo priešai iš visur durtuvais ir kardais 
Bado pečius ir krūtinę, o moterį vargšę suėmę, 

Veda nelaisvėn, kad vargą kentėtų ir skausmą be galo: 

Jai tolimoje verguvėj' skruostų raudonumas nublunka. 

Taip Odisejui iš skausmo per skruostus jo ašaros bėgo. 
Ašarų jo nepamatė nė vienas, tiktai Alkinojas 

Vienas, patėmijęs, viską suprato: šalyje sėdėdams 

Svečio jis savo, dūsavimą gavo girdėti ir verksmą. 

Tuoj jis Faiakams garsiems irklininkams pradėjo sakyti: 
„Manęs meldžiu paklausyti, Faiakų vadai ir didžiūnai! 
Reikia sakyt Demodokui, kad liautųs kanklius jis garsingus 
Skambinęs: čion ne visiems maloni pasirodo daina jo: 

Vos tik pradėjome vaišes ir dangiškas dainius pradėjo 
Dainą dainuoti -— svetys mūsų verkia, neliaudams. Matyti, 
Skausmas didžiausias jam spaudžia krūtinę ir širdį pripildo. 
Dainius tegul susilaiko: norėč, kad galėtų linksmai sau 
Vaišintis šičia visi: ir mes vaišiadaviai ir keleivis. 

Bus tai visiems mums smagiausiai, už tai, kad tam svečiui mes 
Esam prirengę seniai jau, ko reikia kelionei: jau visos [viską 

Dovanos suneštos jam, kurias suteikėm mes iš malonės. 
Vargšas keleivis yr mums — kam dievai yra širdį suteikę, 
Mažne kaip brolis brangus... O dabar pasakyk tu, neslėpdams 
Savo gudrybėj, ko klausiu tave: malonu atvirumas. 

Vardą mums savo pranešk, pasakyk mums, kaip tėvas ir močia, 
Tavo tėvynėj' gyveną draugai — kaip vardu tave šaukė? 

Nėra žmogaus juk bevardžio visai, nei turtuolio, nei vargšo: 
Vos tik užgimsta žmogus — jam gimdytojai paskiria vardą. 
Kraštą ir tautą ir pilį, iš kur esi kilęs, sakyk mums: 

Laivas kad mūsų žinotų, kur vežti tave jam priseina. 

Nes ant Faiakų laivų, nemanyk, kad tai būt vairininkai; 
Vairo visai neieškok, kokį turi laivai kitataučių 

Patys numano laivai jūrininkų ir mintį ir norą, 

Patys suranda ir pilį žmonių ir sodybas derlingas, 

Bėga per jūrių gelmes, debesyj' pasislėpę miglotam, 

Baimės neturi nuskęsti ar prapultį kokią sutikti. 

Vieną tik kartą girdėjau, kaip tėvas manas Nausitojas 

Sakė, kad pykstąs ant mūs' Poseidonas, kad mes visą svietą 
Drąsiai vežiojam, kur prašo. Jis sakė, žadąs Poseidonas 
Laivą mūs", grįžtant namon, sudaužyti miglotoje jūroj', 

Pilį paskui mūs' atskirti nuo jūros su dideliu kalnu. 

Taip mums senelis pasakė... Bet kas sužinos, ar išpildys 
Dievas grūmojimą savo, ar teiksis nepildęs praleisti? ... 
Vis tai — šventa jo valia! O tu mums pasakyk tikrą tiesą, 
Kur tu klajojai po jūrą, kokias tu šalis esi matęs, 

Kokius ten žmones radai, begyvenant sodžiuose ir pilys'? 
Ar jie pikti, nedori kokie tau pasirodė, ar, gal būt, 

Vyrai teisingi, svetingi ir dievo įsakymus pildą? 

Mums pasakyk, ko verki ir raudoji graudingai, klausydams 
Kovas Trojenų, Danajų, taipog Iliono žuvimą? 

Jiems juk dievai buvo lėmę tą vargą ir prapultį piktą, 

Vardas kad jųjų skambėtų ainiams garbingose dainose. 
Tavo, tur būt, giminių kas yra Ilione pražuvęs: 

Žentas brangus, arba uošvis, kurie artimiausi priseina 

Mums po trijų giminių, ką iš vieno jau kraujo ir lizdo. 

Arba gal draugas — paguoda širdies kuobrangiausia: už brolį 
Tankiai brangiau būna draugas, protingas varge patarėjas“. 

Odisejus pasipasakoja Alkinojui. Kiklopų šalis 


Jam atsakydamas, tarė gudrus Odisejus didvyris: 

„O, Alkinojau, karaliau, plačiai pagarsėjęs pasaulyj'! 
Tiesa, malonu klausyti be rūpesčio esančiam dainiaus 
Tokio, kaip šitas, kurs savo balsu gal dievaičiui prilygtų. 
Aš negalėč sumanyti jau nieko pasaulyj smagesnio, 

Kaip kad smagu yr regėti linksmybę visoje šalyje: 

Vaišės visuose namuose ir klausosi dainių garsiųjų, 

Dailiai apsėdę ilguosius skobnius, kurie linksta nuo valgių. 
Vynadaviai gi tuo tarpu, pasemdami, vyną tik pilsto.... 
Aš tai manau, kad mūs širdžiai geresnio jau reginio nėra, 
Bet tu paklausei manęs apie mano vargus ir nelaimes, 

Dar aš labiau kad pradėčiau dejuoti ir verkti iš nauja... 
Ką gi pirma, ką paskui, ką ant galo turiu pasakyti? 
Daug, mat, be galo vargų man yr davę dievai Uraniečiai. 
Vardą pirmiausiai aš savo apreiškiu, idant jūs žinotut: 
Jeigu išvengsiu dienos prapulties aš, tai būsiu jums draugas, 
Nors ir toli begyvendams nuo jūsų: esmi Odisejus, 

Tėvo Laerto sūnus: aš visokia gudrybe žmonėse 

Jau pagarsėjau seniai ir garbė mano dangų pasiekė. 
Mano tėvynė — šviesioji Itakė; tenai kalnas 

Neritas, girioms apaugęs gražus, o aplinkui daugybė 

Dar yr salų, netolimos nuo viena kitos, apgyventų: 

Čion ir Dulichijas, Samas ir miško prižėlęs Dzakintas. 
Mūsų Itakė žema ir jūroje gul vakaruose, 

Kitos gi salos arčiau prie aušros ir saulėtekio šviesai. 
Žemė Itakės menka, akmeninga, bet vyrai ten drąsūs. 

Aš už Itakę ik šiol nemačiau malonesnio dar krašto: 
Ilgąmet laikė mane susigavus Kalipsa dievaitė 

Savo uoliniam rūme, užsigeidus, kad vyru jai būčiau; 

Kirkė taip pat susigavusi laikė, Ajajos valdovė: 

Geidė ir troško, kad likčiau jos vyru. Vienok mano širdį 
Perveikti jos negalėjo krūtinėj', nes nėra meilesnio 

Daikto už gimtąją šalį ir tėvus, nors tu kuogeriausiai 

Ir turtingai pragyventi galėtum toli nuo tėvynės. 

Jeigu liepi, tai ir savo grįžimą vargingą apreikšiu, 

Kokį man teikėsi duoti Kronidas, keliaujant iš Trojos. 
Vėjas mumus su laivais mūs' į žemę Kikonų iš Trojos 
Nunešė. Pilį Kikonų Ismarą išgriovėm; pačius juos 
Išmušėm. Jųjų žmonas ir turtus padalinom tarp savęs 
Taip, kad tarp mūsų nebūtų nė vieno negavusio grobio. 

Aš tad savuosius meldžiau, kad greičiausiai iš šičia pabėgus. 
Bepročiai! manęs tuomet nepaklausė — girtauti pradėjo: 
Gyvulius, jaučius sau kreivaragius, kreivakojus jie skerdės, 
Pakraštyj jūrių puotaudami... Žinią Kikonai pajūrio | 
Davė Kikonams kitiems, kur gyveno kalnuose ir buvo 
Daug galingesnė tauta ir skaitlinga: mokėjo raiti jie 
Drąsiai kariauti taip pat, kaip pėsti. Jų daugybė atvyko: 
Tiek, kiek pavasarį matom gėlių mes ir lapų ant medžių. 
Rytą anksti pasirodė ir tuoj mes supratom, kad Dzeusas 
Baisų likimą yra mums parengęs ir aibę nelaimių. 

Stoję į eilę, pradėjom kovoti netol nuo laivyno. 
Variogaliais mes durtuvais viens kitą įnirtę ten badėm. 
Saulė kol kilo aukštyn ir diena kol šviesioji žibėjo, 

Toliai mes, gindamies, laikėmės drūčiai, nors sunku tai buvo. 
Bet kaip tik saulė palinko ant jaučių atkinkymo laiko, 
Takart Kikonai, priveikę, palaužė drąsuolius Achajus: 
Žuvo iš laivo kiekvieno po šešetą vyrų šarvuotų. 

Mes gi kiti beištrūkom vargiai nuo mirties ir žuvimo. 
Plaukėm tolyn, nusiminę širdyj, nors gyvybę išnešę, 

Vyrų geriausių netekę. O aš atsistumti nuo kranto 

Toliai neleidau laivams, koliai triskart kiekvieną mes draugą 
Žuvusį žemėj Kikonų nepagerbėm, garsiai pašaukę. 

Mūsų laivams debesų varinėtojas Dzeusas užleido 

Piktą Boreją audringą, sumaišiusį dangų su jūra. 

Stojo tamsiausia naktis, o laivai mūsų, rausdami nosims, 
Nardė bangose; būres jų audros neapsakomos spėkos 
Triskart, keturkart sudraskė, įtempusios vėjo galybę. 
Mes paskubėjom surinkti būres ir į laivą sudėti, 

Patys tuo tarpu irklais į nebtolimą žemę mes kopėm'. 
Kranto pasiekę, mes dvi ten dieni ir nakti išsitiesę, 
Sopulio didžio suspausti, gulėjom, nuliūdę, pavargę. 

Bet kaip tik trečią mums dieną pagimdė Aušra raudonplaukė, 
Vėl mes laivuose sustatėm stiebus ir būres vėl užtraukėm. 
Patys susėdom atgal, o laivus vairininkai ir vėjas 

Vedė tolyn. Laimingai jau mes būtume grįžę tėvynėn, 
Jeigu nebūtų sraunusis vanduo ir Borejas piktasis 

Mus, kad norėjom aplenkti Maleją, išmušę iš kelio. 
Mūsų laivus nuo Kiteros nuplovė ant kelio klaidingo. 
Vėl mus devynias dienas, lyg pasiutusi, vėjai nešiojo 

Jūroj žuvingoj. Dienoj dešimtoje išlipom ant kranto 
Žemės taikių Lotofagų, gėlių kurie maistą tik valgo. 
Krantan išlipę ir vandenio gėlo suradę, pradėjom 

Valgį gamintis, ties savo laivu sukūrę sau ugnį. 

Sočiai pavalgę, kaip reikia, ir gardžiojo vyno užgėrę, 

Mes tarp draugų kelius vyrus paskyrėm, kad ėję ištirtų, 
Kas čion do žmonės gyvena tokie ir maitinasi duona? 

Du mes parinkom draugu, o trečiasis jiems buvo skelbikas. 
Jie nukeliavo, netrukę, atrado taikius Lotofagus. 

Tie Lotofagai draugams nesumanė mažiausio ko bloga. 
Davė tik jiems paragauti jie lotos saldžiausiojo vaisiaus. 
Valgęs to vaisiaus, saldesnio už medų, kiekvienas užmiršta 
Grįžti atgal arba duoti nors žinią saviesiems; tik geidžia 
Likt Lotofaguose, valgyti lotos, tėvynę užmiršęs. 

Aš juos visus, atsivilkęs pas laivo ir verkiančius graudžiai, 
Drūčiai prie suolų pririšti liepiau, o draugams mylimiesiems 
Greitai liepiau į laivus susisėsti greituosius ir irtis | 
Greit nuo to krašto baisaus, kad kuris jųjų lotos užvalgęs, 
Tėviškėn grįžt neužmirštų. Susėdę draugai mūs" į eilę, 
Vandenį pilką irklais vėl kapoti, bematant, pradėjo. 

Vėl mes pradėjom keliauti nuliūdusia širdžia krūtinėj. 
Žemėn Kiklopų bedievių didingų atvykome tąkart. 

Jie iš dievų amžinųjų malonės gėrybių pertekę: 

Niekad nesėja, nė aria — jiems auga nesėta, nearta. 
Miežiai, kviečiai ir vaisingasis vynmedis, kekėms apkibęs 
Vynuogių. Dzeuso lietus ten palaimintas viską augina. 
Patys Kiklopai neturi vyrijų įstatymo jokio. 

Jie sau gyven atskirai tarpu kalnų, uoliniuose urvuos' 

Vien su pačia ir vaikais, o kaimynų nenori žinoti. 

Priešais jų žemę — visai nepertoli — sala yr didoka, 
Medžiais apaugus, graži. Ir daugybę ožkų ten miškinių. 

Tų tenai žingsniai nebaido žmonių, kur medžiodami, vargsta, 
Šunį vedžiojas, klajoja po mišką ir laipioja kalnais. 

Nėra ganyklų tenai ir nematosi dirvų išartų: 

Ištisą metą nearta, nesėta sau žemė ten guli. 

Trūksta žmonių, nes gyvena ten vien memekuojančios ožkos. 
Laivų gražiai nudažytų Kiklopai nemoka statyti: 

Žemėj jų nėra galvočių, laivus kur statydami, vargsta, 
Lygūs kad būtų, drūti, kad kraštus svetimuosius galėtų, 
Jūrias prabėgę, pasiekti — tankiausiai taip lankosi žmonės 
Vienas pas kitą. Kiklopai ir savąją salą galėtų 

Puikiai išdirbti. Nėra ji bloga, nes ten viskas užauga. 

Pievos netoli nuo jūros pilkosios krantų nuolaidųjų | 
Drėgnos ir minkštos žaliuoja. O vynmedis augtų ant kalnų. 
Dirvų lygių ten priplėštum: javai kuopuikiausi 

Visad į laiką galėtų derėti, nes žemė trąšiausia. 

Atsiautą radome gerą laivams, kurioj mums nereikėjo 

Rišti laivų, arba inkarą sunkųjį mesti į dugną. 

Laivą užteko prie kranto pastačius — vanduo nejudėjo. 
Gal čia stovėt, kol keliauti prireiks laivininkams, ar vėjas, 
Jųjų kelionei pritinkąs, nekils jų laivams į pagalbą. 

Atsiautos tosios gale vandenėlio šviesiausio šaltinis 

Jūron atbėga iš kalno išgriuvusio šlaito. Aplinkui 

Popelių medžiai suaugę. I tokį tai uostą pataikėm: 

Įvedė mus per tamsybes nakties palankusis dievaitis. 
Nieko kitaip mes nebūtume matę: migla kuogiliausia 

Buvo aplinkui laivų, nesimatė mėnulio danguose, 

Mes akimis negalėjom regėti salos ir matyti 

Vandens bangų, kurios bėgo ant kranto, kol tik nepristojom. 
Krantą priplaukę, nuleidom būres nuo laivų apginkluotų. 
Patys išlipom ant žemės čion pakraščio jūros miglotos. 

Snausti pradėjom, belaukdami dangiškos Aušros išauštant. 
Vos tik pakilo migloje užgimus Aušra raudonpirštė, 

Tuoj mes pasklidom po salą, kad viską gerai apžiūrėtum. 
Nimfės gi dukros aigidvaldžio Dzeuso, nuo kalnų vėjuotų 
Būrį ožkų mums atbaidė, kad maisto gardaus mes turėtum. 
Greitai kreivuosius lankus ir lengvąsias ragotines stvėrę, 
Mes trims būriais susiskyrę, pradėjom medžioklę saloje. 
Dievas mums suteikė laimę didžiausią, nes dvylika buvo 
Mano laivų, ir kiekvieno jų daliai išėjo, dalinant, 

Lygiai devynios ožkų. O draugai man paskyrė dar dešimt. 
Visa tą dieną, ik saulė nusleido, linksmai mes puotavom, 
Valgėme mėsą, susėdę, ir gardųjį vyną girsnojom. 

Dar mūs' laivuose netrūko mums vyno raudono: turėjom 
Daug mes dar jo, nemažai pasiėmę ąsočių kiekvienas, 

Pilį garbingąją, šventą Ismarą Kikonų išplėšę. 

Žemėj Kiklopų — nes buvo netol ji — mes matėme aiškiai 
Dūmus; pačius juos girdėjome šaukiant ir ožkas jų bliaujant. 
Saulė kuomet užsileido, ir apėmė viską tamsybė, 

Drūčiai sumigom visi mes ant ūžiančio pakraščio jūrių. 

Vos tik pakilo migloje užgimus Aušra raudonpirštė, 

Aš, suvadinęs vyriją, visiems susirinkus, kalbėjau: 


„Jūs čion visi pasiliksit, draugai mylimieji — aš vienas 


Savo laivu, su savaisiais draugais pabandysiu ištirti, 
Kas ten do žmonės gyvena? Ar pykčio pilni, neteisingi 
Žvėrys, nežiną teisybės, ar vaišingi vyrai dievoti“. 

Taip jiems pasakęs, į laivą įsėdau, draugams savo liepęs 
Sėsti ir prieraišas laivo atleisti. Jie greitai susėdo. 

Laivą atstūmė nuo kranto, visi už irklų nusitvėrė, 
Dailiai sutardami, savo irklais išvien vandenį kirto. 
Artimo kranto tos žemės Kiklopo be vargo pasiekę, 
Tuoj' mes pamatėm pajūryje didelį urvą išgriautą 
Aukštojo kalno pašonėj, apaugusio laurų medeliais. 
Buvo smulkiųjų galvijų naktinė stovykla toj vietoj: 
Ožkos ir avys, mat, čion nakvodavo naktį visuomet. 
Kiemas plačiausias prieš urvą uolomis aptvertas ten matės; 
Tarpe uolų ąžuolai tamsialapiai ir pušys siūbavo. 

Šičia gyveno baisiausia baidyklė — žmogus, kuris ganė 
Vienas savus galvijus, nusivaręs į tolimą pievą. 

Jis su kitais nebendravo ir jokios tiesos nežinojo. 

Tikras baidyklė stebėtins, į valgančią duoną žmogystę 
Nepanašus, tik labai ir greičiau į apgriuvusio kalno 
Aštrią viršūnę, kur krūmais apžėlus', kitų tarpe stūksoj. 
Savo draugams įsakiau pasilikti prie laivo ant kranto. 
Pats su savim pasiėmęs geriausiųjų dvylika vyrų, 
Vedinas jais nuėjau, ožio kailio maišelį paėmęs 

Vyno stipraus, kurį buvo man davęs Euanto Maronas, 
Žynys Apollono, Ismaro pilies globėjo galingo. 

Žyniui Maronui, jo žmonai ir vaikui, gododami stovį, 

Mes nepadarėm skriaudos. Žaliame jisai gojuj gyveno 
Foibo Apollono dievo. Tad suteikė dovaną man jis: 
Davė man aukso pilniausius septynis talantus ir taurę 
Didžią gryniausio sidabro; paskui man dar dvylika vyno, 
Gryno visai ne atliešto didžiausių ąsočių. Gėrimas 

Buvo tai dangiškas. Niekas namie iš tarnaičių to vyno 
Nė nežinojo, kad yr'. Tik jis vienas, žmona ir šeimininkė. 
Geriant tą vyną, raudoną ir gardų, kaip medų, mes visad 
Maišėme dvidešimts vandens dalių ir tuomet iš taurelių 
Kvapas n'apsakomai kilo gardus: negalėdavo niekas 

Jo neragavęs iškęsti. Tai tokio aš vyno pripylęs 

Ožkailį maišą nemažą, nešiausi ir krepšą su valgiais. 
Jautė iš kalno jautrioji širdis, jog baidyklę biauriausią, 
Tvirtą ir piktą, kaip žvėrį, sutiksim, beširdį, begėdį. 
Greitai atvykom į urvą. Viduj' jo neradom. Jis ganė 
Savo galvijų būrius, nusivaręs į žaliąją pievą. 

Urvan įėję, stebėdamies visko, pradėjom žvalgytis. 
Krepšai prikrauti pilni buvo sūrių, o užgardžiuos' bliovė 
Gražūs mažyčiai gėriukai, ožkiukai, užtverti skyriomis: 
Kur senesni, kur mažyčiai, o kur vidutiniai. O pienas 
Induos' didžiuose stovėjo supiltas — puodynės' ir viedruos'. 
Milžtuvės kelios stovėjo, kuriosna jis milždavo pieną. 


Sūrių krūvas susiėmę, sugrįžę, paskui galvijus tuos 
Sau susigintum pas laivo ir plauktum greičiau iš to krašto. 
Aš netikau paklausyti, o tai būt geriausiai, mat, buvę. 


„ Jo aš norėjau sulaukt, turėdamas dovanas brangias. | 


Bet ne ant džiaugsmo draugams mano jis pasirodė sugrįžęs. 


(dl: 


220. 


223. 


250. 


235, 


240, 


245. 


250. 


DEVINTOJI GIESMĖ 119 


Ugnį tuotarp susikūrę, dievams paaukavę, užkandom 

Sūrių, iš krepšų paėmę, ir laukėm pareisiant Kiklopą, 

Kurs ganyklose teb'buvo. Jis naštą baisiausiąja medžių, 
Grįždams, atsinešė sau susikurti tam vakarui ugniai. 
Bloškęs ją žemėn prie urvo angos, subildėjo jis baisiai. 
Baimės pagauti, mes puolėm į kerčią toliausią to urvo. 

Tuoj susivarė į vidų jis kaimenę savo skaitlingą, 

Milždamas savo avis ir ožkas, o tekius už angos jis 

Liko kieme. Apsiruošęs ir bandą, kaip reikiant, paskirstęs, 
Akmenį didelį baisiai pakėlęs nuo žemės, užstatė 

Angą to urvo. Akmens negalėję būt dvidešimt dvejets 
Ratų dviašių drūčiausių iš vietos pavežti: tai tokią 

Uolą didžiausią užstatė jis vietoje durų angoje. 

Sėdęs, pradėjo jis milžti avis, memekuojančias ožkas. 
Milžo paeiliai jis jas, o pamilžęs, prileisdavo gėrą. 

Pieno primilžtojo pusę užraugęs, paliko jis sūriui, 

Antrą gi pusę supylė į puodus sau gert vakarienei. 

Ruošą pabaigęs, jisai rūpestingai sau ugnį sukūrė. 

Mus prie šviesos tad pamatė ir klausti mus rūsčiai pradėjo: 
„Jūs kas do žmonės, ateiviai? Kur plaukiat keliu vandenyno? 
Ar su kokiais reikalais, ar gal taip jūs sau bastotės jūroj, 
Lygiai plėšikai kokie, kurie bastos; nebrangina savo 
Žmonės galvos tie, o kitiems jie daugybę pridaro nelaimių“. 
Taip jisai tarė. O mums sudrebėjo krūtinėse širdys. 

Mes išsigandome balso rūstaus ir pačios tos baidyklės. 

Vis gi aš jam atsakydams, tariau, pats drebėdams iš baimės: 
„Esam iš Trojos užklydę net šičia mes vyrai Achajai. 

Vėjai visoki nešiodami jūroje, mus čion atvarė. 

Geisdami grįžti namon, mes, paklydę iš tikrojo kelio, 

Šičia patekome: Dzeusas, matyti, yra taip nulėmęs. 

Esam kareiviai visi Agamemnono didžio Atreido, 

Vado tautų, kurio dangų garbė jau pasiekė aukščiausi: 
Tokią jis priveikė pilį ir tiek išteriojo jis priešų! 

Puolam prie tavo mes kelių ir meldžiam, kad vaišingas būtum 
Ir kad suteiktumei dovanas mums, kokios prider, atleisdams. 
Dievo bijok, meldžiamasai: mes esam maldautojai tavo. 
Dzeusas, užstovas keleivių ir jų apgynėjas, visuomet 

Dorą keleivį maloniai užstoja jisai ir palydi“. 


255. 


260. 


265. 


270. 


275. 


280. 


285. 


290. 


120 HOMERO ODISSEJA 


Taip aš tariau. O jisai, kraugerys beširdingas, atsakė: 
„Kvailas esi tu, keleivi ar, tiesa, ištolo atvykęs, 

Jei man liepi pabijoti dievų arba juosius pagerbti. 

Reik tau žinoti, Kiklopai aigidvaldžio Dzeuso nepaiso. 

Lyg kaip kitų amžinai laimingųjų dievų, nes mes patys 
Daug drūtesni ir už juos: nei tavęs, nei draugų aš tavųjų, 
Dzeuso bausmės išsigandęs, nuo savęs gyvų neišleisiu, 
Jeigu to pats nenorėsiu. Geriau pasakyk man tuojau čia, 
Kur tavo laivas tvirtasis, kuriuomi čion atplaukėt', stovi? 
Ar jis toli, ar arti pasiliko? Man reik žinoti!“ | 
Taip jis, teiraudamos, tarė, bet žinantį daug neapgavo. 
Jam atsakydams, pradėjau gudriausiais aš žodžiais meluoti: 
„Mums Poseidonas, kratytojas žemės, sutriuškino laivą. 
Bloškė jis mus ant uolos netoli čion nuo kranto jūs žemės, 
Ties atsikišusio kalno, skeveldras gi nunešė vilnys. 

Aš tik su jais, šit, keliais išsigelbėjom, jūroj nežuvę “. 
Taip jam kalbėjau, o jis, kraugerys beširdingas, nė žodžio 
Man neatsakęs, pašoko staigiai, galingomis rankomis 
Stvėrė po draugą ir trenkė į žemę, kaip kokiu šunyčiu: 
Smegenys jųjų ištiško ir sutepė žemę aplinkui. 

Juos, sukapojęs dalims, pasidarė jis sau vakarienę. 

Rijo jis juos, kaip liūtas, kalnuose užaugęs, nelikdams 
Nieko: nei kaulų, nei jų vidurių, nei mėsos. Baisenybę 
Tokią pamatę, mes ištiesėm, klykdami, šaukdamies Dzeuso, 
Savo į dangų rankas. Ir suspaudė mums dvasią silpnybė. 
Didelį pilvą Kiklopas prikimšęs žmogienos, užgėrė 

Pieno saldaus, o paskui išsitiesęs sau tarpe avelių, 

Greitai užmigo. Pradėjau aš savo širdyje mąstyti: 

Aštrųjį kardą nuo šono ištraukęs, prieit prie Kiklopo 

Jam juo krūtinę perverti toj vietoj, kur kepenos yra. 
Kit'ką tuotarp atsiminęs, nuleidau iškeltą jau ranką: 

Būt mums reikėję čionai neišvengiamai žūti urve tam. 
Būtume mes neįstengę atstumt nuo angos to baisiausio 
Didžio akmens, kur uždėjo iš vakaro guldams Kiklopas. 
Taip ir turėjom, raudodami, laukti Aušros pasirodant. 
Vos tik užšvito užgimus migloje Aušra raudonpirštė, 

Vėl susikūrė sau ugnį Kiklopas ir milžti pradėjo 

Savo riebiąsias ožkas ir avis jis ir skirstyti gėrus. 

Darbą pabaigęs, kaip reik, rūpestingai ir vėl nusitvėręs 

Du nelaimingu draugu, pasidarė sau pusrytį baisų. 

Greitai surijęs, išvarė iš urvo kieman jisai bandą, 

Akmenį baisų atkėlęs lengvai. O paskui vėl uždėjo, 

Lygiai kaip uždedam dėžei viršelį. Kaip vėsulas švilpdams, 
Bandą nuvarė į kalnus ganyti Kiklopas. Palikom 

Sopulio, baimės pilni. ' Aš mąsčiau, kaip Kiklopui geriausiai, 
Galima būt atmokėt, kad suteiktų garbės man Atena. 

Toks man sumanyms geriausiai išrodė galėsiąs pavykti: 
Ramstis didžiausias Kiklopo stovėjo urve pagal sieną, 
Žalias dar, medžio alyvos. Jis buvo jį sau parsinešęs 
Lazdai darytis.! Jį galima buvo palygint į stiebą 

Laivo jūrinio nuo dvidešimt irklų, plataus prekininko, 
Galinčio plaukti per jūrių gelmes ir platybes: tai tokio 


„Buvo ilgumo tas ramstis ir storio. Nuo jo atsikirtęs 


Sieksnį, aš padaviau vyrams, nudrožti įsakęs jiems dailiai. 
Greitai jie šitą atliko. Tuomet aš pasmailinau galą. 
Aštrųjį galą paskui mes užgrūdinom, ugnį sukūrę. 

Baslį pritaisę, mes užrausėm jį po mėšlais: jų čion buvo 
Krūvos didžiausios. Draugams tad liepiau, kad išmestų tarp savęs 
Burtą, kuris jų turėtų padėti man akį Kiklopui 

Karštu basliu tuo išdegint, kaip miegas saldusis apims jį. 
Burtą ištraukė tarp jų keturi: tuos pačius aš ir pats būč 
Rinkęs tam reikalui drąsiai. Aš pats prie jų penktas pristojau. 
Vakarą grįžo Kiklopas vilnuotąją bandą priganęs. 

Tuoj' galvijus jis riebius susivarė į platųjį urvą, 

Nieko nelikdams didžiajam kieme: gali būti, žinodams — 
Gal koks dievaitis pamokė. Be vargo lengviausiai užstatęs 
Uolą aną už angos begalinę, jis sėdosi milžti 

Savo avis ir ožkas memekuojančias, gėrus prileisdams 
Žysti močias. O kaip pabaigė darbą ir rūpestį savo, 

Vėl nusitvėręs jis porą draugų, pagamino sau valgį. 

Aš prisiartinęs tąkart prie pačio Kiklopo su vyno 
Tamsiojo pilnu bliūdu, prakalbėjau tam žvėriui baidyklei: 
„Te tau, Kiklope, išgerk mūsų vyno, žmogienos privalgęs. 
Tu pamatysi, kas buvo do vynas laive, kurs paskendo. 

Tau aš jį čėdijau, tardamas rasiąs pas tavęs malonės, 

Kad tu padėtum namon mums sugrįžti... Siunti gi tuo tarpul 

Kas gi, bedievi, po to pas tavęs benorės ir lankytis 
Svetimo svieto? Juk tu apseini be mažiausios teisybės!“ 
Taip jam tariau. Jis paėmęs išgėrė. Patiko jam baisiai 
Mano gėrimas saldus. Ir paprašė, kad duočiau daugiau jam: 

335. „Duok, meldžiamasis, man dar tu ir vardą sakyki man savo 
Tuoj, kad galėčiau paskirti tau dovaną mielą ir brangią. 
Tiesa, Kiklopuose uždera vynas, nes žemė derlinga, 
Dzeuso lietus ją palaisto, bet niekad nebūna jis tokis: 
Jūsų — ambrozijos tikrą ir nektaro turi gardumą“. 

340. Taip jisai tarė. O aš jam tuojau antrą bliūdą pripyliau. 
Triskart jam pyliau, atnešdams, ir triskart jis, beprotis, gėrė. 
Bet kad Kiklopui jau vynas užtemdino protą ir širdį, 
Tąkart pradėjau kalbėti jam žodžiais meiliais, apgaulingais: 
„Klausi, Kiklopai, tu vardo garbingojo mano. Tuojau aš 

345. Tau pasakysiu. Galėsi suteikti man dovaną savo. 
Pats tu žadėjai. Vardu esu Niekas. Nieku ir vadino 
Motina mano ir tėvas, Nieku ir draugai tebvadina“. 
Taip jam tariau. O jis man, kraugerys kietaširdis, atsakė: 
„Nieke! Tave paskutinį suėsiu, draugus tavo baigęs... 

350. Juos — tai pirmiau. Tas tebūn dovana nuo manęs tau už vyną“. 
Baigęs atsakymą, griuvo jisai aukštininkas ir galvą 
Biauriai užvertęs ir kaklą storiausį išpūtęs, pradėjo 
Knarkti, nes miegas, perveikiantis viską, baidyklę pargriovė. 
Jam iš nasrų ėmė plūst' vėmalais ir mėsa ir tas vynas: 

355. Vemti jį vertė žmogienos pririjus ir vyno prigėrus. 
Tąkart ištraukiau aš baslį iš mėšlo krūvos dideliausios, 
Kaitinti galą pradėjau, o žodžiais tik drąsinau vyrus, 
Kartais kad kurs, išsigandęs, mane reikale neapleistų. 
Greitai baslys tas įkaitęs ugnyje jau degti pradėjo, 

360. Nes, nors ir žalio dar būdamas medžio, jau ėmė žibėti. 
Tąkart ištraukęs aš jį iš ugnies, priėjau prie Kiklopo. 
Savo draugus sustačiau iš šalių, nusitvėrė jie baslį, 
Smeigėm staiga mes Kiklopui į akį; iš virš nusitvėręs 
Baslį, aš sukti pradėjau. Kaip meisteris rąstą laivynui 

365. Gręžia grąžtu, ir jo grąžtas, net zirzdamas, gręžias į medį, 
Lygiai taip mes jo akyje tą degantį baslį, sukibę, 
Sukom vikriai, o ištryškusis kraujas nuo karščio tik čirškė. 
Jam ir blakstienas visai ir jo antakį karštis nuplikė. 

Akiai išsprogus, jos šaknys pašuto giliausios nuo karščio. 
Lygiai kalvis kad nukalęs ar didelį kirvį ar kaplį, 

Meta šaltan vandenin baisiai čirškiantį, geisdams užgrūdyt 
— Taip jis, mat, gelžiai priduoda tvirtumo — Kiklopo akis taip 
Lygiai čirškėjo aplinkui įkaitinto smailiojo baslio. 

Baisiai subliuvo jisai, net ir uolos aplink sudrebėjo. 

Mes gi nuo jo nubėgiojom į urvo kerčias tolimiausias. 

Baslį jisai iš akies tuoj' išrovė pasruvusį krauju, 

Trenkė į šalį, pasiutęs iš skausmo. Jo rėksmą Kiklopai 

Gavo išgirsti kiti, kur gyveno su juo kaimynystėj, 

Urvuos miškuotų kalnų antvėjingų, kaip jis, su galvijais. 
Rėkiant išgirdę, ūmai iš visų jie šalių susirinko. 

Stoję prieš urvą, jie klausė, ko reikia, kad šitaip jis rėkia: 
„Kas gi tau taip, Polifem, pasidarė negera, kad bliauji 

Patį vidūnakt ir mus, štai, visus tu iš miego prikėlei? 

Gal būt tau kas iš žmonių čion per prievartą gyvulius atim? 
Gal tave nori kas patį užmušti spėka ar gudrybe?“ 

Jiems atsiliepdams iš urvo, galings Polifemas atsakė: 

„Mano draugai! Mane Niekas gudrybe čion žudo, ne spėka“. 
Tad atsakydami, žodžiais sparnuotais kaimynai jam tarė: 
„Jei tave vieną čion esantį Niekas, sakai tu, nežudo, 

Ligą gi duoda mums Dzeusas visagalis ir to neišvengsi, 
Melskis geriausiai tu tėvui savam Poseidonui karaliui“. 
Taip jie pasakė, nueidami gulti. Juokiaus aš širdyje, 

Kaip man pavyko apgaut juos vardu tuo, gudriai sumanytu. 
Sunkiai dejuodams Kiklopas ir sopulį baisų kentėdams, 
Rankoms apčiupęs tą uolą, nuo durų nukėlė į šalį. 

Pats atsisėdo jis tarpe angos sau, rankom išsiskėtęs: 
Padaras kvailas tikėjos sugausiąs kurį mus išeinant 

Tarpe galvijų, nes manė, kad aš neišmanėlis paikas. 

Aš gi tuo tarpu mąsčiau, kaip čia būtų geriausiai padarius, 
Kaip čia išgelbėt draugų man gyvybę ir galvą išnešti. 

Daug įvairiausių sumanymų sukos galvoje ir minčių ... 
Artinos galas tuotarp neišvengiams baisus. Pasirodė 
Tokis man būdas geriausias. Tarp jo avinų tenai buvo 
Daugel tokių atsiganiusių , tankiomis vilnoms ilgiausioms, 
Tų aš parinkęs stambiausius, suraišiojau tykiai vytelėms 
Minkštojo karklo tvirtoms, ant kurių baisenybė Kiklopas 

Naktį gulėdavo. Avinus jungiau po tris: vidurinis 

Žmogų turėjo po pilvu išnešti, kraštiniai užstoti 

Nešamą taip, kad Kiklopas užčiupti, graibydamas negautų. 
Tokiu būdu tokie trys avinai vieną žmogų tik nešė. 

Pats aš ištrūkau kitaip: pas Kiklopą ten buvo didžiulis 
Avinas drūtas, toli už kitus galvijus jo stambesnis. 

Jam įsikibęs rankom į pašones ir pats įsivėlęs 

Jo papilvėje į vilnas, laikiausi kantriai ir drūčiausiai. 

Taip mes vargingai dūsaudami, laukėme Aušrą išauštant. 
Vos tik užgimus migloje užšvito Aušra raudonpirštė, 

Ėmė tuomet į ganyklą galvijai jo veržtis pritvinkę: 

Bliovė avelės ir ožkos nemilžtos kerčiose užtvertos. 

Plyšo speniai jų nuo pieno. O jų šeimininkas, baisiausį 
Sopulį kęsdams, galvijų savų čiupinėjo, praeinant, 
Nugaras vien. Jisai, būdamas kvailas, nė to nesuprato, 

Kas po krūtinių avių jo vilnotų ten paslėpta buvo. 

Avins didžiulis į angą atėjo beveik paskutinis. 

Žingsnį jo sunkino vilnos jo gausios ir aš gudragalvis. 

Jį čiupinėdams kalbėjo galings Polifemas graudingai: 
„Avine mano brangiausias! Kodėl išeini tu iš urvo 

Pats paskutinis? Juk niekad nebūdavo pirm, kad tu tai 
Liktumeis kur nuo kitų: visuomet tu juk, būdavo, pirmas 
Pradedi pievoj' ganytis, pašiodams žydinčią žolę. 
Žingsniais plačiais tu žingsniuodamas, pirmas nueidavai gerti. 
Pirms ir namon iš ganyklų pareidavai, vakarui temstant. 
Šiandien tik tu paskutinis ... Gal būti, gailiesi tu savo 
Pono akies pagadintos, kuriąją žmogus man išdūrė 
Vakar su savo prakeiktais draugais, mane vynu apgirdęs — 
Niekas prakeiktas! .. Sakau, neištrūko jis giltinės rankų. 

O, kad tai tu tik kalbėti mokėtum, tu man pasakytum, 

Kur jisai slepias nuo mano rūstybės: jo smegens tuojau aš 
Šič ištaškyčiau po urvą, ištižtų jis, trenkus į žemę: 

Būtų man širdžiai lengviau nors tą sopulį baisų kentėti, | 
Kokį man Niekas padarė, tas menkas žmogutis prakeiktas“. 
Taip pakalbėjęs, atleido nuo savęs jis aviną savo. 

Kiek nuo angos pasitraukęs, paleidau aš aviną savo. 
Greitai paleidau draugus. Galvijus plonakojus geriausius 
Sau atsiskyrę, į laivą nus'varėm. Be galo nudžiugo 

Mūs" išsiilgę draugai, kad pavyko kuriems išsigelbėt. 
Žuvusių ėmė raudoti, bet aš nepavelijau, ženklą 

Duodams, pamerkdams akims, kad greičiausiai vilnotąją bandą 
Laivan suimtų ir plauktų, netrukdami, greitai į jūrą. 

Tai kuo greičiausiai išpildę, sušokę į laivą, irklus jie 

Stvėrę į ranką, susėdę į eilę, pradėjo kapoti 

Vandenį pilką. Kuomet atsitolinom tiek, kad galėtum 
Šaukiančio balsą girdėti, pradėjau Kiklopą aš keikti: 
„Silpno, Kiklope, žmogaus neišpuolė draugus savo urve 
Ryti, per prievartą juos susigavus. Bedievi prakeiktas! 

Pats užsitraukei ant savęs tu bausmę darbais nelabaisiais: 
Savo name išdrįsai ne pagerbti, o ėsti keleivį. 

Dzeusas už tai ir kiti tau dievai atmokėjo dabar, štai!“ 

Taip jam šaukiau. O jisai begaliniai, išgirdęs, įsiuto. 
Bloškė į mus jis nulaužęs viršūnę nuo uolos kuodidžiausios. 
Mažne pataikė į nosį jis juodojo laivo (tetrūko 

Tiek, kiek yr vairo rankenos ilgumas, pataikint kaip reikia). 
Bangos putodamos, šoko stulpais, kaip uola ta įkrito. 

Laivą mūs' bangos pagavusios ėmė varyti į kraštą. 

Aš, nusitvėręs į ranką ilgiausiąją kartį, nuo kranto 

Vos atsistumti surojau, draugus gi aš raginau drūčiai 

Gult ant irklų, jiems su galva pamojęs, kad kaip tik ištrūkus 
Vėl iš nelaimės naujosios. O jie, prisikirsdami yrės. 

Vėl, vos tik mes nusivarėm į dukart tolesnį atstumą, 

Vėl aš Kiklopą prakalbinau. Stabdė draugai, apipuolę; 
Verkdami meldė visi, kad nustočiau daugiau užkabinęs. 
„Beproti! Liaukis! Kad siutini tą žmogų baisų, laukinį? 
Mat, jisai uolą į jūrą nubloškęs, parvarė mūs' laivą 

Vėl į pat krantą atgal... Tu matai, kad mes galą čion gausim! 
Teigu išgirs tavo balsą ar žodį, sutriuškins tikriausiai 

Mums jis ir galvas ir laivą, uola marmorine pataikęs, 

Aštrią atlaužęs; matai gi, kokiomis į mus jisai laido!“ 

Taip jie kalbėjo, bet mano širdies jie drąsios nepabaidė. 

Vėl aš įpykęs be galo širdyje, pradėjau jam šaukti: 
„Jeigu paklaustų, Kiklope, tavęs kas žmonių trumpaamžių, 
Kaip tu akies nebtekai, pasakyk tu: ją man Odisejus, 

Pilių griovėjas, Laerto sūnus iš Itakės, išdūrė“. 

Taip jam šaukiau, o Kiklopas, sunkiai sudejavęs, atsakė: 

„Dejos! Dabar išsipildė ant manęs sena pranašystė. 


Buvo tarp mūsų senovėj godojamas pranašas tikras 
Telems, Eurimo sūnus, ir jisai, pranašaudamas neklydo. 
Tarpe Kiklopų jisai susilaukė senatvės ir mirė. 

Jis buvo sakęs, kad man tai kadaise turės atsitikti, 

Jog Odisejaus ranka būk užtemdins akies mano šviesą. 
Aš tik maniau, jog tai bus tik galingas ir milžinas vyras. 
Baisiai atrodąs, spėkų begalinių pertekęs ir tvirtas... 
Šičia gi menkas, nususęs ir silpnas žmogutis, netikęs 

Akį išdūrė vienintelę mano, apgirdęs vynu pirm. 

Visgi sugrįžk, Odisejau, atgal, aš tau dovaną duosiu: 
Aš išmaldausiu tau gerą grįžimą nuo savojo tėvo; 

Žemės kratytojas man, Poisedonas, juk tėvu priseina. 

Aš, mat, sūnus jo: jisai, kad tik teiksis, galės mano akiai 
Šviesą atgal sugrąžinti, o kits to negali nė vienas 

Nei tarp dievų laimingųjų, nei tarpe žmonių trumpaamžių“. 
Taip jis kalbėjo, o aš, atsakydams jam, šitaip atšoviau: 
„O, kad tik aš taip galėčiau tikrai tau išplėšti iš krūtinės 
Šunišką tavąją sielą, idant pragaran ją pasiųsčiau, 

Kaip kad tikrai, kad akies negalės tau grąžint Poseidonas“. 
Taip pasakiau. Ir, iškėlęs rankas jis į dangų daugžvaigždį, 
Melsti pradėjo ir šauktis kratytojo žemės galingo: 

„Teikis mane, Poseidone, laikytojau žemės, išgirsti! 
Jeigu sūnum priseinu tau, o tu — mano tėvas galingas, 
Taip padaryk tu, kad pilių griovėjas, nedors Odisejus, 
Seno Laerto sūnus iš Itakės, namon nebsugrįžtų. 

Bet jeigu lemta dievų jam yra pamatyti namuose 

Savo draugus ir gentainius, pagrįžus į tėvišką žemę — 

Lai tad vėliausiai pagrįžta, draugų šitų savo nebtekęs, 
Svetimo krašto laivu, ir atranda namuose nelaimių“. 

Taip jisai, melsdamas, šaukė ir mėlynplaukis išgirdo. 

Vėl paskui uolą pagriebęs ir daug dar didesnę už pirmą, 
Leido galinga ranka į tolybę, ir krito uola jo | 

Visiškai mažne prie galo mūs' juodojo laivo: tetrūko 
Tiek, kaip ant vairo rankenos ilgumo, prilėkti tai uolai. 
Bangos, putodamos, šoko stulpais, kaip uola ta įkrito. 
Bangos sukilusios laivą nuplovė tolyn nuo Kiklopo. 
Grįžus atgal mums į salą, kur mūsų laivai apginkluoti 

Laukė, stovėdami atsiautoj, mūsų draugai gi aplinkui 
Verkė ir laukė, susėdę, kuomet mes pagrįšim pas jųjų. 
Šičia atplaukę, išlipom ant kranto ir laivą ištraukėm. 
Bandą Kiklopo išvarę iš laivo ant kranto, mes lygiai 

Ją pasdalinom tarp savęs, kad nieks be dalies nepaliktų. 
Aviną patį didžiulį draugai gražiaauliai vienam man 
Skyrė, dalindami bandą. O aš jį Kronidui Zevesui*), 
Viešpačių viešpačiui, aukai sudeginau pakraštyj jūros. 
Jis mano auką priimt nesiteikė, blogą sumanęs: 

Mano draugus išžudyti brangiuosius ir mano laivyną. 
Taip mes čion ištisą dieną, ik saulei visai nusileidžiant, 
Linksmūs puotavome, valgėme mėsą ir gėrėme vyną. 
Sugulėm miego ant kranto banguojančios ūžiančios jūros. 
Vos tik užmigus, prašvito Aušra raudonpirštė, 

Savo draugams įsakiau, kad netrukdami sėstų laivuosna, 


"Plaukt iš tų vietų tolyn. Susilipę, laivuosna susėdo 


Jie į eiles prie irklų ir pradėjo kapoti jie pilką 

Vandenį jūrių irklais sau, sutardami dailiai tarp savęs. 
Plaukėm iš čia mes šalin su nuliūdusia širdžia krūtinėj“, 
Patys išvengę mirties, bet draugų kuogeriausių netekę. 





*) Dzeusui. 

Dešimtoji giesmė (4) 


Apie Ajolą, Laistrigonus ir Kirkę 


Mes į Ajolijos salą atvykom. Sūnus Hippotado 

Šičia Ajolas gyveno, dievų amžinų numylėtas. 

Plokščia Ajolo sala plūduriuoja sau jūrių platybėj. 
Vario ji siena aplinkui aptverta, krantai gi uoliniai. 
Dvylika sau užaugino vaikų tas Ajolas karalius: 

Dukrų — šešias ir šešis vaikinus neregėto gražumo. 

Savo dukras tas sūnums jis už moteris davė gyventi. 

Jie aplink mylimą tėvą ir močią visi susispietę, 

Puikiai gyveno. Ten tūkstančiai valgių visokių prikrauta, 
Rūmai ir kiemas Ajolo platusis pakvipę gardžiausiai 

Valgių visokių kvapais. Prasilinksminę dieną už skobnių, 
Naktį jie ilsias, šaly mylimųjų pačių atsigulę 

Tekintos' lovos', minkštais audeklais ir kilimais paklotos'. 
Tokio valdovo laimingo pasiekėme rūmą turtingą. 
Mėnesio laiką Ajolas mus vaišino, noriai klausydams 
Trojos žūties, mūs' vargų ir Achajų drąsuolių grįžimo. 

Visa aš jiems teisingiausiai turėjau smulkiai apsakyti. 

Tik, kad pradėjau maldauti ir tankiai primint', kad atleistų, 
Man to Ajols neužgynė, pakėlė dar man išleistuves. 

Davė ant kelio jis jaučio devynmečio kailį nulupęs: 

Jis į tą kailį uždarė, audringuosius vėjus sugavęs — 

Ti, mat, Kronionas buvo paskyręs lyg užvaizdu vėjams, 
Ar sustabdyti kurį, ar sukelti — kuomet kaip panori. 
Laivan įdėjo jis juos man, virvyte užrišęs sidabro, 

Baisiai tvirtai, kad nė trupučio jie prasiveržt negalėtų. 
Man gi jis leido Dzefirą malonų lydėti tėvynėn, 

Mūsų laivus ir mumis pavaryti per jūrias. Nebuvo 
Lemta vienok mums pagrįžti: per savo kvailumą pražuvom'. 

Lygiai devynias dienas ir naktis mes sau plaukėm ramiausiai, 
O dešimtoje išvydom krantus mylimosios tėvynės. 

Matėm jau ugnį kūrenant ant kranto nebtolimo žemės. 
Takart mane užkamuotą saldusis jau perveikė miegas. 
Visą, mat, laiką aš saugojau laivo ėjimą ir vairo. 

Niekam draugų to užleist nenorėjau, kad tik kuogreičiausiai 
Grįžti galėtum tėvynėn. Draugai, man užmigus, tarp savęs 
Ėmė kalbėti, kad aukso vežuos ir sidabro aš maišą, 

Ką man Ajolas, sūnus Hippotado, suteikęs, išleisdams. 
Šitaip jie vienas kitam iš pavydo kalbėjo bepročiai: 

„Dėjos. Dėl ko tai visur ir visiems malonus jis tik vienas, 
Kokio tik svieto jis tautą ar pilį, ar šalį aplanko? 

Daug jis iš Trojos sau vežas gėrybių brangių neregėtų, 
Gavęs dalion ... O tuo tarpu ir mes tokią pačią kelionę 
Sunkią išvargę, pagrįžtam tuščiomi, štai, rankom tėvynėn. 
Štai, ir Ajolas prikrovė jam gero, be galo mylėdams .... 
Vyrai! Greičiau pažiūrėkime, kas čia jo yra maiše tam“, 
Kiek čionai aukso brangaus, kiek sidabro šviesaus čion prikraus 
Taip jie kalbėjo. Blogasis sumanymas vargšams patiko.  [ta?“ 
Maišą atrišo, o vėjai, pro jųjų rankas sau išsprukę, 

Audrą sukėlė ir graudžiai pravirkusius žmones nuvarė 

Vėl nuo tėvynės krantų. Atsibudęs aš pats nebžinojau, 

Kas bedaryt? Ar į jūrą man šokus, sau galo ieškoti, 

Ar, nors ir tai nukentėjus, palikti dar tarpe gyvųjų? 

Aš išlaikiau. Susisupęs i apsiaustą savo, gulėjau 

Laivo dugne. O audra mumus blaškė. Ant galo, atvarė 

Vėl prie Ajolo salos. Ir draugai visi verkė, nuliūdę. 
Krantan išlipę, suradę vandens, pasidarėme valgio. 

Alkį nutildęs ir savo troškimą užgesęs, skelbiką 

Aš parinkau ir dar vieną pasiėmiau draugą, kad eitų 
Rūman Ajolo šviesaus. Ir atradom, kaip visad, puotaujant, 
Gret su savąja žmona ir vaikais numylėtais krūvoje. 

Rūman įžengę ir slenkstį perlipę, sėdom ant žemės. 

Jie, mus pamatę, nustebo širdyje ir klausti pradėjo: 

„Kaip, Odisejau, galėjai atgal tu pas mūsų sugrįžti? 

Gal nelabasis dievaitis sumaišė kelionėj tau protą? 

Mes gi išleidom tave, kaip tik prider, idant tu galėtum 

Grįžti į tėviškę savo, į savo namus ar kitur kur?“ 


23. 


80. 


85. 


90. 


95. 


100. 


DEŠIMTOJI GIESMĖ 


131 


Taip jie kalbėjo, o aš atsakiau su nuliūdusia širdžia: 

„ŽZūstu per savo draugus nedoruosius ir miegą nelemtą. 

Jūs pagailėkit nelaimėj manęs, juk ant to jūs galingi?“ 

Taip aš kalbėjau, tikėdamas žodžiais graudžiais juos suminkšs 
Nieks neatsakė man nieko. Tik tėvas pasakė man rūsčiai: [tint. 
„Laukan! Apleisk mano salą, žmogau nedoriausias, prakeiktas 
Tarpe visų dar gyvųjų žmonių: susidėti neprider 

Man su tokiuo — nei priimt, nei lydėti neprider/ man žmogų, 
Kurs amžiniesiems dievams įkyrėjęs, kaip aiškiai matau aš. 
Laukan! Matau, kad dievams nusidėjęs, papuolei tu šičia“. 
Taip jis išbaręs, išvarė mane apsiverkusį laukan. 

Plaukėm iš šičia tolyn su nuliūdusia širdžia krūtinėj. 

Vyrai pavargo, beirdamies sunkiai, vienok visi matė, 

Jog tai per savo kaltybę nustoję galingos pagalbos. 
Plaukėm šešias mes dienas ir naktis. Septintoje pamatėm 

Pilį daugvarčią ir aukštąjį Lamą, Laistrigonų žemėj'. 

Šičia piemuo, parvarydamas bandą, jau šaukia, kad kitas 
Savo varytų į lauką: nesnaudantis vyras galėtų 

Dvigubą algą pelnyti, ganydamas jaučius per naktį, 

Dieną gi baltas avis su ožkomis. Mat, šičia arčiausiai 

Takas dienos ir nakties susieina tarp savęs pasauly? 

Mes čion į uostą jų puikų sau drąsiai laivus susivarėm. 
Uostas tas buvo aplinkui, kaip siena, uoloms apstatytas, 

Dvi gi aukščiausi ir staigi uoli ten viena pagal kitą, 

Juosta vandens tik praskirtos, stovėjo angoje to uosto, 
Likdamos kelią neplatų į uostą laivams tik išplaukti. 

Savo juoduosius laivus mano vyrai suvarė į uostą. 

Greit juos sustatė, surišo, nes ten negalėjo sukilti 

Bangos, nei didžios, nei mažos, visad tenai būdavo tyku. 

Aš tiktai viens, savo laivą sustabdęs prieš uosto to angą, 
Pakraštyj jį pririšau prie akmens, išsikišusio aukšto. 

Pats užlipau ant aukščiausios uolos ir pradėjau žvalgytis. 
Niekur nebuvo matytis nei jokio žmogaus, nei galvijo. 
Dūmą tik teko matyti, kurs kilo toli kur nuo žemės. 
Nutariau siųsti draugus, kad ištirtų, nuėję į vietą, 

Kas ten do žmonės gyvena, maitindamies duona ant žemės. 
Du aš paskyriau tarp vyrų, jiems trečią skelbiką pridavęs. 
Jie, atsiskyrę, nuėjo ir greitai atrado jie kelią 

Kietą ir lygų, kuriuo važinėjama būta į pilį 

Malkos iš miško. Sutiko arti jau pas miestą merginą, 
Ėjusią semti vandens sau, galingąją dukrą karaliaus 
Laistrigonų Antifato. Ji ėjo kaip tik į šaltinį, 

Šviesų ir srauną Artaką, iš kur visi vandenį sėmė. 
Klausti pradėjo merginą, kas yra valdovas to krašto? 
Toj mergina jiems parodė tėvų savo namą turtingą. 
Vos tik į namą draugai mūs' įėjo, pamatė jie žmoną, 
Baisią ir didžią, kaip kalno viršūnę, ir jos išsigando. 
Šitoj". surikusi baisiai, tuojau Antifatą patraukė, 

Savąjį vyrą, kursai mūs" draugams prapuolimą sumanė: 
Staigiai nutvėręs jų vieną, iš jo pasidarė sau valgį. 
Likusiu du tik, greičiausiai pabėgę, parvyko pas mūsų. 
Pats Antifatas pilyje didžiausią tuoj riksmą sukėlė 
Tūkstančiai greit Laistrigonų galingų subėgo iš visur. 
Jie nepanašūs į žmones — labiau į baisiuosius gigantus. 
Tuoj, ant uolų pasilipę, daužyti laivus mūs" pradėjo 
Luitais uolų. Neapsakomas trukšmas laivuose pakilo: 
Žūstančių vyrų šauksmai ir traškėjims laivų suaižytų. 
Mūsų draugus, ką užmušo ir ką pasigauti galėjo, 

Lygu žuvis, Laistrigonai suvarstė iešmais ir i pilį 
Nunešė sau tie žmogėdros pietums. O tuo tarpu kaip uoste 
Žuvo draugai uždarytame, aš, išsitraukęs nuo šono 
Aštrųjį kardą, tuojau nukapojau virves savo laivo. 
Greitai draugams įsakiau užsigult ant irklų, jei tik nori 


„ Kaip išsisukt nuo mirties. Jie paklausė, pabūgę žuvimo. 


Laivas manasis, stebuklais pro aukštas uolas beišsprukęs, 
Vienas iš uosto ištrūko. Kiti amžinai ten pražuvo. 
Patys išvengę mirties, bet draugų kuogeriausių netekę. 
Greitai Ajajos mes salą užtikom. O šičia gyveno 

Kirkė, gražplaukė dievaitė, sesuo piktaminčio Ajeto. 
Jiedu abudu gimdytu Persejos, dukters Okeano. 

Tėvu abudum prisieina jiem Helijas, duodantis šviesą. 
Tyliai priplaukę prie kranto salos tos uolingos, į uostą 
Stačiai pataikėme gerą: tur būti, pagelbėjo dievas. 
Krantan išlipę, mes porą dienų ir nakčių pragulėjom, 
Baisiai nusilpę iš vargo ir sielvarto, dvasioj' nupuolę. 

Bet kaip tik trečią mums atvedė dieną Aušra raudonplaukė, 
Paėmiau aš mano kardą ir ietį į ranką, norėdams 
Eiti žvalgytis ant kranto uolingo, idant sužinočiau 
Darbą žmonių, ar jų balsą išgirsč. Užlipau ant uolos aš. 
Dūmą tuojau pamačiau aš nuo plačkelio žemės pakilstant. 
Kilo iš Kirkės jis rūmų, kur buvo už miško lapuoto. 
Tąkart galvoti pradėjau ten eiti ir viską ištirti. 
Bet pasirodė, bemąstant, geriau, kad sugrįžčiau prie laivo 
Greitojo savo pietų pasirūpint draugams pagaminti, 
O po pietų jau nusiųsti kurį jų dalykui ištirti. 
Grįžtant artyn man prie laivo, gražiai nudažyto, kažin koks 
Doras dievaitis manęs pasigailo vargingo apleisto: 
Briedį didžiausi plačragį pasiųsdams man stačiai ant kelio. 
Bėgo jisai iš miškinės ganyklos į upę sau gerti: 
Saulės kaitra begalinė jį buvo, mat, baisiai įveikus. 
Jam aš, išbėgant ant kelio, ragotine pervėriau šoną 
Ties nugara netoli ir ragotinė kiaurai išlindo. 
Krito ant žemės, subliovęs, ir dvasią, netrukęs, išleido. 
Koja primynęs, išroviau ragotinę briedžiui iš šono. 

emėn numetęs tą ginklą, pradėjau vytelių aš rinkti. 
Daug jų pririnkęs, aš, dailiai susukdamas, virvę nuo sieksnio 
Kokio ilgumo nupyniau. Su ja surišau tad aš kojas | 
Žvėrio sunkaus, o paskui užsivertęs ant savęs, aš sunkiai 
Grįžti prie riestojo laivo pradėjau, ragotine remdamos. 
Būčiau kitaip ant pečių nepanešęs: sunkus labai buvo. 
Nuverčiau jį nuo pečių aš, pas juodąjį laivą atnešęs. 
Vyrus prižadinęs, žodžiais tariau maloniais, prakalbėdams: 
„Vyrai! Brangieji draugai! Nenužengsime, nors ir nuliūdę, 
Hado šalin mes anksčiau, negu mūsų diena pažadėta 
Mums neišauš. Tai dabar mes ties greitojo laivo atminkim 
Valgio ir gėrimo, vieton spėkas sau badavimu ardžius“. 
Taip jiems tariau. O jie greitai ant mano tų žodžių pašoko. 
Tuoj išsisiautę, subėgo ant tuščiojo pakraščio jūros, 
Brėdį žiūrėjo, nustebę, nes buvo baisus tai galvijas. 
Juo atsidžiaugę, draugai, sau rankas nusiplovę, pradėjo 
Tiekti iš jo iškilmingus pietus. Pagaminę sau linksmą 
Pokylį, šičia smagiai mes sėdėjom per dieną, ik saulė 
Leistis pradėjo, vis valgėme mėsą ir vyną vis gėrėm. 

Saulei tuotarp nusileidus, užkrito tamsumas ant žemės, 
Sugulėm miego ant kranto banguojančios ūžiančios jūros. 
Vos tik užmigus migloj' pasirodė Aušra raudonpirštė, 

Aš surinkau savo vyrus taryboms ir jiems prakalbėjau: 
„Mano kalbos paklausykite, vyrai, nors baisiai nuliūdę! 
Vyrai! Sunku čion suprasti, kur leidžiasi saulė, kur teka, 
Kur čion mums teikiantis šviesą dievs Helijas leidžias po žemių, 
Kur jisai vėl ant dangaus čion iškilsta. Mes turime šitą 
Svarbų dalyką rimčiausiai išaiškint, ar liekasi mums čion 
Koks išsigelbėjims. Man tai išrodo — nebėra nė jokio! 
Aš užsilipęs buvau ant vėjingosios kalno viršūnės, 

Čion pasirodo sala, iš visur vandenyno apsemta. 

Žemos čia vietos visur. Iš miškų tankumyno aš dūmus 
Kilstant mačiau viduryje salos — tai nuo mūsų netoli“. 
Taip aš kalbėjau. O jiems jų širdelės drebėjo iš baimės. 
Jie Antifato baisaus Laistrigono atsiminė darbus 

Kart ir žmogėdros Kiklopo prakeikto nuožmumą nelemtą. 
Verkti pradėjo graudžiai, ir jiems ašaros biro per skruostus. 
Bet iš verkimo nebuvo mažiausios dalykui pagalbos. 
Pats aš visus gražiaaulius draugus sumaniau padalyti; 
Lygiai atskyręs jų pusę, paskyriau į du juos būriu aš. 
Pirmojo būrio vadu apsirinko mane jie vienbalsiai, 

O Eurilochas dievaitiškas tapo vadu antrame vėl. 

Vario dabintam šalme tuomet burtus pakratę, ištraukėm. 
Burts išsitraukė iš ten Eurilocho didvyrio galingo. 

Jis tuoj išėjo žvalgytis su dvidešimt dvejetą vyrų. 

Verkė draugai, iškeliaudami; mes gi, palikę, raudojom. 
Rado jie linkėj' tarp kalnų miškuotų puikiausį tos Kirkės 
Rūmą, statytą tašytų uolų ant kalnelio aukštoko. 

Rūmas aplinkui apstotas vilkų ir galingųjų liūtų, 

Kalnuos užaugusių: juos sužavėjusi Kirkė suvaldė, 

Vaisto tam tikro uždavusi. Jie ant žmonių nebepuolė, 

Bet juos pamatę, tik uodegas vizgino sau, susitikę; 
Lygiai, kaip šunes, pamatę, kad pons iš pietų jų pagrįžta, 
Uodegas vizgin ir šoka aplinkui, nes gauna likučių — 
Taip tie liūtai ir vilkai tvirtanagiai mūsiškius sutiko. 

Jie išsigando labai, baidykles kraugeringas pamatę. 
Vartuose kiemo gražplaukės dievaitės sustoję, išgirdo 


220. 


222. 


230. 


235, 


240. 


245, 


250. 


DEŠIMTOJI GIESMĖ 133 


Dainą dainuojant gražiausiu balsu ir lyg staklėmis audžiant. 
Audė dievaitė gražiausiąjį audeklą, platų ir minkštą, 
Tokį, koks gali išeiti iš rankų vienų tik dievaičių. 

Tarpe draugų atsiliepęs, prabilo Politas vadovas, 

Mano labiausiai ištirtas ir mylimas draugas. Jis tarė: 
„Vyrai! Viduj' kažin kas tenai, staklės" sėdėdama, audžia, 
Dailiai dainuodama — skamba maloniai čia viskas. 

Ar tai žmona? Ar tai deivė? Paduokime savo mes balsą!“ 
Taip jam patarus, draugai ėmė šaukt, kad audėja išeitų. 
Greitai jinai pasirodė, duris atsidarius šviesiąsias. 

Kvietė vidun. Jie visi, atsargumą užmiršę, suėjo. 

Tik Eurilochas, prajausdamas bloga, paliko už durų. 
Juosius įvedusi, ji susodino ant kėdžių ir sėstų, 

Padavė sūrio, medaus, sumaišyto su miltais miežieniais 

Ir su šviesiuoju Pramnejos“*) vynu, o pati į tą valgį 

Vaisto prakeikto įmaišė, kad savo tėvynę užmirštų. 

Vos tik jiems uždavė vaisto, o jie paragavo, netrukus, 
Savo lazdelę paėmus, išvarė visus kiaulininkan. 

Kiaulių jų galvos pavirto ir balsas; šeriai jiems išdygo; 
Stuomenį kiaulių įgavo, tik protas žmogaus jiems paliko, 
Verkiančius juos ji uždarė, pametus gilių jiems ir kitko 
Ėsti, ką žemknisės kiaulės papratusios ėsti ir mėgsta. 

O Eurilochas parbėgo atgal vėl pas juodąjį laivą 

Greitai pranešti visiems draugų nelaimingo likimo. 

Jis negalėjo nei žodžio ištarti, nors stengėsi baisiai: 

Taip jo suspausta širdis tebebuvo matytos nelaimės. 

Ašarų pilnos jam akys žibėjo, o dvasia pasilpo, 

Perverta skausmo gilaus. Mes visi, jį apstoję, pradėjom 
Klaust ir raminti. Tuomet jis apsakė draugų mūs“ žuvimą: 
„Ėjom, kaip pats mums, šviesus Odisejau, buvai tu įsakęs, 
Per tankumyną miškų ir aikštėje ant kalno atradom 

Rūmą nemažą, o gražų. Prie rūmo priėję, išgirdom 

Kažką dainuojant ir audžiant — lyg moterį kokią, lyg deivę. 
Nutarė balsą paduoti draugai. Audėja tuoj išėjo. 

Greitai -pravėrė šviesias duris ir į vidų mus kvietė. 

Jie, atsargumą užmiršę, paklausė žavėtojos žodžių, 


*) Žiūr. komentarą. 

255. Aš gi lauke palikau ten, bijodams piktų prigavimų. 
Žuvo visi jie tenai, nes jų niekas daugiau nebsirodė. 
Nors aš ilgiausiai, žvalgydamos, laukiau iš ten jų išeinant“. 
Taip jis kalbėjo. Aš kardą varinį, sidabrais dabintą, 
Pasvėriau sau ant peties ir pasiėmiau tamprųjį lanką. 
260. Rankon pasiėmiau ietį ir vesti liepiau Eurilochui 
Tuo pat keliu, kuriuo jis iš tenai su žiniomis parbėgo. 
Jis gi, abiem apkabinęs kelius, man, raudodamas, tarė: 
„Meldžiams, nevesk tu manęs ten su prievarta: noriu palikti 
Šičia: žinau aš tikriausiai, kad pats tu nebgrįši ir nieko 
265. Savo draugams nepadėsi ... Geriausiai, netrukdami, bėkim 
Mes kuogreičiausiai iš čia! Gal išvengsim žuvimo dienos dar“. 
Taip jis kalbėjo. Aš jam atsakydams, išsitariau šitaip: 
„Mano drauge, Eurilochai! Su prievarta tavęs nevesiu. 
Lik tu prie laivo šioj' vietoj ir stiprinkis valgiais ir gėriu. 
270. Vienas aš eisiu. Matai, reikalauja to kruvinas reikals“. 
Taip jam atsakęs, nu'jau sau tolyn aš nuo laivo ir jūros. 
Jau aš buvau besileidžias į šventąją Kirkės pakalnę, 
Kur pastatyti visokių vaistų jos pripildyti rūmai, 
Štai, tik kely čia mane auksalazdis Hermejas sutiko. 
275. Jį pamačiau, į jaunikį panašų, nebtoli nuo rūmų: 
Jam vos pradėjusi dygti minkštutė barzdelė — tai amžius 
Kuomaloniausias yra mūs' gyvenime žemės vargingam. 
Ranką padavęs jis man, prakalbėjo maloniai šypsodams: 
„Vargše! Kur vyksti per kalnus tu vienas, visai nežinodams 
280. Krašto? Draugai jau taviej' uždaryti su kiaulėms pas Kirkę 
Tvartuos' tamsiuose. Tu skubinies juos paliuosuoti, vienok tu 
Pats nebegrįši iš ten, o paliksi anųjų būryje. 
Noriu tave paliuosuot aš ir gelbėt iš bloga: klausyk gi! 
Te! pasiimk tu tą vaistą ir drąsiai keliauk tu pas Kirkę, 
285. Vaistas apgins tave ten nuo baisaus pražuvimo nelemto. 
Aš pasakysiu visas šitos Kirkės blėdingas gudrybes. 
Duos ji tau valgį maišytą ir saldų ir vaisto įdės ten. 
Bet negalės jis įveikti tavęs — nedaleis to manasis, 
Vaistas gerasis, kur duosiu. Klausyk tik tu viso ik galui! 
290. Kaip lazdele tiktai Kirkė užgaus tave savo gražiąja, 
Tuoj" tu nuo šono ištraukęs galingąjį kardą, ant Kirkės 
Pulk, lyg užmušti norėdams. O ji, išsigandus, prašyti 

Ims dovanoti ir patalą siūlyti savo. Nereikia 

Tau nuo dievaitės kratytis: tu tuom paliuosuosi tikriausiai 
Savo draugus ir pačiam sau įgysi dievaitės malonę; 

Reik tik priversti, kad ji tau prisiektų dievaičių didžiąja 
Priesieka, nieko tau bloga daug nebdarysiant', kitaip gi 
Tu nusirėdęs paliksi beginklis ir vyras bejėgis“. 

Taip man išaiškinęs viską, tuoj suteikė Argžudis vaistą. 
Jis jį iš žemės išrovė ir prigimtį jo man apsakė. 

Šaknys jo buvo lyg juodos, o gėlės baltesnės už pieną. 
„Moly“ dievai amžini jį vadina. Žmonėms pavojinga 
Rauti tas vaistas. Dievams amžiniesiems — tai galima viskas. 
Vaistą suteikęs, Hermejas pagrįžo ant aukšto Olimpo. 


„ Aš gi tolyn per salos tos miškus nuėjau sau į rūmą 


Kirkės. Bet daug man, beeinant, dar rūpesčio buvo nemažo. 

Kad atėjau jau pas durų to rūmo gražplaukės dievaitės, 
Padaviau balsą, sustojęs; dievaitė jį greitai išgirdo. 

Tuoj pasirodė, duris man šviesias atidarė ir kvietė 

Eiti vidun. Įėjau aš nuliūdusia širdžia krūtinėj“. 

Tuoj pasodino mane, įsivedus, į auksintą sostą, 

Žibanti visą, o kojoms paremti pastatė kėdelę. 

Tuoj“ man sutaisė gėrimo, kurį „Kikeė“ mes vadinam. 

Ragino gerti, o buvo vaistų ten įmaišius pražūčiai. 

Ėmęs išgėriau. Man nekenkė nieko. Lazdelę paėmus, 

Kirkė užgavo mane ir čia pratarė šiurkštų man žodį: 

„Eik dabar gult su saviškiais draugais kiaulininkan, kaip paršas“. 
Vos tik tą ištarė žodį, aš, tuoj savo aštrųjį kardą 

Stvėręs nuo šono, pripuoliau prie Kirkės, lyg būk nužudysiąs. 
Baisiai suklikusi, puolė po kojų, pradėjo maldauti. 

Melsdama graudžiai, žodžius man dievaitė sparnuotus kalbėjo 
„Kas esi tokis? Iš kur tu? Kame tave žemė gimtinė? 


" Baisiai stebiuos“, kad išgėręs to vaisto, likai tu neįveikts: 


Nieks iš žmonių dar to vaisto nebuvo išlaikęs, net jeigu 

Būt ir negėręs, o tik nors prie lūpų pridėjęs ragauti. 

Tavo krūtinėj', matyti, gelžinė širdis kuotvirčiausia. 

Tu ben' esi Odisejus gudročius, kaip sakė Hermejas 

Man, auksalazdis dievų pasiuntinys, jog vykdams iš Trojos, 
Šičion užplauksi juoduoju laivu. Aš meldžiu įsidėk tu 

Kardą makštin, ir sugulkiva mudu į lovą, kad meilės 

Mudu prityrę, galėtume vienas kitam užtikėti“. 

"Taip ji kalbėjo. Bet jai atsakydamas, šiaip pasakiau aš: 
„Kirke! Kas gali norėti, kad būčiau be laimės ir linksmas? 
Mano draugus juk tu pavertei kiaulėmis rūmuose savo, 


„ Pati mane čion sugavusi, bloga sumanius širdyje, 


Miegaman savo kvieti ir į patalą savo, tur būti, 

Tam tik, kad aš, nusirėdęs, palikčiau ir silpnas ir niekšas. 
Aš iki toliai į patalą tavo negulsiu, kol tu man 

Priesieką baisią dievų neprisieksi, jog nieko man pikta 
Tu nemanai padaryti ir neslepi bloga širdyje“. 

Taip jai tariau. Ir dievaitė man priesieką davė baisiausią. 
Priesieką davus ir viską patvirtinus drūčiai, nuėjom 
Jos miegaman ir į patalą sugulėm josios gražiausį. 
Rūmuos' tuo tarpu sau ruošėsi keturios gražios merginos, 
Kirkės tarnaitės, o buvo jos dukters šaltinių ir upių 
Vandeni traukiančių jūron iš kalnų ir gojų šventųjų. 
Jųjų viena, atsinešus, padėjo ant kėdžių ilgųjų 
Priegalvius minkštus; iš viršaus užklojo kilimą puikiausį; 
Uždengė dar vieną kartą su audeklu drobės ploniausios. 
Atnešė skobni kita, padabintą sidabrais, gražiausį. 
Duoną pastatė ant jojo, sudėtą į krepšį auksinį. 

Vyną, saldesnį už medų, induose su vandeniu maišė 
Kirkės tarnaitė trečia ir sustatė ji aukso taurikes. 

Gi ketvirtoji tarnaitė, atnešusi vandenio tyro, 

Ugnį sukūrė, pastačius trikojį su sagonu vario. 

Kaip tik vanduo sagone, padarytam iš tamsiojo vario, 
Virti pradėjo, jinai jį supylė į vaną ir, šaltu 

Vandeniu jį atlėšiavus, pradėjo man pilt iš palengvo 

Ant nugaros ir pečių ir galvos. Nuvargimas man greitai 
Pra'jo. Nuplovus ir kūną įtrynus aliejais minkštaisiais, 
Užmetė man ant pečių tyrus marškinius, šviesų chitoną. 
Vedė paskui mane sėsti į sostą, sidabrais dabintą, 
Žibantį, šviesų, o kojoms atremti kėdelę pastatė. 
Švento vandens toj' tarnaitė atnešusi aukso ąsotį, 
Rankoms nuplauti prieš valgį užpylė ant bliūdo sidabro. 
Skobnį man priešais pastatė ir duonos padėjo šeimininkė, 
Valgių gausybę pristatė, linksma, jog turėjo ko duoti. 
Valgyti ragino ji, bet tas mano tik širdžiai netiko. 

Aš sau sėdėjau, ką kitą mąstydams ir jausdams širdyje. 


„ Kirkė, pamačius, jog sėdžiu, neliesdamas valgio padėto, 


Drūčiai nuliūdęs, prie manęs priėjus arti, pasiklausė: 
„Ko, Odisejau, taip sėdi, lyg koks nebylys nusiminęs, 
Širdį sau griauždams, o valgio ir gėrio visai neragauji? 
Gal tu bijaisi kokio apgavimo? Nereikia bijoti: 


„ Priesieką tau aš daviau pas dievus kuobaisiausią ir tvirtą“. 


Taip ji man tarė. Aš jai atsakydams į šitą, kalbėjau: 
„Kirke! Pati, meldžiama, pagalvok tu, ar gal padorusis 
Vyras valgiu ir gėrimais linksmai užsiimti, tuo tarpu 
Savo draugus nepaleistus žinodams varge tebeesant? 
Jeigu širdingai mane tu pavaišinti nori, meldžiu aš, 
Mano draugus tu atleiski, kad juos čion matyti galėčiau!“ 
Taip aš tariau, ir iš kambario Kirkė, paėmus lazdelę, 
Greitai išėjo, duris kiaulininko pravėrė ir mano 


Ten uždarytus draugus, ką devynmečiais paršais pavertus 


Buvo dievaitė, paleido. Visi jie sustojo į eilę. 

Patepė juosiuos kiekvieną vaistu jau kitonišku Kirkė. 
Tuoj' jiems prapuolė nuo kūno šeriai, kurie buvo užaugę, 
Piktojo vaisto užgėrus, ko davė galingoji Kirkė. 

Vyrais atgal pasirodė ir dar jaunesniais, negu buvę, 

Daug gražesniais pažiūrėti ir ūgio dar žymiai stambesnio. 
Tuoj jie pažino mane ir kiekvienas man padavė ranką. 
Verkti graudžiausiai pradėjom, net rūmas pradėjo skambėti. 
Gaila pačiai pasidarė dievaitei ir ji man pasakė: 

„Dievo auklėts Odisejau gudrusis, sūnau tu Laerto! 


„ Eik tu pajūrin pas greitojo laivo, kur liko tavieji. 


Laivą pirmiausiai ištraukit ant kranto toliausiai, o daiktus 
Savo ir turtą visokį sudėkit į urvą uolinį. 

Viską aprūpinę, grįžkit, draugai, jūs visi čion pas manęs!“ 
Taip ji kalbėjo. Ir drąsiajai širdžiai tai mano patiko. 
Tuoj nuėjau į pajūrį, į greitojo laivo stovyklą. 

Ten atradau aš brangiuosius draugus, susirūpinus baisiai, 
Ašaras liejant graudžiai ir manęs nebetikinčius grįšiant, 
Lygiai kuomet uždaryti nutraukiami veršiai prie karvių 
Grįžtančių tvartan iš lauko, priėdusių sočiai per dieną, 
Puola sutikti ir laigo aplinkui ir bliauja linksmiausiai, 
Uodegas riesdami, šoka per tvorą, prie motinų veržias — 

Taip ir mane pasitiko draugai, kaip pamatė pagrįžtant. 

Ašarų akys tad jų prisipildė laimingos: jie jautė 

Didelį džiaugsmą širdyj', lyg jie būtų tėvynėn sugrįžę, 

Mūsų uoloton Itakėn, kurioje mes gimę išaugom. 

Graudžiai raudodami, jie man kalbėjo sparnuotaisiais žodžiais: 
„Tau, išauklėtas dievų Odisejau, pagrįžus, nudžiugom, 

Lygiai, kad būtum pagrįžę į mūsų tėvynę Itakę. 

Tik pasakyk mums greičiau apie mūsų draugų pražuvimą“. 
Taip jie kalbėjo. Aš jiems atsakiau tad balsu kuolinksmiausiu: 
„Laivą pirmiausia, draugai, susikibę, užtraukim ant kranto, 
Turtą ir daiktus ir mūsų ginklus mes paslėpkim uolose. 

Darbą pabaigę, visi susirinkę, keliaukime drąsiai 

Savo draugų aplankyti šviesiausiuose rūmuose Kirkės. 

Geria ir valgo jie ten, nes jie visako turi ik sočiai“. 

Taip aš tariau, o jie mano žodžius kuogreičiausiai išpildė. 
Tik Eurilochas man vienas draugus sustabdyti mėgino. 

Juos jis užkalbinęs, tarė sparnuotus žodžius jiems nuo savęs: 
„Bepročiai! Kur jūs sumanėt, savam prapuolimui tikriausiai, 
Eiti į Kirkės prakeiktos namus!? Ar nenorit, kad jus ji 
Kiaulėms paverstų, vilkais arba liūtais, idant josios rūmą 
Saugot turėtumėt. Gal jau užmiršot, kas buvo Kiklopo 

Urve baisiam, kur draugai mūs' nuvyko paskui Odisejaus, 
Bepročio vyro drąsaus, ir per jo beprotystę pražuvo!“ 

Taip Eurilochas kalbėjo, o aš tik širdyje dvejojau, 

Ar ne ištraukus man ilgąjį kardą nuo šono, nukirsti 

Galvą tam priešui, nors buvo jis man ir gentainis netolims. 
Bet užsipuolę draugai maloniais mane žodžiais sulaikė: 
„Dievo auklėtini! Lai Eurilochas, jei leisi, palieka 

Saugoti laivą ant kranto ir daiktus sudėtus uolose. 

Mus gi tu veskis į rūmą šviesiausiąjį Kirkės dievaitės“. 
Ginča pabaigę, nuo jūros nuėjom, ten laivą palikę. 
Bet Eurilochas pas juodojo laivo taip pat nesiliko. 
Sekė paskui jis iš tolo; pabūgo jis mano rūstybės. 
Radome savo draugus ten besėdinčius rūmuose Kirkės. 

Buvo švariai jie visi nusiplovę vanose ir kūną 

Tepalu minkštu ištrynę, švariais marškiniais užsivilkę, 

O ant pečių užsidėję šviesius ir minkštučius chitonus. 

Juos bepuotaujančius radom už skobnių mes rūmuose Kirkės. 

Vieni kitus pasimatę ir viską tarp savęs atminę, 

Verkti pradėjo graudžiai, jog net rūmas pradėjo skambėti. 

Kirkė tuomet prisiartino, deivė galinga, ir tarė: 

„Dievo auklėtas, gudrus Odisejau, Laerto sūnau! jūs 

Verksmo daugiau nebekelkit graudingo. Pati suprantu aš, 

Kiek jūs pakėlėte vargo, klajodami jūroj žuvingoj', 

Kiek dar skausmų jums suteikę ant žemės yra pikti žmonės... 

Viską užmiršę, dabar čion jūs valgykit, gerkite vyną — 

Lai pas'ilsėjus atgys jūs' krūtinės' senoji drąsybė, 

Kokią turėdami jūs pasikėlėt važiuoti į karą 

Iš uolingosios Itakės. Dabar jūs silpni ir nuvargę. 

Nuolat vargingą kelionę minėdami, trūkstat linksmumo: 

Daug, mat, be galo jūs vargo prityrėt' sunkioje kelionėj“. 

Taip ji kalbėjo. O mūsų širdis jos paguodą suprato. 

Ištisą metą po to mes per kiauras dienas ten viešėjom, 

Linksmūs prie skobnių puotaudami, mėsą gardžiausią sau 
[valgėm, 

Vyną gardžiausį ten gėrėm ir laikas nejuntamai bėgo. 

Bet kaip suėjo jau metai ir grįžo atgal tas pats laikas, 

Mėnesiai pra'jo ir dienos nematomai kažkaip prabėgo, 

Takart draugai, pavadinę mane, susirūpinę, tarė: 

„Laikas jau tau, nelaimingasai, savo tėvynę atminti, 

Jeigu dar lemta yra mums išlikti gyviems ir pagrįžti, 

Savo turtingąjį namą, aukštai pastatytą išvysti“. 

Taip jie man tarė, ir mano krūtinėj' sujudino širdį. 

Visą tą dieną, puotaudami, valgėme mėsą ir gėrėm. 

Saulei tiktai nusileidus, draugai išsiskirstė miegotų. 

Aš gi, pas Kirkės gulėdams ant patalo josios gražiausio, 

Jos apkabinęs kelius, jos meldžiau, kad mane išklausytų. 

Deivei sutikus klausyti, tariau aš sparnuotąjį žodį: 

„Kirke! Išpildyk dabar savo žodį, atleisk į tėvynę: 

Liūsta manoji širdis, o draugai dar ją griaužia savuoju 

Graudžiu verksmu, kuomet kartais tave mūsų tarpe nebūna“. 

Taip pasakiau. O jinai man, dievaitė galinga, atsakė: 

„Dievo auklėts Odisejau, Laerto sūnau išmintingas! 

Jūsų prieš norą savam aš name nemanau užlaikyti. 

Tik jums pirmiausiai išpuola atlikti kelionę dar kitą: 

Reik jums nuvykti į Hado valstybę ir Pėrsefonejos, 

Deivės baisios. Tebajiečio Teiresijo, aklojo. žynio, 

Sielą suradęs, turi atsiklausti dėl savo likimo: 

Protą galingą ir šviesų paliko jam Persefoneja 

Ir nebgyvam. Tik jis vienas tenai išmintingas, kiti gi 
Skraido šešėliai be jausmo ir proto, kaip miglos ant pelkių“. 
Taip jai pasakius, krūtinėje man sudrebėjo širdelė. 

Verkti pradėjau, gulėdamas jos patale, ir širdis jau 

Nei begyvent benorėjo, nei saulės šviesos bematyti. 

Bet, kad beverkdams ir lovoj sau plaukus beraudams, ant galo, 
Kiek aprimau, tad iš nauja tariau aš dievaitei, paklausdams: 
„Kirke! Sakyk, kas baisioje kelionėje rodys man kelią? 
Hado valstybėn juk niekas juoduoju laivu nevažiuoja“. 
Taip jai tariau, o ji man, galingiausia dievaitė, atsakė: 
Dievo auklėts Odisejau, Laerto sūnau išmintingas! 

Tu nesirūpink, kad laivas juodasis keliaus ten be vado. 
Stiebą tiktai pastatyk ir, baltąsias būres sukabinęs, 

Drąsiai sau plauk, o Borejo spėka nuvarys jus, kur reikia. 
Bet kaip praplauksi laivu Okeano skersai tu platybę, 

Krantą ten plokščią atrasi: čion auga jau Pėrsefonėjos 
Miškas ievų, neišduodančių vaisiaus, ir popelio juodo. 
Laivą čionai tu ištrauksi ant kranto sraunaus Okeano, 

Pats gi keliauki į Hado valstybę tu tamsią ir tvankią. 

Rasi Piriflegetontą greta su Kokitu bebėgant 

Į Acherontą: tai yra vis šakos galingojo Stikso. 

Matos aukšta ten uola, prie kurios tiedvi ūžianti upi 
Santaką turi. Tai šičion atvykęs, didvyri, atminki, 

Duobę iškask tu giloką, platumo ir ilgio — alkūnės. 
Mirusių garbei nulaistymą tu padaryki trejopą: 

Pirmą — maišytu medum; paskui antrąjį — vynu saldžiuoju; 
Trečią gi — vandeniu vien. Ir tą viską turi užbarstyti 
Miltais miežieniais. Dar apžadus tvirtus tenai padaryk tu 
Mirusių dvasioms, kur laksto silpnais ten šešėliais, sugrįžęs 
Savo tėvynėn Itakėn sudegindams aukas namuose: 

Karvę, nevedusią veršių, geriausią ir daug brangumynų. 
Dar atskirai tu Teiresijui auką žadėki sudegint — 

Aviną juodą paskyręs geriausį iš būrio avelių. 

Apžadus tokius padaręs garbingoms numirėlių dvasioms, 
Auką nudurk tu jų garbei čion aviną juodą ir avį: 

Galvas, aukodamas juos, tu pasuk ant Erebo, o pats tu 
Būk nusigrįžęs, kur vandenys bėg Okeanan. Netrukus, 
Dvasių daugybė sulėks ten žmonių, kur yr mirę ant žemės. 
Tąkart paliepki draugams, kad nuluptų jie kailius galvijų, 
Žudančio vario papjautų kardu ir įmestų į ugnį. 

Šita pabaigęs, tu šaukis dievų čion: galingojo Hado 

Ir karalienės to krašto baisiosios Pėrsefonejos. 

Pats, išsitraukęs tu kardą nuo savo pašonės, sėdėki, 
Niekam numirusių dvasių, silpnųjų šešėlių, nevelyk 
Kraujo ragauti pirmiau, neg išklausi Teiresiją žynių. 
Greitai ir jis prieš tave, o kareivių galingasai vade, 
Pranašas ans atsiras ir išpasakos kelio ilgumą, 

Kaip tau kelionėj' kur bus žuvingųjų jūrių platybėj““. 
Taip ji kalbėjo man naktį. Nebtrukus, Aušra auksasostė 
Apšvietė žemę. Dievaitė užvilko man marškinius minkštus, 
Užmetė man ant pečių ji chitoną ir skraistę, pati gi 

Rūbą, sidabro šviesumo, ploniausį ir švelnų, užvilkus, 
Juosmenį sau apsijuosė su juosta auksine, o galvą 

Dailiai uždangstė kaliptra. Pagrįžęs į būrį savųjų, 

Žodžiais meiliais aš pradėjau draugus savo kalbint kiekvieną. 
„Gan jau saldžiai bemiegoti, draugai! Jau keliausim iš šičia! 
Kirkė, dievaitė galinga, pati man yr' šita įsakius!“ 

Taip aš tariau. Jie visi, tai išgirdę, nudžiugo širdyje. 
Buvo tarp mūsų jauniausias Elpenoras vienas kareivis. 
Buvo kovoj' nežymus, nei protu prakilnus jis nebuvo. 

Jis atskirai nuo kitų, paieškodamas guolio vėsesnio, 

Gult užsilipo sau girtas ant stogo dievaitės namuose. 
Kaip tik subruzdo draugai, beskubėdami rengtis kelionėn, 
Trukšmą išgirdęs jisai ir pašokęs iš miego neblaivas, 

Vėl kopėčioms nusileisti užmiršo, o stačiai nuo stogo 
Žemėn jis žengė, sau sprandą nus'nėrė ir Hado valstybėn 
Dvasia jauna iškeliavo. Tuo tarpu draugams aš kalbėjau: 
„Manote gal, kad namon, į tėvų numylėtąją žemę, 
Vyksim dabar? Ne! Kitonišką kelią įsakė mums Kirkė. 
Hado valstybėj', kur Pėrsefoneja baisioji iš viena 

Draug viešpatauja su juo, aš turiu pranašystės išklausti. 
Dvasios Teiresijo, aklojo pranašo, visad teisingo“. 

Taip pasakiau. Jų krūtinės' iš baimės drebėjo širdelės. 
Puolę ant žemės visi jie, raudodami, plaukus sau draskės. 
Viskas pervelt! Iš raudų nesimatė mažiausios pagalbos. 
Ėjom visi mes pas greitojo laivo į pakraštį jūrių, 

Baisiai visi nusiminę ir liedami ašaras gausiai, 

Kirkė tuo tarpu atvykus pas juodojo laivo, atvarė 
Aviną juodą ir avį. Nematėm tuomet jos nė vienas: 
Kas gi galėtų matyti dievaitį, kad jis to nenori, 

Savo silpnoms akims, jei kuomet mūsų tarpe jis lankos? 

Vienuoliktoji giesmė (6) 
Apie numirėlių šalį 


Greitąjį laivą apstoję ant pakraščio jūrių smeltingo, 

Ji mes pirmiausiai nuvilkom, sukibę, į vandenį sūrų. 
Stiebą pastatėm juodamjam' laive ir būres susidėjom, 
Gyvuolius ten susivarėm, ant galo, ir patys, nuliūdę, 
Ašaras liedami, sėdom keliautų baisiojon kelionėn. 
Sekantį vėją mūs' laivui, su mėlyna priešakio spalva, 
Kirkė užleido dievaitė, skardi dainininkė kasota. 

Mes, susidėję tvarkoje visas mūsų laivo pabūkles, 

Patys sėdėjom ramiai: vairininkas ir vėjas mus vedė. 
Visą tą dieną būres buvo vėjas, kaip reikiant, įtempęs. 
Saulė pradėjo jau leistis ir pilyse gatvės aptemo. 

Greitai pasiekėme mes Okeano bedugnio platybių. 

Čion tai gyvena tauta Kimeriečių miglotoje žemėj': 
Helijas, saulės dievaitis, savais spinduliais jų nemato, 
Nei kuomet kilsta į dangų žvaigždingą po nakčiai iš jūrių, 
Nei kuomet, dangų apėjęs, atgal jis po žemės sugrįžta: 
Visad naktis ten liūdna ir varginga tuos žmones slopina. 
Šičia pribuvę, mes laivą sustabdėm, ant kranto išlipom. 
Gyvuolius savo ant kranto išvarę, pėsti mes keliavom, 
Kol nesuradom tą vietą, kurią buvo sakiusi Kirkė. 

Šičia atvykus, aš pavedžiau aukas laikyt Perimedui 

Ir Eurilochui, o pats, savo kardą nuo šono ištraukęs, 
Prakasiau duobę giloką, platumo ir ilgio — alkūnės. 
Triskart pagarbinau mirusius, jiems nupylimą padaręs: 
Pirmąkart — medų atlieštą, o antrąkart saldųjį vyną; 
Trečią gi kartą — tik vandenį tyrą, barstydams vis miežiais, 
Apžadus tvirtus dariau aš šešėliams silpniems negyvųjų, 
Grįžęs Itakėn aukoti jiems karvę, nevedusią veršių, 

Pačią geriausią bandoje, ir daug brangenybių sudegint. 
Dar atskirai, dėl Teiresijo vieno, žadėjau aukoti 

Juodąją avį, geriausią iš būrio. Tokiomis maldomis 

Ir apžadais aš patenkinęs mirusių būrį skaitlingą, 

Pats aš prie tosios duobės ten papjoviau tą avį ir tekį. 
Tamsų jų kraują išleidau į duobę. O dvasios pradėjo 
Rinktis iš tamsios Erebo bedugnės, kaip miglos skaitlingos: 
Nuotakos jaunos, jaunikiai ir daug iškentėję seneliai. 
(Jaunos merginų numirusių dvasios tebjaučia dar skausmą) 
Vyrų kareivių, durtuvais kovoj sužeistųjų šarvuose 

Dar sutaškytuos' kraujais — jie visi prie duobės susirinkę, 
Klyksmą baisiausį pakėlė, net baimė išblyškusi ėmė. 
Takart, pašaukęs draugus, įsakiau, kad galvijų papjautų 
Vario aštriuoju kardu, suguldytų prieš mus pagal duobę, 
Kailius nuluptų ir juos paaukautų dievams ir maldautų 
Hado galingo ir Persefonejos baisiosios iš karto. 

Pats gi, ištraukęs nuo šono aš aštrųjį kardą, stovėjau, 
Gindams sielas tas nuo kraujo, Teiresijo kol neišklausiu. 
Štai ir siela mūs' Elpenoro draugo pirmoji atskrido. 
Kūnas, mat, jo pasiliko į žemę nelaidots derlingą: 

Likome Kirkės kieme neapverkę, nelaidoję žemėn, 
Rūpestį kitą turėdami sunkų... Aš verkti pradėjau, 
Draugą pamatęs arčiausį. Jo sielą pradėjau, pagailęs, 
Kalbint ir jai aš žodžius prakalbėjau sparnuotus: 

„Kaip tu, Elpenor, radaisi tamsybių šalyje taip greitai? 
Pėsčias greičiau atėjai, neg greituoju laivu mes atvykom“. 
Taip jo paklausiau, o jis, apsiverkęs, dejuodamas, tarė: 
„Dievo auklėts Odisejau, Laerto sūnau išmintingas! 
Dvasios piktos nužudytas tapau aš ir vyno galybės. 
Rūmuose Kirkės miegodams ant stogo ir būdamas girtas, 
Aš užmiršau nusileisti atgal kopėčiomis ilgomis: 

Stačiai, pabudęs, žengiau aš ir sprandą tuojau nusinėriau, 
Kritęs nuo stogo žemyn, ir siela, štai, į Hadą atskrido. 
Aš gi meldžiu čion tave, štai, vardan čion neesančių tavo 
Moters dorosios ir tavojo tėvo, kursai užaugino, 

Tavo sūnaus Telemacho, kurį palikai tu namuose, 

(Aš juk žinau, kad pagrįždams iš Hado tamsiosios valstybės 
Tu sustabdysi tvirtai būdavotąjį laivą Ajajoj'). 

Taigi, karaliau, meldžiu ir liepiu atsiminti ir manęs, 

Kad nepaliktumėt kūną n'apverkę, nelaidoję žemėn, 

Salą apleisdami tą... Pabijokit, kad aš jums nebūčiau 
Priežastis Dzeuso rūstybės, paniekintas mano nelaimiėj'. 
Turit sudeginti kūną šarvuose, kuriuose kovojau, 
Pilkalnį turit supilt pakraštyje man jūrių pilkųjų. 
Žmogui bedaliui tą garbę suteikę, idant sužinotų 
Būsimos kartos, meldžiu viršuj kapo įsmeigti tą irkla, 
Kuo su kitais irklavau aš draugais, tebebūdamas gyvas“. 
Taip jis kalbėjo. Aš jam, jo pagailęs, širdingai žadėjau: 
„Viską aš tau, nelaimingasai, prižadu šita išpildyt“. 
Taip sopulingai tarp savęs kalbėdamu, mudu sėdėjov: 
Aš su kardu, neprileisdams sielų prie duobės tos ir kraujo, 
Jis gi, tik buvusio draugo šešėlis miglotas beviekis. 
Motinos mano siela, štai, atskrido senutės, kur mirė. 
Buvo jinai Autoliko duktė, o vardu Antikleja. 

Ja aš dar gyvą palikęs buvau, iškeliaudams į Troją. 
Verkti pradėjau, pamatęs: man gailestis širdį suspaudė. 
Bet aš ir jos, nors gailėdams skaudžiai, prie kraujo neleidau, 
Pirm, neg Teiresijo sielą Tebiečio buvau neišklausęs. 
Greitai atskrido siela ir Teiresijo pranašo Tebų. 

Lazdą auksinę turėjo jis rankoj'; mane jis pažino. 

Tuoj prisiartinęs, tarė, pasveikindams, žodį sparnuotą: 
„Dievo auklėts Odisejau, Laerto sūnau išmintingas! 

Ko nelaimingasai šič atvyksti, atsisakęs nuo saulės? 
Kam tau reikėjo matyti numirusių liūdnąją šali? 

Bet atsitrauk nuo duobės, atsiimk savo aštrųjį kardą, 
Kad, paragavęs to kraujo, galėč teisingai pranašauti“. 
Taip jis kalbėjo. O aš, pasitraukęs į šalį, įdėjau 

Kardą sidabrais dabintą į makštį prie šono. Tuo tarpu 
Pranašas, tamsiojo kraujo ragavęs, pradėjo kalbėti 
Žodžiais teisingais, neklysdamas nieko, kas bus ateityje: 
„Trokšti saldaus pagrįžimo tėvynėn, šviesus Odisėjau. 
Tavo kelionę apsunkino dievas. Manau, neužmiršo 
Žemės kratytojas sopulio savo, kur uždavei širdžiai: 
Pyksta, kad mylimą sūnų apjakinai jam, susitikęs. 

Bet gi dėl to vis galėtum", nors baisiai privargęs, pagrįžti 
Tu ir draugai, jei mokėsite patys save suvaldyti. 

Kaip tik priplauksite savo tvirtuoju laivu, apgalėję 

Jūrių juodai mėlynųjų gelmes ir platybes, į salą 

Trinakijos, pamatysite bandą puikiausių galvijų: 

Jaučių ir karvių, ožkų ir avelių. Galvijai tie prigul 

Helijui, saulės dievaičiui, kurs viską ir girdi ir mato. 

Jei tų galvijų nelieste, atmindami savo grįžimą, 

Tad į Itakę sugrįšit, nors vargo didžiausio prityrę. 

Bet, jei nors vieną papjausit — jums prapultį aš pranašauju, 
Laivui visam ir draugams, tik tu vienas iš to teišliksi. 

Tu tik paskui bepagrįši namon ir nebtekęs draugų jau, 

Ir nebe savo laivu. O namuose atrasi nelaimes: 

Svetimus žmones, skriaudėjus, kurie tavo turtą be saiko 

Bus benaikiną ir pačią padoriąją tavo beskriaudžią, 
Piršdamies jai ir labai dovanomis piršlybų įgrisę. 

Jujų skriaudas tu sugrįžęs mokėsi teisingai atmonyt, 

Savo namuose išžudęs skriaudėjus, ar savo gudrybe, 

Ar atvirąja spėka ir su kardo varinio pagalba. 

Dar tu keliauti turėsi, paėmęs sau tvirtąjį irklą, 

Kol neužeisi žmonių, kurie jųjų žinote nežino, 

Valgyje druskos visai nevartoja ir niekad nematę 

Laivo, gražiai nudažyto, ir irklo visai nepažįsta, 

Irklo, kurs jūroje laivui atstoja, ką paukščiui jo sparnas. . 
Ženklą tau tikrą apreikšiu ir tu nepaklysi tam daikte: 

Kad susitikęs keleivis sakys tau, kad matąs vėtyklę 
Rankoje tavo — galėsi, į žemę tą irklą įsmeigęs, 

Auką turtingą ir gausią atnešt Poseidonui karaliui: 

Aviną, jautį ir kiaulių baltilčių vaisintoją kuilį. 

Grįžęs namon, hekatombą sudegink dievams amžiniemsiems, 
Aukšto dangaus laimingiems savininkams, visiems, kas išpuola. 
Tavo mirtis atsitiks jau po jūrių kelionių ir bus ji 


. Tau nesunki, nes ateis po ilgos ir laimingos senatvės 


Tarpe laimingos tautos. Tai aš tau pranašauju teisingai“. 
Taip jis man sakė. Išklausęs, tariau aš godotinam seniui: 
„Lai išsipildo, Teiresijau, vis, kas dievų yra lemta! 

Man tu dabar pasakyk ir išaiškinki tokį dalyką: 

Štai, aš matau savo močios numirusios sielą vargingą. 
Tyliai ji stovi nuo kraujo duobės netoli ir negali 

Savo sūnaus ji pažinti, negali su juo pakalbėti, 

Kaip čia padarius, kad mirusioj' gyvąjį sūnų pažintų?“ 
Taip jo paklausiau, o jis man ant šito atsakė; netrukdams: 
„Lengvą tau būdą nurodysiu tam ir tuojau pamokysiu: 

Ka tik iš mirusių tu dar prileisi to kraujo ragauti, 

Tas su tavim išmintingai kalbės ir teisybę apreikš tau. 

Ko neprileisi — atgal tas nueis sau, tavęs nepažinęs“. 

Taip pakalbėjus, siela ta sugrįžo į Hado valstybę, 

Pranašo didžio Teiresijo, ateiti mano apreiškus. 


* Aš dar čionai palikau. Ne ilgai tepris'ėjo man laukti. 


Motina mano priėjo artyn, paragavo tamsaus ji 

Kraujo ir tuoj ji pažino mane ir pradėjo raudoti. 

Žodžiais prabilus meiliais, ji pradėjo kalbėti graudingai: 
„Kūdiki mano! Ir kaip tu galėjai atvykti migloton 
Hado šalin, tebebūdamas gyvas? Gyviems tat sunku yr': 
Skiria nuo svieto tą šalį ir upės didžiausios ir vandens: 
Pirm Okeanas, kuriojo perplaukt negalėjo nė vienas, 

Kas neturėjo tvirtai pastatyto ir didelio laivo. 

Ar tu iš Trojos užklydęs, klajodamas laiką ilgiausį 
Jūroje, šič atvykai? Ar, gal būt, kad ik šioliai Itakėj' 
Dar nebuvai, nematei savo rūmo ir Penelopejos?“ 

Jai atsakydamas, šitaip, paklaustas, atgal prakalbėjau: 
„Motina mano! Atvarė į Hado tamsybę mane čion 
Reikalas — sielą užklausti Teiresijo pranašo Tebų. 

Žemėn Achajos ik šioliai pagrįžt negalėjau ir mūsų 
Tėviškės dar nemačiau, nes aš vis dar, nuliūdęs, kelionėj' 
Žūstu ilgoje nuo seno to laiko, kaip Agamemnoną 
Dievišką sekdams į Troją arklingą, keliaut pasikėliau. 
Tu gi man štai ka sakyki ir viską teisingai išaiškink: 
Kokia tave užkamavo mirties sopulingos tarnaitė: 

Ker' beširdinga, ar taip sau liga užsitraukus senoji? 

Gal Artemida, vilyčiomis sau žaisdama, nepajuntant, 
Užmušė tykiai, be skausmo? Toliau, apsakyk kuoplačiausiai, 
Kaip mano tėvas, sūnus, kaip gyvuoja, kurie du ten likę? 
Ar tebetūr' jie karališką garbę po manęs, ar kitas 

Kas viešpatauja Itakėj', nes sako mane nebegrįšiant? 
Man apsakyk apie mano tikrosios žmonos pas'elgimą: 

Ar su sūnum tebgyvena ir, vyrą minėdama, laukia, 

Ar gal koksai Achajiečių ją sau paviliojo už pačią?“ 

Taip aš tariau. Gerbiamoji siela mano motinos tarė: 
„Ištikimiausiai, tvirtai užsilaiko tau Penelopeja. 

Liūdnos praeina jai naktys vienai, tavo laukiant grįžimo. 
Dieną taip pat jinai ašaras lieja, gedaudama tavęs. 

Dar ir karališką garbę po tavęs ramiai tebevaldo 

Tavo sūnus Telemachas, tebturi jis dvarą ir kelia 

Pokylius tankiai linksmus, kaip to jo padėjims reikalauja. 
Ji užsiprašo kiti. O Laertas senelis gyvena 

Mūsų dvare. Nebnueina jis niekad į miestą; nebnori 
Lovos, nei patalo minkšto, nei pogalvio, nei užklojimo 
Žibančio, gero: per žiemą jis tarpe vergų, toj' pat gryčioj' 
Miega ant žemės, netoli ugnies, užsiklojęs su ryzais. 

O kad ateina jau vasaros karštis, ruduo kad ateina — 
Visur atranda sau guolį vynyne: mat, lapai krūvomis 

Guli sau gausiai visur ir sudaro jam patalą minkštą. 

Ten jis sau guli, dejuodamas, sopulį didį kentėdams: 
Vis tebgedauja tavęs. Jo senatvė praeina be džiaugsmo. 
Taip ir pati aš nykau. Tokio pat aš prityriau liūdnumo. 
Ne Artemida mane akyloji, pamačiusi rūmuos', 
Žaisdama savo vilyčioms, pataikiusi, tykiai užmušo, 

Ir ne liga mane kokia, kamavus ilgai, užkamavo, 

Kūną visai išdžiovinus ir sielą ant galo išvarius... 

Ne! Mane ilgesys, tau nepagrįžtant, gedavimas, verksmas, 
Tavęs, taikaus, išmintingo, belaukiant, sūnuti, papjovė — 
Saldžią ir brangią gyvybę be laiko turėjau pabaigti!“ 
Baigė kalbėjus. O aš, susijaudinęs savo sieloje, 

Motiną savo norėjau prispaust prie krūtinės iš meilės. 
Triskart iš rankų, kaip kokia migla arba sapnas, išsprūdo. 
Man dar baisesnis širdyj' sopulys pasidarė nuo šito. 

Aš ją prakalbinęs, vėl tad sparnuotais jai žodžiais kalbėjau: 
„Motina mano brangiausia! Kodėl nesiduodi priglausti 
Tavęs prie mano krūtinės, kad mudu, nors Hado šalyje, 
Du susiglaudę, galėtum išvieno saldžiai paraudoti? 

Gal čion šešėlį atleido man Persefoneja baisioji 
Motinos vieton, idant aš dar skausmą turėčiau didesnį?“ 
Taip aš sakiau. Gerbiamoji man motina šitaip atsakė: 
„Mano brangusis sūnau! Vargingiausias tarp vyrų pasaulyj'! 
Persefoneja, Kronido duktė, ir nemanė apgauti: 


220. 


250. 


240). 


245. 


250. 


255. 


VIENUOLIKTOJI GIESMĖ 151 


Toks jau likimas žmonių trumpaamžių, numirus, mat, yra: 
Tvirtos jų gyslos neberiša jau raumenų ir jų kaulų. 

Viską naikina galinga spėka, mat, laidotuvių laužo: 
Viskas pražūna ugnyj', kuomet kaulus gyvybė apleidžia. 
Tąkart siela, paliuosuota, kaip sapnas, sau nulekia kokis... 
Skubinkis grįžti į šviesą ant žemės, bet viską atminki, 


„ Kad pasakyti galėtum paskui savo žmonai, parvykęs“. 


Mudum bekalbant tarp savęs, atskrido daugybė šešėlių 
Moterų: Persefoneja galinga užvarė. Tai buvo 

Žmonos ir dukters kadai tai herojų pasaulyj' garbingų. 
Visos krūva jos apspito tą juodąjį kraują duobėje. 

Aš gi norėjau skyrium jų kiekvieną pakalbint, parinkęs. 
Toks pasirodė tam tikslui širdyje man būdas geriausias: 
Aštrųjį kardą ištraukęs nuo šono, su juo aš neleidau 
Pulti prie kraujo visoms — jos turėjo sustoti į eilę. 
Vardą man sakėsi savo, ir taip klausinėti galėjau. 


„ Pirmą išklaust atsitiko Tira, iš aukščiausio gimimo. 


Buvo jinai Salmonejaus beydžio duktė. Ištekėjus, 
Tapo žmona ji Ajolo sūnaus, garbingiausio Kretejaus. 
Sakės ji man, kad ji buvus pamėgusi vandenį tyrą 
Dieviškos upės Enipo, gražiausios tarp upių pasaulio. 
Maudytis tankiai nueidavus' ji į Enipo maudyklę. 

Ją ten pamatęs kratytojas žemės, galings Poseidonas, 
Įtakoj upės, kur daugel gelmių sukūringųjų buvę. 
Meilei jis ją susigavęs: ir bangos, kaip siena, sustoję, 
Skliauta padarė, uždengdamos dievą su žemės mergaite. 
Miegą užleidęs jis jai ir jos mergišką diržą atsegęs. 
Dievas, pasotinęs meilės jausmus, tai merginai pasakęs: 
„Džiaukis, mergina, po meilės, nes niekad nebūna po dievo 
Meilė bergždžia! Du vaiku pagimdysi ir juos užauginsi. 
Grižk dabar sau į namus, tik mane tu tenai neminėki. 
Sau tik žinok, jog esmi Poseidonas, kratytojas žemės“. 
Taip jai pasakęs, jisai pasinėręs į jūrių gilybę. 

Laikui suėjus, Peliją pagimdžius nuo jo ir Nelėjų. 
Tapę abudu galingojo Dzeuso tvirčiausiu du tarnu. 
Vienas gyvenęs — Pelijas — plačiam Jaolke, turėdams 
Didžius vilnotų avelių būrius, o Nelejus smiltingam' 
Pile gyventi pradėjęs. Paskui moterų karalienė 

Gimdžius Kretejui dar sūnus, penėjus ir juos užauginus: 
Aisoną, Feretą, Amitaoną arklūjodį drąsų... 
Dar pažinau Antiopę, Asopo garsingojo dukrą. 

260. Gyrėsi man, jog miegojusi Dzeuso aigidvaldžio glėbyj', 
Gimdžius po to du vaiku: Amfioną ir brolį jo Dzetą. 
Tiedu pirmuoju įkūrusiu pilį septynvarčių Tebų, 
Bokštais apstatę jie pilį ir mūrais apvedę, nes Tebos' 
Lygioj' šalyje įkurtos' nebūt, išsilaikę, nors tvirtu... 

265. Dar pamačiau ten Alkmenę, garsingojo Amfitriono 
Žmoną, kurioji pagimdė Heraklą, kurs liūto turėjo 
Spėką ir drąsą, nes buvo iš prieglobsčio Dzeuso ir meilės... 
Ten pamačiau ir Megarą, Kreonto drąsuolio aš dukrą. 
Buvus žmona ji Heraklo, neįveikto vargo nė priešų. 

270. Motiną gražią Oidipo ten pat pamačiau Epikastę. 

Ji nežinioms dasileido baisiausio dalyko: už tikro 

Savo sūnaus ištekėjo, o jis, savo tėvą užmušęs, 

Vedė ją. Greitai dievai šventvagystę tą slapčią apreiškė. 
Ėmė Oidipas tad Tebos' šviesios' viešpataut nelaimingas, 

275. Tarpe Kadmiečių, per dievo sumanymą jam prapultingą. 
Ji gi, netrukus, į Hado galingo negrįžtamą šalį 
Nužengė sau dideliam" sielvarte, užsinėrus ant kaklo 
Kilpą iš virvės, kurią po aukštų ji lubų pasirišo. 

Liko Oidipui kančias begalines: Erinnijos draskė 

280. Jį už pražuvusios motinos sielą ir pertrauktą amžių... 
Dar pažinau aš Chloridą gražiausią, kurią, pamylėjęs, 
Vedė Nelejus, už josios gražumą brangiai užmokėjęs: 
Buvo jinai paskutinė duktė Amfiono Jašido, 

Kurs galingai viešpatavo pilyj' Orchomene Miniečių“). 

285. Ji, ištekėjus Pilan karaliauti, Nelejui pagimdė 
Tvirtus sūnus, tai yr: Nestorą, Chromiją, Periklimeną, 
Trokštantį baisiai garbės. Dar pagimdė Nelejui mergaitę 
Tvirtą Perą, stebuklingo gražumo. Jai piršos aplinkui 
Daug jaunikaičių garsių, o Nelejus tik tam ją žadėjo, 

290. Kurs atvarys iš Filakės, spėka iš Ifiklo atėmęs, 

Bandą jo jaučių riestragių, plačkakčių. Apsiėmė vienas 
Tobuls žynys tą dalyką atliksiąs, bet jam atsitiko 


*) Minijų. 

Dievo likimas sunkiausias: kalėti ir jaučius ganyti. 

Bet, kad dienų jau praėjo eilė, atgal vasara grįžo, 

Vėl pasidarė ruduo — tai tuomet jį Ifiklas paleido, 
Viską iš jo sužinojęs: nes Dzeuso valia tokia buvo... 
Dar pamačiau Tindarejo aš žmoną, garsingąją Ledą. 
Gimdė jinai Tindarejui du sūnu garbingu, gražiausiu: 
Kastorą, kurs numalšintojas buvo žirgų kuodrąsiausis, 
Ir Polideuką, muštynėse kumščių garsingą. Abudu 
Žemė, visokią gyvybę suteikianti, paėmė gyvu. 

Jie ir požemių tamsybėje Dzeuso pagarbą tebturi. 

Jie ir gyvena, viens kitą pakeisdams kas dieną: kad miršta 
Vienas — atgyja antrasis. Dievams lygią garbę jie turi. 


„ Dar pamačiau čion aš Ifimedeją, kuri Aloejaus 


Buvo žmona: ji man sakės, jog ją Poseidonas mylėjęs: 

Ji iš tos meilės pagimdžius vaikų du trumpaamžiu ant žemės: 
Dievišką Otą ir dar Efialtą, garbingą pasaulyj'. 

Žemė vaisinga suteikus" jiems ūgį žmonėse nebūtą. 


„ Ir gražesni už kitus jiedu buvę, išskyrus tik garsų 


Vien Orioną. Dar tik devynių tebebūdamu metų, 
Storio devynis mastus, o aukštumo devynis turėję 
Sieksnius. Bepročiai, pradėję grūmoti dievams jie Olimpo, 
Karą trukšmingą pakelsią ir kruviną kovą prieš juosius. 
Bandė užkelt ant Olimpo jie Osą, ant Osos norėję 

Jie Pelioną, apaugusį girioms, užnešti ir kelią 

Sau ik dangaus padaryti. Ir gal būt tai visa padarę, 
Jeigu būt metų sulaukę tikrų. Bet nužudė abudu 
Dzeuso sūnus, kurį gimdė gražplaukė Leto. Nesulaukė 
Jiedu to laiko, kuomet ant žandų ir ant smakro pūkeliai 
Pradeda želti minkšti ir vaikinas iš vaiko išauga... 
Faidrą mačiau ir Prokridą ir gražiąją dar Ariadnę, 
Dukterį Mino, žudytojo pikto. Tesejus ją buvo 

Bėgti iš Kretės prikalbinęs kart su savim į Atenas. 

Bet neturėjo jis džiaugsmo iš to: Artemida užmušo 

Ją dar ant Dijos salos, Dioniso skundams patikėjus. 
Mairą taipogi mačiau ir Klimenę prakeiktą su jąja 

Ir Erifilę, kur vyrą už auksą parduoti sutiko... 

Jų čion visų neminėsiu: vardų jų atmint negalėčiau: 
Tiek ten žmonų ir dukrų pamačiau garbingų aš herojų. 

Prai'tų ant to ir naktis dievo duota, o laikas 

Gulti jau eit, ar pas laivą į tarpą draugų — sankeleivių, 
Arba kur šičia. Išvažiavimo lauksiu iš jūsų ir dievo“. 
Taip Odisejus kalbėjo. Visi kambaryje tylėjo: 

Jo, mat, kalba sužavėjo visus tame temstančiame rūme. 
Kalbą pradėjo pirmoji Aretė baltrankė ir tarė: 

„Matote, vyrai Faiakai, koksai tatai vyras atvyko, 

Koks jojo veidas, stuomuo ir koksai šviesus jojo protas. 
Mano yra jis svetys, bet ir jūs man pagerbt jį padėkit. 


„ Jį į tėvynę atleist neskubėkit, idant dovanomis 


Vyrą, taip daug nukentėjusį, gausiai galėtum pagerbti: 
Daug brangenybių iš dievo malonės namuos' mūsų yra“. 
Jai atsakydamas, tarė tuomet Echenejas herojus — 

Buvo jisai tarp Faiakų visų kuoseniausias pilietis: 
„Vyrai! Kalba karalienės nepriešinga nuomonei mūsų. 
Reikia sutikti su jos geru noru. Tegul Alkinojas 

Žodį jos vykdint pradės, nes jis mūsų visų yra vadas“. 
Jam atsiliepdamas, tarė tuomet Alkinojas karalius: 
„Žodis įvykintas bus kuotikriausiai, kaip tikra yra tai, 
Jog Faiakiečių, mylėtojų irklo, esu aš karalius. 

Mūsų svetys tepakenčia, nors baisiai skubėdams keliauti. 
Tur jis palaukt ik rytojaus, idant mes surinkti galėtum 
Dovanas jam. O kelionę parūpins jam vyrai Faiakų, 

Aš gi labiau už kitus, nes juk mano valdžia šičia yra“. 
Tam atsiliepdamas, tarė tuomet Odisejus gudrusis: 

„O, Alkinojau karaliau, pagarbintas visur pasaulyj'! 
Nors ir metus sutrukdytumėt šičia, kol dovanas brangias 
Rinksite jūs dėl manęs ir kelionei kol viską priruošit, 

Aš ir ant to sutinku: naudingiau man išrodo pagrįžus 

Savo tėvynėn brangion su pilnesnėm rankom. Tad ir žmonės 
Daug maloniau ir su garbe sutiks, sužinoję sugrįžus“. 
Jam atsakydamas, tarė tuomet Alkinojas maloniai: 

„O, Odisejau karaliau, klausydami tavęs, nemanom, 

Jog tu galėtumei būt apgavikas, ar girčas — nenauda, 
Lygiai, kaip valkatos esti, kur bastosi tankiai po žmones, 
Pliaukšdami niekų, kurių jie ant svieto ir patys nematę. 
Tavo gi žodžiai — puikiausi, ir protas, matyti, kad aukštas. 
Tavo apysaka mus sužavėjo, daina lyg gražiausia, 

Kaip apsakai tu Argejų ir savo vargus begalinius. 

Reikia vienok, kad pabaigtumei apsaką savo graudingą. 
Mums apsakyk tu, neslėpdamas nieko, ir tiesiai apreikški: 
Ar nematei ten draugų — galingųjų kareivių, kurieji 

Buvo kartu Ilione ir ten savo prapulti rado? 

Dieviška ilga naktis. Dar nelaikas miegoti. Geriausiai 
Baik stebuklingos kelionės ir vargo apsakymą tavo. 

Aš tai maloniai klausyčiau tavęs iki dieviškai Aušrai, 
Jeigu tik man apsiimtum toliau savo pasaką sekti“. 

Taip jisai tarė, o jam Odisejus gudrusis atsakė: 

„O, Alkinojau karaliau, pagarbintas visur pasaulyj'! 
Viskam paskirtas yr' laikas: kalboms ilgalaikioms ir miegui. 
Bet, jei tu nori klausyti toliau apsakojimų mano — 

Aš sutinku — apsakysiu apverktinas mūsų nelaimes, 
Mano paties ir draugų, kurie greitai pražuvo ik vieno. 
Dar apsakysiu, kurieji Argejų iš mūšio rėksmingo 

Likę gyvi, vienok žuvo pagrįžę, pačios nužudyti. 

Kaip tik nubaidė galingoji Persofoneja nuo manęs 

Sielas anų moteriškių silpnųjų — nuliūdusi tykiai 
Agamemnono Atreido siela prie manęs atsirado. 

Kart ją apspitusios buvo ir sielos draugų nelaimingų, 
Žuvusių rūme Aigisto ir ten savo radusių galą. 

Tuoj' jos pažino mane, kaip tik kraujo užgėrė to juodo. 
Verkti pradėjo graudžiai jis ir ašaroms tuoj apsipylė. 
Ištiesė man jis rankas, mane apkabinti norėdams. 

Bet nebebuvo nariuos ir kūne spėkų negyvuose. 

Verkti pradėjau, pamatęs, ir skaudžiai širdyj' pagailėjau. 
Žodi sparnuotą jam tardams, užkalbinau mirusį draugą: 
„O, garbingiausis Atreide, valdove tautų Agamemnon! 
Kokia tave užkamavo mirties sopulingos tarnaitė 

Ker' beširdinga? Ar jūroj' tave Poseidonas karalius, 
Laivą sudaužęs, prigirdė, tau audrą triukšmingą pasiuntęs? 
Ar tave žmonės ant žemės pražudė, užveikę, patikę, 
Bandą avių ir galvijų begrobiant, ar pilį beplešiant, 

Kur su draugais tu užpuolei ir moteris gaudei nelaisvėn?“ 
Taip jam tariau. Atsakydams, atsiliepė man jis nuliūdęs: 
„Dievo auklėts Odisejau, Laerto sūnau išmintingas! 

Ne Poseidonas mane su laivais paskandino kur jūroj,, 

Kur susigavę, nužudė mane, nugalėję kovoje — 
Prapultį mano Aigistas sumanė, kartu susitaręs 

Priešais su mano žmona. Pasikvietęs į savąjį namą, 
Vaišės' nužudė mane, lygiai jautį prie užėdžio užmuš". 
Taip pražuvau aš būdu gėdingiausiu. Draugai numylėti 
Žuvo, taip pat užmušti, lygiai kiaulės baltiltės stalduose 
Viešpaties vyro turtingo galiūno, paliepusio skersti 
Gyvuolius vaišėms,vestuvėms, ar iškilmei šiaip jau triukšmingai. 
Tu gi nekartą matei, kaip yr žūstama vyrų kovoje, 

Vienas ant kito užpuolus, ar kartais būryj' susikirtus. 

Bet, kad tu būtum pamatęs, kaip žuvome mes pas Aigisto — 
Būt sudrebėjus širdis tau, išvydus, kaip tarpe pripiltų 
Saldžiojo vyno indų ir skobnių, valgymais apstatytų, 

Mes paskersti, išsitiesę ant aslos, gulėjom kraujuose. 

Aš, jau papjauts, išgirdau, kaip suriko Prijamo Kassandra 
Vargšė jauniausia duktė: Klitaimnestra prakeikta nudūrė 
Tą netoli nuo manęs. Pabandžiau aš dar, mirdamas, kardą 
Griebti i ranką, bet veltui! O toji šunakė nuo manęs 

Sau atsisuko šaltai ir net mirštančiam jau nepriėjo 

Man ji užspausti akių ir užčiaupti pasilpusią burną. 

Ne! nežinau aš bjauresnio ir nieko šlykštesnio pasaulyj' 
Tokio žmonos pas'elgimo, jei taip ji sumano širdyje 

Vyrui tikrajam savam netikėtą ir baisų žuvimą. 

Aš gi tikėjausi džiaugsmui sugrįšiąs namon savo pačiai, 
Savo vaikams... O jinai, bedievybę sumaniusi tokią, 
Gėdą užtraukė ne tik ant savęs, bet ateinančiai kartai 

Nors ir dorų moterų išmintingų ji garbę aptemdė“. 

Taip jis kalbėjo, ir jam atsakydams, tariau aš, nuliūdęs: 
„Dejos! Perkūnvaldys Dzeusas Atrejaus šeimyną be galo 
Vargina vis moterų užsitrauktoms baisiomis nelaimėms! 
Štai, iš pradžios dėl Helenos — kiek vyrų turėjo pražūti! 
Tau gi beesant toli, Klitaimnestra parūpino galą“. 

Mano išklausęs žodžius, Agamemnons galingas atsakė: 
„Tau aš patarč', Odisejau, kad pačiai perdaug netikėtum. 
Visko to jai nesakyk, kad tu ką ir geriausiai žinotum. 
Reikia šį tą pasakyt, bet kai ką ir paslėpus geriausiai. 

Tau, Odisejau, vienok nepriseina pačia netikėti: 

Baisiai taiki ir labai išmintinga Ikarijo seno 

Miela duktė, atsidavusi Penelopeja tavoji. 

Atmeni, kokią dar jauną palikome mes, kad važiavom 
Trojon kariautų: mažytis sūnus prie krūtinės jau buvo. 
Jis jau dabar tur sėdėti taryboje, vyrų eilėse. 

Tėvas, pagrįžęs, džiaugsmingai sutiks numylėtąjį sūnų, 
Kurs prisiglaus prie krūtinės gimdytojo grįžusio savo. 
Man tai prakeikta žmona, tai nė akį palinksmint neleido, 
Sūnų nors kartą išvysti; nužudė, anksčiau užsipuolus. 
Tau aš dar noriu sakyti, o tu prisiimk sau į širdį: 
Grįžk tu slapčia, o ne garsiai į mylimą tėviškės žemę. 
Laivą kur nors tu paslėpki: baugu užtikėt moteriškėms ... 
Man tu dabar pasakyk ir išaiškinki tokį dalyką: 

Ar ne pris'ėjo girdėti, kur mano sūnus begyvena, 

Ar Orchomene, ar Pile smiltingam, ar Spartoj' plačioje 
Pas Menelajo didvyrio garsaus, savo tikrojo dėdės, 
Nes dar tebėra gi gyvas manasis Orestas brangiausis“. 
„O, Agamemnon Atreide, žinių apie tavąjį sūnų 

Aš neturiu nė jokių: ar teb'yra jis gyvas, ar miręs. 
Niekų gi pliaukšt negaliu — nežinodams, nemėgstu kalbėti“. 
Taip sau stovėdamu, mudu kalbėjov, žiniomis liūdnomis 
Tarpe save apsikeisdamu. Ašaros karčios mums biro. 
Štai, ir Achillo Pelejaus siela atsirado tuo tarpu 

Kart su Patroklo, taip pat Antilocho, kareivio be baimės; 
Dar ir Ajanto, kuris už visus iš stuomens ir iš veido 
Tarpe Danajų išrodė gražiausis, išskyrus Achillą. 

Ainio Ajako, Achillo, siela tai iš karto pažino. 

Ji, sus'graudinusi, tarė maloniai man žodį sparnuotą: 
„Dievo auklėts Odisejau, Laerto sūnau išmintingas! 
Kokį dar reikalą garsų manai čion, drąsuoli, atlikti? 
Kaip tu į Hado valstybę atvykti galėjai, kurioje 

Vien tik numirusių sielos bejausmios gyvena, kuriosios 
Buvusių žemės žmonių tesyra tik šešėliai migloti?“ 

Taip jis paklausė manęs, o aš jam, atsakydams, pareiškiau: 
„O, Achillejau, Pelejaus sūnau, garbingiausias herojau! 
Čion atvykau aš Teiresijo pranašo klaust patarimo, 
Kaip man pagrįžus Itakėn, kur jūrių atskirta platybės? 
Dar nė arti nebuvau privažiavęs aš žemės Danajų, 

Savo tėvynės aš dar nemačiau nė iš tolo: vargstu vis 
Jūrių kelionėj. Štai, tu, Achillejau, žmonėse visuomet 
Būdavai pirmas visam': tebeesantį gyvą, kaip dievą, 

Mes pagodojom tave visi vyrai Danajai, o miręs, 

Šič, aš matau, viešpatauji tu aiškiai numirėlių tarpe: 
Taigi nė mirus gailėtis nebėra ko tau, Achillejau!“ 

Taip jam tariau. Atsidusęs sunkiai, Achillejus atsakė: 
„Man tu mirties neišgirk, Odisejau, šviesusis herojau! 
Aš tai bevelyčiau, būdamas bernas, tarnauti pas kitą 
Žemdirbį žmogų beturtį, kuriam neužtenka nė maisto, 
Negu čionai karaliauti tarp mirusių dvasių bejėgių. 
Meldžiams, greičiau apsakyk apie mylimą sūnų žinių man: 
Stojo kovon jis nors kartą? Ar ėjo drąsiau už kitus jis? 
Dar pasakyk apie senį Pelejų, gal teko girdėti, 

Ar jis beturi garbės dar valstybėje mūs' Mirmidonų? 
Gal jį už nieka belaiko Helladoj' ir Ftijoje mūsų? 
Vien tik už tai, kad senatvė sukaustė rankas jam ir kojas. 
Jau aš ant saulėtos žemės už jį nebgalėsiu užstoti: 

Tokiu daugiau nebgaliu pasirodyt, kaip Trojos laukuose, 
Kur naikinau aš kariuomenes vyrų, apgindams Achajus. 
Jeigu akimirksniu toks pasirodyčiau tėvo namuose, 
Daugelį baimės pamokytų mano galingosios rankos, 


. Tų, kurie tėvą man skriaudžia ir garbę senovišką plėšia“. 


Taip jis kalbėjo, o jam atsakydams, pareiškiau nuo savęs: 
„Aš negirdėjau, kaip tėvas tavasis Pelejus gyvena, 

Bet apie sūnų tau brangųji Neoptolemą pranešiu 

Visą teisybę, kaip tu reikalauji, neslėpdamas nieko. 

Pats jį plačiuoju laivu gabenau aš iš Skiro į Troją, 

Kart su kitais gražiaauliais Achajų kareiviais drąsuoliais. 
Taigi, kuomet apie Trojos galingą tvirtovę kalbėti 

Imdavom savo taryboj', jis pirmas paimdavo žodį, 

Niekad ne kvailą. Tik Nestors ir aš tegalėjom nuveikti. 

Bet, kad jau Trojos laukuose ginklais mes kovodavom vario, 
Jis niekuomet nesilaikė būryje ar vyrų eilioje: 

Šokdavo visad pirmyn, drąsumu net pralenkdams drąsiausius- 
Daug ten išžudė jis vyrų, kovoj' kruvinoje užveikęs: 

Jųjų daugybę aš tau nei atmint negaliu, nei išvardint — 

Tiek jis nudėjo ten vyrų, kariaudams iš pusės Achajų. 

Taip, jis užmušo kovoje galingąjį sūnų Telefo 

Euripilą herojų: aplinkui jo žuvo draugų jo 

Daugel ketiečių herojų — už auksą jie moters prapuolė. 
Pats Euripilas tai buvo gražus, kaip Memnonas garsusis. 
Mums susilindus į arklio medinio Epėjo tuštumą, 

Buvo ir jis mūsų tarpe, išrinktas iš vyrų drąsiausių. 

(Man buvo duota galia uždaryt, atdaryti ir saugot). 
Tąkart drąsiausi vadai negalėjo, neverkę, ištverti: 

Rankos ir keliai drebėjo visų, kuomet lipom į vidų; 

Vieną tik jį niekuomet akimis nesu matęs savomis 
Drebant, išblyškus iš baimės, ar verkiant ir ašarą braukiant. 
Nuolat jis šaukė mane, idant šoktumėm laukan iš arklio, 
Nuolat jis kardą mėgino ir sunkiąją ietį, Trojenams 
Prapultį rengdams širdyje. Jau Trojos tvirtovę nugriovus, 
Seną Priamą nuveikus, paėmęs garbingai laimėto 

Turto gražaus, įsisėdo į savąjį laivą ruimingą. 

Niekad nesužeistas buvo nei vario kardu, nei iš tolo 

Ietim aštria, kaip tai tankiai žmonėms atsitinka kovoje, 
Verdančioj karštu krauju, kad Arejas baisusis puotauja“. 
Taip jam sakiau apie sūnų. Siela greitakojo Achillo 

Žengė šalin nuo manęs plačiu žingsniu per žaliąją pievą 
Asfodeliono, iškėlusi galvą puikiai ir didingai, 
Džiaugdamos, kad pasakiau, jog sūnus jo ne niekšas užaugo. 
Daug ten sielų ir kitų nebgyvųjų herojų stovėjo. 

Savo kiekvienas man sopulį reiškė, nuliūdusi vargšai: 

Vieno siela tik Ajanto herojaus, sūnaus Telamono, 

Laikės iš tolo rūsti, kad buvau aš jį gyvą nuveikęs: 

Viršų gavau aš teisme, kuomet ginčas mums kilo dėl ginklo, 
Žuvus Achillui. Jo motina liepė pavesti geriausiam 

Vadui Achajų tą ginklą. Trojenai tad teisdariai buvo. 

Tų nutarimą jiems įkvėpė deivė Pallada Atena. 

O, kad bevelyj aš niekad nebūčiau tą bylą laimėjęs! 

Žuvo per tai tokis vyras galingas Ajantas, kurs veidu, 
Savo spėkoms ir darbais po Achillo praviršino viską. 

Jau aš užkalbindamas, žodį sparnuotą tariau širdingiausiai: 
„O, Telamono sūnau, tu beydi Ajante, nebreiktų, 

Mirus jau tau, su manim besipykti dėl to nelaimingo 
Ginklo. Juk buvo visiems tai Argejams didžiausia nelaimė: 

Tu, mūs' tvirčiausias, galings apgynėjau, ir galvą padėjai! 
Verkė Achajai tavęs nemažiau, kaip Achillo nebtekę, 
Begal minėdami tavo žuvimą belaikį ir baisų. 

Nieks tau nekaltas, tik Dzeuso valia, kad uždėjo jis bausmę 
Mūs' nelaimingų Danajų kariuomenei, kažko užpykęs. 
Tu gi be laiko žuvai mums, herojau! Dabar prisiartink, 
Eikš čia, karaliau! Duok balsą man tavo išgirsti malonų, 
Laukan varyk iš galingos širdies tu nedorą piktumą!“ 
Taip jam kalbėjau. Jis, man neatsakęs nė žodžio, nuėjo 
Sau su kitomis sieloms į Erebo bedugnę miglotą. 

Gal dar jis būtų rūstybę atmetęs, pradėjęs kalbėti, 

Bet aš tuotarp užsigeidęs buvau širdingiausiai išvysti 
Sielas kitų velionių dar, garsingų didvyrių herojų. 

Taigi pavyko matyti Minoją“), garbingąjį Dzeuso 

Sūnų, kursai, atsisėdęs ir aukso lazdelę turėdams, 
Teismą išduod velioniams, o jų laukia to teismo daugybė: 
Kur susisėdę krūvomis, o kur ir stati ruimingiausiam 
Hado bekraščiam' rūme, kur daugybė ir durų ir vartų. 

Ir Orioną paskui pamačiau dar, tą padarą baisų: 

Varė jisai ten, per Asfodeliono žaliuojančią pievą, 
Žvėris, kuriuos jisai gyvas užmušo kalnuos' n'apgyventuos'. 
Ėjo jisai su baisiuoju ramsčiu iš netrūkstančio vario. 
Titiją irgi mačiau aš tą Gajos pagarbintą sūnų: 

Jis tai gulėjo ant vidurio lauko, užėmęs po savęs 

Vietos arti devynių dešimtinių. Apstoję abipus, 

Kepenas draskė ir žarnas pikti vanagai jam. Nuo jųjų 

Jis apsigint negalėjo. Padaręs Letojai“") jis gėdą, 
Dzeuso garsiai sugulovei, kuomet toji ėjo Pitonan, 

Ją susigavęs žalioje lankoj' netoli Panopejaus. 

Tantalą dar aš mačiau, kuris kenčia baisiausiąją kančią: 
Stovi jisai ežere, ik palūpio įbridęs gilumo; 

Trokšta jisai atsigerti, vandens gi negali pasiekti. 


Tuoj" nuo jo bėga vanduo, prasiskyręs, ir matos po kojų 


*)- -- 


Dugnas tik juodas ir tas kuogreičiausiai ik sauso išdžiūsta. 
Medžiai šakoti ir platūs, su vaisių saldžiųjų daugybe, 


*) Miną. 
**) Letai. 

Virš jo galvos ir jam priešais akių tabaluoja ir masin': 
Kriaušių, gražių obuolių ir granatų auksinių, taipogi 
Fygų saldžių ir gardžiųjų alyvų, kur žydžia maloniai — 
Bet kaip tik vargšas, badu nesitverdamas, nori nuskinti 
Vaisių nuo jų — tai pakilusis vėjas šakas į padangę 
Užmet, pagavęs, ik pat debesų — ir negali pasiekti. 

Ten ir Sisifą mačiau, kuris kenčia ir kančią nelengvą: 
Ritin' abiem rankom į kalną jis akmeni sunkų; 

Kojomi jis atsispyręs, įkibęs su rankom drūčiausiai, 
Stengias jį ritint aukštyn. Bet kaip tik prisitaiko per pačią 
Kalno viršūnę praversti į antrąją pusę — akmuo jam 
Rieda pakalnėn, iš rankų išsprūdęs, atgal šokinėdams. 
Vėl jisai grįžta prie darbo, to akmenio ritint užkeikto; 
Vėl išsisiautęs jis vargsta, net prakaits jam bėga čiurkšlėmis. 
Visas sublukęs, suvargęs ir žemėmissdulkėmis apnešts. 
Dar pamačiau ten Heraklo garsiausiojo dievišką spėką, 
Žinoma, vieną šešėlį, nes pats tarp dievų jis laimingas, 
Linksmas gyvena su Hebe sava, gražkojute Kronido 
Dukterim ir pasipuošusios aukso papėdėmis Heros. 
Sielos numirėlių skraidė, apspitę Heraklą, kaip varnos, 
Sukės su baime aplinkui ir rėksmas ten buvo baisiausias. 
Jis gi, lyg kokia tamsioji naktis, pasiėmęs į ranką 

Lanką galingą, vilyčią, šovimui uždėtą, laikydams, 
Žvalgėsi baisiai aplink, neva šauti kurią jų norėdams. 
Baisiai blizgėjo skersai jo krūtinės auksinis jo diržas, 
Kur stebuklingai atrodyti buvo ir liūtai bais'akiai, 
Meškos ir paršai miškiniai ir kovos, žudynės ir mūšiai. 
Tas, kas jam diržą tą buvo padaręs, nė pats nebgalėtų 
Kitą, geresnį už tą, padaryti — tiek grožio ten buvo. 
Tuoi jis pažino mane, kaip pamatė, tenai susitikęs. 

Man pasiskųsdamas, tarė Heraklas sparnuotąjį žodį: 
„Dievo auklėts Odisejau, Laerto sūnau išmintingas! 

Mat, ir tave nelemtasis likimas, varguoli, kamuoja! 

Maž ne tas pats, ko ir aš, begyvendams po saule, prityriau. 
Nors aš ir Dzeuso Kroniono vaikas buvau — neišvengiau 
Vargo be galo sunkaus: aš turėjau klausyti, kaip vergas 
Vyro, kursai už mane daug blogesnis iš viso ko buvo. 
Man jis užduodavo, pikčius, sunkiausius išpildymui darbus. 

Baisų trigalvį. Jisai juk numanė, kad darbo sunkesnio 
Būti negali, bet aš jam ir šita išpildžiau ir šunį 

Baisų, iš Hado pagavęs namų, pristačiau, kaip įsakė: 
Pagalba davė Hermejas ir deivė Pallada Atena“. 

Taip nusiskundęs, Heraklas nuėjo į tamsų Erebą. 

Aš palikau dar stovėti, tikėdamas dar pamatysiąs 

Sielą kokio nors garbingo herojaus iš amžių senovės. 

Aš paregėti norėjau senovės didvyrius galingus 

Dievo kilties: Peritoją, Tesejų, garsingą herojų, 

Bet į tą tarpą pakilo tarp dvasių numirusių būrio 

Riksmas ir klyksmas baisiausias. Pagavo išblyškėlė baimė 
Patį mane: pamaniau, gal prakeiktos baidyklės Gorgonos 
Išlend iš Hado gelmių per įsakymą Persefonejos. 

Puolęs greičiausiai prie laivo, draugams įsakiau, kad susėstų: 
Ir skubinai kad atrištų lynus, kurie laikė prie kranto. 

Sėdo visi jie vikriai ir gražiausiai irklų nusitvėrė. 

Laivą pagavo srovė Okeano galingo ir nešė. 

Drūčiai irklais prisidėjo draugai ir dar vėjas laimingas. 

Seirenos, Skilla, Charibdė, Helijo (Sauliaus) įaučiai 


Kaip tik mūs' laivas išėjo iš tako srovės Okeano, 
Vėl atsiradome jūroj' plačioje ir priplaukėm salą 
Kirkės dievaitės Ajają. Aušrą raudonpirštė gyvena 
Ten ir šviesiausiojo Helijo kelio pradžia pasirodo. 


„ Salą priplaukę, ištraukėme laivą ant kranto smiltingo, 


Patys išlipom ant kranto, kur bangos tik ūžia, ir laukėm 
Dievišką Aušrą išauštant, ilsėdami tykiai ant smėlio. 

Vos tik prašvito miglose užgimus Aušra raudonpirštė, 
Tuoj aš draugams įsakiau, kad nueitų pas Kirkės į rūmą, 
Kūno atnešt Elpenoro, mūs' mirusio draugo apleisto. 
Medžių prikirtę krūvas, mes sukrovėmė aukštą jam laužą. 
Vietoj' aukščiausioje pakraščio jūros sudeginom kūną, 
Graudžiai raudodami draugo ir ašarą karčią praliejom. 
Kaip tiktai sudegė kūnas ir ginklas numirusio draugo, 
Pilkalnį aukštą supylėm. Į kalno viršūnę mes stulpą 
Įkasėm aukštą ir irklą numirėlio įsmeigėm tvirtą. 
Apeigas tokias, liūdnas, kaip prideria, šitaip išpildėm. 
Kirkė, patyrus, jog mes jau sugrįžom iš Hado valstybės, 
Greitai atvyko pas mūsų, šviesiais apsirėdžiusi rūbais. 
Nešė paskum jos tarnaitės didžiose pintinėse duonos, 
Daugel mėsos ir raudonojo tamsiojo vyno galybę. 
Stojusi prieš, galingoji dievaitė mums pratarė žodį: 
„Vyrai, gelžiniai varguoliai! Gyvi tebebūdami, lankėt 
Hado namus: jūs dvimirčiai! Tuotarp kaip kiti visi žmonės 
Kartą temiršta. Šiandieną ilsėkit be rūpesčio jokio, 
Valgykit valgį ir vyną sau gerkit per ištisą dieną. 

Aušrai prašvitus, turėsit keliauti, o aš jumis kelią 

Visą išrodysiu aiškiai, ženklus jums visus :psakysiu, 

Kad, bekeliaudami, jūs nesutiktumėt kokią nelaimę, 


„ Savo pačių beprotyste, ar jūroj, ar krantan išlipę“. 


Taip ji kalbėjo, ir mes jai pasidavėm vyrišką širdžia. 
Visą tą dieną, ik saulei visai nusileidžiant, susėdę, 
Valgėm linksmai tenai mėsą gardžiausią ir gėrėme vyną. 
Saulė kaip tik nusileido ir žemę tamsumas apvilko, 


„Sugulė mano draugai arti pririšto laivo ant smėlio. 


Ranką padavus, dievaitė mane pavėdėjo į šalį. 

Čion ji mane pasodino, pati ji atsigulė čia pat. 

Ėmė mane klausinėti. Aš jai, kaip, kas buvo, išdėsčiau. 
Kirkė tuomet, man pabaigus, kalbėti nuo savęs pradėjo: 
„Šitą dalyką, matau, atlikai tu, kaip reikiant. Klausyk gi, 
Ką tau toliau pasakysiu ir ką tau ir dievas primins dar. 
Pirm tu kelionėj Seirenas užeisi, kurios pavilioja 

Žmones visus, kas tik turi nelaimės prie jų prisiartint: 

Kas nežinodams prie jų prisiartin ir balsą išgirsta, 

Tas jau nedžiugins pagrįžęs pačios ir vaikų — kūdikėlių. 
Amžiams žavėtinu savo balsu tad sukausto tą vargšą 
Baisios Seirenos, kur, pievoj' žalioje susėdus', dainuoja. 
Kaulų daugybės ten žuvusio svieto matyti aplinkui. 
Daug tenai pūna krūvomis skydų nugalabintų vyrų. 

Tu pro jų salą skubėk kuogreičiausiai, iš anksto užlipdęs 
Kvepiančiu minkštu vašku sau ausis ir draugams savo lygiai, 
Nieko kad jie negalėtų girdėti... Tu pats, jeigu nori 
Balso žavėtino jų paklausyti, paliepki pririšti 

Drūčiai tau kojas rankas ten su virvėms prie storojo stiebo. 
Virvė tur būti drūta, tai tuomet jau be baimės galėsi 
Dainą Seirenų klausyti. Draugams įsakyk tu iš anksto, 
Jeigu pradėsi maldaut arba liepti, tave kad atrištų, 

Jie teneklauso tavęs, o tik dar kuodrūčiausiai suvaržo. 
Baisiąją salą Seirenų praplaukus, turėsite rinktis 

Kelią į dvipus: Katrą pasirinkt — negaliu pasakyti: 

Pats tu nutarti turi. Aš tik tau apsakysiu abudu. 

Tu pamatysi ten jūroj' uolas labai aukštas. Aplinkui 
Verda ir ūžia vanduo. Amfitritės dievaitės melsvakės 
„Krutančios uolos“. Dievai amžini jas pramanė. Negali 
Paukščiai pralėkti pro jas, nei taikučiai karveliai, kur neša 
Dzeusui, mūs' tėvui, ambrosiją šventą: kiekvieną ten kartą 

Žūsta jų viens, užsigavęs į uolą tą slidžią, bet Dzeusas 
Naują pasiunčia karvelį, kad skaičius suslygint' iš nauja. 
Laivas žmonių tų uolų neišvengia, jei šičia užklysta: 

Daug ten lentų plūduriuoja laivų sudaužytų, ir vyrų 

Kūnų nuskendėlių daug tenai audros ir bangos nešioja. 
Vienas tik laivas tėra nepražuvęs praplaukęs tą vietą — 
Argas, pagarbints visų, kuomet plaukė lankyti Ajetą. 
Žinoma, būtų ir jis susikūlęs į šitas uolas gal, 

Jeigu nebūtų lydėjusi Hera iš meilės Jasono. 

Dar ten matysi uolas dvi: viršūnėmis dangų jos siekia. 
Debesys tamsūs viršūnės jų gaubia iš aukšto ir niekad 
Oras skaistus ten nebūna nei vasarą karštą, nei žiemą. 
Žmogus trumpaamžius ant tųjų uolų jau ne vien kad užlipti, 
Bet nusileisti visai negalėtų, nors rankų turėtų 

Dvidešimt (lygiai ir kojų) — taip slidžios jos yra ir aukštos, 
Lygiai nudrožtos, sakytum. Per vidurį kalno aukštumo 
Urvas tamsus ten yra: iš Erebo jis pusės tur' angą. 

Jums, Odisejau šviesus, pro tą urvą reik laivą pravesti. 
Geras šaulys, atsistojęs laive, negalėtų iš lanko 

Urvan vilyčia dašauti: Urve tam' gyvena baidyklė 

Skilla, kur staugia ir loja be galo, o balsą ji turi 

Tokį, kaip jaunas šuniukas, pati gi baidyklė baisiausia. 
Nieks, tą baidyklę pamatęs, nedžiaugsis, nors būtų jis dievas. 
Dvyliką kojų liaunų turi Skilla ilgiausių. Ji turi 

Galvas šešias kuolaisviausias kaklais išraitytais, kaip šaknys. 
Snukyj' — trys eilės dantų kuoaštriausių, tankių ir pilniausių 
Nuodo juodosios mirties. Pasislėpusį kūną urve tam, 
Skilla, tas galvas iškišusi laukan, žvejoja aplinkui. 

Savo uolos: jinai gaudo fokas ir delfinus, o kartais 

Didelę kokią baidyklę sugauna iš tų, kur be skaičiaus 

Tur Amfitritė, alsuojanti baisiai, ganyklose jūrių. 

Niekad nėra dar jūreiviai pro jąją laimingai praplaukę 
Tvirtu laivu: nusitvėrus po žmogų į snukį kiekvieną, 

Vienu kartu šešis vyrus baidyklė išrauja iš laivo. 

Kitą dar uolą, žemesnę, ten pat, Odisejau, išvysi. 

Uolos tos stovi arti — tu iš lanko galėtum dašauti. 

Auga ant šitos uolos ten alyvinis medis šakotas. 
Charibda jūrą ties antra uola kuobaisiausiai banguoja: 

105. Triskart į dieną ji vandenį traukia ir laukan vėl verčia. 

Saugokis ten pasitaikint, kad traukia: nei pats Poseidonas 

Iš pražūties negalėtų išgelbėti jūsų tikriausios. 

Plauk tu, artesniai laikydamos Skillos uolos ir skubėdams: 

Daug juk geriau bus, netekus šešių jumis vyrų iš būrio, 
110. Neg pražudyti visus juos ir juodojo laivo nebtekti“. 

Taip ji man sakė. Išklausęs, aš jai atsakydams, kalbėjau: 

„Jeigu jau viską, dievaite, teisingai teikeis apsakyti, 

Tai nepaslėpki ir to, kad galėčiau, pavykus Charibdą 

Baisią pralenkt, atsimušti kaip nors ir nuo Skillos prakeiktos“. 
115. Taip aš tariau. Atsakydama, šitaip dievaitė man tarė: 

„Beproti! Vėl užmanai tu kovot ir kariauti, kaip visad! 

Tu ir dievams amžiniems užsileist nenorėtum ... Žinok gi, 

Skilla yra nemari, tai baidyklė yra amžinoji, 

Siutus', be galo tvirta ir baisi: čion kova nepagelbės. 
120. Reikia tik bėgti nuo jos kuogreičiausiai. O jeigu užtruksi, 

Plaukdams pro uolą — žinoki: visomis pagrįžus galvomis, 

Vėl ji pagaus tau šešis. Taigi reikia praplaukti greičiausiai. 

Šaukis Kratajos: jinai yra Skillą pagimdžius nelaimei 

Mirštamo svieto, jinai jus apgins nuo tolesnės nelaimės. 
125. Dar bevažiuodams toliau, tu Trinakijos salą priplauksi. 

Ten pamatysi tu jaučius ir būrį smulkesnių galvijų. 

Ganosi jie sau liuosai, į bandas padalinti septynias. 

Jaučių banda ir avių po pusiaušimtį turi kiekviena. 

Skaičius jų niekad nenyksta ir niekad didesnis nebūna. 
1530. Gano dievaitės galvijų būrius, — gražiaplaukiosios nimfės 

Faetusa graži ir Lampetija, kur Hiperionui 

Foibui pagimdė Neaira. Pagimdžius dukras, užaugino 

Močia dora ir pristatė gyventi Trinakijoj, kad bandą 

Dangiško tėvo ganytų — jo kreivaragius, kreivakojus 
135. Jaučius, kurių tu turi ne paliesti, jei brangini savo 

Dieną grįžimo tėvynėn: tik taip tegalėsi išvysti 

Mielą Itakę, kad nors ir daugiausia nelaimių prityręs. 

Jeigu vienok tų galvijų paliesi — apreiškiu žuvimą 

Laivui tavam ir draugams. Prapulties tu tik vienas išvengsi. 
140. Bet ir negreitai sugrįžti galėsi, draugų nebetekęs“. 

Taip ji kalbėjo; tuo tarpu Aušra auksasostė prašvito. 

Kirkė, galinga dievaitė, sugrįžo į savąjį rūmą. 

Aš gi, prie laivo nuėjęs, draugus savo ragint pradėjau 

Sėsti greičiausiai laivan ir lynus jo nuo kranto atleisti. 

Jie skubinai susilipo laivan ir susėdo į suolus. 

Sėdę eilėn, jie pradėjo irklais jūrių vandenį kirsti. 

Mums dar dievaitė užleido iš užpakal laivo mūs' tvirto 
Sekantį vėją, kelionės pagalbą, varytoją laivo. 

Visa tai suteikė Kirkė, baisi dainininkė gražplaukė. 

Laivo pabūklus sutaisę, kaip reikia, ramiai sau sėdėjom. 
Laivas gi bėgo, tik rūpinams vėjo ir mūs' vairininko. 
Tąkart, nuliūdęs širdyje, draugams aš pradėjau kalbėti: 
„Mieli draugai! Ne vienam ir ne dviem tą dalyką žinoti 
Svarbu, kurį aš dabar su jumis čion žadu apsvarstyti, 

Ka man šią naktį kalbėjo dievaitė galingoji Kirkė. 

Viską aš jums apsakysiu, kad ateitį savo išgirdę, 

Arba pražūti galėtum, ar Kerių ir mirties išvengtum: 

Liepė pirmiausiai, kad balso žavėjančių žmones seirenų 
Mes neklausytum ir pievon žalion jų išlipt nemėgintum. 
Man tik pavelijo balsą išgirsti, paliepus iš anksto 

Drūta virve prisirišdint laive, kad nuo jūs' nepabėgčiau. 
Jeigu pradėsiu maldauti ir liepti, idant jūs nuo manęs 
Ryšius atleistut — prišokę jūs dukart drūčiau dar pririškit“. 
Taip aš kalbėjau draugams, bet kai ką užtylėdams kalboje. 
Greitai mūs' laivas tvirtasis į salą Seirenų atvyko: 

Vėjas stiprus, mat, lydėjo. Kaip tik mes pamatėme salą, 
Vėjas nustojo visai ir giedra pasidarė šviesiausia. 
Daimonas koks lyg suguldė bangas, šokinėjusias jūroj'. 
Vyrai, sustoję, bures nukabino ir laivan sudėjo. 

Patys, susėdę, irklais jie pradėjo per balzganą jūrą 

Irtis. Paėmęs nemažą aš gabalą vaško, kąsneliais 

Jį sukapojau smulkiais su kardu ir išminkiau ant delnos. 
Greitai jisai suminkštėjo, nes saulės spėka begalinė 

Veikė savais spinduliais Hiperiono, Helijo dievo. 

Tuoj aš draugams tuo vašku užlipdžiau jų ausis kuostipriausiai. 
Jie gi mane, susirišę laive, ir rankas man ir kojas 
Drūčiai pritraukė prie stiebo, kur būrės kabinama esti, 
Patys, susėdę ant suolų, irklais jūrių vandenį šiaušė. 
Vos tik mes tiek prie Seirenų salos prisiartinę buvom, 
Kokio tolumo žmogus kito balsą išgirsti galėtų, 

Jos nepraleido keleivių ir greitai prabėgančio laivo, 
Vengiančio jųjų salos. Jos pradėjo žavėjančią dainą: 
„Šičion užsuk, Odisejau, Achajų garsiausias didvyri! 

Laivą pas mus sustabdyk, mūs' dainų tu, ilsėdams, klausysi. 
Niekas pro čia savo juodu laivu neprabėgo, neklausęs 

Mūsų saldesnės už medų dainos, o paskui jau sau linksmas: 
Plaukdavo savo keliu ir žinių prisiklausęs ir grožio. 

Viską mes žinom: ir Trojoj plačioje kas buvo ir kaip ten 
Vargo Achajai ir kiek nukentėjo Trojenai nuo jųjų. 

Žinome vis, kas ant žemės penėtojos dedas žmonėse“. 

Taip jos dainavo saldžiausiu balsu, ir širdis man krūtinėj' 
Troško toliau paklausyti, nuėjus pas jų, ir aš ženklą 

Savo draugams padariau, kad paleistų, akim jiems pamerkęs.. 
Jie, prisikrisdami, kirto irklais. O tuo tarpu pakilę 

Mano draugai Perimedas ir dar Eurilochas, priėję, 

Kojas manas ir rankas dar stipriau man prie stiebo pritraukė. 
Jau kad toli nuvažiavom nuo tųjų Seirenų ir balso 

Jų nebgalėjom girdėti, tuomet tik draugai mano brangūs 
Vašką išsiėmė, kur jiems ausis aš buvau užlipdinęs. 

Mano virves jie nuo kojų ir rankų taipogi atleido. 

Kiek pavažiavę nuo šitos salos, neužilgo pamatėm 

Dūmus ir bangą aukščiausią ir trukšmą didžiausį išgirdom.. 
Mano draugams išsigandus, net irklai iškrito iš rankų: 
Plūduro jie ant vandens ir mūs' laivas sustojo, nebvaroms. 
Aš gi, bėgiodams po laivą, draugus raminau, prikalbėdams 


Žodžiais maloniais visus ir kiekvieną iš jųjų skyrium dar. 


„Vyrai! Ar maža pavojaus ir vargo mes esam prityrę? 
Jau gi pavojus bus didesnis, kaip buvo Kiklopo 

Urve baisiam', kuomet jis, užsidaręs, suėst mus norėjo, 
Bet ir tuomet, per sumanymą, drąsą ir protą vis mano 
Mes išsisukom iš giltinės rankų — atsimenat patys. 
Taigi dabar jūs išpildykit visa, ką liepsiu — klausykit! 
Jūros bangas su irklais jūs kapokite, kiek tik jūs galit, 
Savąją vietą užėmęs kiekvienas, ir Dzeusas aukščiausias 
Teiksis prašalint pavojų ir duot išsigelbėt. 

Tau, vairininke, sakau — ir tai tą atsiminki labiausiai! 
Tu, mat, ir pakraipą duodi ir saugoji laivo ėjimo. 
Laivą turi tu pasukti į šalį nuo dūmo ir putų 





13. Skilla (psl. 169) 

Verdančio sūkurio: reik tau labiausiai laikytis prie šitos 
Matomos stačiai uolos, kad mūs' laivą banga nepagautų 

Ir nenuneštų į šalį, nes ten mes pražūsim tikriausiai“. 

Taip aš kalbėjau. O jie mano žodį išklausę, sutiko. 

Jiems apie Skillą kalbėt nenorėjau, nes jos negalėjom 
Jokiu būdu mes aplenkt, o draugai, išsigandę, sumišę, 

Būt susigrūdę krūvoje į vidurį laivo ir metę 

Irtis irklais. Užsimiršęs įsakymą Kirkės dievaitės, 

Jog neišpuola nė ginklo man stvertis prieš baisiąją Skillą, 
Aš užsidėjau šarvus išmėgintus, po ietį galingą 

Stvėręs į ranką kiekvieną, nubėgau ant laivo aš nosies. 
Šičia tikėjaus pirmiausiai sutiksiąs užpuolančią Skillą, 
Baisią urvinę baidyklę, turėjusią mus išgalabint. 

Niekur aš jos nemačiau, net įsmilko man akys bežiūrint, 
Kur pasirodyt ji gal iš uolos tos tamsios ir miglotos. 
Verkdami, mes įsivarėm į siaurąją perplaukos vietą. 
Skilla grūmojo čion mums iš vienur, o Charibda iš kitur 
Vandenį sūrųjį rijo, baisiausiai sudrumsdama jūrą. 

O kad atgal jinai vandenį varė iš savęs — putodams, 

Ūžė vanduo, kaip didžiam sagone, burbuliuodams ir šokdams. 
Verdantis taškės vanduo ir garai tenai kilo į aukštą. 

Bet kuomet vėl jau pradėdavo sūrųjį vandenį siurbti 

Šita baidyklė, galėjo matyti jos vidurį visą: 

Matės praskilus uola, o prie plyšio to virė verpetas 

Jūrių vandens, su dumblu susimaišęs ir žemėmis dugno. 
Mus lyg sukaustyt sukaustė, išblyškėlė baimė pagavus: 
Prapultį šičia pamatę, visi į tą vietą žiūrėjom. 

Skilla tuo tarpu, iš laivo draugus man šešis pasigavus, 
Nunešė vyrus geriausius, kur buvo ir vikrūs ir drąsūs. 
Aki atkreipęs i savąjį laivą ir tuos nelaimingus, 

Spėjau tiktai pamatyti rankas jų ir kojas iš aukšto 
Lekiant aukštyn. Klykdami, mano vardo jie, žūdami, šaukės. 
Greitai nutilo vienok jie, pabaigę kančioje gyvybę. 
Lygiai kaip tas žuvininkas, ant aukšto stovėdamas kranto, 
Mėto žuvims apgaulingąjį maistą ant meškerio ilgo, 
Siūlu pritaisęs kabliuką iš rago sumitusio jaučio, 

Ir, kad žuvelė užkliūna, pakirtęs ją, išmet ant kranto, 
Taip ir draugai mūsų ore purtėjo, kaip žuvys pagautos. 

Skilla surijo beklykiant vargšus prie angos savo urvo. 
Tiesė rankas jie prie mūsų ir šaukėsi veltui pagalbos. 
Buvo tai man baisenybė didžiausia iš viso matyto, 
Kiek jų išvargęs esu aš ir kiek prisimatęs kelionėj. 

Vos tik, uolas praplaukę, ištrūkom Charibdos ir Skillos 
Didžio pavojaus, netrukę, išvydome šventąją salą 
Sauliaus, galingojo dievo. Čionai tat ganykloje buvo 
Kaimenės jaučių plačkakčių ir karvių gražiausių taipogi 
Buvo būriai ir smulkiųjų galvijų šviesiausiojo dievo. 
Dar tebeplaukdami jūroj greituoju laivu, jau išgirdom 
Jaučių baubimą iš tolo, paskui gi avelių bliovimą. 
Tąkart galvon man atėjo garbingojo pranašo žodžiai, 
Aklo Teiresijo Tebų ir Kirkės, Ajajos valdovės. 

Jie man abudu juk buvo įsakę pralenkti geriausiai 

Salą aukščiausiojo dievo, kurs laimę ir šviesą suteikia 
Žemės varguoliams žmonėms. Atsiminęs, draugams aš kalbėjau: 
„Mano klausykite žodžio, draugai prisikentę nelaimių! 
Jums aš dabar apsakysiu Teiresijo pranašo žodį; 

Kirkė, Ajajos valdovė, tą pat man patvirtino aiškiai. 

Jiedu abudu įsakė, kad salą mes šitą pralenktum, 

Helijo šventą valdybą, kurs šviesą ir laimę suteikia. 

Jie pranašavo, kad šičia nelaimę mes sau užsitrauksim. 
Sakė, kad bėkit pro šali salos, nestabdydami laivo“. 

Taip aš kalbėjau, o jų sudrebėjo krūtinėse širdys. 

O Eurilochas, skaudžiais atsiliepdamas žodžiais, man tarė: 
„Tu be širdies, Odisejau, žmogus — ir spėkų geležinių! 
Niekad neperlaužtas vargo, žmogaus pagailėti nemoki. 
Tik gi draugus, taip nuvargus be valgio ir saldžiojo miego, 
Reikia išleisti ant žemės. Tenai ant salos jie galėtų 

Sau vakarienę išvirti ir žmoniškai kiek pailsėti. 

Tu gi tuo tarpu varai tamsią naktį mus plaukti pro šalį. 
Jūrių platybėn į šalį ir miglą, neduodams ilsėti. 

Naktį, žinai, kad ir vėjas smarkesnis, žudytojas laivo, 
Kyla tankiau. Tai gi kaip tu žmogus išsisuksi nelaimės, 
Naktį platybėje jūrių, pakilus Dzefirui ar Notui, 

Vėjams piktiems, nuo kuriųjų piktumo pražūna kelionėj' 
Daugel laivų, kur ir patys dievai nenorėjo žudyti. 


*“ - “ 


Rodos, geriau, atsižiūrint į tamsiąją naktį, sustokim, 

Laivą prie kranto privedę. O rytą toliau jau keliausim“. 

Taip Eurilochas kalbėjo. Draugai maloniausiai sutiko. 

Aš gi iš to supratau, kad jau laukia mus šičia nelaimė. 

Vėl prakalbėdams į juos, aš žodžius pasakiau jiems sparnuotus: 
„Jūs Eurilochai, mane šičia vieną per būrį priveiksit. 

Bet paklausykit: visi man didžiausią jūs priesieką duokit, 

Jog jei sutiksime bandą mes jaučių, ar nors ir avelių, 


Nieks kad iš jūsų per savo n'išmanymą jų neužmuštų. 


Galit lengvai jūs išmisti, ko davė jums Kirkė dievaitė“. 
Taip aš tariau, ir visi jie, kaip reikiant, man priesieką davė. 


„ Priesieką vyrams pabaigus ir pažadus tvirtus padarius, 


Laivą mes drūtą į prieplauką tykią įvarėme greitai — 
Buvo šaltiniai arti — ir išlipę draugai mūs' ant kranto, 
Patiekė gardžią visiems vakarienę ant pakraščio jūros. 
Valgio ir gėrio savyje visai užgesinę jau norą, 


„ Ilgą dar laiką minėjom', gedaudami, šešetą vyrų, 


Tų nelaimingų, kur Skilla surijo, pagavus iš laivo. 

Mums beraudojant graudžiai, čion ramintojas miegas atėjo. 
Trečdalis vos tik praėjo nakties ir jau žvaigždės pradėjo 
Linkti į antrapus skliauto, kaip Dzeus, debesių varinėtoj's, 


„ Leido staiga piktą vėją ant žemės ir audrą. Apvilko 


Debesys tamsūs ir jūrą ir dangų — vėl stojo tamsiausia, 
Juoda naktis. Vos prašvito užgimus Aušra raudonpirštė, 
Laivą, sukibę, įtraukėm į urvą, išgriautą uolose, 

Kur susirinkdavo nimfės pažaisti, dainuot ir pašokti. 
Takart vyriją sušaukęs, draugams mylimiems aš kalbėjau: 
„Mano draugai! Mūsų laivas greitasis ir valgio ir gėrio 
Pilnas. Už taig atsiminkim neliesti čionykščių galvijų. 
Bus mums už juosius nelaimė, nes prigul jie dievui aukščiausiam: 
Jaučiai, štai, tie ir skaitlingosios avys — tai Helijui Saulei. 
Helijas — Saulė pasaulyje viską pamato ir girdi“. 

Taip aš kalbėjau. Ir jie savo vyriška širdžia sutiko. 

Ištisą mėnesį pūtė, neliaudamas, Notas ir jokias 

Kitas neradosi vėjas, kaip vien arba Notas ar Euras. 
Mano draugai, kol turėjo ir maisto ir vyno raudono, 
Toliai jie Saulės galvijų nė liesti nemanė. Pribaigę 

Maistą iš laivo, pradėjo ieškoti sau maisto po salą: 

Šaudė, kai kur sutikdami, paukščių ar pakraščiu jūros, 

Meškeres ilgas įtaisę, jie gaudė žuvis sau iš bado. 
Vienąkart aš pasitraukiau nuo jų, idant, viens pasilikęs, 


„ Dievą maldaučiau karščiau, kad parodytų būdą pagrįžti. 


Eidams tuščiu sau keliu, nesijausdams, toli atsitraukiau 

Aš nuo savųjų. Suradęs sau vietą už vėjo, patogią, 
Vandeniu sau numazgojau, rankas ir pradėjau maldauti 
Aukšto Olimpo valdovus dievus. O jie pasiuntė miegą 
Saldųjį man į akis. Pasilikęs tad viens, Eurilochas 

Ėmė ant bloga draugus savo gundint, kalbėdamas šitaip: 
„Vyrai nelaimių prispausti! Klausykit, ką jums pasakysiu! 
Žmogui gyvam juk baisi gi pražūtis visokia ir visad. 

Aš tik manau, kad iš bado numirti tur būti sunkiausia. 


„ Taigi paimkime, vyrai, mes Helijo jaučius geriausius, 


Auką iš jų mes sudeginkim aukšto Olimpo valdovams. 
Grižę Itakėn, brangiojon mūs' žemėn, netrukę, šventyklą 
Helijui puikią įkursim ir daug dovanų paaukausim. 
Jeigu gi dievas, užpykęs už aštriaragius savo jaučius, 


„ Teiksis mūs' laivą prapuldyt, kiti jam dievai tai pavelys, 


Tai ir tuomet aš beveliju, jūron įkritęs, iš karto 

Žūti staiga, neg nuo bado čion stipti palengva saloje“. 
Taip Eurilochas kalbėjo. Draugai su jo žodžiais sutiko. 
Tuoj' atsivarė jie Helijo karvių, parinkę geriausių. 


„ Jos netoli nuo mūs' tamsiojo laivo ten pievoje ganės, 


Karvės gražiausios, plačkaktės, ragais dideliais, užraitytais. 
Tuos galvijus susigavę, bepročiai, dievams pasimeldę, 
Lapu priraškė žaliųjų nuo ąžuolo Dzeuso šakoto 
(Kruopų miežienių pas jųjų nebuvo — pritrūko jų laivas). 


„ Viską atlikę, tas karves papjovė ir kailį nulupo. 


Kulšis iškirto ir dukart taukais apvynioję, su kaulais 
Vienkart sudėjo. Netekdami vyno, jie vandeniu vienu 
Auką palaistė ir vidurius metė į ugnį. Pabaigę 

Deginti kulšis ir vidurius, patys pradėjo ragauti: 

Viską smulkiai sukapoję, iešmais pasimaudami, kepė. 
Takart ką tik pabudau aš iš saldžiojo miego neilgo. 

Greit paskubėjau aš grįžti pas juodojo laivo pajūrin. 
Kvapa iš tolo užuodžiau aš gardų mėsos iškeptosios. 
Išgąsčio apimts skaudaus, aš šaukiausi dievų Olimpiečių: 
„Dzeuse, mūs' tėve, ir jūs, laimingieji dievai amžinieji! 

Prapulčiai mano užleidot ant manęs jūs saldųjį miegą: 
Mano draugai, pasilikę vieni, nusidėjo prieš dievą“. 
Greitai tuotarp ilgarūbė Lampetija žinią pas tėvą 

Heliją davė, kad mes, jojo jaučius pagavę, išpjovėm. 


„ Rūstaudams sunkiai, kalbėjo dievams Hiperionas Saulė: 


„Dzeuse, mūs' tėve, ir jūs amžinieji dievai laimingieji! 
Reikia nubausti draugai Odisejaus, Itakės valdovo. 
Mano jie jaučius bedieviškai ėmę išmušo, kuriuosius 
Meėgdavau aš suskaityti, į dangų žvaigždingą pakildams, 


„ Arba atgal nusileisdams nuo aukšto ir grįždams ant žemės. 


Jei tiktai jūs, jų šventvagiško darbo, kaip reikia, nebausit, 

Aš nusileisiu į Hado valstybę numirėliams šviesti“. 

Jam debesų varinėtojas Dzeus, atsakydamas, tarė: 

„Helijau, meldžiamas, švieski, kaip švietęs, dievams tu danguose 
Ir trumpaamžiams žmonėms, kas ant žemės derlingos gyvena. 
Jųjų aš greitąjį laivą, netrukęs, į smulkias skeveldras 

Jūroj' plačioje suskaldysiu, žaibo vilyčia pataikęs“. 

Tuos jo žodžius atsigirsti gavau jau paskui iš Kalipsos. 
Sakėsi šita girdėjus iš Hermejo, siuntinio Dzeuso. 


„ Grįžęs prie laivo į pakraštį jūrių, pradėjau aš barti 


Savo draugus ir visus ir po vieną, bet jau nebgalėjo 

Bloga atlyginti: jaučiai jau buvo prapuolę, dievai gi 

Davė čia pat savo ženklą draugams, jog grūmoja nelaimė: 
Nulupta jaučių oda šliaužinėjo savaime po žemę, 

Mėsos pamautos iešmais, ar tai žalios ar keptos, vis bliovė, 
Mūgdamos graudžiai, lyg gyvas galvijas iš sopulio mūgia. 
Mano draugai dar šešias čion dienas, užsimiršę ir baimę, 
Skerdė, geriausius pagaudami, Helijo jaučius ir valgė. 

Bet kuomet Dzeusas Kronidas dienoj' septintoje, perskyręs 
Vėjus nutildė ir audrą triukšmingą apstabdė, tuojau mes, 
Sėdę į tvirtąjį laivą, į plačiąją leidomės jūrą. 

Stiebą pastatę per vidų ir baltas būres sukabinę, 

Vos tik mes salą apleidom ir nieko aplink nesimatė, 

Žemės jokios, o dangus tik ir jūra begalė, beribė, 


„ Tąkart Kronionas debesį juodą tamsiausį sutraukė 


Virš mūsų lygiojo laivo ir jūra aplinkui pajuodo. 
Jau nebeilgai bebėgo mūs' laivas: iš vakaro pusės, 
Kaukdams, Dzefiras pakilo ir mėtyti laivą pradėjo: 

Kilo baisiausia audra ir jau stiebą prilaikančios virvės 
Trūko iš karto. Nugriūdamas, stiebas kartu su visokiais 
Prietaisais krito ant laivo mūs' galo, sutriuškindams galvą 
Mūs" vairininko. Jo kaušą suplojo, ir jis, kaipo naras, 
Krito nuo aukšto į jūrą: drąsioji siela jį apleido. 

Dzeusas tuo tarpu, netrukęs, su žaibu mums uždegė laivą, 
Trenkęs perkūnu baisiu. Apsisuko mūs' laivas ant vietos 
Keletą sykių ir dūmais sieros apsivilko. Draugai gi 

Vienu kartu išmesti tapo laukan iš laivo ir, lygiai 

Varnos jūrinės, pasklidę aplinkui suskaldyto laivo, 
Greitai pražuvo gelmėse — nebedavė dievas jiems grįžti. 
Aš tik dar gyvas išlikęs, tarp laivo lentų ir skeveldrų 
Nardžiau ik tol, kolei šonus mūs' laivo vanduo nenulaužė. 
Dugnas tuomet iš vandens, palengvėjęs, pradėjo jau kilti. 
Stiebas prie dugno dar laikės, nes liko netrūkusi virvė, 
Jaučio odos susukta. Prisitaikęs, aš stiebą ir dugną 

Virvių likučiais suraišiojau drūčiai ir pats užsisėdęs, 
Spėkai atsidaviau vėjo blaškyti po jūrą beribę. 

Greitai pradėjo Dzefiras silpnėti, bet Notas jo vieton 
Darės smarkesnis: ir pervėrė skausmas ir baimė man širdį. 
Ėmė atgal jis varyti į gerklę baisiosios Charibdos. 

Ištisą naktį jis varė mane, o išaušus jau dienai, 

Aš pamačiau Skillos uolą baisiausią greta ir Charibdos: 


"Aš prisitaikiau į laiką, kad vandenį rijo Charibda. 


Šaką alyvinio medžio nutvėręs, laikiausi drūčiausiai, 
Tartum šiksnosparnis koks, ir nebuvo kuo kojas atremti: 
Stačiai ant rankų turėjau kaboti, nes šaknys alyvos 

Buvo toli, o jos šakos, plačiai išsiskleidusios, didį 

Davė pavėsį aplinkui Charibdos verpetą tą baisų. 

Taip ten kabojau kantriausiai ir laukiau, atgal kad išmestų 
Dugną ir stiebą Charibda baisioji — sunku tai man buvo 
Alpstančiam laukti ilgai. Nes jau buvo atėjęs tas laikas, 
Kokiu iš teismo pagrįžta pavargęs teisėjas, pabaigęs 

Teisti bylas jaunikaičių vyrijoj' — kuomet pasirodė 
Laukiami rąstai iš gurklio Charibdės baidyklės prakeiktos. 
Tąkart paleidęs rankas aš ir kojas praskėtęs, iš aukšto 
Puoliau ant nardančių rąstų ir juos apsižergęs, pradėjau 
Rankomis irtis. Žmonių ir dievų visagalintis tėvas 


————— —-—— 

Nedavė Skillai mane pamatyti — būč gyvas neblikęs. 
„ Dar aš devynias dienas jau po to vėl klajojau po jūrą. 

Tik dešimtoje, jau naktį, Ogigijos salą pasiekiau 

450. Varomas vėjo. Čionai viešpatauja gražkasė Kalipsa, 
Nimfė, dievaitė galinga, maloniu ir skambančiu balsu. 
Ji pamylėjo mane. Apie tai nebereikia kalbėti. 
Vakar jau tai sakinėjau ir tau ir galingajai žmonai 
Tavo: bjauru, nuobodu yr po dukart tą patį sakyti“. 

Odisejaus iškeliavimas iš Faiakų žemės ir atvykimas Itakėn 


Taip Odisejus kalbėjo. Klausytojai, tartum, užburti, 
Tykiai sėdėjo aptemusiam jau kambaryje ir mąstė. 

Pirmas prabilo tuomet Alkinojas karalius ir tarė: 

„Dievo auklėts Odisejau!l Po to, kaip tu manąjį namą 
Aukštą, gražiai išdabintą variu, aplankyti gavai jau, 

Aš tad tvirčiausiai tikiu, jog laimingai pagrįši tėvynėn, 
Nors ir daugiausiai visokių nelaimių kelionėj prikentęs. 
Jums gi, didžiūnai Faiakų, kurie čion kasdieną pas manęs 
Vaišėse būnat ir geriate tamsųjį gardųjį vyną, 

Saldžiojo dainiaus klausydami balso saldaus ir malonio, 
Žodį sakysiu. Jau rūbai mūs" svečio puikiausioje skrynioj' 
Guli sudėti kartu su auksiniais indais ir daugybe 

Taip sau kitų dovanų nuo Faiakų garsiųjų didžiūnų. 
Duokime dar jam po sagoną vario ir didį trikojį. 

Sau mes atlyginsim, rinkliavą kokią padarę po žmones: 
Būtų sunku vienam žmogui nuo savęs taip daug dovanoti“. 
Taip Alkinojas pasakė. Sutiko jo žodžiais didžiūnai. 
Gulti išėjo visi tad į savo namus jie kiekvienas. 

Vos tik išaušo migloje užgimus Aušra raudonsostė, 
Nunešė greitai pas laivą trikojus ir sagonus vario. 

Viską gražiausiai sudėstė spėka Alkinojo šventoji, 

Jūroj' paskui kad nebkliūtų jauniems irklininkams Faiakų. 
Grįžę paskui į namus, pasidarė pietus iškilmingus. 

Jauti pradžioj debesų varinėtojui Dzeusui Kronidui 

Aukai nudūrė garbus Alkinojas karalius. Jo kulšis 
Dzeusui sudeginę, patys pradėjo puotauti linksmiausiai. 
Jiems visą laiką dainavo ans dangiškas dainius aklasis, 

Mylims visų Demodokas. Tuotarp Odisejus nekartą 
Atkreipė veidą į saulę, apšviečiančią viską, lyg būtų 
Prašęs greičiau nusileisti: taip troško keliauti greičiausiai. 
Lygiai artojas pavargęs, kad vakaro laukia, per dieną 
Aręs su jaučiais dvylais kietą dirvą n'įveikiamą arklui: 
Džiaugiasi vargšas, matydamas leidžiantis saulę, ir grįžta 


„ Linksmas namon, nors iš vargo jam kojos ir keliai jo linksta. 


Džiaugės taip pat Odisejus, matydamas leidžiantis saulę. 
Tąkart pradėjęs kalbėti Faiakams, garsiems irklininkams, 
Tarė jisai, o labiausiai tai reiškė jisai Alkinojui: 

„O, Alkinojau, karaliau, visam pagarsėjęs pasauly"! 
Leiskit dabar man keliauti, dievams nuliejimą padarius. 
Patys gi likit sveiki. Išsipildė man viskas, širdis ko 

Mano krūtinėje troško: ir dovanos brangios iš jūsų, 

Ir išleistuvės širdingos. Telaimin dievai Uraniečiai, 

Rasti sugrįžus namon savo žmoną nekaltą, teisingą, 

Savo draugus numylėtus sveikus ir laimingus, o jums kad 
Šičia palikusiems džiaugtis ilgiausiai su savo žmonomis 

Ir su brangiausiais vaikais, ir kad jokio jums blogo nemačius“. 
Baigė kalbėti. Faiakai sutiko tad svečią išleisti, 

Taip išmintingą. Tuomet Alkinojas pasakė skelbikui: 
„Vyno greičiau, Pontonojau, atliešęs, svečiams padalinki: 
Reik nuliejimą išpildyti Dzeusui Kronidui ir svečią 

Leisti keliauti į tėviškę brangiąją šalį, kur trokšta“. 

Taip jisai tarė. Tuojau Pontonojus, gardesnio už medų 
Vyno raudono atliešęs, visiems padalino didžiūnams. 
Apeigą vyno nulaistymo baigę dievams laimingiausiems, 
Aukšto valdovams dangaus, jie pakilo visi iš už skobnių. 
Kart Odisejus didvyris pakilo. Taurelę dvidugnę 

Padavė jis į rankas karalienei Aretei ir tarė 

Žodį sparnuotą: „Sveika, karaliene, paliki, ik koliai 

Tau neateis jau senatvėj mirtis, kaipo dievo paskirta. 

Aš gi keliausiu tolyn. Tu linksma ir laiminga palik čion. 
Savo namuos" su vaikais, su tauta ir su vyru karalium“. 
Taip pakalbėjęs, išėjo per slenkstį gudrus Odisejus. 
Pasiuntė draug ir skelbiką su juo Alkinojas karalius, 
Kelio parodytų jam pas jo laivo ant pakraščio jūros. 
Siuntė taip pat ir valdovė Aretė tarnaites lydėtų: 

Nešė viena jų chitoną ir apsiaustą baltą, antroji 

Nešė dėžutę, gražių karalienės paminklų pridėta; 

Vyno raudono ir valgio visokio trečioji jam nešė. 

Kaip tik nuėjo pas laivą į ūžiantį šaltą pajūrį, 

Tuoj palydovai malonūs jo daiktus į dailųjį laivą 

Ėmę sudėjo: gėrimą ir valgį ir dovanas brangias. 

Jie Odisejui paklojo laive atsigulti kilimą, 

Minkštą ir storą, užtiesė jį drobe švariausia iš viršaus, 

Kad pasilsėti saldžiai jis galėtų, keliaudams per jūrą. 
Laivan tuomet Odisejus įlipo, atsigulė tykiai, 

Sėdo eilėn irklininkai prie savo irklų ir paleido 

Laivą nuo kranto. Ir tąkart irklais jie pradėjo darbuotis. 
Miegas saldus Odisejui akis lygiai miglos užpylė, 

Miegas tykiausias, ramus, kuris mirčiai prilygsta arčiausiai. 
Laivas tuo tapu — lyg ketverts arklių sukinkytų per lauką, 
Baidomų skaudžio botago, kad lekia nesiekdami žemės — 
Lėkė taip pat, bangą skirdamas nosim, o kitos vėl bangos 
Rausvos iš užpakal likosi laivo, jam bėgant per jūrą. 

Bėgo tas laivas taip greitai per jūrą, kad būtų nė sakals 
Jo negalėjęs pavyti, nors jis juk greičiausias tarp paukščių. 
Taip jis jau bėgo per jūrą, bangas praskirdamas nosim, 
Veždamas vyrą, dievaičiams prilygstantį savo gudrybėms. 
Vyras tas daug iškentėjo, bevargdams ir sopulius kęsdams, 
Karo laiku bekovodams ir jūroj' nelaimių prityręs. 

Šičia ramiai jis miegojo, užmiršęs pritirtų nelaimių. 

Bet vos prašvito ant skliauto dangaus ta žvaigždė, kuri būna 
Pranašu greitai ateisiant, užgimus migloje Aušrinei, 
Laivas Faiakų, jau perbėgęs jūrą, pristojo prie kranto. 
Yra Itakėje Forkino uostas, jūrinio senelio, 

Uostas tas yr iš abipus užstotas kalnų, kur nuo jūros 
Atskiria jį, iš šalies užsikišę ir vėjui neduoda 

Pūsti į uostą ir bangą iš jūrių varyti į vidų. 

Uoste laivai, ir su lynais nerišus, ramiai gal stovėti. 

Uosto gale pamatytum ten medį plačiausį alyvos. 

Grotas ties medžio yra to tamsokas, žmonių pagarsintas, 
Sakomas Nimfių jūrinių, kuriąsias Najadoms vadina. 

Yra kraterų čion daug ir amfėrų iš marmoro kaltų. 

Bitės laukinės induose tuos' savo korius susikrovė. 

Staklių ten kelets iš marmoro kaltų dar yra. Najados, 
Sako, rūbus purpurinius čion audžias tų staklių pagalba. 
Viskas ten, žiūrint, stebuklai: vanduo tenai skamba, srovendams. 
Grotas dvi turi angas: į šiauriniąją angą ir žmonės 

Gali įeiti. Anga nuo pietų — tai dievaitėms paskirta: 

Niekas žmonių ten negali praeiti, tik amžinas dievas. 

Šičia sustojo Faiakai, kurie šitą vietą žinojo. 

Laivas, prie kranto pribėgęs, per pusę ant kranto iššoko: 
Taip jį kelionėje varė irklais jūrininkai Faiakų. 

Jie tuoj išlipę iš tvirtojo laivo, ant kranto iškėlė 

Miegantį saldžiai su patalu kart Odisejų ir dailiai 

Jūrių pakrantėj paguldė. Aplinkui sudėjo jo turtą, 

Dovanas brangias Faiakų, kur davė, įkvėpus Atenai, 
Viską atidžiai sudėjo paunksnėje medžio alyvos, 

To!" pasitraukę nuo kelio, kad kas iš praeinančio svieto 

Ko nepagautų, užėjęs, kol dar Odisejui bemiegant. 

Patys Faiakai po to pasiskubino grįžti tėvynėn. 

Žemės kratytojas savo rūstybėj', minėdams grūmonių, 
Kokias jisai Odisejui, vargų nepriveikiamam vyrui, 

Buvo grūmojęs kadai, tuomet kreipėsi žodžiais į Dzeusą: 
„Tėve mūs', Dzeusai! nebgerbs mane niekas nė tarp amžinųjų 
Mūsų dievų, kuomet juoktis pradės iš mane jau Faiakai, 
Žmonės trumpaamžiai, silpni, nors paeiną iš kraujo dievaičių. 
Aš ir žinojau, jog grįš Odisejus į savo tėvynę, 

Daug iškentėjęs nelaimių: atimt negalėjau grįžimo 

Visiškai jam, nes tu pirmas kitaip prižadėjai ir sprendei. 
Vyrai Faiakų jį miegantį pervežė greitai per jūrą 

Stačiai Itakėn laivu ir prikrovė jam turtų be skaičiaus: 
Vario ir aukso ir rūbų ploniausių brangiųjų daugybę, 

Kiek jis nebūtų iš Trojos parsvežęs, nors grįždams laimingai“. 
Jam debesų varinėtojas Dzeusas tais žodžiais atsakė: 
„Žemės kratytojau tvirtas, kalbi tu stebėtiną daiktą! 

Jaugi dievai nebgodoja tavęs? Ir ar galimas daiktas 
Niekinti kam galingiausią, seniausią ir pirmą dievaičių? 

O jeigu kas trumpaamžių žmonių, be jėgos ir galybės, 
Tavęs negerbs, kaip išpuola, pabausk tu be gailesčio tokį! 
Elkis kaip tinkams, su juo tu ir kaip tavo širdžiai patinka“ | 
Jam atsakydamas, tarė kratytojas žemės galingas: 

14. Fajakai palieka Odissejų ant Itakės kranto (psl. 180) 

„Elgčiaus aš drąsiai, juodų debesų varinėtojau, jeigu 

Tavo galybę ir širdį užgauti kuo nors nebijočiau. 

Grįžtantį puikų aš laivą Faiakų manau sudaužyti 

Jūrių platybėj, kad liautųs daugiau vežinėję visokius 
mones po svietą, o pilį su kalnu nuo jūrių atskirti“. 

Jam debesų varinėtojas Dzeusas ant šito atsakė: 

„Drauge! man rodos širdyje, jog šitaip geriausiai išeitų: 

Vos tik gyventojai krašto pagrįžtantį laivą patėmys, 

Tąkart paversk jį uola, kad pavidalas laivo paliktų. 

Bus tai stebuklas aiškus. O jų pilį tu kalnu atskirki“. 

Tokį sumanymą Dzeuso kratytojas žemės išgirdęs, 

Greitai nuvyko į Scherijos salą, Faiakų valstybę, 

Laivo patikti; o laivas jau, greitas skraidytojas jūrių, 

Artinos uostan. Kratytojas žemės, prie laivo priėjęs, 

Pavertė laivą uola ir su delna prispaudęs iš viršaus, 

Drūčiai į dugną jūrinį įspaudęs, šalin pasitraukė. 

Triukšmas pakilo pilyje ir žodžiais sparnuotais kalbėjos 

Vyrai Faiakai, mylėtojai irklo, garsieji jūreiviai. 

Viens pažiūrėdams į kitą, tarp savęs piliečiai kalbėjo: 

„Baimė! Kas laivą mūs' greitą ant jūros apkaustęs sulaikė 

Grįžtantį uostan? Juk matėme aiškiai parbėgant iš tolo!“ 

Taip jie kalbėjo, ik šiol nesuprasdami didžio stebuklo. 

Tąkart tarp jų Alkinojas prabilo ir tarė Faiakams: 

„Baimė! Senovės dabar pranašavimas pildos ant mūsų. 

Tėvas dar mano man sakė, jog rūstaun ant mūs' Poseidonas 

Baisiai už tai, jog vežiojam mes žmones be jokio pavojaus. 

Sakė jisai, kad mūs' grįžtantį laivą miglotoje jūroj' 

Žad sudaužyti, o pilį su kalnu nuo jūrių atskirti. 

Taip man sakydavo senis. Matai, kaip tai vis išsipildo! 

Jums dar daugiau aš sakysiu, Faiakai, išpildykit viską! 

Jau mes daugiau neblydėsim, kaip būdavo pirma, keleivių 

Mūsų aplankiusių kraštą. Dabar Poseidonui, parinkę 

Dvylika jaučių puikiausių, sudeginkim aukai: gal būti 

Teiksis mums pili nuo jūrių nebskirti, mums kalną užstatęs“. 

Taip jisai tarė, ir aukai pristatė tuoj jaučius Faiakai. 

Meldės karštai Poseidonui didžiūnui ir vadai Faiakų; 

Dievo aukurą apstoję. Tuotarp Odisejus pabudo 

Savo tėvynėj iš miego ir jos nepažino, pamatęs: 

Daug, mat, nematė ją metų, o dar ir Atena Pallada 

Miglą užleido giliausią toj vietoj, kad jo nepažintų 

Nieks, kol pati jam įsakymų savo,suteikus nebuvo. 

Nieks kad nejustų sugrįžus: žmona ir draugai ir piliečiai 

Pirm, neng nebus jis jaunikių begėdžių piršlybos nubaudęs. 
Štai tad, kodel Odisejui karaliui išrodė kitaip vis: 

Ir išvingiuoti takai ir kalnų tarpe uostas suspaustas. 

Medžiai taip pat neb'tokie beišrodė. Pašokęs iš miego, 

Tėvišką žemę pamatęs, graudžiai atsiduso ir, plojęs 

Delnom stipriom par abidvi šlauni, jis, dejuodamas, tarė: 
„Baimė! Į kokią dar šalį nežinomo svieto papuoliau? 

Kas čion do žmonės? Ar baisūs skriaudikai, kaip žvėrys laukis 
Arba svetingi ir vyrai malonūs, dievų neužmiršę? [niai? 
Kur aš padėsiu tą turtą ir kur man pačiam pasidėjus? 

Būčiau geriau aš ilgiau dar pabuvęs Faiakų šalyje, 

Būčiau ir kitą kokį jų galingą valdovą priprašęs, 


. Būtų taip pat jis, mane pagailėdams, suteikęs grįžimą. 


Nūn nežinau, kur paslėpti turtus: juk negalima šičia 
Taip juos palikti — išgaudys praeinanti žmonės, pamatę. 
Vargas man, vargas! Matau, kad netaip jau dori ir teisingi 
Buvo Faiakų karalius ir jųjų didžiūnai ir vadai: 

Užvežė jie į nežinomą kraštą mane ir paliko, 

Patys žadėję į šviesiąją mielą Itakę nuvežti. 

Žodžio jie savo nepildo: nubaus juosius Dzeusas, keleivių 
Aukštas globėjas. Jis nuodėmes mato ir baudžia piktuosius. 
Reikia, vienok, suskaityti turtus, persitikrint, jog nieko 
Man jūrininkai laive nepagavo, gabendami šičia“. 

Taip jis nutaręs, suskaitė gražiuosius indus ir trikojus, 
Auksą, brangiuosius rūbus — ir atrado, jog viskas teb'esą. 
Džiaugsmo nejuto vienok: ilgėjosi baisiai tėvynės, 
Slankiodams pakraščiu ūžiančios jūros smiltingu ir šaltu. 
Tąkart priėjo prie jo šviesakė Atena Pallada. 

Jauno galvijų piemens prisiėmusi išvaizdą buvo, 

Aukšto, gražaus, kokie būna vaikai tik galingų valdovų. 
Mantiją dvilinką jis ant pečių užsimetęs turėjo. 

Kojos žibėjo papėdėmis, rankoj — durtuvas lengvutis. 

Ją Odisejus pamatęs, nudžiugo, pris'artino greitai 

Ir prakalbėjęs, ją sveikino žodžiais sparnuotais, tarydams: 

„Drauge! Pirmiausiai tave pamatau svetimoje šalyje. 
Sveikas būk! Nieko man bloga širdyj nesumislyk savoje. 
Turtą tu mano apsaugok, išgelbėk ir patį mane tu. 

Lygiai kaip dievą, meldžiu aš ir tavo kelius, štai, bučiuoju. 
Viską teisingai sakyk, nes man viską išpuola žinoti. 

Kas čia do kraštas ir kas čia do žmonės gyvena? Kokie jie? 
Ar tai kalnuota sala, ar tai žemės tvirtosios tik sklypas, 
Jūron toli išsikišęs, kalnuotas, nuo jos neatskirtas?“ 

Jam atsakydama, tarė šviesakė dievaitė Atena: 

„Tu n'išmintingas keleivis ar, gal būt, iš tolimo krašto, 
Jeigu tu vardo šalies mūsų klausi: nemažą ji garbę 

Turi pasaulyj'. Ją žino ir tautos rytinės, kur Heos 

Gimus prašvinta ir Helijas kilsta šviesiausias, ir žmonės 
Žemės kraštų vakarinių, naktis kur tamsi viešpatauja. 
Daug čion, teisybė, kalnų ir arkliai nepatogu auginti, 

Vis gi ne bado šalis, nors neturi ji didelio ploto. 

Dera vienok čion ir duona geriausiai ir vynuogės saldžios. 
Būna, kiek reikia, lietaus ir rasos čion, kiek reikia, iškrinta. 
Jaučius, ožkas ir avis patogu čion auginti, o miško 

Daug čion visokio ir daug vandenų, neišdžiūstančių niekad. 
Vardą Itakės, keleivi, galėjai girdėti ir Trojoj, 

Nors ir labai toli esant ją sako nuo mūsų Achajos“. 

Taip ji kalbėjo. Nudžiugo širdyje kantrus Odisejus: 
Linksma jam buvo girdėti, kaip giria tėvynę šviesakė 
Deivė Atena Pallada, aigidvaldžio Dzeuso gimdyta. 

Jai atsakydamas, tarė sparnuotus žodžius jis nuo savęs: 
„Vardą Itakės man teko girdėti, dar Kretoj tebesant. 
Kreta plačioji toli yr už jūrių. Dabar, mat, pačiam man 
Teko Itakėn pakliūti su turtais didžiausiais. Jų pusę 
Dar aš namie palikau dėl vaikų. Nes išpuolė man bėgti 
Greitai iš savo namų, kaip tik užmušiau aš Orsilochą 
Idomenejaus galingojo sūnų, greitkojį garsingą, 

Kurs visuomet visos Kretes pralenkdavo bėgyje vyrus. 

Jis užsimanė paveržti nuo manęs laimikį, kur Trojoj 
Kruvinu sau užpelniau aš vargu, dėl kurio tiek kentėjau 
Ir nuo žmonių kruvinose kovose ir jūroje vargdams. 
Pyko už tai, kad aš Trojoj jo tėvui tarnaut nenorėjau 
Veltui, bet pats sau, su vyrais savaisiais, laikiausi skyriomis. 

Tąkart mes jį, sužinoję, kad grįžta jis vienas iš lauko, 
Kelets draugu, užsislėpę prie kelio, nudėjom, pataikę. 
Buvo tamsiausia naktis. Niekas mūs' negalėjo matyti. 
Nieks nežinojo, kad aš jį nužudęs esu. Bet nužudęs 

Ji, variakaustyta ietim, netrukdamas, aš pas Foinikų 
Laivą garsių jūrininkų nubėgau ir, mokestį didį 
Siūlydams jiems, maldavau, kad, nuvežę į Pilą, paleistų, 
Arba nuvežtų į šventąją žemę Epejų Elidą. 

Vėjas mums priešings neleido prie krašto tų žemių pristoti 
Patys Foinikai gailėjosi, taip atsitikus, apgavę. 
Varomi vėjo, mes naktį, štai, šičia pribuvom. Per vargą 
Vos įsivarėm į uostą. Išlipę ant kranto, nors baisiai 
Buvom išalkę, valgiu užsiimt nenorėjom, privargę. 
Sugulėm miego visi, o mane saldus miegas taip drūčiai 
Apėmė, baisiai išvargus, jog aš nejutau, kaip Foinikai, 
Mano turtus iškilnoję iš laivo, sudėjo prie manęs, 
Stačiai ant smėlio ten pat, kur miegojau, o patys pabėgo 
Savo keliu į turtingą Sidonijos kraštą. Dabar aš 

Šičia, palikęs sau vienas, dejuoju, nelaimėn pakliuvęs“. 
Taip jis kalbėjo. Prasijuokė deivė, šviesakė Atena, 
Veidą ranka patapnojo ir jojo akys' atsimainė, 
Išvaizdą gražią jaunos ir aukštos moteriškės priėmus, 
Pilną didžios atminties ir šviesiausiojo, didelio proto. 
Žodžiais sparnuotais į jį prakalbėjusi, tarė dievaitė: 
„Baisiai gudrus ir melagis turėtų tas būti, kas geistų 
Savo mitrumais ir šiaip apgaulėms su tavim susilygint. 
Būtų nelengvas ir dievui tai daiktas. Begėdi, melagiau, 
Pilnas visokių melų, ar neliausies, nors kartą, pargrįžęs 
Savo tėvynėn, meluot, išmisliot, apgaulioti? Teisybė, 
Tu nuo mažens tai papratęs ... Dabar apie tai nebkalbėsim. 
Mudu abudu gudročiai: tu tarpe žmonių trumpaamžių 
Daug už kitus prakilnesnis sumanymais savo, kalbomis, 
Aš gi — tai tarpe dievų pripažinta pirma savo šviesia 
Išminčia ir gudrumu. Ir stebiuos', kad tai tu negalėjai 
Taip dar ilgai, štai, pažinti Atenos Pallados, kurioji 
Tavo visuose varguose užstoju tave ir pagelbstu. 

Aš ir Faiakuose suteikiau tau kuodidžiausią malonę. 
Štai, ir dabar ateinu su tavim apsvarstyt padėjimo, 


203. 


300. 


305. 


310. 


315. 


320. 


325. 


330. 


TRYLIKTOJI GIESMĖ 185 


Turtą paslėpti padėt, kur sudėjo tau garbūs Faiakai, 

Tau iškeliaujant namon, o tai aš jiems tą įkvėpiau norą. 

Dar pasakysiu aš tau, ką sutiksi puikiam savo rūme, 

Kokis pavojus ten laukia. Turi kuokantriausiai pakelti. 
Viską ir niekam nė žodžio, nei vyrui, nei moteriai, niekam 
Tu neturi prasitarti, jog vargšas keleivis pagrįžęs. 

Tyliai, ramiausiai kentėk, skriaudas nuo žmonių apturėdams“. 
Jai atsakydamas, tarė gudrus Odisėjus didvyris: 

„Žmogui trumpaamžiui sunku, nors jis būtų didžiausiai protin< 
Dievą pažint, susitikus: visaip juk dievai apsireiškia. [gas, 
Tą tik tvirtai aš žinau, ak, tiek tu buvai prielanki man 
Tąkart, kaip Trojoj kariavome vargšai mes sūnūs Achajų. 
Bet nuo to karto, kaip pilį Prijamo mes aukštą išgriovėm 

Ir susisėdom į savo laivus — išsiblaškė Achajai. 

Aš nuo to karto, o, Dzeuso dukter, jau nebemenu niekad 
Matęs tave, pasirodžius ant laivo į mano pagalbą... 
Vienas, be jokio užstovo, su plyštančia širdžia klajojau 
Tolei, kol teikės dievai iš nelaimių baisiųjų išgelbėt. 

Žemėj turtingoj Faiakų mane tu, teisybė, sutikus, 

Kelią man rodei pati į jų pilį ir drąsinai žodžiais. 

Nūn aš maldauju tave vardan tėvo galingojo tavo: 

Aš, mat, labai abejoju, kad būčiau į šviesią Itakę 

Gavęs pagrįžti — man rodos, kitur kur papuolęs ir tyčia, 
Rodos, tu man taip sakai, mano širdį ištirt užsigeidus. 
Tark gi tikrai, ar teisybė, esu jau brangioje tėvynėj?“ 

Jam atsakydama, tarė šviesakė dievaitė Atena: 

„Mano širdyj' glūdi tau visuomet tasai pats prielankumas. 
Aš negalėčiau apleisti nelaimėj tavęs: tu visuomet 

Priimi noriai visad patarimą, drąsus esi, veikiant. 

Tiesa, kiekvienas, kas ilgą vargingą kelionę pabaigęs, 
Grįžta namon, užsigeidžia greičiausiai savuose namuose 
Žmoną išvyst ir vaikus ... Odisejau! o tu pasisaugok 
Klausti, teirautis žinių: tų pirmiausiai turi parsitikrint 

Savo žmona. N'atsimainiusia širdžia ji rūmuose laukia, 
Tykiai raudodama tavęs dienas ir naktis, išsiilgus. 

Man paslapties čion nebuvo, žinojau aš visad tikriausiai, 
Jog tu sugrįžti turi, tik draugų savo jūroj nustojęs. 

Bet nenorėjau aš ginčo užvest su dėde Poseidonu, 


355. 


340. 


350, 


355. 


365. 


370. 


186 IOMERO ODISSEJA 


Broliu galingojo tėvo, o jis tave baisiai nekenčia. 
Rūstauja sunkiai, kam sūnų apjakinai jam Polifemą. 
Taigi parodysiu tau aš Itakę, kad tu patikėtum: 

Čia tai juk Forkino uostas, senelio gudročiaus jūrinio. 
Uosto gale pažiūrėk — alyva kuoplačiausiai bujoja. 
Tuoj prie alyvos ir grotas Najadų, vadinamų nimfių, 
Grotas išgriuvusio kalno viduj, kur ir pats tu nekartą 
Nimfėms pagarbint senovėj' brangias aukavai hekatombas. 
Ten ant, toliau ir Neritą matai tu, apaugusį girioms“. 
Taip jam kalbėdama deivė miglas išgainiojo ir aiškiai 
Šalį parodė. Jis, puolęs ant veido, pradėjo bučiuoti 
Žemę brangiausią tėvynės. Rankas jis į dangų iškėlęs, 


„ Maldą širdingą į Nimfes Najadas jis kreipė, tarydams: 


„Nimfės, Najados, aigidvaldžio dukterys Dzeuso, daugiau aš 
Jūs' nebtikėjaus matyti. Dabar jūs priimkit maloniai 
Mano širdingas maldas. O jau aukos, kaip visada, brangios 
Bus jums parūpintos, jei tik suteikianti laimę Atena, 
Dzeuso duktė, mane patį ir sūnų išgelbėti teiksis“. 

Jam atsakydama, tarė šviesakė dievaitė Atena: 

„Būk tik drasus. Tenerūpi tau šita tuo tarpu širdyje. 

Reikia pirmiausia turtus tavo groto kertelėj' paslėpti, 
Tau kad paliktų visi nepražuvę. Paskui pamatysim, 

Kaip ir ką veikti išpuola, kad viskas geriausiai išeitų“. 
Taip pakalbėjus, dievaitė į tamsųjį grotą įėjo. 

Rankomis savo kerčias čiupinėdama, rado ji vietą 
Turtams paslėpti. Odisejus nedilstančio vario ir aukso 
Brangius indus ir rūbus savo plonus sunešęs į grotą, 


„ Viską sudėjo, ką buvo jam davę Faiakų didžiūnai. 


Dailiai sudėjus tai viską, dievaitė už durų didžiausią 
Užvertė uolą Atena, aigidvaldžio Dzeuso gimdyta. 

Sėdę paskui į pavėsį alyvinio šventojo medžio, 

Tartis pradėjo, kaip reik išžudyt jaunikius nedoruosius. 
Kalbą pradėjo šviesakė dievaitė Atena Pallada. 

„Dievo auklėtas Laerto sūnau, Odisejau gudrusis! 

Nūn pagalvok, jaunikius kuo piktuosius galėtum pabausti: 
Keletą metų namus jie tau tuštin' ir tavąją žmoną 

Savo piršlyboms kankina. Žmona gi tavoji tik laukia 
Tavo grįžimo, raudodama graudžiai, o jiems apgaulingą 

Viltį tik duoda, pati gi jiems gera širdyje nemano“. 

Jai atsakydamas, tarė gudrus Odisejus didvyris: 

„Baimė! Juk būčiau ir aš neišvengęs apverktino galo, 
Kokį sutiko sugrįžęs Atrejaus sūnus Agamemnons, 

Jeigu nebūtumei teikusis tu man, dievaite, pranešti 
Visa, kaip stovi dalykai namuose. Meldžiu aš, pamokyk, 
Kaip juos nubausti galiu, o pati neapleiski kovoje, 

Drąsą ir spėką suteikdama tokią, kaip tąkart kad Trojoje 
Pilį su bokštais nugriovėm Prijamo Achajai galingą. 
Teigu taip drūčiai, šviesake, mane prilaikyti tu teiksies, 

Aš ir trijų nepabūgsiu šimtų galingiausiųjų vyrų, 

Jeigu tik tu, galingoji dievaite, mane palaikysi“. 

Jam atsakydama, tarė šviesakė dievaitė Atena: 

„Aš tai iš tikro tave prilaikau ir nebūsi apleistas, 

Tąkart, kaip vargas užeis: ir manau aš, kad greitai jau žemę, 
Jų smegenais ir krauju aptaškytą, išvysime rūmuos' 

Tų nedorųjų žmonių, kurie namą taip tavo sugriovė. 

Taigi tave aš paversiu žmogum, nepažįstamu niekam, 
Odą raukšlėmis sutrauksiu pavirš sąnarių galingųjų, 


„ Garbinius blizgančius tavo atimsiu, o tavąjį kūną 


Lupatais rūbais apvilksiu: matydams biaurėsis kiekvienas. 
Tavo gražiausias akis aš karščiu pagadinsiu ir pūliais, 
Taip kad nė vienas tave negalėtų pažinti jaunikių, 

Ir nei tavoji žmona ir nei mylimas vaikas, kurs liko 
Rūmuose tavo. O pats tu pirmiausiai pas užveizdą kiaulių 
Eik sau ramiai. Jisai tau atsidavęs ir myli karščiausiai 
Sūnų jis tavo ir Penelopejai jis yr atsidavęs. 

Ti tu atrasi pas kiaulių, ganykloj' pas Korako uolą, 

Kur Aretusos šaltiniai yra. Tenai ganosi kiaulių 

Didis būrys: ąžuolinių gilių prisirijusios sočiai, 

Turi vandens ten, kiek reikia, ir tunka ten kiaulės puikiausiai. 
Ten tu ilgai pasilikti turi ir kaip reikia ištirti. 

Aš gi tuo tarpu į Spartą, gražiausių merginų tėvynę, 
Vyksiu, idant Telemachą tau, mylimą sūnų, grąžinčiau. 

Jis dabar žemėj' plačioj' Lakedaimono pas Menelają 
Yra nuvykęs paklaustų žinios apie tėvą, ar gyvas?“ 

Jai atsakydamas, tarė gudrus Odisejus didvyris: 

„Kam gi, dievaite, tu jam nenorėjai pranešti teisybės? 

Kam turi, jūroj' keliaudamas, vargti, palikęs plėšikams 
Savo namus nelabiems, pats pavojų kelionėj turėdams?“ 
Jam atsakydama, tarė šviesakė dievaitė Atena: 

„Daug tu dėl jo, Odisejau, gali nesirūpint širdyje: 

Aš palydėjau pati jį kelionėn garbės įsigytų 

Tarpe žmonių, ten nuvykus. Nedidelio vargo prityręs, 
Sėdi dabar jisai linksmas Atreido turtingame rūme. 
Tykaun', teisybė, jaunikiai, su juodu laivu užsislėpę, 
Nori užpult netikėtai ir jį nužudyti, pagrįžtant. 

Bet, aš sakau, nebus: aš sakau, dar nemaža tarp jųjų 
Žūti turės nedorųjų, kur namą tau tuštin turtingą“. 
Taip pakalbėjus, Atena sava lazdele jį užgavo: 

Tuoj jam sutraukė raukšlėmis jo gražiąją odą ant kūno, 
Šviesūs nusmuko plaukai, o sustingę nariai ir jo kūnas 
Odą sudžiūvusią gavo senelio karšinčiaus vargingo. 
Akys paraudo ir pūliais paėjo — taip gražios ik šioliai. 
Tam ant pečių atsirado sudriskęs drabužis ir tamsūs 
Driskiai, juodi marškiniai, surūkyti, pasmirdę nuo dūmų. 
Viršum tų ryzų bjaurių nuo lytaus prisidengti jam rados 
Elnio oda nudėvėta, sena, išsitrynus. Į ranką 

Įteikė pagalį jam, ant pečių gi jam užsvėrė terbę, 
Lopytą, seną, su pasaitu pančio, be diržo per petį. 

Taip jį atmainius, dievaitė atleido. Pati gi nuskrido 

Pas Odisejaus brangiausiąjį sūnų į dievišką Spartą. 

Odisejaus susibičiuliavimas su Eumaju 


Ėjo tad sau Odisejus nuo uosto keliu akmeningu, 
Kalnų kraštais ir miškais į tą vietą, kur liepė Atena, 
Kur jo ganytojas dieviškas kiaulių gyveno, daugiausiai 
Pono žiūrėdams naudos, liur jam pavedė pons, išvažiuodams. 
Rado kiauliaganį dorą besėdint prieš savąją gryčią. 
Namas, aptvertas aplinkui tvora su kiemu gan platoku, 
Buvo aukštoje kalvoj' pastatytas ir matoms iš tolo. 

Namą, neklausdams nei seno Laerto, nei Penelopejos, 

Pats pasistatė kiauliaganis dors, akmenų prisirinkęs. 
Kiaulėms kad būtų uždarymas nakčiai, jis kiemą aptvėrė 
Ąžuolo basliais, į žemę sukaltais drūčiausiais ir tankiai. 
Dvylika dar didelių kiaulininkų pastatė kieme jis, 

Vieną ties kito arti; kiekvienam jų po pusšimtį kiaulių 
Žemgulių tilpo nakvynėn. Ir visos jos buvo veislinės, 
Sunkios jau kiaulės. O kuiliai ir paršai kituose gurbuose 
Laikomi buvo. Nedaug jų tebuvo iš viso, nes skaičių 
Mažino jų nedorieji jaunikiai: kiauliaganis vargšas, 

Pats nenorėdams, kas dieną turėdavo siųsti jiems vieną 
Paršą riebiausį pietums. Bet jų buvo dar likę iš viso 

Trys dar šimtai šešiasdešimts galvų, kuriuos saugojo šunes, 
Baisūs kaip žvėrys kokie, keturi: juos kiauliaganis pats sau 
Užsiaugino. Tuo tarpu jis dirbosi nagines kojoms, 
Pjaustydams storąją odą. O piemenys buvo išėję 
Kiaulių ganyt katras sau į ganyklas — tai trys iš visų jų, 
O paskutinis, ketvirtas, jo pasiųstas buvo į pilę, 

Paršą nenoroms nuvežti jaunikių nedorėlių puotai, 

Kad, pasipjovę, galėtų jie valgio pasotinti širdį. 

Šunes, lojikai pikti, Odisejų pamatė iš tolo. 

Lodami puolė jie smarkiai patikt. Odisejus, pavojų 

Tokį pamatęs, prisėdo ant žemės ir pametė lazdą. 

Būtų pražuvęs jis vargšas ant savo pat žemės, jei būtų 

Pats neskubėjęs kiauliaganis gelbėti svečio, pametęs 

Darbą iš rankų, išbėgęs iš kiemo. Vardais pavadinęs, 

Savo nutildė šunis, akmenais juos nubaidęs, ir tardams: 
„Seni! Žinok tu, kad būt tave šunes sudraskę, bežiūrint.... 
Būtų man širdžiai per amžių skaudu, atsitikus nelaimei. 
Daug aš turiu ir be to sopulių ir dejavimo šičia, 

Verkdams, netekęs sau viešpaties mylimo savo; prieš norą 
Dar aš turiu kuogeriausius paršus siuntinėt dykaduoniams 
Veltui surydint. O viešpats, gal būt, be pastogės ir maisto 
Kur svetimuose bevargsta kraštuose, jei gyvas tebėra, 

Jeigu besidžiaugia saulės šviesa dar. Bet eikim, seneli, 

Mudu į gryčią, kad pats tu, mūs' valgio ragavęs, išgėręs, 
Man apsakyti galėtum, iš kur tu ir ką nukentėjęs“. 

Taip jam kalbėdams, kiauliaganis gryčion keleivį įleido. 

Ten ji ant lapų krūvos pasodino minkštos, ją pridengęs 
Kailiu vilnotu: kiauliaganys šičia miegodavo naktį. 

Toks Odisejui širdyj' priėmimas patiko. Jis tarė: 

„Dzeus teužmoka, drauge, ir dievai amžinieji už tokią 

Tavo man, vargšui keleiviui, malonę ir vaišingą širdį“. 

Jam atsakydams, Eumajau, kiauliagany doras, tarei tu: 
„Papročio nėr pas mane, jeigu nors ir blogesnis atvyktų 
Kokis keleivis, neng tu, nepagerbt jo, kaip reik, ir nevaišint. 
Dzeuso globoje yra gi keleiviai ir elgetos vargšai. 

Vaišės, kad būt ir menkiausios, patinka Dzeusui Kronidui. 
Vergo sunkus padėjimas, nes baimėje nuolat gyvenam, 
Ypač dabar, kuomet viršų paėmę tur' ponai jaunieji. 

Ponui senajam dievai laimingieji grįžimą užkirto. 

Jis tai man buvo geriausias, ir būtų man davęs jis visko, 
Ko gali duot savo tarnui iš meilės teisingas kur ponas: 
Gabalą žemės, namelį ir žmoną, priskirtą po širdžiai. 

Vis tad už tai, kad jam vergas tarnavo, kamuodamos darbu, 
Daug jam uždirbęs yr pelno, kaip aš jam uždirbu, tarnaudams. 
Būtų gerai man išėję; jei būtų čion ponas pasenęs. 

Bet jis pražuvo... Geriau būtų žuvus prakeikta Helenos 
Sėkla dėlto, kad už ją mūs herojų daugybė pražuvo. 

Štai, ir mūsiškis: prieš norą turėjo keliauti į karą 

Už Agamemnono garbę į Troją, ganyklomis garsią“. 

Taip prakalbėjęs, diržu jisai marškinius savo sus'juosė, 
Žengė gurban, prielaidai kur jo metiniai buvo atskirti. 
Dvejeta jų susigavęs, papjovė, nusvilino, ėmė 

Kepti, pamovęs iešmu. O iškepęs, tuojau Odisejui 

Padavė karštą, užbarstęs dar miltų miežinių. Ir vyno 
Taurę medinę pripylęs, jis sėdo prie valgio ir svečiui 
Tarė, maloniai pakviesdams ir ragindams, žodį širdingą: 
„Valgyk, keleivi, paršienos — vergų paprasčiausiojo valgio: 
Mūsų riebiausias kiaules vis suryja jaunikiai prakeikti. 
Bet nepakenčia dievai laimingi neteisingo elgimos: 

Jiems tik teisybė ir doras žmonių pas'elgimas patinka. 
Juk ir galvažudžiai, baisūs plėšikai, kur svetimą šalį 
Tankiai užpuola — ir tie, prisiplėšę gėrybių, kiek Dzeus jiems. 
Teikias daleisti, susėdę į laivą, kad grįžtų tėvynėn, 

Didelę baimę pajunta širdyje bausmės užtarnautos: 

Štai, nedorieji jaunikiai — tur būt, jie ką žino, ar gavę 

Yr pranašystę, jog žuvęs mūs ponas — nenori padoriai 
Savo piršlybas atlikti, ar baigę jas, grįžti pas savęs. 

Vien tik jo turtą be saiko ir gėdos naikina ir ryja 

Dzeuso kiekvieną naktelę ir dieną kiekvieną malonią. 
Mes jiems jų pokyliui skerdžiam ne porą galvijų riebiausių. 
Vyną taip pat, girtuokliaudami bjauriai, aikvoja be saiko. 
Pono mūs' turtas gi buvo beskaičius: nė vienas didžiūnas 
Tiek neturėjo kitur, nė pas mus čion Itakės saloje. 
Dvidešimt mūsų turtuolių didžiausių, sudėjus į vieną, 
Tiek neturėtų naudos. Aš tuojau, štai, dabar suskaitysiu. 
Buvo mums dvylika jaučių būrių ir avelių tiek buvo, 
Kiaulių taip pat buvo dvylika ir gi būrių kuogražiausių. 
Tiek dar ožkų; atskirai dar jos ganos kitur. Jas prižiūri 
Piemens kiti. O pas mūsų būrių čion vienuolika yra. 
Ožkas tas ir gi ganyklose piemenys gano tikri tam. 

Jų prižiūrėtojai turi kiekvienas paeiliui į pilį 

Vykti kas diena ir vesti jaunikiams geriausiąją ožką. 
Lygiai ir aš, prižiūrėtojas kiaulių, turiu, nors prieš norą, 
Kiaulę geriausią parinkęs iš būrio, varyti į pilį“. 

Taip jis kalbėjo. Tuotarp Odisėjus sau gėrė ir valgė, 

Rūsčiai tylėdams, širdyje svarstydamas kerštą jaunikiams. 
Valgyt pabaigęs ir širdį pasotinęs valgio, gėrimo, 

Savo jis taurę, kur gėrė jis pats, šeimininkui pripylęs 

Vyno saldaus — o kiauliaganys priėmė taurę su noru — 
Tarė jam žodį sparnuotą, maloniai vardu pavadinęs: 
„Prieteliau mano, meldžiu, pasakyk man, kas buvo tas vyras, 
Kurs tave pirko ir buvo taip baisiai turtingas didžiūnas, 
Trojoje žuvęs, kaip tu man sakei, šit, už garbę Atreido. 
Aiškiai tu man apsakyk, gal esu susitikęs aš tokį: 

Dzeus ir kiti amžinieji dievai liudininkai tebūnie, 

Jeigu aš jį pasirodysiu matęs: nemaž aš klajojęs“. 

Jam atsakydamas, tarė tvarkytojas ūkio Eumajas: 

„Seni! Dabar jau nė vienas keleivis, nors perėjęs svietą, 
Žinią atnešęs, daugiau nebapgaus nei žmonos, nei jo vaiko, 
Tankiai tikėdamies dovaną gausią, keleiviai visokie 
Daiktus nebūtus meluoj' apie mūsų pražuvusį poną. 

Kas tik, po svietą bastydams, pakliūn į Itakę ir gauna 
Pačią matyt karalienę, tai praded niekus jai kalbėti. 

Ji gi maloniai juos priim ir klauso. Tuo tarpu jai, vargšei, 
Ašaros riedi per veidą, kaip visad pas moterų būna, 

Jeigu joms vyras svetur kur pražūn, išvažiavęs į karą. 
Tu, seneliuk, mums taip pat netingėtumei, sveiks, pameluoti, 
Ypač, jei marškinius tau pažadėjus ar kokį drabužį. 

Mums jau užteko! Greitieji jau šunes ir paukščiai plėšrieji 
Odą nuo kaulų jau bus jam nulupę: seniai jis nebgyvas; 
Gal būt, jį jūroj beėda jau žuvys; gal būti, jo kaulai 

Guli pajūrio smėliais apsinešę ir baigia trūnėti. 

Taip jis pražuvo, palikęs tik sielvartą mylimiems savo, 
Man gi labiausiai. Jau aš nebturėsiu geresnio sau pono, 
Niekad, kol gyvas, kad nors ir namon aš sugrįžčiau, tėvynėn 
Savo brangion, kur gimiau ir malonią vaikystę praleidžiau. 
Bet ne tėvų pasiilgęs, verkiu, nors ir baisiai norėčiau 

Juos pamatyti savom akimi numylėtoj' tėvynėj. 

Ne! Odisejaus pražuvusio mano gedauja širdelė. 

Jo aš vardu, mano mielas, vadint už akių ir nemėgstu: 
Taip jis mylėjo mane ir tiek rūpinos, būdavo, visad, 

Jog savo broliu aš jį vadinu, nors ir nėra jo šičia“. 

Jam atsakydamas, tarė nelaimėj kantrus Odisejus: 

„Drauge! Kadangi visai tu klausyti nenori, sakaisi 

Žinąs, kad jis nepagrįš, o esi įsitikinęs drūčiai, 

Aš nekalbėsiu tad nieko, tik priesieką duodu, jog greitai 
Grįš Odisejus. Už žinią tą linksmą tuomet užmokėsi, 

Kad Odisejus į tavo namus šič ateis, jau pagrįžęs, 
(Marškinius minkštus, chitoną 1r šiltąjį rūbą man duosi). 
Aš ik tam laikui, nors vargo prispaustas, nė duodams, neimsiu: 
Nekenčiu aš dar labiau, negu pragaro vartų, žmogaus to, 
Kurs apgaulingai vilioja, meluodams, papuolęs į vargą. 

Aš gi prisiekiu po Dzeuso akim, tavo vaišia taip pat ir 
Pono jūs' doro namų ugniaviete — jog vis tai įvykti 

Tur neužilgo tikrai, ką, štai, šičia sakau tau be melo. 

Ši patį metą pagrįžti čion tur Odisejus didvyris. 

Pirm neng užstojusis mėnuo suros pasibaigti ir naujas 
Stos — Odisejus pagrįš ir atmonys visiems, kas tik garbę 
Įžeidė jo nekaltosios žmonos ir sūnaus numylėto“. 

Jam atsakydams, tarei tu, Eumajau, ganytojau kiaulių: 
„Ne! Jau, seneli, nereiks man mokėt tau už gerą naujieną: 
Ponas daugiau nebegrįš. Užsimiršę tą kalbą, išgerkiv. 
Kitką kalbėkiv' geriau: man sunku apie jį paminėti. 

Plyšta širdis man krūtinėj', kuomet tik kalba ta užeina 
Dėliai brangaus mūsų pono. Nereik man ir priesiekos tavo: 
Griš ar negrįš mūsų ponas — grįžimo jo trokštam visi mes: 
Penelopeja, Laertas ir pusdievis jauns Telemachas. 

Rūpi labiau man dabar Telemachas, neg pats Odisejus. 
Lygiai, kaip atžalą jauną, dievai jį augino dėl mūsų. 
Rodėsi mums, kad užaugęs nebus jis tarp vyrų menkesnis, 
Nors ir už savo pagarbintą tėvą — iš ūgio ir veido. 

Bet neseniai, štai, nežinomas dievas ar, gal būt, nedoras 
Kas iš žmonių netikėtai sumaišė jam šviesųjį protą: 

Pilan jisai iškeliavo žinių apie tėvą ieškotų. 

Tykauja jo pakelėj užsislėpę jaunikiai piktieji: 

Grįžtant, sumanė nukaut, kad visai panaikinus ir vardą 
Dieviško vyro, herojaus Arkeisijo mūsų Itakėj'. 

Bet mes ir to nebkalbėkim daugiau: ar paklius į nagus jų 
Jis, ar ištruks gal kaip nors su pagalba Kroniono Dzeuso — 
Mes nepadėsim! Seneli, sakyk, ko tu gera ar bloga 

Matęs pasaulyj' esi. Apsakyk teisingai, kad žinočiau, 

Kas tu esi do žmogus ir kame tavo kraštas gimtinis? 
Kokiu laivu tu pas mus atvykai ir kokie jūrininkai 

Šičia tave atgabeno ir kaip jie vadinasi esą? 

Tik nemanau, kad galėjai čion pėsčias pas mūsų atvykti“. 
Jam atsakydamas, tarė gudrus Odisejus didvyris: 

„Vis, ką tu klausi, aš tau teisingiausiai tuojau apsakysiu. 
Jeigu taip mudu galėtume, daug pasitiekę iš aukšto 
Vyno ir valgio gardaus, pasilikti sau vienu du gryčioj' 
Vaišintis saldžiai, šnekėti, kitus tik prie darbo pasiuntę, 
Tąkart, manau, kad per ištisą metą nebaigčiau kalbėjęs, 
Tau apsakydamas savo vargus ir nelaimes, kiek jų aš 
Savo kelionėse, leidus dievams, nukentėti turėjau. 

Gimęs esu aš tai Kretoj', kur pievų plačiųjų daugybė, 
Vyro turtingo sūnus. Jis turėjo daugybę vaikų dar 
Savo namuos'. Tie vaikai iš tikrosios žmonos jojo buvo. 
Aš gi — gimiau iš tarnaitėssvergės, sugulovės to vyro. 
Tėvas išlaikė mane, kaipo sūnų tikriausį namuose. 
Kastoro, Hilako tikro sūnaus, vadinuosi sūnum aš. 

Jis tarp gyventojų Kretos pagarbintas buvo, lyg dievas, 
Ir už turtus nesuskaitomus savo ir sūnus garsingus. 

Bet neišvengiamos Kerės galingos su mirčia pribuvo 

Ir mūsų tėvą į Hado išsivedė tamsiąją šalį. 

Sūnūs tikrieji, begėdžiai, jo turtą vieni susigrobę, 

Tarpe savęs metę burtą, paskyrė man menką dalelę: 
Davė man mažą namelį nuo savęs. Pavyko man greitai 
Vesti turtingą sau žmoną, kuri ištekėjo dėl mano 
Žinomos toli garbės, nes buvau nesugriuvęs kareivis, 
Šalintis mūšio nepratęs ... Dabar jau tas viskas praėjo. 
Visgi į šiaudą pažvelgęs — gali jojo varpą atspėti. 
Valkatasvargšas dabar aš: nelaimės visokios prislėgė, 
Buvo man Ares“) kartu su Atena suteikę drąsumo | 
Didžio ir kariškos dvasios. Aš, būdavo, tankiai parinkęs 
Vyrų geriausiųjų būrį, išeidavau karan su priešais: | 
Niekad juk tąsyk man baimė mirties nesuspausdavo širdį.. 
Visad aš pirmas, durtuvą pagriebęs į ranką, ant priešo 
Šokdavau smarkiai, kad jis neištrūktų lauke, nes nė vienas: 

Man atsispirt negalėjo, kad nors jisai būtų drūčiausias. 
Būdamas tokis kareivis, nemėgdavau ūkio ir žemės. 

Man nemalonūs tebuvo namai ir mažyčiai vaikeliai. 

Karo laivai ilgairkliai labiau man patiko; muštynės, 
Aštrūs kardai ir durtuvai, vilyčios, lygiausiai išdrožtos — 
Baisūs visi tie daiktai, kur kitus net į šiurpulį varo — 

Man jie labiausiai patikdavo: dievas taip buvo suteikęs. 
Žmonės visoki juk būna: viens tą yr pamėgęs, kits kita. 
Dar kol į Troją nebuvo išvykę kariauti Achajai, 

Aš jau devynis kartus buvau karą iškėlęs: su vyrais 

Savo drąsiais, įsisėdę į karišką laivą tvirčiausį, 

Svetimą šalį, nuvykę, užpuldavom — vyko mums visad. 
Imdavau vis, kas papuldavo rankon; dalinant, 

Dar man kareiviai drąsuoliai paskirdavo dalį laimikio. 
Namas, bežiūrint, praturto be galo, o pats aš, netrukus, 
Tarpe Kretiečių tapau ir garbingas ir baisiai galingas. 
Kaip tiktai Dzeusas griausmingas; perkūnų ir žaibo valdovas, 
Sunkųjį žygį Achajams paskyrė, kuriam' jų daugybės 
Vyrų galingų ant amžių sustingo jau keliai, aš pirmas 
Išrinkts tapau nuo Kretiečių, kartu su garbingu karalium 
Idomenejum keliauti laivais Ilionan. Nebuvo 

Kaip atsimesti: mus rišo sunkus nusprendimas vyrijos. 
Trojoj devynis metus mes kariavome, sūnūs Achajų. 

Pilį Prijamo sugriovę, gale dešimtųjų jau metų, 

Sėdom laivuosna keliautų tėvynėn. Čion dievas išblaškė 
Sūnus Achajų. O man tai didžiausias nelaimes paskyręs 
Buvo Kronionas Dzeusas. Tik mėnesį vieną namuose 
Savo aš tad pabuvau, pasidžiaugdams žmona ir vaikučiais, 
Lygiai ir turtais savais. Neužilgo užsigeidžiau plaukti 

Aš į Aigiptą, sutaisęs greituosius laivus ir parinkęs 

Būrį draugų kuonarsiausių. Devynis laivus mes surėdėm. 
Narsūs kuomet susirinko draugai, mes puotavome linksmai 
Ištisas šešias paras. Aš tuo tarpu dievams amžiniemsiems 
Aukai nemaža galvijų išpjoviau per pokylį linksmą. 

Tik septintoje dienoje iš Kretos plačiosios išplaukę, 
Leidomės jūron ir ačiū pagelbai galingo Borejo, 

Plaukėme greitai, lyg leisdamies upėj' žemyn, ir nė vienas 
Laivas man niekur nebuvo sugedęs. Ir patys be vargo 

Buvom sveiki sau, linksmi, o laivai mūs" per jūrių platybę 
Vėjo laimingo ir vyrų gerų vairininkų pagalba 

Bėgo tolyn. Ir į penktą jau dieną pribuvom, kur teka 

Šviesios Aigipto garsingojo srovės, ir šičia įplaukę, 

Savo sustatėm laivus. Įsakiau tad draugams numylėtiems 

Likti vieniems jų pas mūsų laivų ir išvilkt juos į krantą; 

Būrį žvalgų ir kitų aš parinkęs, liepiau pasilipti 

Ant artimųjų viršūnių kalnų ir aplinkę ištirti. 

Mūsų žvalgai, pasikliaudami savo galybe, išdykę, 

Ėmė draskyti Aigipto gyventojų kraštą ir grobti 

Moteris jų ir vaikus nekaltuosius, užmušdami vyrus. 
Triukšmas pakilęs pasiekė jų pilį ir greitai subėgo, 

Rytui išaušus, kariuomenė jųjų skaitlinga; bežiūrint, 

Lygumos lauko patvino būriais pėstininkų, raitųjų. 

Vario ginklai tik blizgėjo aplinkui. Perkūndžiaugis Dzeusas 
Baimę užleido ant mano draugų ir nė vienas nedrįso 

Priešintis jųjų galybei. Iš visur apsupo mirtis mus. 

Daug tad mūsiškių pražuvo nuo žudančio vario galybės, 
Daug ir sugavę gyvų jie nusivedė sau į vergovę. 

Man gi pats Dzeusas tad teikėsi tokį sumanymą duoti 

(O! Kam aš tad nežuvau Aigipte su draugais numylėtais: 
Daug dar blogesnių paskui susilaukiau nelaimių nuo Dzeuso). 
Greitai numovęs nuo savo galvos savo brangųjį šalmą, 

Skydą pametęs ir ietį iš rankų, aš puoliau ant kelių 

Priešais karaliaus vežimą, jo kojas tvirtai apkabinęs. 

Jis, pagailėjęs, n'atstūmė manęs, bet paėmęs vežiman, 

Gret su savim pasodino ir vežės į pilį, o priešų 

Gaujos aplinkui įsiutusių rėkė, kardais man grūmojo, 

Geidė užmušti: karalius mane tik užstojo, privengdams 
Dzeuso rūstybės, kurs darbus piktuosius be gailesčio baudžia. 
Tokiu būdu palikau aš Aigipte gyventi septynis 

Lygiai metus, ir daugybę aš turto gavau ten visokio: 
Gausiai mane Aigiptiečiai savoms dovanoms pamylėjo. 
Besant aštuntąjį metą, atvyko ten tuls Foinikietis, 
Sukčius prakeiktas, jau daugel žmonių savo amžiuj prigavęs. 
Jis įkalbėjo man vykti su juo Foinikijon, kur dvarą 
Sakėsi turįs ir turtą didžiausį. Tenai nuvažiavęs, 
Ištisą metą viešėjau. Kuomet, man beviešint, prabėgo 

Eilės dienų, išsipildė ir grįžo vėl senosios Horos, 

Tąkart jis vėl prikalbėjo mane, kad aš skraiduoliu jūrių, 
Jojo greituoju laivu, pavažiuočiau į Libijos žemę. 

Jis, mat, sumanė apgauti, patardams, kad vežčiaus ir turtą. 
Brangiai parduosiąs, girdi, o mane jis sumanė parduoti. 
Aš, nors nenoroms, turėjau važiuoti. Su vėjo Borejo 
Drūčia pagalba gražiausiai keliavom. Jau pralenkėm Kretą. 
Dzeusas tuo tarpu mums prapultį rengė: vos Kretą apleidom, 
Žemės jokios nebematėm kitos — vien tik dangų ir jūrą. 
Tąkart tamsiausįji debesį Dzeusas sutraukė ant laivo. 
Jūra aptemo ir bangos sukilo; perkūnas aukštybėj 
Smarkiai sugriaudė ir žaibas šviesusis į laivą mūs' skėlė. 
Viskas aplinkui pasmirdo siera. Visi žmonės iš laivo 
Jūron ištiško ir, lygiai kaip varnos jūrinės, po visur 

Vėjo pagauti, bangų išnešioti, pradingo: jiems dievas 
Grįžt nebdaleido. Man Dzeusas, sunkiausiam' beesant pavojuj, 
Pasiuntė stačiai į mano rankas kuodidžiausįjį stiebą 

Mūsų suskaldyto laivo, kad juo išsigelbėt galėčiau. 

Aš, prisirišęs prie stiebo, atsidaviau vėjų galybei. 

Taip aš devynias vargau tad dienas, ir dešimtą tik naktį 
Bangos atplovė mane į Tesprotų garbingąją šalį. 

Šičia buvau prielankiausiai Feidono, Tesprotų karaliaus, 
Priimtas vaišėn: sūnus jo atrado mane jau bestingstant 
Pakraštyj jūros ir nuvedė vargšą pas tėvo i rūmą. 

Jis man ir marškinius davė, chitoną ir kitokį rūbą. 

Teko man ten ir aplink Odisejų išgirsti: man sakė 

Ji ten viešėjus ir gerbiamą buvus, kaip savo tėvynėj. 

Man ten parodė karalius Feidonas turtus Odisejaus: 

Vari ir auksą ir daugel daiktų kuogražiausių gelžinių — 
Rodos užtektų dešimtaijai kartai ainių Odisejaus, 

Tiek tenai turto gražaus aš mačiau pas karalių sudėto. 
Pats Odisejus, ten sakė, Dodonėn išvykęs paklausti 
Pranašo Dzeuso iš tamsiai lapuotojo ąžuolo seno, 

Kaip jam išpuola, ilgai taip nebuvus, sugrįžti: ar aiškiai, 
Ar gal slapčia? Man karalius ir priesieką davė, jog laivas 
Esąs jau jo Odisejui parengtas ir vyrai suskirti 

Vežti tėvynėn brangion, kaip tiktai jis sugrįš iš Dodonės. 
Man tai pirma išvažiuoti pris'ėjo: pas'taikė, mat, laivas 

Vyrų Tesprotų, Dulichijan einąs kvietingan tą laiką. 
Jiems jis įsakė nuvežti mane pas karaliaus Akasto. 

Jie gi sumanė širdyje ant manęs nedorą ir baisų 

Man jie likimą nusprendė: vos laivas nuo žemės Tesprotų 
Mūs" atsitraukė tolyn, valanda man išmušo vergystei: 
Apsiaustą man jie, supuolę, nuvilko ir marškinius mano, 
Man gi jie metė ryzus sudėvėtus ir sutrinus bjauriai, 
"Tuos, kur matai, šit, savom akimi, aš vilkėju dabar čion. 
Vakarui temstant, į šviesią Itakę pribuvo mūs' laivas. 
Drūčiai surišę virve, jie paliko laive mane vieną, 

Patys išlipę ant kranto, skubiai vakarienę sau rengė. 
Man gi dievai lyg ir patys raiščius nedorųjų atrišo. 

Galvą pridengęs su ryzais, aš tykiai per vairą į jūrą 
Nušliaužiau. Drūčiai kasiausi aš rankom, skubėdams greičiausiai 
Dingti iš jųjų akių. Kaip tik kranto pasiekiau, įpuoliau 
Tuoj aš į žydinčių krūmų tirščiausią tankumą i ir šičia, 
Žemėn parpuolęs, gulėjau. Tuo tarpu jie, keikdami, visur 
Lakstė, ieškojo manęs. Bet paskui pasirodė jiems būsią 
Daug atsargiau, nebieškojus manęs — ir visi jie sugrįžo 
Savo laivan blizgančian. Tai dievai mane gelbėjo vargšą. 
Jie ir mane čionai atvedė gryčion pas vyrą protingą. 

Dar neatėjo, matau aš, paskirtas pražūti man laikas.“ 

Jam atsakydams, Eumajau, kiauliagany, šitaip kalbėjai: 
„Vargše keleivi, tu širdį nuliūdinai mano su savo 
Apsaka vargo ir didžio pavojaus pritirto kelionės'! 
Vieną, man rod', negerai tu kalbi: nemanyk bejtikint, 

Būk Odisejus dan gyvas. Kam reikia tau, šitokiam seniui, 
Melą be reikalo pliaukšti ? Žinau aš tikriausiai, jog viešpats 
Mūsų nebgrįs, nes labai jį dievai yr pabaudę: neverkčiau 
Tiek, kad jis būtų pražuvęs nors Trojoj' per karą, kovoje, 
Ar ant draugų mylimųjų rankų po to sunkiojo karo. 

Būtų tuomet jam supylę ir pilkalnį aukštą Achajai. 
Tąkart ir sūnui jo būtų garbė pasilikus didžiausia. 

Nūn gi jį Harpijos rovė, nežinom" nė kur jisai dingo .. 

Aš gi, kaip koks atsiskyrėlis, šič gyvenu sau prie kiadiių, 
Aš nė į pilį neinu, jei tik nešaukia kartais pas savęs | 
Penelopėja, poni išmintinga, kad žinią bent kokią 

Kartais išgirsta iš kokio keleivio. Tuomet susirinkę, 

Klausia visi to keleivio išvien: ir tokie, kur širdingai 
Gailisi pono negrįžtant, ir tie, kur net džiaugias, jo turtą 
Rydami veltui... O aš tai nemėgstu nė tų jų tuščiųjų 
Pasakų, sėdęs, klausyti. Labiausiai nuo vieno aš laiko 
Lioviaus beklausęs, kaip vienąsyk vienas Aitolas prigavo. 
Jis, mat, ten žmogų užmušęs tėvynėj', pabėgo ir slapstės. 

Ir pas mane jis čion buvo užėjęs. Aš priėmiau puikiai. 
„Kretoj' mačiau Odisejų karaliaus aš rūme“ — kalbėjo — 
Taisė jis savo laivus, kur jam audros apdraskiusios buvo“. 
Sakė, kad vasarą arba jau kiek rudeniop jis su savo 
Vyrais garsingais pagrįšias ir begales turto parvešias. 

Tai gi ir tu man, seneli vargingas, pat dievo man siųstas, 
Melo geriau nekalbėk, prisigerindams: vaišinu, myliu 

Aš ne už tai, o dėlto, kad globėjo keleivių aš Dzeuso 
Vengiu bausmės ir dėl to dar, kad gaila man tavęs be galo“. 
Jam atsakydamas, tarė gudrus Odisėjus didvyris: 

„Pats aš matau, kad esi tu labai neįtikinams vyras, 

Jeigu nė priesieka mano nenori visai tu tikėti. 

Duok gi dabar padarykiva sutartį tokią — tebūna 
Aukšto Olimpo valdovai dievai liudininkai tarp mudum; 
Jeigu pagrįš tavo viešpats į savo namus, tai turi man 
Marškinius duoti, chitoną ir apsiaustą gerą, taipogis 

Kelią parūpinti man į Dulichiją: trokštu širdingai 

Ten aš nuvykti. O jeigu negrįžtų, kaip mano sakyta, 

Savo sušaukęs tu tarnus, paliepk nuo uolos kuoaukščiausios 
Mesti mane, kad nebdrįstų kits valkata niekų bepliaukšti“. 
Jam atsakydamas, tarė kiauliaganys, vyras protingas: 
„Taigi, keleivi, man būtų garbės nuo žmonių ir palaimos 
Mūsų krašte ir dabar ir per amžius, jei aš, prisiėmęs 
Gryčion savon pakeleivį ir vaišių jam davęs, kaip prigul, 
Imčiau paskui ir užmuščiau, gyvybę jam brangią atėmęs. 
Kaip gi galėčiau paskui aš maldauti Kronioną Dzeusą? 
Ką bekalbėt apie tai! Jau ir laikas atein vakarienei. 
Greitai pagrįš ir draugai, tad galėsim parengt vakarienę“. 
Taip jie draugingai tarp savęs kalbėjosi, gryčioj susėdę. 
Piemenys grįžti iš lauko su kiaulėms pradėjo tuo tarpu. 
Tuoj jas į tvartus pradėjo varyti, pakilo n'apsakoms 
Kiaulių žviegimas ir kriūksmas, kol jąsias visas nesudarė. 

Takart kiauliaganis doras draugams savo tarė, paliepdams: 
„Paršą geriausį parinkę, atveskit, kad galima būtų 

Ji pasiskerdus, ir svetį priimti ir mums kad užtektų: 

Daug juk pamatome vargo, baltilčias laukuose beganant. 
Mūsų gi vargo ir triūso vaisius svetimi vis suryja. 

Taip jis kalbėdamas, vario kirviu pagalių prikapojo, 
Vyrai gi atvedė meitėlį riebų penkmetį didžiulį. 

Ji pasistatė netol nuo ugnies, vidur aslos sukurtos. 

Vyras dievotas, kiauliaganis doras, dievų nepamiršo: 
Darbą pradėdams, nukirpo jis paršui baltilčiui pluoštelį 
Ėmęs šerių nuo kaktos ir, įmetęs į ugnį, pradėjo 

Balsiai maldauti dievų Odisejų grąžinti tėvynėn. 

Meitėliui trenkė paskui jis per galvą pliauska ąžuoline. 
Griuvo negyvas tasai, ir tuoj vyrai, paskerdę, pradėjo 
Svilinti paršą; paskui jį dalims išdalino. Eumajas, 
Kąsnius geriausius apkrovęs riebumais, dievams paaukavo: 
Miltais miežiniais pabarstęs, į ugnį visus juos sumėtė. 
Likusią mėsą supjaustę, iešmais pasidurdami, kepė. 

Iškeptą mėsą krūvomis ant valgio skobnies jie sudėjo. 
Ėmė protingas kiauliaganis lygiai dalyti: žinojo 

Tvarką teisingą Eumajas. Dalims septyniomis išdėstęs, 
Vieną jų Nimfėms ir Hermejui skyrė jis Majijos sūnui; 
Likusias jis padalino paeiliui svečiams savo gryčios, 

O kuogeriausįjį kąsnį nugarkaulio paršo baltilčio 

Savo keleiviui padėjo. Karalius širdyj' susgraudino 

Tokią pagarba pamatęs, tuojau Odisejus jam tarė: 
„Dangiškas tėvas Kronidas tebūna ir tau toksai geras, 
Koks tu širdingas ir geras senam pasirodai man vargšui“. 
Jam atsakydams, tarei tu, Eumajau, kiauliagany doras: 
„Valgyk, svety mano dyvins, ir būki patenkints, ko yra. 
Mes to negalim žinoti, ką teiksis mums duoti ir leisti 
Dzeusas, mūs dangiškas tėvas: juk viskas jam galima yra“. 
Tarė ir valgio jis kąsnius pirmuosius dievams paaukavo. 
Vyno paskui prisipylęs, dievams nuliejimą padaręs, 
Padavė taurę jisai Odisejui, tvirtovių griovikui, 

Kurs atsisėdo prie savo dalies. O Mesaulijas duonos 
Atnešė. Šitą Mesauliją pirkos Eumajas, karaliui 

Karan išvykus, nes klausdams ponios ir senelio Laerto; 

Pirko savais pinigais iš Tafiečių pirklių, kaipo vergą. - 
Ištiesė savo rankas pagaminto jie valgio ragauti. 

Valgio ir gėrio savyje visai apgesinus jiems norą, 
Vikriai nuo skobnio Mesaulijas atėmė valgį. Visi tad 
Sotūs gėrimo ir valgio, netrukdami, gulti nuėjo. 

Tamsią tą naktį atleido su lytumi Dzeus galingasis; 
Vėjas Dzefiras stiprusis, lietingas, neliaudamas, ūžė. 

Tarė tuomet Odisejus, manydams sau apsiaustą gauti 

Ar iš Eumajo paties, ar iš kito, jam liepus, kad duotų: 
„Girdit, Eumajau, ir jūs, mano prieteliai, šičia sugulę! 
Noriu aš jums pasigirti — tai vyno nelemto galybė: 

Gali priversti rimčiausį nors vyrą dainuoti ir rėkaut, 
Šokti ar žodį ištarti, kur būtų geriau, patylėjus. 

Bet, kad jau žodį išblioviau — toliau nebišpuola tylėti. 
Ot, kad aš būč dabar jaunas ir drūtas, toksai dar tebesąs, 
Koks esu buvęs andai, kuomet Trojoj susėdom į slaptą: 
Mums vadovavo tuomet Odisejus ir dar Menelajas. 

Aš buvau vadas tretysis, prie to prikalbėtas anųjų. 

Štai, mes atėjom prie aukštojo mūro galingos tvirtovės. 
Krūmuos' tankiuose į aukštą vikšryną sugulę, tylėjom, 
Savo skydais prisidengę. Borejui pakilus, užėjo 

Šaltis nakčia, lygiai sniegas koks šarmas dulkėjo iš aukšto 
Ir ant skydų užsidėjo greit ledo plutelė. Draugai mūs", 
Apsiaustus turį šiltus ir chitonus, ramiausiai gulėjo 

Sau po skydų, užsikloję, o aš savo apsiaustą likęs, 
Eidams slapton su draugais, nemanydams, kad šaltis užeitų, 
Vien tiktai skydą paėmęs ir blizgantį gražųjį diržą, 
Trečdalį tos tegalėjau iškęsti nakties. Kuomet žvaigždės, 
Leistis pradėjo, tariau Odisejui, kurs buvo arčiausiai, 

Ji su alkūne pastūmęs: tuojau jis suprato dalyką. 
„Dievo auklėts Odisejau, Laerto sūnau išmintingas! 
Galas priseina jau man — nebgaliu išturėti aš speigo. 
Apsiausto aš neturiu; nelabasis man davė išeiti 

Vienu chitonu. Dabar nebžinau, kaip iš to išsisukti“. 
Taip pasakiau, o jisai — neilgai tik pamąstęs — nes buvo 
Jis ir patarti pats pirms ir kovoje gudriausis vadovas, 
Man jis į ausį, prislinkęs, pasakė, šnibždėdamas tyliai: 
„Tu tik tylėk, kad tave kas Achajų dabar neišgirstų!“ 

Taręs taip man, pasirėmęs ant savo alkūnės, prabilo: 
„Girdit, draugai! Pamačiau ką tik dyviną sapną, užsnūdęs, 
Būk mes perdaug nuo laivų atsitraukėm tolyn ir kad reikia 
Bėgti kuriam pasakyt Agamemnonui, vadui vyriausiam, 
Lai jis atsiųstų žmonių nuo laivų mums daugiau į pagalbą“. 
Taip jam pasakius, pakilo Toantas sūnus Andramono, 
Apsiaustą metė jisai purpurinį nuo savęs ir bėgo 

Greitai į pakraštį jūrių. Jo apsiaustu aš susisupęs, 
Linksmas gulėjau, ik kol tik Aušra auksasostė n'atėjo. - 
Tai ir dabar, kad dar jaunas bebūčiau ir vyras galingas, 
Duotų man apsiaustą greitai kuris kiauliaganių tavo 

Ar tai iš noro, ar, gal būt, vien mano galybės privengdams. 
Bet kaip dabar, tai jau elgetą senį nė viens nebegerbia“. 

Jam atsakydams, tarei tad, Eumajau, kiauliagany doras: 
„Seni! Teisybė, čia pasaką gražią esi mums pasakęs. 
Nieko joj' bloga nėra, o kai tau — jinai bus tik naudinga. 
Tu čion neliksi be rūbo ir kito, ko reikia keleiviui, 

Daug iškentėjusiam vargo, pas mus nepritrūksi, kaip prigul; 
Tik jau rytoj tu turi savo lupatus vėl užsivilkti: 

Nėra pas mus apsiaustų ir chitonų atliekamų skaičiaus. 
Turim tik vieną kiekvienas žmogus ir nešiojam ik galo. 

Bet kaip pagriš Odisejaus sūnus, jis suteiks tau chitoną, 
Apsiaustą gerą ir rūbą ir dar pristatys tavo žemėn“. 

Taip pakalbėjęs, pakilo Eumajas ir guolį pataisė 

Jam netoli nuo ugnies: jis paklojo ten keletą kailių 
Vilnoms minkštomis avių ir ožkų. Odisejus čion gulės. 
Užmetė jam dar ir storą vilnonį jis apsiaustą savo, 

Tą, kur vilkėdavo pats, kad užeidavo speigas žieminis. 
Taip čion ilsėjosi sau Odisejus. Su juo kiti vyrai 

Kur jaunesni. O kiauliaganis doras čionai nenorėjo 

Likti nakvoti nuo kiaulių toli. Skubinai apsirengęs, 

Eiti į kiemą ketino. Linksmai Odisejus pamatė, 

Kaip jisai turtą jo rūpinos nuolat žiūrėti, nors ponui 

Kažin kur esant. Pasisvėrė sau ant pečių jis stipriųjų 
Aštrųjį kardą, į apsiaustą storą jisai susisupo, 

Galvą sau pridengė kailiu gauruotu ožkos, o į ranką 
Paėmė aštrų durtuvą šunims atsiginti ir žmogui. 

Taip ir išėjo nakvoti į lauką, kur kiaulės baltilčios. 
Išduboj' kalno uolinio užvėjoj' gulėjo ant žemės. 

Telemachas aplanko Eumają 


Deivė Atena tuotarp Lakedaimono šalį aplankė: 


Ji Telemachui norėjo priminti, kad grįžtų tėvynėn. 
Rado jinai Telemachą ir Nestoro gražųjį sūnų 

Dar tebemiegant garsių Menelajo namų priemenėje. 
Saldžiojo miego apimts, Peisistratas tykiausiai gulėjo, 

O Telemachas ramiai nemiegojo per visą tą naktį: 
Dvasioje savo jis rūpinos tėvu ir jojo gedavo. | 
Deivė šviesakė Atena, prie jo prisiartinus, tarė: 

„O, Telemache! Be reikalo tu taip ilgai čion svečiauji, 
Savo palikęs turtus ir dar svetimus žmones namuose, 
Tokius ištvirkėlius: viską ištuštins jie tau ir išvalkios. 
Tavo kelionė išeis tau į bloga. Maldauk kuogreičiausiai 
Balso garsaus Menelajo, kad leistų tau grįžti tėvynėn — 
Tąkart dar spėsi tu motiną rasti, save nesutepus. 

Mat, jau ją tėvas ir josios broliai, prisispyrę, tik verčia 
Už Eurimacho tekėti: tasai dovanų savo skaičium 

Yra pralenkęs kitus ir neliaujasi dar dovanojęs. 
(Galimas daiktas, kad tavo turtus ten išvalkios patyliais. 
Pats juk žinai, kokią širdį žmona savo turi krūtinėj': 
Žiūri gerovės tik tojo namų, už kurio nutekėjus. 
Pirmojo vyro vaikų ji nelab jau bemyli, o pirmą 
Vyrą užmiršta visai ir nė žodžiais jau jo nebminėja. 
Grįžęs namon, tu ten, viską suskaitęs, paveski geriausiai 
Savo tarnaitėms globot ir žiūrėti, ik koliai pačiam tau 
Dievas neteiksis užrodyti gerą, atsakomą žmoną. 

Dar aš ką tau pasakysiu — giliausiai širdy įsipildyk! 
Vyrai smarkiausieji tarpe jaunikių, tarp savęs sutarę, 
Sėdi ir laukia slaptoje tarp Samo salos ir Itakės: 

Geidžia užmušti tave jie pirma, neg tėvynėn pargrįši. 

Jiems tiktai tas nepavyks, nes anksčiau užsipilt gaus su žemėms 
Daugelis tų jaunikaičių, kur tavąjį gerą aikvoja. 

Reikia tau laivą laikyti toli nuo salų paminėtų, 

Pra'iti šalia jų nakčia. Tau atsakantį vėją pasiųsti 

Teiksiesi vienas dievų, kuris saugos tave ir išgelbės. 


„ Kaip tik priplauksite kranto uoloto Itakės, atleiski 


Laivą pagrįžti pilin su visais palydovais doraisiais. 

Pats gi pirmiausiai užeik pas kiauliaganio savo Eumajo, 
Kurs tavo prižiūr kiaules ir labai tau yra atsidavęs. 

Ten pernakvojęs nusiųsi tu motinai žinią į pilį, 

Jog esi gyvas ir sveikas, pagrįžęs iš Pilo kelionės“. 
Taip pakalbėjus, Atena pagrįžo ant aukšto Olimpo. 

Tad Telemachas iš miego pažadino Nestoro sūnų, 

Ir pastūmėjęs su koja ir žodį jam garsiai prataręs: 
„Kelkisi jau, Peisistrate, sūnau išmintingojo Nestro! 
Arklius tu mus vienkanopius kinkyki į šviesų vežimą: 
Laikas atėjo skubėti mum grįžti atgal jau 1 Pilą“. 

Jam atsakydamas, tarė ant to Peisistratas protingas: 
„Nors ir labai tu skubi, Telemache, negalim gi naktį 
Tamsią važiuot: palūkėk, nebetol jau Aušra auksasostė. 
Reiks dar palaukti, be to, kol iečių garbingasis leidėjas 
Pats Menelajas sudėjęs į mūsų vežimą brangiąsias 
Dovanas savo, n'atleis, atsisveikinęs žodžiais širdingais. 
Svečiui yra malonu atsiminti sau laikui ilgiausiam 
Vaišių davėją, kursai, maloniai jį išleisdams, lydėjo“. 
Taip jis kalbėjo ir greitai Aušra auksasostė prašvito. 
Greitai pas jų čion atėjo ir balso garsaus Menelajas, 
Kilęs iš lovos, kurioj su gražiąj' Elena jis gulėjo. 

Ji tik pamatęs sūnus Odisejaus protingas ateinant, 
Greit paskubėjo ant savęs chitoną švariausį užvilkti, 
Skraistę dar plačią ant savo tvirtų jis pečių užsidėjo, 
Žengdams patikti. Menelają sutiko tarp durų ir tarė 
Dieviško grožio sūnus Odisejaus protings Telemachas: 
„Dievo auklėts Menelajau, tautų galingųjų vadove! 
Nūn jau atleiski mane, kad sugrįžčiau brangion aš tėvynėn. 


„ Trokšta širdis kuogreičiausiai savuosius namus pamatyti“. 


Jam atsakydamas, balso garsaus Menelajas kalbėjo: 

„Aš, Telemache, daugiau tave čion nebmanau betrukdyti, 
Jeigu tu grįžti geidi. Nepatiktų pačiam man, jei mano 
Vaišių davėjas, perdaug bemylėdamas, man įkyrėtų: 
Reikia visam kam laikytis atsakomo saiko geriausiai. 
Lygiai išein negerai, jeigu kas ką nenorintį varo, 

Arba jei skubantį svetį prieš norą trukdyti mėgina: 
Reikia beesantį vaišint, o kas nor keliauti — atleisti. 
Tu, Telemache, vienok palūkėk, kol į tavo vežimą 
Dovanas brangias sudėsiu, pačiam tau parodęs, o moters, 
Liepus man, užkandą gerą į kelią parengs tau virtuvėj; 
Yr tai garbė, pagyrimas ir užganas žmogui, jei svetį 
Jis į kelionę atleidžia į tolimą žemę, jau sotų. 

Jeigu norėtum lankytis po mūs' čion Heladą ir Argą — 
Pats aš tave palydėčiau visur, tiktai leisk pakinkyti: 
Krašto to viso pilis aš parodyt galiu. Mums nė vienas 
Vaišių negal atsakyti ir dovanų gausim, kaip prigul: 
Vario tikrojį, praustuvą, ar porą tvirtų asilėnų, 

Arba gal indą gėrimui auksinį dvirankį kur gautum“. 
Jam Telemachas protingas, ant to atsakydamas, tarė: 
„Dievo auklėts Menelajau, tautų karingųjų vadove! 
Reikia man grįžti namon, į tėvynę: paliko gi namas, 
Turto, gėrybės pilniausias, be jokio tam tikro globėjo. 
Kol, beieškodamas tėvo garsaus, aš keliausiu, ten gali 
Blogo įvykti nemaža, ar gali brangaus ką pavogti“. 
Balso garsaus Menelajas, išgirdęs atsakymą toki, 
Liepė, kad jojo žmona ir tarnaitės jiems pusrytį greitai 
Rengtų namuose, gėrybių pilnuose, garbingo Atreido. 
Tąkart Boeto sūnus Eteonius“*), arti čion gyvenąs, 
Tuoj prisistatė valdovo įsakymų pildyt; jam liepė 
Balso garsaus Menelajas tuoj ugnį sukurti ir kepti 
Gardžiąją mėsą. O šis jo įsakymą pildė uoliausiai. 
Pats, gi valdovas, pašaukęs Eleną, su ja nusileido, 
Lydimas savo sūnaus Megapento, į sandėlius savo. 
Šičia atvykęs į kvepiantį sandėlį savo Atreidas, 

Kur jam sudėti gulėjo įvairūs daiktai kuobrangiausi, 
Paėmė taurę auksinę dvidugnę, o sūnui kraterą 


*) Eteonėjus 

Įdavė nešti. Elena prie skrynių priėjo, kuriose 

Daug buvo rūbų margų ir spalvotų — vis jos pačios darbo. 
Viską apvarčius, Elena, tarp moterų deivė, parinko 
Audeklą vieną, kurs raštais margais, gražumu ir platybe 
Lyg kaip didžioji žibėjo žvaigždė, nors padėtas giliausiai. 
Dovanas brangias parinkę, nuėjo ieškot Telemacho. 

Jį susitikęs jam tarė šviesiai garbiniuotas Atreidas: 

„O, Telemache! Tegul tau grižimą, ko trokšti, palaimin 
Dzeusas žaibų ir perkūnų valdovas ir Heros galingas 
Vyras, o aš dovanų tau paskyriau kas yra geriausia: 
Duodu, kas man kuogeriausiš atrodo, ką branginu pats aš. 
Štai, tau kraterą dabintą, gryniausio sidabro, išdėtais 
Auksu krantais — ji Hefaisto paties padaryta, ją davė 
Faidimas, žemės Sidonų valdovas, kuomet aš viešėjau 
Jojo namuose; pagrįždams iš karo: ją tau dovanoju“. 

Taręs tą žodį, jam padavė rankon jis taurę dvidugnę, 

O Megapentas, galingas sūnus Menelajo — kraterą 
Padavė jam sidabrinę. Gražveidė Elena tuo tarpu, 
Rankose rūbą gražiausį atnešus, vardu Telemachą 
Pašaukė, kad prisiartintų jis, ir jausmingai jam tarė: 

„Štai, tau, vaikeli brangus, dovanų ir nuo manęs, atminki, 
Darbo Elenos rankų... Palaikyk tu vestuvėms tą rūbą, 
Savo meilužei nešiot atiduok, o kol kas, tegul būna 
Motinos tavo žinioje. Linkiu tau laimingai sugrįžti 

Savo tėvynėn brangiojon į rūmus turtingus ir aukštus“. 

Taip prakalbėjus, sudėjo ant rankų, tas priėmė, džiaugdams. 
Viską į skrynią vežimo garbus Peisistratas sudėjo. 
Dėdamas daiktus, nemaž jis širdyje stebėjos jų grožiu. 
O Menelajas šviesplaukis nusivedė juosius į rūmą. 

Ten jie susėdo į šostūs ir sėstus brangiuosius prie skobnių. 
Jiems čion tarnaitė vandens, atsinešusi aukso ąsotį, | 
Rankoms nuplauti prieš valgį užpylė ant bliūdo sidabro. 
Priešais sustatė dailiuosius ir lygius skobnius šeimininkė. 
Duonos ant jųjų padėjus ir valgio visokio daugybę, 

Mėsą Boeto sūnus, atsistojęs, dalino šalyje, 

Vyną gi pilstė sūnus Megapents Menelajaus garsingo. 
Ištiesė tad jie rankas pagamintojo valgio ragauti. 

Valgio ir gėrio savyj' apgesinę jau visiškai norą, 

Arklius pakinkė į margą vežimą sūnus Odisejaus 
Ir Peisistratas šviesusis, garbingojo Nestoro vaikas. 
Stoję vežiman, tuojau privažiavo prie vartų pas rūmo 
Skambančio prieangio. Čion Menėlajas šviesplaukis Atreidas, 
Jų palydėti išėjo, paėmęs į dešinę ranką 
Vyno saldaus, kaip medus koks, dvidugniąją taurę auksinę. 
Jiems atsisveikinant, darė jisai nupylimą, stovėdams 
Gret jų vežimo. Užgėręs ant jųjų, jis tarė širdingai: 
„Būkite linksmūs, vaikinai, o Nestorui, daugelio svieto 
Piemeniui, jūs palinkėkit. Dėl manęs jis buvo lyg tėvas 
Geras, kol Trojoj' kariaudami, vargdavom, sūnūs Achajų“. 
Jam Telemachas protingas, ant to atsakydams, tarė: 
„Viską, mums kaip įsakai tu, auklėtini Dzeuso, pranešim 
Nestorui, ten nuvažiavę. Kad aš taip galėčiau, pagrįžęs 
Savo Itakėn, papasakot tėvui manam Odisejui, 
Kaip čion maloniai viešėjau, kokių dovanų esu gavęs“. 
Jam taip bekalbant, atskrido nuo dešinio krašto galingas 
Aras ir žąsį didžiausią nutvėręs nagais iš pat kiemo, 
Neštis pradėjo. Būrys gi tarnų, didį riksmą pakėlę, 
Vytis pradėjo. Prilėkęs arti jų vežimo; jis metės 
Vėl dešinėn nuo arklių. Bematydami aro lėkimą, 
Džiaugtis pradėjo visi, nes tame pranašystes regėjo: 
Tad Peisistratas, protingasis Nestoro vaikas, paklausė: 
„Dievo auklėts Menelajau, tautų karingųjų vadovė! 
Kam pranašystė toj' būtų: ar tau, ar tai mums ji ką reiškia?“ 
Taip jis paklausė. Giliai susimąstė narsus Menelajas, 
Rimtą atsakymą duoti norėdams. Tuo tarpu Elena, 
Jam nesurojus atsakymo duoti, pasakė nuo savęs: 
„Manęs klausykite: jums pranašystę apreikšiu, ką dievas 
Man yr į širdį įdėjęs — ir tai išsipildys, tikiuosi. 
Lygiai kaip aras, nuo kalno atskridęs, pagavo tą žąsį, 
Mūsų kieme užaugintą, taip pat Odisejus; sugrįžęs 
Vargo didžiausio prityręs kelionėj, atmonys jaunikiams : .. 
Gal jau jis yr kur namie ir jau prapultį ruošia begėdžiams“. 
Jai atsakydamas, tarė sūnus Odisejaus protingas: 

„Jeigu daleistų tam Heros perkūnvaldis vyras įvykti, 
Tao žodžius aš minėčiau ir dievišką garbę tau duočiau“. 
Taip jai atsakęs, pabaidė jisai botagu savo arklius. 

Leidosi bėgti per pilį arkliai; į laukus, kaip bematant, 
Išlėkė jie ir per dieną be poilsio jungą jie kratė. 


" Leidosi saulė į jūrą ir pilių jau gatvės aptemo. 


Tąkart į Ferą atvyko į rūmą Diokliaus garsingo. 
Buvo jisai Orsilocho sūnus, Orsilochas gi gimęs 
Yr iš Alfejo. Čionai pernakvoję, jie dovanas gavo. 


„ Vos tik užšvito migloje užgimus Aušra raudonpirštė, 


Arklius tuojau pasikinkę, sustojo į margą vežimą. 
Greitai pro skambantį prieangį rūmo pralėkę į lauką, 
Arklius paleido, botago uždavę — jie bėgo, kaip vėjas; 
Greitai ir Pilo garsingąją pilį pasiekė keleiviai. 

Tad Telemachas, į Nestoro sūnų kalbėdamas, tarė: 
„Nestoro didžio sūnau! Pažadėk man ir žodį išpildyk. 
Būsim draugai amžini: ir tėvai mūsų mylis tarp savęs, 
Mudu gi esam abudu vienmečiai, o šita kelionė 
Mūsų, linksmai ir laimingai praleista, labiau dar surišo. 
Meldžiamas, mano tu laivo neteikis aplenkti, bet manęs 
Jau nebekalbink, dievų giminieti, pas jūsų keliauti: 
Kartais kad jūsų senelis prieš norą mane savo rūmuos' 
Neužsigeistų trukdyti dėl vaišių: aš skubinu baisiai“. 
Taip jis pasakė. Protingas Peisistrats dvejojo, kaip žodį 
Jam pažadėtą išpildžius. Giliai tą dalyką apsvarstęs, 
Nutarė būsią geriausiai, kad arklius į pakraštį jūrių, 
Kur Telemacho stovėjo irkluotasis laivas, pasukus. 
Laivan įlipęs, sudėjo jo pirmgalyj' dovanas brangias: 
Auksą, rūbus ir tą vis, ką jam davė garsus Menelajas. 
Skatindams draugą kelionėn, jis tarė žodžius jam sparnuotus: 
„Greitai gi renkis ir savo draugams įsakyk, kad skubėtų 
Pirm iškeliauti, neg aš pasakysiu, sugrįžęs, seneliui: 
Puikiai žinau aš širdyje ir savo prote, koks yra jis 

Stičas. Tave jis taip pat neatleistų, bet šičia atvyktų 
Pats užprašyti tavęs ir jau vienas tai jis nebegrįžtų: 
Drūčiai jis mok užsispirti ir savo sumanymą ginti“. 

Taip pakalbėjęs, gražkarčius jis arklius pasuko į Pilą, 

Pilį garsingą, ir greitai pribuvo į rūmą karaliaus. 

Savo draugus Telemachas gi skubino, šitaip kalbėdams: 
„Vyrai draugai! Kuogreičiausiai tvarkykite prietaisus laivo, 
Sėskite patys laivan ir skubėkime greitai keliauti“. 

Taip jis kalbėjo, o jie jo įsakymą noriai išpildė. 

Tuoj' susilipę laivan, jie susėdo eilėmis prie irklų. 
Pats Telemachas tuo tarpu pirmagalyj laivo Atenai 
Degino auką. Iš tolimo krašto tuo tarpu koks vyras 
Laivą pribėgo, uždusęs: jis Argą turėjo apleisti, 
Žmogų užmušęs, o buvo dar jis, kaip pranašas kokis; 
Savo jisai giminystę vedąs nuo Melampo, kuris tai 
Pile, avims pagarsėjusiam, esąs senovėj' „gyvenęs, 
Buvęs be galo turtingas ir rūmus gražius ten turėjęs. 
Bet iš tėvynės jam bėgti prisiėję: Nelijus didingas, 
Tarpe visų galingiausias valdovas, jį buvo nuveikęs; 
Visą jo turtą Nelejus užgrobęs, pravaldęs metus taip, 
Koliai Melampas Filako namuose, sunkiausioj' nelaimėj', 


„ Kentė kančias neapsakomas vis per Nelejaus nelemto 


Dukrą besočią ir žiaurią, kurią širdingai pamylėti 

Davė jam jojo nelaimei dievaitė baisioji Erinis“). 

Bet ir čionai jis pražūtingos Kerės išvengė ir karvių 
Garsbaubių būrį iš žemės Filakės į Pilą parvarė. 

Greit atsilygino jis beširdingam Nelejui, nes broliui 
Padavė savo pelnytąją žmoną, o pats išsikėlė 

Kitur gyventi — į Argo, arkliais pagarsintojo, šalį: 

Ten, mat, jam buvę lemta, kad gyventų ir būtų valdovas 
Tarpe Argiečių skaitlingos tautos. Ir jisai čion ir žmoną 
Vedęsi sau, įsikūręs namus turtingiausius, sus'laukęs 
Dvejetos tvirtų, galingų sūnų — Antifato ir Manto“**). 
Tas Antifatas pagimdęs paskui Ojikleją galinčių. 

Šito galinčiaus sūnus buvo Amfiarajas, griovikas 
Tikras tautų. Jį be galo aigidvaldis Dzeusas mylėjęs. 
Lygiai taip pat Apollonas. Bet jis nesulaukęs senatvės: 
Tebuose žuvęs jisai, moterų dovanų nugalabints. 

Likęs vaikų jis — Alkmeją?) ir dar Amfilochą, jaunesnį. 
Mantas') pagimdęs vaikus: Polifeidą ir Kleitą. Tą Kleitą 
Sau pasigrobė Aušra auksasostė dėl jojo gražumo. 


*) Erinnija 
**) Mantijo 
3) Alkmaioną 
4) Mantijas 

Ji fį norėjo nemirštamu likt. Apollons Polifeidui 

Suteikė pranašo dovaną. Tėvui numirus, paliko 

Tas Polifeidas plačiausiai garbingas, bet jam dar gyvenant, 
Jis susipykęs su juo, Hiperesion buvo išėjęs. 

Ten sau gyveno jisai ir tarpe žmonių pranašavo. 

Jo tai sūnus ir atbėgo: vadinosi Teoklimenas. 

Radęs tuomet Telemachą, bedeginant atnašą savo, 

Jis prisiartinęs tarė jam, žodžiais sparnuotais prabilęs: 
„Prieteliau! Radęs tave besimeldžiant ir savąją auką 
Deginant dievui, meldžiu aš vardan tų aukų ir to dievo, 
Tavo sveikatos vardan ir draugų visų tavo, kurie, štai, 

Stovi greta su tavim, pasakyk man teisybę, kad klausiu, 
Nieko neslėpdamas: kas tu do vyras, iš kur tu gimimo?“ 
Jam atsakydamas, tarė tuojau Telemachas protingas: 
„Viską aš tau apsakysiu teisingai, idant tu žinotum: 

Aš iš Itakės gimimo, o tėvas man buvo kadai tai 

Pats Odisejus, jei buvo. Dabar jis yr žuvęs vargingai. 

Togi del aš, pasirinkęs draugų sau ir juodąjį laivą, 

Šit atvykau paieškoti prapuolusio savojo tėvo“. 

Jam atsakydamas, Teoklimenas dievaitiškas tarė: 

„Aš ir klajoju po svietą, nužudęs galingąjį vyrą. 

Daug jojo yra brolių ir genčių arklingamjame Arge, 
Valdžią ir spėką jie turi Achajų tautoje skaitlingoj'. 

Bėgu užtat, jų bijodamas, Kerės mirties išsigandęs: 
Mano likimas dabar tik po svetimą šalį klajoti. 
Meldžiams, į laivą mane prisiimk tu, tave aš maldauju, 
Kad neužmuštų manęs: juk, tikrai, jie mėgins mane gaudyt“.. 
Jam Telemachas protingas tuomet, atsakydamas, tarė: 
„Negi atstumsiu tave aš maldaujantį, laivan neleidęs. 
Eikš jau. Ir mūsų name mes priimsime, kuo išgalėsim“. 
Taip jam atsakęs, iš jojo jis paėmė vario durtuvą, 
Dailiai pastatė laive jį, atrėmęs į sieną prie vietos. 

Pats įsilipęs ant galo į laivą, lankytoją jūrių, 

Sėdosi laivo gale, pasodinęs ir Teoklimeną. 

Lynus jūreiviai skubotai atrišo, o pats Telemachas 
Ragino savo draugus, kad jie griebtųsi laivo pabūklių. 
Klausė draugai jo įsakymų noriai. Bežiūrint, jie stiebą 
Drūtą eglinį, sukibę, pastatė į vidurį laivo; 

Galą įstatė į tikrą tam vietą, iš šonų su virvėms 

Drūčiai pririšo; ant galo, užtraukė jie baltąją būrę, 
Diržais suktiniais pritvirtino ją. O Atena dievaitė 

Vėją jiems siuntė pritinkamą stiprų, kurs aitero sluogsnius 
Perskirdams, pūtė, kad laivas galėtų sau, bėgdams greičiausiai, 
Jūrių sūriųjų kelionę atlikti, netrukdamas niekur. 

Greitai jis pralenkė Krūnus ir gražią šaltiniais Chalkidą. 
Saulė jau leidos ir gatvės miglose jau skęsti pradėjo. 
Laivas, pavaromas vėjo Kronido, jau pralenkė Fejas, 

Jau ir Elidą prabėgo, palaimintą žemę Epejų. 

Tąkart ištolo pradėjo matytis uolingosios salos. 

Jas Telemachas pamatęs, galvojo: ar būt jam, ar žūti. 


„ O Odisejus tuotarp ir kiauliaganis jojo dievotas 


Gryčioje valgė kartu su kitais piemenims vakarienę. 
Valgio ir gėrio savyj' apgesinus jau norą, pradėjo 
Kalbą tarp jų Odisejus, norėdamas tarną ištirti, 

Ar pasirodys jam geras ir lieps pasilikti pas jo čion, 


„ Ar, negailėdamas, rūsčiai į miestą keliauti patars jam. 


„Girdit. Eumajau, ir jūs čion, draugai, susirinkę malonūs! 
Ryt", atsikėlęs anksti, aš manau sau į miestą keliauti, 

Jūsų čion duonos nevalgydams veltui, geriau elgetausiu. 
Man tik patark tu, Eumajau, ir duok man vadovą lig miesto. 
Ten jau aš vienas gatvėmis paslankiosiu; duos gi kas norint 
Vyno taurelę ar duonos man plutą. Tuomet Odisejaus 
Dieviško rūmą užeisiu, sakysiuosi turįs pranešti 

Žinią džiaugsmingą Penelopejai. Turėsiu sueiti 

Aš ir jaunikių išdykusių būrį, o jie gi turėtų 

Duot man pavalgyti, patys turėdami tūkstančius valgių. 

Aš sugebėčiau puikiausiai ten jiems patarnauti, kad leistų. 
Tau aš galiu pasakyti, o tu paklausyk ir žinoki: 

Hermejo dėka malonei, galingojo siuntinio Dzeuso, 

Kurs tai suteikia žmonėms jų darbuose ir garbę ir laimę, 
Retas pasaulyj' žmogus su manim vikrumū susilygins: 

Ugnį sukurti, priskaldyti malkų ar mėsą iškepti, 

Pokylio metą tarnauti ir pilstyti vyną. Ir, žodžiu, 

Viską atlikti, ką žmonės menki už turtingą atlieka“. 

Jam, atsidusęs giliai, atsakei tu, Eumajau dorasis: 

„Deja! Ir kas do mintis nelemta tau, keleivi, atėjo? 

Tur būt, gyventi nebnori daugiau, kad veržies pas jaunikius. 
Jų nedorumas ir jųjų piktybės jau dangų gelžinį 

Siekia. Ne tau tenai lygūs pas jųjų tarnai yr' jaunučiai, 
Rūbais puikiais užsivilkę, balčiausiais chitonais; veidai gi 


„ Gražūs visų ir visi šviesiaplaukiai — tokie ten tarnauja! 


Lūžta ilgiausi skobniai ten nuo valgio, mėsos ir nuo vyno. 
Likis pas mūsų geriau, tu čion niekam iš mūsų nekliūsi. 
Man neužkliūsi ir mano draugams, kur čion yra, taipogi. 
Greitai pagrįš Odisejaus sūnus mylimasis protingas, 
Duos jis tau rūbą ir apsiaustą, duos ir chitoną; nusiųs jis 
Tąkart tave tavo žemėn, kurios išsiilgęs tu trokšti“. 

Jam atsakydams, tarė kantrus Odisejus didvyris: 

„Lai tave doras Eumajau, pamyli taip Dzeus mūsų tėvas, 
Kaip pamylėjai mane tu, priėmęs vargingą keleivį. 


„ Nėr' už kelionę sunkesnio, man rodosi, daikto ant svieto: 


Pilvas žmogaus nepasotintas graužia vargšus, kas keliauja. 
Vargsta vargus ir kančių begalinių pritirsta kas diena. 
Jeigu mane jau stabdai ir liepi, kad jau šičia palikčiau, 

Tai apsakyk tu man visa, ką veikia dabar Odisejaus 
Motina, tėvas, kuriuos išvažiuodams paliko prie slenksčio 
Tujų senatvės... Ar jie begyvena dar saulės šviesoje? 
Gal būt, jau mirę ir Hado tamsiojon šalin iškeliavę?“ 

Jam atsakydamas, tarė kiauliaganis, vyrų vadovas: 

„Viską tau aiškiai, keleivi, neslėpdamas, aš apsakysiu. 


„ Senas Laertas lig šiol tebgyven' dar ir Dzeusą maldauja 


Savo namuose kas diena, kad sielą iš silpno jo kūno 
Teiktųs išimti. Neliaudamos verkia sūnaus, kuris dingo, 
Ir nebetekęs žmonos išmintingos, kuriosios mirimas 

Ji dar pasendino baisiai be laiko. Žmona jo sunyko, 
Savo sūnaus begedaudama. Dieve, neduok tokio galo 
Niekam sulaukti baisaus, ką aš myliu, ar kas yra buvęs 
Geras dėl manęs. Kol ji dar gyveno, dejuodama nuolat, 
Tankiai lankydavau ją: malonu buvo man pakalbėti. 

Ji, mat, mane užaugino, kartu ir Klimenę ilgrūbę, 

Savo jauniausiąją dukrą — su ja mes užaugom iš viena. 
Maž kuo blogiau teužlaikė mane karalienė, kaip dukrą. 
Bet kaip užaugova mudu ik metų brangiosios jaunystės, 


"Saman Klimenę išleido už vyro, paėmę didžiausias 

Dovanas; man gi rūbus karalienė: chitoną ir skraistę 
Davus geriausius ir apavą kojoms, paskyrė į lauką. 

Visad mylėjo mane; dabar aš jos gedauju kas diena. 
Laimino man amžinieji dievai mano triūsą ir vargą. 

Štai, ir pavalgau ir išgeriu kartais; prireikus, keleivis 

Yr man priimti su kuo. Bet dabar nuo ponios nebetenka 
Gero sulaukti žodelio, ar veiksmo, nuo pačio to karto, 
Kaip kad užgriuvo ant namo gauja tų ištvirkusių vyrų. 
Mums, jos tarnams, būt didžiausia malonė, galėjus išvysti 
Ponią, su ja pakalbėti, paklausti, pas ją paviešėti, 

Grįžti su dovana rankoj' namon — to tarnai yr ištroškę“. 
Jam atsakydamas, tarė gudrus Odisejus didvyris: 
„Vargše! Tai tu dar mažytis, Eumajau, bebūdams iš savo 
Tėviškės žemės nuo savo tėvų atitrauktas likaisi? 

Man tu tą viską teisingai, kaip buvo, dabar apsakyki: 

Ar plačiagatvę tą pilį, kur tėvas ir močia tavieji 

Namą turėjo, užpuolę, sugriovė jos priešai piktieji, 

Ar gal pas būrio avių arba karvių sugavo jūriniai 

Baisūs plėšikai tave ir į laivą įmetę, pristatė 

Tavojo pono naman, apturėdami mokestį brangų?“ 

Jam atsakydamas, tarė kiauliaganis vyrų vadovas: 

„Jeigu geidi mane klausti ir nori žinoti — tylėdams, 
Gerk ant sveikatos sau vyną: nūn naktys be galo juk ilgos, 
Laiko užtenka miegoti ir pašnekoms jo nepritrūksta. 
Gulti be laiko nesveika: miegojimas ilgas pakenkia. 

Bet jei kas nori iš tarpo draugų čion — teeina sau gulti. 
Ryt su aušra jie, pavalgę, turės į ganyklą varyti 

Kaimenę kiaulių mūs' pono, o mudu, čion gryčion palikę, 
Gerdamu vyną, gardžiai užsikąsdamu, būtas nelaimes 

Sau atsiminsim linksmai, nors ir buvo be galo mums skaudžios. 
Gali atrasti smagumo žmogus, paminėdamas savo 

Būtas nelaimes, jei daug yr kentėjęs ir daug yr keliavęs. 
Aš apsakysiu dabar, ko tu, klausdams, norėjai žinoti. 
Sirija yra sala, gal esi tu girdėjęs. Ji jūroj 

Guli aukščiau už Ortigijos salą, kur Saulė atsigręž. 

Nėra labai įgyventa, bet visu kuo vykusi žemė: 

Daug ganyklų ir galvijų, vynynų daugybė ir duonos. 
Ten neužeina žmonelių naikinantis badas, nė ligos 

Sunkios tenai nesirodo, kur žmones trumpamžius kankina. 
Kaip tik ateina senatvė žmonių pagyvenusiai kartai, 

Tuoj Apollonas su savo lanku sidabriniu, abudu 

Su Artemida dievaite, tuos žmones užėję, vilyčioms 

Savo tykiomis nejuntamai žudo. Du miestai yra ten. 

Žemė visa tarp tų miestų dviejų padalinta ten buvo. 

Bet abiejų tųjų miestų karalius tik buvo manasis 

Tėvas, sūnus Ormenono, Ktesijas, dievaičių gentainis. 
Šičion pribuvo Foinikai, pagarbinti jūrių keleiviai; 
Sukčiai, jie atvežė savo juoduoju laivu begalinę 

Niekų visokių daugybę. O buvo, mat, tėvo namuose 
Vergė Foinikė, aukšta ir graži ir prie darbo vikriausia, 

Ja tai Foinikai prakeikti mokėjo apvilti, suėję. 

Mat, iš pradžios, kaip ji baltinius skalbė ties laivo pajūvyj', 
Vienas jų gavo su ja susieiti į meilę ir guolį. 

Meilė gi moteris, būk jos geriausios, neatved ant gero, 
Ėmė jos klausti jos draugas, iš kur ji ir kas tokia esant. 

Ji gi tuojau jam parodė namus mano tėvo garbingo: 

„Aš, girdi, gimus variu praturtėjusiam mieste Sidone, 
Mano ten tėvas gyvena turtingas, garsusis Arybas, 

Aš, mat, Tafiečiams, plėšikams jūriniams, netyčia į ranką, 
Grįžtant iš kaimo, papuoliau: atvežę, jie pardavė šičia 
Vyrui tam, štai, namuos' tuos' gyvena, už didelę kainą“. 
Jai atsakydamas, tarė žmogus, kurs su ja sugulėjo: 

„Na, tai dabar tu galėsi kartu į tėvynę pagrįžti, 

Gražųjį namą tėvų tu savųjų galėsi išvysti, 

Juos dar pačius teberasi, kaip likusi, gyvus, turtingus“. 
Jam atsakydama, tarė tarnaitė, nudžiugusi baisiai: 

„Tam patikėčiau su noru, jei jūs man, jūreiviai, prisiektut 
Tėviškėn mano parvežti mane, nenuskriaudę kelionėj“. 
Taip jinai tarė, o jie tuoj prisiekė, kaip ji reikalavo. 
Priesieką davus jau jiems tą ir viską, kaip reikiant, atlikus, 
Kalbą pradėjo tarnaitė ir tarė jiems žodį sparnuotą: 

„Cit, dabar jūs! Tenekalbina niekas iš jūsų, sutikęs 

Kur ant gatvės arba einant vandens iš šaltinio parnešti: 
Kartais kad kas nepraneštų, nugirdęs, manajam valdovui, 
Jis tai, bematant, surištų mane kuodrūčiausiai, o jums jis 
Prapultį greitą parūpintų. Savo širdyje paslėpkit. 


—-— — mm m -———— ——— 

15. Apollonas ir Artemida (psl. 214) 


440). 


445, 


450. 


455. 


460. 


465, 


470. 


475. 


PENKIOLIKTOJI GIESMĖ 215 


Savo prekybą pabaikit greičiau ir kad laivas jau pilnas 
Bus viso, kas reikalinga kelionei — man duokite žinią. 
Aš atsinešiu tad aukso, koksai pasivels man po rankų. 
Atskirą dovaną dar už manęs parvežimą jums duosiu: 
Vaiką to vyro galingo auklėju aš rūmuos' šviesiuose; 
Vaikas gabus, visuomet su manim jis bėgioja pavaikščiot. 
Jį atsivesiu ant laivo: turėsite tūkstančius pelno 

Jį nusivežę parduoti žmonėms svetimiems kur už jūrių“. 
Taip pažadėjus, nuėjo jinai sau į šviesųjį rūmą, 

Jie gi, dar ištisą metą pas mus pasilikę, pirkliavo, 
Rinkdami laivan gėrybių daugybę turtingo mūs' krašto. 
Tik kuomet laivas jau pilnas gėrybių pas'darė, jie žinią 
Davė anai moteriškei, pasiuntę gudročių su auksu 
Puikiai dabintu retežiu stambių gintarų kuogryniausių. 
Ėmus namuose retežį žiūrėti tarnaitėms ir močiai, 

Jį čiupinėti, vartyti ir lygti, jisai mūs' tarnaitei 

Ženklą, anksčiau sukalbėtą, parodė ir grįžo į laivą. 
Tuoj' pasiėmus už rankos mane, iš namų sau tarnaitė 
Išvedė. Einant per didžiąją salę, kur skobnis didžiulis 
Buvo patiestas svečiams, mano tėvo prašytiems didžiūnams, 
(Jie dar tuo tarpu sėdėjo vyrijoj viešoje taryboj), 

Greit pasigrobusi tris dvirankines taurės gryno aukso 
Jas po drabužio paslėpus, išsinešė laukan iš rūmo. 

Aš paskui ją, nemanydamas nieko, skubėjau be baimės. 
Leidosi Saulė ir gatvės pradėjo migloje jau skęsti. 
Mudu su ja, skubinai eidamu, atsidūrėme uoste. 

Čion mes atradome greitąjį laivą Foinikų jūreivių. 

Tuoj susilipę į laivą ir mudu paėmę, jie leidos 

Jūros kelionėn. Ir Dzeusas mums suteikė vėją laimingą. 
Šešetą plaukėm parų, nesustodami, dieną ir naktį. 
Tik septintoje dienoje, kaip Dzeuso Kroniono buvo 

Jai pažadėta iš anksto, tarnaitė mūsiškė nugriuvo 
Palubės asloj, kaip jūrių višta, Artemidos pašauta. 
Maistui jūriniems šunims ir žuvims ją ištvojo jūreiviai. 
Aš gi jų tarpe likaus, nusiminęs širdyje ir vienas. 

Vėjas ir bangos atvarė Foinikus prie kranto Itakės. 
Šičia Laertas mane nusipirko už pinigus savo. 

Šitaip liūdnai man prisėjo šį kraštą jaunystėj išvysti“. 

Jam atsakydamas tarė dievų išauklėts Odisejus: 
„Begal, dorasis Eumajau, sujudinai širdį tu mano! 

480. Pasaka tavo liūdna — kiek tu vargo — nelaimės prityrei! 
Bet gi tau Dzeus su blogu ir gerumo šiek tiek yr suteikęs: 
Tu pakliuvai į namus doro vyro, kurs valgio ir gėrio 
Tau nesigaili: matau, neblogiausiai tau einasi šičia. 

Aš gi, štai, valkiojuos vargšas po svietą ir šičia užklydau“. 

485. Taip jiedu tarpe savęs bešnekėdamu, snausti pradėjo. 

Bet neilgai bemiegojo: Aušra auksasostė prašvito. 
Krantą priplaukę, draugai Telemacho tuo tarpu nuleido 
Baltas būres savo laivo ir stiebą nuleidę, irklais jau 
Laivą įvarė į uostą, įleido jie inkarą jūron, 

490. Lynais pririšo prie stulpo ir patys į krantą išlipo. 

Čion pagamino sau valgio gardaus jie ir vyno praskiedė. 
Valgio ir gėrio savyj apgesinus gerokai jau norą, 

Jiems Telemachas protingas, pradėjęs kalbėti, pasakė: 
„Vyrai, dabar nuvarykite juodąjį laivą į uostą. 

495. Aš gi apeisiu laukus, pažiūrėsiu galvijų ir ūkio. 

Miestan aš pėsčias sugrįšiu, jau temstant. O rytui išaušus, 
Jūsų meldžiu už pagalbą kelionėj mane aplankyti: 
Mano pavalgyt pietų ir dar tamsiojo vyno išgerti“. 
Jo pasiklausdamas, Teoklimenas dievaitiškas tarė: 

500. „Kur gi man dingus, sūneli? Pas kokio kalnuotos Itakės. 
Jūsų gyventoją aš prisiglausiu? Ar stačiai man eiti 
Motinos tavo ir tavo namuosna ir ten tavęs laukti?“ 

Jam atsakydamas, tarė sūnus Odisejaus protingas: 
„Teoklimenai! Be abejo, kitąkart būčiau pas manęs 

505. Liepęs tau eiti, nes nieko netrūksta man vaišėms. Dabar gi 
Bloga tau bus be manęs ten, o motina ir nežinos to. | 
Tankiai nemėgdama vyrams ištvirkėliams rodytis, sėdi 
Savo šviesiuos kambariuose ant aukšto ir staklėse audžia... 
Vieną tau vyrą užrodysiu, kurs yr svečiams prielankiausias. 

510. Tai Eurimachas, protingo Polibo sūnus šviesaveidis. 

Mūsų visi Itakiečiai į jį, kaip į dievą, jau žiūri. 

Jis, ir teisybė, vertesnis yra už kitus; o labiausiai 

Motinai mano patinka jisai ir jisai Odisejaus 

Vietą užims gal. Težino aitero gyventojas Dzeusas, | 
515. Aukšto Olimpo valdovas, kas bus — prapultis ar vestuvės?“ 

Baigus kalbėti, pakilo iš pusės tiesiosios didžiulis 

Sakalas, greitas pasiuntinis Foibo Apollono; nešės 

Jis pasigavęs ir draskė naguose karvelį miškinį. 
Plunksnos karvelio nukrito tarpe Telemacho ir laivo. 
Teoklimenas, regėdamas tai, Telemachą į šalį 

Kiek pasivedęs, paėmęs už rankų, patyliais jam tarė: 
„Tai ne be Dzeuso žinios, Telemachai, pakilo tas paukštis: 
Aš tau sakau, jog tas paukštis tau pranašu yra paleistas. 
Nėra vertesnės už jūsų Itakėj' karalių šeimynos. 

Jūs giminės čion valdžia ir galybė ištvers ir per amžių“. 
Jam atsakydamas, tarė protings Telemachas ant šito: 
„Jeigu tas žodis, keleivi, įvyks ir tikrai išsipildys, 

Daug išpažinsi nuo manęs malonės ir tiek apturėsi 

Daug dovanų tu brangiausių, jog tau ir visi pavydės to“. 
Tokius ištaręs žodžius, jisai kreipės į mylimą draugą: 
„Klito*) Peirajau! Tu tarpe draugų, kas lydėjot į Pilą, 
Vienas buvai prielankiausių ir man atsidavusių. Teikis 
Mano tu svetį pas savęs paimt ir laikyti namuose, 
Toliai mylėdams ir vaišindams, koliai aš pats nepribūsiu“. 
Jam atsakydamas, tarei, durtuvu pagarsėjęs Peirajau: 
„Nors ir ilgiausiai tu čion, Telemache, užtruktumei, likęs, 
Svetį aš tavo mylėsiu ir vaišinsiu — nieko netruks jam“. 
Taip jam atsakęs įlipo Peirajas į laivą ir liepė 

Savo draugams, kad ir jie susiliptų ir lynus atleistų. 
Greitai sulipę laivan, prie irklų jie susėdo eilėmis. 

Pats Telemachas tuo tarpu, po kojų papėdes pasrišęs 

Ir pasiėmęs galingąji durklą aštriu galu vario. 

Laivą tuo tarpu draugai nusivarė irklais jau į uostą, 

Ką Telemachas jiems buvo įsakęs, sūnus Odisejaus. 
Pats jis vis žengdams pirmyn, neužilgo atėjo į kiemą, 
Kur kiaulininkuose žemgulių kiaulių daugybė gulėjo 

Ir kur gyveno Eumajas dievaitiškas — tikimas tarnas. 


9) Klitijo (Klitidai) 

Šešioliktoji giesmė 
Telemachas pažįsta Odisejų 


Gryčioj Eumajo tuotarp Odisejus su kiaulganiu vienud 
Buvo, anksti atsikėlę ir ugnį sukūrę, jau valgį 
Pusryčiui sau pas'gaminę. Pavalgę ik sočiai, išvarė 
Piemenys kiaulių būrius į ganyklas. O šunes piktieji 
Lot' nepradėjo, pamatę iš tol Telemachą, bet šoko, 


"Ji susitikę, aplink. Odisejus išgirdęs ateinant 


Žmogų, pamatė, kaip gerinas šunes, ir tarė Eumajui: 
„Eumai“)! Ateina, štai, draugas ar geras pažįstamas tavo: 
Šunes neloja, tik šoka aplinkui. Girdžiu aš jo žingsnį“. 
Žodžių negavo pabaigti, kaip jojo sūnus numylėtas 
Tarpdury stojo. Nustebęs, pašoko kiauliaganys doras. 
Puolė iš rankų indai jam, kuriuos jis maišė, supylęs 

Vyną su vandeniu. Pats jis pripuolęs prie viešpaties savo, 
Ėmė bučiuoti jam galvą, šviesias jo akis ir rankas jo. 
Ašaros gausios riedėjo per veidą jo. Lygiai, kaip tėvas, 
Vaiko išs'ilgęs brangaus ir jau laukiamo dešimtį metų 

Iš svetimosios šalelės, sugrįžus jam, džiaugias, nes vaikas 
Buvo vienintelis gimęs, jam senstant, ir daug jam rūpėjęs — 
Taip dyvinasis ganytojas kiaulių, į glėbį pagavęs, 

Kiek įmanydamas tad, Telemachą, lyg grįžus iš karo 

Visą bučiavo ir, verkdams, sparnuotus žodžius jam kalbėjo: 
„Tu pagrįžai man, šviesele brangiausi, tavęs, Telemache, 
Aš nebtikėjau regėti laivu tau į Pilą išplaukus. 

Meldžiams, įeik gi, vaikeli brangiausias, kad dvasią aš savo 
Sočiai palinksmint galėčiau, regėdams laimingą sugrįžus. 
Tu nepertankiai lankydavais šičia laukuose pas mūsų. 


*) Eumajau 

Tarpe žmonių savo pilyj' daugiau tu sėdėdavai, lygiai 
Būt tau nebuvę koktu ten matyti svečių begėdystę“. 
Jam atsakydams ant to, Telemachas protingas prabilo: 
„Lai būna, tėvai, ir taip! Bet dabar tai tikrai dėl tavęs aš 
Šič atvykau, štai, tavęs pamatyt ir tavęs atsiklausti, 

Kaip ten, ar motina mano tebėra namuose, ar gal jau 
Vedė ją vyras koksai, Odisejaus gi patalas tuščias, 

Stovi neklotas ir vortinkliais bus jau apžėlęs ir dulkėms“. 
Jam atsakydams tad, piemenų prižiūrėtojas tarė: 

„Vis tebesėdi ji tavo namuose; su ištverme didžia 


Laukia; o naktys ir dienos jai nyksta, graudžiausiai beverkiant“. 


Taip jam atsakęs, jis priėmė vario durtuvą iš jojo. 
Slenkstį peržengęs akmens, Telemachas į vidų įėjo. 

Vietą užleisti prieš jį čion pašoko vikriai Odisejus, 

Bet Telemachas sustabdė jį, tardamas žodį protingą: 
„Meldžiams, keleivi, sėdėk! Mes sau vietą surasime kitą: 
Mums mūsų gryčioj' suras šeimininkas ir vietos kur sėsti“. iš 
Taip jam pasakius, tuojau Odisejus į savąją vietą 

Grįžo, tuotarp piemenų prižiūrėtojas atnešė glėbį 
Medžių šakalių žalių ir iš viršaus su kailiais užklojo. 
Sėdos ant jų Telemachas. Jam lėkštę mėsos tuoj pastatė 
Pilną keptos, kuri buvo palikus nuo vakar dienos dar. 
Duonos jam krepšą pririekęs, pastatė ir indą medinį 
Vyno, gardesnio už medų, sumaišęs su vandeniu, gėriui. 
Pats atsisėdo jis prieš Odisejaus dievaitišką sūnų. 
Ištiesė ranką visi prie to patiekto gardžiojo valgio. 
Valgio ir gėrio savyje gerai apgesinus jau norą, 

Tarė sūnus Odisejaus ganytojui kiaulių vyriausiam: 
„Tėvai! Iš kur tavo šitas svetys, štai? Kokie jį jūreiviai 
Šič atgabeno? Kas sakėsi esą? Ne pėsčias, manau aš, 

Bus čion atvykęs jisai juk per plačiąją nugarą jūrių“. 

Jam atsakydams, Eumajau, ganytojau kiaulių, tarei tu: 
„Visą teisybę, vaikeli, tuojau apsakysiu tau aiškiai. 
Sakosi esąs iš Kretos plačiosios gyventojų kilęs, 

Sakosi žemių ir miestų daugybę per amžių aplankęs: 
Toks jam papuolęs nuo dievo ant svieto likimas vargingas. 
Nūn, iš Tesprotų ištrūkęs, iš laivo pabėgęs, atvyko 

Šičia į manąją gryčią. O aš tau jį pavedu globai: 

Elkis su juo, kaip tu nori — jis tavo maldautojas yra“. 
Jam atsakydamas, tarė protingas sūnus Odisejaus: 
„Eumai“*)! Tu žodį dabar dėl širdies pasakei labai skaudų. 
Kaip gi dabar pas savęs aš galiu pasiimti tą svetį? 

Jaunas aš dar teb'esu, ir ik šiol nemėginęs savąja 

Tvirta ranka kokį niekšą, kurs man įkyrėjęs, pabausti. 
Motinos mano širdis ir jos protas ik šioliai neišneš, 

Ar pasilikus jai mano žiūrėti namų ir tvarkyti, 

Patalo vyro besaugant, kalbų nedorųjų išvengti, 

Ar jau vienam iš Achajų save pažadėti, kuris jos 

Geidžia labiausiai ir dovanas duoda gausiausias ir brangias. 
Svečiui tavam aš vienok dovanosiu chitoną ir minkštus 
Marškinius duosiu ir rūbą kitoki; suteiksiu jam kardą 
Dvipusiai aštrų, o kojoms apsiauti primesiu papėdes. 

Taip jį aprengęs, išsiųsiu, kur nori širdis jo ir dvasia. 

Lai pagyvena, jei nori, kol kas, pas tave, tu jį vaišink. 
Rytą aš jam čion atsiųsiu ir valgio visokio, kad tavęs 

Jis ir draugų nenuskriaustų ant valgio, viešėdams pas jūsų. 
Miestan aš jam pas jaunikių netarčiau nė eiti, žinai pats, 
Kokią prakeiktą puikybę jie turi ir kaip pasileidę. 
Kartais kad jo neužgautų žodžiu jie, nes man būtų gėda, 
Ka gi tu jiems padarysi? Prieš būrį ir vyras tvirčiausias 
Tur nusileisti, nes yra jo priešai už jį galingesni“. 

Jam prakalbėjus, kantrus Odisejus didvyris pasakė: 
„Jeigu pavelysi žodį, drauge, tu man tart, pasakysiu: 
Apmaudą baisų širdyje jaučiu, čion klausydams jūs' kalbą. 
Kiek nedorybių jaunikiai tie jūsų namuose pridarę, 

Ten įsiveržę prieš norą galingo, kaip tu esi, vyro, 

Man pasakyk, ar tu tyčia taip jais apsileidi? O, gal būt, 
Žmonės nemyli tavęs tavo krašto, nes dievas taip davė. 
Gal tai broliai tavo yra kalti, ant kurių visuomet juk 
Remiasi vyras kovoje, kad kilsta didžioji suirutė. 

Jeigu taip aš, šit, turėčiau ir tavo jaunystę ir drąsą, 

Kokią sūnus Odisejaus kad turi ar pats jis sugrįžęs, 
(Dar nepražuvo viltis!), aš pavelyč, kad galvą nukirstų 
Svetims man vyras, jei aš pražūties tiems jaunikiams nerasčiau, 

Ten į namus Odisejaus Laerto sūnaus įsisukęs. 

Jeigu galop ir priveiktų mane jie per būrį jų vieną, 
Visgi bevelyč numirti, savuose namuos" nužudytas, 
Negu begėdišką jųjų elgimąs matyti be galo: 

Kaip jie išniekin' svečius, kaip gadin merginas ir tarnaitės, 
Jas sau karaliaus name paleistuvėms pavertę, kaip vyną, 


-Valgi ir visą gėrybę kitokią aikvoja be galo, 


Savo gi tikro dalyko — vestuvių — pabaigt nė nemano“. 
Jam atsakydamas, tarė protingas sūnus Odisejaus: 
„Viską aš tau, padorusis keleivi, kaip yr, apsakysiu. 
Ne! Tai ne vyrai šio krašto, įpykę ant manęs, taip spaudžia 
Ir ne broliai mano yra kalti, ant kurių visuomet juk 
Remiasi vyras kovoje, nors kiltų didžiausia suirutė. 
Dzeusas Kronidas vienvaikę mus giminę yra nulėmęs: 
Vieną Arkeisijas sūnų Laertą turėjo; Laertas 

Vien Odisejų tik sūnų pagimdęs tebuvo, mūs' tėvą, 
Vieną mane Odisejus paliko mažutį, išvykdams. 

Jojo namus nūn užvaldė nedorėlių gaujos iš visur: 

Nes kas tik kur ant salų artimų viešpatauja stipresnis, 
Kaip iš Dulichijo, Samo ir girioms garsingo Dzakinto, 
Ir iš Itakės kalnuotos visi galingieji turtuoliai — 

Peršasi jie mano motinai, kiek įmanydami. Namą 

Mūsų tuo tarpu jie tuštin, nes motina mano vestuvių 

Tų nelemtų jų negeidžia, vienok atsimesti negali. 
Niekšai tuo tarpu aikvoja, puotaudami, namą ir turtą. 
Greitai ir patį mane jie turės pražudyti, ant galo. 

Bet ateitis mūs' pareina nuo dievo — negalim žinoti. 
Tėvai, tu greitai nueiki pas Penelopeją protingą, 

Jai pasakyk tu, kad sveikas esu ir jau grįžęs iš Pilo. 

Pats aš paliksiu čionai, o tu, jai pranešęs, sugrįši. 

Tik pasisaugok, kad nieks neišgirstų iš tarpo Achajų 
To, kad aš grįžęs esu, nes jų daugelis pikto man geidžia“. 
Jam atsakydams, tarei tu, kiauliagany doras, Eumajau: 
„Viską žinau. Suprantu. Man įsakymas tavo patinka. 
Viena tik man pasakyk, ir neslėpdamas nieko, išaiškink: 
Ar tuo žygiu man užėjus pas senį Laertą pranešti? 
Vargšas senelis! Nors jis ir labai Odisejaus ik šioliai 
Būdavo laukia, gedauja, bet vis gi dar valgė ir gėrė 

Kart su savais darbininkais, pajusdamas norą krūtinėj“. 
Bet jau dabar, kaip buvai jau tu jūra į Pilą išvykęs, 
Sako, nebvalgęs jau nieko ir gėrio nebnorįs ir laukan 
Jau nebsirodąs: vargams ir stenėjimui vien pasidavęs, 
Baigia jis krimsti save, beraudodams, ir galo tik laukia“. 
Jam atsakydamas, tarė sūnus Odisejaus protingas: 
„Gaila labai! Bet mes jį šiuo kartu vis turėsim aplenkti. 
O, kad tai vis kas darytųs, kaip nori žmogus trumpaamžis! 
Aš tai pirmiausiai norėčiau, kad tėvas pagrįžtų Itakėn. 
Motinai žinią pranešęs, tuojau tu atgal man sugrįžki, 
Reikalo nėr tau užeiti į dvarą pas seno Laerto. 

Motinai tu pasakyti gali, kad pasiųstų senutę 

Mūsų tarnaitę slapčiomis, kad žinią ji duotų seneliui“, 
Taręs žodžius, jis atleido kiauliaganį dorą nuo savęs. 
Rankon nutvėręs kiauliaganis savo papėdes, po kojų 
Tuoj' pasirišo ir greit iškeliavo į pilį. Atena, 

Deivė galinga, pamačius Eumają, išėjus iš gryčios, 
Greitai atvyko tenai, prisiėmus išvaizdą moters, 

Aukšto stuomens ir gražaus ir darbų kuodailiausių žinovės. 
Peržengė slenkstį jinai ir akims Odisejaus pas'rodė, 

O Telemachui matyti jos buvo neduota, ir jis jos 
Šįkart nematė: visiems nesirodo dievai amžinieji. 

Bet Odisejus ją matė akims ir pajuto ją šunes: 

Loti sustoję, jie, čypdami, laukan iš kiemo išbėgo. 

Jam ji pamerkusi, padavė ženklą, jisai ją suprato. 
Laukan iš gryčios išėjęs, pas tvorą atrado dievaitę. 

Tarė tuomet jam dievaitė Atena sparnuotąjį žodį: 
„Dievo gentaini, Laerto sūnau, Odisejau gudročiau! 
Laikas dabar tavo sūnui teisybę pranešt, kad žinotų. 
Jūs, susitarę kaip galą jaunikiams padarius, keliaukit 
Miestan abu, o ir aš paskubėsiu, kovos išsulgus“. 
Tarusi taip, auksine lazdele Odisejų užgavo. 

Tuoj' jo pečiai apsivilko švariausiu chitonu ir rūbais, 
Ūgis jo tapo stambesnis, o veidas jaunesnis, raudonas. 
Pilnas skaistumo. Žandai jo, bežiūrint, apaugo tankiausia 
Puikia barzda garbiniuota. Dievaitė, stebuklą padarius, 
Dingo iš jojo akių. Odisejus gi grįžo į gryčią. 

Baisiai nustebo brangus jo sūnus, ir akis jis nuleido 

Išgąsčio pilnas, ar kartais nebus tai dievaitis kurs bėsąs. 
Kalba pradėdamas, tarė žodžius Telemachas sparnuotus: 
„Man tu atrodai keleivi, kitokis, neg buvęs ik šioliai: 

Rūbai jau tavo neb tie, štai, ir išvaizda veido kitokia. 

Gal tu dievaitis koksai iš dangaus begalinio valdovų? 

Būk malonus mums! Aukas mes tau tinkamas šičia sudėsim, 
Aukso turtus kuobrangiausius, o tu susimilki ant mūsų!“ 
Jam atsakydamas, tarė kantrus Odisejus didvyris: 

„Jokis nėsu aš dievaitis — iš ko tu gali taip prilygint?! 
Tėvas aš tavo esu, tas, kurio, pasiilgęs, raudoji, 

Vargą kenti, negalėdams apveikti piktų prispaudėjų“. 
Taip jam atsakęs jis sūnų pradėjo bučiuoti; per veidą 
Ašaros jam pasipylė: jis jų sulaikyt negalėjo. 

Bet jo sūnus — netikėdamas tėvą tai esant — iš nauja 

Jam atsakydamas, tarė sparnuotus žodžius išmintingus: 
„Ne! Tu ne tėvas esi Odisejus, bet kokis dievaitis, 

Noris apvilti mane, kad aš verkčiau, labiau dar raudodams. 
Kaip gi žmogus trumpaamžis stebuklą parodytų tokį 

Savo galybe? Tik dievas iš senio jaunikį, sumanęs, 

Gal padaryti lengvai, arba jauną į seną paversti. 

Taip, šit, dabar: buvai senis, apdrįskęs ir purvinas vargšas — 
Nūn — tu man dievas atrodai, dangaus begalinio valdovas“. 
Jam atsakydamas, tarė vėl daug išmintings Odisejus: 

„Ne, Telemachai! Nešalinkis savojo grįžusio tėvo 

Ir ne labai temąstyk tu dėl buvusio šičia stebuklo. 

Kits Odisejus, žinoki, daugiau čion atvykti negali, 

Aš esu pats Odisejus, daug vargo pakėlęs kelionėj", 

Kol pakliuvau dvidešimtam' mete į brangiausią tėvynę. 

Vis, ką matei, buvo veiksmas galingos kareivės Atenos. 

Ji, kaip norėjo, taip man ir padarė: yra visagalė. 

Buvo pavertusi valkata seniu, paskui gi atmainė 

Jaunu, gražiai apsivilkusiu vyru skaistveidžiu, raudonu. 
Lengva tai viskas dievaičiams, dangaus begalinio valdovams 
Arba pagražinti žmogų, bežiūrint, ar veidui priduoti bjaurumo“. 
Taip jam pasakęs, jisai atsisėdo. Protings Telemachas 
Tėvą, pašokęs, į glėbį nustvėrė ir ėmė bučiuoti. 

Jiedu abu pasijuto graudumo ir verkė iš laimės. 

Sako, taip klykia kalnuose garsiai ir graudingai sugrįžęs 

Aras ar sakalas kreivanagys kumpanosis, nebradęs 

Savo paukštyčių lizde, kad juos išvagia žmonės dar jaunus. 
Taip jiedum ašaros graudžios riedėjo per veidus nuo verksmo. 
Jiedum beverkiant ir saulės šviesa maloni būt užgesus, 

Jei Talemachas nebūtų staiga Odisejaus paklausęs: 
„Kokiu laivu tave, tėve, jūreiviai Itakėn pristatė? 

Kas tokie sakėsi esą? Tu pėsčias atvykt negalėjai“. 

Jam atsakydams, tarė vargų Odisejus daug matęs: 

„Tau aš, vaikeli, teisybę, neslėpdams nieko, sakysiu. 
Atvežė šičion fajakai mane, jūrininkai garsiausi. 

Jie tai pristato keleivius, kurie jųjų kraštą aplanko. 

Jie mane miegantį greitu laivu pargabeno per jūrą; 

Šičia iškraustė ant kranto ir dovanas brangias sudėjo: 
Vario ir aukso, audimų ir rūbų daugybę — tą viską 

Aš susidėjęs turiu kalno urvuos' pakrantėje jūrių. 

Šič atvykau aš Atenos malone, idant susitaręs, 

Kart su tavim nusidėjėliams pražūtį piktą parūpinč'. 

Tu man dabar suskaityk jaunikius ir išvardyk ik vieno, 
Kad aš galėčiau žinot, kiek yra jų ir kas jie do vyrai. 

Viską apsvarstęs tai dvasioj', širdyje, nutarsiu, ar mudu 
Vienu tik du išgalėsiv' prieš juos atsispirti, ar reiks dar 
Sau talkininkų tam tikslui ieškotis iš svetimo tarpo?“ 

Jam atsakydams tarė protingas sūnus Telemachas: 

„Tėvai! Girdžiu aš seniai apie tavo garsingus per karą 
Nuoveikius: garbin tave, kaip galinčių, kaip šaulį, gudročių ... 
Bet, kaip dabar tu kalbi, tai negalimas daiktas. Baugu man. 
Kaip tai gal būti, kad dvejetas vyrų kovotų prieš būrį 

Didelį vyrų stiprių. Jaunikaičių, žinok tu iš anksto, 

Yra ne dešimts, ne dvi, o daugybė. Jų skaitlių suprasi — 
Meldžiam, klausyk tik. Pribuvo jų pusšimtis lygiai ir du dar 
Vien iš Dulichijo — vyrai rinktiniai! Tarnai dar šeši jų. 
Dvidešimts ir keturi yra vyrai iš Samo atvykę: 
Dvidešimts vyrų pribuvo iš girioms turtingo Dzakinto. 
Dvylika dar priskaityti čion reikia Itakės garsiausių 

Vyrų jaunų. Čion pridėti dar reikia Medontą, jų kvieslį, 
Ir dainininką jų dievišką Femiją. Du dar tarnai jų, 

Jiems kur tarnauja per pokylių laiką ir vyną nešioja. 

Jeigu ant tiek jų užpulsim, kuomet susirinks jie į krūvą, 

Ar ne karčiausią sau prapultį mudu kerštu užsitrauksim, 
Tik pamąstyk, ar nerasis koks mudum pagelbininks tvirtas, 


„ Kurs užsiimtų už mus, savo širdį ant mudum palenkęs?“ 


Jam atsakydamas, vargo užgrūdintas tėvas jo tarė: 

„Tu paklausyk, ką sakysiu, ir viską, išgirdęs, atminki: 

Jeigu, tu sau pamanyk, mums Atena ir Dzeus visagalis 
Savo pagalbą suteiktų, ar mudu ieškotum kitokios?“ 


„ Jam atsakydamas tarė sūnus Telemachas protingas: 


„Tvirtus tu man apgynėjus čionai paminėjai. Tiesa! Tik 
Jiedu abu debesyse gyvena, nors jiedu galybe 

Savo yr baisūs ne vien tik žmonėms, ir dievams amžiniesiems““. 
Vėl atsakydamas, tarė jam daug iškentėjęs jo tėvas: 
„Jiedu nuo mūs' nelaikysis šalyje, kuomet mes pradėsim 
Rūmuose mano apyskaitą skaudžią ir teismą Arejo. 

Tu gi rytoj', vienok, aušrai užšvitus, keliauki į miestą 

Ir į jaunikių draugiją vėl dėkis, kaip pirma, namuose. 

O jau paskui mane kiauliaganys tur nuvesti pas tavęs. 
Būsiu, kaip buvęs, aš valkatos yargšo senelio paveiksle: 
Jeigu mane jie ten skriaustų namuose, valdyk savo širdį, 
Nors ir matytumei mano kančias tu, nors vilktų už kojų 
Laukan mane arba muštų kas, kuo nepapuolus į ranką. 
Viską matydams, valdykisi, nors gali jiems patėmyt, 


„ Liautisi pikto elgimosi, žodžiais rimtais juos perspėdams. 


Žinoma, jie neklausys: jų diena paskutinė ateina. 

Vis, ką tau šičia sakau, tu gerai įsipildyk širdyje. 

Vos tik man savo įsakymą teiksis į širdį įkvėpti 

Deivė Atena, suteikianti proto — galva aš pamosiu. 

Ženklą pamatęs, visas tu Arejo pabūkles suėmęs, 

Neški ant aukšto į tolimą kerčią, o pats tu jaunikiams 
Žodžiais paaiškink švelniais, jeigu klaus jie, pamatę išnešus: 
„Aš juos nuo dūmų prašalinau: jie nepanašūs paliko 
Visiškai jau į ginklus Odisejaus kur liko, keliaudams 
Trojon: rūdims jie apėjo ir suodžioms. Dar Dzeus man ir kitą 
Įkvėpė mano širdin atsargumą didesnį, o būtent: 

Kartais, kad jūs, įsigėrę, tarp savęs neimtumėt kautis, 
Kraujas pralietas piršlybų ir pokylio kad nesuterštų: 
Spraudžias pati geležis mums į ranką, puotoj' susipykus“. 
Tu tiktai mudum paliksi kardu du ir porą durtuvų, 


295. 


300. 


305. 


315. 


320. 


325. 


ŠEŠIOLIKTOJI GIESMĖ 227 


Porą skydų, kur su jaučio oda yr aptraukti, kad būtų 
Stvertis ką rankon, kuomet juos užpulsim: Pallada Atena 
Ir galingiausis Kronidas aptemdins jų protą tam kartui. 
Dar tau turiu pasakyti, o tu įsidėk sau į širdį, 

Jei tik sūnus esi mano tikrai tu ir mūsų tu kraujo: 
Nieks tenežino, kad yr Odisejus pagrįžęs: nė senis 

To tenežino Laertas, nei šitas kiauliaganis, niekas 

Mūsų naminių tarnų; tenežino ir Penelopeja — 

Moterų būdą ištirsim ir vyrų tarnų mudu tarpe 

Turim surasti, kurie dar mus gerbia ir myli, kurie vėl 
Yra užmiršę ir tuomi įžeidžia tave, mano sūnų“. 

Jam atsakydamas, tarė šviesus Telemachas, sūnus jo: 
„Tėvai! Tu manąją širdį, tikiuosi, netruksi ištirti: 

Pats pamatysi, kad nėr tenai vėjo tuštybės. Manau aš 

Bet gi, kad mudum nereikia ilgai tyrinėti dalykų. 
Meldžiamas, tik pamąstyk tu: ilgiausis juk laikas praeitų, 
Jei išmėginti, po vieną suseidams, norėtum. Tuo tarpu 
Mūsų skriaudikai liuosai mūsų turtą naikins sau ir tuštins. 
Moteris, aš sutinku, kad ištyrus, kurios paleistuvės 


„ Įžeidžia tavo namus, o kurios yra doros, nekaltos. 


Vyrus aš tau nepatarčiau mėginti, kiekvieną skyrium kur 
Esant laukuose: geriau tai palikti kitam kart, jei yra 

Tau nuo aigidvaldžio Dzeuso toks noras į širdį įdėtas“. 
Taip jie kalbėjos ilgai apie viską, viens kito paklausdams. 
Laivas tuo tarpu tvirtasis, kuris Telemachą į Pilą 

Kart su draugais jo vežiojo, pribuvo į uostą, pagrįžęs. 
Vos tik į gilųjį uostą pribuvo draugai, tuojau laivą 

Juodą išvilko ant kranto; visas jo pabūkles suėmę, 
Vikrūs tarnai išnešiojo, o dovanas brangias, ką davė 
Svečiui savam Menelajas šviesus, tie nunešė Klitui“). 
Siuntė tuojau su žinia jie skelbiką namon Odisejaus, 

Kad pasakytų jis Penelopejai protingai, kad grįžęs 

Jos Telemachas nuėjo į lauką, o laivui įsakė 

Plaukti į uostą (idant ji, širdyj' nusiminus daugiau dar 
Verkti neimtų). Skelbikas ganytoją kiaulių sutiko, 
Vieną tą pačią skubėdamu žinią pranešti. Pribuvo 

Jiedu į rūmą karaliaus garbingą. Tarnaitėms subėgus, 
Siųstas skelbikas viešai pagarsino: „Sūnus, karalienė, 
Tavo laimingai sugrįžol“; ganytojas kiaulių patyliais. 
Jai tik vienai ant ausies, ką jam paliepta buvo, pasakė. 
Vis, ko reikėjo, pasakęs, išėjo iš miesto už vartų. 
Tarpe jaunikių liūdnumas pasdarė ir dvasios nupuolė. 
Jie susitarę iš salės išėjo į kiemą. Susėdę 

Ant akmeninių suolų arti vartų, pradėjo jie tartis. 
Kalbą pradėjo tarp jų Eurimachas Polibo sūnus ten: 
„Vyrai! Už tikro tai didelį baisiai dalyką pavyko 
Tam Telemachui puikiajam atlikti — kaip šitą kelionę. 
Sakėme: to nemokės jis atlikti. Greičiausiai mes laivą 
Turime siųsti, kuris kuogeriausias, jūreivius geriausius, 
Duoti tiems žinią draugams, kad sugrįžtų namon kuogreičiausiai“. 
Jam dar nebaigus kalbėt, Amfinomas iš tolo pamatė, 
Vietoj stovėdamas, laivą į uostą iš jūros įplaukus. 
Žmonės pamatė būres bevyniojant ir renkant pabūkles. 
Linksmas jis tarė draugams, pasijuokdams iš rūpesčio jųjų: 
„Jūsų žinių nebereikia. Jau jieji pagrįžo ir patys. 

Ar tai dievaitis jiems patarė kokis, ar, gal būt, pamatė 
Laivą prabėgant pro juos, bet sugauti jie jo negalėjo“. 
Taip. jis kalbėjo. Ir jie paskubėjo, sukilę, pajūrin. 
Juodąjį laivą, sukibę, ištraukė ant kranto, pabūkles 
Vikrūs tarnai, nuo to laivo surinkę, namon nugabeno. 
Patys paskui susirinko į posėdį slaptą ir nieko 

Ten nedaleido piliečių nei jauno, nei seno įeiti. 

Tarpe jų kalbą pradėjo Eupeito sūnus Antinojas. 
„Deja! Jį patys dievai nuo mirties atvadavo aiškiausiai. 
Kiauras dienas juk žvalgų mūs' būrys, susilipę viršūnėn 
Kalno vėjuoto, ik leidžiantis saulei, sėdėdavo budrūs. 
Naktį gi mes neilsėjom ant kranto: plaukydami jūroj' 
Greitu laivu, iki dangiškai Aušrai prašvintant, norėjom 
Tik Telemachą užklupti, kad galą, pagavus, padarius. 
Matomai, kokis dievaitis tuo tarpu jį pravedė sveiką. 
Bet ir čionai mes jam galime smūgį apverktiną lengvai 
Dar padaryti: iš mūs' neištruks jis. Nes kol jis gyvena, 
Savo dalyko mes baigt neįstengsime — aiškiai žinokit! 
Jis jau subrendęs ir darbui ir protui, o vyrai Itakės 

Jau nebetaip prielankiai į mumis tebežiūri, kaip pirma. 
Taigi, pirma, negu jis susišauks į pagalbą Achajus — 
Rodosi man, kad dalyko jis to nebetrauks ilgą laiką — 
Reikia mums baigti. Užpykęs, akyse vyrijos kalbės jis, 
Kaip mes jam prapultį baisią norėjom parengti, bet veltui. 
Vyrai, išgirdę mūs' darbą nedorą, žinai, nepagirtų. 

Gali jie blogą nutarti ir mus iš tėvynės išvyti. 

Gausime tąkart visi mes bastytis po svetimą kraštą. 
Galime mes jį užklupti lauke ir toli kur už miesto, 
Arba kelionėje kur. Jo turtus mes ir naudą turėtum 


„ Sau, pasdalinę, paimti, o namas — jo motinai liktų: 


Lai jisai kliūtų jau tam, už kurio ištekėti sutiks ji. 

Jei mano šitas pasiūlymas jums nepatinka, o norit, 

Jis kad dar gyvas paliktų ir tėvo turtus kad valdytų — 
Mums nebegalima bus jau daugiau jo turtus benaikinti, 
Rūmuose jo susirinkus: kiekvienas savuose namuose 
Gausime kelti puotas ir piršlybas ir dovanas pirkti. 

Ji gi pati jau išrinktų, kuris jai domesnis ir mielas“. 
Taip jis kalbėjo. O jie, nekrutėdami, tyliai jo klausė. 
Niso šviesusis sūnus Amfinomas, karaliaus Areto 

Didžio ainis, jiems protingai pradėjo kalbėti; jisai, mat, 
Pievomis garsią, kviečiais turtingiausią Dulichijo salą, 
Savo tėvynę apleidęs, prisiplakė ir prie jaunikių; 
Penelopejai patikdavo jis kuolabiausiai už savo 

Kalbą protingą, nes širdį už vis jis geriausią turėjo. 

Jis tad, jiems velydamas gera, kalbėti pradėjo ir tarė: 

„Aš Telemachui atimti gyvybės niekaip nesutikčiau: 
Sūnų karaliaus užmušti yra baisenybė didžiausia, 
Turime valią dievų mes patirti pirmiau tokio žingsnio: 
Jeigu nuo Dzeuso aukščiausio turėsime leidžiamo ženklo — 
Pats jį užmušti galiu ir kitus aš padrąsinsiu mušti. 

Bet jei dievai prieštaringi bus tam — tai aš patariu liautis“. 
Taip jiems Amfinomas tarė. Kiti su jo žodžiais sutiko. 
Posėdį baigę, visi jie pagrįžo namon Odisejaus. 

Vėl jie susėdo į suolus lygiuosius, pagrįžę prie skobnių. 
Bet išmintingoji Penelopeja šiam kartui sumanė 

Savo dykūnams jaunikiams pas'rodyt ir žodį pratarti: 

Ji sužinojo pavojų, kurs sūnui jos gresia namuose: 

Viską jai pranešė Medonts skelbikas, jų kalbą nugirdęs. 
Penelopeja atėjo į salę su savo tarnaitėms. 

Jujų būrin, kaip dievaitė, iš moterų tarpo atvyko, 

Stojo tuojau šaly stulpo, lubas kur prilaiko parėmęs. 
Veidas jos uždengtas buvo su skepeta blizgančia tankia. 
Žodį ji tardama savo tik kreipėsi vien Antinojan: 

„Tu, Antinojau, piktadari kietas, o sako, kad tu būk 
Esąs vyrijoj Itakės žodžiu ir protu pažymėtas. 

Bet tu visai nesi toks. Pasakyk tu man, beproti piktas, 
Kam tu taip ieškai žūties Telemacho ir jojo nelaimės, 
Kam tu skriaudi taip našlaičius, kuriuosius Kronidas užstoja? 
Juk nedorybė yra pražūties kito vyro ieškoti. 

Gal užmiršai tu, kaip tėvas tavasis pas mūsų atbėgo, 
Savo žmonių išsigandęs, kuriuos jis supykino baisiai? 
Mat, susidėjo su bandoms Tafiečių, galvažudžių jūrių, 
Buvo nuskriaudę Tesprotus, draugus Itakiečių geriausius. 
Ji čion norėjo tuojau nugalabinti: širdį gyvam jam 
Būtų išplėšę ir turtą jo būtų visai išnaikinę. 

Bet Odisejus užstojo ir jųjų piktumą apmalšė. 

Jojo namus tu dar griauni, jo pačiai neduodi ramybės, 
Sūnų jo tykai užmušti, man širdgėlą didžią darydams. 
Liaukis, sakau tau ir jums aš visiems — susilauksite bloga!“ 


„ Jai atsakydams, Polibo sūnus Eurimachas kalbėjo: 


„Penelopeja, protinga dukter išmintingo Ikario*)! 
Būki rami. Nesiimk tu to rūpesčio savo krūtinėn. 
Nėra tarp mūsų žmogaus ir nebus jo, kuris pamanytų 
Ranką pakelti prieš tavąjį sūnų. Kol gyvas b'esu aš, 
Žemę savom bematau akimi, pasakysiu ir bus tai 
Tikra tiesa: apsipils pats krauju nuo ragotinės mano 
Tokis žmogus. Neužmiršęs esu, kaip mane Odisejus, 
Šičia ant kelių savų pasodinęs, man duodavo kepsnio, 
Vyno saldaus paragauti daleisdams. Už tai Telemachas 
Man yr brangesnis už viską žmonėse: netur jis bijoti 
Tarpe jaunikių žūties. Bet išvengti likimo negali“. 
Taip jis kalbėjo, ramindams, o kita ką manė širdyje. 
Penelopeja, pagrįžus atgal vėl į aukštą seklyčią, 


*) Ikarijo 

Verkė ilgai dar, gedaudama mylimo vyro, kol miegą 
Saldų ant jos neužleido akių šviesiaakė Atena. 

Vakaras buvo, kaip grįžo protingas ganytojas kiaulių 

Pas Odisejaus ir jojo sūnaus. Juos atrado betrūsiant: 
Rengė jie sau vakarienę, paskerdę sau kiaulę vienmetę. 
Deivė Atena, priėjusi vėl Odisejų užgavo 

Savo lazda stebuklinga ir vėl jisai valkata tapo. 

Vėl purvinieji jo rūbai ant jo atsirado, kad jojo 
Kiauliaganis nepažintų ir, paslaptį slėpt nemokėdams, 
Kartais į miestą nebėgtų jis Penelopejai pranešti. 

Jam Telemachas, užkalbinęs pirmas, pasveikindams, tarė: 
„Grįžti dorasis Eumajau, iš miesto. Kas gera girdėtis? 

Ar jau sugrįžę dorieji jaunikiai, kur tykojo manęs, 

Ar tebesėdi kur, vis tebelaukia, kol grįšiu iš kelio?“ 

Jam atsakydams, tarei tu, kiauliagany doras Eumajau: 
„Aš apie tai nemaniau nei kalbėt, nei teirautis iš jųjų. 

Aš tik skubėjau, pranešęs, ką lieptas, pas judum sugrįžti. 
Tik sutikau aš pasiuntinį vikrų nuo tavo jūreivių; 

Jis tavo motinai pirmas pasakė, kad tu jau pagrįžęs. 

Dar pasakysiu, ką žinąs, savom akimi ką pamatęs. 

Jau nebetoli nuo miesto buvau, kame kalnas Hermejo. 
Eidams, matyti gavau, kaip koks laivas į uostą atvyko. 
Daug tenai matės ginkluotų žmonių: visas laivas švitravo 
Skydais šviesiais ir dvipusiais aštriais išgaląstais durtuvais. 
Aš pamaniau, kad tai jie, bet tiesos negavau sužinoti“. 
Taip jis pasakė. Spėka Telemacho šventoji iš lengvo 
Nusišypsojo, pažvelgus į tėvą, Eumajui nematant. 

Darbą pabaigę ir valgi prirengę, susėdo prie skobnio. 
Nieko jų širdžiai netrūko, susėdus prie skobnio parengto. 
Valgio ir gėrio savyje gerai apgesinę jau norą, 

Poilsio jie panorėjo — užsigeidė saldžiojo miego. 

Telemacho sugrįžimas Itakės miestan 


Vos tik užšvito miglose užgimus Aušra raudonpirštė, 
Tuoj' pasirišo po kojų gražias Telemachas papėdes. 
Ėmėsi mylims sūnus Odisejaus dievaitiško tvirtą, 
Aštrų durtuvą, kurį jis vikriausiai vartoti mokėjo. 

Jau pasirengęs į kelią, jis tarė Eumajui, išeidams: 
„Tėvai, einu aš į pilį, man motinai reik pasirodyt. 
Verkus, raudojus, manau, ji neliausis, ik koliai manęs ji 
Savo akimi neišvys. Tau, Eumajau, aš pavedu šitą 
Elgetą vargšą. Nuvesk tu, žinai, jį į pilį: tegul ten 

Jis elgetauja sau maisto. Suteiks jam kas, jo pagailėjęs, 
Duonos ir vyno taurelę. Man imti ant savo galvos vis 
Vargšą kiekvieną negalimas daiktas — užtenka man vargo. 
Tam tai pačiam bus blogiau: atvirai aš vis mėgstu kalbėti“. 
Jam atsakydamas, tarė tuomet Odisejus gudročius: 
„Prieteliau! Aš ir visai nenorėčiau ilgiau šičia liktis. 
Elgetai žmogui mieste parankiau yra misti, ne kaime. 
Ten man primes kas, ką teiksis. O šič pasilikęs — netokis 
Vyras aš drūtas, kad dirbti galėčiau, galvijų ganyti, 
Visad klausydamas užveizdos žodžių ir jo paliepimų. 
Meldžiamas, eik sau. Mane gi šis vyras, įsakymu tavo, 
Miestan nuves, kaip tik aš apsišildysiu šičia pas ugnį, 
Ryto šalna, kad mane neįveiktų: toli gi tas miestas. 

Dar nesušilo lauke, o gi rūbas man, žinote, menkas“. 
Taip Odisejui atsakius, per kiemą skubiai Telemachas 
Leidosi eiti, širdyje jaunikiams svarstydamas galą. 

Savo namuosna, puikiai įgyventuosna grįžęs, pastatė 

Ietį, prie stulpo prinešęs, o pats jis į vidų įėjo, 

Peržengęs slenkstį akmens. Jį pirmiausiai pamatė sugrįžus 

Jojo žindyvė Euriklė*). Ji dangstė avikailiais sėstus. 


„ Verkti pradėjusi, puolė prie jojo. Su ja dar pribėgo 


Kitos tarnaitės varguos pastovaus Odisejaus didvyrio. 
Verkdamos, puolė bučiuoti pečius jam ir galvą iš meilės. 
Penelopeja protinga tuo tarpu iš savo seklyčios 

Šičia išėjo, kaip tik Artemida kokia, arba aukso 


„ Blizganti rūbais graži Afroditė dievaitė. Pamačius | 


Sūnų, jinai apkabino ir verkdama, ėmė bučiuoti 

Galvą jo, veidą, akis ir dejuodama, tarė jam žodį: 

„Tai sugrįžai, Telemache, šviesa mano brangi! Daugiau aš 
Jau nebtikėjau matyti tavęs, kaip laivu tu į Pilą, 

Niekam nesakęsis, leidais slapta sau, brangiausio mūs' tėvo 
Ten paieškoti. Sakyk gi, ką teko tenai tau išgirsti“? 

Jai atsakydamas, tarė protingas sūnus Odisejaus: 

„Motina mano, neverk tu be reikalo jokio. Manęs tu 

Vėl negraudink ir krūtinę nesilpnink išvengusiam galo. 
Eik, nusiprausk ir, rūbus užsivilkusi brangius, šviesiuosius, 
Kart su tarnaitėmis savo aukštoje seklyčioj dievams tu 
Melsdamos, puikias aukas hekatombas sudegink jų garbei: 
Dzeus tad gal mums Olimpietis padės skriaudikus apgalėti. 
Pats aš einu į vyriją, ten svetį aš noriu surasti. 

Kurs su manim į mūs“ kraštą atvyko, man grįžtant iš Pilo. 
Ji aš į pilį pirma su draugais čion paleidau savaisiais. 

Ji pas save pasiimti meldžiau aš Peirają ir vaišint 
Kuomaloniausiai ik toliai, kol aš pas savęs atsiimsiu“. 

Taip jisai tarė. Pro šalį nepralėkė motinai žodis. 

Ji, išsimaudžius ir rūbą skaisčiausiąjį sau užsivilkus, 
Melsdamos, brangias aukas hekatombas dievams paaukavo, 
Dzeus kad padėtų Kronions skriaudėjus visus nugalėti. 
Pats Telemachas tuo tarpu su ietimi rankoj' išėjo 

Laukan iš rūmų. Jį sekė du šunes greitkojai kudločiai. 
Veidui jo deivė Atena suteikusi buvo gražumo. 

Dar nematyto, jog žmonės, sus'tikdami jį, tik stebėjos. 
Tuoj susirinko aplinkui jaunikiai didingi ir ėmė 

Kalbinti jį maloniausiai, širdyje piktumą paslėpę. 

Greitai nuo jų atsiskyrė jis būrio, pris'artinęs ten, kur 


*) Eurikleja 

Mentors sėdėjo greta su Antifu ir dar Halitersu: 

Trys tie pervisad jam prielankūs buvo, atsimindami tėvo. 
Šič atsisėdo ir jis ir apsakė jiems savo kelionę. 

Greit susirado Peirajas, garsus ietininkas kovoje, 
Vesdamos svetį vyrijon per miestą. Tuojau Telemachas 
Kreipės į savąjį svetį, pamatęs. Peirajas jam tarė: 

„Siųsk, Telemache, greičiau tu tarnaites pas manęs paimti 
Dovanas brangias, kurias Menelajas karalius ten davė“. 
Jam atsakydamas, tarė sūnus Odisejaus protingas: 

„Dar nežinia, tikimasis Peirajau, kuo baigsis dalykai: 
Jeigu mane tie ištvirkę jaunikiai kame nužudytų, 

Jie tarp save pasdalytų mūs' tėvo turtus ir gėrybę. 
Takart jau tau tegu tektų, ne jų kuriam, mano gėrybė. 
Bet, jeigu aš juos kaip nors išžudysiu ir žudančią Kerę 
Stengsiu užleisti —tuomet man linksmam tu pats linksmas atneši“ 
Taip jam atsakęs, nusivedė svetį, daug vargusį, rūman. 
Rūman atvykę jie savo rūbus nusivilko, o patys 

Tuoj' įsileido į puikias vanas lygio medžio išdrožto. 
Vergės nuplovė jiems kūną švariausiai, alyvoms įtrynė, 
Marškinius baltus užvilko ir padavė minkštus chitonus. 
Vaną pabaigę, susėdo į sostus. Tarnaitė jiems vandens 
Atnešė tyro auksinį gražiausį ąsotį, pastačius 

Gryno sidabro bliūde, kad rankas nusiplautų prieš valgį. 
Skobnį lygiausį pastatė prieš jų šeimininkė ir duonos 
Gausiai prikrovė ir valgių visokių pristatė maloniai. 
Penelopeja nuo jų netoli savo soste sėdėjo, 

Verpdama siūlus plonai. Jiedu ištiesė ranką prie valgio. 
Valgio ir gėrio savyje gerai apgesinus jau norą, 
Penelopeja pradėjo kalbėti, tarydama sūnui: 

„Gal, Telemache, geriau man sugrįžus į savo seklyčią, 
Vėl sau ten gultis į lovą, kur širdgėloms yra paklota 

Ir nepradžiūsta nuo ašarų mano per visą tą laiką, 

Kaip Odisejus kartu su Atreidais išvyko į Troją. 

Tu, kaip matau aš, nenori dar man apsakyti, kol nėra 
Šičia jaunikių ištvirkusių, kaip tau pavyko kelionė, 

Ar tu ką nors sužinojai, ar ką išgirdai apie tėvą?“ 

Jai Telemachas protingas, į tai atsakydamas, tarė: 
„Tuoj tau, močiute, aš visą teisybę noriai apsakysiu. 

Mes nuvažiavom i Pilą, pas Nestoro, svieto valdovo. 
Priėmė jis mane rūmuose savo aukštuose puikiausiai, 
Vaišino, didžiai mylėjo, kaip tėvas geriausias koks sūnų, 
Grįžusį kažin iš kur netikėtai: taip Nestors ir jojo 

Sūnūs garsieji mylėjo ir priėmė mane, atvykus. 

Bet apie tėvą tai jis negalėjo žinių man suteikti: 

Nei ar jis gyvas ar miręs — jis nesąs iš nieko girdėjęs. 
Taigi mane su tuo reikalu siuntė pas karžygį garsų, 

Pas Menelają Atreidą, suteikdams ir arklius ir važį. 

Ten pamačiau aš Argietę Eleną, kurioji pražudė 

Daugel Argiečių ir daugel Trojenų, dievams taip daleidus. 
Balso garsaus Menelajas, atvykus man, klausti pradėjo, 
Kokiu aš reikalu šič, Lakedaimono pilin, atvykęs? 

Jam apsakiau aš teisybę, neslėpdamas, visą tikriausią. 
Tąkart jis man atsakydamas, žodžiais išsitarė šitaip: 
„Dejos! Ar matot, kas dedasi?! Vyro galingojo guolin 
Veržiasi gulti ištvirkusi niekšai, jo nykščio nestovį! 
Lygiai, kaip jeigu kur girioj' tamsioje elnienė, atradus 

Liūto galingojo guolį, sudėtų nakvynei mažyčius 
Naujagimius žindukus, o pati pasitrauktų ganytis 
Krūmuos žaliųjų skardžių ir pakrančių, tuo tarpu gi liūtas 
Guolin pagrįžtų savan — kaip matai, jos pražūtų mažyčiai. 
Taip, aš sakau, Odisejui sugrįžus, pražus jie ik vieno. 
Dzeuse perkūnvaldžiau, Foibai šviesusis, Atena! Kad jis tik 
Išvaizda toks pasirodytų, kaip kad Lesbė aną metą 

Ėjo imčių jis su Filomeleidu galinčium ir bloškė 

Žemėn jis jį ant garbės mums visiems, kurie matėm, Achajams. 
Toks kad jisai pasirodytų tiems jaunikaičiams, apverktų 
Jie nelemtąsiąs piršlybas, kurios prapultim pasibaigtų. 
Vis, ką tu klausi, maldaudamas graudžiai, aš tau, nemeluodams, 
Kuoteisingiausiai pareikšiu, ką man yra senis jūrinis 
Vienąkart sakęs, nė vieno neslėpdamas žodžio nuo tavęs. 
Man jisai sakėsi matęs jį vargo didžiausio prispaustą 
Rūmuose nimfės Kalipsos, kuri jį per prievartą laiko. 

Jis ir negali į tėvišką mylimą žemę sugrįžti, 

Nes nei laivų ilgairklių nėra, nei jokių jūrininkų 

Irgi nėra, su kuriais jis per jūrių platybę perplauktų“. 
Taip man pasakė Atreidas garsus ietininks Menelajas. 

Viską pabaigęs, namon aš grįžau. Man pritinkamą vėją 
Teikėsi duoti dievai, kurs mane į tėvynę parvarė“. 

Taip jis atsakęs, sujudino širdį doros karalienės. 

Dieviškas Teoklimenas, prakalbęs tuo tarpu, pasakė: 

„O, padorioji žmona Odisejaus didvyrio garsingo! 

Jis dar ne viską žinojo: klausyk dabar mano tu žodžio. 

Aš pranašausiu tikrai ir mažiausio daiktelio neslėpsiu. 

Aš tau prisiekiu aukščiausiuoju Dzeuso vardu ir, štai, tomis 
Jūsų širdingomis vaišėmis ir židiniu Odisejaus, 

Kur dabar pats prisiglaudęs esu, jog tikrai Odisejus 

Jau savo žemėj yra pasislėpęs, ar sėdžia, ar vaikčioj', 
Darbus piktųjų sekioja, jaunikiams gi tiekia pražūtį. 
Paukštis man tai pranašingas apreiškė, kuomet dar laivu mes 
Grįžom iš Pilo ir tąkart tą patį sakiau Telemachui“. 
Penelopeja protinga atsiliepė Teoklimenui: 

„Jeigu, keleivi, tas žodis tikrai išsipildys, tu tąkart 

Daugel be galo pelnysi gėrybių ir dovanas brangias 
Tokias, kad kitas, išgirdęs, labai pavydės tau tos laimės“. 
Taip jie tarp savęs kalbėjos maloniai vieni pasilikę. 

O jaunikaičiai tuo tarpu ant kiemo, kurs išgrįstas dailiai 
Buvo už rūmų gražių Odisejaus, būryj' susirinkę, 

Žaidė sau. Mėtė diskus jie ir ietis, kaip visad, triukšmingai. 
Bet kaip tik laikas pietų jiems atėjo, iš visur atvarė, 

Kaip ir visuomet, tarnai jiems smulkiųjų galvijų. Skelbikas 
Jų mylimasis Medontas, kuris visada jiems tarnavo: 
„Dvasią palinksminę — tarė — jaunikiai, vyrišku žaislu, 
Eikit į vidų sau pokylio ruošti, nes žinote patys: 

Valgis, į laiką paduotas — gardžiau ir sveikesnis daug būna“. 
Taip jisai tarė. Pakilę, visi jie nuėjo į vidų. 

Rūmuosna jie susirinkę aukštuosna, tuojau nusivilko 

Savo rūbus ir sudėjo ant kėdžių ir sostų, o patys 

Skersti pradėjo avis ir ožkas nupenėtas; dar paršą 

Riebų papjovė ir jautį ir ėmė pietus sau gamintis. 
Dieviškas kiaulių ganytojas ir Odisejus tuo tarpu 

Rengėsi eiti į miestą. Kalbėti pradėjo Eumajas, 

Vyrų valdovas, ir tarė jisai savo svečiui keleiviui: 

„Jeigu dabar sumanei tu, keleivi, į miestą šiandieną 

Vykti, kaip yra įsakęs mums mūsų jaunasis valdovas, 

Aš tau, vienok, pasakyti turiu, kad geriau tau čia būtų 
Likus pas mūsų už sargą mūs' daržo ir ūkio. Baugu tik, 
Viešpats mūs', kartais supykęs, išbartų, kitaip pasielgus. 
Nekenčiu jokio barimo valdovo. Užtaigi skubėkim. 

Jau gi per pusę dienos yra laikas praėjęs. Paskui jau 
Vakarui besant artyn ir šalčiau bus keliauti per lauką“. 
Jam atsakydamas tarė gudrus Odisejus didvyris: 

„Viską žinau, suprantu, numanau. Ką liepi — sutinku aš 
Viską daryti. Tai eikim! Tu kelią tik rodyk į miestą. 
Duok tik, jei kokią turi išsipjovęs, man lazdą, kad būtų 
Kuom pasiremti: mat, sako, į miestą sunkus esąs kelias“. 
Taręs žodžius tuos, užsimetė sau ant pečių savo maišą, 
Visą sulopytą. Pančiu sutrūkusiu sau, ne diržu jis 

Ji prikabino. Eumajas jam suteikė lazdą šakotą. 

Miestan išėjo abudu, palikę vergus ir šunis tik 

Saugoti ūkio. O kiauliaganis, nežinodamas vedė 
Viešpatį savo į pilį, pavidale elgetos driskio, 

Senio silpnučio, lazda besiramstančio, rūbais baisiausiais 
Kūną pridengusio savo. Palengva užlipę per šlaitą 
Tarpe skardžiųjų uolų, prisiartino jiedu prie miesto. 
Buvo šviesus čion šaltinis, išgrįstas aplinkui. Piliečiai 
Vandenį sėmės iš jo. Tą šaltinį įtaisė senovėj 

Nerits, Itaks ir Poliktors*). Aplinkui šaltinio to augo 
Alksnių juodųjų miškelis. Vanduo gi atbėgo iš kalno 
Aukšto, iš plyšio uolos; ant viršūnės jos buvo įrengtas 
Nimfų aukuras gražus, kur keleiviai joms aukas aukavo. 
Šič juos Dolijo sūnus sutiko Melantis“*), kurs varė 
Ožkas riebiausias, bandoje išrinkęs, jaunikiams pjovimui. 
Dar du su juo tenai piemenys buvo. Pamatęs iš tolo, 
Ėmė jis keikt ir visaip pravardžiuoti keleivį vargingą, 
Baisiai užgaudamas širdį vargiam Odisėjui krūtinėj': 
„Aiškiai matyt, kad čia valkiata valkiatą veda. Teisybė 
Sakoma yra: panašų dievai panašiam vis suranda. 
Kur gi tu, kialiagany, tu kvailasis, tempi šitą driskį, 
Elgetą bjaurų, lasytoją pokylio plutų, verveklį, 


*) Neritas, Itakas ir Poliktoras. 
**) Melantijas. 

Kurs atsistojęs prie durų, pečius sau niežuotus, kaip kiaulė, 
Trina į staktą, maldaudamas plutų, ne kardo, ar lėkštės. 
Ar negalėtum man duoti jį tvartų ožkų man žiūrėti, 

Kur išvalyti prireikus, kur pakraiko reikiant atnešti. 

Jis pas mane, kaip matai, atsigautų, sau pieną bežliaubdams. 
Darbas, vienok, jam netinka! Tokiems tik dykauti smagiausiai. 
Toks tai prie darbo nestos! Jis bevely bastytis po svietą, 
Zirzti, maldauti žmonių, kad jo pilvą besotį prikimštų. 

Aš tiktai tau pasakysiu, ir tai išsipildys tikriausiai: 

Jei tik išdrįstų jisai į namus Odisejaus garbingo 

Nosį parodyt, tai daug ten suolelių ix kėdžių ir rankų 


„ Mūsų svečių jam į galvą jo tuščią pataikins: aplaužys 


Šonkaulius jam, po namus jį bestumdant ir aslon bedrabstant“. 
Taip jisai taręs, prišoko ir spyrė su koja, įsiutęs. 
Bet Odisejus nuo to nepargriuvo ir kelio n'apleido. 


Tik užsirūstinęs savo širdyje, jis mąstė, ar kartais, 


Šokus ant jojo su savo lazda, neužmušti ant vietos, 
Ar nusitvėrus į glėbį, jam galvą į žemę suskaldyt? 

Bet, susistiprinęs dvasią, jisai susilaikė širdyje. 
Kiauliaganis ėmė niekšs tą barti ir šauktis į dangų: 
„Nimfės šaltinių, jūs dukterys Dzeuso, juk jums Odisejus 
Daug yra kartų čion deginęs aukas riebiausių galvijų, 
Kulšes apkrovęs taukais. Išklausykite mano širdingą 
Maldą dabar: tesugrįžta jisai su dievaičių pagalba. 

Jis tau išdulkintų tavo kvailumą, kurio esi pilnas. 

Tu tik į miestą bastais, galvijus gi tik piemens težiūri“. 
Jam atsakydamas, keikti iš naujo pradėjo Melantis“): 
„Ką tu, šungalvi, čion loji? Į laivą kuomet įsivertęs, 
Aš išvešiu, pamatysi, tave iš Itakės kur norint 

Ir kam pardavęs, nemažą sau naudą turėsiu. Žinok tu, 
Jog Telemacha dar šiandien pat gali sidabro lankuotas 
Savo vilyčia šviesus Apollonas pašauti name jo, 
Arba jis gali pražūti iš rankos galingų jaunikių, 

Kaip Odisejus jo tėvas kad žuvo svetur, nežinia kaip“. 
Taip išsikeikęs, jis juodu paliko, skubėdamas miestan, 
Kur ir atvyko, netrukęs, ir stačiai į rūmą karaliaus, 


*) Melantijas. 

Stačiai vidun jis įėjo ir sėdosi tarpe jaunikių, 

Prieš Eurimachą, kuriam jis labiausiai norėjo įtikti. 

Jam tuoj ten padavė dalį mėsos vikrus tarnas, atnešęs, 

O šeimininkė jam atnešė duonos, kiek tik jam reikėjo. 

Ir Odisejus su kiauliaganiu padoriuoju, netrukę, 

Šičia atvyko. Išgirdo jis kanklių žavėjantį garsą: 

Femijas buvo, mat, skambint, dainuodams, pradėjęs. Už rankos 
Stvėręs Eumają, tuojau Odisejus jam tarė gudročius: 
„Eumai! Tur būti, tai rūmai čionai Odisejaus karaliaus? 
Lengva yra juos įspėti ir tarpe daugybės atskirti: 

Daug čion pavienių namų, o aplinkui jų apvestas mūras; 
Vartai aukšti kuotvirčiausi ir bokštai ant mūrų ir vartų: 
Vyras geriausiai ginkluotas nestengtų čionai įsiveržti. 

Dar aš jaučiu, jog namuose daugybė svečių ten puotauja, 
Nes jau iš tolo užuodžiu aš kvapą kepsnių, ir tas kanklių 
Balsas tai rodo, nes kankliai puotos' tai didžiausias smagumas“. 
Jam atsakydams, tarei tu, Eumajau, ganytojau kiaulių: 

„Tu nesuklydai. Visam kam' žmogus išmintingas esi tu. 

Bet pasitarkiv, kaip mudum geriau čion padarius, ar pirmas 
Eisi į vidų namų tų turtingų, jaunikiams dykūnams 

Rodyt save, o aš šičia palauksiu, palikęs, ar tu čia 

Lauksi manęs, kol išeisiu. Ilgai čion stovėti nereiktų: 
Kartais katras iš vidaus mus pamatęs, juk gali ar blokšti 
Tau kuo į galvą, ar taip kaip užpulti. Tai reikia žinoti“. 
Jam atsakydamas, tarė vargų Odisejus prityręs: 

„Viską žinau. Ir suprantančiam žmogui tai viską sakai tu. 
Eik gi tu pirmas. Tavęs, pasilikęs, čion lauksiu ant kiemo. 
Man ne pirmiena gaut mušti ar būt nekaltam kuo užgautam. 
Tvirtą aš būdą turiu, nes kentėjęs be galo ir krašto 

Daug aš esu, bekariaudamas, lygiai ir jūrių kelionėj', 

Lai gi dar būn po anųjų nelaimių, atvykus čion, naujos! 
Pilvą tik tuščią pripratint negalima niekaip tylėti, 

Pilvą prakeiktą, kuris mums vargus ir nelaimes užtraukia. 
Nes juk dėl jo ir laivai kuotvirčiausi per jūrių tuštynes 
Skraido po svietą, tautoms nekaltoms pridarydami bloga“. 
Taip jie tarp savęs kalbėjosi draugiškai atvira širdžia. 
Šuo gi tuo tarpu, gulėdams, pastatė ausis ir pakėlė 

Galvą. Tai buvo šuo Argas, paties Odisejaus didvyrio 

Dar užaugintas. Išmokyt medžioklės jis jo nesurojo, 

Nes Ilionan šventan iškeliauti jam teko. Jaunikiai 
Tankiai vadžiodavos jį pamedžioti ožkų ir miškinių 
Kiaulių ir kiškių. Dabar jau jis niekam nebtinkąs gulėjo, 
Argas vargingas šuo tolimo pono, ant mėšlo, kurio daug 
Buvo prie vartų, kur krovė iš karvių gurbų ir arklidžių, 
Krūvą didžiausią, kad lauką karaliaus derlingą užmėžti. 
Šič ir gulėjo vargingasai Argas tas, erkėms apkibęs. 

Bet kaip pajuto tiktai Odisejų pagrįžus, mėgino 

Uodega vizgint ir suglaudė savo ausis, bet neteko 

Tiek jam spėkų, kad prišliaužtų prie pono ar nors pasikeltų. 
Tai Odisejus matydamas, ašarą nubraukė gailią, 
Slėpdamas ją nuo Eumajo; paskui tik kalbėti pradėjo: 
„Eumai*)! Antai, aš matau ant mėšlyno ten šunį puikiausį. 
Veislės, matau, jis geros, tik aš to negaliu numanyti, 

Ar bėgime ir medžioklėj galėtų gerai jis tarnauti? 

Gal jisai taip sau, kaip šunes, ką tykaun nuo skobnio; tokių juk 


„ Daug kur matysi namuose žmonių turtingųjų: jie laiko 


Tokius šunis tik dėl savo tuštybės ir pertekliaus turto“. 

Jam atsakydams į tai, tu pareiškei, dorasis Eumajau: 

„Šitas šuo yr Odisejaus, pražuvusio pakraštyj' svieto. 

O, kad tai šuo tas dar būtų tebesąs toks pats, koks jis buvęs: 
Tąkart, kaip jį čion paliko, į Troją keliaudams, karalius — 
Baisiai turėtum stebėtis, koks greitas ir drūtas jis buvo: 

Miško giliausio tamsioj' tankumoj neištrūko žvėris jam. 
Uoslę turėjo puikiausią. Dabar jis apleistas: jo ponas 

Žuvo toli nuo tėvynės, tarnaitės šunim nebsirūpin: 

Vergas, jei tik jo nespaudžia jo viešpats, priversdams prie darbo, 
Pats niekumet savo noru nespausis prie darbo, kaip reikiant. 
Gerąją pusę doros tam perkūnvaldys Dzeusas atsiim, 

Kam jis gyvenime skiria vergovės apverktiną dalį“. 

Taip pakalbėjęs, į namą tą gražų įėjo ir greitai 

Būrį jaunikių puikiųjų pamatė. Tuo tarpu juodoji 
Begailestinga mirtis vargšą Argą pasmaugė, daleidus 

Jam tik po dvidešimts metų jo mylimą poną išvysti. 

Pirms Telemachas protingas iš karto pamatė Eumają, 

Rūman įžengus puikian. Ir palenkęs jis galvą, pas savęs 


„ Jis pasvadino. Eumajas, aplink apsižvalgęs, sau kėdę 


Ėmė apvirtusią, kur visuomet išdalytojas valgių, 
Pokylio laiku sėdėdams, jaunikiams valgius dalinėjo. 
Ja pasistatė arti Telemacho protingojo skobnio. 

Tuoj jam skelbikas, atskyręs jo dalį, pastatė ir duonos 


„ Krepšą padėjo. Netrukdamas, ir Odisejus į vidų 


Įžengė, purvino vargšo senelio paveiksle, ramstydams 
Savo lazda. Jojo rūbai atrodė baisiausiai sudrįskę. 

Tuoj atsisėdo ant slenksčio prie durų, o nugarą savo 
Atrėmė stakton, kuriąją dailidė gabus pagal virvės 
Dailiai nutašė iš rąsto gražaus kipariso. Eumajui 

Tarė tuomet Telemachas, paėmęs iš krepšo puikiausios 
Duonos ir lygiai mėsos, kiek tik rankoms aprėpti galėjo: 
„Duok tu tam vargšui keleiviui ir liepk jam apeiti svečius dar, 
Išmaldų sau pasirinkti: vargingam keleiviui neprider 
Didžiai drovėtis, papuolus į svetimą tolimą šalį“. 

Taip jisai tarė. O kiauliaganis, jo klausydamas žodžio, 
Tuoj, prisiartinęs, tarė keleiviui tam žodį sparnuotą: 
„Tau Telemachas, keleivi, tai duoda. Ir liepė visų čion 
Vyrų jaunųjų maldauti sau išmaldoms valgio ir gėrio, 

Nes vargingam keleiviui drovėtis neprider nelaimėj“. 
Jam atsakydamas, tarė gudrus Odisejus didvyris: 

„Dzeus tesuteikia žmonėse daug laimės doram Telemachui 
Ir tepavyksta jam viskas, ko savo širdyje jis geidžia“. 
Taip palinkėjęs jam, dovaną priėmė linksmas; padėjo 
Sau arti kojų ant savo maišelio, nuplyšusio baisiai. 
Valgyt pradėjo, o dainius tuo tarpu laimingas dainavo. 
Jam dar bevalgant ir dainiui pabaigus dainuoti, jaunikiai 
Vėl kuobjauriausiai pradėjo girtauti ir ūžti namuose. 
Sūnui Laerto tuotarp, Odisejui, dievaitė Atena 

Įkvėpė noro apeit jaunikius, išmaldų pasirinkti. 

Ji panorėjo žinoti, kas jųjų dori, kas bedieviai. 


„Bet jau nė vieno jų gelbėt nebmanė nuo būsimo galo. 


Jis, atsikėlęs, pradėjo maldauti nuo vyro kiekvieno, 
Ranką ištiesdams visur, lygiai elgeta senas, įpratęs. 

To pasigailę, daugumas jų davė ir vargą paguodė, 
Vienas dar kito jie klausė, iš kur jis čion būt atsiradęs. 

„Manęs meldžiu paklausyti, jaunikiai šviesios karalienės! 
Aš apie šitą pavargėlį jums apsakysiu. Žinau aš. 

Jį čion atvedęs yra prižiūrėtojas kiaulių Eumajas. 

Kas jis toks yra, iš kur — aš to aiškiai patirt negalėjau“, 
Tarė. Tuojau Antinojas Eumają užniko kolioti: 

„Tu, paleistuvi, ganytojau kiaulių! O kam tu į miestą 
Atvedei jį? Negana mums čion valkiatų savo, verveklių, 
Elgetų, tykančių plutų? Svečiams įkyrėjo jie baisiai! 

Maža jie, tau pasirodo, suėdė jie šičia gėrybės? 

Atvedei dar tu jų vieną, kad dar labiau nyktų čion turtas“. 
Jam atsakydams, tarei tu, dorasis Eumajau, papykęs: 

„O, Antinojau! Tu man negražiai pasakei, neteisingai. 

Kas gal vadintis sau elgeta, pats paieškojęs ant kelio? 

Juk tik paieškoma yra žmonių reikalingų namuose: 

Žynio, pagydančio ligą, ar kokio dailidės, ar staliaus, 
Dainiaus garsingo, kurs dvasią palinksmin ir stiprin dainomis. 
Tokius, teisybė, su noru visi užsikviečia pas savęs. 

Įkyrų vargšą gi kas gal vadintis be reikalo jokio? 

Bet visuomet tu buvai, Antinojau, visų jaunikaičių 

Daug nelabesnis tarnams Odisėjaus, o man — tai blogiausias. 
Aš nepaisau tavo pykčio, kol mūs' karalienė doroji 

Dar tebgyven ir sūnus Telemachas dar mums viešpatauja“. 
Jam atsakydamas, taip Telemachas protingas pareiškė: 
„Eumai**)! Nutilk! Nekalbėk daug su juo, nesiginčyk be galo. 
Pats tu žinai: Antijonas tai greitas žodžiu ką užgauti, 
Greitas jisai susipykt ir kitus į piktumą suvesti“. 

Taip jį sustabdęs, jis tarė tuomet Antinojui dar žodį: 

„Tu, Antinojau, manim, kaipo tėvas gerasis sūnum, kad 
Rūpinies... ačiū! Tu savo tvirtuoju žodžiu šitą vargšą 
Laukan varai iš nesavo namų... Tik ar dievas palaimins? 
Duok jam geriau ką. Aš jam nepavydžiu. Aš pats jam pasiūlau. 
Motinos mano nereik tau bijoti, nė vienas tarnų mūs", 
Čion Odisejaus namuos" kas yra, nepadyvys, pamatę... 
Bet aš matau, kad ne tokio tu būdo esi išsigimęs: 

Daug tu smagiau viską pats sunaudoji, ne kam kad suteiki“. 
Jam atsakydamas, tarė piktai Antinojas užgautas: 

„Ką tu šneki man dabar, aukštakalbi, drąsus Telemache? 
Jeigu jisai nuo visų jaunikaičių, štai, šito būt gavęs, 

Trejetą mėnesių jis ir pro namą tą eiti bijotų“. 

Taręs tą žodį, jisai iš po stalo ištraukęs suolelį, 

Kojoms paremti ten buvusį, juo Odisejui grūmojo, 

O jaunikaičiai kiti visi davė jam išmaldų. Greitai 

Jo prisipildė maišelis ir duonos ir kitokio valgio. 

Jau Odisejus ir buvo bemanąs pagrįžti pas slenksčio, 

Vel pasistiprinti valgiu, ko suteikė sūnūs Achajų, 

Bet jis dar kart Antinoją užkalbino, draugiškai tardams: 
„Duok man ir tu. Neišrodo, kad tu šičia būtum menkiausias. 
Rodosi man, kad tu šič esi pirmas — karalium man rodais! 
Tau tai lengviausiai būt duot už visus juos, kur yra jau davę. 
Garbinsiu tavo aš vardą kitur tolimose šalyse. 

Reik tau žinot, kad ir aš kitą kart laimingai gyvenau sau 
Rūmuos' gražiuose ir tankiai pagalbos suteikdavau vargšams, 
Kas tik pas manęs atvykdavo, ko reikalaudams ir melsdams. 
Buvo pas manęs be skaičiaus tarnų ir visokios gėrybės: 
Pertekę viso ko yra valdovai, garsieji didžturčiai. 

Visa vienok tai Kronionas Dzeusas iš manęs vėl teikės 
Vienu atimti kartu. Ir tam buvo valia jo šventoji. 

Aš su būriu pagarsėjusių jūrių padaužų Aigiptan 

Vykt sumaniau, kad labiau dar pralobčiau. Tenai manc laukė, 
Mat, pražūtis. Mes laivus susistatėme savo greituosius 
Įtekmėj upės Aigipto. Draugams įsakiau, kad laivus jie 
Rūpestingai prižiūrėtų, iš upės ištraukę ant kranto. 
Pasiunčiau būrį žvalgų nuo kalnų apžiūrėti to krašto. 

Protas staiga jų sumišo: savąja galybe perdaug jie 
Pasitikėję, užpuolė laukus Aigiptiečių gadinti, 

Grobti jų moter's, vaikus neišmanėlius, vyrus žudyti... 
Gandas pasklidęs daėjo į pilį Aigipto galingą. 

Vyrai Aigipto, išgirdę iš ryto, anksčiausiai atvyko. 

Laukas pilniausias pribėgo žmonių ir raitųjų ir pėsčių, 
Ginklais variniais švytravo visi ir blizgėjo iš tolo. 

Dzeusas perkūnvaldis greitai draugus mano privertė bėgti: 
Nieks pasipriešint galybei tokiai iš mūsiškių nedrįso. 

Mus iš visur pražūtis tik belaukė. Daugybė mūsiškių 

Žuvo tuomet nuo varinio jų ginklo; kas gyvas beliko, 
Buvo sugautas verguvėn po prievarta darbui jiems dirbti. 
Kipro keleiviui tapau aš parduotas, kuris į tą laiką 

Buvo atvykęs į žemę Aigipto. Vadinosi Dmetors, 

Jaso sūnus: galingiausias tarp Kipro valdovų jis buvo. 

Aš čion iš Kipro per vargą didžiausį atbėgau, ištrūkęs“. 

Jam atsakydams Eupeito sūnus Antijonas suriko: 

„Kokis čion velnias mums tokią sunkybę ir pokyliui naštą 
Yra užleidęs? Šalin pasitrauk tu nuo manojo skobnio: 
Bus, susilauksi tu greitai, blogiau už Aigipta ir Kiprą! 
Kas'do prakeiktas verveklis, besotis zyzlys nelabasis! 

Jau apėjai tu visus ir visi tau be reikalo davė. 

Žinomą, jie negailėdami davė, nes niekas neužgin, 

Nieks nesulaiko, o svetimo duoti negaili... Šalin eik!“ 
Jam, atsitraukęs nuo skobnio tuojau, Odisejus atsakė: 
„Gėdėkis! Matomai, veidas su tavo protu nesutinka. 

Savo namuose, tur būt, tu ir druskos žiupsnelio neduotum, 
Jeigu jau šičia, aikvodams ne savo, plutelės gailies man 
EĖmeęs suteikt, kaip kiti. O skobniai jūsų linksta nuo valgių“. 
Taip Odisejus atsakė. Užsiuto širdyj Antinojas. 


Rūsčiai, baltom pažiūrėjęs akim, Odisėjui jis tarė: 


„Nūn, aš matau, tu geruoju iš pokylio mūs' neišeisi, 

Jeigu tu jau įkyrėjęs dar pradedi pats užgaulioti“. 

Žodį ištaręs, jis stvėrė suolelį ir sviedė. Pataikė 

Jis nugaron Odisėjui, pas dešinį petį į mentę. 

Bet Odisejus nė kript nepakrypo, kaip mūras tvirčiausias, 
Smūgio to ištiktas. Jis išsilaikė ant kojų, nežiūrint 

Smūgio baisaus Antinojo, tik galvą rimtai jis pakratė, 
Baisų pamanęs savyj' Antinojui atkeršymą duosiąs. 

Vėl sau, pas slenksčio nuėjęs, pas savo pilnintėlio maišo, 
Sėdos ant žemės ir tarė jaunikiams, dejuodamas balsiai: 
„Meldžiam, mane paklausykit, jaunikiai šviesios karalienės! 
Noriu aš jums pasakyti, kas man iš širdies mano veržias: 
Niekam nebūtų sunku ir širdies neturėtų sopėti, 

Jeigu žmogus, savo gindams turtą ir gerą, ir būtų 
Sužeistas; kaip tai, už karves ar blizgančias vilnoms avis nors, 
Aš gi taip skaudžiai užgauts Antinojo už vien tiktai savo 

Pilvą prakeiktą, kursai daug nelaimių žmonėms vis pridaro. 
Bet, jeigu yra dievai ir mums vargšams ir yra Erinės!), 
Tai Antinojas, sakau, ne vestuvių — mirties tik telaukia!“ 


„Jam atsakydams, Eupeito sūnus Antinojas suriko: 


„Ryk sau, patyliais sėdėdams! Žiūrėk, kad už šitokį žodį 
Tavęs tarnai neišvilktų per aslą už kojų ir rankų: 

Tąkart ir kaulus išnarstys jie tau, nusitvėrę, kaip reikia“. 
Taip jis pasakė. Bet niekas grūmojimų jo nepagyrė. 

Dar gi kai kas tų jaunųjų dykūnų pasakė, pamąstęs: 

„Tu negerai, Antinoj', padarei taip užgaudamas senį. 

Gal, pamanyk, jis yra kokis dangiškas dievas nežinoms: 
Tankiai dievai, pasislėpę po išvaizda vargšo keleivio, 
Būdais visokiais aplanko miestus ir gyvenimus mūsų: 
Savo akim pamatyti jie nori, kaip žmonės parodo 

Savo puikybę ir pyktį ir kaip jie įsakymus pildo“. 

Taip, štai, kalbėjo kurie geresni tarp jaunikių, bet veltui. 

O Telemachas tuo tarpu giliausiai kentėjo širdyje, 

Tėvą nuskriaudus. Bet ašaras savo suvaldė ir galvą 

Tik nekantriai jis pakratė, širdyj' apmąstydamas kerštą. 
Penelopeja protinga, išgirdus, kad buvo užgautas 

Josios name pakeleivis, pasakė prieš būrį tarnaičių: 

„O, kad jį šitaip nudėtų sidabralankiuots ApollonasT“ 

Jai Eurinomė šeimninkė ant šito nuo savęs pridūrė: 

„O, kad jau galas jiems būtų, kaip mes to ištroškusios esam, 
Jųjų nė vienas rytojaus Aušros raudonos nebišvystų!“ 

Jai prie tų žodžių dar Penelopeja protinga pridėjo: 

„Man, jie, močiute, visi įkyrėjo, visi pikta daro... 

Bet Antinojas už vis man labiausiai į giltinę paneš. 

Vargšas koksai apsilankė pas mūsų ir išmaldų tykaun', 
Spaudžiamas bado. Visi jam, štai, duoda ir maišą prikrauna. 
Jis tiktai viens, kaip pasiutęs, neduodams, dar suolu užgauna“. 
Taip ten kalbėjo savuos' kambariuos' karalienė tarnaitėms, 
O Odisejus tuo tarpu pietavo, sėdėdams ant slenksčio. 
Sau pasišaukusi kiaulių ganytoją, tarė valdovė: 

„Eik, mano doras Eumajau, atvesk man tu vargšą tą šičia. 
Noriu aš jį pamatyti ir kiek dar su juo pakalbėti: 


2) Erinnijos. 

Gal jis ką būtų girdėjęs apie Odisejų vargingą, 

Ar gal ir pats jį kur matęs. Išrodo man didis buvolas“. 
Jai atsakydams, tarei tu, ganytojau kiaulių dorasis: 

„O, kad tai tavo svečiai tie aptiltų nors valandą vieną, 
Vargšas tas tau prikalbėtų dalykų tokių, kad, bematant, 
Širdį ir protą jis tau sužavėtų: jis ištisas tris man 

Lygiai dienas ir naktis vis kalbėjo, viešėdams pas manęs. 
Jis, mat, pas manęs pakliuvo pirmiausiai, pabėgęs iš laivo. 
Bet nesurojo nė man apsakyti savų jis nelaimių. 

Lygiai žmogus kad įsistebi, dainių išgirdęs dainuojant 
Puikiąją dainą, kurią jam įkvėpę dievai patys yra, 

Ir negali prisisotinti, žodžių aukštų jo klausydams, 

Vis dar, vis nori klausyti dainos stebuklingai gražios jo, 
Taip ir mane sužavėjo jisai apsakojimais savo. 

Sakosi jis Odisejų pažįstąs nuo tėvo dar savo. 

Kretoje, esą, gyvenąs, kur Mino karaliaus gimtinė. 

Jis iš tenai čion atvykęs, daug vargo kelionėj pakėlęs, 
Išmaldoms misdams. Jis tikrin, girdėjęs, būk mūs' Odisejus 
Jau nebtoli, jau jis esąs Tesprotų derlingoje žemėj, 

Gyvas ir sveikas ir vežąsis turto daugybę namon jis“. 

Jam atsakydama, tarė protingoji Penelopeja: 

„Eik, pavadink tu jį šičion. Aš noriu, kad pats jis tai visa 
Man apsakytų. Jaunikiai tuo tarpu kieme, priešais vartų 
Arba viduj mūsų rūmų žaislais užiims kasdieniniais. 
Smagūs jie: savo gėrybę namie jie sau laikosi, taupo — 
Vyną ir valgį visokį — tereikia tik tarnus maitinti. 

Patys gi, visu būriu susirinkdami mūsų namuose, 

Skerdžia sau jaučius, avis ir ožkas ir kiaules kur riebiausias, 
Ryja besočiai ir vyną mūs' tamsų be saiko aikvoja. 

Viskas jau eina ant vėjo, nes vyro neturime tokio, 

Koks Odisejus mūs' buvo, namams nuo skriaudikų apginti. 
Jeigu tik vėl jis sugrįžtų ir savo tėvynėn atvyktų, 

Tuoj su sūnum jis visiems už skriaudas kruvinai užmokėtų“. 
Taip ji pasakė. Tuokart Telemachas sučiaudėjo balsiai, 
Taip jog girdėjos visuose namuose. Tad Penelopeja, 
Juokdamos, žodį sparnuotą Eumajui, pašaukusi, tarė: 
„Eik gi, vadink šitą senį keleivį: patsai tu girdėjai, - 

Kaip Telemachas užčiaudėjo mano žodžius. Tai dabar aš 

Viltį tikriausią turėsiu — pražus man visi tie jaunikiai, 
Galas juos griebs ik vienam: jųjų nieks neišvengs pražūties ir 
Giltinės — Kerės baisiausiojo keršto, seniai užpelnyto. 

Dar aš ką tau pasakysiu, o tu tą širdyj įsitėmyk. 

Jeigu jisai man čion žinią teisingą praneš ir palinksmins, 
Duosiu jam apsiaustą, marškinius, rūbą ir apavą kojoms“. 
Baigė kalbėti. Jos pildydams norą, ganytojas kiaulių, 

Pas Odisejų nuėjęs, sparnuotais jam pranešė žodžiais: 
„Tėve keleivi! Tave išmintingoji Penelopeja 

Kviečia ateiti pas jos. Tai yr' motina mūsų valdovo. 
Geidžia širdis jos paklausti tave apie žuvusį vyrą: 

Vis jo gedauja ir verkia. Jei tu, nemeluodams, jai gerą 
Žinią suteiksi, tai gausi tu apsiaustą, marškinius, rūbą, 
Gausi dar apavą gražų — tai vis, ko labiausiai tau trūksta. 
Pilvą gi savo galėsi maitint, elgetaudams po miestą: 

Duos tau ten duonos, kurie pagailės tave žmonės dorieji“. 
Jam atsakydamas, taip Odisejus kantrusis prabilo: 
„Eumai!l“) Puikiausiai aš viską, nuėjęs pas jos, apsakyčiau, 


„ Senio Ikarijo dūkrai, protingaijai Penelopejai. 


Viską puikiausiai žinau, nes vienodą mes vargą išvargom. 
Bet pribijau aš gaujos tų žiauriųjų jaunikių prakeiktų: 
Pats tu matai — begėdystė jų dangų gelžinį pasiekia. 
Štai, ir dabar ans pasiutėlis, einant ramiausiai per aslą, 
Niekam nedarant man bloga, su suolu man trenkė į sprandą, 
Sopuli baisų padaręs... o kas man užstojo? Gi niekas! 
Nei Telemachas, štai, jo nesulaikė, nei kits kas iš vyrų. 
Taigi tu Penelopejai pranešk, kad, nors geisdama baisiai, 
Manęs palauktų savuos' kambariuose ik saulės leidimos. 
Tąkart galės manęs klausti, kiek nor, apie vyro grįžimą. 
Viską aš jai apsakysiu, arti prie ugnies atsisėdęs. 

Apdaras mano, mat, menkas, žinai tu — tave tik pažįstu. 
Taip jis atsakė. Nuėjo, žodžius jo išklausęs, Eumajas. 

Jį sustikus ant slenksčio, dar Penelopeja prabilo: 

„Ar neatsivedei jo tu, Eumajau? Dėl kogi tas vargšas 
Šič nenorėjo ateiti? Ar bijo ko nors jisai blogo, 


Ar pasirodyti drovis? Droviam tai jau elgetai bloga“. 


*) Eumajaul! 

Jai atsakydamas, kiaulių ganytojau, Eumai“), tarei tu: 
„Kalba jisai išmintingai. Kiekvienas su juo tur sutikti. 
Bijo gi jis jaunikaičių ištvirkusių pikto žiaurumo. 

Liepė palaukti, kol saulė nebus nusileidus šviesioji. 

Tai bus ir tau, karaliene, labiausiai patogu klausytis 

Ir klausinėti keleivio vienai apie mylimą vyrą“. 

Jam atsakydama, tarė tad Penelopeja protinga: 

„Tavo keleivis ne kvailas, nors koks jis nebūtų ten esąs: 
Niekur pasaulyj' kitų trumpaamžių žmonių nesurastum, 
Taip pasileidusių, tiek nedorybės pilnų, kaip mūsiškiai“. 
Taip ji atsakė Eumajui. Ganytojas kiaulių išėjo. 

Salėn įėjęs, kur ūžė jaunikiai, jisai Telemachui 

Tarė į ausį, arti prisikišęs, kad nieks negirdėtų: 

„Tai išeinu aš, vaikeli, pas kiaulių ir savojo ūkio 

Tavo ir savo naudos prižiūrėti. O tu atsargus būk. 

Pats tik labiausiai tu saugokis, bloga kad ko nesulauktum. 
Daug yr Achajų aplinkui, kas geidžia tau bloga. O Dzeusas 
Lai pirma juos išgalabin, neg mes susilauktum nelaimės“. 
Jam Telemachas protingas, ant to atsakydamas, tarė: 
„Ačiū, tėvuk! Pasistengsiu. O tu, vakarienės pavalgęs, 
Eik sau namon. Ir rytoj kuoanksčiausiai penėtų man kiaulių 
Šič pristatyk: paaukausiu dievams, kad mane pamokytų“. 
Taip Telemachas įsakė. Eumajas į lygųjį sėsta 

Tuoj atsisėdo ir, širdį pasotinęs valgio ir gėrio, 

Greitai išėjo į lauką pas kiaulių, palikęs ir miestą 

Ir pilną rūmą svečių, kurie linksmūs dainavo ir šoko. 
Greit ir šviesioji diena pasibaigus, prieš naktį pabėgo. 


*) Eumajau 

Odisejaus muštynės su Iru 


Tąkart atėjo čion žinomas elgeta, kurs, po Itakės 

Miestą bastydamos nuolat, labai pagarsėjo iš savo 

Didžio godumo, girtybės ir būdo labai įkyraus. Jis 

Menka spėkos teturėjo, nors augalots buvo, pažiūrint. 

Vardas jo buvo Arnajas — taip motina praminė, gimus. 

Bet jį jaunikiai visi tik Iru tevadino dėl to, kad 

Jis jiems pasiuntiniu buvo, kuriam ko reikėjo pranešti. 

Iras, atėjęs, pradėjo varyt Odisejų, kad laukan 

Eitų iš savo namų, ir jį keikdamas, šitaip koliojo: 

„Traukis nuo durų tu, seni, už kojų kad vilkti nereiktų! 

Tu nematai, kaip man merkia visi, kad paėmęs išvilkčiau. 
Man tik tai gėda. Bet jeigu kitaip neklausysi — žinokis! 
Gausiva mud susipykti, pakils tarpe mudviej' muštynės“. 
Rūsčiai į jį pažiūrėjęs baltom Odisejus atsakė: 

„Beproti! Aš gi tau bloga visai padaryti nenoriu. 

Aš nepavydžiu, teduoda, kas nor, tau daugiausiai, o slenksčio 
Mudum abiedviem ik valiai gana atsisėsti... Tai ko gi 
Mudum čion pyktis?! Išrodai man vargšas toks pat nelaimingas. 
Mudu beturčiai abu, bet dievai tiktai turtą suteikia. 

Rankomis tu nešvaistykis labai, kad ir aš nesupykčiau: 

Aš, kad ir sens, tau krūtinę ir snukį į kraują sumušiu. 

Man tad, manau, šič bus vietos rytojui daugiau, nes, iš tikro, 
Tu nebateisi daugiau į namus Odisėjaus koliotis“. 

Iras, įsiutęs už tokį atsakymą, rėkti pradėjo: 

„Šitas besotis rijikas ir ginčą dar užvedė šičion, 

Ėmė plepėt ne blogiau, kaip pasenusi boba virėja! 

Tik palūkėk! Man priseis tave dar pamokyti, kaip reikiant, 
Kumsčiom abiem pasdarbuoti, dantis išdaužyt tau, kaip kiaulei, 

Ką įsilindus į daržą, pridaro žalos šeimininkui. 
Judinkis! Rodyk! Tegul čion visi jie pamato, koks vyras, 
Kaip jau tu šičia priveiksi tokį, kuris daug dar jaunesnis“. 


"Taip tarp dviejų tųjų elgetų barnis pakilo didžiausias, 


Tarpduryj' salės ant aukštojo slenksčio sus'pykus dėl vietos. 
Barnį pirmiau už kitus Antinojas galingas išgirdo. 

Garsiai kvatodamos, tarė jisai jaunikaičiams dykūnams: 
„Vyrai! Dar tokio, štai, reginio niekur nesu aš užtikęs: 
Pramogą puikią mums suteikia dievas per pokylį mūsų. 
Elgeta senis, žiūrėkit, ir Iras tarp savęs jau stumdos'. 
Eikim, suvaidinkim juos, kad gerai tarp savęs susipeštų“. 


„ Taip jam pasakius, visi jie, juokaudami, čion susirinko, 


Vargšu abudu, nudriskėliu du, jie aplinkui apstojo. 

Vel Antinojas, Eupeito sūnus, tarp jaunikių prabilo: 
„Vyrai, jaunikiai garbingi, klausykite, ka pasakysiu: 
Kepa pilvai ten ožkų, ant anglių suguldyti. Mes patys 
Kraujo pripylėme juos ir taukų pasgardžiuot vakarienėj'. 
Kas iš dviejų tų kovotųjų viršų paims, pasirodęs 

Esąs stipresnis — geriausį sau pilvą tegul jis pasiim. 

Jis ir paskui su mumis tepietauja, o elgetą kitą 

Mes nebeleisim daugiau į namus, nors labiausiai maldautų“. 
Taip Antinojas pasiūlė. Jo žodis visiems ten patiko. 

Jiems, apsimąstęs gudriai, Odisejus gudročius atsakė: 
„Vyrai! O kaip gi kovoti senam priešai jauno, o ypač 

Taip išbadėjusiam vargšui, kaip aš? Mano pilvas vienok gi 
Gundin, bjaurybė, į kovą, nors tektų ir mušti man gauti. 
Bet išklausykite mano jūs žodį: man priesieką duokit | 
Pačią tvirčiausią, jog šičia nė vienas iš jūsų ant manęs 
Rankos sunkios nepakels, kad, už Irą užstojus, padėtų 
Jam nugalėti mane ir nuveikti kovoje toj' mūsų“. 

Taip jis pasakė. Visi jaunikaičiai jam priesieką davė. 


„ Kaip tik jie priesieką davė ir apeigą visą išpildė, 


Žodį jiems tarė tuomet Telemachas, prabilęs, protingas: 
„Jeigu, keleivi, tu savo širdyje drąsioje liuosai sau 
Nutarei kautis su juo — nebijokis nė vieno Achajų: 
Priešų daugybę įgys čionai tas, kas tik ranką pakeltų. 

Aš čion juk vaišiadavys, man pritars Antijonas, taipogi 
Ir Eurimachas, abudu galingu, protingų du vyru“. 

Taip jam pasakius, visi jie sutiko su tuo. Odisejus 
Tąkart, ryzus nusisiautęs, pusiau pasirišo per juosmą. 
Tąkart pamatė visi jojo tvirtas šlaunis raumeningas, 
Jojo pečius kuoplačiausius ir tvirtas rankas jo gyslotas. 
Deivė Atena, pribuvus nematomai, ūgį stambesnį 

Ir stambesnius dar jam raumenis suteikė. Šita pamatę, 
Baisiai nustebo jaunikiai ir ėmė tarp savęs kalbėti: 
„Tiesa, kad Iras Nebiru pavirs greit, vargšelis: žiūrėkit, 
Kokius, štai, raumenis senis išvystė iš sutrinų skurlių“. 
Taip jie kalbėjo. O Irui širdis nemuštam jau apalpo. 
Perrišę jįjį tarnai, jau prieš norą išvilko į aslą. 

Jam net jo ryzai ant kūno plazdėjo, iš baimės bevirpant. 
Žodį jam tardams, vėl Antinojas Eupeito prabilo: 
„Girčai! geriau tu nė gimęs nebūtum į svietą, ar miręs, 
Nekaip dabar čion drebėtum, begėdiškai taip išsigandęs 
Seno žmogaus, iškamuoto varguose, kurių jis prityręs. 
Aš tau dabar pasakau ir žinok, jog tai tas išsipildys: 
Jeigu tave jis dabar apgalės, pasirodęs drūtesnis — 


„ Juodan laivan' pasodinę, išsiųsim tave mes į šiaurę, 


Kur viešpatauja piktasis Echetas, naikintojas svieto. 
Jis tau aštriuoju variu tuoj ausis nukapos ten ir nosį, 
Patį tave sukapos ir šunims savo maistui išmėtys“. 
Taip jis pasakė. O vargšą dar apėmė baimė didesnė. 
Atvedė jį, vilkdami. Priešai vienas ant kito pakėlė 
Ranką. Pradėjo tuomet Odisejus kantrusis dvejoti: 
Ar čia jį trenkus, kad dūšią iš jojo išmušus ant vietos, 
Arba smūgiu jį lengvu tik parblokšti iš karto ant aslos. 
Taip apsimąstęs, jis nutarė būsią gana tik parbloškus 
Irą ant žemės, kad kartais Achajai širdyj' nepabūgtų. 
Kovą pradėjus, jam Iras pirmiausiai per petį užgavo. 
Jis gi jam trenkė per patį pakaušį netoli ausies jo. 
Kaulą įlaužė vidun; jam; per burną jam metėsi kraujas. 
Griuvo ant žemės, subliuvęs, dantims ėmė griežti ir kojoms 
Spardyti aslą. Jaunikiai gi, plodami rankomis, leipo, 
Juokdamies. Tuoj Odisėjus, nutvėręs už kojos, išvilko 
Lauk pro duris ir per priemenę visą prie vartų ir šičia 
Jį pasodino, atrėmęs į tvorą, įspraudė jam lazdą 
Rankon ir tarė jam žodį sparnuotą, širdyje papykęs: 

„Šičia sėdėk ir baidyk sau šunis ir kiaules tu nuo vartų, 
Bet ne vargšus keleivingus iš svetimo namo vaikyk tu, 
Būdamas vargšas ir pats, kad ir dar kur blogiau tau nebūtų“. 
Taręs tą žodį, užsimetė saų ant pečių savo maišą, 

Visą sulopytą, vietoje diržo su pasaitu virvės, 

Vėl sau nuėjęs prie slenksčio'atgal, atsisėdo. Linksmiausiai 
Juokdamies, jį pasitiko jaunikiai ir sveikino žodžiais: 
„Dzeusas, keleivi, tegul tau suteiks ir dievai amžinieji 

Vis, ką širdyje matai sau ir ko išsipildymo trokšti, 

Vien tik už tai, kad besotį tu elgetą mūsų šalyje 

Primušei. Greitai mes jį, pasodinę į laivą, į šiaurę, 

Kur viešpatauja piktasis Echetas naikintojas, siųsim“. 

Taip jie kalbėjo. O jų pranašystė tik linksmino širdį 
Vargšo keleivio. Eupeito sūnus Antinojas, atnešęs 

Keptą jam pilvą didžiausį, padėjo, kraujų ir riebumo 

Pilną. O duonos du kepalu jam Amfinomas, paėmęs, 
Atnešė pats ir pripylęs jam vyno į taurę auksinę: 

„Sveiks — tarė, tėve keleivi! Dabar tu varguose paskendęs. 
Duok gi tau dieve toliau susilaukt laimingesnės gadynės!“ 
Jam atsakydamas, tarė gudrus Odisejus didvyris: 
„Tu,'Amfinomai, atrodai jaunikis man doras, protingas. 
Gero tu tėvo. Jį garbinant, daug esu žmones girdėjęs — 
Nisą, Dulichijo poną, kad geras esąs ir teisingas. 

Sakė, kad jo tu sūnus. Ir pačiam tu man doras atrodai. 

Aš tik dėl to tau sakau — įsidėk tu sau šitą į širdį: 

Nėr sutvėrimo pasaulyj', menkiau patvaresnio už žmogų, 
Tarpe visų, kas ant žemės kvėpuoja ir kas šliaužinėja. 

Jis nė manyt apie bloga nemano, ik koliai dievai jam 
Suteik sveikatą, kol stovi tvirtai jis ant savo dar kojų. 

Bet, jei dievai laimingieji nelaimę jam pasiunčia kokią, 
Pakelia ją, nors ir sopulį jausdams širdyje nemažą. 

Tokis jau būdas visų trumpaamžių gyventojų žemės, 

Nors ir vargiausią jiems dieną dievų ir žmonių tėvas duotų. 
Štai, ir aš pats gi tariausi žmonėse laimingas vis būsiąs. 
Daug neteisybių pavelijau sau, pas'tikėdamas savo 

Tėvo galybe ir savų brolių galingųjų pagalba. 

Bloga tam žmogui ant žemės, kuris neteisybėj' paskendęs! 
Reikia geriau nusižeminus dievo sau dovaną imti. 

Šič, aš matau, kad jaunikiai begėdiškai elgiasi baisiai, 
Svetimą gerą naikina ir niekina žmoną karaliaus, 

Kurs, aš sakau, nebilgam nuo draugų ir tėvynės atskirtas 
Bus dar. Jisai jau arti. Tegul dievas koksai maloniausias 
Išved tave iš namų, kad su juo susitikti nereiktų 

Takart, kaip jis į tėvynę brangiausią ant galo sugrįš jau. 
Šič, aš manau, nebapseis juk be kraujo dalykas, kuomet jis 
Teismą darys jaunikaičiams, sugrįžęs į apvogtą namą“. 
Taip jis pasakė ir, vyno nupylęs iš taurės, išgėrė. 

Taurę atgal į rankas jisai padavė vyrų valdovui. 

Greit Amfinomas, nuo jo nusigrįžęs, nuėjo, nuliūdęs, 
Galvą linguodamas: jautė širdis jo nelaimę, vienok jis 
Kerės nagų jau ištrūkt nebgalėjo; suteikė Atena, 

Žūt jam paskyrus nuo smūgio aštriosios ieties Telemacho. 
Vėl atsisėdo į sostą, iš kur jisai buvo pakilęs. 

Tąkart šviesakė dievaitė Atena sumanymą davė 
Penelopejai protingai, Ikarijo senojo dukrai, 

Eit pasirodyt jaunikiams, kad širdis jų savęsp patraukus, 
Vyrui gi savo ir sūnui labiau pagodotina stojus. 

Ji, nenoroms susijuokusi, tarė seniausiai tarnaitei: 

„Noriu dabar, Eurinome, (pirma niekuomet to nebuvo) 
Aš pasirodyt jaunikiams, nors jie man labai yra šlykštūs. 
Sūnui savam aš norėčiau patarti, kad būtų geriausia 
Visiškai jam nebsėbravus su tais nelabaisiais jaunikiais: 
Jų tik vien geras liežuvis — širdis jų piktumo pilniausia!“ 
Jai ant tų žodžių atsakė tuojau Eurinomė šeimninkė: 
„Tiesą sakai tu tai viską, vaikeli, teisybę tikriausią! 

Fik gil ir sūnui savam savo nuomonę aiškiai pareiški. 
Tik kuopirmiausiai sau veidą nuprauski ir skruostus patepki: 
Taip negražu pasirodyti bus tau, išpurpus nuo verksmo. 
Eik. gi! Blogiau, kad žmogus užsislėpęs savyje ką kenčia. 
Tavo sūnus jau užaugo, kaip tu kad maldaudavai dievo, 
Kad pamatyti daleistų tau jįjį barzdotą jau vyrą“. 

Jai atsakydama, tarė protingoji Penelopeja: 

„Tu, Eurinome, neragink, kad aš nors dėl jų nusiprausčiau 
Arba sau skruostus ištepčiau: gražumą jau mano prapuldė 
Aukšto Olimpo valdovai dievai valandoje anoje, 

Kad Odisejus didvyris į laivą išdubusį sėdo. 

Man pavadink Antinoją ir liepk Hipodamai*) su jąja, 

Jos kad abi palydėtų mane į jų pokylio salę: 

Tik aš viena ten neeisiu tarp vyrų jaunųjų — man gėda“. 
Taip ji pasakė. Senutė išbėgo per šviesią seklyčią 

Tų suieškoti tarnaičių ir jų pas ponios pavadinti. 

Takart kaip tik vėl sumanė ką kitą dievaitė Atena: 
Dukrai Ikarijo saldžiojo miego akysna įpylė; 

Ji ir užmigo čia pat savo sostę, atgal atsirėmus. 

Josios nariai suminkštėjo, užmigus; tuo tarpu jai deivė 
Suteikė dangišką dovaną savo, idant jos Achajai, 

Tokią pamatę, labiau užsigeistų: jos veidas prašvito 
Tokiu ne žemės grožiu, kaip Kiteros žaliai vainikuotos, 
Tąkart kaip šoka ji šokį žavėjantį tarpe Charitų. 

Tapo jinai ir aukštesnė ir išvaizdą gavo stambesnę; 
Kūno oda pasidarė už kaulą drablinį baltesnė, 

Taip ją atmainius, šalin pasitraukė dievaitė galinga. 

Tos baltarankės tarnaitės, įbėgusios greitai seklyčion, 
Miegą jai pertraukė. Veidą sau rankoms iš miego patrynus, 
Tarė ji savo baltrankėms tarnaitėms sparnuotąjį žodį: 
„O, kaip saldžiai užmigta mano būta tarp verksmo graudingo; 
O, kad tai man Artemida ir mirtį taip saldžiai suteiktų 

Toj valandoj, kad daugiau nebereiktų raudoti ir verkti, 
Širdį be galo džiovintis, ilgėjantis žuvusio vyro, 

Tokio garbingo ir doro, kokio neberastum Achajuos!“ 
Taip pakalbėjus, laiptais blizgančiais ji žemyn nusileido. 
Tik ne viena. Paskui jos dvi tarnaitės pėdomis jos sekė. 
Pas jaunikaičių atvykusi, dyvina moterų tarpe, 

Stojo prie stulpo, lubas kurs parėmęs toj salėj turėjo. 
Veidą uždengus turėjo su blizgančiu skepetu baltu. 

Jos rūpestingos tarnaitės sustojo abipus prie josios. 

Jiems net ir keliai drebėti pradėjo, o įgeidys širdį 

Uždegė karšta liepsna, kad su ja vienu patalu klotis. 
Mylimą sūnų jinai Telemachą pašaukus, jam tarė: 
„Mano vaike! Ar pilnai numanai tu, ką darąs dabar, štai? 
Mažas bebūdamas, rodos, geriau išmanei tą dalyką. 
Nūn, kaip užaugai ir pilno jau vyriško amžiaus sulaukei, 


*) Hippodamejai 

Aiškiai galėtų ir svetims žmogus, pažiūrėjęs į tavo 
Ūgį ir grožį, įspėti, kad vyro galingo ainys tu. 

Bet padorumas ir protas dar tavo visai nepribrendę. 
Šič tavo rūmuose dedas dalykai, man rodos, negražūs. 
Kaip tu paveliji skriausti kitiems tavo svetį namuose? 
Kaip gi dabar, jei keleivis, name mūs' bebūdamas, buvo 
Sunkiai užgautas, visi jį paniekins, juk didelė gėda 
Bus tai žmonėse ir garbę blogiausią už tai tu įgysi“. 

Jai -atsakydams į tai, Telemachas protingas prabilo: 
„Motina mano! Teisingai bari tu. Man pykt neišpuola. 
Viską gerai suprantu aš širdyje ir viską matau aš, 

Kas yra gera, kas bloga. Dabar aš ne vaikas mažytis, 
Bet ir dabar negaliu išmintingai visur pasielgti. 

Mat, neprašyti svečiai, kur apstoję iš visur,.čion ūžia, 
Žmonės labai nedori, patarėjo čion gero nerasi. 

Bet kaip to Iro ir svečio mūsiškio muštynės ištiko, 
Tai ne dėl vien jaunikaičių susiundymo, bet iš didesnės 
Priežasties tai yr įvykę. Spėka šičia veikė aukštesnė. 
Tėve galingasai, Dzeuse, Atena, šviesus Apollone! 
Jūs kad suteiktumėt savo malonę, idant jaunikaičiai, 
Mūsų namų pašaliais sau kur vienas, kur kitas, nuleidę 
Galvas, linguotų name ir ant kiemo, apsilpę, kaip Iras 
Vargšas kad sėdi, kratydamas galvą, kaip girtas, ant kojų 
Stotis savų negalėdams, idant nors namon parsivilktų“. 
Taip jiedu vienu tarp savęs kalbėjosi tyliai. Tuo tarpu 
Tarė Polibo sūnus, Eurimachs, karalienei protingai: 
„Penelopeja protinga, dukter išmintingo Ikario!“) 
Teigu galėtų visi Achajiečiai mūs' Jasono Argo 
Šiandien tave pamatyti, tai dar tiek jaunikių pribūtų. 
Šičia į pokylį tavo, ieškodami meilės, nes tu juk 

Savo ūgiu ir grožiu už visas moteriškes vertesnė“. 

Jam atsakydama, Penelopeja protingoji tarė: 

„Mano gražumą ir ūgį, ir veidą seniai, Eurimache, 
Pavertė niekais dievai amžinieji, kuomet Ilionan 
Išplaukė vyrų Argiečių būriai, o su jais Odisėjus. 

O, kad tai jis dabar būtų gyvenimo mano globėjas, 

Tiesa, nebūtų gražesnės, kaip aš, laimingos moteriškės. 
Nūn aš išvargus: ant manęs dievaitis koks turi rūstybę. 
Vyras, visai prisirengęs keliauti iš savo tėvynės, 

Dešinę mano paėmęs, maloniai man tarė tais žodžiais: 
„Aš nemanau, tu vargšele žmona, kad visi variarūbiai 
Mūsų Achajai galėtų sveiki sau iš Trojos sugrįžti. 

Sako, kad vyrai Trojenai yr garsūs kareiviai: moką jie 
Laidyti ietis puikiausiai ir šaudyt vilyčioms iš lanko. 

Jodą raiti jie arkliais greitakojais, kaip viesuls, o tankiai 
Tas gali pergalę duoti, vienodom spėkom susirėmus. 

Aš negaliu tad žinoti, ar duos man dievai čion sugrįžti. 

Gal aš ten Trojoje žūsiu. Tau visukuo rūpintis reiktų, 
Tėvą ir močią iškaršint' namuos", kaip ik šioliai; labiau dar 
Man pasitraukus... Kuomet jau sulauksi mūs' vaiką užaugus, 
Tąkart gali ištekėti, iš mūsų namų pasitraukus“. 

Taip man jis sakė. Ir šiandien jau viskas sakyts išsipildė. 
Greitai sulauksiu nakties nelemtųjų vestuvių, netekus 

Jokio linksmumo ant svieto, nes Dzeus jau man atėmė viską. 
Skausmas neapsakomas spaudžia man širdį ir dvasią be galo. 
Nūn ir jaunikių neb tie papročiai, kaip senovėje buvo. 
Būdavo, pirštis pradėję kokiai moteriškei, merginai, 
Stengiasi jie prisimeilint, atvesdami karvę ar avį 

Josios naman ir darydami pokylį linksmą draugams ten, 
Nuotakai dovanas brangias sunešdavo. Svetimą turtą 
Šitaip naikinti be gėdos — seniau to nebuvo girdėtis“. 
Taip ji kalbėjo. Kantrus Odisejus nudžiugo širdyje, 

Kad dovanų reikalauja žmona jo, klaidina juos, kit'ką 
Savo širdyje mąstydama, kit'ką kalbėdama žodžiais. 

Jai Antinojas, Eupeito sūnus, atsakydamas, tarė: 

„Seno Ikario“) dukter, protingiausioji Penelopeja! 

Kas panorės iš Achajų, tegul šičia dovanas neša. 

Imk iš visų: negražu dovana yr' paniekint, atmetus. 

Mes gi pas savo negrįšme darbų ir nuo jūs' neišeisim, 

Kol neišrinksi sau to, kas geriausias tau tarpe Achajų“. 
Taip Antijonas pareiškė. Visi ant jo žodžių sutiko. 

Siuntė skelbiką kiekvienas namon dovanų atgabentų. 


*) Ikarijo 


290. 


295. 


300. 


305. 


310. 


315. 


320. 


AŠTUONIOLIKTOJI GIESMĖ 259 


Margą puikiausįjį rūbą pristatė skelbiks Antinojo: 
Dvyliką aukso sagčių su kabliukais ant rūbo blizgėjo. 
Puikią virtinę iš gintaro, auksu dabinto, kaip saulę 
Žvilgančią, atnešė tarnas vikrus Eurimachui valdovui. + 
Auskarus brangius, kaip uogos šilkinės trilypės, 

Tarnas pristatė skaisčiam Euridamui!). Gražybe žėrėjo. 
Vyrų valdovo Poliktoro sūnui Peisandrui pristatė 
Tarnas karolių virtinę brangiausiąją, dovaną šviesią. 
Daug ir kitokių puikių dovanų jai pristatė Achajai. 
Dovanas brangias priėmus, skaisčiausia žmona viso Argo 
Vel sau ant aukšto užlipo, palydima savo tarnaičių. 

O jaunikaičiai toliau savo šokiais, dainomis jausmingoms 
Linksmino širdį, kol vakaras jiems neužėjo tamsusis. 
Vakarui stojus tamsiam, jią ugniavietės tris ten pastatė 
Salėje toj dėl šviesos, o aplinkui pridėjo jie malkų 
Krūvą sausų čion priskaldytų kirviais variniais, prilaužė 
Saujas sausų balanų ir žibintuvais uždegė šviesą. 
Kurstyti ugnį pristatė paeiliui tarnaites namų tų. 

Tarė tarnaitėms gudrus 'Odisejus, auklėtinis Dzeuso: 
„Jūs, Odisejaus, toli iškeliavusio, doros tarnaitės! 
Eikite sau pas godotinos jūsų valdovės, padekit 

Jai tenai vilnas pašioti ir verpti ir pačią raminkit. 

Aš pasiliksiu čionai, prižiūrėsiu tą ugnį ir bus jiems 
Šviesa, kad nors sumanytų ik dieviškai Aušrai puotauti. 
Aš neprivargsiu čionai, nes papratęs prie vargo visokio“. 
Taip jisai tarė. Tarnaitės pradėjo šaipytis tarp savęs. 

O skaistaveidė Melanta?) begėdiškai jį iškoliojo. 

Buvo duktė Dolijono3) jinai, karalienės auginta: 
Paėmė Penelopeja mažytę Melantą?), žaislų jai 

Ir gardumynų neskundė, bet ji nemokėjo užjausti 
Širdgėlos savo ponios, Eurimachui į meilę ats'davus. 

Ji Odisėjų begėdiškais žodžiais pradėjo kolioti: 
„Valkiata susęs, ar proto visai jau nustojai? Nenori 
Eit kur nakvynės ieškotis sau kalvėj, ar tvarte, bet šičia 


1) Euridamantui 
2) Melanta 
3) Dolijo 

Tauziji tokius niekus, nedrovėdamas ponų šviesiųjų. 
Matomai, tu nedrovus, gal nuo vyno tu kvailas ar toks jau 
„ Pats iš savęs tuščiakalbis. O gal sukvailėjai, kad Irą 
Užveikei, vargšą? Žiūrėk, kad čia kits, už Irą stipresnis, 
Tau neišmaltų dantų ir, makaulę sutriuškinęs tavo, 
Lauk neišmestų už durų, paplūdusį krauju, vos gyvą“. 
Jai, pažiūrėjęs baltoms, Odisejus gudročius atsakė: 
350. „Aš Telemachui tave už tą kalbą, kale tu, apskųsiu. 
Lieps jis tave, kaip gyvatę, i kasnius smulkiai sukapoti“. 
Taip jai atsakęs, išgąsdino baisiai tarnaites. Tuojau jos 
Bėgo nuo jojo šalin, o jų keliai drebėjo iš baimės. 
Rodėsi joms, kad tai gali iš tikro kalba jo įvykti. 
355. Likęs pas ugnį liepsnojančią, ėmė ją saugot ir kurstyt. 
Pats į visus jis žiūrėjo, svarstydams širdyje dalyką, 
Kurs neišpildyts ilgai nebgalėjo palikt ir neliko. 
Ir jaunikaičius tuo tarpu Atena vis gundino plūsti 
Užgaules nuolat, kad širdį labiau Odisėjui užduotų. 
340. Taip Eurimachas, Polibo sūnus, kad užgaut Odisejų, 
Tarė, kvatodamos, savo draugams, juos prajuokint sumanęs: 
„Manęs klausykit, jaunikiai šviesios karalienės garbingi! 
Noriu aš jums pasakyti, ka liepia širdis man krūtinėj. 
Šitas svetys į namus Odisėjaus, matyti, neblogo 
345. Atvestas vra dievaičio, nes man taip atrodo, kad šviečia 
Mums čion labiau jojo plikė, kaip liepsnos: jūs matote patys — 
Nėra mažiausio plaukelio ant senio makaulės tuščiosios.“ 
O Odisejui pačiam, apgalėtojui pilių, jis, tyčiodamos, tarė: 
„Seni! O gal tu norėtum pas manęs tarnauti už algą 
5350. Lauko darbuose? Gerai tau mokėčiau. Tu erškėčius rinktum, 
Tvertum tvoras, medelius sodintum. Turėtum ik valiai 
Duonos, drabuži tau duočiau ir apavą kojoms. Vienok aš 
Taip sau manau, kad ne koks iš tavęs darbininkas tebūtų: 
Darbo bijosi, ūingėti pripratęs. Geriau tu norėsi 
355. Valkioūs vėl, kalėdoti, kad pilvas besotis priskimštų“. 
Jam aisakydams, gudrus Odisejus prabilo ramiausiai: 
„Teigu mums ginčas, iš tikro, ištiktų, šviesus Eurimache, 
Vasaros laika, kuomet jau ir dienos ilgesnės pabūna, 
Teigu lauke mums paduotų abudum po aštrųjį dalgį, 
360. Šiena lankoje kad piautum nuo ryto, nevalgę ik tamsai; 

Arba, jei mudum kas duotų į arklą du jaučiu pajungtu, 
Jaunu ir drūtu ir karštu, gerai nupenėtu ir amžiaus 

Vieno ir vieno stiprumo ir reiktų mums lauką vienokį 

Dailiai išarti, tai pats pamatytum, kaip aš šitą lauką 

Greitai ilgoms vagoms išvadžiočiau. O jeigu, ant galo, 
Karą tam kraštui Kronionas siųstų dabar, štai, o man kas 
Skydą suteiktų, dvi ieti, varinę kepurę, kad dengtų 
Smilkmenis mano nuo smūgio, tuomet pamatyti galėtum, 
Kaip aš pirmoje karžygių eilėje stovėčiau tvirčiausiai. 
Tąkart už pilvą besotį mane jums ir keikt nebereiktų. 

Bet tu žmogus man atrodai didingas ir būdo nedoro: 

Pats, Eurimache, save tu didvyriu manais ir galiūnu 

Vien tik dėl to, kad aplinkui matai tu silpnus ir beviekius. 
Bet, jeigu grįžtų nelaukiamas čion Odisejus, tikiu aš, 

Durys to rūmo, nors yr jos plačiausios, be proto tau bėgant, 
Siauros pasrodytų, skubinant laukan iš rūmo išsprukti“. 
Taip jisai tarė. Širdyj' Eurimachas užpyko baisiausiai. 

Jam jis, baltoms pažiūrėjęs, sparnuotąji žodį atšovė: 

„Na, palūkėk gi tu, valkiata! Greitai tave pamokysiu. 

Tu nesidrovi kalbėti akivaizdoj ponų galingų. 

Tur būt, tu girtas dabar, o gal būti ir visad tu kvailas: 
Mėgsti patauzyt, o, gal būt, didžiuojiesi, Irą nuveikęs?“ 
Taip jisai tarė ir stvėrė suolelį, kad blokšt jam į galvą. 

Bet Odisejus tuotarp Amfinomui pripuolė prie kelių, 
Vengdamas smūgio. Pataikė suolelis į dešinę ranką 

Vyno dalintojui. Taurės jam'krito iš rankų ant žemės. 
Pats ir pagriuvo į aslą, surikęs, aukštelninks apvirtęs. 

O jaunikaičiai tuo tarpu visi labai ūžti pradėjo. 

Vienas kitam jie, karščiuodamies, rėkė ir elgetą keikė: 

„O, kad tas valkiata būtų nusprogęs anksčiau, neng pas mūsų 
Šič atsibastęs! Dėl jo čion tiek triukšmo iškilsta baisiausio. 
Mes dėl to elgetos turime pyktis ir pokylį brangų 

Šitaip gadintis. Kokia gi linksmybė prie nuolato triukšmo?“ 
Jiems tuomet tarė spėka Telemacho šventoji rimčiausiai: 
„Bepročiai! Jūs nebegalite patys paslėpti, kad esat 

Vyno apsvaigę visi ir perdaug prisivalgę: kažin koks 

Piktas dievaitis jus kiršin tarp savęs. Gana jau puotauti. 
Eikite gulti geeriau, jeigu norit: jūs" niekas nelaiko!“ 

Taip jis pasakė. Dantis jie sukandę, stebėjos, kaip drąsiai 
Jiems Telemachas pasakė. Tuomet Amfinomas prabilo, 
Niso skaistusis sūnus iš Areto karaliaus gentainių: 
„Vyrai! Teisybę jis sako, ir nieks tenepyksta už žodį 
Aiškų, teisingą, piktais atsakydamas žodžiais. Keleivio 
Nieks nebužgaukite seno, nei kito tarnų Odisejaus. 
Velyj tegul mums vynadavis pripil taures iki kraštui: 
Dar mes po kartą išgersim, nulieję, ir eisime gultų. 

Senį keleivį palikim namuos' Odisejaus. Tegul juo 
Rūpinas sau Telemachas: pas jo į-svečius jis atėjo“. 
Taip jisai tarė. Visiems jojo žodžiai protingi patiko. 
Atnešė vyno krateroj' herojus vynadavis Mulius!'). 

Jis iš Dulichijo buvo, namų Amfinomo skelbikas. 
Vyno atliešęs, pripylė taures jis, visiems padalino. 

Vėl jie, atlikę dievams amžiniems nuliejimą, ik sočiai 
Vyno gardaus, kaip medus, atsigėrė. Pasotinę širdį 
Savo, visi jie išvaikščiojo savo namuosna nakvynės. 


1) Mulijas 

Devynioliktoji giesmė () 


Odisejus susiartina su Penelopeja. Eurikleja jį pažįsta 


Rūmuose likęs, kantrus Odisėjus su deive Atena 
Prapultį svarstė širdyje jaunikiams skriaudėjams piktiemsiems. 
Tarė tuomet protingam Telemachui jis žodį sparnuotą: 

„ O jaunikaičiams, jei klaustų, turi mandagiai atsakyti: 


Išnešiau laukan nuo dūmų, visai nebtokiais jie pavirto, 
Kokius palikęs juos buvo mūs' tėvas, keliaudams į Troją. 
Jie surūdijo nuo karščio ir dūmų ir eina ant niekų. 

Man dar ir kitą, didesnį sumanymą suteikė dievas: 
Kartais, kad jūs, pasigėrę ir tarpe savęs susipykę, 

Viens nesužeistumėt kito, piršlybas suteršę ir puotą: 

Patys jūs žinot, kaip pat į rankas geležis įsispraudžia“. 
Taip jis kalbėjo. Ir mylimo tėvo klausydams, sūnus jo, 
Tuoj' pasišaukęs senutę Euriklę*), auklėtoją, tarė: 

„Tu man, močiut, prižiūrėk, kad čion nieks iš tarnaičių nelįstų, 
Kol nesunešiu ant aukšto aš tėvo ginklus tuos brangiuosius, 
Štai, kur be reikalo genda nuo dūmų, kaip tėvas išėjo. 
Vaikas buvau aš ik šiol, o dabar supretau, kur padėti 
Brangius ginklus, kad jų karštis ir dūmai visai nesuėstų“. 
Jam atsakydama, tarė auklėtoja, senė Euriklė*): 

„Duok dieve, mano vaikeli, kad tu jau pradėtum, ant galo, 
Rūpintis savo namais ir gėrybių savų prižiūrėti. | 

Kas gi, vienok, tau pašvies su žibintuvu, jeigu liepi tu 

Kad nė viena čion tarnaitė neeitų iš kambario savo?“ 

Jai Telemachas protingas ant klausimo tokio atsakė: 

„Šitas keleivis. Pas mūsų, kas duona mūs' valgo, nors būtų 

Svetimas, tolims žmogus, pasilikti be darbo negali“. 
Taip jisai tarė. Jai žodis sakytas kartot nebreikėjo. 
Tuoj ji uždarė ant rakto duris kambarių tarnų pusės. 


„ O Odisejus, pakilęs su sūnum skaisčiuoju, pradėjo 


Šalmus gražius ir skydus išlenktuosius, ir ietis aštriąsias 
Nešti ant aukšto iš salės. Atena dievaitė jų darbui 

Švietė, nematoma jiems, su žibintuvu aukso puikiausiu. 
Tokį stebuklą matydamas, tarė tuomet' Telemachas: 
„Tėve! Didžiausį stebuklą savom akimi aš matau čion. 
Visos man sienos namų, paremtiniai tų sienų sienojai, 
Lubos, skersiniai lubų ir stulpai, kur jas laiko — tai viskas 
Aiškiai, štai, matoma yra, lyg gaisras koks būtų aplinkui. 
Tur būt, kas nors iš valdovų dangaus čion nematomas yra!“ 
Jam atsakydamas, tarė gudrus Odisėjus didvyris: 

„Tyliai mąstyk sau širdyje ir nieko neklauski, nes tokis 
Būdas dievų laimingųjų, Olimpo valdovų galingų. 

Eik tu sau gulti. O aš, sau čionai pasilikęs, mėginsiu 
Būdą tarnaičių savų ir dar motiną tavo ištirsiu: 

Noriu, kad ji, susgraudinus, mane klausinėtų smulkiausiai“. 
Taip jam pasakius, tuojau Telemachas, žibintuvu nešins, 
Ėjo per rūmą į kambarį savo, kur lova jo buvo, 

Kur visuomet jis pavargęs miegodavo saldųjį miegą. 
Šičia atvykęs ir šįkart užmigo, ik Aušrai užšvintant, 

O Odisejus dievaitiškas likosi salėje vienas, 

Prapultį savo skriaudėjams svarstydamas, mokoms Atenos. 
Štai, iš savų kambarių pasirodė išėjus protinga 
Penelopeja, skaisti, kaip pati Artemida dievaitė, 

Arb aukso lanko nešiotoja deivė šviesi Afroditė. 

Jai netoli nuo ugnies tuojau sostą puikiausį pastatė, 
Tekintą sostą iš kaulo dramblinio, sidabrais dabinto. 
Sostą tą buvo senovėj padaręs garsus Ikmalijas. 

Jis dar ir kojoms suolelį prie sosto to buvo pritaisęs. 
Uždengė sostą tarnaitė avikailiu minkštu, gauruotu. 
Penelopėja protinga į sostą tą sėdos. Tarnaitės 

Jos baltarankės, atvykusios salėn, pradėjo valyti 
Trupinius duonos ir plauti taures, iš kurių girtuokliavo 
Vyrai anie, pasileidę, pilni nedorybių visokių. 

Pelenus laukan išvertusios iš ugniaviečių, pridėjo 

Vėl tenai malkų sausų, kad šviesu būtų salėj ir šilta. 

Vėl Odisejų Melanta!), pamačiusi, ėmė kolioti: 

„Valkiata! Dar tu ir naktį čionai mums neduosi ramybės? 
Vis po namus šniukštinėji ir moteris mūsų sekioji. 
Neisi tu laukan, prakeiktasai driski, gana prisirijęs, 
Lauki, nedėguliu gavęs per galvą, išlėkti už durų?“ 

Jai, pažiūrėjęs baltomi piktai, Odisėjus atsakė: 

„Kvaile!l Sakyk, ko siunti taip ant manęs širdingai be galo? 
Gal tik už tai, kad aš driskis, blogai apsirėdęs, maldauju 
Išmaldų svieto? Nelaimės prie to'mane privertė sunkios, 
Toks jau likimas ant svieto visų nelaimingųjų vargšų. 

Aš juk kada tai ir pats savo namą turtingą turėjau, 
Visko turėjau apsčiai ir maldaujančiam duodavau gausiai, 
Koks tik iš kur neužeidavo, ko tik jam reikalas buvo. 
Buvo pas manęs be skaitliaus tarnų ir dar viso ko buvo, 
Kas pas didžturčių gal būt, ir už ką jiems beturčiai pavydžia. 
Viską dabar tą man Dzeus, štai, Kronionas yra atėmęs — 
Tokis jo noras švenčiausias. Ir tu, moteriške, atmink sau: 
Gal neužilgo ir tu gali savo gražumo nebtekti, 

Nors už visas čion tarnaites atrodai dailiausia. Tuomet tu 
Jau nebetiksi ir poniai, kuri pavarys tave greitai, 

Arba pagriš Odisejus — juk dar vis to galima laukti. 

Bet jeigu būt ir visai jau pražuvęs, nebgrįšiąs, tai yr' gi 
Dar Telemachas, užaugęs globoj Apollono. Nuo jojo 
Nieks iš tarnaičių dabar pasislėpti negali, ką bloga 
Veikdamos: jau nebetokis jo amžius, jau jis nebe vaikas“. 
Taip jis kalbėjo. Išgirdo žodžius jo kalbos karalienė. 
Tuoj' pasišaukus tarnaitę, pradėjo ją barti, papykus: 
„Pyksti, begėdę, kaip kokia kalė, o matau gi aš viską, 
Tavo matau aš šunybes, už jas tu prakiši ir galvą! 

Ar gi tai tu nežinai kuopuikiausiai, jog šitą keleivį 

Šič paprašyti liepiau aš pati, nes norėjau iš jo aš 

Klausti žinių apie savąjį vyrą, kurio aš gedauju“. 

Baigusi barti Melantą!), jinai Eurinomei pasakė: 

„Kėdę atnešk, Eurinome, greičiau ir, avikailiu minkštu 

Dailiai uždengus, paduok čion keleiviui, idant, atsisėdęs 
Šičia, galėtų man pasakot jis ir užklausts, atsakyti. 

Noriu su juo aš daugybę dalykų smulkiai pakalbėti“. 

Taip jai paliepus, dora Eurinomė tuoj atnešė kėdę, 
Tekintą, gražią ir minkštu avikailiu dailiai užklotą. 

Tuoj atsisėdo čionai tvirtabūdis kantrus Odisejus. 

Kalbą pradėjo protingoji Penelopeja ir tarė: 

„Klausiu pirmiausiai, keleivi, tave — atsakyk man teisingai: 
Kas tu do vienas esi, kur gimei, kur gimdytojai tavo?“ 

Jai atsakydamas, tarė' gudrus Odisejus didvyris: 

„Motere, niekas pasaulyj' plačiam tarp žmonių trumpaamžių 
Tavęs papeikti negal, o garbė tavo dangų jau siekia. 

Tu, kaip karalius koks doras, kurs, dievo širdyje bijodams, 
Tvirts viešpatauja turtingoj šalyje plačiausioj, teisybę 
Vykdindams tarpe žmonių, o laukuose jo derlius puikiausias 
Yra rugių ir kviečių ir visokių dar vaisių ant medžių. 
Dauginas skaičius galvijų laukuose, žuvų vandenuose. 

Jam “teisingai viešpataujant, laimingi jo krašto ir žmonės. 
Klausk tu mane, ko tik nori, savuosna pakvietus namuosna; 
Vien tik neklausk apie mano gimtinę ir mano tėvynę, 
Kad nesužadintum mano sieloje iš naujo skausmų vėl 
Buvusio laiko: esu aš labai nelaimingas pervisad. 

Man svetimuose namuose raudoti ir verkt nepritinka. 
Ašaros nieko negelbsti: neduoda jos permainos vargui. 
Dar kas tarnaičių manytų, pati tu supykti galėtum, 

Jei pamatytum, kad šičia aš girtas pradėjau raudoti“. 

Jam atsakydama, Penelopeja protingoji tarė: 

„Mano skaistumą ir mano grožybę dievai amžinieji 

Pačią tą dieną pražudė, kuomet pasikėlė į Troją 

Eiti Argejai kariaut, ir su jais mano vyrs Odisėjus. 

Teigu dabar jis, sugrįžęs, vėl taptų globėju, kaip buvęs, 
Mano, tai tąkart, teisybė, aš būčiau graži ir garbinga. 

Nūn, aš nuliūdus' kenčiu. Mane piktas dievaitis prispaudė, 
Nes kas galingas tiktai viešpatauja aplinkui salose: 

Samo, Dulichijo, girioms garsingo Dzakinto, Itakės 

Mūsų kalnuotos šviesios — tai visi, prisispyrę, mane jie 
Verč per nenorą tekėti ir namą aikvoja puotomis. 

Man nepatinka nė vienas: nei svetimo krašto, nei savo, 

Nei iš skelbikų kuris, kas tarnautojai yra vyrijos. 

Vieno gedauja ir alpsta širdis — Odisejaus brangiausio! 
Jie gi vis lauk, prisistoję, vestuvių. Apgaut mėginau juos. 
Įkvėpė man prielankusis dievaitis, kad austi pradėčiau, 
Savo seklyčioj pastačius stakles, ilgą apsiaustui drobę. 
Apmečiau drobę aš plačią, ilgiausią, jaunikiams pranešus: 
„Mano bernaičiail Kadangi jau matyt Odisejus pražuvęs, 
Jūsų meldžiu aš nurimt ir neskubint vestuvių: prapultų 
Siūlai: aš noriu pabaigt įkapinį herojui Laertui 

Rūbą išausti, idant, kad ištiks jį skausmingas likimas, 
Mirti kuomet jam priseis,'Achajietės sakyt negalėtų: 

Štai, mat, be uždangčio guli tas vyras, kursai, begyvendams, 
Turtų surinko daugybes. Man gėdą tai būtų klausyti“. 
Laukti sutiko, suvaldę jausmus savo vyriškus karštus. 
Ištisą dieną aš, būdavo, audžiu, o nakčiai užėjus, 

Šviesą uždegus, išleisdavau viską atgal aš ir tris taip 
Vyko metus man apgaut jaunikius tuos ir jie vis tikėjo. 
Bet kuomet stojo ketvirtas jau metas ir laiks išsipildė, 
Mėnesiai praėjo ir pralėkė dienos nematomai greitai — 
Tąkart sugavo mane jie per vien tik liežuvį tarnaitės: 
Patys atėję, tai kalei užrodžius, sugavo prie darbo. 

Taip ir prisėjo man savo tą darbą pamest, nepabaigus. 
Jau nebgaliu nuo vestuvių aš tų išsisukti, jau nieko 
Nauja daugiau pramanyti nebmoku. Ir giminės liepia, 
Kad ištekėč', ir sūnus mano pyksta, matydams, kad namą 
Baigia aikvoti jaunikiai. O jis jau užaugo ir gali 

Savo valdyti namus. Pagodonę jam suteikė Dzeusas, ' 
Bet pasakyk man vienok tu, kas tokis esi? Juk manau aš, 
Kad ne iš ąžuolo gimęs, taip pat nuo uolos neatplyšęs?“ 
Jai atsakydamas, tarė gudrus Odisejus didvyris: 

„O, padorioji žmona Odisėjaus didvyrio garbingo! 
Klaust nenustoji tu mano gimimo. Turiu apsakyti, 

Nors tai ir baisiai padidins širdies mano skausmą nemažą. 
Taip kiekvienam turi būti, kas laiką ilgiausį, kaip aš kad, 
Klaidžiodams, būna nutolęs nuo savo gimtinės, šalyse 
Svetimo svieto bastydams ir vargą sunkiausį kentėdams. 
Lai sau tad būna ir taip, bet aš tau atsakysiu, ko klausi. 
Yra platybėje jūrių sala, kurią Kreta vadina. 

Kreta graži, derlinga ir kviečių ten užauga daugybė, 

Ten nesuskaitoma yra daugybė žmonių, nes ir miestų 

Yra devynios ten dešimtys. Kalbą išgirsi visokią: 

Rasi Achajų, senoviškų karžygių kretų, kidonų; 

Rasi doriečių plaukuotų ir dieviškos veislės pelasgų. 
Miestas garsus tenai Knosas, kuriam' viešpatavo Minojas, 
Dar tik devynis metus teturėdams, augintinis Dzeuso, 
Minojas — manojo tėvo gimdytojas, Deukaliono. 
Deukalionas pagimdė mane ir dar Idomenejų. 
Idomenejus karalius laivais vėjasparniais į Troją 
Išplaukė, prašoms Atreidų, o mano tai vardas Aitopas. 
Antras aš brolis: anas tai vyresnis, užtai galingesnis. 
Kretoj mačiau Odisejų ir dovanas jam esu davęs. 

Jį, matai, vėjo spėka tenai buvo užnešus, važiuojant 
Trojon laivais, kuomet jis tiktai aplenkė kertę Malejos. 
Jis apsistojo Amnisijaus*) įtakoj' upės, kur yra 

Urvai Eileitijos baisūs, ir vos tik išliko nežuvęs. 

Tuoj jis pradėjo teirautis, atvykęs pas mūs, ar esąs 
Idomenejus karalius namie, nes su juo, jisai sakės, 

Esą didžiausi draugai nuo senovės. Bet buvo jau tąkart 
Dešimts, vienuolika kokių dienų, kaip karalius jau mūsų 
Trojon išplaukęs laivais riestanosiais su savo kareiviais. 
Aš, Odisejų namuose priėmęs, atstodams karalių, 
Vaišinau, nieko dėl jo negailėdams, nes nieko netrūko: 
Jam ir jo vyrams kareiviams, po žmones parinkęs daug duonos, 
Vyno gardžiausio, galvijų priskerdęs, iškėliau didžiausį 
Pokylį. Dvylika vyrai dievaitiški jūsų dienų ten 
Linksminos mūsų namuose: Borėjas galingas taip siuto, 
Jog ir ant žemės tvirtos vos galėjai žmogus pastovėti: 

Tur būt, dievaitis koksai tuomet buvo įnirtęs be galo. 
Tryliktą dieną tik vėjas aptilo, ir jie iškeliavo“. 

Taip sumanytą dalyką jis jai sakinėjo už tikrą. | 

Ji gi, klausydama, verkė ir veido jos bluko skaistumas. 
Lygiai kaip sniegs ant kalnų kuoaukščiausių viršūnių kad tirpsta, 
Eurui drungnam atsiradus, po to, kaip ten pustė Dzefiras, 
Ir pasileidęs upeliais, jis potvynį upėse daro, 





1) Amniso 


Ži2: 


220. 


225. 


230. 


233. 


240. 


245. 


DEVYNIOLIKTOJI GIESMĖ 269 


Taip jai, per skruostus bebėgdamos, ašaros blukino veidą: 
Verkė ji vyro čion esančio savo. 'O pats Odisejus, 

Baisiai širdyje užjausdams jos skausmą, tvirčiausiai įbedęs 
Savo į žmoną akis, kaipo ragą ar gelžį, turėjos, 

Nė nemirkčiodams, ir ašaras savo sulaikė, nerodęs. 

Ji, atsigavus sau širdį graudingojo verksmo paguoda, 
Vėl su juo kalbą pradėjo iš nauja ir tarė jam šitaip: 

„Aš dabar noriu, keleivi, patikrint, ar tiesą esi tu 
Vaišinęs manąjį vyrą su jojo karžygiais kareiviais 
Rūmuose brolio — karaliaus, kaip tu man dabar čion kalbėjai. 
Tai pasakyk tu dabar, kokį rūbą jis tąkart dėvėjo, 

Kaip jis atrodė patsai ir draugai, kurie sekė paskum jo?“ 
Jai atsakydamas, tarė gudrus Odisejus didvyris: 

„Man tai sunkoka atsakymą šitokį duoti dabar tau. 
Dvidešimts metų sueina tam laikui, kaip vyras tavasis 
Buvo pas mūsų užvykęs ir greit išvažiavo nuo mūsų. 

Bet nors ir taip aš šį<tą dar galiu pasakyti, nors kiek dar 
Atmenu šitą dalyką. Skaistus Odisejus turėjo: 

Apsiaustą dvikartį puikų vilnonį, spalvos porfirinės; 
Buvo jisai užsivilkęs, o buvo tas apsiaustas susegts 
Aukso gražiausia sagčia su poriniais kabliukais. Sagtyje 
Buvo paveikslas šunies, nusitvėrusio kojom pirmomi 
Jauną briedelį. Kaip gyvas, virpėjo briedelis, o šuo tas 
Baisiai žiūrėjo, ir mes ten stebėjomės, kaip tai, auksiniai 
Būdami jiedu abu: šuo taip smarkiai žiūrėjo, briedelis 
Vargšas drebėjo, ištrūkti norėdamas, kojomis spardės. 
Marškinius jojo šviesius aš mačiau: jie iš drobės pasiūti 
Buvo ploniausios, kaip sauso svogūno lupsnelė ir taip jie 
Buvo minkšti ir žėrėjo, kaip saulė. Stebėjosi mūsų 
Moterys, šitokią drobę matydamos. Žinomas daiktas, 
Aš taip sakau, o tikrai negaliu aš žinot, ar turėjo 

Tokius rūbus Odisejus namie, ik išplaukdamas Trojon, 
Ar iš draugų kas kelyje, beplaukiant laivu, buvo davęs, 
Ar kur svečiuose jis dovaną gavo, nes daug Odisejus 
Svieto pažino ir mylimas buvo. Mažai kas Achajų 

Tarpe su juo susilygint galėtų. Aš pats jam į kelią 
Kardą varinį ir apsiaustą dvikartį, purpuro dažo, 
Marškinius plonus daviau ir su garbe nuo savęs išleidau, 

Pats palydėjęs į uostą, kur gražūs laivai jo stovėjo. 

Sekė su juo ten skelbikas, už jį trupučiuką senesnis. 

Ji aprašyti galiu tau, kaip man jis atrodė: kuprotas, 
Veido tamsaus, o plaukais garbiniuotais; vardu Euribatas. 
Jį Odisejus mylėjo ir gerbė daugiau už visus ten 

Savo draugus, nes jį laikė už vyrą protingą ir teisų“. 
Taip jis kalbėjo, o ji vėl pradėjo baisiausiai raudoti, 

Nes Odisejus teisingai visus jai ženklus čion apsakė. 

Vėl, atsigavus sau širdį graudingojo verksmo paguoda, 
Ji su juo kalbą pradėjo iš nauja ir tarė jam šitaip: 
„Tėveskeleivi! Ik šioliai tavęs aš, kaip vargšo, gailėjau, 
Bet jau dabar tu čia mylims ir gerbiams būsi pas mūsų: 
Jam tuos rūbus, kur sakei tu, pati aš iš skrynios išėmus, 
Dailiai sudėjau ir sagtį tą šviesią pridėjau... Daugiau jo 
Aš nebsutiksiu, namuosna pagrįžtant į brangią tėvynę! 
Mūsų nelaimei tuomet Odisejus laivu riestanosiu 
Išplaukė sau į Prakeikttroją — vardas tegu jos pražūna!“ 
Jai atsakydamas, tarė gudrus: Odisėjus didysis: 


„O, garbingoji žmona Odisejaus didvyrio, herojaus! 


Gražųjį veidą tu ašaromis sau negadink ir nekrimskis 
Savo širdies dėliai vyro. Papeikti negalima tavęs. 

Pats numanau, kad negali neverkti žmona, nebetekus 
Vyro, kurį pamylėjo, kuriam ir vaikus ji pagimdė; 

Tokio dar vyro, kursai, kaip dievaitis, gražus, sako, buvęs. 
Verkti, vienok, tu palauk ir dėmėkis, ką tau pasakysiu. 
Tikrą tau tiesa sakysiu ir nieko neslėpsiu nuo tavęs. 

Aš neseniai dar girdėjau, kad grįžt Odisejus; tai buvo 
Žemėj Tesprotų turtingų. Tebesąs jis gyvas, pririnkęs 
Turto daugybes brangiausio, visuose kraštuos apsilankęs. 
Tik jau draugų mylimųjų nė vieno nebturi: neteko 

Tų jis visų, net ir savojo tvirtojo laivo. Beplaukiant 
Tamsiąja jūra pro salą Trinakijos Dzeusą aukščiausį 

Ir Apolloną jie šviesų užrūstino: jaučius šventuosius 
Saulės dievaičio draugai jo išmušo, išalkę, sau maistui. 
Taigi visi jie ir žuvo bangose daugūžiančios jūros. 

Pats jis, įkibęs į laivo suskaldyto stiebą, paliko 

Gyvas ir išmestas vėjo į pakraštį žemės Faiakų. 

Šitie Faiakai priseina dievams giminaičiai. Sutiko 

Jie Odisejų širdingai, kaip kokį deivaitį. Sudėjo 

Daug dovanų jam nuo savęs, parvežti sutiko jį patį 
Jojo tėvynėn be jokio pavojaus per jūrą ir būtų 

B'esąs seniai Odisejus namie jau, bet jam pasirodė 
Reikals, apsvarsčius gerai, dar žemes aplankyti aplinkui, 
Kad pasirinkt dovanų. Odisejus labiau už visus gal 
Žmones ant žemės trumpaamžius naudos savo moka žiūrėti. 
Taip man pasakęs yra tai Feidonas, Tesprotų karalius. 
Savo namuose Feidonas, nulaistęs dievų garbei vyno, 
Priesieką tvirtą man davė, kad laivas jam prirengtas esąs 
Ir parinkti jūrininkai, kurie į tėvynę lydės jį. 

Jis mane pirma išleido, nes laivas toksai pasitaikė, 
Kurs į Dulichijo salą kvietingą žadėjo keliauti. 

Man jis ir turtą jo rodė ten, kiek Odisėjus pririnkęs. 

Ir dešimtoje kartoje ainių Odisejaus to turto 

Bus pasidžiaugti — tai tiek laikinai ten jo buvo sudėta. 
Pats Odisejus, man sakė, išvykęs tuotarp į Dodoną, 
Kad atsiklaust pranašystės to ąžuolo švento paūksmėj,, 
Kaip jam geriau būt, po ilgo taip laiko, tėvynėn sugrįžti, 
Savo Itakėn brangion, ar viešai, ar slapčiai ir patyliai. 
Tokiu būdu jisai sveikas yra ir jau grįžta pas jūsų. 

Jau nebeilgai atitolęs bebus nuo draugų ir tėvynės. 
Priesieką tau galiu duoti vardu aš perkūnvaldžio Dzeuso. 
Tarpe dievų jis aukščiausias ir jų jisai yra valdovas. 
Priesieką duodu vardan Odisejaus beydžio, kuriojo 
Aš, ugniavietę aplankęs, radau čion pagalbą varguose. 
Vis, ką aš šičia kalbu, išsipildyti turi tikriausiai. 

Metų neblaukęs, sugrįš Odisejus tėvynėn pas jūsų, 
Mėnesio laiko nepra'is, o jisai jau namie pasirodys.“ 
Jam atsakydama, tarė protingoji Penelopėja: 

„Dieve duok, mielas keleivi, kad žodis tas tavo įvyktų. 
Tąkart tai tu susilauktum nuo manęs parodymo tikro 
Mano malonės ir mano padėkos gilios, begalinės, 

Taip jog ne vienas, išgirdęs, tave už laimingą laikytų. 
Man gi ne taip pranašauja širdis sopulinga krūtinėj': 
Nei Odisejus begrįš, nei tavęs mes išsiųst negalėsim. 
Žmonės namuose čionai viešpatauja visai nepanašūs 

Į Odisejų būdu: ans keleivį tai visada vaišėms 

Ir dovanomis priėmęs, lydėdavo ... Mano tarnaitės! 
Šitą keleivį jūs turit išmaudyt ir jį paguldyti 
Lovoj', paklotoje patalu minkštu, ir užklotę šiltą 
Duokite jam, kad galėtų šiltai jis miegoti, belaukdams 
330. Dangišką Aušrą ateinant į sostą raudonąjį savo. 
Rytą anksti jūs išmaudykit jį ir alyvoms įtrinkit 
Taip, kad galėtų jisai su svečiais ir su mūs' Telemachu 
Sėsti prie skobnių kartu. Ir, sakau, nelaimingas žmogus tas, 
Kas jį užgaus: tam čion vietos nebus, nors labiausiai jis pyktų. 
335. Pats tu, keleivi, kitaip negalėtum manyti, kad aš kuo 
Moterų tarpe kitų prakilnesnė protu ar šviesybe, 
Jeigu tave aš nešvarų ir driskį prie skobnio pavelyč 
Salėje sėst prie svečių: neilgai gi žmogus tegyvena. 
Kas čion beširdis gyvena ir niekam širdies neparodo, 
340. Nekenčia žmonės to gyvo visi, geidžia bloga ir keikia; 
Mirus, tokiam neatleidžia kaltybių ir keikti neliaujas. 
Tas, kas yr doras ir stengias dorybę gyvenime brangint — 
Tokio žmogaus dorą vardą keleiviai pagarbin po svietą 
Tarpe žmonių ir palieka garsingas dorasis pasauly“. 
345. Jai atsakydamas, tarė garsus Odisėjus didvyris: 

„O, padorioji žmona Odisėjaus didvyrio karaliaus! 
Užklotės šiltos ir patalas minkštas man sunkina širdį 
Lygiai nuo tos nelemtosios dienos, kad regėti nustojau 
Kretos kalnų, pasipuošusių sniego vainikais, viršūnes, 

350. Ilgairkliu išvažiavęs laivu į vargingą kelionę. 
Aš pagulėsiu, kaip pratęs naktis savo budriai praleisti: 
Daug man be galo naktų nepritinkamoj lovoj atsėjo 
Sunkiai praleisti ir laukti aušros raudonsostės nekantriai. 
Man nuplovimas ir kojų dabar nemalonu; todėl aš 

355. Kojų neduosiu mazgot nė vienai iš jaunųjų tarnaičių, 
Štai, Odisejaus namuose vikriai bėginėjančių; jei bent 
Rastųs senutė kokia, kur netingi, kuri iškentėjus 

Amžiuje savo tiek pat visa bloga, kiek aš iškentėjau. 

Jai aš pavelyčiau kojas man plauti ir man patarnauti“. 
360. Jam atsakydama, tarė protingoji Penelopeja: 

„Mielas keleivi! Nė karto dar vyro, kaip tu, išmintingo 

Aš nemačiau tarpe buvusių mūsų namuose keleivių. 

Taip išmintingai tu viską kalbi ir padoriai elgiesi. 

Vieną senutę, labai išmintingą, turiu aš namuose: 

Ji mano vyrą bedalį augino ir savo ji rankom 

Priėmė jį, kuomet jis atsirado ant svieto, užgimęs. 

Ji, nors silpna sveikata jos, nuplaus dar tau kojas šį kartą. 
Na, Eurikleja, tu mano senutė doroji! paėmus, 

Kojas nuplauk savo pono vienmečiui. Jau gal Odisėjus 
Tokias rankas, tokias kojas beturi, kaip šitas vargšelis: 
Greitai pasęsta nuo vargo trumpaamžiai gyventojai žemės“. 
Taip ji pasakė. Senutė, su rankom uždengusi veidą, 
Ašaras lieti pradėjo ir, graudžiai raudodama, tarė: 

„Mano vaikeli! Be tavęs aš žūstu! Už ką gi tai Dzeusas 
Rūstauja šitaip ant jo, kuris valiai dievų nuolankus taip? 
Kas gi tiek kits iš žmonių trumpaamžių perkūnvaldžiui Dzeusui 
Yr' paaukavęs riebiųjų šlaunių, hekatombų atnešęs, 
Melsdamas jojo malonės, kad duotų sulaukti garbiosios 
Savo namuose senatvės ir sūnų užaugus matyti? 

Niekais jo maldos ir aukos! Nebėr jam dienos sugrįžimo! 
Gal būt, ir jį taip svetur kur, atėjus į rūmą turtingą, 
Mergos, nedoros tarnaitės, užgauna ir bara begėdės, 

Lygiai kaip mūsų tos kalės tave iškoliojo taip bjauriai. 
Tu, atsiminęs keikimą ir jų nedorybes matydams, 

Kojų neduodies joms plauti — tai aš tau nuplausiu su noru! 
Ir ne dėl to vien, kad liepė man Penelopeja valdovė. 

Kojas aš tavo nuplaučiau, kad man ir valdovė nelieptų, 
Vien dėl tavęs, nes tu širdį krūtinėj sujaudinai mano: 

Tu paklausyk tik ir tėmyk, ką tau pasakyti aš noriu. 


„ Daug čion užein nelaimingų keleivių visokių, vienok gi 


Niekad nebuvo dar tokio, kurs būt panašus taip be galo 
Ir iš stuomens ir iš balso ir kojų, kaip tu, į mūs' poną“. 
Jai atsakydamas, tarė gudrus Odisejus didvyris: 

„Tiesą senutė sakai, nes tą patį sakydavo žmonės, 

Kam yra tekę abudu mus vienkart sutikt ir matyti. 
Būdavo, sako, kad baisiai panašūs, kaip tu kad sakai dar“. 
Taip jis atsakė. Senutė atsinešė vario praustuvę, 
Žibančią visą: ją šalto vandens ji pripylus, kiek reikia, 
Karšto paskui dar pripylė. Tuotarp Odisejus sėdėjo 
Priešais ugnies, bet tuojau atsisuko į tamsą, pabūgęs 
Savo širdyj', kad paėmus už kojos Euriklė pažins tuoj 

Senąjį randą, ir viskas tuomet išsiaiškins be laiko. 

Plauti pradėjo jo kojas Euriklė ir greit aną randą 

Kojos pamatė. O randas tas liko po to, kaip jam koją 
Perplėšęs buvo su ilčia miškinis kuilys ant Parnaso. 
Buvo nuvykęs jisai tad pas motinos tėvą karalių 
Autolikoną!) su jojo sūnais. O tas Autolikonas*) 

Buvo garsingas visur apgaulystėmis, laužymu žodžio: 
Ji to išmokė pats Hermijas“) dievas, kuriam jis daugiausiai 
Degino aukas gausias, avinų ir ožkų negailėdams. 
Autolikonas*), Itakėn atvykęs kalnuoton, atrado 

Sūnų dukters savo gimus naujai. Vakarienę pabaigus, 
Kūdikį jam Eurikleja atnešus, padėjo ant kelių. 

Žodį sparnuotą jam tarus, Euriklė*) valdovui pasakė: 
„Autolikonai?), tu pats dabar vardą anūkui paskirki! 
Daug maldavai tu dievų amžinųjų, kol jo susilaukei“. 
Tokius išklausęs žodžius, jisai žentui ir dukteriai tarė: 
„Sūnui jūs savo, vaikučiai, praminkite šitokį vardą. 

Aš čion keliaudams pas jūsų, turėjau labai susipykti 

Su moterims ir su vyrais, naudotojais motinos žemės. 
Tam paminėti piktumui, praminkite jį Odisejum. 

Taip jį vadinkit, o aš, jeigu jis, kuomet bus jau užaugęs, 
Motinos gimtąją šalį, Parnasą, namus jos turtingus, 

Kur mano turtai visi, aplankys, dovanų jam brangiausių 
Duosiu nuo savęs ir vėl į tėvynę pas jūsų atleisiu“. 

Taigi dėl to Odisėjus ir buvo nuvykęs Parnasan, 

Gaut dovanų tų brangių. Odisejui, nuvykus Parnasan, 
Autolikonas') su savo sūnais širdingiausiai sutiko: 
Spaudė rankas ir meiliausiais jį sveikino žodžiais. Bobutė, 
Motinos jojo mama, Amfiteja, kaip tik Odisejų 

Savo namuose išvydo, pradėjo bučiuoti be galo 

Galvą, rankas ir akis ir širdingai raudojo iš džiaugsmo. 
Autolikonas*) įsakė sūnums savo greitai namuose 

Ruošti pietus iškilmingus. O tie rūpestingai išpildė 


1) Autoliką 
2) Autolikai 


3) Hermejas 
*) Eurikleja 

Tėvo žodžius: penkiametį atsivedė jautį iš lauko; 
Jautį užmušę, nulupo ir visą tuojau sukapojo, 

O sukapotas dalis ėmė kepti, susmaigstę ant iešmo. 
Gardžiai iškepę jie mėsą, svečiams padoriai išdalino. 
Taip jie tą ištisą dieną, ik pat nusileidžiant jau saulei, 
Vaišinos, pertekę viso, ko tik jų širdis pageidavo. 
Saulei visai nusileidus ir tamsai apsiautus jau žemę, 
Gulti nuėjo visi, dovanos saldaus miego priimti. 

Vos tik miglose užgimus užšvito Aušra raudonsostė, 
Tuoj jie, pakilę, išėjo medžioti, šunų pasiėmę — 
Autolikono*) sūnai su svečiu Odisejum — į kalnus. 
Greitai atvyko į kalnus Parnaso miškuotus ir aukštus. 
Ir pasileido į kalnų šlaitus tuos vėjingus ir šaltus. 

Iš vandenyno bekraščio tykaus Okeano pakilus 

Saulė pradėjo žibėt ant laukų, o medžiotojai drąsūs 

I tankumynus tamsiausius sulindo. O šunes juos vedė 
Pėdas atrasdami. Autolikono?) sūnai šunis sekė. 

Ir Odisejus skaistusis greta jų vis bėgo, nelikdams, 
Rankoje ietį ilgiausią turėdams. Aptiko jie kuilį, 
Krūmų pačioj' tankumoj', kur užpūst ir užlyt negalėjo. 
Ten pati saulė šviesioji karštais spinduliais nepasiekė: 
Taip buvo tankūs tie krūmai, ir lapų dar krūvos didžiausios. 
Triukšmą šunų ir pribėgusių vyrų kuilys tas išgirdęs, 
Šoko pirmyn, pasišiaušęs šerius, akimis sužaibavęs. 
Pirmas sutiko įsiutusį kuilį skaistus Odisejus, 

Tvirta ranka ilgą ietį kratydams ir taikydams smūgį. 
Bet gi surojo kuilys jojo kelį sužeisti su ilčia, 
Gabala gerą mėsos jam išplėšęs, prišokęs iš šono. 
Kaulo vienok jam nesiekė. Tuotarp Odisejus tą kuilį 
Pervėrė kiaurai durklu jį, iš dešinio šono įdūręs. 
Krito ant žemės ir padvėsė greitai, o Autolikono 
Sūnūs, pribėgę skaistaus Odisejaus didvyrio, tą žaizdą 
Perrišo, kraują pirma užkalbėję. Paskui jau į tėvo 
Grįžo namus. Odisejų čion Autolikonas*) ir sūnūs 

Gydė geriausiai. Pasveikus, jam dovanas davė brangiausias, 
Patys linksmi ir jį linksmą į tėvišką žemę išleido. 

Grįžus jam, tėvas ir motina jo išmintinga nudžiugo. 

Dar klausinėjo ilgai jo, mažiausius primindama daiktus, 
Kaip jisai sužeistas buvo. O jis jiems apsakė smulkiausiai, 
Kaip jis, medžiodamas girioj' Parnaso, ten sužeistas buvo. 
Tos tai žaizdos dabar randą senutė užčiupus, pažino. 

Koją paleido iš rankų senutė nuo išgąsčio tokio. 

Praustuvę vario, suskambinus, apvertė kritusi koja. 

Lauk išsipylė vanduo, o senutė, pagauta iš karto, 

Iš nudžiugimo ir baimės apsiverkė tyliai ir griebus 

Jį už pabarzdžio, suspaudė ir vos sukuždėti galėjo: 

„Tu — Odisejus! Tu mano vaikelis brangiausias! Ir kaip gi 
Aš negalėjau pažinti tavęs, kol tau kojų neploviau?!“ 
Baigus tą žodį, ji kreipės akim į valdovę malonią, 

Jai pasakyti skubėdama, vyrą jos brangų čion esant. 
Penelopeja tuo tarpu, kitur nusigręžus, nematė: 

Deivė Pallada tyčioms jos atidą nukreipusi buvo. 

O Odisejus tuo tarpu, senutei su dešinia savo 

Burną užspaudęs, kairiąja pritraukė prie savęs ir tarė: 
„Nori mane pražudyt? Juk pati auginai mane, mote! 

Savo krūtim išpenėjai! Vargus neapsakomus baigęs, 

Štai, aš po dvidešimts metų grįžtu į tėvynę. Jau jeigu 
Paslaptį mano žinoti daleido tau dievas — tylėk tik! 

Nieks tegul kitas visuose namuos' tenežino to visa! 

Nes, jei kitaip, tai žinok, kad tikrai to sulauksi! Jei Dzeusas 
Duos man priveikti namuos jaunikius nedoruosius, tuomet aš 
Nepagailėsiu tavęs nors žindyvės manosios, kad teismą 
Savo namuose pražūtingą teisiu tarnaitėms blogosioms“. 
Jam atsakydama, tarė protinga senutė Euriklė!): 

„Kas tau do žodis, vaikel, pro dantų užtvėrimą praspruko? 
Pats tu žinai — mano būdas status, pastovus ir nemainoms 
Visad, kaip kokis tašytas akmuo, kaip gelžis, nepalaužiams. 
Viena tik tau pasakysiu, o tu įsitėmyk rimčiausiai: 

Jeigu tau dievas padės jaunikaičius bedievius priveikti, 


Tąkart aš tau pasakysiu, kurios iš tarnaičių tavųjų, 

Tau neištikimos yra ir elgias namuos nepadoriai“. 

Jai atsakydamas, tarė gudrus Odisėjus didvyris: 

„Ne, man nepasakok nieko, močiute, nes reikalo nėra: 
Pats aš geriausiai matysiu ir viską aš pats sužinosiu. 

Tu tik tylėk. Dievo valiai paliksime kit'ką tuo tarpu“. 
Taip jam atsakius, senutė per kambarį laukan išėjo, 

Vėl atsineštų vandens, nes jau pirmas pasklido po aslą. 
Kojas nuplovusi jam ir alyva minkštąja ištrynus, 

Kėdę jinai Odisejaus pastatė atgal prie ugnies vėl. 

Jis atsisėdo šviesoj', skarmalais savo randą pridengęs. 
Kalbą pradėjo iš nauja protingoji Penelopėja. 

„Klausiu tave aš, keleivi, iš nauja, o tu atsakyk man. 

Jau nebe tolimas laikas ir saldžiojo poilsio gultis. 
Didelė laimė kuriam nors nelaimėje miegas ateina; 

Man tai jau vargą suteikę dievaičiai be perstojo jokio: 
Dieną kenčiu aš, raudodama, ašaras liedama graudžiai; 
Nakčiai gi stojus, kad apima miegas visus mūsų rūmuos, 
Aš savo lovoj' guliu, mano širdį gi rūpesčiai baisūs 
Spaudžia ir mintys, kaip peiliais aštriais, mano smegenis bado. 
Lyg Aedonė, Pandaro baltaveidė duktė, prasidėjus 
Vasarai, krūmuose šlaitų kur nors užsislėpusi gieda 
Virpančiu, dailiu balsu, gailestaudama mielo Ifilo, 

Savo ir Dzeto karaliaus sūnaus, kurį ji neatsargiai 
Vario nužudė kardu — taip verkiu aš naktelę kiekvieną: 
Vis išsirinkt negaliu, o širdis mano plyšta per pusę. 

Ar pasilikus pas vaiko čia vis po senovei žiūrėti 

Turto, tarnaičių ir aukšto turtingojo namo gėrybių, 
Patalą vyro dar saugot, kalbų ir liežuvių privengiant, 

Ar jau, ant galo, tekėt už kurio iš Achajų, pasrinkus 


„ Vyrą geriausį, kurs, piršdamos man, dovanų nesigaili. 


Mano sūnus, kol jis vaikas tebuvo, be savo dar proto, 
Pats man neleido tekėti, kad namo jo tėvo žiūrėčiau. 
Nūn, kaip užaugo ir metų pilnųjų suėjo, ir pats jau, 
Tankiai pasako, kad traukčiaus iš manojo tėvo greičiau aš: 
Turto jis gaili, matydams Achajus naikinant be laiko. 
Sapną dabar man, keleivi protingas, išklausęs, paaiškink. 
Dvidešimt savo namuose žąsų išlaikau aš baltųjų! 

Lesinu jas aš kviečiais: man be galo žiūrėti patinka, 

Kaip, vandenyje plaukydami, žaidžia tie paukščiai ir nardo. 
Taigi dabar sapnavau, kad didžiulis erelis kumpnosis, 
Šičia nuo kalno atskridęs, visoms joms nusuko, štai, kaklą. 
Žąsys kažin kaip gulėjo išmėtytos salėj didžioje. 

Aras gi sau, į padangęs iškilęs, aitere pražuvo. 

Baisiai verkiau aš per miegą ir sunkiai vaitojau; aplinkui 
Daug prisirinko gražplaukių žmonų Achajiečių ir visos 
Baisiai gailėjo žąsų, ką baisusis tas aras išmušo. 

Staiga sugrįžęs tas aras atgal, atsisėdo ant stogo, 

Tvirtu balsu prakalbėjęs žmogaus, kuoaiškiausiai pareiškė: 
„Penelopeja, plačiai pagarsėjusio senio Ikario*) 
Išmintingoji dukter! Neturi nusiminti. Matai tu 

Šičia ne sapną, bet tikrą matai apsireiškimą svarbų, 

Kurs išsipildyti turi: aš tau pasirodžiau, kaip aras, 

Bet iš tikrų — tavo vyras esu, iš kelionės pagrįžęs. 

Aš jaunikaičiams nedorėliams tavo pražūtį patieksiu“. 

Taip jisai tarė. Staiga mano sapnas saldusis nutrūko. 
Aš, apsižvalgius aplink, pamačiau vėl žąsis tebeesant, 

Lyg kaip ir buvusios, belesant grūdus, aptūpusios lovį“. 
Jai atsakydamas, tarė gudrus Odisejus didvyris: 

„Sapno to nėr ko ir aiškint ir reikalo nėr jo kraipyti: 

Pats Odisėjus, sakai tu, paaiškinęs, kaip jį suprasti. 
Gresia mirtis tiems jaunikiams visiems ir nė vienas iš jųjų 
Neišsisuks iš nagų piktos Kėrės, kur tykaun visų jų“. 
Jam atsakydama, tarė protingoji Penelopeja: 

„Žinoma yra, keleivi, sapnai nesuprantami, tamsūs. 

Sapnas nevisad žmonėms išsipildo, nes būna dvejopi 
Vartai, kuriais mums migloti sapnai iš kažin kur ateina. 
Vartai iš rago vieni, o kiti yr iš kaulo dramblinio. 

Tie iš sapnų, kur pro kaulo dramblinio vartus mums ateina, 
Yr neteisingi, neaiškūs ir jiems neprivalom tikėti. 

Bet kur ateina pro rago išdrožto vartus, tie teisybę 

Reiškia žmonėms ir jų matymas visad turės išsipildyt. 

Aš tik manau, kad manasis nebuvo pro rago vartus man 
Šičia atėjęs, nors būtų tai laimė pačiai man ir vaikui. 

Dar aš tau ką pasakysiu, o tu tą gerai įsipildyk: 

Ryt man išauš nelemtoji diena, kad turėsiu apleisti 

Aš Odisejaus namus... Sumaniau pamėginti rungtynių: 
Pagalius aukštus statydavo liuob su grandims Odisejus 
Salėje savo atstu nuo viens kito, eilėje, iš viso 

Dvylika. Pats atsistojęs iš tolo, vilyčia mokėjo 

Kiaurai grandis tas perverti visas. Tai dabar jaunikaičiams 
Užduotį tokią užduosiu. Kuris jų, lengviausiai įtempęs 
Lanką, peršaus per visas tas grandis, neužkliudęs, su tuo aš 
Eiti turėsiu, šį namą apleidus taip brangų, prisiektą, 
Gražų, turtingą, kur laimės sau amžiui tikėjaus atrasti. 
Namo to visad ilgėsiuos ir nuolat sapnuosiu, užmigus“. 
Jai atsakydamas, tarė gudrus Odisėjus didvyris: 

„O, padorioji žmona Odisėjaus, didvyrio garbingo! 

Aš tau patarčiau, kad tu būtinai neužmirštum rungtynių, 
Tų, ką sumanius, sakais. Ir tikėk, Odisejus tavasis 


„ Rasis namuose anksčiau neng kuris jų, mėgindamas lanko, 


Stygą įtempti galės ir grandis tas prašauti pataikys“. 

Jam atsakydama, tarė protingoji Penelopeja: 

„Jeigu, keleivi, sutiktum tu kiaurą čion naktį sėdėti 

Ir išmintinga kalba mano linksminti dvasią, man miegas 

Nė ne į galvą ateitų. Vienok negerai nemiegojus. 

Saiką visam-kam yr davę dievai amžinieji trumpaamžiams 
Žemės gyventojams. Eisiu ir aš sau ant aukšto ir gulsiu 

Savo aš lovon, dūsavimų vieton, kur ašaras lieju 

Aš nuo anos nelemtosios dienos, kaip brangus Odisejus 
Išplaukė Trojon prakeikton, — kad vardas jos žūtų ant amžių, 
Ten aš gulėsių, o tu čion, keleivi, paliksi. Gulėk sau 

Lovoj, jei nori, ar gulkis ant žemės — kaip pats panorėsi“. 
Kalbą tais žodžiais pabaigus, laiptais blizgančiais ji ant aukšto 
Lipti pradėjo. Paskui jos ir visos tarnaitės užlipo. 

Vėl užsilipus ant aukšto tarnaičių būryje ji verkė: 

Mylimą vyrą ji vis Odisėjų minėjo, kol miego 

Jai į akis nepripylė šviesakė Pallada Atena“. 

Kas buvo prieš išžudant jaunikius 


Patalą sau pasiklojo skaistus Odisejus ant žemės, 
Prieškambaryj pasitiesęs sau jaučio dar kailį n'išdirbtą. 
Daug dar priklojo iš viršaus avikailių, ką tik numautų 
Nuo neseniai papjautųjų avių, kur Achajai surijo. 

Jam Eurinomė iš viršaus dar antklodę šiltą užklojo. 
Čion Odisejus, jaunikiams pražūtį svarstydams, gulėjo. 
Pats nemiegodamas, matė, kaip bėgo iš rūmų į lauką, 
Balsiai kvatodamos, jojo tarnaitės, kurios su jaunikiais 
Vesdavo meilę. Krūtinėje apmaudą jausdams didžiausį, 
Ėmė dvejoti širdyj, nežinodams, ką veikti: ar, šokus, 
Paleistuves pasivijus, ant vietos užmušti, ar leisti 

Joms su jaunikiais tą pastarą kartą dar meilės pritirti. 
Degino apmaudas širdį, jų darbus begėdiškus regint. 
Lygiai kalė pasišiaušus, turėdama jaunus šunyčius, 
Urzgia piktai ir vis taikosi kąsti nežinomą žmogų. 

Taip jo krūtinėje degė širdis, begėdystę jų matant. 
Trenkė jis sau į krūtinę ir tarė įtūžusiai širdžiai: 

„Dar pakentėk tu, širdie! Juk blogesnia nemaž esi mačius. 
Dieną aną, kad man mano draugus nelabasis Kiklopas 
Rijo, urve užsidaręs, mokėjai tą kartą tylėti, 

Kol mano protas neišvedė žūti turėjusius laukan“. 
Taip jis kalbėjo, malšindamas širdį krūtinėje savo. 

Jojo brangioji širdis susivaldė ir vėl jis kantrumą 
Paprastą savo atgavo, nors vartėsi guolyje tankiai. 
Lygiai žmogus, kad, pripylęs į pilvą kraujų ir riebumo, 
Varto prieš ugnį jį karštą, kad lygiai jis visas iškeptų, 
Taip Odisejus, gulėdamas, lovoje vartės, mąstydamas, 
Kaip jisai vienas galės jaunikaičius galingus nuveikti, 

Tiek jųjų esant. Atena tuotarp, iš dangaus nusileidus, 


„ Šičia atvyko merginos paveiksle ir stojos galvose. 


Jam prakalbėjusi, tarė ji žodį sparnuotą maloniai: 

„Ko nemiegi tu žmogau, už visus vargingiausias pasaulyj'? 
Ar gi ne tavo namai tie? Ar tavo žmona prasikaltus? 

Ar tavo vaikas ne toks, kokį sūnų kiekvienas norėtų?“ 


„ Jai atsakydamas, tarė gudrus Odisejus didvyris: 


„Vis tai teisybė, dievaite, kur šičia kalbi tu; bijau tik, 
Kaip apgalėsiu jaunikių išdykusių gaują aš vienas? 

Juk visuomet jie visi čion krūvoje name susispietę. 

Dar turiu rūpestį didį, kad jeigu ir tu ir Kronidas 

Leisite man nugalėt, kaip nuo jų giminių apsiginsiu? 

Tai tu apmąsčius, meldžiu, man išaiškinti teikis maloniai“. 
Jam atsakydama, tarė šviesakė dievaitė Atena: 

„Tu mažatiki! Juk žmonės varge ir silpnais pasitiki 
Savo draugais trumpaamžiais, kurie nei protu ir nei darbu 
Daug jiems pagelbėt negali. O aš tik — dievaitė, kurioji 
Visad užstojau tave visokiose nelaimėse tavo. 

Aiškiai sakysiu—klausyk! Tegul penkios čion dešimts skaitlingų 
Vyrų kuopų užpuls iš netyčia, užmušt susitarę, | 
Mes dar ir taip, juos nuveikę, nuo jų galvijus pasiimtum. 
Taigi miegok sau ramiai, nes be miego vartytis sunku yr; 
Tikras sau būti gali, jog vargai tavo greit pasibaigs jau“. 
Taip jinai tarė ir miego saldaus į akis jam pripylė. 

Grįžo pati į Olimpo aukštybes dievaitė galinga. 

Miegas, visų nuramintojas, kurs atgaivina po darbo 
Sąnarius vargšo ir duoda jam rūpestį savo užmiršti, 
Apėmė tai Odisejų, o jojo žmona, atsibudus, 

Rūpesčio savo pilna, minkštame patale atsisėdus, 

Verkė — raudojo ilgai, o paskui Artemidą dievaitę 
Balsiai pradėjo maldauti ir šauktis širdingai pagalbos: 

„O, Artemida, dukter galingiausi perkūnvaldžio Dzeuso! 
Savo vilyčia lengva mano širdį perverk tu ir sielą 

Mano išimki tuojau! Ar audra viesulinga, pakilus, 

Lai mane, stvėrus, nuneštų miglotais keliais į tą kraštą, 
Kur Okeano susisuka srovės, liūliuojančios tykiai! 

Buvo juk audros pagavusios dukteris vargšo Pandaro: 
Jųjų gimdytojus buvo pražudę dievai, o našlaitės 

Liko tos dukters. Pati Afroditė mažytes penėjo 

Pienu saldžiu ir varške ir medum ir vynu kvepiančiuoju. 
Hera, kad jas pažymėjus aukščiau už kitas, paprastąsias 
Žemės gyventojas, suteikė jiedviem gražybės ir proto, 
Ūgio gražaus ir stuomens Afroditė joms davė. Šviesakė 
Deivė Atena išmokė darbų, moterims reikalingų. 

Bet kad nuskrido į aukštą Olimpą skaisti Afroditė 

Melsti perkūnvaldžio Dzeuso, mergaitėms kad vyrus suteiktų — 
Dzeusas gi vienas, kurs viską pats žino pasaulyj', tegali 
Laimę suteikt ir nelaimę žmonėms trumpaamžiams ant žemės, 
Harpijos baisios tuotarp, merginas tas pagavusios greitai, 
Įdavė jas į verguvę Erinėms“) beširdėms ant amžių. 

Štai, kad mane dabar taip galingieji Olimpo valdovai 
Teiktųs nuo žemės staiga panaikinti, arba Artemida, 
Deivė gražplaukė, vilyčia man pervertų širdį, idant aš 

Su Odisejum širdyje į šaltąjį kapą nueičiau, 

Negu turėsiu aš džiaugsmą suteikti nemylimam vyrui! 

Bet ir sunkus sopulys dar pakenčiamas būna, jei vargšas, 
Dieną praverkęs ir širdį krūtinėje rūpesčiu krimtęs, 
Nakčiai užėjus, dar gali užmigt ir nelaimių užmiršti: 
Gera ir bloga užmirštame, miegui akis mums užmerkus. 
Man gi piktasis dievaitis ir miegą sapnais pagadina: 
Šiąnakt mačiau, kad gulėjo prie šono man vyras. Iš viso 
Taip panašus jis į manąjį buvo, kaip jis, išvažiuodams 
Trojon, atrodė, jog aš nežinojau, kur dėtis iš laimės, 

Ir nemaniau, kad tai sapnas — vienok, atsibudus, pražuvo!“ 
Taip ji kalbėjo. Tuo tarpu aušra auksasostė prašvito. 
Tosios -raudas ir skundus Odisėjus, gulėdams, girdėjo. 
Jam pasirodė, kad jojo žmona jį galėjo pažinti. 

Dargi jam rodės, kad josios šešėlis galvugalyj' stovi. 
Šoko iš patalo jis ir surinkęs avikailius dailiai, 

Vieton sudėjo ant kėdės, o jaučio tą didijį kailį 

Išnešė laukan. Ir šičia, į dangų rankas jis iškėlęs, 

Meldė perkūnvaldžio Dzeuso, dievų ir žmonių visų tėvo: 
„Tėve mūs, Dzeuse! Kadangi teikies ir per jūrių gilybę, 
Ir nematuojamą žemių platybę laimingai pervesti, 

Nors ir sunkiomis mėginęs nelaimėms, į tėviškę žemę, 
Duok man, kad kas iš žmonių atsibudusių pirmas man žodį 
Tokį pratartų, kuriam' pranašystė man būtų, ir teikis 

Savo stebuklą parodyt, kad širdį pastiprintum mano“. 

Taip jis maldavo karštai, didžiamintis jo Dzeusas išklausė: 
Jam jis perkūno trenksmu iš dangaus kuošviesiausio atsakė. 
Džiaugsmą pajuto širdyj' Odisejus didvyris, išgirdęs. 

Žodį gi sau pranašingą jam teko išgirst iš tarnaitės. 

Buvo čia pat netoli Odisejaus naminis malūnas. 

Dirbo nuo ryto ik vakarui temstant čion dvylika vargšių 
Moterų, maldamos girnoms miežius ir kviečius visų duonai. 
Kitos tuotarp tebmiegojo, nes darbą atlikusios buvo, 

Toj' gi, silpnesnė, matyt, už kitas, atsikėlė anksčiau, kad 
Darbą užduotą išpildyt. Prie girnų sustojus, ji tarė: 

„Tėve mus, Dzeuse, žmonių ir dievų amžinųjų valdove! 
Baisiai sugriaudei dabar iš dangaus tu blaiviausio, žvaigždėto. 
Niekur mažiausiojo debesio nėra! Stebuklus tu rodai? 
Teikis ir man, nelaimingai, štai, vargšei, išpildyti maldą: 

Lai jaunikaičiai šiądien' paskutinį jau kartą namuose 

Mūs' Odisejaus valdovo nelemtąjį pokylį daro! 

Taip jie privargino darbu, kad kojos sutino ir linksta, 
Bemalant duoną... Kad šitoj' diena paskutinė jiems būtų!“ 
Žodžiuose tuos pranašystę tikrai Odisejus girdėdams, 
Džiaugės, kartu dar ir Dzeuso perkūną išgirdęs, nes tikrą 
Viltį igavo ir drąsą, jaunikiams atkeršyt už viską. 

Kitos tuo tarpu tarnaitės namų Odisejaus didžiųjų, 

Tuoj atsikėlusios, ugnį sukūrė ugniavietėj šviesią. 

Ir Telemachas iš patalo savo, šviesus, kaip dievaitis, 

Kėlės ir greitai rūbus užsivilko. Per petį sau kardą 
Aštrųjį jis užs'kabino, po kojų pas'rišo papėdes. 

Blizgančio vario galu jis pasiėmė ietį į ranką. 

Taip pasirengęs, jis stojos ant slenksčio ir tarė Euriklei*): 
„Miela mamyte, o svetį ar pagerbėt guoliu ir valgiu? 

Gal būti, taip sau kur rangos, nerūpinams nieko. Tokia jau 
Motina mano, nors viską geriausiai supranta ir žino. 
Tankiai pagerbia ir myli iš tarpo keleivių ji žmogų, 


*) Euriklejai 

Maža ko vertą, geresnį praleidžia, nė kiek nepagerbus“. 
Jam atsakydama, tarė protingai senoji Euriklė!): 

„Čia tai be reikalo jokio tu motiną kaltini savo. 

Vyno jis gėrė, pas jos atsisėdęs, ik sočiai, o valgio 

Pats atsisakė priimti, nors siūlijo jam, ar nenori. 

Gulti gi — laikui atėjus, paliepusi buvo jam lovą 

Kloti minkščiausiai, bet jis, kaip vargdienis bedalis, netiko 
Pats atsigulti į patalą minkštą, turtingą: jis jaučio 

Kailį nedirbtą pasitiesė sau ant grindų, prisidėjo 

Krūvą avikailių dar ir ilsėjosi sau priemenėje, 

Stačiai ant žemės. Pati jį su antklode pridengiau ten aš“. 
Taip jam atsakė. Tuomet Telemachas iš rūmų išėjo, 
Vedinas pora greitųjų šunų medžioklinių, ir stačiai 

Ėjo į vidurį miesto, kur rinkdavos krašto vyrija. 

O pasilikus namuos išmintinga Euriklė!) tai Opo 
Peisenoraičio duktė — suvadinus tarnaites, joms tarė: 
„Greitai į darbą! Palaisčiusios aslą, jūs vienos su šluotoms 
Dailiai iššluokit, o kitos kėdės jūs ir sostus dailiuosius 
Purpurospalviais pridenkite dangčiais, ir jūrių kempinėms 
Puikiai skobnius nuvalykit; išplaukite vyno krateras 

Ir kuobrangiausias dvidugnes taures. Į šaltinį nubėkit 
Kitos atneštų vandens kuogreičiausiai. Jaunikiai, žinokit, 
Truks neilgai, neatėję, nes iškilmė šiandien didžiausia“. 
Taip ji įsakė. Tarnaitės jos klausė ir pildė vikriausiai. 
Dvidešimts jųjų į skambantį bėgo šaltinį su indais, 

Kitos čia pat kambariuose vikriai nusitvėrė už darbo. 
Greit jaunikaičių atėjo tarnai ir pradėjo jie malkas 
Kirviais kapoti. Vandens iš šaltinio pristatė tarnaitės. 
Tris nupenėtus paršus, kuogeriausius iš būrio parinkęs, 
Doras Eumajas atvarė ir užgardyj kiemo uždarė. 

Pats Odisejų sutikęs, maloniais užkalbino žodžiais: 

„Kaip gi, keleivi, Achajai tave ar geriau dabar priim, 
Ar, kaip ir pirm, tebeskriaudžia ir niekin namuos Odisėjaus“? 
Jam atsakydamas, tarė gudrus Odisejus didvyris: 

„Lai jiems dievai amžinieji atlygin už jųjų nelemtą 
Biaurią puikybę ir darbus piktus jų, ko šičia pridaro, 

Svetimą namą užvaldę ir gėdos visai nebetekę“. 

Taip jie tarp savęs kalbėjosi tyliai, viens kitą paguosdams. 
Greit ir Melantis!), ožkų užveizdėtojas, čion atsirado. 

Jis tai atvarė jaunikiams pietums, tarp geriausių parinkęs, 
Ožkas kelias kuoriebiausias. Su juo dar du piemeniu buvo. 
Ožkas jie savo pririšo ties skambančia priemene namo. 

Vos Odisejų pamatė Melantis!), pradėjo jį keikti: 
„Valkiata senas! Tu dar tebsimaišąs po namą ik šioliai?! 
Įkyri baisiai svečiams. Aš sakau, kad išeitum tu laukan. 
Matomai, reiks man, ant galo, tave apdaužyti, kitaip tu, 
Kumsčių manų neragavęs, neliausies svečiams įkyrėjęs ... 
Jaugi kituose namuose nerasi tu pokylio niekur?“ 

Taip jisai barė. Jam nieko ant to Odisejus n'atsakė, 
Rūsčiai tik galvą pakratė, širdyj ant jo baisiai pamanęs. 

Dar prie jų trečias priėjo, Filoitis*), tarnų prižiūrėtoj's. 
Pats jis atvarė jaunikiams čion begždžiąją karvę riebiausią 
Ir kuoriebiausių ožkų. Atsikėlė jis šičia per jūrą. 

Perkėlė jį laivininkai, kur žmones per vandenį kelia. 

Karvę Filoitis?) ir savo ožkas pagal priemenę liko, 
Drūčiai pririšęs, o pats, su Eumaju suėjęs, paklausė: 

„Kas tas, sakyk, užveizdėtojau kiaulių, žmogus nepažįstams? 
Sako, atvedęs jį tu. Tai iš kokio jis krašto, kur esą 
Giminės jojo ir tėviška žemė? Jis vargšas, vienok gi 

Man jis atrodo, kaip kokis karalius jis būtų pavargęs: 
Sunkiai išvargin dievai keliauninką nelaimėmis žmogų. 
Kartais ir patį karalių jie teikias nelaime ištirti!“ 

Taip jisai taręs, pasveikino, ėmęs už rankos tiesiosios 

Svetį vargingą, ir tarė žodžius jam sparnuotus maloniai: 
„Sveikas, tėveli — keleivi! Dabar tu varguose paskendęs, 
Bet nedejuok: suslauksi gal laimės! O, Dzeuse, mūs' tėve! 
Nėr už tave tarp Olimpo valdovų rūstenio: negaila 

Tau, mes tai matom, žmonių. Juos, sutvėręs, tuojau atiduodi 
Vargui ir sopulio kančiai, visai negailėdams jų verksmo. 
Štai, ir dabar aš buvau apsiverkęs, pamąstęs: gal būti, 
Mūs' Odisejus, kaip tu dabar, rūbais nuplyšusiais, vargšas, 

Klaidžioja tarpe žmonių svetimų, jeigu yra dar gyvas, 
Jeigu dar bus jis nemiręs ir saulės šviesa tebsidžiaugiąs. 
Bet jeigu mirė ir bus jau į Hado valstybę nužengęs, 
Gaila be galo man jo, nes mane jis, dar jauną, vyresniu 
Tarpe savų piemenų Kefalonijos žemėj pastatė. 

Daug dabar mūsų galvijų priviso: nėra čion aplinkui 

Kito turtuolio, kuriam plačiakakčių tiek karvių kad būtų. 
Jas dabar, verkdamas, turiu jiems statyti, kad jas jie čion rytų. 
Jie nesidrovi nei jojo sūnaus, nei dievų jie nebijo. 

Jau jie sumanė dalintis valdovo negrįžtančio turtais. 
Tankiai į galvą atein man mintis — nesakysiu, teisinga: 
Yr, mat, namuose sūnus — išsikelti į svetimą šalį, 
Karves visas pasiėmus: nebtenka kantrybės čia būti, 
Svetimas karves vis duoti jiems ryti. Seniai jau aš būčiau, 
Karves suėmęs, po kito karaliaus gyventi išėjęs, 

Šitąjį kraštą apleidęs, kur tiek nedorybių matau aš. 

Tik negaliu dar nustoti tikėjęs, kad mūsų valdovas 

Grįš dar vargingas ir šitiems pražūtį teisingą parūpins“. 
Jam atsakydamas, tarė gudrus Odisejus didvyris: 

„Tu man atrodai neblogas žmogus ir tikrai išmintingas, 
Doras ganytojau karvių! Matau tavo širdį teisingą. 

Taigi už tat pasakysiu naujieną ir priesieką duosiu, 

Pačią didžiausią: ir Dzeuso vardu ir namų šitų vaišėms 
Ir Odisejaus beydžio ugniaviete — jog tu nebūsi 

Dar iš namų tų išėjęs, kaip šičion pagrįš Odisejus. 

Savo akim pamatysi, jei nori, kaip jis jaunikaičius, 

Šičia begėdiškai ūžiančius, ik paskutinio išnovys“. 

Jam atsakydamas, tarė vyresnis ganytojų karvių: 

„O, kad tai Dzeusas, keleivi, įvykdinti teiktųs aukščiausias! 
Tu pamatytumei pats, kad ir aš nestovėčiau be darbo: 
Pats pamatytumei, kokią galybę tos rankos, štai, turi“. 
Čion ir Eumajas pradėjo maldauti dievų amžinųjų, 

Leisti sugrįžt protingam Odisėjui į savo tėvynę. 

Taip jie tarp savęs visai atvirai ir maloniai kalbėjos. 

O jaunikaičiai tuo tarpu, sutarę tikrai Telemachą 
Šiandien užmušti, pradėjo jau rinktis į pokylį savo. 

Tik jiems iš pusės kairiosios tuo tarpu, štai, paukštis pakilo, 
Vanagas aukštalakys, o naguos jam plazdėjo karvelis. 

Ženklą pamatęs, jaunikiams Amfinomas ėmė sakyti: 
„Vyrai — draugai! Mūsų noras užmušt Telemachą įvykti 
Šiandien negali: geriau užsiimkite pokyliu savo“. 

Taip jiems Amfinomas tarė, sutiko visi ant to žodžio. 

Vos susirinkę namuos' Odisejaus aukštuose, tuojau jie, 
Savo rūbus nusivilkę, susvarstė ant kėdžių ir sostų. 

Skersti pradėjo avis ir ožkas jie didžiules riebiausias, 
Durti penėtas kiaules ir papjovė dar bergždžiąją karvę. 
Kogalvių sau prisikepę, lygioms padalino ir vyno 

Sau atliešavo giliose krateros'. Ganytojas kiaulių 

Jiems išdalino dvidugnes taures, o Filoitis“), vyriausias 
Karvių ganytojas, duoną gražiuose jiems krepšiuos nešiojo. 
Vyną jiems pilstė Melantis*). Jaunikiai prie valgio padėto 
Ištiesė savo rankas. Telemachas, apsvarstęs dalyką, 
Liepė, kad sėst' Odisejus svečių kambaryje prie slenksčio, 
Menką jam kėdę pastatė ir mažą skobnelį pas durų. 
Kepsnio jam padavė tinkamą dalį ir vyno pripylęs 

Taurę auksinę, jis tarė jam balsiai, visi kad girdėtų: 
„Šičia sėdėk sau ir vyno ragauk su svečiais mano lygiai. 
Jau nebeduosiu liuosybės jaunikių liežuviams ir rankoms: 
Šič ne užeinamas namas, kur valkiatos ūž, prisigėrę; 

Šič Odisejaus namai, o dabar jie jo sūnui priguli. 

Jūs, jaunikaičiai, valdykit rankas ir liežuvio neleiskit, 

Kad neištiktų tarp mūsų čion ginčo, o gal ir muštynių“. 
Taip jisai tarė. Jaunikiai, tik lūpas sutaupę, stebėjos 
Tokia drąsa Telemacho, kad jis jiems taip drąsiai kalbėjo. 
Tik Antinojas, Eupeito sūnus, atsiliepęs, pasakė: 

„Nors ir užgauna mumus Telemacho tie žodžiai — tylėkim. 
Lai jis grūmoja, kiek nori. Jei Dzeusas būt leidęs Kronidas, 
Būtum seniai mes nutildę jį, šitą kalbėtoją garsų“. 

Taip Antinojas pasakė. Bet jam Telemachs nutylėjo. 
Vedė tuo tarpu per miestą skelbikai procesiją gražią. 
Rinkos Achajai puikiai garbiniuoti aukaut hekatombą 
Dievui šviesiam Apollonui jo gojuj' šventajam už miesto. 
Mėsą tuo tarpu iškepę geresnę ir ją padalinę, 

Ėmė linksmiausiai puotauti jaunikiai karaliaus namuose. 
Atnešė ir Odisėjui mėsos, lygią dalį paskyrę, 

Kaip ir jaunikiams, vikrieji tarnai, nes jiems buvo įsakęs 
Taip padaryti Telemachas, sūnus Odisejaus gudročiaus. 
Deivė Atena pati jaunikaičius ištvirkėlius gundė 
Žodžiais skaudžiais užgauliot Odisejų, kad, širdį labiau jam 
Keršto uždegus liepsna, už visas nedorybes atlygint. 
Buvo jų tarpe ten vienas labiausiai išdykęs jaunikis, 
Vardas jam buvo Ktesipas, o kilęs jis buvo iš Samo; 
Buvo turtingas be galo ir, savo turtu pasikliaudams, 

Jis užsimanė galėsiąs karališką vesti sau našlę. 

Tas tai Ktesipas ir tarė jaunikiams išdykėliams žodį: 
„Vyrai! Meldžiu, paklausykit dabar mano žodžio, ką tarsiu! 
Gavo tas senas keleivis per pokylį lygią čion dalį. 

Būt negražu, neteisinga svečius Telemacho, kurie čion 
Lankosi jojo naman, be dalies jiems prigulinčios likti. 

Aš dar ir pats sumaniau dovanėlę suteikti tam seniui, 

Lai jis sau turi: galės užmokėti tarnaitei už tynę 

Arba kitam kokiam tarnui namuos' Odisejaus garbingo“. 
Taip jisai taręs, galinga ranka ūmai koją pagriebęs 
Karvės, šiandieną papjautos, kur kyšojo krepšyj pasienyj, 
Bloškė ją stač Odisejui į galvą. Vienok nepataikė: 
Smūgio išvengt Odisejus surojo, tik galvą palenkęs. 
Baisiai jisai sušypsojo, o koja į sieną tik trenkė. 

Rūsčiai tuomet Telemachas Ktesipui, supykęs, pareiškė: 
„Tavo tai laimė, Ktesipai, kad tu nepataikei keleiviui! 

Jis pasisaugot nuo smūgio mokėjo. Kitaip variagalę 

Ietį aš savąją bloškęs, tur būti, geriau būč pataikęs 

Tau į krūtinę ir būt tavo tėvas turėjęs dėl tavęs 

Ne vestuves jau berūpint, bet šermenis kelti namuose. 
Aš dabar jums sakau: nebsielkit nežmoniškai šičia! 

Aš suprantu ir matau dabar viską, ir gera, ir bloga; 

Jau nebe vaikas aš jums, koks aš būdavau visad ik šioliai. 
Žinoma, dar man prisein pakentėti, kol kas, ir matyti 
Skerdžiant galvijų būrius, mano vyną ir duoną aikvojant: 
Vienas prieš būrį žmogus galingiausias negal atlaikyti. 
Visgi aš patariu jums man skriaudų nebdaryti daugiau dar. 
Jeigu jūs manot mane ir aštriuoju variu nužudyti, 

Tai ir tuomet garbingiau bus, greičiau aš sutiksiu numirti 
Savo namuos, neng toliau taip žiūrėti į jūs' nedorybes, 
Kaip jūs svečius pakeleivius užgaunat, kaip mūsų tarnaites 
Tvirkinat bjauriai, gadindami jas ir namų mano garbę“. 
Taip jisai tarė. Visi jaunikaičiai tylėjo, supykę. 

Tik Agelajas Damastoro tarė, pertraukdamas tylą: 

„Tiesą mums, vyrai — jaunikiai, dabar Telemachas pasakė! 
Nieks neprivalo už tai piktžodžiauti ir pykti, išgirdęs. 
Nebeužgaukim keleivio, tarnų nebeskriauskim čioniškių. 
Aš Telemachui ir močiai jo žodį teisingą norėčiau 

Tarti, kursai, aš manau, jiem turėtų abudum patikti. 

Kol dar tikėjot, širdyj' išsiilgę, kad grįš Odisejus, 

Savo garbingan naman, iki toliai negalima buvo 

Mums, jaunikaičiams, skubėti dalyką užbaigti. Ir tiesa! 
Buvo geriau ir palaukus, nes būt Odisejus galėjęs 

Grįžt po vestuvių namon. Bet dabar gi jau aišku, tur būti, 
Jog nebegali jis grįžti. Už tai, Telemachai, tu savo 

Močiai šviesiai ir išdėstyk, kad ji pasirinktų iš mūsų 
Vyrą, kuris jai labiausiai patinka ir kas jai dosnesnis. 
Tąkart ir tu sau ramiai savo tėvo namuose gyvensi. 

Ji gi turės kitą ūkį į rūpestį savo priimti“. 

Jam atsakydamas tarė sūnus Odisejaus protingas: 
„Dzeuso vardu, Agelajau, ir tėvo kančiomis prisiekiu, 
Tėvo, kuris nuo Itakės toli arba gyvas ar žuvęs, | 
Jog nekliudau savo motinai eiti už vyro. Prašau dar, 

Lai sau pasirenk, ką nori, aš dar dovanų jai patieksiu. 

Bet niekuomet prieš jos norą aš ją iš namų nevarysiu, 
Žodžio netarsiu: nes būtų tai Dzeusą užrūstinąs daiktas“. 
Taip Telemachas atsakė. Pallada Atena jaunikiams 

Protą sumaišė: pradėjo jie baisiai kvatotis, pablūdę. 
Juokėsi jie ir kvatojo, net jiems atsimainė ir veidas. 
Mėsą pradėjo jie ėsti dar žalią. Akis jiems užpylė 
Ašaros. Širdis vienok jiems sopėjo, linksmai bekvatojant. 
Tąkart pakilęs už skobnio jiems Teoklimenas pasakė: 
„Jūs nelaimingi, jūs žūsit! Jūs' galvos migloje prapuolė 
Ir nesimato jūs' kelių žiemai... Aš girdžiu jūsų verksmą, 
Ašaros tek jums per veidą. Aptaškytos jau sienos 

Ir nuo skersinių matau kraują lašant. Šešėlių miglotų 

Priemenę pilną ir kiemą matau, kurie bėg' į Erebo 
Tamsiąją šalį. O saulė aptemo, aplinkui tamsybė“. 

Taip jis pasakė. Visi jie toliau nesiliovė kvatoję. 

Štai, Eurimachas, Polibo sūnus, jaunikaičiams prabilo: 
„Mūsų svetys tas pamišo. Vyručiai! priseina išvesti 

Jis iš namų ant gatvės tyro oro: jam akys aptemo“. 

Jam atsakydamas, Teoklimenas skaistusis prabilo: 

„Aš, Eurimachai, tavų palydovų nelauksiu. Dar sveikos 
Akys tebėr man ir ausys ir kojos abidvi. Labiausiai 
Proto aš dar nenustojau ir atminti pilną turiu dar. 

Pats iš čia bėgsiu dėl to, kad girdžiu aš Nelaimę ateinant 
Baisią, kurios negalėsit nė vienas iš jūsų, 

Kas čion namus Odisejaus dievaitiško ardot be gėdos, 
Daug nedorybių kitoniškų sau dasileisdami šičia“. 

Taip jiems pranešęs, išėjo iš rūmų gražiųjų keleivis. 

Vėl pas Peirają nuėjo ir buvo širdingai jo priimts. 

O jaunikaičiai, tarp savęs linksmai pasižvalgę, toliau dar 
Pykino vis Telemachą, svečius jo koliodami bjauriai. 
Taip iš jų tarpo atsiliepė vienas jaunikis išdykęs: 

„Reta girdėt, Telemachai, kad kam su svečiais taip nevyktų. 
Pirmas tas driskis nuskuręs į vaišes pas tavęs atėjo 

Rinkt trupinių ir taurelių laižyti, o darbui netikęs, 
Silpnas, supuvėlis senis, tik žemei sunkumas nenaudas. 
Antras — tai beprotis tikras: pradėjo niekus pranašauti. 
Tu paklausyk patarimo naudingo — geriausiai išeisi: 
Leisk, mes sumetę į laivą jūrinį svečius tavo šitus, 

Siųsim į žemę Sikelų, parduosim už gerą ten kainą“. 
Taip jie kalbėjo. Kalbos neklausydamas jų, Telemachas 
Vis tik žiūrėjo į tėvą ir laukė jo sutarto ženklo, 

Pulti kad reiks ant jaunikių ir jiems atmokėti už viską. 
Soste puikiausiam sėdėdama, Penelopeja protinga 

Viską girdėjo iš gretimo kambario, kas kaip kalbėjo. 
Pietūs jų buvo linksmi, labai smagūs, be galo triukšmingi. 
Nieko netrūko svečiams, bet nebuvo dar svietas girdėjęs 
Niekur tokios vakarienės baisios, kokią rengė iš vieno 
Deivė ir vyras galingas svečiams, neprašytiems begėdžiams. 

Pasiūlymas lanko 


Įkvėpė norą į širdį šviesakė dievaitė Atena 

Dukrai Ikarijo Penelopejai protingai, kad lanką 

Ėmus, atnešti jaunikiams ir daugel gelžinių vilyčių, 

Juos kad pašaukus rungčių ir padėjus jų prapulčiai pradžią. 


„ Ji prie aukštųjų laiptų savo rūmo priėjo ir raktą 


Puikų varinį su kaulo dramblinio rankena į ranką 

Paėmė baltą ir minkštą. Užlipo su savo tarnaitėms 

Į aukštutinę kamarą, kur turtai valdovo sudėti 

Buvo brangiausi: varis, brangus auksas, padirbti dailiausiai 
Įrankiai puikūs gelžies. Čionai buvo ir lankas tampriausias. 
Lankui priklausė saidokas, pilniausias suteikiančių verksmą 
Vario galūnėms vilyčių. Jį gavo kadai Odisejus 

Iš Euritaičio Ifito, dievaitiško draugo, kurį jis 

Buvo aplankęs šventam Lakedaimone, jaunas dar būdams. 
Jiedu kadai susitiko Mesenėj', abudu atvykę 

Ten Orsilocho naman išmintingo. Tenai Odisejus 

Bylą užvedęs turėjo ir skundė Mesenės piliečius, 

Kam jie Itakės gyventojams buvę pagavę didžiausį 

Būrį galvijų smulkių ir dar tūkstantį jaučių sugavę: 

Viską kartu su ganytojais savo laivais išgabeno. 

Šituos vagis Odisejus surado per ilgą kelionę, 

Jaunas dar būdams, o siuntė jį tėvas ir krašto seniūnai. 
Dvylikos savo arklių ir kumelių ir būrio tvirčiausių 
Darbui gerų asilėnų ieškodams, Ifitas atvyko. 

Šitie arkliai ir kumelės paskui jam ir galą padarė. 

Mat, jis nuvyko pas Dzeuso sūnaus kietaširdžio Heraklo, 
Kurs pagarsėjęs jau buvo sunkiausių dalykų nuveikęs. 
Piktas Heraklas namuos" savo svetį nužudė, bedievis, 

Peržengdams Dzeuso įsakymą šventą ir vaišes suteršęs, 
Tas, kurias pats jis pasiūlė. Užmušo per vaišes, kad arklius 
To tvirtakojus greituosius nebreiktų grąžinti Ifitui. 

Tai tas Ifitas, ieškodams arklių, Odisejų sutikęs, 

Lanką jam davė, kurį galingasis Euritas nešiojo, 

Mirdams gi liko karališkam rūme Ifitui savajam. 

Kardą aštriausį varinį ir ietį galingą Ifitui 

Suteikė tad Odisėjus nuo savęs paminklui už lanką. 

Jie atsiskyrė draugais. Odisejus vienok nebgalėjo 

Vaišių pasiūlyt Ifitui ar pats aplankyt savo draugą: 
Dzeuso beširdis sūnus Euritaitį Ifitą nužudė, 

Vyrą dievaitiškai skaistų, kurs lanką paminklui jam davė. 
Karan išplaukdamas juodu laivu, Odisejus to lanko 
Niekad neimdavo: atmintį brangią pražuvusio draugo 
Likdavo visad namie, o tėvynėj' vartodavo visad. 

Taigi, atėjus į sandėlį šitą, skaisti moteriškė 

Peržengė ąžuolo slenkstį (tą slenkstį po virvei nutašęs, 
Dailiai sustatė gabusis dailidė staktas ir, skersinį 

Tvirtą uždėjęs viršuj', tik tuomet tegalėjo duris jau 
Blizgančias sandėlio to įstatyti) pakėlė nuo rakto 

Plyšio jį dengiančią odą, ikišo ten savąjį raktą. 

Sklanstį atstūmus, paskui ji duris atsidarė kamaros. 
Lygiai kaip jautis, išvaroms į pievą, kad baisiai subliauja, 
Taip tos nepateptos durys girgždėjo, darydamos sunkiai. 
Ji pasistojo aukštai ant lentynos, kur buvo sudėtos 

Dėžės su kvepiančiais rūbais, ir ištiesė ranką pasiekti 
Lanką karaliaus nuo gembės. Jis buvo į apmautą šviesų 
Įkištas. Jį nusiėmus, valdovė čia pat atsisėdo, 

Apmautą lanko nuėmus. Pasotinus širdį verksminga 

Ilga rauda, ji pakilo, kad eiti į salę pas savo 

Tų jaunikaičių puikiųjų. Ji nešėsi tamprųjį lanką 

Ir su vilyčiomis, verksmą suteikiančioms, dėžę pilniausią. 
Nešė tarnaitės paskui didžią dėžę prikrautą visokių 
Prietaisų vario, gelžies — Odisejaus lenktynėms pabūklų. 
Pas jaunikaičių atvykus, skaisčiausioji toj moteriškė 
Stojos prie stulpo, lubas kuris rėmė, ir laikė uždengus 
Veidą nuo vyrų šviesiąja skraiste, o tarnaitės abipus 

Jos atsistojo su didžia pagarba tyliai ir atidžiai. 

Penelopeja jaunikiams didžiūnams prabilusi, tarė: 

„Jūs jaunikaičiai — galiūnai, klausykite! Turtą valdovo, 
Kurs jau seniai iškeliavo į karą, jūs naikinat, lėbaujat. 
Jokio neturite tam jūs leidimo, tik norit priversti, 

Kad ištekėčiau už jūsų kurio, pasirinkus, ir tapčiau 

Jojo žmona. Taigi, šit jums lenktynės. Kuris jūs' laimėsit? 
Štai, aš padėsiu čion jums Odisejaus galingojo lanką: 
Kas jūsų tarpe lengviausiai su rankomis lanką įtemps tą 

Ir per visas tas grandis, kurių dvylika yra, prašaus čion — 
Tam atsidavus, aš seksiu paskum jo, šį namą apleidus, 
Namą palaimintą, gražų, turtingą, netrūkstantį nieko, 

Tiek numylėtą, jog sapnyj per amžių jį savo sapnuosiu“. 
Taip jinai tarė ir liepė Eumajui, ganytojui kiaulių, 

Lanką ir dėžę vilyčių gelžinių jaunikiams paduoti. 
Verkdams, Eumajas dorasis atanešė lanką jaunikiams. 
Karvių ganytojas doras Filoitis“), tą lanką pažinęs, 

Verkė taip pat. Antinojas kalbėti pradėjo ir tarė: 
„Kaimiečiai tamsūs! Jūs protas teišneš šiai dienai. Ir ko gi 
Verkiate judu ir moters lik širdį graudinate opią? 

Juk ir be judum širdis jos skausmuose paskendus, netekus 
Vyro brangaus! Tai susėdę sau, tyliai ragaukite valgio, 
Verkti gi laukan, už durų sau eikite, lanką palikę 

Mums, jaunikaičiams: jis mūsų turės čion likimą išspręsti. 
Nes nemanau aš, kad būtų taip lengva tą dailiai nudrožtą 
Lanką palenkti. Mūs' tarpe nematome tokio galingo 
Vyro, koksai Odisejus kad buvo — jį pats esu matęs, 
Puikiai atsimenu, nors ir buvau dar vaikelis mažytis“. 
Taip jis kalbėjo. O pats jis širdyje tikėjosi savo 

Lanką sulenksiąs tikrai ir grandis reikalingas prašausiąs. 
Vargšas apjakėlis! Pirmas turėjo ragauti vilyčios 

Iš Odisejaus galingojo lanko, nes jis Odisejų 

Jojo namuose labiausiai įžeisdavo, kurstydams viską. 
Štai, Telemacho šventoji spėka jaunikaičiams prabilo: 
Vargas man! Matomai, Dzeusas sumaišė man likusį protą! 
Motina mano, tokia išmintinga, man sakos išeisiant 


Jau su kitu iš namų mūsų tėvo, o aš sau juokauju 

Linksmas, kaip beprotis koks! Jaunikaičiai! Dabar jūs uoliausiai 
Imkitės bandymo to, nes visoje Achajų šalyje 

Jūs neberasit tokios moteriškės. Ir kitur nerasit: 

Pile šventam, arba Arge, arba nors garsioje Mikenėj', 
Žinoma, ir nė Itakėj' ir žemėj' tvirtoje kur norint. 

Patys tai žinot gerai, neturiu aš jiems reikalo girti. 

Taigi dėl niekų menkų nebtrukdykite bandymo savo, 
Lanko ne ėmę galingo vartoti: jį reikia ištirti. 

Aš dar ir pats jo manau pamėginti, to lanko galingo: 

Gal jį įtempęs, galėsiu grandis pakabintas prašauti. 
Motinai mano apleidus namus, aš ramesnis palikčiau, 

Jeigu matyčiaus mokąs Odisejaus ginklus nuvaldyti“. 
Baigęs kalbėt, nuo pečių jisai numetė apsiaustą savo, 
Stojos ir, kardą dviaštrį padėjęs į šalį, pradėjo 

Kartis statyti po virvei į eilę į prakastas tyčia 

Asloj duobes, o paskui to su žemėms apmindė jau drūčiai. 
Baisiai stebėjos visi, kad jis tvarką taip puikiai žinojo, 
Niekad nematęs pirma. Telemachas tuo tarpu prie durų, 
Lanką paėmęs į rankas, mėgino juo šauti, įtempęs. 

Triskart sulenkti mėgino jis lanką ir stygą uždėti, 
Geisdams prašauti grandis, o jam lankas nesidavė triskart. 
Būtų ketvirtą mėginęs dar kartą, bet jam Odisejus 

Padavė ženklą nustot. Telemachas atsiliepė šitaip: 
„Vargas man, gėda! Tur būti, per amžių netikęs toks būsiu! 
Arba dar jauns tebesu ir nepratęs dar rankomis. savo 
Bausti skriaudą nelabą, kursai ant manęs pasikėsin. 

Taigi mėginkite jūs, kurie esat suaugę, tvirtesni. 

Lanką sulenkite jūs ir atlikite užduotį šitą“. 

Taip, pakalbėjęs, jis lanką nuo savęs į šalį padėjo, 

Atrėmė jį jis prie durų šviesiųjų ir gret jo pastatė 

Aštrią vilyčią sparnuotą, į durų rankelę atrėmęs. 

Pats gi atgal atsisėdo į sostą, kur pirm jis sėdėjo. 

Tąkart Eupeito sūnus Antinojas, prabilęs pasakė: 

„Vyrai! visi šičia eikit paeiliui, po vieną pradėję 

Nuo dešinės, iš tos vietos, kur vyną mums pilstyti praded“. 
Taip jisai tarė. Su žodžiais visi jo sutiko be ginčo. 

Pirmas pakilo Leodas Oinopo sūnus išmintingas: 

Tarpe jis jųjų aukų prižiūrėtojas buvo. Sėdėjo 

Jis visuomet ant kertės prie krateros už pokylio skobnio. 
Jam jaunikaičių ištvirkėlių visos šunybės netiko; 

Tankiai, supykęs, jis bardavo juosius, bet nieks jo neklausė. 
Pirmas į ranką jis gavo tą lanką ir greitą vilyčią. 

Stojęs ties slenksčio, pradėjo tą lanką įtempti mėginti. 
Nieko įveikt negalėjo. Rankas tik įvargino veltui, 
Stengdamos. Tarė tuomet jaunikaičiams Leodas Oinopo: 
„Vyrail Aš jo neįtempsiu. Tegul pamėgina jį kitas. 
Daugeliui vyrų galingų tas lankas ir sielas ir kūnus 

Tur pražudyti. Ant galo, geriau daug, numirus, neg gyvu 
Likus, dejuoti, netekus vilties, ką mumis, štai, kas diena 
Lygiai žavėdama, traukė čion rinktis. Visi mes dar tikim, 
Geidžiam karščiausiai, kad Penelopeja mums tektų, galingo 
Mūs' Odisejaus žmona. Bet kiekvienas, tą lanką patampęs, 
Pats pamatys, kad priseina kitos Achajietės ilgrūbės 

Sau pasieškoti ir pirštis, gausioms dovanoms paviliojus. 
Penelopeja turės tik pati pasirinkti sau vyrą 

Tarpe mūs, kas jai mielesnis ir teik dovanų kuodaugiausiai“. 
Taip jisai tarė ir lanką galingą į šalį padėjo. 

Atrėmė jį jis prie durų šviesiųjų ir gret jo pastatė 

Aštrią vilyčią sparnuotą, į durų rankelę atrėmęs. 

Pats gi atgal atsisėdo į sostą, pirma kur sėdėjo. 

Vėl Antinojas, prabilęs, Leodui Oinopo pareiškė: 

„Kas tau do žodis, Leode, pro tvorą dantų čion išspruko, 
Žodis baisus, apgailėtins — klausyt be piktumo negal jo — 
Būk tai tas lankas atimsiąs ir sielą ir kūną daugybei 

Vyrų galingų dėl to, kad įtempti jis tau nepavyko. 

Bet juk tu silpnas nuo motinos savo doros apsigimęs, 
Lankui tampyt ir vilyčioms sparnuotoms valdyti netikęs. 
Tu pažiūrėk, kaip kiti jaunikaičiai tvirtuoliai darys tai“. 
Taip jisai taręs, Melančiui"), ožkų prižiūrėtojui, liepė: 
„Tu čion, Melanti!), sukursi mums ugnį ir kėdę, uždengęs 
Kailiu minkštu, pastatysi prieš ugnį. Atnešk mums tu didi 
Gabala lietų taukų, kad jaunikiai galėtų, pašildę, 

Lanką tą tepti taukais: jis tuomet bus mėginti lengvesnis“. 
Taip jisai tarė. Melantis*) tuoj ugnį sukūrė didžiausią, 

Kėdę pastatė, atnešęs, ir minkštu ją pridengė kailiu. 

Ir nuo šeimninkės pristatė taukų jisai luitą didžiausį. 

Ėmė jaunikiai tą lanką, įkaitinę, tept. Negalėjo 

Niekas jų lanko įtempti — spėkos reikalingos jiems trūko. 
Jau pamėgint Antinojui reikėjo, paskui Eurimachui: 

Buvo jie tarpe jaunikių tvirčiausiu du vyru pirmuoju. 
Takart kartu atsikėlę žiūrėtojai karvių ir kiaulių — 

Doras Filoitis') ir senas Eumajas — iš salės išėjo 

Ir Odisejus dievaitiškas, sekdams, kieme atsirado. 

Juos susitikęs už durų, išėjęs į kiemą, gudročius 

Kalbinti žodžiais meiliais Odisėjus pradėjo atsargiai: 
„Užvaizda karvių ir tu, prižiūrėtojau kiaulių vyriausi! 
Noriu jums ką pasakyti, o gal bus geriau patylėjus? 
Mano širdis vienok liepia kalbėti — sakysiu! Dabar jūs 
Man pasakykite: jeigu staiga Odisėjus čion, vedams 
Kokio dievaičio, atvyktų, prie ko prisidėtumėt judu? 

Ar apie jaunikių, ar stotumėt jam į pagalbą kovoje? 

Tikrą teisybę sakykit, ką jaučiate savo širdyse“. 

Jam atsakydamas, tarė ganytojas karvių Filoitis'): 

„Tėve mūs', Dzeusai! Jei mūsų maldų išklausyti tu teiksies 
Ir sugrąžinsi mums mūsų valdovą, tegul jį tik atved 

Šičion dievaitis koks geras, tuomet pamatytų visi čion, 

Kiek dar galybės turiu ir ko mano yr rankos dar vertos!“ 
Vėl ir Eumajas, dorasis ganytojas kiaulių, pradėjo, 
Šaukdams dievų amžinųjų, maldauti grąžint Odisejų. 

Tų dviejų sielą ištyręs ir ja kuoaiškiausiai pažinęs, 

Nieko neblaukdamas tad, Odisejus pradėjo kalbėti: 

„Štai gi, aš pats čion esu; iškentėjęs nelaimių daugybę, 
Savo tėvynėn grįžtu jau po dvidešimt metų kelionės. 
Aiškiai matau aš, kad judu tik vienu belaukiata manęs 
Grįžtant iš didelio būrio tarnų. Negirdėjau nė vieno 

Kito, kas dievo maldautų, kad man jis sugrįžti daleistų. 
Taigi klausykite: jums pasakysiu, kas tur čion įvykti. 
Jeigu tik dievas padės jaunikius nedorus man įveikti, 
Judum aš duosiu žmonas ir turtus kuodidžiausius suteiksiu, 
Judum abudum namus pastatysiu arti savo rūmų, | 

Būsit po to judu mano draugai, Telemachui gi broliai. 
Dar jums parodysiu tikrą aš ženklą, kuriuo įtikėsit: 
Randą, kurį man kuilys yr su baltąja ilčia padaręs, 
Kalnuos' Parnaso medžiojant, kartu su sūnais Autoliko“. 
Kalbą užbaigęs, ryzus jis pakėlė nuo didelio rando. 

Tiedu, pamatę tą randą ir jį apžiūrėję atidžiai, | 

Verkti pradėjo abu, Odisejų rankom apkabinę, 

Veidą ir galvą bučiuodami jo, jie malonę jam reiškė. 

Ir Odisejus atgal jųjų veidus ir galvas bučiavo. 

Būtų čion, jiems besikalbant ir verkiant, ir vakars užėjęs, 
Jeigu nebūt Odisejus pertraukęs raudas ir pasakęs: 
„Liaukitės verkę, raudoję, kad kas mus čionai neužtiktų, 
Kieman iš rūmo išėjęs: tuomet sužinotų teisybę. 

Taigi sugrįžkim po vien', ne būriu: aš pirmiausia, paskui jau 
Eikite jūs. Ir žiūrėkite mano jūs ženklo, ką duosiu. 

Aš taip manau, kad jaunikiai išdykę man lanko paimti 
Jokiu būdu nedaleis ir vilyčių pripildytą dėžę. 

Tu tik, Eumajau dorasis, nelaukdamas jų paliepimo, 
Lanką atnešk man ir dėžę, o pats prižiūrėk, kad tarnaičių 
Būt kambarių uždarytos pritinkamai durys ant rakto. 
Jeigu ten kas jų išgirstų ar triukšmą, ar rėksmą didžioje 
Salėje, vyrų būryj', kad nedrįstų duris darinėti. 

Lai sau ten sėdi ramiai, savo darbo težiūr rūpestingai. 
Tavęs Filoiti“) dorasis, meldžiu, užrakink tu ant rakto 
Kiemo vartus ir diržu jųjų sklanstį tvirtai tu užriški“. 
Jiems taip įsakęs, sugrįžo į šviesiojo namo jis vidų. 

Vėl atsisėdo ant kėdės, kurią buvo ką tik apleidęs. 
Greitai atėjo į vidų po vieną tarnai jo dorieji. 

Lanką tuo tarp Eurimachas, vartydamas rankos" prieš ugnį, 
Kaitino, tepdams taukais. Bet vistiek jo palenkt negalėjo. 
Jam susopėjo galinga širdis. Atsidusęs giliausiai, 
Virpančiu tarė balsu, kad visi jojo žodį išgirstų: 

„Deja! Didžiausia man gėda ir jums, jaunikaičiai, taipogis. 
Jau neb vestuvių gailiuos nepavykusių — sopa nors širdį, 
Bet ir kitų dar nemaža mes nuotakų rasim Itakėj' 

Ir gretimose Achajos šalyse — baisiausiai man gėda: 

Kaip tai mes esam tokie silpnučiukai, jog niekas negalim, 
Štai, Odisejaus galingojo lanko įtempti?! Po to mums 
Gėda paliks, ir ateinančios kartos minės mumis niekšais!“ 
Jam atsakydamas, Eupeito sūnus Antinojas prabilo: 

„Ne Eurimachai, nebus to! Ir pats pamanyk tu, herojau: 
Šiandien, žinai, mūsų miestas didžiausiąją šventę apvaikščioj“ 
Šaulio šviesiausiojo Foibo. Ar galima lankas tampyti 
Šventėj' tokioj'? Jį mums reik būtinai atidėti į šalį, 

Kartys gi tos su grandims tepalieka sau vietoj', kaip stovi: 
Aš nemanau, kad namuose Laerto sūnaus Odisejaus 

Dingt jos galėtų. O patys sugrįžkim prie vaišės, ir vėlei 
Vyno tepripil taures, kad, dievams ant garbės išsigėrę, 
Lanką palikti rytojui galėtum. Tegul mums Melantis*), 
Užveizda dvaro ožkų, kuoanksčiausiai iš ryto pristato 
Keletą jų kuoriebiausių, kad kulšis mes jų paaukavę 
Foibui Apollonui, Šauliui aukščiausiam, iš nauja mėginti 
Lanko galėtum tampraus ir įtempti, kaip reikiant, mokėtum“. 
Taip Antinojas kalbėjo. Visiems jojo žodžiai patiko. 

Jiems nusiplauti vandens tuoj' skelbikai ant rankų užpylė, 
O mažesnieji tarnai atliešavo kraterose vyno. 

Pilnas taures išnešiojo svečiams, išdalino paeiliui. 

Vyno nuliejus ir, kiek jo širdis panorėjo, išgėrus, 

Mintį gudriausią užslėpęs, tuomet Odisejus jiems tarė: 
„Manęs, meldžiu, paklausykit, šviesios karalienės jaunikiai! 
Noriu aš jums pasakyti, ką liepia širdis man ir protas. 
Tau, Eurimache, ir tau, Antinojau, kuriuodu protingai 
Aptarėt šitą dalyką, nuo savęs turiu pasakyti: 

Lanką gerai kad sumanėte jūs atidėti mėginę, 

Visa ant dievo valios tą dalyką pavedę rytojui. 

Ryt Apolonas, kuriam panorėjęs, suteiks jums galybę. 

Man gi šiandieną pavelykit lanką tą dailų paimti: 

Noriu ir aš čion prie jūs, savo rankų spėkas pamėginti, 


"Ar daug beliko sveikatos, ko buvo, pastyrusiam kūne, 


Ar jau visai ją suardė badavimas ir vargas kelionėj?“ 
Taip jisai tarė, o jie, užsirūstinę, šaukti pradėjo, 
Baimę pajutę, kad jis šito lanko kaip nors neįtemptų. 

Pirms Antinojas prabilo ir tarė sparnuotąjį žodį: 

„Ką tu čion, beproti, valkiata purvins, kalbi, kaip pablūdęs? 
To tu nebrangini, kvaily, kad vyrų garbingų tu tarpe 

Sėdi lygus būk už stalo ir lygią sau dalį turėdams, 

Mūsų kalbas ir žodžius sau klausai, kurių niekas negirdi, 
Niekas keleivių menkų ir pavargėlių. Vyno per daug tu 
Gėrei stipraus, o juk vynas dažniausiai pakenkia, jei gersi 
Daug jo ir saiką užmirši. Nuo vyno anąmet pablūdo 
Euritionas, Kentauras garsingas. Namuos Peiritojo galingo 
Jis prisigėrė, atvykęs Lapitų šalin. Prisigėręs, 

Ėmė daužytis namuos Peiritojo galingo valdovo. 

Paėmė pyktis Lapitus herojus: nutvėrė, išvilko 

Laukan už durų įsiutusį Euritioną, ausis jam 

Jie nukapojo variniais kardais ir nukirto jam nosį. 
Vargšas Kentauras, pablūdęs, parbėgo namon, sukapotas. 


„ Kilo didžiausias Kentaurų šalies su Lapitais piktumas, 


Euritionas gi pirmas pražuvo už savo girtybę. 

Taigi ir aš pranašauju tau didžią nelaimę, jei tu tik 

Lanką pradėsi tampyti: ne garbę pelnysi tu mūsų 

Žemėj", tiktai susilauksi, kad mes, įsodinę į laivą, 

Veikiai išvešim tave pas naikintojo svieto Echeto. 

Ten neišliksi tu gyvas. Už tai gi, ramiai ten sėdėdams, 
Gerk sau ir valgyk, kiek nori, ir ginčo prieš jaunus nekelki“. 
Jam atsiliepdama, tarė protingoji Penelopeja: 

„Taip negražu, Antinojau, nuskriaudus svečius Telemacho, 
Jiems nelygumą parodyt, atvykus naman Odisejaus. 

Gal tu manai, kad tas senis, jei lanką galingą įtemps jis, 
Savo spėka pasikliaudams, norės mane vestis už pačią? 
Rodosi man, jog nei pats to nemano jisai, nei nebus to! 

To tai visai nebijokit: negalimas visiškai daiktas! 

Galit linksmi sau puotauti toliau ir nerūpintis šituo“. 

Jai atsakydams, Polibo sūnus Eurimachas prabilo: 
„Penelopeja, protinga dukter išmintingo Ikario*)! 

Mes to ir patys nemanom. Visai tai nebūtinas daiktas. 
Bijome mes tik kalbų ir n'apsakomos gėdos, jei kartais 
Koks iš Achajų pavargėlių, žemo gimimo, kalbėtų: 

„Išdėlių veislė! Nykštukai! Jie vyro galingojo pačią 

Nori paveržti, o patys negal nė jo lanko įtempti. 

Štai, tik užėjo ten senas keleivis, pabalda kažin koks, 
Lanką tą ėmęs, i taikinį tą jis be vargo pataikė“. 

Tokios bus kalbos. Ir mums tokią gėdą sunku bus pakelti“. 
Jam atsakydama, sakė protingoji Penelopeja: 

„Ne, Eurimachai! Tik tie neturės gero vardo žmonėse, 
Kas taip be gėdos aikvoja turtus pagodotino vyro. 

Šičia gi gėdos jums būti negali, nes šitas keleivis 

Drūtas, mat, vyras, stambaus sudėjimo ir sakosi esąs 
Tėvo garbingo sūnus. Taigi duokit jam drožtąjį lanką: 
Jeigu jis lanką įtemps ir jei duos jam garbės Apollonas, 
Prižadu marškinius duoti ir rūbą ir apsiaustą gražų; 
Liepsiu jam duoti durtuvą, šunims apsiginti ir priešui, 
Duosiu dar kardą aš jam į abipus aštriai išgaląstą; 
Tvirtas jo kojoms papėdes dar duosiu ir jam galimybės, 
Kur tik jis nori, pagrįžti į jojo tėvynę suteiksiu“. 

Jai atsakydamas, tarė sūnus Odisejaus protingas: 
„Motina mano! Čion niekas negali, kaip aš tiktai vienas, 
Lanką tą duot ar neduoti: jisai nepriklauso čion niekam, 
Kas viešpatauja kalnuotoj' Itakėj' arba artimose 

Josios salos' netoli nuo arkliais pagarsintos Elidos. 

Man čion nė vienas užginti negali, jei to panorėsiu, 

Šitam keleiviui visai dovanoti tą lanką, kad neštųs. 

Taigi geriau, tu močiute, sugrįžus pas savęs, žiūrėki 

Savo dalykų: verptuvų ir staklių ir darbo tarnaičių. 
Lankas gi vyrų dalykas tiktai, o kai šitas — labiausiai 
Mano, nes aš jau namuose esu šeimininkas tik vienas“. 
Ji tik nustebo, tą kalbą išgirdus, ir greitai išėjo. 

Žodžiai sūnaus ją užgavo, pataikė į širdį giliausiai. 
Grįžus pas savęs ant aukšto su savo gražiomis tarnaitėms, 
Vėl Odisejaus pradėjo raudoti, brangiausiojo vyro. 
Toliai raudojo, kol miego saldaus į akis neužleido 

Jai galingoji šviesakė dievaitė Pallada Atena. 

Kreivąjį lanką paėmęs tuo tarpu ganytojas kiaulių, 
Nešt Odisejui mėgino. Visi jaunikaičiai suriko. 

Šitų nedorėlių daugelis rėkė, grūmodami šitaip: 

„Kur tu tą lanką velki, tu, kiauliagany kvailas, be proto? 

Greitai suės tave šunes, kuriuos auginai tu sau kiaulėms 
Savo ganyti, jei mums Apollonas pagelbėti teiksis 

Ir amžinieji dievai tą dalyką, kaip norim, pabaigti“. 
Taip jie grūmojo. Jisai, išsigandęs, atstatė į vietą, 

Bet Telemachas, grūmodamas rūsčiai, suriko Eumajui: 
„Tėte! Paduoki jam lanką! Ne jau gi visų tu klausysi? 
To nedaryk! Nors ir senas esi, bet aš pats, negailėdams, 
Grūsiu per lauką tave, akmenim palydėdams — matysi! 
Jeigu aš vienas turėčiau savyje galybės, kiek turi 

Tie jaunikaičiai visi, ir aš juos kaip priveikti galėčiau, 
Greitai aš juos išvaikyčiau, kad mano name nebeūžtų“. 
Taip jisai tarė. Visi jaunikaičiai pakėlė ant juoko 

Jojo žodžius, bet širdyj' dar labiau jie ant jojo įsiuto. 
Kiaulių ganytojas, lanką pernešęs per salę, į ranką 
Padavė tad Odisejui didvyriui galinčiui, kaip lieptas. 
Pats jis nuėjo ir, radęs Euriklę?) žindyvę, įsakė: 


„ „Tau Telemachas įsakė, Eurikle') protingoji mūsų, 


Kad užrakintum visas tu duris, pritaisytas, kaip reikiant. 
Jeigu išgirsite riksmą ar bildesį kokį, kur vyrų 

Pokylis yra — kad niekas iš jūsų nelįstų žiūrėti. 

Visos tur savo darbais užsiimti, sėdėti ramiausiai“. 

Taip jis pasakė. Tie žodžiai pro ją nepraskrido: tuojau ji 


Visur duris užrakino ant rakto, kur moterys buvo. 


Karvių ganytojas doras Filoitis“), patyliais išsprukęs 
Laukan, vartus užrakino kieme kur apmūrytam' buvo 
Radęs dar virvę tvirčiausią nuo laivo, pas angą padėtą, 
Lauko užrišo duris ir tuomet tik pagrįžo į vidų. 

Vėl atsisėdo į kėdę, iš kur jis pakilo, išeidams. 

Jis Odisejų pamatė bevartantį rankose lanką 

Ir rūpestingai bežiūrintį, viskas tvarkoj' ar tebėra, 
Tiek nebvartojus jau metų. Jaunikiai jį tyčiojo, šitaip 
Tarpe juokaudami savo, kol jis savo lanką taip bandė: 
„Matomai, jis apie lanką gerai išsimano ir žino. 

Jis jau gal turi kame kokį lanką ir dirbti pradėjęs. 
Žinoma, jis sumanys pagal šito užbaigti, dėl to taip 





1) Eurikleja 
2) Filoitijas 

Varto be galo tą lanką tas elgeta, driskis prakeiktas“. 


„ Kitas jaunikis dykūnas kalbėti pradėjo, juokaudams: 


„Lai ir visur jisai turi tiek laimės, kiek šičia turės jis, 
Tempdamas šitą galingąjį lanką, kurio neįveiks jis“. 
Taip jaunikaičiai juokavo. Tuotarp Odisejus didvyris, 
Lanka vartydamas, visaip jį žiūrėjo, visur čiupinėdams. 
Lygiai žmogus, kurs gerai išsimano sau kanklėmis žaisti, 
Lengvai stygas, iš avelių žarnų padarytas, įtempdams, 
Dailiai suderina jųjų balsus, vagelius sukinėdams, 

Taip Odisejus didvyris galingojo lanko to stygą, 

Dešine stvėręs ranka, tuoj ją įtempė lengvai iš karto. 

Ji suskambėjo tiktai, lygiai kregždė, padangėn iškilus. 
Širdys jaunikių tuomet sudrebėjo ir veidas nublanko. 
Dzeusas tuotarp iš dangaus sugrūmojo griaustiniais rūsčiausiai. 
Daug iškentėjęs gudrus Odisejus nudžiugo, išgirdęs 
Dangiškos meilės stebuklą iš Krono sūnaus visagalio. 
Ėmęs įranką tuoj aštrią vilyčia, kurios čion gulėjo 

Prieš ant skobnies išbarstytos, pavienės, o kitos dar buvo 
Visos dėžėje sudėtos, bet jų prigulėjo Achajams 

Žūtinga spėką pažinti. Alkūnėn atrėmęs jis lanką, 

Galą plunksnotą vilyčios įrėmęs į stygą be vargo, 


„ Kėdėje savo sėdėdams, pataikė visas jų grandis tas, 


Jų neužgavęs, perverti ik vienai, ir jojo vilyčia, 

Pervėrus jas, į duris aštruma varine įsivarė. 

Tąkart galingas šaulys Telemachui, prabilęs, pasakė: 
„Mat, Telemachai, svetys tau namuose neatnešė gėdos. 
Taikinį tavo pataikiau ir lanką be vargo vartojau. 

Besą dar mano sveikatos, nors jūsų jaunikiai taip bjauriai 
Niekin mane. Dabar reikia, kol dar nesutemo, paruošti 
Šitiems Achajams kitonišką puotą: kankles gi, kur puotą 
Linksmina, reikia tam kartui kitokiam giedojimui derint“ 
Tarė. Ir antakius rūsčiai sutraukė. Gudrus Telemachas, 
Kardą tuojau apsijuosęs, į ranką durtuvą pagavęs, 

Vario žibėdams ginklais, atsistojo greta savo tėvo. 

Jaunikių išžudymas 


Elgetos rūbą numetęs, gudrus Odisejus, pašokęs, 

Stojo ant aukštojo slenksčio, laikydamas rankoje lanką 

Ir mirtingųjų vilyčių tų dėžę. Vilyčias greitąsias 

Pabėrė stačiai ant žemės po kojų ir tarė jaunikiams; 
„Pirmas mėginimas, vyrai, jūs matėt, puikiausiai pavyko. 
Taikinį kitą dabar aš paimsiu, kurį dar nešaudė 

Niekas ir man Apollonas pataikinti leis, aš tikiuosi“. 
Taręs, jisai Antinojan kurčia vilyčia ėmė taikint. 

Tas gi tuo tarpu, į ranką paėmęs auksinę dviausę 

Taurę, norėjo sau vyno išgerti, o mirt nė nemanė, 

Kas gi, ant galo, linksmųjų svečių pamanyt būt galėjęs, 
Viens kad išdrįstų žmogus, nors ir būt jis galingas be galo, 
Pulti ant būrio, kad juos išžudyti ir Kėrėms pavesti? 

Ji Odisejus, atstatęs krūtinę ir lanką įtempęs, 

Pervėrė; gerklę pramušus, vilyčia pakaušin išlindo. 
Griuvo ant šono jisai, jam ir taurė iš rankos iškrito. 
Kraujo srovė prasimušo pro nosį ir gerklę. Su kojoms 
Spardydams, apvertė savo jis skobnį, ir viskas į aslą 
Krito: ir duona, ir iškeptos mėsos. Jaunikiai pakėlė 
Riksmą namuose didžiausį, pamatę nugriuvusį draugą. 
Šoko iš vietos visi ir pradėjo aplinkui žvalgytis, 

Sienas tuščias apžiūrėdami, ginklo visi jie gedavo. 

Bet nei kur skydo nebuvo matyti, nei ieties aštriosios. 
Rėkti pradėjo piktai, Odisejui grūmodami baisiai: 

„Tu, pakeleivi, blogiausiai šį kartą pataikei. Ir bus tau 
Tas paskutinis šovimas. Tau galas tikriausiai atėjo. 
Vyrą dabar tu nudėjai, kursai už visus mus geriausias 
Žemėj Itakės. Tave vanagai už tą darbą tur lesti“. 

Manė dar jųjų kiekvienas, kad jis tai netyčia jų draugą 
Užmušė. To jie, bepročiai, nemanė, kad šiandien visų jų 
Galas atėjo. Baisus Odisejus jiems rūsčiai atsakė: 

„Šunes! Tai jūs netikėjot, kad aš kuomet norint pagrįšiu 
Iš tolimosios Trojėnų šalies? Jūs namus mano manėt 

Galį aikvoti liuosai ir manąsias tarnaites žaginti, 

Gyvojo vyro sau pačią viliotis, užmiršę ir baimę 

Dzeusas, kurs aukštąjį dangų kartu su dievais kitais valdo? 
Jūs ir žmonių nebijojote kerštą ant savęs užtrauksią: 
Šiandien visiems pražūtis jums už jūs' nedorybę atėjo“. 
Taip jisai tarė. Visus juos išblyškusi baimė pagavo. 

Bėgti mirties to pavojaus akim jų kiekvienas ieškojo. 

Tik Eurimachas jam vienas atsiliepė, tardamas šitaip: 
„Jeigu tikrai Odisėjus esi Itakietis, sugrįžęs — 

Vis, ką kalbi — tai teisybė! Achajai yra nusidėję 

Bloga pridarę namuose jie daug ir nemaža šalyje. 

Bet, štai, nebgyvas jau tas, kurs kalčiausias yr buvęs tarp mūsų. 
Tai Antinojas. Jisai sumanytojas visa to bloga. 

Jis ne vestuvių vienų tenorėjo, jis manė ką kita, 

Jam tik Kronidas nesiteikė leisti pasiekti, ko geidė: 

Tapti norėjo karalium tvarkingoje mūsų tėvynėj' 

Pats, Telemachą gi tavo užmušti, pataikęs, norėjo. 

Štai, jis sulaukė likimo. O tu pagailėk savo svieto. 

Mes gi paskui, savo žemės' surinkę, atlyginsim viską, 

Kas tik išgerta ir kas tik suvalgyta tavo namuose. 

Kiek gal verti būt nors dvidešimt jaučių riebiausių kiekvienas,. 
Mūs' tau tą kainą sutinkame auksu, variu sumokėti, 

Tik kad rūstybę nutildyti tavo. Mes matom, jog tavo 

Šita rūstybė teisinga — prieš ją mes ir ginčyt negalim“. 
Jam, pažiūrėjęs baltom, Odisejus didvyris atsakė: 

„Ne, Eurimachai! Nors visą tėvų jūsų turtą man duotut', 
Koks tik pas jūsų yra ir prie to dar daugybę pridėtut, 
Dar ir tuomet nesiliausiu jus žudęs, kol tik jums už viską 
Aš n'atmokėsiu. Palieka jums arba kovoti, ar bėgti, 
Stengdamies gintis mirties. Bet nė vienas jūs gyvas nebliksit“.. 
Taip jisai tarė. O jiems sudrebėjo jų keliai ir širdys. 

Vėl Eurimachas prabilo, draugus savo ragindams gintis: 
„Vyrai! Tasai nevidonas neliausis mus žudęs, turėdams 

Baisųjį lanką ir pilnąją dėžę vilyčių: jis šaudys 

Mus, pasistojęs ant aukštojo slenksčio, ik koliai visus mus 
Jis nenudės. Tai už tat atsiminkim drąsos mes kovoje. 
Stverkim kardus, o skobniais prisidenkit nuo žudančių šūvių. 
Puolę būriu, mes jį galim nuversti nuo slenksčio ir laukan 
Iš tarpo durų išstumti, kad mums, prasimušus į pilį, 
Pagalbos sau pasišaukti. Vilyčių jis greitai nebteks jau“. 
Taip juos padrąsinęs, kardą jis aštrų ištraukęs varinį, 
Dvipusiai aštrųjį, šoko į kovą, surikęs baisiausiai. 

Bet Odisejus skaistusis, paleidęs vilyčią, pataikė 

Jam ties krūtinės papan: tas jam kepenas pervėrė šūvis. 
Kardą paleido iš rankų, skobnies įsikibt dar mėgino. 

Bet nebsurojęs, pargriuvo ir apvertė skobnį į aslą. 
Valgiai nukrito nuo jo ir dvidugnioji taurė ant žemės. 

Pats Eurimachas, kakta dar padaužęs į žemę iš skausmo, 
Spardėsi kojom ir apvertė kėdę . Ant galo, užgeso, 

Visas sustingo ir akys ant amžių nabago užtemo. 

Tad Amfinomas, pašokęs ūmai, Odisejų garbingą 

Puolė ir aštrųjį kardą ištraukė, tikėdams, kad, gal būt, 
Slenkstį apleidęs, ant jo Odisejus užpulsiąs: Tuo tarpu 
Pabaigė kovą narsus Telemachas, iš užpakal aštrų 

Vario galu jam įvaręs durtuvą tarpupetėn stačiai. 

Pervėrė kūną ietis, per krūtinę išlindo. Bildėdams, 
Griuvo ant veido skaistus Amfinomas. Tuotarp Telemachas, 
Likęs durtuvą krūtinėj, atšoko į šalį, bijodams, 

Kad kuris priešų jį patį kardu nenudurtų, prišokęs, 

Ietį iš kūno negyvojo priešo ištraukti bebandant. 

Taigi pabėgęs vikriai, tuoj pas tėvą jis vėl atsistojo 

Ir prisiartinęs, žodį sparnuotą jam tarė protingą: 

„Tėve! Aš skydą ir porą iečių tau atnešiu ir šalmą 

Storą varinį pridengti tau smilkiniams. Pats užsidėsiu 
Rūbą varinį ir duosiu Eumajui. Geriau bus mums šitaip“. 
„Tiesa! Tik sukis greičiau, kol aš nepritrūkau vilyčių: | 
Gali kitaip, mane vieną palikus, už durų išstumti“. 

Taip jisai tarė. Žodžius numylėtojo vykindams tėvo, 
Greit Telemachas nubėgo į sandėlį, ginklų prikrautą. 
Keturis ėmęs skydus, dar aštuonias ietis jis nustvėrė, 
Keturis vario šalmus, ašutų skiauterims padabintus. 

Nešdamas viską, sugrįžo ir greit prisistatė pas tėvo. 

Pirmas sau rūbą varinį uždėjo; tarnai jo taipogi. 

Tąkart sustojo visi iš šalių Odisejaus gudročiaus. 

O Odisejus, kol buvo dėžėje vilyčių, po vieną 

Šaudė, parinkdams jaunikį, ir griuvo jie vienas ant kito. 

Bet kaip pritrūko karaliui, bešaudant, vilyčių, jis lanką 
Dėjo šalin, pagal durų šviesiųjų atrėmęs, pastatęs. 

Pats gi, pridengęs pečius sau keturlinku skydu, o galvą 
Vario šalmu, ašutais padabintu, pridengęs galingą, 

Porą iečių į rankas variagalių pasiėmė tąkart. 

Slaptos dar durys ten buvo išeiti ant aukšto iš salės. 
Aukštąjį slenkstį peržengus, tarpusienis buvo ten siauras 
Laukan išeiti į gatvę, bet durys ten buvo tvirčiausios. 

Tą išėjimą doram Odisejus kiauliaganiui liepė 
Rūpestingiausiai stovėti ir sergėt — tai buvo vienintels 
Kelias išbėgti jaunikiams. Tuotarp Agelajas suriko: 

„Vyrai draugai! Ar negalima kam, pro slaptąsias duris tas 
Laukan išbėgus, pašaukti žmonių, kad pasklistų nors garsas. 
Greitai tas vyras baisus paskutinių vilyčių nebteks jau“. 
Jam atsakydamas, tarė ožkų prižiūrėtojs Melantis?). 

„Ne, Agelajau, augintini Dzeuso, negalimas daiktas! 

Kiemo dar durys yr tvirtos ir siauras prie jų priėjimas, 
Toks, kad nors vienas žmogus, jeigu tvirtas, visus mus atmuštų. 
Bet palūkėkit, aš jums pristatysiu ginklų apsiginti. 
Kambarį tą aš žinau, į kurį Odisejus sudėjo, 

Padedant sūnui skaisčiam, visą ginklą, kas šičionai buvo“. 


“ 


Dvylika ėmė skydų ir iečių ir tiek pat dar tvirtųjų 

Šalmų varinių skaisčių, ašutų skiauterims padabintų. 

Greitai parbėgęs, tą viską jaunikiams atnešęs, jis davė. 
Tąkart pačiam Odisejui virpėti net keliai pradėjo, 

Širdį jam baimė suspaudė, pamačius, kaip jie, prisidengę 
Kūnus skydais, į rankas nusitvėrė po aštriąją ietį. 

Manėsi tąkart pražuvęs. Ir tarė jisai Telemachui: 

„Tur būt kas nors iš tarnaičių prieš mudu kariauja iš viena 


1) Melantijas 

Su jaunikaičiais piktais arba tas nedorasis Melantis!)|“ 
Jam atsakydamas, tarė protingas sūnus Telemachas: 
„Tėve! Aš pats tame kaltas ir niekas čion kitas nekaltas: 
Aš tos kamaros tvirtąsias duris palikau atdarytas. 
Žvalgas akylas jaunikių, matyt, kad surojo ten būti. 
Eumai*) dorasis! Nubėgęs, duris uždaryk tu. Paskui gi, 
Ten užsislėpęs, pasaugok, ar moterys šita padarė, 

Ar nedorasis sūnus Doliono*) Melantis') greičiausiai“. 
Jiems tarp savęs tebesitariant, piktas Melantis iš nauja 
Bėgo kamaron atnešti jaunikiams ginklų atsiginti. 
Kiaulių ganytojas doras, pamatęs įbėgant, į ausį 

Tarė tyliai Odisejui, kad kas neišgirstų jo žodžių: 
„Dzeuso auklėtas Laerto sūnau, Odisejau gudrusis! 

Tas nelabasis žmogus, ant kurio mes visi čion ir manėm, 
Šliaužia, antai, į kamarą ginklų. Įsakyk man, valdove, 


„ Ar jį užmušti turiu, jei už jį pasirodyč stipresnis, 


Ar pristatyti tau čia, kad tu pats nedorybę nubaustum' 
Ir užmokėtum už visa, ką yra namuos jis pridaręs?“ 

Jam atsakydamas, tarė gudrus Odisejus didvyris: 

„Aš šičia viens su sūnum Telemachu žiaurius jaunikaičius 
Tikimės dar sulaikyti kovoje, nors baisiai jie siunta. 
Judu kartu su Filoičiu“) rankas tam begėdžiui ir kojas, 
Stvėrę, užlauškit atgal ir suriškit. Paskui užkabinę 
Virvę, į aukštą užtraukite jį prie pastogės skersinių: 

Lai, nenustojęs gyvybės, kančiose sunkiose ten raitos“. 
Taip jisai tarė. O jiedu valdovo žodžius bėgo pildyt. 
Jiedu atėjo kamaron, o jis, tenai būdams, nematė. 

Ėmė ginklus iš kerčios tolimosios kamaros Melantis*). 
Jiedu tuo tarpu prie durų slapton atsistojo jo laukti. 
Žengė per slenkstį ožkų prižiūrėtojas Melantis'), turėdams 
Rankoj' vienoje gražiausiji šalmą, antroje gi seną 

Jau supelėjusį skydą, kur jauns dar Laertas vartojo 
Užmestas skydas tai buvo — jo siūlės ir diržai supuvę. 


Šoko abudu prieš vagį, atgal į kamarą įvilko, 


2) Melantijus 
2) Eumajau 
3) Dolijo 

4) Filoitiju 


175. 


180. 


190. 


155, 


200. 


205. 


310 HOMERO ODISSEJA 


Žemėn ant aslos pargriovė jį, rėkiantį balsiai, ir kojas 
Jam ir rankas, su skausmu n'apsakytu užlaužę, surišo 
Taip, kaip įsakęs jiems buvo Laerto sūnus Odisejus. 
Virvę tvirčiausią užnėrę, paskui jie prie aukštojo stulpo 
Ji po skersinio lubų su virve ta užtraukė į aukštą. 

Jam, pasityčiodams, tąkart tarei tu, Eumajau dorasis: 
„Nūn tu Melanti'), šiai nakčiai čionai pasiliksi už sargą, 
Patalą minkštą turėsi — pilnai jį esi užtarnavęs! 

Tu nepramigsi, manau, čion Aušros iš miglų Okeano 
Kilstant į sostą auksinį: galėsi į laiką atginti 

Būrį ožkų jaunikaičiams jų pokyliui mūsų namuose“. 


„ Taip ir paliko piktasis Melantis?) skausmuose be galo; 


Jiedu tuo tarpu, ginklus pasiėmę, uždarė duris vėl 

Ir pas valdovo, gudraus Odisejaus, greičiausiai pagrįžo. 
Kovą liepsnojančią rado, atbėgę: narsus Odisejus 
Gynės, ant slenksčio stovėdams su savo trimis šalininkais. 
Vyrų galingų skaitlingas būrys iš vidaus juosius puolė. 
Tąkart Atena, galingojo Dzeuso duktė, pasirodė, 

Kad Odisejų kovoje pastiprintų. Mentoro ėmus' 

Išvaizdą visą, jinai jojo ūgį ir balsą turėjo. 

Ją Odisejus pamatęs, nudžiugo ir šaukti pradėjo: 
„Mentor! Eik čia į pagalbą. Atimk seną draugą geriausį, 
Kurs tau nemaža ko gera yr daręs. Dabar atsilygink!“ 
Taip jis kalbėjo, o manė širdyje, kad yr tai kareivių 

Ūpo pakeltoja, Dzeuso duktė, galingoji Atena. 

O jaunikaičiai visi užsipuolė ant Mentoro šaukti. 

Pirmas suriko Damastro sūnus Agelajas, sakydams: 
„Mentor! Sakau, nesiduok Odisėjui save prikalbėti 
Prieš jaunikaičius kovot, o už jį užsistoti be proto. 

Aš tik manau, kad mes jį nugalėti turėsim — tai aišku! 
Šituos užmušę — ir tėvą ir sūnų ir tau nepraleisim, 

Jeigu tik drįsi prieš mus įsikišti į kovą nelygią. 

Galvą už tai pražudysi: kuomet jau variu begailiuoju 
Jūsų gyvybes pakirsim, tai turtą, kokį tik atrasim 

Tavo name ar laukuos, su turtu Odisejaus per viena 

Tarpe savęs pasdalinsim. Nei sūnūs jau tavo, nei dukters 


1) Melantijau. 2) Melantijas. 

„ Tavo name nebgyvens, ir žmona jau Itakėj nebsuksis“. 


Taip jis kalbėjo. Jo žodžiai užrūstino širdį Atenos. 
Žodžiais piktais Odisejų ji barti pradėjo ir tarė: 

„Ne, nebmatau, Odisėjau, tavyje senosios tvirtybės 

Ir begalinės drąsos, su kuria tu kovojai tiek metų 

Trojoj' už garbę baltarankės Elenos, dukters geratėvės! 
Kiek išžudei tenai vyrų smarkiose kovos' kruvinose! 
Tavo, ant galo, gudrybė ir pilį Prijamo užvaldė. 

Kaip gi dabar tu į savo turtus ir namus, štai, pagrįžęs, 
Stojęs kovon su jaunikiais, dvejoji, ar galįs priveikti? 

Na gi, palauk, mano mielas! Aš stosiu pagalbon — matysi, 
Koks dar tau draugas tebėra tarp priešų daugybės senasis 
Mentoras, Alkimo doro sūnus, tau dėkingas už gera“. 
Tarusi tokius žodžius, netuojau vienok pergalę teikės 
Pilną jam duoti: norėjo mėginti drąsos ir galybės, 

Kaip Odisejaus paties, taipo pat ir sūnaus jo garbingo. 
Mirksniu akies ji pavirto kregžde ir, nuskridus per salę, 
Sėdos ant rasto skersinio, nuo dūmų surūkusio, juodo. 
O jaunikaičius drąsino tuotarp Agelajas Damastro 

Ir Eurinomas, ir Amfimedontas, ir Demoptolemas, 

Dar ir Peisandras, Polikto sūnus, ir protingas Polibas. 
Buvo tai vyrai žymiausi drąsa tarp jaunikių to būrio, 
Likę gyvi ir kovot pasiryžę už savo gyvybę, 

O jau kiti buvo žuvę nuo baisiojo lanko vilyčių. 

Vėl Agelajas draugus savo drąsindams, šaukti pradėjo: 
„Vyrail jau greitai nuleisti rankas Odisejui priseina. 
Mentoras, matot, pabėgo, tik niekų tuščių čion pripliauškęs. 
Vėl jie vieni pasiliko tarp durų, kaip buvę ik šioliai, 

Jūs tik visų variagalių iečių nepaleiskit iš karto. 

Meskit iš karto šeši: jeigu Dzeusas suteiktų pataikint 

Ir Odisejų sužeisti — didžiausia garbė jūsų laukia. 

Jau dėl kitų — mažas daikts! kad galėtum priveikti tik šitą!“ 
Taip jis kalbėjo. Jie metė ietis, kaip jis buvo įsakęs. 
Bet jų stengimąsi pavertė niekais dievaitė Atena: 

Viena ietis, nusisukus į šalį, susmego į staktą 

Durų salės, o kita į duris, dar trečioji į sieną. 

Iečių varinių išvengus visų, ką jaunikiai jam taikė, 
Kreipdams į savo draugus, Odisejus kantrusis pabilo: 

„Vyrai draugai! Dabar jūsų prašysiu į būrį jaunikių 
Taikint be gailesčio jokio, nes jie nužudyti mus geidžia, 
Tiek jau šunybių pridarę pirma tos kovos paskutinės“. 
Taip jam pasakius, ietis variagalves visi jie paleido. 
Taikino stačiai. Tad Demoptolemą patsai Odisėjus, 

O Telemach's Eurijalą, ganytojas kiaulių Elatą, 

Jaučių ganytojas doras užmušo Peisandrą jaunikį. 
Griuvo visi jie drauge ir iš sopulio aslą jie griaužė. 
Spruko visi jaunikaičiai į kerčią salės tolimiausią. 

Bet atsipeikėję, vėl iš numirėlių ietis išrovę, 

Antrąkart metė aštriąsias ietis, prisitaikęs geriausiai. 
Vėl jų nelaimino žingsnio ir noro dievaitė Atena: 
Viena ietis, nusisukus į šalį, susmego į staktą 

Durų salės, o kita — į duris, dar trečioji — į sieną. 
Tik Telemachui pataikė į ranką tad Amfimedontas, 
Odą jam vien tik įbrėžęs. Ktesipas Eumajui per skydą 
Lengvai užgavo viršūnę peties, o ietis krito žemėn. 
Takart iš nauja draugai margaminčio gudraus Odisėjaus 
Vėl variagalves ietis į jaunikių pamišusių būrį 

Metė. Patsai Odisejus, tvirtovių griovėjas, pataikė 
Euridamantui, o Amfimedontą sūnus jo užmušo. 
Kiaulių ganytojas jauną Polibą nudėjo iš karto; 

Žuvo Ktesipas šį kartą iš jaučių ganytojo rankos. 
Pervėręs jojo krūtinę, džiaugsmingai suriko Filoitis*), 
„Štai, tau, sūnau Politerso, piktburni piktasis, išdykęs! 
Jau nebepliaukši tu niekų: į valią dievų amžinųjų. 
Nūn pasiduoki, vargše, nes tik jųjų galybė visam' kam“. 
Mano tas smūgis tebūn užmokėtas už karvės tą koją, 
K4 dovanojai maloniai tu dieviškam mūs' Odisejui“. 
Taip palydėjo Ktesipą ganytojas karvių Filoitis*). 

Ir Agelają, Damastoro sūnų, tuotarp Odisejus, 

Ietim pasiekęs, nudūrė. Euenoro sūnų Leikritą 

Dar Telemachas užmušo: pataikė į pilvą. Ir griuvo 

Jis, kaip stovėjo, ant veido ir aslą kakta savo arė. 
Tąkart Atena iš aukšto, žmonėms pragaištingą aigidą 
Virš jaunikaičių galvų, čia ant jų pagrūmojus, pakratė. 


1) Filoitijas 

Baimė aptemdė jų protą: pradėjo po salę daužytis 

Jie, lygiai karvės po lauką kad laksto, kad sparvos apsėda 
Vasaros metą, kad karščiai ateina ir dienos ilgesnės. 

O Odisėjus su savo draugais, lyg būrys sakalų kad 
Kreivanagių kumpanosių, nuo kalno atskridę, užpuola 
Mušti paukščius, o tie krinta būriais, išsigandę, ant žemės, 
Bet sakalai juos vis gaudo ir muša ir nėr jiems kur dingti; 
Žmonės tuotarp, tai matydami, džiaugias, išėję į lauką — 
Taip jaunikaičius vaikydami, toje salėje jie žudė. 
Triukšmas ir riksmas pakilo didžiausias: jų smegenys taškės, 
Kraujas jų aslą užpylė ir sienas aptaškė aplinkui. 

Tąkart Leiodas, pribėgęs prie kojų, už kelių nutvėrė 

Ir Odisejų maldauti pradėjo balsu gailestingu: 

„Kojas bučiuoju aš tau, Odisėjau: manęs pagailėk tu! 

Aš gi tavuose namuose negundinau tavo tarnaičių, 
Nevedžiau jų aš į bloga. Kitus aš dar gėdinau tankiai 


„ To nedaryti. Bet manęs neklausė ir to nesiliovė. 


Taigi už tat jie dabar teisingai savo bausmę atrado. 

Jaugi čionai aš negyvas turėsiu gulėt, išsitiesęs?! 

Koks gi už gerą elgimąsi būtų atlyginims tavo?“ 

Jam, paniūrai pažiūrėjęs baltom, Odisejus atsakė: 

Tai nesiginsi, kad tankiai meldeisi čion mano namuose, 
Kad nedaleistų aukščiausias iš tolimo kelio man grįžti, 
Kad tau suteiktų man žmoną paveržt ir vaikų sugyventi. 
Štai tau, dėlko neišvengsi karščiosios mirties tu šį kartą“. 
Taip jam atsakęs, galinga ranka jisai pagriebė kardą, 
Numestą žemėn, kuomet Agelajas pataikintas griuvo, 

Ir per jo sulenktą sprandą jam kirto. Suriko Leiodas, 

Bet, pusėj' riksmo, galva nuriedėjo ant žemės į aslą. 
Vienas tik Terpio!) sūnus, dainininkas pagarbintas Femius?) 
Liko dar gyvas. Jisai jaunikaičiams dainavo prieš norą. 
Rankom kankles nusitvėręs, jisai prie slaptųjų tų durų, 
Baisiai dvejodams, stovėjo, ar bėgus į kiemą, prie Dzeuso 

Didžio aukuro pripuolus, laikytis, kur aukas gausiausias 


„ Degino savo laiku ir Laertas ir pats Odisėjus, 


Ar Odisejui čia pat reikia pulti po kojų maldauti 

Jojo malonės. Apsvarstęs dalyką, kankles jis padėjo 
Stačiai ant žemės tarp sosto dabinto ir vyno krateros. 
Pats skubinai, Odisejų pripuolęs, nutvėrė už kelių 

Ir gailestingu balsu jis žodžius jam prabilo sparnuotus: 
„Kojas bučiuoju aš tau, Odisėjau: manęs pagailėk tu! 
Pats paskui gailestį jausi, jei dainių nekaltą užmuši, 
Kurs padainuoja ir garbei dievų ir žmonių trumpaamžių. 
Pats aš išmokau dainų, iš dievų įkvėpimą aš gaunu. 
Lygiai kaip dievą kokį, tave garbinsiu savo dainomis. 

Ir Telemachas, tikrai, pasakys, tavo vaikas protingas, 
Tog aš be noro, ne savo valia, atėjau tavo rūman, 

Kad su jaunikiais sėbrauti begėdžiais: per prievartą jųjų 
Daug galingesnių ir didelio būrio čionai aš buvojau“. 


„ Taip jis kalbėjo. Spėka Telemachas jo balsą išgirdo. 


Greit jisai puolė prie tėvo ir ėmė karščiausiai kalbėti: 
„Tėve, sustok! Begailiuoju variu nežudyk jo nekalto. 

Dar ir Medontą skelbiką išgelbėti reikia: visuomet 
Rūpinos jis apie mus, dar mažam man namuose tebesant. 
Ar tik nebus jį užmušęs Filoitis') ar doras Eumajas, 

Ar gal ir pats jis papuolė po tavo ranka per tą triukšmą?“ 
Taip jis kalbėjo. Išgirdo žodžius jo Medonts išmintingas. 
Žemėn pargriuvęs, gulėjo jisai, pasilindęs po sosto. 

Odą jis karvės, naujai nuluptos, užsitraukė ant savęs. 
Tokiu būdu jis tikėjos išvengsiąs mirties sopulingos. 
Šoko staiga iš po sosto ir odą numetęs nuo savęs, 

Greit Telemachui, pripuolęs, kelius apkabino, drebėdams, 
Verkdams, maldavo užstoti, jam žodžiais kalbėdams sparnuotais: 
„Štai, Telemache mieliausis, tai aš! Užstok už mane tu! 
Tėvo maldauk, kad mane nežudytų variu begailiuoju, 
Pykdams už darbus blogus jaunikaičių, kurie jo namuose 
Turtą jo rijo, aikvojo, tave, tik pajuokdami, skriaudė“. 
Jam, maloniau pažiūrėjęs, narsus Odisejus pasakė: 
„Kelkis be baimės. Sūnus tave tik nuo mirties atvadavo. 


2) Filoitijas 

Visad žinok ir atmink, kad kitam pasakyti galėtum, 

Kiek tai geriau užsimoka elgimasis geras už blogą. 

Eikite lauk iš salės pražūtingos į kiemą abudu — 

Tu ir gražbalsis tas dainius, kol aš padarysiu čion tvarką“. 
Taip jis pasakė. O jiedu, į kiemą išėję skubotai, 

Tuoj atsisėdo prie Dzeuso aukuro, greta susiglaudę. 

Kratė juos baimė, jie žvalgės aplinkui, mirties vis bijojo. 
Dar apsižvalgė gerai po namus Odisėjus žiūrėdams, 

Ar neišliko kas gyvas jaunikių, nekliuvęs dar Kerei. 

Bet jis visus juos pamatė kraujuos ir purve ištaškytus, 
Gulint krūvomis, kaip žuvys, kuomet jas žvejai, susirinkę, 
Tinklą užtraukę akėtą, iš pilkojo vandens ant kranto 
Išvelk, o josios ant smėlio, vandens nebegaudamos jūrių, 
Gul, išsižiojusios: saulės kaitra jų gyvybę pražudo. 
Lygiai taip pat ir jaunikiai gulėjo dabar viens ant kito. 
Tarė tuomet Telemachui gudrus Odisėjus didvyris: 
„Eik, Telemachai, pašauk man čionai Eurikleją žindyvę. 
Noriu aš jai įsakyti, kas mano dar širdžiai parūpo“. 
Taip jisai tarė. Tuojau Telemachas jo žodį išpildė. 

Tuoj' atidaręs duris, jisai tarė Euriklei") žindyvei: 

„Eikš tu, senute žiloji, kuri jau tiek metų žiūri čion 
Mūsų tarnaičių tvarkos mūs' namuose, greičiau paskubėki: 
Šaukia tave mano tėvas. Jis nori tau ką įsakyti“. 

Taip jai pasakė. Ir žodžiai pro senę toliau nenuskrido. 
Greitai, pravėrus duris kambarių, kur tarnaitės gyveno, 
Ėjo paskui Telemacho, kurs vedė senutę pas tėvo. 


Rado jinai Odisejų tarp vyrų lavonų daugybės, 


Visą kraujais nutaškytą, nuo dulkių ir prakaito juodą. 
Buvo jisai panašus jai į liūtą, kurs, jautį sudraskęs, 
Kelias ramiai ir nueina — krūtinė jo, snukis, žandai jo -— 
Kruvina viskas: baisu pažiūrėti. Toks lygiai 

Buvo krauju nutaškyts Odisejus nuo rankų ik kojų. 
Senė, pamačius lavonus ir kraujo visur pritaškyto, 
Balsiai surikti iš džiaugsmo norėjo, pamačius stebuklą, 
Bet Odisejus sulaikė ją, ženklą jai davęs tylėti. 

Jai prakalbėjęs, rimtai tarė žodžiais sparnuotais didvyris: 





1) Euriklejai 


395. 


400. 


405. 


410. 


415. 


420. 


425. 


316 HOMERO ODISSEJA 


„Džiaukis, senutė, širdyj'! Prie numirėlių balsiai nerėkauk: 
Nėra gražu pagal užmuštą žmogų nei rėkaut, nei girtis. 
Nubaudė juosius likimas žadėtas už jų nedorybes: 
Negerbė jieji ant žemės žmogaus, kaip išpuola, nė vieno, 
Nei kuris blogas, nei geras, nors koks tik su jais susidūvė. 
Taigi dabar susilaukė už tokias baisias nedorybes. | 
Man tu dabar pasakyk čion, kurios mūs' tarnaičių nebuvol 
Doros irm an nusidėjo, ir kokios gyveno padoriai?“ 

Jam atsakydama, tarė žindyvė brangioji Euriklė: 

„Tau aš, vaikuti, bežiūrint, čion visą teisybę išdėsiu. 
Penkios yr dešimtys tavo tarnaičių namuose. Jos visos 
Darbą sau turi paskirtą: jos vilnas pešioja ir kitą 

Darbą, uždavus, atlieka. Tai dvylika yra jų tarpe 

Tiek pasileidusių baisiai, jog jos nei manęs nebeklauso, 
Nei karalienės pačios. Telemachas, teisybė, užaugęs. 

Bet išmintinga jo motina niekad neleido jam kištis 

Į moteriškių dalyką... Pavelyk, nubėgus ant aukšto 

Aš karalienei pranešiu: jai dievas, mat, suteikė miego“. 

Jai atsakydamas, tarė gudrus Odisejus karalius: 

„Ne! Jos nežadink, kol kas. Įsakyk čion tarnaitėms atvykti 
Toms, kur visokių šunybių namuose manuos dasileido“. 
Taip jisai tarė. Senutė per kambarius greitai nubėgo 
Šaukti tarnaičių ir liepti pas viešpaties eiti, jam šaukiant. 
Pats jis tuotarp, Telemachą pašaukęs, Filoitį!) ir senį 
Kiaulių ganytoją, tarė, žodžius jiems sparnuotus prabilęs: 
„Ėmę, pradėkite nešti į kiemą lavonus. Tegul jums 

Paded tarnaitės. Paskui gi jūs sostus puikiuosius su skobniais 
Liepkit nuplauti švariai, su narvėtoms kempinėms nutrinti. 
Namą valyti pabaigę, išveskit tarnaites iš salės 

Ir, nusivedę už aukštojo svirno, ties sienos tvirtosios 
Savo ilgaisiais kardais nužudykit visas, kad užmirštų 

Jos Afroditės jausmus, kuo jos teršė namus su jaunikiais“. 
Taip jisai tarė. Tuo tarpu atėjo tarnaitės begėdės, 

Visos raudodamos balsiai ir ašaras liedamos gausiai. 

Ėmė pirmiausiai nešiot jos lavonus ir krauti ant kiemo 
Po pastoge priemenės, kuotalpiausiai guldydamos juosius, 

Kaip Odisejus įsakė. Tas darbas tarnaitėms netiko. 

Sostus puikius ir skobnius numazgojo narvėtoms kempinėms. 
Ėmė tuomet Telemachas, Filoitis*) ir senas Eumajas 
Grandyti salėje aslą kastuvais, o žemę tarnaitės 

Laukan nešiojo ir vertė už durų. Pabaigę, kaip reikia, 
Tvarką namuose, tarnaites už svirno, ties aukštąja siena, 

Jie nusivarė į tarpą, kad nieks jų pabėgt negalėtų. 

Joms Telemachas protingas, prabilęs tad, šitaip pasakė: 

„Aš jums gyvybę atimsiu būdu negarbingu, nes jūs juk 
Daug mano galvai pridarėte gėdos ir motiną mano 

Tankiai užgavot namuos, su jaunikiais suseidamos bjauriai“. 
Taip joms pasakęs, jis, virvę storiausią laivinę paėmęs, 
Jają užtraukė tarp sienos ir svirno to aukštojo bokšto, 
Tokio aukštumo, kad kojomis žemės pasiekt negalėtų. 
Ten, kaip strazdai ar balandžiai, kad, skrisdami vakarą tūpti, 
Užlek ant tinklo užtraukto tarp medžių ir kilpose smaugias 
(Jas tada poilsio vieton sutink pražūtis kuobaisiausia), 
Taip ir tarnaitės nedoros kabojo, greta susiglaudę: 

Tųjų sprandai buvo kilpų užsmaugti, kad mirtų greičiausiai. 
Jos neilgai pasispardė tik kojoms ir greitai nurimo. 

Atvedė jie ir Melantį į kiemą: ausis jam ir nosį 

Vario begailio kardu nukapojo, išplėšė jam gėdas, 

Kojas, rankas nukapojo ir patį taipogi dalimis 

Jie sukapoję, išmėtė po kiemą šunims, kad suėstų. 

Kojas rankas nusiplovę, paskui jie sugrįžo į rūmą. 

Darbas jų pabaigtas buvo. Įsakė tuomet Odisejus: 

„Duok man, senute, suradus sieros ir atnešk man žarijų. 
Noriu namus išrūkyti. Tu Penelopeją galėsi 

Šič pavadinti, kad eitų su savo tarnaitėms pas manęs, 

Ir dar kitoms ten visoms pasakyk susirinkti tarnaitėms“. 
Jam atsakydama, tarė žindyvė senoji Euriklė“): 

„Tiesa, vaikeli, tu viską, kaip reikiant, esi man paliepęs. 
Leisk tik, atnešiu tau marškinius baltus, chitoną ir rūbą: 
Šitokius skarmalus tau ant pečių nei dėvėti neišpuol“. 

Jai atsakydamas, tarė gudrus Odisejus didvyris: 

„Ugnį pirmiausiai man turit sukurti salėje, sakau ašl“ 
Taip jis pasakė. Daugiau nekalbėjo senoji Euriklė!). 
Atnešė greitai sieros ir ugnies ji. Tuojau Odisejus 
Visur išrūkė siera, ir namuose visuos' ir ant kiemo. 
Senė vėl leidosi bėgt per namus Odisejaus plačiuosius 
Moterims žodį valdono pranešti ir liept susirinkti. 
Josios iš savo išėjo kamarų žibintuvais rankos", 

Tuoj' Odisejų apstojo ir baisiai stebėjosi visos, 
Galvą bučiavo karštai jam, pečius ir rankas ir daug verkė. 
Pats Odisejus nebteko tvirtybės ir ėmė raudoti, 
Gailesčio apimtas linksmo, pažinęs namiškį kiekvieną. 


1) Eurikleja 

Dvidešimttrečioji giesmė (4) 
Penelopeja pažįsta Odisejų 


Senė, kvatodama garsiai, nubėgo ant aukšto pranešti 

Savo valdovei, kad vyrs numylėtas jos yra sugrįžęs. 
Keliai senutės pas'darė tvirtesni ir kojos lengvesnės. 
Stojos galvugalyj' savo ponios ir prabilo, jai miegant: 
„Kelkisi, Penelopėja vaikeli, akim pamatysi 

Tą, ko karščiausiai norėjai, liūdėdama laiką ilgiausį: 
Grįžo namon Odisejus, vėlai susiradęs. Nužudė 

Tuos jaunikaičius begėdžius ik vieno už tai, kad jie namą 
Ardė jo, turtą aikvojo ir sūnų jo skriaudė namuose“. 

Jai atsiliepusi, tarė tad Penelopeja protinga: 

„Protą, močiute, dievai tau sumaišė, nes jie tai juk gali 
Žmogų labai išmintingą paversti į beprotį paiką, 

O n'išmintingam visai kuodidžiausią gudrybę suteikti. 
Jie tai tave pagadino; buvai iki šiol tu protinga. 

Kaip gi galėtumei, protą turėdama, taip pasityčiot 

Tu iš opiausiojo sielvarto mano, pažadinus staigiai, 
Saldųjį miegą pertraukus, kurs buvo akis man užmerkęs. 
Taip dar saldžiai aš buvau nebmiegojus jau dvidešimt metų, 
Lygiai nuo tosios dienos, kaip brangus Odisejus išvyko 
Savo laivais į Prakeikttroją — vardas tegul jos pražūna! 
Eik sau atgal, iš kur ėjus, ir tai įsidėk sau, kad jeigu 
Būtų kita tarnaitė, kurių čion daugybė, padarius 

Tokį, štai, juoką ir tokią man žinią per miegą pranešus, 
Aš ją ne žodžiais švelniais, o rūsčiausiu barniu būč išvarius, 
Tau, Eurikleja, senatvė tame nusidėjime gelbsti“. 

Jai atsakydama, tarė brangioji žindyvė Euriklė*): 

„Ne! nesityčiojuos, mielas vaikeli: teisybė tikriausia. 
Grįžo namon Odisėjus ir rūmuos' savuos' atsirado. 
Tas, mat, keleivis jis buvo, kur skriaudė jaunikiai namuose. 


„ Jau Telemachas seniai, mat, žinojęs, kad grįžo jo tėvas, 


Bet atsargiai savo tėvo grįžimą jis slėpė ik laikui, 

Kad jis galėtų nuveikti galybę išdykusių vyrų“. 

Taip ji pasakė. Džiaugsmingai pašoko valdovė iš lovos 
Ir apkabinusi sprandą Euriklės!), raudoti pradėjo. 


„ Bet abejoti pradėjus ji tarė žodžius jai sparnuotus: 


„Jeigu teisybę sakai, numylėta žindyve, išaiškink: 
Jeigu tikrai jis sugrįžęs, sakai tu, tai kaip jis galėjo, 
Būdamas vienas, užpulti tą gaują jaunikių piktųjų 
Ir nugalėti visus, nes jie visad būryį' čion lėbavo?“ 


„ Jai atsakydama, tarė brangioji žindyvė Euriklė?): 


„To nemačiau, nežinau. Aš girdėjau tik riksmą baisiausį 
Žūstančių vyrų. Mes tąkart sėdėjome mūsų kamaroj", 
Baisiai drebėjom, o durys mūs' buvo stipriai užrakintos, 
Kol mane šaukt nėatėjo sūnus Telemachas tavasis. 
Liepė pašaukt jam mane galingasis jo tėvas, pasiuntęs. 
Aš pamačiau Odisejų bestovint pas krūvą lavonų. 

Šitie lavonai asloje gulėjo, krūvomis suvirtę. 

Džiaugsmas pagavo mane, kad išvydau aš mūsų valdovą, 
Kruvina visą, sušilusį, dulkiną, lygiai kaip liūtą. 

Nūn jau lavonai visi išnešti yr į kiemo pastogę. 

Namą gi visą sieroms išrūkė ir ugnį sukūrė. 

Siuntė dabar, kad tave pavadinčiau. Tai eikim — jis laukia! 
Kartą ir judu sulauksita džiaugsmo nuvargintai širdžiai, 
Tiek iškentėję nelaimių. Dabar išsipildys daugmetis 
Judviejų noras ir karštos svajonės: jis sveikas pargrįžo — 
Vėl prie savos ugniavietės, atradęs tave čion ir sūnų. 

O jaunikaičiams už bloga, ką buvo pridarę namuose, 

Jis atmokėjo, kaip reikia, ir skriaudos atlygintos yra“. 
Jai atsakydama, Penelopeja protingoji tarė: 

„Miela močiute! Per daug iš karto nedžiaukis dar. šitaip: 
Puikiai žinai, kaip tai būtų malonu matyt jį sugrįžus 

Jojo draugams, o labiausiai tai man ir jo sūnui — mūs' vaikui. 

Visgi tavais negaliu patikėti aš žodžiais: manau aš 

Dievas koks norint, atvykęs, piktus jaunikaičius išžudė, 
Bausdamas jų nedorybes, skriaudas ir begėdiškus darbus: 
Negerbė jieji ant žemės žmogaus, kaip išpuola, nei vieno, 
Nei kuris blogas, nei geras, nors koks tik su jais susitiko. 
Patys savoms nedorybėmis galą jie sau užsitraukė. 

O Odisejus Achajon grįžti nebgali: jis žuvęs!“ 

Jai atsakydama, tarė brangioji žindyvė Euriklė!); 

„Mano vaike! Kas do žodis pro tvorą dantų tau išspruko?! 
Aš gi sakau, tavo vyras sugrįžo, o tu vis kartoji — 
Niekad negalįs sugrįžti: tu baisiai netikinčio proto! 
Taigi aš tau pasakysiu ir ženklą aiškiausį dar vieną: 
Randą jis turi, kur' šernas kadai jam su ilčia padarė. 
Plaudama kojas, tą randą aš tuoj pamačiau ir norėjau 
Tau pasakyt, bet užčiaupęs su delnu man burną staiga, jis 
Liepė tylėt: atsargus visuomet ir protingas jis buvo. 
Laikas mums eiti: aš galvą statau, kad tai viskas teisybė: 
Jeigu šįkart pameluočiau — gali įsakyt nužudyti“. 

Jai atsakydama, Penelopeja protingoji tarė: 

„Mano močiute! Sunku tau, nors išmintį gerą turėtum, 
Norą dievų amžinųjų suprasti. Tai eikim gi, eikim 

Ten pas sūnaus mano: noriu pati pamatyti lavonus 

Tų jaunikaičių galingų ir tą, kas nužudė visus juos!“ 
Taip pakalbėjusi, leidos žemyn ji nuo aukšto. Širdyje 
Daug ji dvejojo, ar reikia jai mylimą vyrą iš tolo 
Išklausinėt atsargiai, ar priėjus arti, nubučiuoti 

Galvą jo, veidą, rankas. Bet peržengusi slenkstį tašytą, 
Prieš Odisejaus pas ugnį jinai atsisėdo iš tolo — 

Prie tolimesnio pasienio; o jis pagal stulpo sėdėjo: 
Laukė, nuleidęs akis, ką sakys išmintinga žmona jo, 
Vyrą pamačiusi savo akim iš kelionės pargrįžus. 

Ilgą ji laiką tylėjo: širdis jai iš rūpesčio alpo. 


„ Tai, pažiūrėjus gerai — tas žmogus josios vyras atrodė, 


Tai abejonė vėl ėmė — kodėl jis taip baisiai nudriskęs. 
Štai, Telemachas prabilo ir tarė jis motinai savo: 
„Motina mano! nebūk tu beširdė, ar proto nustojai? 

Kaip sutinki tu pagrįžusį tėvą? Nei sėdi su juo tu, 

Nei prakalbėti tu nori, nei nieko paklausti: vargu kur 
Kitą atrastumei šitokią žmoną, kur vyrą sutiktų 

Rūsčiai, kaip tu, kurs, dėl jos tiek vargų iškentėjęs, sugrįžo, 
Dvidešimts metų nebuvęs, į savo namus ir tėvynę. 

Tavo širdis ir už akmenį, tur būt, kietesnė dar yra“. 

Jam atsakydama, Penelopėja protingoji tarė: 

„Mano vaikeli! Širdis mano alpsta krūtinėje mano: 
Žodžio ištart negaliu, negaliu aš jo nieko paklausti. 

Nei pažiūrėt jam į veidą galiu. Jei tikrai Odisejus 

Yra jisai ir sugrįžo namon jis, tai turime mudu 

Būdą tikriausį įtikinti vienas kitam ir patikrint: 

Turime mudu ženklus, ko kiti jų nežino nė vienas“. 

Taip jinai tarė. Kantrus Odisejus tuomet sušypsojo 

Ir Telemachui, žodžius jis sparnuotus prabilęs, pasakė: 
„Leisk, Telemache, liuosai tavo motinai, kaip tik ji nori 
Aš gi dabar taip nudriskęs ir purvinas baisiai: sunku jai 
Yra mane pripažint ir pagerbti, kaip išpuol tam sykiui. 
Mes tik geriau pagalvokim, ką reikia daryti dabar mums? 
Jeigu kas vieną nors vyrą mieste kada užmuš, tuoj' randas. 
Daug už jį keršyti jo giminių ir prisein kaltininkui 

Bėgti, ir gimines savo, ir gimtąjį kraštą apleidus. 

Mes gi išžudėme miesto diduomenės būrį, geriausius 
Vyrus Itakės. Tai reikia dabar mum gerai apgalvoti“. 
Jam atsakydamas, tarė sūnus Telemachas protingas: 
„Pats jau tu tuo pasirūpinki, tėve: juk, sako, tu esąs 
Visugudriausias žmogus ir jog niekas žmonių trumpaamžių 
Eiti lenktynių iš to su tavim negalėtų. Aš viena 

Tik prižadėti galiu, kad su noru karščiausiu aš tavo 
Pildysiu žodį, grąsos man užtenka — spėkų teužtenka!“ 
Jam atsakydamas, tarė gudrus Odisėjus didvyris: 

„Tai gi aš tau pasakysiu, kaip rodo man būtų geriausiai. 
Reikia pirmiausiai švariai nusiplaut ir gražiais apsivilkti 
Rūbais. Tarnaitėms ir liepkite rūbais šviesiais pasipuošti. 
Dainius dievaitiškas turi skardžiąsias kankles pasiimti 


„ Ir kuolinksmiausius šokius mums čion skambint ir linksmąją. 


Taip kad išgirdęs iš lauko kiekvienas galėtų manyti,  [dainą, 

Kas tik pro šalį praeis ar arti kas gyvena, jog šičia 
Švenčiamos linksmos vestuvės, kurių visas miestas tikėjos. 
Reikia, kad garsas žudynių baisiųjų jaunikių dykūnų 
Miestan pirma nepakliūtų, kol mes nesurosim išeiti 

Lauk iš namų ir į mūsų laukus nenuvyksim derlingus. 

Ten mes iš nauja galėsime vėl pagalvoti ir šauktis 
Dzeuso, Olimpo valdovo, kad mums patarimą suteiktų“. 
Taip jisai tarė. O jie, tai išklausę, uoliausiai išpildė. 
Tuoj nusiplovė visi ir šviesius užsivilko chitonus. 
Moteris taipogi papuošė, sustatė eilėsna į šokį. 

Dainius dievaitiškas rankosna ėmęs kankles stebuklingas, 
Greitai širdyse sužadino dainius saldžiausiąjį norą 

Šokių n'apsakomai linksmo žaidimo, kas jaudina sielą. 
Namas tik ūžė nuo kojų trypimo ir šokių. Toliausiai 
Dainos jų buvo girdėti. Išgirdęs, kalbėjo ne vienas: 
„Mat, jau, ant galo, sutiko tekėti ir mūs' karalienė. 

Tai nedoroji, jau laukt nebenori ji tikrojo vyro 

Grįžtant namon, kad namus atiduot jam, sulaukus, kaip prigul“. 
Taip sau ne vienas kalbėjo, teisybės tikros nežinodams. 

O Odisejų tuo tarpu didvyrį, savuose namuose 

Senė, namų šeimininkė, vardu Eurinomė, išmaudė, 

Kūną aliejais įtrynė, šviesiausį užvilko jam rūbą. 

Veidui jo grožį stebėtiną suteikė deivė Atena. 

Jis pasirodė stambesnis, kaip buvęs, o plaukai ant galvos jo 
Raitėsi puikiai stambiais garbiniais yakinto juodumo, 

Lygiai kuomet dailininkas sidabrą dabindamas auksu, 
Vyras gabus, nuo Hefaisto ir deivės Atenos palaimints, 
Daiktą stebėtino grožio žmonėms pasidžiaugti padaro, 

Taip ir Atena gražybe jo asmenį nušvietė visą. 

Jis iš maudyklės parėjo, nušvitęs, kaip kokis dievaitis. 

Vėl atsisėdo į sostą, kur buvo apleidęs, išeidams, 

Priešais žmonos, ir užkalbinęs, tarė jai žodį sparnuotą: 
„Baisiai stebiuos, kokią širdį tau kietą Olimpo valdovai 


„ Yra suteikę — visai ne kaip būna širdis moteriškių! 


Kur gi atrastumei kitą tu žmoną, kad vyrą sutiktų 
Rūsčiai, kaip tu, kurs, dėl jos tiek vargų apgalėjęs, sugrįžo, 
Dvidešimt metų nebuvęs į savo namus ir tėvynę? 

Visgi, senute, paklok tu man patalą. Noriu prigulti 

Vienas, jei josios širdis, kaip gelžis, jau dėl manęs atšalo“. 
Jam atsakydama, Penelopeja protingoji tarė: 

„Tu, neišmanėli! Gal tu manai, aš didžiuojuos ar, gal būt, 
Niekinu ką, ar labai taip stebiuosi? Puikiausiai žinau aš, 
Kaip tu išrodei, kad sėdai į laivą ilgirkli keliautų 

Trojon baision iš Itakės brangiosios. Ant galo, paklok jam, 
Mano Eurikle*'), kaip nor jis sau, patalą minkštą. Tik lovą, 
Ka jis padaręs yr pats sau, iškelkit iš miegamo mano. 

Toje jam lovoj', iškėlę ją laukan, paklosite gulti, 

Kailių pridėję minkštų jam ir patalo rūbų šviesiųjų“. 

Taip ji pasakė, mėgindama vyrą. Gudrus Odisejus, 
Sunkiai atsidusęs, liūdnai savo žmonai protingai pasakė: 
„Žodį, pervėrusi sopuliu širdį, dabar pasakei tu! 

Kas mano lovą galėjo iškelti: sunku padaryti 

Buvo tas darbas žinovui geriausiam, tik jei bent dievaitis 
Kokis užėjęs be vargo ją perkėlė kitur, pamanęs. 

Bet iš žmonių trumpaamžių ir pats nors stipriausias galinčius 
Jos ir pajudint nebūtų galėjęs įveikti: ji turi 

Paslaptį didžią, ta lova, gudriai padaryta. O dirbau 

Pats aš tą lova, ne kits kas. Mat, augo alyva šakota 
Visiškai arti namų, su plačiausia žaliąja viršūne. 

Medžio storumas jos buvo, kaip šitokis stulpas tvirtasis. 
Šitą alyvą, aš miegamą kambarį sau pastatyti 

Geisdamas, mūru apmūrijau dailiai akmens nutašyto. 
Stogą iš viršaus ant mūro uždėjau ir suvedžiau skliautą. 
Tvirtas duris įtaisiau, užsidarančias lygiai ir lengvai. 
Tąkart nupjoviau alyvos viršūnę lapuotą ir plačią. 

Likusį kelmą su vario kirviu aptašiau kuodailiausiai, 
Visur lygumą virve išmatavęs, aš išgręžiau grąžtais 
Skylių, kiek reikiant, kelme ir taip pamatą lovai uždėjau, 
Tvirtas lentas aš, nulyginęs dailiai, suvienijau drūčiai. 
Puikiai dar lovą ir auksu šviesiu ir sidabrais papuošiau, 
Kaulo dramblių negailėdams. Rėmą su diržais išpynęs, 
Audeklu brangiu raudonu aptraukiau. Tai tokią, sakau aš, 
Paslaptį lova turėjo. Dabar nebžinau aš, ar lova 

Ten tebestovi? Gal būti, kad kas ją iškėlė, nupjovęs 

Kelmą alyvos žemiau, nes ant kelmo ji buvo statyta“. 
Taip jam pasakius, žmonos jo širdis sudrebėjo ir kojos, 
Paslaptį tikrą išgirdus, kurią Odisejus apsakė. 

Balsiai pravirkusi, puolė prie vyro ir jį apkabino. 

Ėmė bučiuoti jam veidą ir galvą ir verkdama, tarė: 

„Tu tik nerūstauk, brangus Odisejau! Pasaulyj' visam' tu 
Savo protu pragarsėjęs. Dievai mums neduoda linksmybės: 
Jie nedaleido, kad mudu, jaunomis dienoms atsidžiaugę, 
Ramūs prieit būt galėję prie slenksčio liūdnosios senatvės. 
Taigi nepyk, mano mielas, ir manęs nebarki už nieką, 
Jog ne tuojau, kaip pamačius tave, malonėtis pradėjau. 
Mano krūtinėj širdis visuomet didžią baimę turėjo, 
Kartais, kad koks atėjūnas mane neprigautų su žodžiais. 
Daug apgavikų yra. Jog nebūt Elena Menelajo 


„ Dzeuso duktė, susidėjus į meilę ir guolį su vyru 


Svetimo krašto, kad būtų žinojus, kad narsūs Achajai 
Vėl parvarys ją namon į tėvynę po karo didžiausio. 
Žinoma, kokis dievaitis pagundė ant blogo ją darbo. 
Savo protu ji nebūtų tą baisų dalyką sumanius: 

Kiek tai iš to pasidarė nelaimių ir mums nukentėti! 

Bet jau dabar, kad tu paslaptį man atidengti mokėjai, 
Mūsų tos lovos, kurios nežinojo nė vienas žmogus kits, 
Mudu tik vienudu ir užtikėta tarnaitė geriausia, 

Aktoro doro duktė, kurią tėvas, man ištekant, davė: 
Toji tarnaitė duris atidaro mūs' miegamo visad — 

Jau tai dabar tu įtikinai širdį atsargiąją mano“. 

Baigė ji savo žodžius ir abudum griaudu pasidarė: 
Verkt Odisejus pradėjo, prispaudęs prie savo krūtinės 
Žmoną, nelaimių prislėgtą, bet jo nepamiršusią niekad. 
Lygiai, kad krantą svajotosios žemės pamato suvargę | 
Vyrai, kuriems Poseidonas kur jūroje laivą sudaužė, 
Bangą, kaip kalną, užvertęs ir vėjo užleidęs galybę 
Tokią, jog keletas jų tik beliko, bangų nepagauti, 

Ir paskutine spėka plaukdami, purvini ir murzoti, 
Išlip ant kranto geidaujamos žemės, mirties atsikratę — 
Taip ir jinai dabar džiaugės, matydama vyrą pagrįžus, 
Nė negalėdama rankų baltų nuo jo kaklo nuimti. 
Būtų čion juodu, saldžiai beraudodamu, Aušrą sutikę, 

Jeigu nebūtų sumanius kitaip šviesiaakė Atena: 

Naktį už slenksčio dangaus suturėjo Atena, o Aušrai 

Ji nepavelijo lipti į sostą auksinį, pakilus 

Iš Okeano vandens, nedaleidus arklių greitakojų, 

Kur jos vežimą, pasauliui suteikiantį šviesą, vežioja — 
Lempą ir porinį jo Faetoną — kinkyt ir važiuoti. 

Tarė tad žmonai brangiajai gudrus Odisėjus didvyris: 
„Mano žmona! Dar neesam priėję prie galo visokių 
Vargo ir triūso: n'apsakomai daug dar man reikia pakelti 
Vargo visokio, ir viską turiu būtinai aš išpildyt. 

Pranašo didžio Teiresijo dvasią aš klausiau, nužengęs 
Hado valstybėn tamsion, kur buvau nukeliavęs aš sykį, 
Savo draugų atsiklausti grįžimo ir savo taipogis. 

Eikiv, vienok, mudu gulti, žmonele: jau laikas ir miegot, 
Miego saldaus paragaut ir pasilsinti kūnas nuvargęs“. 
Jam atsakydama, Penelopeja protingoji tarė: 

„Patalas prirengtas tau visuomet, kuomet tik panorėsi. 
Ačiū dievams, kad tik davė laimingai pagrįžti į savo 
Namą turtingą ir gražų ir žemę tėvynės brangiausią. 

Bet, kaip pradėjai sakyti ir dievas tą mintį tau davė, 

Baik gi kalbėt apie vargą, kurį turi vargti: aš noriu 

Tai sužinoti iš anksto, nes taip man lengviau yra, žinant“. 
Jai atsakydamas, tarė gudrus Odisėjus didvyris: 

„Tu n'išmintinga žmona! Kažin kam, prisimynus, tu klausi? 
Reik pasakyti tau viską ir nieko neslėpti nuo tavęs. 

Tik nesidžiaugsi, išgirdus mano tu žodį ir pats aš 

Baisiai nuliūdęs dėl to: man Teiresijas yra įsakęs 

Didelio svieto pilis aplankyti, paėmus į ranką 

Irklą, gražiai padarytą, kol tokio aš krašto nerasiu, 

Kur negirdėję gyventojai yr apie jūrą, ir druskos 

Valgyjė sau nevartoja, netur supratimo, kas yra ' 

Laivas, gražiai nudažytas, raudonas ir irklų kam reikia, 
Irklų, kur laivui atstoja sparnus, kad jis skrenda per jūrą. 
Tikra man ženklą pasakė Teiresijas. Ženklas, mat, tokis: 
Kad susitiksiu kelionėje žmogų ir manęs paklaus jis, 
Kam tą kąstuvą nešiesi, ant savo pečių pasiėmęs? — 
Tąkart įsakė tą irklą į žemę įkalti ir brangias 

Aukas sudeginti jūrių valdovui, didžiam Poseidonui: 

Aviną, jautį ir kiaulių vaisintoją kuilį veislinį. 

Galima tąkart jau grįžti namon ir šventas hekatombas 
Šičia sudegint dievams, amžiniesiems Olimpo valdovams, 
Nieko n'aplenkus tarp jųjų. Mirtis mane jūroj miglotoj 
Nepasitiks: ji pris'artins palengva, senatvės žilosios 
Man susilaukus ramiai ir nuskins, lygiai vaisių, prinokus. 
Liksiu aplinkui pavaldinius savo laimingus. Tai tokį 
Mano gyvenimo galą Teiresijas man pranašavo“. 

Jam atsakydama, Penelopėja protingoji tarė: 

„Jeigu dievai amžinieji mums tokią senatvę yr lėmę, 
Galima viltį turėti, kad tur pasibaigt mūs' nelaimės“. 
Taip jie ilgai dar kalbėjo maloniai, viens kitą užjausdams, 
O Eurinomė kartu su žindyve jiems patalą minkštą 
Taisė, žibintuvais sau pasišviesdamos. Patala baigus 
Kloti vikriai, sumaningai, senutė, pavargusi, gulti 

Ėjo į savąją vietą, o jiems miegamoji tarnaitė, 

Einant į miegamą gulti, žibintuvu pašvietė kelią. 

Vieton nuvedus, sugrįžo atgal Eurinomė, o jiedu, 


„ Papročiu savo senuoju, į vieną atsigulė lovą. 


O Telemachas tuo tarpu, ganytojai jaučių ir kiaulių, 
Liepę pabaigti šokius ir tarnaitėms paliepę eit gulti, 
Patys atsigulė miego aptemusių rūmų salėje. 

O Odisejus ir Penelopeja, seniai išsiilgę 

Meilės, sau širdį palinksmino saldžiai. Iš nauja po to jie 
Ėmė kalbėt ir viens kito teirautis, kaip pra'jo tas laikas? 
Jam ji apsakė, kiek vargo turėjo namie su tarnaitėms, 
Tųjų matydama bjaurų elgimąsi su jaunikaičiais, 

Kaip jaunikaičiai be gėdos jų jaučius ir ožkas geriausias 
Pjovė ir vyną brangiausį aikvojo be saiko ir soties. 

Visko išklausęs, gudrus Odisejus apsakė nuo savęs, 
Kiek jis nelaimių pridaręs kitiems ir kiek pats iškentėjęs. 
Klausė jinai, žingeidaudama baisiai ir miegą užmiršus, 
Kol jis nepabaigė pasakot prietikius savo skaitlingus. 
Jis jai apsakė, kaip jis iš pradžios ant Kikonų užpuolęs, 
Kaip atsidūręs krašte, kuriam saldųjį lotosą valgo, 

Ką jam Kiklopas padaręs ir kaip jis atkeršijęs šitam 
Dievo nebijančiam žvėriui, draugus jo geriausius surijus: 
Kaip pas Ajolą patekęs, kursai maloniausiai priėmęs 

Ir į tėvynę pasiuntęs, bet piktas likimas neleidęs 
Tąkart sugrįžti: audra begalinė, pagavus, nuvarė 
Verkiantį graudžiai atgal į žuvingosios jūros platybes. 
Kaip atsidūręs Telepilo miesto netoli, šalyje 

Baisiai piktų Laistrigonų galingų, kurie, užsipuolę, 


„ Jojo sudaužė laivus ir išžudė graž'aulius Achajus, 


Ko ne visus, nes jis vienas su savo laivu teištrūkęs. 
Kirkės apsakė gudrumą ir josios žavėjimą baisų. 
Kaip jis nuvykęs į Hado valstybę paniūrą ir tamsią, 
Kad atsiklausus sielos ten Teiresijo pranašo Tebų. 


„ Jis ten nuvykęs daugirkliu laivu ir draugų ten pamatęs. 


Motiną savo ten matęs, kur gimdė jį, mažą augino. 
Kaip jis Seirenų dainavimą, saldžiai malonų, girdėjęs, 
Kaip jis atvykęs, kur Plaukiamos Uolos ir kur užsilaiką 
Skilla baisioji baidyklė ir dar nelabesnė Charibadė, 


„ Tujų baidyklių, nežuvęs, nė vienas žmogus neaplenkęs. 


Ir kaip draugai jojo karves šviesiausiojo Sauliaus išmušę, 
Ir kaip jų greitąjį laivą liepsnojančiu žaibu suskaldęs 
Dzeusas, perkūnų valdovas, ir žuvę bangose draugai jo 
Brangūs, visi iki vieno, o jis tik ištrūkęs nuo Kerių. 
Kaip jis atvykęs į salą Ogigijos, kur gražiaplaukė 
Nimfė Kalipsa gyveno ir, jį susigavus, norėjo 

Baisiai už vyrą palikti uoliniame rūme. Maloniai 
Priėmė jį ir išlaikė, žadėdama jam stebuklingą 
Nemirtingumą suteikti ir amžiną duoti jaunystę, 

Bet niekuomet negalėjo širdies sužavėt jam krūtinėj“. 
Kaip į fajakų jis žemę pakliuvęs po didelio vargo, 
Kur nuo širdies jį mylėję ir gerbę, kaip kokį dievaitį. 
Jie ir parsiuntę jį savo laivu į brangiausią tėvynę, 
Aukso, sidabro sudėję jam krūvą ir rūbų puikiausių. 
Buvo tai jo paskutinis jau žodis, nes miegas saldusis, 
Sanarius žmogui atleidžiąs ir sielvartą tildąs, užpuolė. 
Tąkart dar kit'ką sumanė šviesakė dievaitė Atena: 

Ji, pripažinus, jog jau Odisėjus gana pasidžiaugęs 
Patalu savo žmonos ir užtenka jam saldžiojo miego, 
Tąkart daleido tik Aušrai pakilt iš miglų Okeano, 
Kopti į sostą auksinį, kad šviesą pasauliui suteiktų. 
Tuoj Odisejus pašoko iš patalo minkšto ir tarė: 

„Mano žmona! Jau abudum užteko ik sočiai nelaimių — 
Tu čion, belaukdama mano grįžimo, didžiausio gi vargo 
Mačius esi ir verksmų, o mane patsai Dzeusas galingas 

Ir amžinieji dievai prikankino, neleisdami grįžti, 

Nors ir karščiausiai geidžiau to, į mylimą mano tėvynę. 
Nūn, kad mūs noras įvyko ir guliva lovoj' vienoj mes, 

Tu pasirūpinki turtais, kad juos pargabenus į rūmą, 

O galvijus, ką jaunikiai išdykę begėdžiai surijo, 

Aš kai kuriuos atsiimsiu jėga, o kai ką ir Achajai 

Patys geruoju grąžins, koliai nuostolius mano atlygins. 
Reikia pirmiausiai nueit man į dvarą, kad sodą vaisinį 

Ir mano gerbiamą tėvą ten esantį greit pamatyčiau: 
Tėvas, girdėjau, gedauja manęs ir raudoja. O tau aš 
Rūsčiai dabar įsakau, nors pati tu esi išmintinga: 

Gandas po pilį pasklis, patekėjus tuoj saulei, jog rūmuos' 
Žuvo visi jaunikaičiai. Ant aukšto pas savęs užlipus, 
Tu su tarnaitėms visoms ten sėdėk, nė su kuo nekalbėki“. 
Taip jai paliepęs, jisai užsidėjo šarvus kuogeriausius, 
Liepė tą pat padaryt Telemachui, Filoičiui*), Eumajui, 
Liepė visiems pasiimt į rankas jisai kariška ginklą. 

Jie jo klausydami žodžių, šarvus varinius užsidėjo. 
Tąkart, duris atsidarę, visi iškeliavo į dvarą. 

Vedė juos pats Odisejus. Jau buvo šviesu, jiems keliaujant, 
Bet galingoji Atena, migla juos pridengus, praleido, 
Vesdama greitai per vidų prabudusio didelio miesto. 

Hermes!) tuo tarpu, Kilenijos dievas, iš žuvusių vyrų 

Jujų sielas išvadino: jis rankose aukso lazdelę 

Šviesią ir gražią turėjo, kuriąja akis jis, norėdams, 
Apdumia žemės žmonėms ir kuriąja pažadinti gali 
Žmogų iš miego. Pamojo sava lazdele tada dievas — 
Sielos jaunikių jį, čirpdamos, sekė. Ir lygiai, kaip kalno 
Urve plačiam" tarp uolų susimetę šišknosparniai čirpia, 
Jeigu kuris, atitrūkęs nuo jųjų grandinės, nukrinta, 
Praded visi be tvarkos po tą urvą lakstyti — taip sielos, 
Čirpdamos, lėkė, o Hermes?), keleivių užstovas dievaitis, 
Vedė jas pats. Okeano migloto platybę praskridę, 
Aplenkė jie tad Leukadų uolas ir pro Saulės aukštuosius 
Pralėkė jiejie stulpus, n'apsistodami Sapno šalyje. 
Greitai atskrido į plačią Asfodelio pievą, kurioje 

Sielos velionių — miglotieji jų panašumai — gyvena. 
Rado ten sielą Pelejaus sūnaus jie Achillo?), ir draugo 
Jojo Patroklo, skaistaus Antilocho, taip pat ir Ajanto, 
Kurs po šviesaus Achilleso?) visuose Danajuose buvo 
Laikomas vyru puikiausiu dėl veido ir kūno dailumo. 
Visos tos sielos apspito atvykusių didelį būrį. 

Greit atsirado siela ir Atrejaus, sūnaus Agamemno, 
Baisiai nuliūdus. Ir kitos dar sielos tenai susirinko, 
Kokios tik žuvusios buvo namuos' apgaulingo Aigisto. 
Kalbint Atreidą pradėjo siela Pelejono Achillo?): 

„O, Agamemnon! Gyvenant mums rodėsi tankiai, kad Dzeusas, 

Žaibo valdovas, labiausiai yr' tau prielankus, ne kitam kam 
Tarp garbingųjų herojų Achajų: juk tarpe daugybės 
Žemės valdovų galingų buvai pripažintas vyriausiu 
Trojoj', kur, karą kariaudami, vargo tiek matėm, Danajai. 
Bet ir tave neapgynė jisai nuo graudingo likimo, 

Ko niekuomet dar nė viens neišvengė, kas gimęs tik buvo. 
Daug būt geriau, kad tu būtum, bebūdamas vadas vyriausias 
Trojoj', tenai savo mirtį sutikęs draugų savo tarpe: 

Būtų Achajai visi tau supylę ir kapą aukščiausi, 

Būtum ir sūnui ant amžių palikęs neapsakomą garbę... 
Bet, štai, dabar pražuvai tu, kaip niekšas begarbis už nieką“. 
Jam atsakydama, tarė siela nelaimingo Atreido: 

„O, laimingasis Pelejaus sūnau, dievalygis Achille!!) 
Tu atradai savo kapą toli nuo Achajijos žemės. 

Kovės aplinkui tave kuogeriausi Trojėnų kareiviai 

Ir galingiausieji sūnūs Achajų už tavąjį kūną. 

Dulkių audroje, kovos kruvinosios triukšmingos sukeltų, 
Tu sau gulėjai ramus ir didžiulis, užmiršęs grumtynių 
Karo vežimais, baisių mūsų priešams. Tuo tarpu kovojom 
Ištisą dieną įnirtę ir būtum visai nepabaigę, 

Jeigu perkūnvaldys Dzeusas nebūtų audra mus išskirstęs. 
Taigi, kuomet mes tave iš kovos į laivyną parnešę, 

Kūną ten tavo i lovą padėjom, gražiai numazgoję 
Vandeniu tyru, alyvoms brangiausioms, Achajai pradėjo 
Ašaras lieti, draskydami plaukus iš sielvarto didžio. 
Gavusi žinią, iš jūrių gelmės tavo motina greitai 

Su neapsakomai graudžiu riksmu pasirodė, ir baimė 
Apėmė vyrus Achajus, kurie, į laivus savo šokę, 

Buvo sumanę jau bėgti, jei būt nesustabdęs jų vyras, 
Nestoras senas, prityręs senovės žinių ir gudrybių. 

Jo patarimai išeidavo visad, paklausius, ant gero. 

Jis tad Achajams, tik velydams gera, prabilo ir tarė: 
„Vyrai Argejai, sustokit! Nebėkite, sūnūs Achajų! 
Motina artinas šičia su jūrių dievaitėmis savo 


„ Sūnų numirusi, mūsų garbingą Achillą?) apverkti“. 

Taip jisai tarė. Achajai didvyriai nustojo bijoję. 
Gražiosios dukters senelio jūrinio aplinkui apstojo 

Kūną negyvąjį tavo, raudodamos graudžiai, ir rūbą 

Jos tau užvilko brangiausį. O Mūzos devynios, tarp savęs 
Dailiai sutardamos, giesmę tau liūdną giedojo graudingai. 
Niekas iš būrio didžiausio Achajų, neverkęs, netvėrės, 
Balsą tą saldų girdėdams širdies suramintojų Mūzų. 

Taip septyniolika tąkart parų mes liūdėjom ir verkėm, 
Tavęs netekę: dievai amžinieji ir žmonės trumpaamžiai. 
Tik aštuonioliktą dieną padėjome kūną ant laužo, 

Daug ten priguldę smulkiųjų galvijų ir jaučių papjautų 
Tavo tik garbei. Ir dangiškuos rūbuos, medum ir aliejum 
Gausiai užpiltas tu sudegei. Deginant tavąji kūną, 

Šviesūs Achajų herojai, ginklais kuogražiausiais šarvuoti, 
Tūkstančiais — pėsti, raiti — aplink laužą, kaip bangos, siūbavo. 
Ūžmas triukšmingas girdėjos toliausiai aplinkui. Kuomet jau 
Liepsnos Hefaisto sudegino tavąjį kūną. Sulaukę 

Ryto Aušros, mes susirinkome baltus palikusius kaulus, 
Perplovėm, tyru vynu ir alyva šviesiąja užpylę — 
Amforon juosius sudėjom, ką motina tavo mums davė. 
Amfora buvo, Achillai!), paties Dioniso dievaičio, 
Gavusio ją dovanoms iš garsaus dailininko Hefaisto. 
Amforoj' toj' tebeguli, šviesusis Achillai!), ik šioliai 
Kaulai tavi ir Patroklo, Menotijo garsiojo vaiko. 

Bet Antilocho, kurį tu, numirus Patroklui labiausiai 
Tarpe Achajų mylėdavai, kaulų ten nėra. Jūs' kaulus 
Žemėn įkasę, tuoj kapą aukščiausį supylė Achajų 

Vyrų, garsių ietininkų, kariuomenė, vietą parinkus 

Ant išsikišusios jūron kasos Helesponto pajūryj', 

Taip, kad tas kapas iš tolo matytųs ir žinomas būtų 
Lygiai ir tiems, kas gyvena dabar ir gyvens ateityje. 
Motina tavo, brangių dovanų iš dievų išmaldavus, 

Liepė varžytytnes tarpe Achajų daryti: kurie jų 

Karišką spėką ir vyrų vikrumą didesnį parodys, 

Tiems jinai dovanas brangias dievų išdalinti įsakė. 
Tankiai, Achillai!), priseidavo tau pamatyti, kaip žaidžia 

Vyrai, palaidojus kokį garbingą herojų valdovą. 

Bet kad tu būtum pamatęs, kokius žaidimus tau iškėlė 
Tetis!), dievaitė baltkoja — tu būtum nustebęs be galo. 
Mat, kad be galo brangus esib uvęs dievams amžiniesiems. 
Tokiu būdu tu ir miręs garbės nenustojai — anaiptol! 
Mirus, garbė pasidarė didesnė, pasklido plačiausiai. 

Ką gi man davė laimingas to karo baigimas? Man grįžtant, 
Dzeusas aukščiausias sumanė, mat, prapultį baisią, begarbią 
Iš paleistuvio Aigisto ir mano žmonos nedorosios!“ 

Taip jie kalbėjos tarp savęs, minėdami praeitą laiką. 

Štai, pasirodė staiga Argžudys, galingasis dievaitis, 
Vesdamas būrį didžiausį sielų, Odisėjaus nudėtų. 

Būrį pamatę, nustebo herojai ir ėjo žiūrėtų. 

Siela Atrejaus sūnaus Agamemno pažino būryje 

Sielą sūnaus Melanejaus garbingojo Amfimedonto. 
Buvo jied' vaišių draugai, nors ansai ir Itakėj' gyveno. 
Pirmas Atreidas, prabilęs, užkalbino Amfimedontą: 
„Amfimedontai, sakyk, kas yra atsitikę, kad jūsų 

Tokis rinktinis būrys kuogražiausias apleidote žemę? 
Nieks negalėtų pririnkti jaunikių gražesnių, iškratęs 
Miestą didžiausį! Gal būt, Poseidonas, sutikęs jus jūroj, 
Vėjus užleido baisius ir, sukėlęs bangas, paskandino? 
Gal jus kur nuveikė tolimo krašto gyventojai, radę 
Savo laukuose begaudant jų jaučius ir smulkiąją bandą, 
Arba mieste kur begaudant žmonas ir beplėšiant jų turtą? 
Duok man atsakymą tikrą: juk mudu draugavom ant žėmės! 
Atmeni laiką, kuomet atvykau aš pas tavąjį tėvą, 

Ragint skubiai Odisėjų, kad jis prisidėtų į Troją, 

Karo tvirtaisiais laivais su mumis nukeliavęs kariautų. 
Ištisą mėnesį gavome, aš ir šviesus Menelajas, 

Savo laivais ten pas jūsų užtrukt, kol pavyko, ant galo, 
Mums Odisejų, tvirtovių griovėją, į karą išjudint“. 

Jam atsakydamas, tarė nuliūdusis Amfimedontas: 

„Viską atsimenu aš, augintini Dzeuso, kas buvo. 

Viską dabar tau, kaip buvo, neslėpdamas nieko, sakysiu, 
Koks mūsų galas gyvenimo buvo, visai netikėtas. 

Piršomės mes čion visi Odisejaus palikusiai pačiai, 

Ji nenorėjo liūdnų tų vestuvių, bet ir nežinojo, 

Kaip išsisukti nuo jų. Visuomet pražūties mūsų geidė. 
Daugel gudrybių jinai sumanydavo savo širdyje. 
Vienąkart stato didžiausias stakles ji ir apmatus daro; 
Užmet audimą ji platų ir ploną, o mums ji ir sako: 

„Mano bernaičiai — jaunikiai! Kadangi Odisejus pražuvęs, 
Jūsų meldžiu neskubėkit vestuvių, kad neitų ant niekų 
Siūlai: aš noriu pabaigt įkapinį herojui Laertui 

Rūbą išausti, idant, kad ištiks jį skausmingas likimas, 
Mirti kuomet jam priseis, Achajietės sakyt negalėtų: 
„Guli be užkloties vyras, kursai, begyvendams ant svieto, 
Turtų surinko daugybę“. Ji taip mums kalbėjo. Visi mes 
Klausėme jos ir sutikom, o ji, ką per dieną išaudus, 
Būdavo, naktį išleidžia atgal, užsigesusi šviesą. 

Taip jai per trejetą metų vis vyko mumus apgaulioti. 

Bet kaip ketvirtas jau metas užstojo ir laiks išsipildė, 
Mums ir pasakė kokia moteriškė, žinovė gudrybių. 
Tiesa! Sugavome patys beardančią gražų audimą. 

Darbą tuomet jai prisėjo pabaigt jau per prievartą mūsų. 
Bet vos surojo ji savo tą ilgą audimą pabaigti 

Ir išardyti stakles — stebėtiną darbą mums rodė: 
Audeklą šviesų, kaip saulė, ar pilnasis mėnuo skaistusis, — 
Štai, koks dievaitis piktasis į pakraštį lauko slapčiomis 
Atvedė kažin iš kur Odisejų kiauliaganio gryčion. 

Čion su sūnum jisai savo susėjo, kursai, tad iš Pilo 
Grįždamas stačiai smiltingo, užėjo pas savąjį tarną. 

Jie čion tarp savęs apsvarstę, sumanė jaunikiams žudynę. 
Viską aptarę, į sostinę grįžo: pirma Telemachas, 

O jau paskui Odisejus, kurį, kaipo elgetą, vedė, 

Rūbais bjauriais apsivilkusį, senas ganytojas kiaulių. 
Pagaliu ramstės galings Odisejus, seneliu apsimesdams, 
Kumpu, sulinkusiu driskiu. Ir kas gi tarp mūsų galėjo, 
Nors protingiausieji vyrai, manyti, kad pats Odisejus 
Būtų slapta atsirasti galėjęs? Mes jį susitikom 

Žodžiais skaudžiais, užgauliomis, nekartą suduodavom skaudžiai. 
Jis gi ilgai kuokantriausiai kentėjo savo namuose 

Mūsų skriaudas ir mušimą ir užgaules žodžiais visokiais. 

Tai ne Tindaro duktė, kur sumanė prakeiktą dalyką — 
Vyrą žieduotą užmušti. Baisiausios dainos ji žmonėse 
Sau susilauks ir užtrauks dar ji gėdą doroms moteriškėms“. 
Taip jie kalbėjo, nuliūdę, minėdami prietikius žemės, 
Hado tamsioje šalyje, miglotoj' požemės valstybėj'. 
O Odisejus, su savo draugais iškeliavę iš miesto, 
Greitai atėjo į dvarą, gražiai prižiūrėtą Laerto. 

Senas Laertas kadai tai tą lanką sau buvo nus'pirkęs, 
Darbo jis daug čion įdėjo ir namą sau gerą pas'tatė. 
Namas aplinkui pastoges plačias padarytas turėjo. 
Ten per dienas darbininkai vergai ir darbavos ir valgė, 
Ten ir gulėjo. Ir buvo jų tarpe senutė Sikelė. 

Ji tai senelį labai rūpestingai globojo ir slaugė. 

Tarė tuomet Odisejus tarnams, o iš vieno ir sūnui: 

Jūs dabar eikit į vidų namų tų gražiai sutvarkytų, 
Ruoškite greitai pietų, pasipjovę riebiausį sau paršą. 
Aš gi nueisiu pas tėvo, žiūrėsiu, kaip man jis atrodys: 
Ar pripažins jis mane, akimi pats pamatęs savomi, 


„ Ar, tiek jau metų nebmatęs, netiks pripažinti už sūnų?“ 


Taip pakalbėjęs, jis, ginklą tarnams atidavęs, nuėjo. 
Jie gi į namą tą greitai įėjo, tuotarp Odisejus 

Sodan vaisingan nuėjo, tikėdamos tėvą ten rasiąs. 
Bet nei Dolijo ten seno nerado, nei jojo sūnų ir 


„ Jokio ten vergo nerado: visi jie tad buvo išėję 


Erškėčių rinkti tvoromis apsodinti. Senasis Dolijas 
Pats iškeliavo su jais jiems parodyti vietą, kur rinkti. 
Vieną tik tėvą terado, apėjęs tą gražųjį sodną. 

Senis medelį ten kažkokį krapštė. Jo purvinas rūbas 
Buvo suplyšęs, sulopytas; kojos jam buvo su diržais, 
Daug kart susiūtas, kažkaip apvyniotos, kad jų nepadūrus. 
Pirštines buvo taip pat užsimovęs, dygių kad išvengus. 
Kažin kokia kepuraitė apdriskusio kailio ožkinio 
Dengė jo galvą, palinkusią jau nuo vargų ir senatvės. 
Tokį pamatė gudrus Odisejus čion savąjį tėvą, 

Žilą seneli pavargusi, sielvarto didžio prispaustą. 

Jis tad sustojo po kriaušės medelio ir verkti pradėjo. 
Verkdamas, manė širdyje ir galvą sau suko, ar būtų 
Reikalas, stačiai priėjus, bučiuot apkabinus senelį, 

Viską jam tuoj' apsakyti, kaip grįžęs, ką radęs tėvynėj', 

Ar užsislėpti pirma ir pačiam išmėginti dar tėvą. 

Jam apgalvojus, geriau pasirodė bus šitaip padarius: 
Pašaipa tėvą mėginant, ko reikia iš jo sužinoti. 

Taip nusistatęs, artyn Odisėjus prie senio priėjo. 

Senis Laertas, sulinkęs, tuo tarpu medelį apkrapštė. 

Stojęs arti jo, skaistusis sūnus Odisejus jam tarė: 

„Seniau! Matyt, kad gerai tu išmanąs darbuotis po sodną! 
Tvarka, matau, visame kam" didžiausią pas tavęs aplinkui: 
Medžiai, štai, fygų ir kriaušių, alyvų ir vynuogių visur, 
Lygiai ir gėlės — gražiausiai, matyt, prižiūrėtos ir auga. 
Bet, dėl tavęs aš sakyčiau, tik tu nesupyki ant manęs, 

Sau tu tvarkos neturi: per senatvę nebnori matyti, 

Koks tu nuplyšęs ir purvins esi. Nemanau, kad galėtų 
Ponas tave taip apleisti už tavo tarnavimą blogą: 

Vergiško nieko tavyj' nematau aš: iš veido ir ūgio 

Man tu atrodai valdovų kokių giminaitis tikriausiai. 

Man taip atrodo, kad būtų labiau panašu tave matant 

Sotų ir švarų, beilsintį lovoj' ant patalo minkšto, 

Kaip kad seneliui labiausiai pritiktų, pabaigiančiam amžių: 
Bet pasakyk tu man aiškiai, neslėpdamas nieko nuo manęs, 
Kas tavo viešpats yra? Ir kieno tu čia sodą žiūri tą? 
Aiškiai išpasakok viską, man reikia tai viską žinoti: 

Ar tai teisybė, kad aš, į Itakę atvykęs, kaip sakė 

Vienas žmogus man, kurį sutikau aš, keliaudamas šičion. 
Tik tas žmogus nelabai prielankus pasirodė man bėsąs: 

Jis nenorėjo manęs išklausyti, nei duoti man tikrą 

Savo atsakymą, klausiant man vieno pažįstamo šičia, 

Ar jis dar gyvas ir kur jis gyvena, o gal būt jau miręs 

Ir iškeliavęs į Hado valstybę miglotą ir tamsią, 

Tu tai gali tai žinoti, klausyk ir suprask, ko man reikia: 
Kitąkart savo tėvynėj aš vaišinau žmogų keleivį. 

Daug man priseidavo vaišint keleivių iš tolimo svieto, 

Kito vienok nebuvau aš dar tokio protingo sutikęs. 

Sakėsi esąs jisai iš Itakės, jo tėvas Laertas, 

Esąs didvyrio Arkeisijo vaikas. Tą svetį namuose 

Savo aš vaišinau puikiai, man nieko netrūkdavo tąkart; 
Dovanas brangias daviau, kaip tai priguli svečiui keleiviui: 

Aukso puikiausiai išdirbto daviau jam, septynis talantus, 
Puikią jam gryno sidabro aš taurę daviau išdabintą 

Dvylika suteikiau jam aš gerų marškinių kuominkščiausių. 
Dar tiek daviau jam ir kelnių ir rūbų kasdieninių geriausių; 
Keturias jam aš be to dovanojau tarnaites, dailiųjų 

Rankų darbelių žinoves jaunutes, gražias ir malonias“. 

Jam atsakydamas, tėvas senasis, raudodamas, tarė: 
„Doras keleivi! Tikrai tu pataikei į kraštą, kurio tu 

Ieškąs sakaisi. Tik kraštą užvaldė ištvirkėliai baisūs. 
Dovanas savo, matau, kad ant vėjo išmetęs tu būsi: 

Nes, jeigu būtum jį gyvą atradęs Itakės šalyje, 

Žinoma, jis kuogražiausiai atlyginęs būt tau už vaišes, 
Dovanas duodams nuo savęs: toksai jau svečių užvedimas. 
Bet tu dabar pasakyki ir man kuoaiškiausiai pareiški, 

Kiek jau galėtų būt metų, kaip savo namuose tą svetį 
Vaišinai vargšą bedalį, nes buvo sūnus jisai mano. 

Ti jau, tur būti, toli nuo tėvynės, paskendusį jūroj, 

Žuvys suėdė gelmėse, o gal būt ant žemės sudraskė 
Žvėrys plėšrieji ar paukščiai grobuonys jo sulesė kūną. 


+ Jo negalėjo apverkti jo motina senė, nė tėvas 


Jo negalėjo palaidot, kurie jį, pagimdę, užugdė; 

Nei jo žmona, dovanų tiek kainavusi, Penelopeja 

Jojo apverkt, pasidėjus į lovą, kaip reik, negalėjo, 

Jam negalėjo uždengti akių, kaip numirusiam išpuol. 
Dar tu man tai pasakyk, kad žinočiau aš visa teisingai: 
Kas tu per vienas esi? Kur tėvai tavo yr ir tėvynė? 
Kur apsistojo greitasis tas laivas, kuriuo atvykai tu 
Kart su savais palydovais? Gal būti, tu vienas tik šičia 
Atplaukei svetimo krašto laivu, o jis nuplaukė, likęs, 
Mūsų prie kranto privežęs — sakyk tu man viską, kaip buvo?“ 
Jam atsakydamas, tarė gudrus Odisejus didvyris: 
Taigi tau viską aš noriu teisingai ir aiškiai pareikšti: 
Aš gyvenau Alibantoj' ir puikų ten rūmą turėjau, 
Tėvas manasis vadinos Polipemonions Afeidas. 

Mano gi vardas paties — Eperitas. Piktasis dievaitis, 
Man to nenorint, į kraštą jūs' atvedė, kelią susukęs 
Mums nuo Sikanijos: savo aš laivą liepiau pastatyti 
Užvėjoj' kalno miškuoto ir manęs sugrįžtant palaukti. 

Jūsų gi pats Odisejus — manau, kad jau penketas metų, 
Gal būt, praėjo nuo to, kaip jisai iškeliavo nuo mūsų. 
Vargšas! Juk jam išvažiuojant tad, paukščiai vien laimę terodė, 
Skrido visi jam po tiesiąja puse — malonu žiūrėti! 
325. Pats jisai džiaugės, matydamas šita, keliaudams iš mūsų. 
Mudu abudu tikėjomės greitai iš nauja sueiti 
Ir dovanomis iš nauja viens kitą palinksmint brangiomis“. 
„Taip jis kalbėjo. O senį tuo tarpu baisus nuliūdimas, 
Lygiai sunkus debesys koks, prislėgė. Rieškučioms pasėmęs 
„ Juodžemio dulkių, jis sau ant galvos užsipylė žilosios, 
Sunkiai dejuodams. Pamatęs jo sielvartą skaudų, sūnus jo 
Pats susgraudino labai ir pradėjo pro nosį jis šniokšti. 
Puolęs staiga jis prie tėvo, nutvėrė ir tarė jausmingai: 
„Aš tai tas pats ir esu, mano tėve, kurio tu taip laukei; 
„ Aš tai grįžtu jau po dvidešimts metų į brangią tėvynę! 
Liaukis tu verkęs, raudojęs, liūdėti dabar tu nustoki! 
Štai, ką turiu tau pranešti ir laiko neblieka ant niekų: 
Aš išžudžiau iki vieno visus jaunikaičius savuose 
Rūmuose, jiems užmokėjęs už darbus piktus jųjų algą!“ 
340. Jam atsakydamas, tarė Laertas senėlis protingas: 
„Jeigu tikrai mano vaikas esi, Odisejus, sugrįžęs — 
Ženklą turi man išrodyt, kuriuo aš galėč patikėti“. 
Jam atsakydamas, tarė gudrus Odisejus didvyris: 
„Randą, meldžiu, kuopirmiausiai savom akimi pažiūrėki, 
Ką man padaręs yra Parnase savo ilčia miškinis 
Šernas, kuomet aš ten Autolikoną') senuolį, mūs' močios 
Mylimą tėvą, buvau aplankyt nukeliavęs, tikėdams 
Dovanas brangias sau gausiąs, nes buvo senuolis žadėjęs 
Duoti man jas dar tuomet, kad pas mūsų čionai jisai lankės. 
350. Dar tau galiu išskaityti medžius tavo sodno tvarkingo, . 
Tuos, ką tu man dovanojęs esi, man jų prašant, tuomet dar, 
Mažas kad būdamas vaikas, bėgiojau pas tavęs į sodną. 
Vaikščiojom mudu tarp medžių, o tu jų vardus sakinėjai: 
Kriaušių paskyrei man trylika, dešimtį man obelių ir 
355. Keturias dešimtis fygų pridėjai, žadėdams, kad duosiąs 
Vynuogių man penkiasdešimt kelmų vaisingųjų kasmetai. 

Uogos jų kekėmis blizg įvairiausioms ant saulės, nes Dzeusas 
Dangiška meile augina ir gražina jas iš aukštybių“. 

Taip jam pasakius, senelio ir keliai pradėjo drebėti, 

Širdį pradėjo jam plakt, Odisejui prirodymus davus. 
Mylimą sūnų jis stvėrė į glėbį, bet pats nusilpnėjo. 

Tad Odisejus, kantrusis didvyris, pakėlė ant rankų 

Savo apalpusi tėvą. Senelis negreit atsigavo. 

Jis, atsigavęs, ant galo, balsu iškilmingų pasakė: 

„Tėve mūs', Dzeusai! Dabar tai matau, kad tebėsą Olimpo 
Kalno aukštybėse teisūs dievai, jei iš tikro prakeikti 

Tie paleistuviai jaunikiai už savo piktybes pražuvo. 

Bet, štai, dabar mane baimė vėl ima širdyje, jog greitai 
Šičia subėgs Itakiečiai visi ir pasiųs dar nuo savęs 
Žinią visiems Kefallenijos miestams, kas yr' atsitikę“, 

Jam atsakydamas, tarė gudrus Odisejus didvyris: 

„Būk sau ramus! Nesirūpink širdyj' apie šitą dalyką. 
Eikime sau į namus, kur šalyje šio sodno mačiau aš. 

Ten aš pirma Telemachą, kartu su ganytojais mūsų 
Karvių ir kiaulių, čion eidamas, pasiunčiau pietų parūpint“. 
Taip pakalbėjusiu, juodu atėjo i gražų tą rūmą. 

Da'ję į puikiai namus įgyventus, atrado jau ten jie 
Karvių ir kiaulių žiūrėtojus ir Telemachą, kurie, čion, 
Mėsą kapojo iškepusią gardžią ir vyną liešavo. 

Takart godotiną senį Laertą name jo šviesiajam 

Jojo tarnaitė Sikelė tynėje išmaudė ir kūną 

Jojo alyvoms ištrynusi, rūbais apvilko švariausiais. 

Deivė Atena nematoma šičia pribuvo, seneliui, 

Svieto valdovui, stiprybės pridavus, jam ūgio ir drūčio 
Žymiai pridėjo. Jisai iš maudyklės sugrįžo. Sūnus jo 
Didžiai nustebo, pamatęs senelį, lyg koki dievaitį. 

Jis ji užkalbinęs žodį sparnuota jam tarė, sakydams: 
„Tėve! Matau, kad kuris iš dievų amžinųjų tikriausiai 
Ūgio pridėjęs yr tau ir gražumo ir išvaizdą puikią“. 

Jam protingasis Laertas, ant to atsakydamas tarė: 
„Dzeusai, aukščiausias mūs' tėvai, Atena, šviesus Apollone! 
Toks dar kad būčiau tebesąs, kokie mes senovėj su vyrais 
Mūsų drąsiais Kefallenijos smarkiai užpuolę garsingą 
Tvirtąją pilį Nerito, pajūryje žemės kietosios, 

„ Paėmėm greit — tai tu vakar savuose namuose už tikrą, 


Davęs man ginklą, įgijęs sau būtum. nemenką ten draugą 
Ir apsigint ir žudyt jaunikaičiams: aš būčiau ten jųjų 
Tavo namuose ne vieną nudėjęs — būt buvę tau džiaugsmo!“ 


. Taip jie tarp savęs kalbėjos. Pabaigę pietų priruošimą, 
400. 


Sėdo paeiliui į sostus visi ir kėdes jie pietautų. 

Vos tik pradėjus pietauti, sugrįžo senasis Dolijas, 

Kart su sūnais iš laukų: jų pašaukti išėjusi buvo 

Senė Sikelė močiutė, kuri juos visus užaugino, 

Tėvą gi seną Doliją senatvėje rūpino visad: 

Sūnūs Dolijo ir pats jis, pamatę valdovą karalių, 

Tarpduryj' stojo nedrąsūs. Vienok Odisejus maloniai 

Žodžiais linksmais juos prakalbino, tardamas seniui dorajam: 

Sėskis, seneli, nustok jau stebėtis: mes sėdžiam ir laukiam 

Jūsų seniai jau pietautų pagrįžtant iš lauko nuo darbo“. 

Tąkart senasis Dolijas, rankas išskleidęs, pribėgo 

Ir Odisejaus sugavęs rankas, jis pradėjo bučiuoti, 

Žodžiais sparnuotais ji sveikindams, graudžiai kalbėdams. 
i [valdovui: 

„Mūsų brangiausias! Tai mūsų meldimai karšti išsipildė — 

Parvedė dievas vienok! Būk gi sveikas ir linksmas tarp mūsų! 

Dievas visokios tesuteikia laimės! Sakyk, susimildams, 

Tikrą teisybę, man reikia žinoti, ar mūsų skaisčioji 

Penelopeja jau žino, kad grįžęs, ar reik jai pranešti?“ 

Jam atsakydamas, tarė gudrus Odisejus didvyris: 

„Jau jinai žino, seneli, nebreikia tau rūpintis šituo“. 

Taip Odisejus atsakė. Dolijas, paėmęs sau kėdę, 

Sėdo prie skobnio. Jo sūnūs, pasveikinę savo valdovą: 

Žodžiais gražiais ir paspaudę jam dešinę ranką, susėdo 

Gret savo tėvo Dolijo pietaut su visais darbininkais. 

Taip jie pietavo gardžiai pas Laerto senelio namuose. 

„Ossa“ tuo tarpu po miestą, nešiotoja gando greitoji, 

Lakstė ir platino žinią baisios prapulties jaunikaičių. 

Šokę, piliečiai, iš kur kuris buvęs, greičiausiai subėgo 

Pas Odisejaus namų su riksmu ir verksmu n'apsakytais. 

Gimines savo kiekviens atsiėmęs, palaidojo greitai, 

O tolimuosius, iš svetimo krašto, sudėję laivuosna, 

Liepė žvejams, kad nuvežtų namon jų tėvams atiduoti. 

Patys paskui su rūstybe širdyje vyrijon suėjo. 

Jau susirinkus visiems ir visiems savo vietą užėmus, 
Senis Eupeitas pradėjo kalbėti ir tarė graudingai, 

Nes jojo degė širdis begaliniu skausmu, kad jo sūnų, 

Jo Antinoją gražuolį nuožmus Odisejus nudėjo. 

Jį atsiminęs, Eupeitas, raudodamas, tarė piliečiams: 
„Vyrai! atminkite, kiek Odisejus Achajams nelaimių 

Yra padaręs: anąmet jis vyrų geriausių daugybę 

Išvedė Trojon kariaut ir pražudė ir juos ir laivus mūs". 
Nūn, vėl išžudė geriausius visoj' Kefallenijoj vyrus. 

Taigi subruskim dabar, kad jisai nesurotų pabėgti 

Pilan arba į Elidą, dievų numylėtąjį kraštą, 

Kur viešpatauja nuo amžių Epejai, galingi didvyriai. 
Einam gi! Gėdą kitaip užsitrauksim ant savęs ant amžių! 
Liksime atmintį bjaurią ateinantiems amžiams mes, jeigu 
Neatmokėsim' žudytojams mūsų vaikų numylėtų. 

Aš tai po to ir gyvent nebgaliu ir greičiau aš numiręs 
Eisiu su jais, neng gyvensiu! Tai einam gi, vyrai, jų gaudyt, 
Kad nesurotų jie, pikta pridarę, mūs' keršto išvengti!“ 
Taip jis, raudodams, kalbėjo. Širdis sugraudino Achajams. 
Tąkart atvyko Medontas su Femiju, dainium garsiuoju, 
Stačiai iš rūmų garsaus Odisejaus, pakilę iš miego. 

Tarpe vyrijos sustojo. Visi, juos pamatę, nustebo. 
Tąkart protingas Medontas, daug žinąs, prabilo ir tarė: 
„Manęs meldžiu paklausyt, Itakenai! Sakau ne be dievo 
Viską padarė žinios Odisejus, ką yra padaręs. 

Pats pažinau aš nemirštamą dievą, kuris, prisiėmęs 
Mentoro išvaizdą visą, stovėjo šalyj' Odisejaus. 

Dievas tasai Odisejų drąsino, o priešams jo baimę 

Darė didžiausią, juos vaikė po rūmo kampus, ir jie žuvo!“ 
Taip jisai tarė. Juos baimė išblyškusi apėmė, klausant. 
Tąkart kalbėti pradėjo garsus Halitersas senelis,. 
Mastoro doro sūnus, kuris ateitį matė taip aiškiai, 

Lygiai kaip praeitį. Jiems jisai, velydams gera, pasakė: 
„Manęs meldžiu paklausyt, Itakėnai, ką jums pasakysiu! 
Jūsų kaltė. Ir už jūs' nedorybes to visa sulaukėt! | 

Jūs nepaklausėt manęs ir klausėte Mentoro doro, 

Savo vaikų nenorėjote bausti, kad pikta jie darė. 

470. Jie gi tuo tarpu bjauriausių juk nuodėmių krūvą papildė: 
Turtą aikvojo ir žmoną begėdiškai skriaudė valdovo, 
Kurs, kaip jie manė, nebgrįš. Tai už tai susilaukėte bloga! 
Dar, nors dabar, paklausykite, mano jūs žodžio protingo: 
Niekur neb'eikit iš .čion, kad nelaimės nebdauginti savo!“ 

475. Taip jisai tarė. Ir pusė vyrijos, pakėlusi triukšmą, 

Šoko iš vietos. Kiti gi, ramiai pasilikę, sėdėjo. 

Mat, nepatiko jo žodžiai aniems; jie Eupeito paklausė. 
Greitai ginkluotis pradėjo. Visi, savo kūną pridengę 
Žvilgančio vario šarvais, susirinko už miesto ant lauko. 

1480. Vadas Eupeitas, kurs proto nustojo, sūnaus nebetekęs, 
Vilti turėjo atkeršyti savojo vaiko žuvimą, 

Nė nemanydamas to, kad pačiam jam sugrįžt nebeteks jau, 
Nes jo likimas ten laukė kovoje už žuvusį sūnų. 
Deivė Atena tuo tarpu Kronidui Aukščiausiajam tarė: 

485. „Tėve visų mūs', Kronide, pasaulio Aukščiausias valdove! 
Man atsakyki, kad klausiu: dabar ką manai tu širdyje? 
Ar dabar turi tarp jųjų kova brolžudinga įvykti 
Ir kruvinųjų skerdynių verksmai pasikelti, ar reikia 
Taiką tarp jų padaryti ir tuo tą dalyką pabaigti?“ 

490. Jai debesų varinėtojas Dzeusas ant šito atsakė: 

„Ko tu, vaikeli, beklausi manęs ir bekalbini dar kart? 
Juk tu pati sumanei ir savu tu protu apgalvojai, 

Jog Odisejus, sugrįžęs, turės juos nubaust už piktybes. 
Taigi daryk, kaip sau nori. O man taip atrodo geriausiai: 

495. Jau Odisejus atkeršijo savo jaunikiams. Teisingai! 

Priesieka nauja, didžia jųjų tarpe ramybė tur stoti: 

Jis pasiliks jų valdovas, o jųjų vaikų užmušimą 

Mes užmirštin atidėsim ir meilę tarp jų atgaivinsim 
Tokią, kaip buvo pirma: lai taika ten ir laimė vien žydi“. 

500. Baigęs žodžius, jis atleido Ateną, kuri jau skubėjo. 

Ji nuo viršūnių Olimpo, kaip vėjas koks, leidosi skristi. 
Tąkart kaip tik Odisėjus su savo draugais, jau pavalgęs, 
Rūpintis ėmė. Ir tarė gudrus Odisejus didvyris: 

„Reikia, kad kas jūs' išeitų pažvelgti, ar n'eina jie šičion?“ 

505. Taip jisai tarė. Sūnus tad Dolijo, pakilęs, išėjo. 
Žengdams per slenkstį, sustojo, pamatęs jų būrį ateinant. 
Greitai sugrįžęs, sparnuotus žodžius Odisejui jis tarė: 

Jie jau arti. Kuogreičiausiai mes griebkimės ginklo i ranką!“ 
Taip jisai tarė. Pašokę, visi jie šarvais užsivilko. 

Kėtvertas stojo kartu Odisejaus būryje. Dolijas 

Vėl su šešiais savo stojo sūnais. Ir abudu seneliai: 

Senas Dolijas ir senas Laertas, šarvais prisidengę, 

Stojo į eilę — žili, o kareiviai, nelaimei ištikus. 

Žvilgančio vario šarvais užsivilkę, duris atidarę, 

Priešo sutikti išėjo — o vedė visus Odisejus. 

Juos pasitiko išeinant Atena šviesakė dievaitė, 

Išvaizdą Mentoro seno priėmus ir ūgį ir balsą. 

Ja Odisejus, kantrusis didvyris, pamatęs, nudžiugo 

Ir Telemachui, brangiam savo sūnui, staiga jis pasakė: 
„Na, tai dabar, Telemachai, matysi, į kovą papuolęs: 

Kaip turi vyrai kovoti, pelnydamies garbę žmonėse. 

Taigi žiūrėk, kad senovišką garbę tėvų, tokią skaisčią, 
Mūsų pasaulyj' dabar nepažemintum, baimę parodęs!“ 

Jam Telemachas protingas, ant to atsakydamas, tarė: 

„Pats pamatysi tu, tėve, kad aš nemanau padaryti 

Gėdos narsiųjų tėvų savo atminčiai, šitiek garbingai“. 

Taip jis atsakė. Laertas, išgirdęs jų kalbą, sušuko: 
„Brangūs dievai! Kokią dieną laimingą išvysti daleidot, 
Amžių man baigiant! Džiaugiuosi be galo, girdėdamas ginčą 
Savo sūnaus su sūnaičiu dėl vyrų garbės ir drąsumo“. 
Tąkart, priėjus prie jojo, šviesakė jam tarė Atena: 
„Arkeisiaiti Laerte, visų mylimiausis draugė man! 
Šaukdamos Dzeuso pagalbos ir jojo dukters galingosios, 
Drąsiai i kovą išeik ir paleisk savo ieti į priešą! 

Žodžiai jos senio krūtinėj sukėlė atšalusią drąsą. 
Šaukdamos Dzeuso pagalbos ir jojo dukters galingosios, 
Jis, savo ietį iškėlęs, netaikindams, leido į priešus. 

Jojo pataikė ietis į variniji šalmą Eupeito. 

Šalmas ieties neišlaikė — ir galvą pramušo ietis jam. 
Griuvo triukšmingai Eupeitas, šarvais sužvangėjęs variniais. 
Pirmas užpuolė ūmai Odisejus, su juo Telemachas. 

Ėmė juos smarkiai kapoti kardais, ietimis juos badyti, 
Taip jog, bežiūrint, visus juos jie būt iškapoję ant vietos, 
Jeigu Atena, duktė vasigaliojo Dzeuso nebūtų 

Tokią žudynę sulaikius, paliepusi balsiai sustoti: 

„Stokit! Pabaikite kovą tarpusavią ta pragaištingą, 

Vyrai Itakės! Ta ginčą išriškit tarp savęs be kraujo!“ 
Taip jiems Atena kalbėjo. Išblyškėlė baimė juos stvėrė. 
Jiems išsigandus, ir ginklas išpuolė iš virpančių rankų. 
Patys jie krito ant žemės, tą dangišką balsą išgirdę. 

Kiek atsipeikėję, leidosi bėgti į miestą, kas gyvas. 

Baisiai surikęs, kantrus Odisejus, galingas didvyris, 

Puolė juos vytis, kaip vanagas paukščių kur krūvą pamatęs. 
Bet į tą laiką Kronidas liepsnojančio žaibo vilyčia 

Trenkė į žemę prieš kojas dukters galingosios, Atenos. 
Ženklą tą gavus, Atena tuojau Odisejų sustabdė: 

„Dzeuso auklėts Odisejau, sunkiuose varguos išmėgintas, 
Liaukis ir apmaudą savo gesyk, nebekeldams žudynių, 
Nes, jei kitaip — tai užrūstinsi Dzeusą, perkūnų valdovą!“ 
Taip jam pasakė Atena. Jisai jos paklausė ir džiaugės. 
Greitai po to tarp karaliaus ir jojo vyrijos iš nauja 
Santaiką tikrą įvykdino Dzeuso duktė galingoji, 

Mentoro išvaizdoj' doro, jo ūgį ir balsą priėmus. 


Jonavoje, 
1920 m. spalių 5 d. 


Ralio Odissejos antrasis leidimas 


Šis antrasis lietuviškas Odissejos vertimas skiriasi nuo pirs 
mojo, išleisto prieš penkiolika metų vertimo, beveik tik tuo, 
kad yra aprūpintas įvadu, komentarais ir Homero tikrinių vard 
sąrašu. 

Išėjęs 1930 metais Ilijados pirmųjų penkiolikos giesmių vers 
timas, kurio vertėjas prieš savo ankstyvą mirtį nesuspėjo pas 
ruošti spaudai, buvo p. Sofijos Čiurlionienės-K y: 
mantaitės nuodugniai perredaguotas: redaguojant buvo pas 
daryta daug tūkstančių mažesnių ir didesnių pakeitimų. 

Odissejos vertimo tekstas buvo išspausdintas toj formoj, 
kurią jam suteikė Dr. Ralys; nustatydamas tą galutinę formą, 
jis plačiai naudojosi didelio Lietuvos vyro, neužmirštamo kan. 
Juozo Tumo-Vaižganto patarimais. Knygų Leidimo 
Komisija manė todėl, kad pirmasis Lietuviškos Odissejos 
tekstas yra tų dviejų kilnių vyrų darbo dokumentas, kurio keisti 
netinka. Naujame Odissejos leidime man buvo todėl pavesta 
ištaisyti neabejotinas spaudos klaidas ir, lietuvinant graikiškus 
tikrinius vardus, pravesti vieną nuoseklią sistemą. Pačiame tekste 
vardai buvo keičiami tik tiek, kiek tai neardė Ralio metrikos, 
šiaip buvo paliekama vertėjo priimta forma, o forma, kuri man 
atrodė taisyklinga, paduota išnašose, puslapio apačioj. 

Su gilia padėka turiu pabrėžti, kad mano paruoštas Ilijadoj 
ir Odissejoj randamų tikrinių vardų sąrašas (pusl. 411—417) 
buvo nuodugniai aptartas su mano gerbiamaisiais Kolegomis 
profesorium Pranu Brenderiu, docentu Pranu Skardžium 
ir docentu Antanu Saliu. Kai kuriuose atvejuose man teko 
nusileisti jų nusistatymui prieš savo paties nuomonę. Sakysim, 
aš būčiau linkęs graikiškus moteriškus vardus su kirčiuota gas 

lūne ant o (Leto, Ino, Pero ir t.t.) lietuvinti „„Letoja“, „Inoja“, 
„Peroja“, o ne „Leta“, „Ina“ ir t.t., rašyti ,„Minojas“, o ne „Mi 
nas“ ir pan. 

Kad ir atidžiai ir ne vieną sykį skaičiau Odissejos korektūrą, 
vis dėlto į tekstą įsibrovė apgailėtinų klaidų. Ypač tenka man 
apgailestauti, kad lietuvinant tikrinius graikiškus vardus, man 
nevisuomet pavyko išvengti tam tikrų nenuoseklumų: greta, 
sakysim, taisyklingos formos „Helena“ pasitaiko netaisyklinga 
„Elena“ ; įvade ir komentaruose aš visur rašau „Odissejus“ (du s), 
o tekste yra paliktas vienas s. Atsitiko taip, tiesa, todėl, kad aš 
tik po ilgų svyravimų, kai tekstas jau seniai buvo surinktas, 
priėjau išvadą, kad artinant sulietuvintus graikiškus vardus kiek 
galima prie originalo, nereikia vengti net tokio šiaip neįprasto 
lietuvių kalbai dalyko, kaip priebalsiu dvigubinimas. 

Įžanginės pastabos + ||| 351 


Pirmoji giesmė . į š ; . š š ž ; į 352 
Antroji giesmė . | š ; į 5 š Ą . . 355 
Trečioji giesmė š š . š . į 2 . 356 
Ketvirtoji giesmė ž š 2 s 4 į ; į 358 
Penktoji giesmė . . š 5 R 360 
Šeštoji giesmė 363 
Septintoji giesmė į į į S „365 
Aštuntoji giesmė 4 ' . . į : 4 : 366 
Devintoji giesmė Ė š 11 č į . i š 368 
Dešimtoji giesmė . ; į ; R į 371 
Vienuoliktoji giesmė . Ą , - 4 4 + 23 
Dvyliktoji giesmė < : š į k « į „ 378 
Tryliktoji giesmė 4 ; , , ; ' a 4 379 
Keturioliktoji giesmė . . . ; , 382 
Penkioliktoji giesmė . i $ š 4 į ; 385 
Šešioliktoji giesmė ||| k 85 
Septynioliktoji giesmė Ą 3 , . 5 387 

Devynioliktoji giesmė ; į L + + i + 8 390 
Dvidešimtoji giesmė . ; . , . . ; i . 394 
Dvidešimtpirmoji giesmė . , 4 M š "——— , 397 
Dvidešimtantroji giesmė ; ' į ———— 4 2 
Dvidešimttrečioji giesmė . 5 —" : š ; į į 401 


Dvidešimtketvirtoji giesmė . . 3 š š i 3 405 


Dar Aristotelis (Poetica XVII, 4) pastebėjo, kad 
Odissejos pagrindinė fabula yra labai siaura. Herojus per ilgus 
metus klajoja jūrose ir negali grįžti į namus, kur jo laukia išti- 
kima žmona ir sūnus. Namuose jaunikaičiai, norį priversti jo 
žmoną ištekėti už vieno iš jų, 0 jai priešinantis — naikina jo 
turtą ir kėsinasi nužudyti sūnų. Pagaliau po ilgų klajonių herojus 
grįžta į namus, atidengia kai kuriems iš savo artimųjų kas jis 
esąs ir su jų pagalba išžudo įžūlius jaunikaičius. „Tai yra tikras. 
branduolys — visa kita — tai tik epizodai“. 

Tokia yra pagrindinė Odissejos akcija. Bet prie šitos akcijos 
dainius prijungia ištisą begalę įvairiausių motyvų. Pagrindinė 
akcija remiasi daugiausia novelistiniais motyvais, o ne 
sakmėmis apie dievus ir herojus, kurios sudarė Ilijados pagrindą. 
Epizodai gi, kurie papildo ir paįvairina pagrindinę akciją, ima 
medžiagą daugiausia iš pasakų, ypačiai tų, kurias sukūrė jūs 
reiviai. 

Pirmykščią temą jonėnų epas išplėtojo tokiu būdu, kad jūs 
reivį klajūną pavadina vienu iš Ilijados herojų Odissejaus vardu: 
dviejų sakmių — apie achajų karą prieš Troją ir apie Odisses 
jaus grįžimą į tėvynę — ratai tampa surišti vienas su kitu; 
Odisseja darosi Ilijados tąsa. 


Karas prieš Troją baigtas. Iliono „šventoji pilis“ sugriauta. 
Visi karžygiai, išskyrus tuos, kurie nežuvo kelionėje, grįžo į 
namus. Net Menelajas, kurį kartu su jo atkovota žmona 
devynerius metus nešiojo audringos jūros bangos, jau buvo 
sugrįžęs į tėvynę. Vienas tik Odissejus negalėjo sulaukti 
grįžimo dienos, nes jį sulaikė tolimoj Ogigijos saloj nimfė Ka- 
lipsa, norėdama, kad jis amžinai paliktų pas ją. 

Kalipsa — tai ne kas kita, kaip mirties dievaitė. 
Tokių viliojančių, apsvaiginančių ir apakinančių deivių mes rans 
dame ilgą eilę pas visus indoseuropiečius, ypačiai pas germanus. 

Loreley, Elfų karalienė Huldra, Krimhilda (seniausiose „Nibes 
lungų“ redakcijose), Tannhaūuserio Venera, — tai artimos Ka- 
lipsos giminaitės. 


Pirmoji giesmė 
Dievų susirinkimas, Atenos patarimai Telemachui 


„Proojmion“ paduoda kaipo poemos temą klajones kažko 
kio daug vargų patyrusio vyro, kuris grįžimo kelionėj negalėjo 
išgelbėti savo draugų. Jie paskerdė dievaičio Helijo jaučius, 
o šis supykęs „atėmė jiems grįžimo dieną“. Draugų pražūtis 
atpasakojama tiktai dvyliktoj giesmėj, kuri baigiasi herojui atvy= 
kus pas Kalipsą. Tik ten prasideda tiesioginė poemos ak: 
cija: „proojmion“ nusako tiktai įvykių eigą, kuri plėtosis prieš 
tiesioginės akcijos pradžią. 

Po „proojmion“ eina ekspozicija. Atėjo jau laikas, 
kada vargingam vyrui buvo dievų lemta grįžti į tėvynę. Bet 
ir tada Poseidono rūstybė neleido Odissejui (čia, dvis 
dešimt pirmoj eilutėj, jo vardas minimas pirmąkart) grižti į 
namus. 

Poseidonas nuvyko kaip tik puotauti pas Aitiopus. 
Odissejaus globėja Atena naudojasi tuo, kad primintų 
Dzeusui apie nelaimingąji didvyri, kurį pagavus prieš jo norą 
laiko „jūrų apsemtoj saloj“ „pikto Atlanto duktė“ Kalipsa. 
Odissejus tačiau bevelija „dūmą tėvynės pamatęs, numirti“, 
negu pasilikti pas vylingą dievaitę. Dzeusas nepamiršęs apie 
herojų, kuris nenustojo nešęs jam brangių aukų, jisai turis tik 
skaitytis su rūstybė Poseidono, kuriam Odissejus 
apakino sūnų, kiklopą Polifemą. Bet ir Poseidonas 
- negalėsiąs priešintis visų dievų valiai. Tegu Hermejas 
skuba į Ogigiją ir įsako Kalipsai atleisti Odissejų, o 
Atena nueisianti i Itakę ir patarsianti herojaus sūnui Telemas 
chui sušaukti liaudies susirinkimą ir viešai pareikalauti iš jaus 
nikaičių, naikinančių tėvo turtą, kad jie apleistų jo namus; pa- 
darius tai, Telemachui reikėsią pačiam nuvažiuoti į Spartą 
ir Pilą ir surinkti ten žinias apie tėvą. 

Atena, priėmus Tafijų valdovo Mento pavidalą, at: 
vyksta Itakėn, randa ten jaunikaičius, kurie kaip tik linksmai 
puotauja ir toliau naikina O dissejaus turtą, Telemachas 
liūdnas ir bejėgis sėdi tarp jų, galvodamas apie grižimą tėvo, 
kuris padarytų galą įžūlių jaunikaičių viešpatavimui. Atenas- 
Mentas duoda Telemachui patarimus, kuriuos jau buvo 
nusakius dievų tarybai. Pasiryžęs tuojau vykdyti deivės patas 
rimus, Odissejaus sūnus, palydėjęs Ateną, grįžta į puotą 
ir skelbia jaunikaičiams, kad poryt jis šauksiąs liaudies susirin= 
kimą, viešai pareikalausiąs, kad jie apleistų jo namus, ir maldau< 
sias dievų suteikti jam pagalbą. Vieni iš jaunikių tyčiojasi iš 
jaunuolio, kiti-nerimauja, ar paslaptingasis svečias neatnešė žinių 
apie Odissejaus grįžimą. 


10. Dzeuso dukter — Mūza, 1 kurią dainius kreipiasi jau pirs 
moje eilutėje. 
11.—12 ...visi jau... buvo namie — 
visi kiti graikų didvyriai, kurie dalyvavo žygyje prieš 
Troją ir nežuvo nei kovoj, nei grįždami kelionėje. 


14. Kalipsa — nimfa, viena iš antraeilių deivių, gyvenančių 
versmėse, gojeliuose, miškuose, olose ir panašiai. 


17. ...tie metai, kuriuose dievų buvo lemta jam grįžti — 
iš Odissejos vėlyvesnių pasakojimų matyti, kad tai 
buvo dvidešimtieji metai nuo išvykimo Odissejaus i 
karą, dešimtieji nuo Trojos sugriovimo, aštuntieji nuo 
atvykimo pas Kalipsa. 


22. Poseidonas — jūrų dievas. 
23. Aitiopai — tai yra žmonės saulės apdegintais veidais; pa- 
gal Homerą, jie gyveno ant Okeano krantų, pačiuose že- 


mės pakraščiuose: vakarų aitiopai gyveno Libijoj, o ry= 
tų kažkur už Nilo. 


25. Hekatomba — auka iš šimto gyvulių. 


29. Aigistas — Argo karaliaus Agamemnono, vyriausiojo acha= 
jų vado kare prieš Troją, giminaitis; suviliojo Agamems 

nono žmoną Klitaimnestrą ir nužudė patį Agamėmnoną, 
sugrįžusį iš karo. Už tai jį nužudė Agamemnono sūs 
nus Orestas. 


„Hermejas — dievų pasiuntinys. 
„ Kronidas — Krono sūnus, vyriausias graikų dievas Dzeusas. 


„Atlantas — titanas, gyvenąs kalnuose, pavadintuose jo var 


du, dabartiniame Maroke; jisai žino jūrų gelmių paslap=- 
tis, nes šitų kalnų pamatai išauga tiesiog iš jūros. 


Argejai — Argo — Peloponnese — gyventojai. 
Kiklopas — milžinas „apvaliomis akimis“. 


Polifemas — nuotykį su kiklopu Polifemu plačiai piešia pats 
Odissejus devintoje giesmėje. 


Argžudys. Ovidijus Metamorph. I 668 są. pasakoja, kad 
Hermejas, Dzeuso įsakytas, nužudė šimtaakę baisenybę 
— Argą, kuri pavydi Dzeuso žmona Hera pastatė saus 
goti Dzeuso meilužę Iją. — Mūsų laikų tyrinėtojai mano, 
kad „argžudys“ buvęs vardas senovinio kelių dievo, kus 
ris užmušė baisenybę Argą, puolantį ir žudantį kelei- 
vius: Zu dem Wegegott wird wohl, auch das homerische, 
viel umgedeutete Beiwort des Hermes (Argeifontes), Jes 
Argostoters, gehoren, durch die Tėotung des Unge- 
heuers Argos wird der Weg erst frei und gangbar. Her 
mes totet das Ungeheuer, wie Apollon die Drachen von 
Delphoi. O. Kern Die Religion der Griechen. I. 204. 


Sparta ir Pilas — Peloponneso valstybės, kur karaliavo Me+ 
nelajas ir Nestoras. 


Olimpas — aukščiausias kalnas Tesalijoj, dievų būstynė. 
Tafijai — senovėje pragarsėję kaipo geri jūrininkai ir piratai. 


Kankliai — Homeras vadina šitą instrumentą „kitara“ (ki= 
tharis) arba „forminga“ (formigx). 


Femijas — Odissejaus rūmų dainius. 

228. Achajai — gyveno anais laikais Peloponnese ir šiaurės Grai- 
kijoje; Homeras vadina achajus dažnai visus žygio prieš 
Troją dalyvius. 


229. Harpijos — Homeras vadino harpijomis (pagrobėjomis) 
smarkius vėjus, nešančius žmones į kitą pasauli; vėlys 
vesniais laikais graikai įsivaizdindavo jas sparnuotomis 
esybėmis. 


274—76. Jeigu kas mirdavo svetimam krašte arba jeigu jo lavos 
nas visai pražūdavo (pav., jūroj), tai jo garbei graikai 
statydavo „tuščias kapines“ (kenotaphos). 


282. ... Orestas savo garbę 
Kokią nus'pelnė žmonėse, tėvažudį dėdę. užmušęs. 
Homeras mini tik Aigisto nužudymą, nutylėdamas, kad 
Orestas nudėjo ir savo motiną. 


Antroji giesmė 
Itakiečių susirinkimas, Telemacho išvykimas 


Liaudies susirinkime Telemachas kaltina jaunikaičius 
ir prašo jį sudrausti juos, kad nenaikintų toliau jo tėvo turto. 
Susirinkimas tyli, o prabyla jaunikis Antimachas: Visam 
kam esanti kalta Telemacho motina; jau beveik trejus metus ji 
suvedžiojanti jaunikaičius — savo seklyčioje pradėjusi austi įkas 
pines herojui Laertui ir paprašiusi atidėti sprendimą iki to 
laiko, kada ji pabaigsianti šitą uždangtį; bet dabar nepasistūmėjo 
pirmyn, nes ką per dieną Penelopeja būdavo išaudusi, tai 
naktį vėl išardydavo. Taigi jaigu Telemachas norįs išgel= 
bėti savo turtą, tai turįs priversti ištekėti savo motiną už vieno 
jaunikaičių — tada ir kiti apleisią Odissejaus namus. 

Apie tokią prievartą Telemachas ir klausyti nenorįs, 
nes už ją jis susilauktų ir tėvo prakeikimo ir Erinnijų keršto. 
Dzeusas ir taip suteiksiąs jam pagalbą — ir iš tikrųjų ties 
viduriu aikštės pasirodo du Dzeuso atsiųsti ereliai. Žynys 
Halitersas' aiškina itakiečiams, kad tas ženklas reiškiąs ne 

ką kitą, kaip greitą O'ddissejaus grįžimą ir jaunikaičių pras 
žūtį. Nežiūrint į tą pranašystę, liaudies susirinkimas išsiskirsto 
nepadaręs jokio nutarimo. 

Atena Odissejaus bičiulio Mentoro pavidale ar- 
tinasi prie Telemacho ir žada jį lydėti ir globoti kelionėje. 
Eurikleja, sena ir ištikima Telemacho auklė, turi pažadėti, 
kad anksčiau, negu po vienuolikos ar net dvylikos dienų nieko 
nepraneš Penelopejai apie jo išvykimą. Sulaukęs nakties 
Telemachas Atenos paruoštu laivu išplaukia į Pilą. 

Antroji giesmė yra bendrai gana silpna. Greičiausiai ji bus 
įterpta 1 Odisseją vėlesniais laikais kokio nors antraeilio 
rapsodo. 


35. Karališka lazda — valdžios simbolis, kurį ėmė į rankas, kal- 
bėdamas susirinkime tautos vardu, ar tai karalius ir vas 
das, ar pasiuntinys ir skelbikas. , 


65. Temida — teisingumo deivė. 
80. Antinojas — akiplėšiškiausias iš jaunikių. 
116. Tira (Tyro) — motina tokių didvyrių, kaip Nelejus, Pelijas 
ir Aisonas. 
116. Alkmenė — Heraklo motina. 
116. Mikenė — jos vardu buvo paskui pavadinti Mikenai. 


128. ... bausmė Erinnijų .. 
Erinnijos — požemių deivės, Lveršiiaiiiųs už sulaužymą 
šventų šeimos židinio teisių. 


149, Halitersas — ištikimas Odisejaus bičiulis. 
Trečioji giesmė 
Kas buvo Pile 
Lydimas Atenos+sMentoro Telemachas atvyks- 


ta pas Nestorą. Pilo karalius, deja, nieko nežino apie Odis- 
sejaus likimą, plačiai užtat papasakoja apie kitus achajų did> 

vyrius ir apie jų kovas prie Trojos; jų vargus ir nelaimes grįžtant 
iš pražūtingo karo ir pagaliau apie baisią Agamemnono 
mirtį iš jo žmonos meilužio Aigisto rankų. Bendroj Odisse- 
jos kompozicijoj ši giesmė turi tą reikšmę, kad glaudžiau suriša 
Odisseją su Ilijada. Pilo karaliui ir jo kraštui paskirta tiek vie- 
tos greičiausiai todėl, kad istoriniais laikais Nestoro ainiai 
Nelejidai jonėnų miestuose, ypač žymiausiame iš jų Milete, 
vaidino labai žymų vaidmenį. 

Lydimas Nestoro sūnaus Peisistrato, Telemachas 
keliauja dabar į Spartą. (Gal dar neseniai sugrįžęs iš ilgamečių 
klajonių po jūras Menelajas suteiksiąs jam daugiau žinių 
apie tėvą. 


4. Nelejus — Pilo karaliaus Nestoro tėvas, atvyko iš Tessali- 
jos Jaolko į Messeniją ir įsteigė ten Pilą. 


5—6 — aukas aukoti — 
Jaučius juoduosius kratytojui žemės mūs 
[mėlynplaukiui. 
Poseidonui, kaipo tamsiųjų jūros gelmių dievui, buvo 
aukojami juodos spalvos gyvuliai. Kaipo protėvis Pilo 
karalių, jis buvo ypačiai gerbiamas jų krašte. Plaukai 
Poseidono buvo jūros spalvos. 


100. Gerenietis — iš Messenijos miesto Gerenijos. Nestoras, 
pasak padavimo, buvęs tenai užaugintas, kai Heraklas, 
dorėnų didvyris, nužudė jo tėvą Nelejų ir vienuolika 
vyresniųjų brolių. 


104. Achillas (Achillejus) — žymiausias Ilijados didvyris. 

106. Prijamas — Trojos karalius. 

107. Ajantas — vienas žymiausių achajų didvyrių. 

108. Patroklas — taip pat. 

176. Diomedas — taip pat. 

185. Achillo sūnus — Neoptolemas. 

189. Atrydas (geriau Atreidas) — Agamemnonas, Argo karalius. 

169. Mimantas — iškyšulys Eritrejos pusiasaly, Mažojoj Azijoj. 


257. Argas — 1) Argolidos Peloponneso pusiasaly sostinė; 2) 
Agamemnono karalystė, šiaurėssrytų Peloponneso daly. 


275—76. Apollonas... savomis ... vilyčiomis 
Laivvedį užmušė mums. 
Apollonas i ir Artemida undavo žmonėms savo vilyčio: 
mis staigią mirtį. 


289. Kidonai — viena iš Kretės giminių. 
291 ir 293. Gortina ir Faistas — dideli Kretos miestai. 


314—15. ... Menelajas ... vėliausiai sugrįžo 
Iš svetimųjų kraštų .. 
nepraėjo dar treji metai nuo jo sugrįžimo. 


359. Kaukonų žemė — pietų Peloponnese. 


Ketvirtoji giesmė 
Kas buvo Lakedaimone 


Spartoje Telemachas ir Peisistratas patenka į 
dvigubas vestuves: Menelajo ir Helenos sūnus veda 
žmoną, o duktė išteka už vyro, Achillo sūnaus Neoptolemo. 

Helena vėl yra mylima ir gerbiama Menelajc žmo: 
na, kuriai niekas neišdris priminti, kad ją buvo suviliojęs sveti- 
mas vyras. Jos stebuklingam grožiui laikas nieko nepakenkė. 

Vaišingi šeimininkai kviečia nežinomus keleivius prie puos 
tos. Kalbėdamas apie neseniai pabaigtas keliones, Spartos karas 
lius mini tarp kitko Odissejaus vardą. Išgirdęs jį Tele 
machas apsilieja ašaromis. Visi atsimena „daug vargo pritys 
rusį vyrą“ ir pradeda graudžiai verkti. Pagaliau Peisistras 
tas pradeda kalbėti apie tikslą, kuris atvedė Telemachą ir 
jį Menelajo namus. 

Helena palinksmina svečius apsakydama, kaip Odiss 
sejus, persirengęs elgeta, įslinko į Troją, surinko ten svarbių 
žinių ir, išžudęs eilę stambių trojėnų, sveikas grįžo pas savuos 

sius. Menelajas iš savo pusės iškelia Odissejaus gud- 
rumą pasakodamas, kaip jisai išgelbėjo savo draugus iš medinio 
arklio. Dabar klausytojai žino jau visus ryšius, jungiančius 
Odissejų su achajų žygiu prieš Troją. 

Rytojaus dieną Telemachas apsako Menelajui, kos 
kioj sunkioj padėtyje jisai palikęs tėvo namus ir klausia, ar nes 
žinąs ką apie tėvą. Menelajas pasakoja, kaip per savo klas 
jones, važiuojant į Aigiptą ir Aitiopiją, jam pavykę pagauti jūros 
senelį Protejų ir išgauti iš jo žinių tiek apie savo paties li 
kimą, tiek apie Agamemnonair Odissejų. Apie paskus 
tinįjį jisai sužinojęs iš Protejaus tiktai tiek, kad jį sulaikanti 
kažkokioj tolimoj saloj nimfė Kalipsa. 


Poetas apleidžia čia Telemachą ir grįžta į jo tėviškę. 
Ten jaunikaičiai pina tinklą, kuriame norėtų pražudyti jaunuolį. 
Jie, sužinoję apie jo išvykimą, rengiasi užstoti grįžtančiam kelią 
ir nudėti jį. Tas motyvas jungia Telemachiją su tolimesne akcija: 
jisai pateisinsiąs jaunikaičių nužudymą — jie krisią iš tėvo rankų 
už tai, kad norėjo nudėti jo sūnų. 

Su šiurpu širdyje sužino Penelopeja apie gresiantį T e: 
lemachui pavojų. Ji karštai maldauja Ateną išgelbėti jos 
sūnų; atsiųstas deivės sapnas ramina ją. Niekšingiausias iš jaus 
nikių, Antinojas, laukia mažoj saloj Asteridoj grįžtančio 
Telemacho, kad užpultų jį iš pasalų. 

Čia Homeras nutraukia Telemachijos siūlą, kad grįžtų prie 
jo vėliau. 


25. Rodos, kad jiedu taip pat iš dievų giminės... 
Vadinasi, priklausą prie kokios nors karališkos šeimos, 
kurios gyslose, kaip tikėjo Homero graikai, sruvenąs 
dievų kraujas. 


126. Talantas — graikų perimtas iš babiloniečių (žiūr. mano 
„Homeras ir graikų epinė poezija“ I dal. I, 2) svorio 
vienetas. 


180. Antilochas, po Patroklo artimiausias Achillo draugas, žuvo 
nudėtas kovoj prie Trojos aitiopų karaliaus Memnono; 
atkeršydamas už savo draugo užmušimą, Memnoną nus 

žudė Achillas. Apie tai pasakoja Arktino iš Mileto poe- 
ma „Aitiopida“ (Žiūr. mano „Homerą“, III dal. psl. 
209—211). 


246. ...jis apreiškė man norus ir mintį achajų... 
Apie herojų sumanymą pastatyti medinį arklį-ir paslėpti 
jame savo narsiausius didvyrius pasakoja „Mažoji Ili= 
jada“ (Žiūr. mano „Homerą“ psl. 211—212. Tros 
jėnai įtraukė arkli į savo tvirtovę, o achajų karžygiai, 
sulaukę nakties, apleido savo slėptuvę ir, staigiai pul= 
dami trojėnus, sulaužė jų pasipriešinimą. 


1 
ON 
L 


5. Deifobas — po Pario mirties tapo Helenos vyru. 


374. Protejus — jūros senelis, galįs įvairiausiais būdais keisti 
savo išvaizdą, virsti vandeniu ir ugnim. 


491. Girejos uolos — pagal vienus senovės liudijimus prie Eubo- 
jos pietų krantų, pagal kitus — prie vienos iš Kikladų 
salų: kranto, netoli nuo Nakso. 


496—521. Apie Agamemnono nužudymą senovė turėjo dvi vers 

sijas: pagal vieną Agamemnoną, grįžtantį į tėvynę, audra 
išmetė į krantą, kurį valdė Aigistas. Šia versija ir naus 
dojasi Homeras. Tačiau mes randame joje vieną aiš= 
kiai svetimą jai bruožą. 
Aigistas pastatė žvalgą, kuris turėjo pranešti apie Aga= 
memnono atplaukimą. Bet kokiu gi būdu klastingas 
Argo karaliaus giminaitis galėjo numatyti, kad audra 
išmės Agamemnoną į jo valdomąjį kraštą?  Žvalgą 
Aigistas galėjo pastatyti tik Agamemnono karalystėj. 
Greičiausiai tada Homeras paėmė žvalgą iš kitos vers 
sijos, pagal kurią Argo valdovas grįžo į savo kraštą ir 
ten savo paties rūmuose buvo klastingai nužudytas žmo> 
nos meilužio. 


548. ...Elisijo laukai, kur šviesus Radamantis gyvena... 
laimingas dievų kraštas; kas ten patenka, dalyvauja 
dievų amžinam gyvenime. Išrinktieji, išvengę mirties 
ir niaurios požemių karalystės (Hado), perkeliami dievų 
iš žemės tiesiai į Elisiją.  Menelajui būsianti suteikta 

ši malonė, kadangi jis, kaipo Helenos vyras, yra Dzeuso 
žentas. — Radamantis — šviesiaplaukis Dzeuso ir Eus 
ropos sūnus, Kretos karaliaus Mino brolis, „teisingiaus 
sias iš žmonių“. 

605—605. Spartos karalius ir jo didikai bendrai susidėję rengia 
puotą. (Gal Homeras girdėjo apie bendrąsias skomias 
(sissitijas), kurios išsilaikė Spartoj iki vėlyviausių jų 
savarankiško politinio gyvenimo laikų. 


Penktoji giesmė 
Odissejaus keltas 


Keturias pirmas Odissejos giesmes, papratai vadinama, pas 
gal jų vyriausią herojų, Telemachija; kai kurie Homero tyrinės 
tojai vadina šią dalį „giesme apie vargstantį tolimam krašte 
Odissejų“. Antroji (nuo penktos ligi dvyliktos knygos) 
poemos dalis, tų pačių tyrinėtojų yra pavadinta „giesmę apie 
grįžtanti į tėvynę Odissejų“. 

Homeras būtų galėjęs tiesiog nusiųsti Hermeją pas Kas 
lipsą ir pareikalauti iš jos atleisti Odissejų. Taip neabe- 
jotinai padarytų kiekvienas vėlyvesniųjų laikų autorius, bet juk 
Homeras turėjo atsižvelgti į savo publiką, kuri ne skaitė, bet 
klausė jo poemas. Po keturių giesmių, apimančių daugiau 
negu du tūkstančius eilučių, dievų nutarimas pasiųsti Hermes 
ją galėjo prapulti iš klausytojų atminties. Todėl dainius beves 
lija nupiešti antrąjį dievų susirinkimą, kuris prieina prie tokio 
pat nutarimo, kaip ir pirmasis. 

Kalipsa su didžiausiu skausmu prima Hermejo pras 
neštą dievų įsakymą: ji jau buvo tikėjus, kad didvyris amžinai 
pasiliks pas ją. Mirties baisi deivė pasidaro švelnia mylinčia mos 
teriške, jos ola — Veneros („Frau Venus“) kalnu, į kurį pas 
teko kitas — krikščionių sakmės — didvyris Tannhauser. 

Atvirai priešintis dievų valiai Kalipsa negali: ji praneša 
Odissejui apie gautąji įsakymą ir kviečia jį tuojau pradėti 
rengti keltą kelionei, bet greta to ji stengiasi nupiešti laukians . 
čius jį pavojus ir, žadėdama jam nemirtingumą, taip paveikti jo 

sielą, kad jis pasiliktų pas ją. Kalipsos pastangos nueina 
tuščiomis: tėvynės ilgesys yra herojaus sieloj stipresnis negu 
nimfės apžavai. 


Keltas pastatytas. Septyniolika dienų plaukia Odisses 
jus jūra. Jau netoli fajakų sala Scherija. Odissejus artis 
nasi prie vargų galo. Bet štai staiga jūros gelmių dievas Posei- 
donas, kuris kaip tik grįžta iš Aitiopų, pastebi drąsų maruolį, 
kuris apakino jo sūnų Polifemą. Jis sukelia baisią audrą, 
kuri sutriuškina Odissejaus keltą. Vos besilaikančiam sie- 
nojo vargšui pagelbi jūros dievaitė Leukoteja. Jis priplaukia 
prie fajakų salos kranto sušalęs ir bejėgis ir paskęsta giliame 
miege. 


48. I Pierija atskridęs, jisai nusileido į jūrą... 

Dar neseniai komentatoriai manė, kad Homeras kalba 
čia apie Makedonijos Pieriją. Neseniai atrastas papirus 
su penktos Odissejos giesmės fragmentais rodo, kad pir: 
mykštis tekstas turėjo omeny Tessalijos Pieriją, kuri 
buvo Olimpo papėdėj: Hermejas nusileidžia į jūrą, „pers 
žengęs Pieriją“. 

111—12. O, jūs pavydo pilnieji dievai! Visuomet jūs pavydit 
Laimės dievaitėms, kuomet jos atranda sau mylimą vyrą. 
Tau babiloniečių mitai pasakoja apie mirtį, lemiamą mei 
lužiams deivės Ištar. Tą pat pasakojo graikai apie li 
kimą tų, kuriuos pamilo Afroditė. Homeras mini De- 
metros meilužį Jasioną. Demetra tai našių žemės jėgų 
deivė; mitas apie jos meilę atidengia savo seniausią 
reikšmę: motina-žemė ir gimdo visus sutvėrimus, ir jun= 
giasi su jais meilėje, ir priima juos vėl į savo derlinga 
glėbį — tas grįžimas į žemę ir yra mirtis. Dzeuso res 
ligijoj, kuri, apskritai, viešpatauja Homero poemose, 
mokslas apie motinąsžemę nustojo savo pirmykštės 
reikšmės: pražūtis, lemta deivių meilužiams, pasirodė 
esanti reikalinga naujos motyvacijos — Homeras rado 

„ją dievų-olimpiečių pavyde maruoliams. 


262. Plejados — septynios Atlanto ir Plejonos dukterys, iš di= 


263. 


265. 


286. 
287. 
„— — kai kūną Pelydo aš gyniau — 


224. 
360. 

delio skausmo dėl savo tėvo likimo pačios nusižudė; 
Dzeuso perkeltos į dangų, sudarė ten saptynių žvaigžs 
džių konstellaciją „Jaučio“ žvaigždyne. 


Bootas — „Jaučiaganio“ žvaigždynas ant šiaurės dangaus 
pusrutulio, prie kurio priklauso viena iš šviesiausių 
žvaigždžių, vadinamoji „Arkturas“. 


„ Meškino dar krūva žvaigždžių, — kurią žmonės dar 


[ Ratais vadina... 
— „didžioji meškė“, Grižulio ratai. 

Orionas — mitinis medžiotojas ir didvyris, deivės Hejos 
(Heos — Aušra) meilužis. Medžioklės deivė Arte 
mida jį nužudė, bet didvyris ir anam pasauly tęsė toliau 
savo užsiėmimą. Perkeltas į dangų kartu su savo šu< 
nim Siriju, sudarė ten vieną šviesiausių žvaigždynų. Lys 
dimas Sirijo jis persekioja Plejadas. 


Euras ir Notas — rytų ir pietų vėjai. 
Dzefiras ir Borejas — vakarų ir šiaurės vėjai. 
Pelydas (Peleidas) — Achillas. Apie kovą dėl Achillo, 


kurį nužudė Paris, lavono pasakoja dar Agamemnono 
pasvajos dvidešimt ketvirtoj giesmėj. 


„Ina (Inė) Leukoteja — deivė, kuri po audros atneša giedrą 


orą. Dieviškasis jos vardas buvo Leukoteja; kaipo mos 
teriškė ji vadinosi Ina, Homero poemose tai vienintelis 
atsitikimas, kur žmogus yra sudievintas. 


Kadmas — legendarinis Tebų įsteigėjas. 


— — kaip raitas — — 
šiaip Homero didvyriai ne joja ant arklių, o važiuoja 
tik ant dviračių. 


„ Aigais buvo vadinami įvairūs miestai, kurie garbino Po 


seidoną. 


„ Amfitritė — Poseidono žmona. 

Šeštoji giesmė 
Odissejaus atvykimas pas fajakus. 


Kaip gi dabar padės „vargingam kantriam Odissejui“ jo 
dieviškoji globėja? Ji įkvepia fajakų karalaitei Nausikaja: 
mintį nuvažiuoti prie upės kranto plauti skalbinių, sudarančių 
jos kraitį. 

Skalbiniai išplauti ir ištiesti ant smėlio, kad išdžiūtų. Kas 
ralaitė su savo draugėmis suvalgo atsivežtus pietus ir pradeda 
žaisti su savo mergelėmis sviedinį: po baisios, viską naikinančios 
audros vaizdo, kuriuo baigiasi penktoji giesmė, čia mes turime 
saulėtą stebuklingą idiliją. 0 

Žaidžiančių merginų dainos ir šūkavimai pažadino O dis= 
sejų iš miego. Prisidengęs savo nuogą kūną lapuotomis ša= 
komis, Odissejus artinasi prie karalaitės tiek, kad ši galėtų 
išgirsti jo balsą, ir kreipiasi į ją su žodžiais, kurie įkvepia daug 
visų laikų poetų, tarp kitko garsiąją vietą Mickevičiaus 
„Pono Tado“ trečioj knygoj, kur herojus kreipiasi, tiesa, ne i 
karalaitę, bet i žąsiaganę su žodžiais: Ė 

„O ty! rzekl, jakiemkolwick uczczę się imienicem, 
Bėstwem jesteš czy nimfą, duchem czy widzenicm ! 


Mėw! wlasna:li sie wola na ziemię sprowadza, 
Obcasli wiezi ciebie na padole wladza?“ 


Nausikaja liepia duoti Odissejui drabužius, pa- 
stiprina jį valgiu ir gėralu ir veda iki Atenos gojelio, kuris 
yra netoli miesto. Čia Nausikaja atsisveikina su Odisses 
jum ir pirma grįžta į savo tėvo, karaliaus Alkinojo, rūmus. 


4. Žemėj plačioj Hiperėjos .... 
Hiperėja, tiksliau nenustatyta vieta, esanti kaip pasa- 
kose kažkur aukštai. 

5. Kiklopai — vienakiai milžinai. 


6. Nausitojas — „audringas, narsus laivininkas“, Poseidono ir 
Peribojos sūnus. 


8—10. Homeras piešia čia pagrindinius momentus naujo jonės 

nų miesto-valstybės įsteigimo naujoj teritorijoj. Mies= 
tas buvo graikams 1) tvirtovė, kur buvo galima gintis 
nuo priešų ir kur gyveno vadas-karalius su savo kas 
reiviais; 2) apylinkės valstybiniu ir religiniu vidurtašs 
kiu. Dirbamoji žemė buvo dalinama tarp karių atskis 
rais sklypais (kleros). 


31. Arti ugniavietės... 


— t. y. naminio aukuro, kuriame ugnis buvo nuolat 
palaikoma. 


101. Artemida — jaunoji medžioklių deivė, kuri viršijo drauges 
ūgiu ir grožiu. | 

„102. Tajigetas — kalnų virtinė Peloponnese. 

102. Erimantas — kalnai vakarų Arkadijoj, prie Elidos ribų. 

105. Leta (Leto) — Artemidos motina. 


205—206. Netikslus vertimas. Originale: „Nuo Dzeuso ateina 
visi keleiviai ir vargšai, o dovana nors maža, bet mas 
loni“. Pal. Kristaus žodžius: „Kas jus priima, mane 


priima“ (Mat. X, 40). 
232—33. Originale: „Kaip Hefaisto (ugnies dievo) ir Pallados 


— Atenos (amatų deivės ir globėjos) mokinys“. 
5305. Stačiai per didžiąją salę — vyrų salė — mėgaron. 


330. Galingasis Atenos dėdė tai Poseidonas, kuris nori pražudyti 
Odissejų. 


Septintoji giesmė 
Odissejaus atvykimas pas Alkinoją. 


Apsuptas miglos Odissejus eina miesto link ir sutinka 
deivę Ateną fajakų mergelės pavidale. Nuolatinė didvyrio 
globėja veda jį į karaliaus rūmus. 

Karališka šeima su svečiais kaip tik baigia vakarienę. O di s= 
sejui atsistojus prieš Aretę, išsisklaido migla, kuri iki šiol 

buvo jį apsupus. Herojus maldauja karalienės, kad padėtų jam 
grižti į tėvynę. Karalius vaišingai priima nežinomą keleivį ir 
kviečia savo didikus iš ryto į susirinkimą, kuriam teksią aptarti, 
kaip pasielgti su svečiu, kuris, gal, esąs dievas. „Esu ne dievas, 
— sako Odissejus, — bet nelaimingiausias iš mirtingųjų, ku- 
ris apie nieką daugiau negalvoja, kaip apie grįžimą į tėvynę“. 


536. Jųjų laivai taip greiti yra jūroj', kaip ... mintys. 
Palyginimus su vidinėmis sielos būsenomis Homeras 
vartoja labai retai. 


58. Gigantai — pasakiška milžinų tauta. 


80. Erechtejus — pagal legendą seniausias, Žemės pagimdytas, 
Atenų karalius. 


84 ir tol. Alkinojo rūmų aprašymas remiasi padavimais apie Mi< 
kenų laikotarpio rūmus. (Pal. mano „Homerą“ I dal.). 


153. .. „jisai atsisėdo šalyj' ugniavietės, stačiai krūvon pelenų... 
Židinys yra švenčiausioji vieta namuose; kas atsisėda 
jo pelenuose, tas patenka naminių dievų globon. Vė- 
liau net nusidėjėliai galėjo išvengti persekiojimo, jeigu 
jiems pavykdavo pripulti prie aukuro arba pasiekti 
šventyklos. 


241—42. Pal. Vergilijaus Enejidos antrosios knygos pradžią: 
Infandum regina iubes renovare dolorem ... 


310—15. Pasakose apie keliones į stebuklingąjį kraštą keleivio 
ir to krašto karalaitės vedybos tai dažnai pasitaikąs 
motyvas. Homeras palietė šį motyvą, nors sunaudoti 
jo poemoj apie ištikimą savo žmonai herojų ir negalėjo. 


323. Radamantis — Kretos karalius, ištremtas savo brolio Mino. 
iš savo karalystės, apsigyveno pagal legendą Eubojoj. 
324. Titijas — Gigantas Titijas mėgino priversti deivę Letą atsi 
“duoti jam. Už tai Letos vaikai Apollonas ir Artemida 
jį nužudė. Už savo nusidėjimą jis kenčia amžinąsias 
kančias anam pasauly. 

Aštuntoji giesmė 
Odissejaus susipažinimas su fajakais 


Fajakai nutaria duoti nežinomam keleiviui laivą, kuris jį nus 
vežtų į tėvynę. Alkinojas kviečia savo didikus į puotą, 
rengiamą svečiui pagerbti. 

Puotoj, kuri, žinoma, negali apsieiti be giesmių, dainuoja 
dainius Demodokas, dainuoja apie ginčą tarp Agamems 
nono ir Odissejaus. Iš Odissejaus akių pradeda 
riedėti ašaros. Kad nukreiptų svečio mintis į kitą pųsę, Alki= 
nojas kviečia jaunuolius, kad tuojau pradėtų rungtynes. 

Rungtynėse pagaliau sutinka dalyvauti ir paslaptingas sves 
čias. Disko svaidyme jis pralenkia visus fajakus, kurie, apskri= 
tai, buvo geresni šokėjai, negu atletai. 

Rungtynės baigėsi linksma, frivoliška Demodoko dais 
na apie Arejo ir Afroditės slaptą meilę. Ši daina bus 
greičiausiai įterpta vėlyvesniųjų interpoliatorių. | 

Sugrįžę į karališkus rūmus didikai, karaliaus kviečiami, sus 
neša svečiui puikias dovanas, o mūsų didvyris grįžta į puotos 
salę ir prašo Demodoką padainuoti dainą apie Trojos mes 
dinį arklį ir Iliono tvirtovės sugriovimą. Kadangi šitame įvyky 
pirmąją rolę suvaidino Odissejus, tai giesmė virsta panes 
giriku jo simanymui ir gudrybei. Vėl ašaros rieda iš svečio akių. 

Alkinojas liepia dainiui nutraukti dainą ir tik dabar 
kreipiasi į svečią su paskutiniu graikiško vaišingumo klausimu: 
pasakyk mums, kas tu esi ir kodėl ašaros pasirodo tavo akyse 
kiekvieną kartą, kai tu išgirsti dainas apie achajų ir trojėnų karą? 

Tuo klausimu baigiasi aštuntoji giesmė. Kartu su trimis 
ankstyvesnėmis giesmėmis ji sudaro pirmąjį antrosios dalies sky 
rių, kurį galima būtų pavadinti „Odissejus pas fa- 
jakus“. 


66. Mūzos jį gimstant pamilo, suteikdamos bloga ir gera. — 
Homeras dažnai kartoja mintį, kad pakankamai laimin= 
gas yra tas žmogus, kuriam dievai suteikė laimės nes 
mažiau negu nelaimės. Šiaip žmonėms, esą, tenka pa- 
tirti nepalyginamai daugiau vargų, negu džiaugsmo. 

79—86. Senovės rašytojai štai ką pasakoja apie ši ginčą: Aga= 
memnonui buvo išpranašauta, kad Troja būsianti pas 
imta tada, kai du geriausieji achajų didvyriai susigins 
čysią tarp savęs. Vieną sykį, puotaujant achajų karžys 
giams, Achillas pradėjo tvirtinti, kad Ilioną esą galima 
paimti tik narsumu, o Odissejus išvadžiojo, kad tą tikslą 
pasiekti galis tik protas ir gudrybė. Herojai smarkiai 
susiginčijo, o Agamemnonas manė, kad kaip tik dabar 
pranašystė išsipildysianti. 


115 ir tol. Beveik visi čia minimi fajakų vardai yra sudaryti iš 
žodžių, surištų tuo ar kitu būdu su jūra ir jūrininkyste. 


497. Epejas — Panopejaus sūnus, achajų karžygis. 


525—25. Kaip Odissejus, atbėgęs pas rūmą garsaus Deifobo, 
Lygiai Arejas baisus, o su juo Menelajas karalius 
Baisią skerdynę padarė... 
Pariui mirus, Heleną vedė kitas Prijamo sūnus, Deifos 
bas; į jo tat rūmus pirmiausia skuba Menelajas ir Odis- 
sejus. 


561—66. Septintoj giesmėj fajakų laivų greitumas buvo palygin- 
tas su minties greitumu; čia pasirodo, kad tie laivai turi 
ne tik minties greitumą, bet ir protą, nes moka atskleisti 
keleivio, kurį veža, norus ir moka visur surasti kelią. 
Sunku tik suderinti su tomis ypatybėmis Alkinojo norą 
sužinoti svečio vardą, „laivas kad mūsų žinotų, kur vežti 
tave jam priseina“. Taip pat nesuprantama, kam rzikia 
sodinti į stebuklingą laivą net penkiasdešimt du irkli- 
ninkus, kaip rengiasi padaryti Alkinojas VII giesmės 
35 ir 36 eil. 


566—572. Nausitojo pranašystė išsipildo tryliktoj Odissejos gies- 
mėj. Ar Alkinojas būtų pervežęs svetį, žinodamas apie 
tokį pavojų? „Aristarchas laiko tai visai netikėtinu daik: 
tu ir todėl mano, kad 566—72 buvusios interpoliuotos. 

Devintoji giesmė 
Kiklopeja 


Nuo devintosios giesmės prasideda naujas, antrasis antros 
sios mūsų poemos dalies skyrius, paskirtas Odissejaus pas 
sakojimams apie ištikusius ji nuotykius kelionėje iš Trojos į 
Ogigiją. 

Aclianus apėmė giesmes nuo devintos iki dvyliktos, 
kurios sudaro šitą skyrių bendru pavadinimu „Pasakojimai 
(Apologai) pas Alkinoją“. Šitą skyrių dažnai vadiname „Odis- 
sejos Odisseja“; nė vienoj kitoj mūsų poemos daly mes nerasime 
tiek žavingo, pasakiško grožio, kaip „Alkinojo apologuose“ 

„Išplaukęs iš po Trojos Odissejus veda eilę laivų; tus 
rėdamas dar daug karių, jisai apgula ir paima, tiesa, su žymieis 
nuostoliais, kikonų tvirtovę Trakijos pakrantėje. Paskui jisai 
plaukia pagal Graikijos krantus, pasiekia pagaliau pati pietinį 
jos iškyšulį Maleją ir, atlikęs tokiu būdu didžiausią kelionės dalį, 
tikisi greitu laiku pasieksiąs savo gimtąją Itakę, — bet čia aud= 
ringi vėjai nublaškia jo laivus toli į pietų jūrą. Kartu su Odiss 
sejum mes patenkame į pasakų karalystę. Pirmiausia jie 
atsiduria švelnių Lotofagų žemėje. Lotofagai maitinasi „,gės 
lių maistu“ (lotos). Kas paragaus to saldaus maisto, tas jau 
nenorės grįžti į gimtąjį kraštą: Odissejui vos pavyksta pri= 
versti savo draugus vėl išplaukti į jūrą. 

Paskui Odissejus patenka į vienakių milžinų kiklos 
pų kraštą ir atsiduria vieno iš tų baisenybių, Polifemo, 
oloj. Kiklopas nužudo ir suryja kelius Odissejaus draus 
gus. Tas pats likimas laukia patį didvyrį ir jo likusius draugus. 
Tik nepaprastas mūsų herojaus, kuris nugirdė baisenybę svaigi- 
nančiu vynu ir išsvilino jam jo vienintelę aki, išradingumas ir 
'gudrybė leido jam išsigelbėti iš prakeikto urvo. 

Deja, Polifemas buvo jūros dievo Poseidono sū- 
nus. Poseidonas, žinoma, smarkiai supyksta ant herojaus: 
jo kerštas, kuris nuo šio momento nuolat persekioja Odisses 
jų, darosi tolimesnės akcijos svarbiausiu akstinu. 


Odisseja, 24 

esmi Odissejus 
Tėvo Laerto sūnus... 
Demodokas ką tik dainavo apie Odissejaus garsius žy= 
gius. Juo didesnį įspūdį daro dabar didvyrio prisipa- 
žinimas. Lenkų Odissejos komentatorius prof. Sinko 
lygina šią vietą su ,„Pono Tado“ dešimtosios giesmės. 
460 eilute: 


Jam jest Jacek Soplica 


Homero graikai tikėjo, kad mirusiųjų svetimam krašte 
vėlės, triskart pašauktos, lydės grįžtantį į tėvynę drau=- 
gą ir sugrįš ten kartu su juo, o tėvynėj jas laukia „ke= 
notafas“. Žiūr. pirmosios giesm. 274—76 eilučių kos 
mentarą. 


80 ir tol. Garsus prancūzų homeristas Victor Bėrard (Introduc- 


tion a I'Odyssėe II) mano, kad legenda apie lotofagus, 
t. y. lotą valgančius žmones, turi realų pagrindą: bū 
tent, kai kurios šiaurės Afrikos tautelės maitinosi das 
tulėmis ir pieno produktais ir nevartojo duonos. 

Pasaką apie maistą, kuris atima keleiviui praeities: 
atmintį ir pririša jį prie vietos, kurioj jis to maisto pas 
ragavo, randame įvairiausiose tautose. Viename iš to 
motyvo variantų randame pasakojimą apie jaunuolį, ku= 
ris, paragavęs saldaus ir klastingo maisto, pamiršta savo 
sužadėtinę. Panašus motyvas vyrauja ir graikų mite 
apie Hadą ir Persefoneją: Persefoneja suvalgė šešis grū- 
delius figos, kuriuos jai patiekė Hadas ir užtat turi kas- 
met praleisti šešius mėnesius jo karalystėj; jeigu ji būtų 
suvalgius visą vaisių, tai niekuomet jau nebūtų pamačius 
saulės šviesos. Taip pat mitas pasakoja, kad maruolis, 
paragavęs Letos (užmiršimo upės) vandens, užmirš visa, 
ką patyrė per savo gyvenimą. 


101—519. Pasakojimai apie apakinimą vienakės baisenybės yra 


labai paplitę įvairiausiose Europos tautose. Homeras. 
sujungė dvi, pradžioje savarankiškas, pasakas į vieną. 
Pirmoj pasakoj mes randame tris epizodus: 1) milžinas 
apakinamas arba, kaip Odissejoj, jam miegant, arba pa- 

sakos herojus pažada baisenybei įstatyti antrą akį; mils 
žinas leidžiasi surišamas, o herojus išdegina jam tada 
jo vienintelę akį. 2) Herojus bėga nuo baisenybės ar 
taip, kaip Odissejoj, pasislėpęs po avinu, ar tai įsivil+ 
kęs 1 kailį. 5) Apakintas milžinas duoda herojui kokį 
nors užkerėtą daiktą, dažniausiai žiedą, kuris priauga 
prie herojaus piršto — jis arba negali pasijudinti iš 
vietos, arba apakintojas savo riksmu „aš esu čionai“ 
išduoda baisenybei, kur yra pasislėpęs. Herojui nes 
lieka kito kelio išsigelbėti, kaip nupiovus sau pirštą. 
Kitoj pasakoj, sužeidęs baisią ir galingą būtybę, heros 
jus išvengia jos draugų keršto, pasivadinęs, kaip mūsų 
poemoj, „Niekas“ arba „„Patsai“. (Gavę sužeistojo atsas 
kymą, kad jį sužeidęs „Niekas“ arba „Patsai“, draugai 
daugiau juo nebesirūpina. Prie to paties rato priklauso 
pasaka apie malkų skaldytoją ir velnią: velnias klausia 
skaldytoją, koks jo vardas, „Patsai“ — atsako skaldys 
tojas, — griebia velnią už rankų, įkiša jas į kaladės 
plyšį, ištraukia klyną ir pradeda smarkiai mušti 
nelabąji. Velnias ima rėkti. Riksmą užgirdę, subėga 
kiti velniai ir klausia, kas jį mušąs. „Patsai“, — atsako 
skaldytojo pagautas velnias. — „Tai ko gi tu rėki, ir 
"kuo mes galime tau padėti?...“ 


103—105. Niekad nesėja, nė aria — jiems auga nesėeta, nearta 
Miežiai, kviečiai ir vaisingasis vynmedis, kekėms apkibęs 
Vynuogių. — 

Žemės išdirbimą ir vynuogių auginimą graikai laikė pir: 
mu kultūros požymiu; todėl nežiną to kiklopai buvo 
graikų akyse nekultūringi piemenys. 

106. Patys kiklopai neturi vyrijų įstatymų jokių ... 

— antras barbariškumo pažymys, nes kultūra neimanos 
ma be visuomeniško gyvenimo. 

186—87. Euanto Maronas 

Žynys Apollono, Ismaro pilies globėjo galingo 
Maronas buvo vyno dievo Dioniso anūkas, o Ismaro 
pilis buvo garsi savo vynu. 


382. Tik čionai klausytojas sužino kiklopo vardą. 

Dešimtoji giesmė 
Apie Ajolą, Laistrigonus ir Kirke 


Po baisių įvykių, ištikusių Odissejų Polifemo urve, 
Homeras kreipia dabar mūsų didvyrio laivus į teisingojo vėjų 
karaliaus Ajolo salą. Čia išvargę keleiviai ištisą mėnesi naus 
dojasi kilnaus valdovo vaišingumu. 

Pagaliau Ajolas suteikia jiems palankų vėją; atsisvei= 
kindamas jis duoda jiems maišą, kuriame yra surišti visi pries 
šingi vėjai, perspėdamas, kad tą pavojingą maišą liesti jiems 
nevalia. 

Jau netoli Itakės krantas. Odissejus užmiega, tikėda- 
masis, kad netrukus išlips į gimtosios salos krantą. Jam mies 
gant, draugai, pagauti tuščio smalsumo, atriša maišą su vėjais. 
Prasideda baisiausia audra, kuri blaško nelaimingus itakiečius 
po bangas, kol pagaliau nuneša juos atgal į Ajolo valdomą 
salą. Antrąkart teisingas, bet griežtas karalius nenori suteikti 
„dievų neapkenčiamam herojui“ savo malonės. 

Odissejaus laivai vėl blaškomi audringų vėjų po jūrą 
ir pagaliau primušami prie kranto laistrigonų žemėj. Lais- 
trigonai yra žiaurūs milžinai ir žmogėdros: jie išžudo keleivių, 
kurie išdriso pasirodyti jų žemėj, viena dalį, kitą dali persekioja 
iki jūros ir sunaikina vienuolika laivų. Tik vienas laivas palieka 
nelaimingam itakiečių vadui. 

Tuo laivu Odissejus plaukia vėl į jūrą ir patenka į 
kerėtojos Kirkės salą. Klastinga gražuolė paverčia jų draugų 
dalį į kiaules ir rengiasi tą pat padaryti ir su juo pačiu, bet 
„gudramintis“ didvyris moka atmušti visus smūgius, kuriuos 
jam siunčia likimas: su Hermejo burtų pagalba jis nugali 
Kirkės žiaurų meną ir priverčia ją išlaisvinti užkerėtus 
draugus. 

Kirkė įsimyli stebuklingą didvyrį. Jos oloj Odisses> 
jus praleidžia vienerius metus. Gražuolės-burtininkės glėbyje 
tėvynės ilgesys tam tikram laikui nurimsta, bet pagaliau, ragi- 
namas savo draugų, didvyris vis dėlto nutaria tęsti kelionę į Itakę. 


2. Ajolas — ne dievas, bet daimonas, kuriam Dzeusas pavedė 
valdyti vėjus. 

20 ir tol. Europos folklore dažnai sutinkame pasakojimus apie 
vėjus, uždarytus ar tai oloj, ar kaily, ar maiše; paša 
linus užtvarą, jie išlekia į erdvę ir sukelia baisias 
audras. Legenda pasakoja, kad filosofas Empedoklas 
(490—430 m. pr. Kr.) mėgino pagaminti maišą, į kuri gas 
lėtų pagauti vėjus; ar ši legenda turi koki pamatą, 
sunku pasakyti, vis dėlto ji liudija, kad mintis apie sus 
kaustytus vėjus jaunoj Graikijoj buvo labai paplitusi. 
Primityviose tautose randame ir šiandien panašų tikės 
jimą: sakysim, mūsų dienų laponiečiai duoda savo jūs 
reiviams užrištus maišelius, kad jų nepagautų pavos 
jingi vėjai. 


82. Pilį daugvarčią ir aukštąji Lamą, laistrigonų žemėj'. 
Originale: „„mes atvykome į aukštąjį Lamo miestą Tes 
lepilą, laistrigonų žemėj“. Lamas — mitinis miesto 
steigėjas. 

89 ir tol. Senovė ieškojo laistrigonų žemės Sicilijoj ir Italijoj. 
Iš naujų mokslininkų paminėsime V. Bėrard'ą, kuris 
padėjo daugiausia darbo, surišti Odissejaus kelionėms 
su žinomomis mums vietomis; jis tvirtina, kad laistri< 
gonų žemė buvo šiaurės Sardinijos pakrantėje. 


106—108. Fajakų karaliaus duktė Nausikaja pati plaunasi skal- 
binius, Antifafo duktė pati neša sau vandenį. 


235. Pramnejos vynas — raudonas, labai stiprus vynas iš Pram= 
nės kalno netoli nuo Efeso arba Smirnos. 


302. „„Moly“ — užkerėjanti žolė, kuri galima lyginti su vokiečių 
„Alraune“. Kurią būtent žolę reiškė „moly“, sunku pas 
sakyti — žodis yra paimtas iš senovinės sakralinės kal- 
bos, kuri nevisur nuleisdavo paslaptingumo uždangą. 
Homeras kelis kartus mini du to paties daikto vardu, 
pav., Ilijadoj I 405 (Briarejus = Aigajonas), V 540 
(ichor = kraujas). Senąji pavadinimą, kurio prasmė jo 
amžininkams buvo jau nebeaiški, jisai skirdavo „dievų 


kalbai“. 


482. Teiresijas — senas žynys iš Tebų, apakintas pagal vienus 

padavimus ĄAtenos už tai, kad išdrįso pažiūrėti į ją nus 
sirengusią maudykloj, pagal kitus — Heros už tai, kad 
išrinktas teisėju ginčą tarp jos ir Dzeuso išsprendė šio 
pastarojo naudai. Aklas žynys sulaukė vėlyvos senat= 
vės, O po mirties ir anam pasauly nenustojo sąmonės 
ir proto. 


504. Piriflegetontas — „degantis ugnim“ — ugnies upė. 
504. Kokitas — „ašarų srovė“, aimanų upė. 
505. Acherontas — „plaukiantis kančiomis“ — skausmo upė. 


551. Teiresijas turi nurodyti Odissejui kelią į Itakę ir duoti jam 
patarimus, kaip išvengti gresiančių jam pavojų. 


Vienuoliktoji giesmė 
Numirėlių šalis 


Išplaukus Odissejui iš Kirkės salos, vėjas nuvaro jo 
laivą į gilias Okeano srovės žiotis prie žemo kranto ir augančio 
ten požeminio deivės Persefonejos gojelio. Čia prieš jį 
atsidaro Hado karalystės vartai. Odissejus mato savo 
motiną ir draugus, kurie kartu su juo kovojo prieš Ilioną. T ei= 
resijas pranašauja Odissejui, kad Trinakijos saloj jo 
draugai paskersią Helijo jaučius, už ką ant jų baisiai už 
pyksiąs tas galingas dievas: jisai sutriuškinsiąs paskutinį O dis 
sejaus laivą taip, kad jam teksią grįžti į Itakę svetimu laivu. 
Itakėje jisai nubausiąs jaunikius, bet paskui turėsiąs eiti į to= 
limą kraštą, kad išmaldautų iš Poseidono savo kaltės atlei- 
dimą. Padaręs tai, jis galėsiąs tikėtis sulauksiąs vėlyvos senatvės 
tarp mylinčios jį šeimos ir liaudies. 

Po Teiresijo prie Odissejaus artinasi jo motina 
ir jausmingais žodžiais pasakoja jam apie jo žmoną Penelos 
peją ir tėvą Laertą. Po motinos pasirodo Tira, Alks 
menė, Megara, Epikast ė ir kitos žilos praeities atstovės. 

33 ir tol. Mirusiųjų vėlės turi lyg vampirų prigimtį; jos trokšta 
kraujo, kuris grąžina joms bent trumpam laikui samonę; 
pal. tos pačios giesmės 146—47, 


47. „..siela mūs' Elpenoro draugo pirmoji atskrido. 
Kadangi Elpenoras, kuris užsimušė krisdamas nuo Kirs 
kės rūmų stogo, nebuvo palaidotas, todėl jo siela kla- 
jojo prie Hado vartų ir ją tad pirmiausia turėjo sutikti 
Odissejus. 


82. Autolikas — Hermejo sūnus, pragarsėjęs savo gudrybe, 
gyveno Fokidoj prie Parnaso kalno. 


219—225. Jau Ilijadoj XXIII 105 ir tol. Achillas, kuriam sapne 
pasirodė Patroklo vėlė, įsitikino, kad žmogaus siela tos 
liau gyvena po mirties. Odissejui jo motina atskleidžia 
dabar, koksai yra tas gyvenimas. 


226 ir tol. Moterų herojų katalogas. Šis katalogas papratsai lai- 
komas interpoliacija, nes jis nesiriša su Odissejos tu- 
riniu ir smarkiai skiriasi nuo jos savo forma: jis pris 
mena Hesiodo geneologinį epą ir jo „moterų katalogą“ 
(Žiūr. mano Homerą, 246—247 pusl.). Ši interpoliacija 
atsirado greičiausiai tokiu būdu. Graikų didikai kil- 
dindavo savo gimines iš dievų, t.y. jie tikėjo, kad 
žiloj senovėj dievai turėdavo meilės santykių su mirs 
tingomis moteriškėmis, o gimę jų vaikai turėjo būti jų 
giminių įsteigėjai. Rapsodui, recituojančiam Homero 
poemą prieš klausytojus aristokratus, lengvai galėjo 
ateiti į galvą mintis sudominti savo publiką pasakoji= 
mais apie žymiausių graikų giminių pradžią. 


299 ir 300. Kastoras ir Polideukas — broliai — dvyniai, Ledos 
sūnūs. Polideuko tėvas buvo Dzeusas, kuris suteikė 
jam nemirtingumą, o Kastorą pagimdė paprastas mirs 
tingas žmogus Tindarėjas. Kastoras žuvo kare, bet Po- 
lideukas išmeldė jam iš Dzeuso nemirtingumą, aukoda- 
mas pusę savo gyvenimo: nuo to laiko kiekvienas iš 
brolių vieną parą miršta, kitą vėl atgyja. 


313 ir tol. Bandė užkelt ant Olimpo jie Ossą, ant Ossos norėję 
Jie Pelioną, apaugusį giriom, užnešti ir kelią 


376 HOMERO ODISSEJA 
Sau ik dangaus padaryti... 
Mitas, panašus į Senojo Įstatymo mitą apie Babilono 
bokštą. 

322. Faidra — Atėnų karaliaus Tesejaus žmona įsimylėjo savo 


posūnį Hippolitą, o kai tas atmetė jos meilę, ji nusis 
žudė, apkaltintus Hippolita, kad jis kėsinęsis prieš jos 
dorybę. Euripidas pavedė Faidrai vieną savo gražiau 
siųjų dramų ,„Hippolitas“. Savarankiškai apdirbo Fai= 
dros meilės temą didelis prancūzų tragikas Racine dra- 
moje „Phėdre“. 


5322. Prokrida — pirmojo legendarinio Atėnų karaliaus Erechte= 


jaus duktė, garsaus medžiotojo Kefalo žmona ir pati 
aistringa medžiotoja. Mitas pasakoja, kad Prokrida nes 
pažino grįžusio iš ilgos kelionės Kefalo ir jo viliojama 
norėjo jam atsiduoti. Vyras, pamatęs, kad žmonos išti= 
kimybe negalima pasitikėti, baisiai supyko, bet paga- 
liau prisirišimas prie lengvabūdės gražuolės nugalėjo jo 
rūstybę. Likimas panorėjo, kad greit po to Prokrida 
būtų atsitiktinai nužudyta Kefalo medžioklėje. Europos 
folklore mitas apie Kefalą ir Prokridą kartojasi su dis 
desnėmis ar mažesnėmis varijacijomis gana dažnai. 


5322—328. Mitas apie Tesejų ir Ariadnę. Kretos Labirinte gy 


veno Minotauras — pusiau žmogus, pusiau jautis, Kres 
tos karalienės Pasifajos ir jaučio, Poseidono padovanoto 
kadaise jo vyrui Minui, sūnus. Ateniečiai turi kasmet 
paaukoti baisenybei septynius jaunuolius ir tiek pat 
mergelių. Tarp pasmerktų baisiai aukai važiuoja 1 Kretą 
Tesejus. Ji pamilsta Mino duktė Ariadnė ir duoda jam 
stebuklingą kamuolį, su kurio pagalba herojus, nus 
žudęs Minotaurą, randa išėjimą iš Labirinto. Ariadnė 
bėga kartu su Teseju į Atenus, bet pakeliui neištikimas 
ir nedėkingas herojus pameta ją: pagal vienus varians 
tus jis palieka ją Nakso saloj, pagal kitus — Dijoj 
(Dzeuso saloj). Ariadnė ar miršta saloj, nukauta Arte= 
midos strėlės už nežinomą mums nusidėjimą, kurį atis 
dengė Dionisas, — ar prabunda po ilgo miego Dioniso 
glėby ir palieka jo žmona. 

327. Maira — Peloponeso medžiotoja, medžioklės deivės Artes 
midos draugė, nustojusi nekaltybės ir už tai nužudyta 
skaisčios deivės. 


328. Erfilė — viena iš Tebų kiklo (Žiūr. mano Homerą psl. 216— 
217) moterų herojų, papirkta Polineiko, privertė 
savo vyrą Amfiarają dalyvauti Septynių žygy prieš 
Troją, nors ir žinojo, kad jis žus prie Tebų sienų. Buvo 
vėliau už tai užmušta jos pačios sūnaus Alkmeono. 


587 ir tol. Apie Agamemnoną, Klitaimnestrą ir Aigistą plačiai 
pasakoja Protejus Menelajui Odissejos ketvirtoj giesmėj 
eil. 496—521. Žiūrėk tekstą ir komentarus. 


422. Kassandra — gražiausia Prijamo dukterų, kaipo belaisvė 
buvo achajų kariuomenės paskirta Agamemnonui. 


428—29. Ne! Nežinau aš biauresnio ir nieko šlykstesnio pasauly 
Tokio žmonos pas'elgimo ... 
Hesiodas (Darbai ir dienos II 521) daro bendrą išvadą 
„nėra pasauly juk nieko blogesnio, kaip moteriškė piks 
toji“. Tą pat sako vėliau lirikas Semonidas iš Amorgo 
ir vienas iš trijų didžiausiųjų graikų tragikų — Euri= 
pidas. 


467—68. Geriausieji Achillo draugai Patroklas ir Antilochas nes 
siskiria nuo Achillo ir anam pasauly. 


497. Mirmidonai — tauta, kurios karalium buvo Achillo tėvas 
Pelejus. 


522. Euripilas — Telefo ir Astiochės, Prijamo sesers, sūnus, Kes 
tejų, gyvenusių prie Kaiko upės, karalius. 


542. Asfodelijonas (arba asfodelijas) — laukinė gėlė, panaši į 
leliją, labai paplitusi Pietų Europoj. Senovės graikai 
sodindavo ją ant kapų. Mirusiųjų kulte ši gėlė vaidino 
iš viso žymų, bet, deja, mums jau nebeaiškų vaidmenį. 
Tarp ko kita graikai įsivaizdavo sau pievą, po kurią 
klajoja mirusiųjų vėlės, kaip apaugusią asfodelijo gės 
lėmis. 

546 ir tol. Achillo motina Tetida paskyrė žuvusio sūnaus gink 
lus, padarytus Hefaisto, tam iš achajų didvyriui, kuris 
daugiausia pasižymės kovoj prieš trojėnus dėl Achillo 
lavono. Kad išspręstų šį klausimą, achajai siunčia šni= 
pus prie Trojos sienų: jie turi sužinoti, ką mano tros 
jėnai apie dviejų garsiausių herojų — Ajanto ir Odisse- 
jaus — nuopelnus, kovojant achajams už savo narsiaus 
siojo didvyrio palaikus. Šnipai girdi Trojos mergelių 
pasikalbėjimą: įkvėptos nuolatinės Odissejaus globėjos 
Atėnos, jos stato Odissejų aukščiau už Ajantą. Tai iš= 
sprendžia ginčą Itakės karaliaus naudai. Įžeistą tuo 
sprendimu Ajantą ištinka pamišimo priepuolis: jis pra= 
deda žudyti avių bandas, kurios sudarė achajų grobį, 
manydamas, kad žudo priešus. Atsipeikėjęs ir pamatęs, 
ką padarė, Ajantas iš gėdos nusižudo. 


572. Minas (Minos) — Dzeuso ir Europos sūnus, legendarinis 
Kretos karalius, garsus Labirinto statytojas, pasižymėjo 
savo išmintingumu ir teisingumu, už tai buvo dievų pas 
dėtas mirusiųjų teisėjų anam pasauly. 


377. Orionas — mitinis medžiotojas, deivės Hejos meilužis. Ar= 
temidos nužudytas, jis tęsia medžioklę ir anam pasaulyje. 


588. Tantalas — turtingas ir gobšus Sipilo, Frigijos miesto, val= 
dovas; dievų pasmerktas amžinoms bado ir troškulio 
kančioms už tai, kad, dažnai dalyvaudamas jųjų puos 
tose, jis vogdavo nuo dangiškų stalų nektarą ir ams 
brosiją. 


600. Sisifas — Korinto ar Efiros karalius žinojo dievų paslaptis 
ir skelbdavo jas žmonėms, už tai baisiai jų nubaustas. 


609. Heraklas — apie šio herojaus mirtį senovė turėjo versijas: 
pagal vieną, Heraklas miršta, o jo bekūnis šešėlis skren= 
da į Hadą, pagal kitą — Heraklas buvo gyvas perkels 
tas į dangų, dievai suteikė jam nemirtingumą, o Dzeusas 
išleido už jo savo ir Heros dukterį Hebę. Mūsų vieta 
jungia abi versijas: patsai Heraklas gyvena danguje, o 
jo šešėlis Hade. Kadangi šiaip Homeras nelaiko He- 
raklo dievu, o Hebę nuolat vadina mergele, tai eilutės, 

pašvęstos Heraklui, laikomos įterptomis vėlyvesniųjų 
Odissejos redaktorių. 


619. Heraklo diržas buvo papuoštas jo žygių vaizdais. 


629—50. Aš turėjau klausyti, kaip vergas 
Vyro, kursai už mane daug blogesnis iš viso ko buvo. 
Piktas ir bailus Euristejus, kuriam Heraklas turėjo tars 
nauti; jo liepiamas jis padarė 12 savo garsiųjų žygių 
(athla); iš tų žygių jisai mini čia tik vieną. 


L1 
1 


652—535. atvesti jam šunį 

Baisų trigalvį. 
Šuo Kerberas, kurio vardo pats Homeras, tiesa, niekur 
nemini. Epitetas „trigalvis“ pridėtas kai kurių Odisses 
jos vertėjų (pav. Žukovskio), remiantis vėlyvesniais 
Kerbero vaizdais. 


644—45, pamaniau, gal tai galva baidyklės Gorgonos 
Išlend iš Hado gelmių... 
Gorgona (Gorgo) — moteriškos lyties baidyklė: kas į 
ją pažvelgia, tas virsta akmeniu. 


Dvyliktoji giesmė 
Sirenos, Charibda, Helijo jaučiai 


Išėjęs iš požemių, Odissejus skubiai grižta į Ajajos 
salą. Kirkė duoda jam nurodymų, kaip išvengti pavojų, kurie 
jo laukia kelionėje. Tie pavojai iš tikrųjų sutinka keleivius. 

Sirenos dainuoja dainas, kurias jei išgirs mirtingas 
žmogus, tai užmirš apie viską pasauly ir pasiliks jų užburtame 
krašte. Odissejus įsako draugams pririšti jo rankas prie 
stiebo, o patiems užsikimšti ausis, kad tuo būdu pravažiuotų 
pro pavojingas žavėtojas ir nepasiduotų jų burtams. 

Palyginti laimingai pavyksta jam su savo vieninteliu laivu 
prasmukti tarp Skillos ir Charibdos ir pasiekti Tri> 
nakijos salą. Bet čia išalkę jo draugai, neatsižvelgdami į 
Teiresijo ir Kirkės perspėjimus, paskerdžia Helijo 

jaučius. Išplaukiant jiems iš Trinakijos, užsirūstinęs dievas už= 
siunčia baisią audrą, kuri sutriuškina laivą ir pražudo visus kes 
leivius, išskyrus tik vieną Odissejų. Laikydamasis už sie= 
nojo, jis priplaukia prie Kalipsos salos. Čia mes radome 
ji pirmosios mūsų poemos giesmės pradžioj. Kalipsa taip 
pat, kaip ir Kirkė, karštai įsimyli Odissejų, pasidaro jo 
meilužė, o išlaiko ji pas save devynerius metus ir, tiktai pasi= 
duodama aiškiam Dzeuso įsakymui, atleidžia ji. Kaip jis 
iš Ogigijos salos pateko pas fajakus, mes jau žinome. 

Odissejaus pasakojimai, tas puikiausias kelionių ros 
manas, kokį sukūrė senovė, padaro fajakams tą pati milžinišką 
ispūdį, kuris jau daugiau negu dvidešimt šešis amžius kartos 
jasi kiekvienoj saloj, į kurią atras kelią jo stebuklingi vaizdai. 
Sužavėti fajakai apdovanoja Odissejų brangiomis dovanos 
mis. Rytojaus dieną jie nugabena didvyrį kartu su karalienės 
Aretės sudėtomis i vieną skrynią dovanomis į kelionei pa= 
ruoštą laivą. 


42. Sirenų kraštas — pagal vėlyvesnius rašytojus Italijos pietų 
vakarų pakrantėje, netoli Kaprejos (dabar Capri) salos. 


64. Krutančios uolos (Planktai) — senovė ieškojo tų uolų Mes> 
sinos sąsiaury. 
Amfitritė — Poseidono žmona. 


125. Krataja — „jėga“, Skillos motina. 
125. Trinakija — pasakiška, žmonių negyvenama sala. 


126—129. Septynios bandos po penkiasdešimt galvijų kiekvies 
noj, iš viso trys šimtai penkiasdešimt galvijų. Kaip tik 
tiek dienų skaitė graikai savo mėnulio metuose. Todėl 
Aristotelis matė čia mėnulio metų alegoriją. 


346. Auką iš jaučių sudeginkim aukšto Olimpo valdovams ... 
Graikai žiūrėjo į auką, kaip į bendrą dievų ir žmonių 
puotą: aukos viena dalis buvo sudeginama ir tuo būdu 
atiduodama dievui, antrąją gi dalį suvalgydavo aukos 
tojai. 


5398. Mano draugai dar šešias čia dienas, užsimiršę ir baimę 

Skerdė, geriausius pagaudami, Helijo jaučius ir valgė... 
Originale nerandame, kad Odissejaus draugai šešias die: 
nas vis skerdė Helijo jaučius; jie tik tiek dienų maitis 
nosi jų mėsa. 


Tryliktoji giesmė 
Odissejaus išplaukimas iš fajakų ir atvykimas Itakėn. 


Nuo tryliktos giesmės prasideda trečioji ir paskutinioji pos 
emos dalis: „Odissejus Itakėj“. (Giesmės XIII- XXIV). 
Šitą dali galima vėl padalinti į tris skyrius: pirmas skyrius 
(Giesmės XIII — XVI) pagal principą „a parte potiori fit denos 
minatio“ gali būti pavadintas „Odissejus pas Eumają“. 
Antras skyrius (Giesmės XVII-—XX) apima „Odissejaus 
nuotykius jo paties namuose“, o trečias ir paskus 
tinis — paskirtas „Odissejaus kerštui“ (Giesmės XX-— 
XXIV). Kai kurios Odissejos analizės jungia pirmąjį ir antrąji 
skyrių į vieną ir duoda jam antraštę „Giesmė apie besi= 
rengiantį kerštui Odissejų“. 

Kraštui vaišingų fajakų, praleidžiančių gyvenimą puotose ir 
žaidimuose, Homeras suteikia visai pasakiškus bruožus: gana 
čia ko nors panorėti, kad noras tuojau būtų išpildytas. Taigi 
laivas, į kurį fajakai įsodina Odissejų, yra lyg tas divonas, 
apie kurį mums kalba Rytų pasakos: pakanka pasakyti keletą 
būrimo žodžių, ir jis be jokių kliūčių nuneša į norimą vietą. 

Atsisveikinęs su fajakais ir atsidūręs laive, „daug vargų iš+ 
kentėjęs herojus“ paskęsta giliame ir saldžiame miege. Mieganti 
fajakai iškelia Itakės krantan, sukrauna prie jo visas dovanas ir 
plaukia atgal į Scheriją. 

Tik dabar pastebėjo Poseidonas, kad fajakų dėka 
Odissejus atsirado Itakėj ir tokiu būdu išvengė jo keršto. 
Reikia tad nubausti bent Odissejaus pagalbininkus: P o- 
seidonas nuvyksta į Scherijos krantą, sulaukia grįžtančio 
laivo ir, sudavęs jam baisų smūgi, susirinkusios ant kranto mis 
nios akyse paverčia jį į uolą. Alkinojas, bijodamas, kad 
neišipildytų sena pranašystė, pagal kurią Poseidonas, užsi 
rūstinęs už pervežimą jo neapkenčiamų keleivių į jų tėvynę, 

neapsuptų Scherijos aukštomis uolomis, isakė kreiptis į dievą 
su brangiomis aukomis ir maldomis. 

Homeras nesako mums, ar Poseidonas išklausė tas 
maldas. Senieji manė, kad greičiausiai neišklausė, nes po Odis 
sejaus jau niekas nekeliavo į Scheriją: graikų padavimai bent 
apie tai nieko mums nesako. 

Pabudęs Itakės krante iš gilaus miego, Odissejus nes 
gali pažinti gimtosios žemės, nes Atena užleido ant jos 
miglą. Jauno piemens pavidale deivė atsistojo prieš herojų ir 
paaiškino jam, kur jis dabar yra. Odissejus, nors ir baisiai 
nudžiunga gavęs tą paaiškinimą, elgiasi su didžiausiu atsargumu: 
jis pasisako esąs kretietis, atsitiktinai atvykęs Itakėn. Atena 
išsklaido migla, padeda Odissejui paslėpti atvežtas iš fa- 
jakų dovanas ir duoda jam patarimų, kaip nugalėti jaunikaičius. 
Kad palengvintų pasiekti tą tikslą, deivė paverčia jį elgeta. 

Paverstas elgeta, Odissejus turės bendrauti su savo 
namų tarnais ir tarnaitėmis. Tai duos Homerui progos supa< 
žindinti klausytojus su žemesniu visuomenės sluoksniu, kuris, 
pavyzdžiui, Ilijadoj turi tiktai vieną atstovą, nupieštą šlykščiaus 
siomis spalvomis, demagogą Tersitą. Taigi tryliktoj Odisse- 
jos giesmėj įžengia į graikų raštiją ne karikatūra, o tikroji „liaus 
dis“. Kaip pamatysime, kai kuriuos jos atstovus Homeras nupieš 
su didžiausia simpatija. Pavertus Itakės valdovą į elgetą, Atena 
nukreipia jį pas jo ištikimą kiauliaganį Eumają, o pati skuba 
nuvykti pas Telemachą, kuris ištisą mėnesį viešėjo pas 
Spartos karalių Menelają: dabar jis turės grįžti Itakėn, kur 
jam bus lemta susitikti su tėvu ir kartu su juo paruošti kerštą 
begėdžiams jaunikiams. 


145—47. Apie tokį Poseidono sumanymą kalbėjo jau Nausitojas 
(VIII 566—572), kartodamas seną pranašystę. Posei= 
donas aiškiai nori įvykdyti visą savo sumanymą, bet 
Dzeusas pataria jam pasitenkinti laivo pavertimu į uolą: 
tai atbaidysią fajakus nuo tolimesnio vežiojimo keleivių 
prieš Poseidono valią. Homeras nieko nesako, kad sala 
aklinai būtų buvus kalnais apsupta: mes skaitome tik 
apie fajakų maldą Poseidonui, kad dievas pasigailėtų 
jų salos; reikia tad manyti, kad Poseidonas paklausė 
Dzeuso patarimo ir fajakų maldos. 

266. Foinikai, arba Foinikiečiai, vaidino žymiausiąjį vaidmenį, 
kaip pirkliai tarpininkai tarp Viduržemio jūros kraštų. 


380. šviesakė (Atena) — pirmykštis Atenos epitetas „pelėdakė“ 
yra liekana to religinės sąmonės laipsnio, kai dievai 
buvo vaizduojami įvairių gyvulių pavidalu. Pelėda vi- 
suomet paliko šventas paukštis Atenos kulte. 


368. Keletą metų namus jie (jaunikiai) tau tuštin' 
Originale „trejis metus“: jaunikiai tik tada pradėjo 
versti tekėti ją už vieno jųjų, kai sužinojo, kad kiti 
didvyriai, kaip Agamemnonas, Menelajas, Nestoras jau 
sugrįžo namon, o Odissejus pražuvo nežinia kur. 


388 ir tol. Europos folklore randame daug variantų pasakos apie 
vyrą, kuris ilgam laikui iškeliauja iš po gimtosios pas 
stogės, pražūna nežinia kur ir netikėtai grįžta į namus, 
kaip tik tuo momentu, kai žmona rengiasi ištekėti už 
kito. Per ilgus metus, kuriuos jis išbuvo svetimuose 
kraštuose, jis labai paseno, apžėlė ilgais plaukais ir 
barzda, jo rūbai apdrisko taip, kad visi jį sutinką pas 
laiko elgeta. Homeras turėjo šiek tiek pakeisti šią vers 
siją. Dar neseniai Odissejus žavėjo fajakus savo vy= 
rišku grožiu ir jėga. Kaip gi dabar jis pasirodys ita- 
kiečiams taip apdriskęs senas elgeta? Tai padaro did- 
vyrio dieviška globėja Atena, paversdama jį šlykščiu 
seniu. 


Keturioliktoji giesmė 
Odissejus svečiuose pas Eumają 


Ištikimas kiauliaganis nors ir seniai nustojo vilties, kad jo 
ponas grįš į namus, rūpestingai saugojo jo turtą. Jam nė į galvą 
negalėjo ateiti, kad Odissejus grįš paverstas menku elgeta. 
Visgi jis vaišingai priima nežinomąjį vyrą. Kalbos greit nus 
krypsta į Odissejaus namų padėtį. Pagaliau Odisses 
jus tiksliai sužino, kas čia darosi. Žmona jau nebegalinti pries 
šintis jaunikaičių spaudimui, o sūnus galįs kiekvieną valandą 


384 HOMERO ODISSEJA 


būti nudėtas iš pasalų. Atsargus didvyris neatidengia Eum as 
jui savo paslapties, bet stengiasi ji įtikinti, kad jo šeimininkas 
esąs gyvas ir greitai grišias. Bet net jo duota priesaika negali 
pakasti tarno sieloj ileidusio giliai šaknis jausmo, kad jo pono 
jau nebėra tarp gyvųjų. Vis dėlto Eumajas nenori eiti lažybų 
dėl pono grįžimo. 

Ateina šalta naktis: elgeta apsako linksmą, išgalvotą istoriją 
apie Odissejų ir tuo taip sujaudina Eumają, kad tas 
duoda jam apsiaustą užsikloti. 


176. Arkeisijas — Dzeuso ir Euriodijos sūnus, Laerto tėvas, 
Odissejaus senelis. 


263—265. Aigejaus jūros gyventojai dažnai puldavo faraonų 
valstybę, ypač Mikenų kultūros laikotarpy (XIV, XIII, 
XII, o gal net ir vienuoliktam amžiuj pr. Kr.). Aigipto 
tekstai ne syki kalba apie tuos puolimus. Aštuntame 
ir septintame amžiuose ryšiai tarp Graikijos ir Aigipto 
vėl atsinaujino; apie graikų puolimus jau nėra kalbos, 
priešingai, kareiviai iš Jonijos samdomi į Aigipto ka: 
„:riuomenę, o Jonijos pirkliai varo su seniausia kultūringa 

tauta judrią prekybą. 


315. Tesprotai — graikų tautelė, gyveno Pietų Epire. 


330—350. Apie Odissejaus nuotykius tesprotų krašte pasakojo 
kita poema „Telegonija“ (žiūr. mano Homero III dal.). 

520. Feidonas nuo „feidomai“ (pasigailėti) „žmogus, kuris pas 
sigali“. 

324. Dodonė — Dzeuso šventykla Epire. Čia augo šventas 
ąžuolas, su kuriuo buvo surišta pagarsėjusi visoj Grais 


kijoj Dodonės Dzeuso žosmė (orakulas). Iš švento 
ąžuolo lapų šlamėjimo šventikai sprendė apie ateitį. 


375. Aitolas — Aitolijos gyventojas. 
391. Dalichijas — sala arti Itakės. 


411. Mūsų gi vargo ir triūso vaisius svetimi vis suryja ... 
svetimi — Penelopejos jaunikiai. 

488. Andraimono sūnus Toantas — minimas Ilijados antroj ir 
septintoj giesmėse, 


Penkioliktoji giesmė 
Telemacho atvykimas pas Eumają 


Visa ta giesmė yra paskirta Telemacho grįžimui iš 
Spartos į Itakę. Odissejaus sūnui miegant, pasirodo jam 
sapne deivė Atena ir ragina ji neatidėliojant grįžti į namus: 
jis galįs neberasti daugiau motinos namie, o jai išvykus, turtai 
galį nukentėti daugiau, negu ligi šiol. Tas pavojus esąs labai 
rimtas, broliai taip pat spirią ją ištekėti už turtingiausio ir dos 
niausio iš jaunikaičių — Eurimacho. 

Paskui deivė perspėja jauną didvyrį dėl jaunikių pasikėsi- 
nimo prieš jo gyvybę. Ji tiksliai nurodo jam, kuriuo keliu jis 
turis važiuoti, ir užtikrina, kad dievai suteiksią palankų vėją. 
Victor Bėrard savo plačiame įvade į Odisseją parode, kad 
Atenos gana smulkūs patarimai dėl kelio, kuriuo Telema- 
chas turi važiuoti iš Spartos į Itakę, liudija, jog Homeras gerai 
pažinęs tuos kraštus. 

Dosniai apdovanotas Menelajo ir Helenos, Te 
lemachas išvyksta į kelionę. 

Homeras grįžta dabar į Itakę. Eumajas jau susibičius 
liavęs su elgeta, kuris pasakoja tokius įdomius dalykus apie 
Odissejų. Jisai pataria šiam neskubėti į Odissejaus 
rūmus, kur jį galį nuskriausti įžūlūs jaunikiai, bet palaukti, kol 
sugrišiąs Telemachas ir paimsiąs jį savo globon. 


119. Megapentas — Menelajo ir vienos vergių sūnus. 


157—58. atskrido nuo dešinio krašto galingas 
Aras... 
Žiūrįs į arą kreipėsi veidu į šiaurę, taip kad iš des 
šiniosios pusės turėjo rytus, t. y. šviesos ir pasisekimo 
kraštą. 4 


223 ir tol. Melampas arba Melampodas — „juodakojis“ — apie 
žynį Melampą, Amitaono sūnų, pasakoja Odissejos vie= 


Odisseja, 25 

nuoliktoji giesmė (eil. 279—296), Pilo karalius Nelejus 
nutarė leisti savo gražuolę dukterį Perą (Pero) tik už 
to vyro, kuris atveš jam iš tolimos Filakės Ifiklo jaučių 
bandą. Gražuolę buvo karštai pamilęs Melampo brolis 
Bijantas. Norėdamas padėti broliui, Melampas apsiėmė 
atvesti Ifiklo jaučius. Nukeliavusį į Filakę, jį suėmė 
Ifiklo piemenys. Ištisus metus sėdėjo žynys kalėjime, 
pagaliau iš kirmėlių, graužiančių medį, jis sužinojo, kad 
kalėjimas sugriūsiąs, kai jo reikalavimu perkels jį į kis 
tus rūmus, kalėjimas iš tikrųjų sugriuvo. Ifiklo tėvas 
Filakas susiprato dabar turįs reikalą su žyniu. Norės 
damas turėti anūkų, jis pareikalavo iš žynio nurodymų, 
kokių priemonių reikia griebtis, kad dievai duotų Ifiklui 
vaikų. Melampas davė sėkmingų nurodymų, ir Filakas, 
sulaukęs anūkų, ne tik atleido žynį, bet ir padovanojo 
jam Ifiklo jaučius. Gavęs iš Melampo bandą, Bijantas 
galėjo pareikalauti Neleją leisti už jo Perą. 


397. Sirija — pasakiška sala, kurios aprašymas primena aukso 
amžiaus paveikslą, piešiamą Hesiodo „„Darbuose ir die- 


nose“ (Eil. 113—120). 


398. Ortigija — legendarinė sala, rišama dažniausiai su mitais 
apie deivę Artemidą. Senieji sutapatybindavo ją su 
įvairiomis salomis (pav., Delu), kurios buvo pagarsė- 
jusios Artemidos šventyklomis. 


397 ir tol. Pasakojimas apie pagrobtą iš tėvynės karalaitį, įdėtas 
į Eumajo lūpas, yra paimtas greičiausiai iš kokios senos 
novelės, kurioj karalaitis grįžta pagaliau į gimtuos 
sius namus. 


Šešioliktoji giesmė 
Telemachas pažįsta Odissejų 
Kitos dienos rytą Telemachasš iš tikrųjų atvyksta į 


Eumajo pirkią, su didžiausiu džiaugsmu sveikinamas ištikis 
mo kiauliaganio: jisai bijojo, ar nežus jo jaunasis ponas nuo 

jaunikių rankų. Pirmas Telemacho klausimas yra apie 
motiną. Eumajas tik tiek galįs pranešti, kad Penelopeja 
nuolat verkia ir vis laukia vyro, nors beveik visai nustojusi vilties 
ji pamatyti. 

Labai gražiai pabrėžia čia Homeras graikų vaišingumą ir 
mandagumą. Namų pono sūnui įėjus į pirkią, elgeta nori atsi1s 
kelti ir užleisti jam savo vietą, bet Telemachas prašo pasis 
likti ten, kur jis sėdi, ir papusryčiauti kartu su juo. 

Po pusryčių Telemachas siunčia Eumają pranešti 
motinai apie jo laimingą grįžimą. Kiauliaganiui išvykus, pasis 
rodo Atena ir trumpai valandėlei suteikia elgetai jo ankstys 
vesnį pavidalą. Telemachas mano, kad jis mato prieš save 
dievą ir prašo jo malonės. „Nesu joks dievas“ — atsako Odiss 
sejus. — 


Tėvas aš tavo esu, tas, kurio pasiilgęs raudoji, 
Varga kenti, negalėdamas apveikti piktų prispaudėjų. 


Telemachas vis dar nenori tikėti savo laime: tik die: 
vas galįs parodyti tokį stebuklą. Tėvas nuramina sūnų, ir jiedu 
krenta vienas antram į glėbį. 

Bet gėrėtis taip ilgai laukto susitikimo laime dar ne laikas. 
Priešai juk viešpatauja namuose, rengiasi nužudyti sūnų ir, ži+ 
noma, nepasigailėtų ir tėvo, jei tik jį pažintų. Odissejus 
turi tęsti savo incognito iki to momento, kai galės suduoti 
jaunikiams lemiamą smūgį. Dėl to smūgio jis plačiai tariasi su 
sūnum. Sūnus tuo tarpu vienas grįšiąs į namus, o tėvas atvyks 
siąs vėliau, dar nepakeitęs elgetos išvaizdos. 

Eumajas ir Telemacho kelionės draugai praneša 
Penelopejai apie sūnaus sugrįžimą. Tuo pačiu laiku su- 
žino apie tai ir jaunikiai. Jų laivas jau grįžęs iš Asteridos: 
Telemachą nudėti Antinojui nepavyko. Telema- 
chas galėsiąs dabar sušaukti liaudies susirinkimą ir apskųsti 
jaunikius dėl pasikėsinimo prieš savo gyvybę. Reikia tada kuo 
greičiausiai nužudyti Telemachą Itakėj. Apie tą sąmokslą 
sužino Penelopeja ir su karčiais prikaišiojimais kreipiasi 
į jaunikius. 

Vakare grįžta į savo pirkią Eumajas ir apsako Teles 
machui ir elgetai, kuris vis dar neatidengia jam savo vardo, 

kas darosi Odissejaus rūmuose ir kokias pinkles Tele 
machui pina jaunikiai. 


32—353. ar motina mano tebėra namuose, ar gal jau 
Vedė ją vyras koksai, Odissejaus gi patalas tuščias... 
Senieji taip aukštai gerbė jungtuvių lovą, kad mirus 
žmonai arba vyrui, likusi gyva pusė, kad ir vedusi kitą 
žmoną ar ištekėjusi už kito vyro, jau ta lova nebesi- 
naudojo. 


161. pajuto ją (deivę) šunes... 

Kad šuo gali nujausti nematomas žmogaus akims dva- 
sias, tas tikėjimas paliko daug pėdsakų tiek antikiniam, 
tiek naujajame folklore. Sakysim, dar mūsų laikais kai 
kurių tautų liaudis tiki, kad šuo jaučia besiartinantį 
prie mirštančio guolio mirties daimoną. Mickevičiaus 
Konrade Vallenrode (Vaideloto giesmė) šunes nujaučia 
besiartinant „maro šmėklą“: 


Stražnicy zamkėw oczy pod helm kryją, 
A psy wiešniakėw, zarywszy pysk w ziemi, 
Kopią, šmierč wicetrzą i okropnie wyją. 


384. Amfinomas, Niso sūnus, pasižymėjo tarp jaunikių šiek tiek 
didesniu dvasios kilnumu ir iškalbingumu. 


Septynioliktoji giesmė 
Telemacho grįžimas į Itakę 


Aušrai švintant Telemachas vyksta miestan. Jeigu 
jisai pasirodytų kartu su elgeta, tai jaunikiai galėtų susiprotėti, 
kad jis veda perrengtą tėvą. Tegul tada Eumajas atveda 
elgetą į miestą šiek tiek vėliau. 

Odissejaus rūmuose iškeliama puota žyniui Teokli- 
menui, kurį Telemachas atsivežė su savim iš Pilo, pa- 
gerbti; žynys pranašauja, kad Odissejus greitai grįšiąs i 
namus. Telemachas palaiko tą viltį ir plačiai papasakoja 
motinai apie savo kelionę. 

Tuo tarpu elgeta, lydimas Eumajo, artinasi prie miesto. 
Čia prasideda mūsų poemos paskutiniosios dalies antrasis sky 
rius (giesmės XVII-XX), apimantis Odissejaus nuotykius 
jo paties namuose, kur, išskyrus Telemachą, niekas jo nes 
pažįsta. „Tai — sako Zielihski — yra pati dailiausia ir geriau 
siai apgalvota poemos dalis“. 

Jautriausia sceną randame čia pačioj pradžioj. Besiartinantį 
prie savo namų šeimininką pažįsta tik jo senas ištikimas šuo, 
gulįs ant mėšlų krūvos. Giliausias džiaugsmas apima kilnųjį 
gyvulį — jis norėtų pulti prie savo pono, laižyti jo rankas, bet 
jėgos atsisako jam tarnauti, ir senas Argas krenta negyvas. 

Elgeta atsiranda salėje, kur puotauja jaunikiai ir Teles 
machas. Prašant jam išmaldos, jaunikiai meta jam kąsnelius. 
Tik vienas iš jųjų, Antinojas, netik niekina senį, bet ir 
sviedžia į jį kedute. 

Penelopeja, išgirdus, kaip josios namuose buvo išnies 
kintas pakeleivis, kviečia jį pas save, norėdama šiek tiek sušvel> 
ninti Antinojo padarytą jam skriaudą ir tikėdamasi suži- 
noti iš jo ką nors apie vyrą. Senis pažada apsilankyti pas ją 
vakare. Jis liks tokiu būdu rūmuose, o ne griš pas Eumają, 
nors čia įžeidinėja jį piktos tarnaitės ir toliau tyčiojasi iš jo 
jaunikiai. Homeras nori mums parodyti, kaip jo herojus iki 
dugno išgeria įžeidimų ir paniekos pilną taurę — jis galėsiąs 
vėliau pateisinti tais įžeidimais savo žiaurų kerštą skriaudėjams. 


201. Neritas, Itakas ir Poliktoras — trys didvyriai gyveno anks 
čia Kefallenijoj, paskui persikėlė į Itakę. Nuo Itako 
gavo vardą visa sala, nuo Nerito — to paties pavadi- 
nimo kalnas, nuo Poliktoro — kažin kuri Itakės sritis 
Poliktorijas. 


5343—44 ir 554—55. Dviguba motyvacija, kurią Zielinski pava- 
dino „dvigubo regėjimo dėsniu“ (žiūr. mano Homerą): 
iš vienos pusės rinkti išmaldas ragina Odissejų Tele: 
machas, iš kitos — deivė Atėna. 

Labai paplites ne tik Graikijoj, bet ir kituose kraštuose 
tikėjimas. Pal. Odiss. VII '197 ir tol. 


545—47. Įvairiausiose tautose užtinkame tikėjimą, kad čiaudėji= 

mas turi savyje tam tikrą magišką jėgą, kuri atneša 
sveikatą ir pasisekimą. Ir pas mus, sučiaudėjus kam, 
sakoma „į sveikatą“. 


Aštuonioliktoji giesmė 
Odissejaus ir Iro kumštynės 


Padaręs syki karalių valkata, dainius išnaudoja šį motyvą, 
kad supažindintų mus dar ir su elgetų luomu. 

Įžūlus to luomo atstovas I ras nori pavaryti Odissejų 
nuo jo užimtos vietos prie salės slenksčio. Nors kova su valkata 
žemina didvyrį, Odissejus, pasiryžęs išlaikyti savo vaid- 
menį iki galo, įsileidžia į kumštynės su Iru ir sumuša jį. Jaus 
nikiai garsiai kvatoja ir tyčiojasi iš Odissejaus. Vienas tik: 
tai Amfinomas užstoja jį. 

Dėkingas senis reiškia pageidavimą, kad teisingi dievai iš= 
vestų dorą jaunuolį iš namų, kuriuose jų šeimininkas įvykdys 
savo šeimos skriaudėjams baisųjį kerštą. 

Toliau mūsų giesmėje randame dalį, iš kurios visos griežtų 
unitaristų pastangos nesugebėjo pašalinti tam tikrų nenuosek- 
lumų. Tiems nenuoseklumams pašalinti paprasčiausią kelią pa- 
rodė Finsler. 

Iš savo pirmatakų Homeras buvo paveldėjęs dainą, kurioj 
Penelopeja, negalėdama toliau žiūrėti į savo sūnaus turto 
naikinimą, o gal net priėjus išvadą, kad toliau laukti grįžtant 
Odissejaus ir tęsti savo našlės gyvenimą darosi beprasmiš+ 
ka, pasiryžta paskelbti jaunikiams, kad yra nusistačius ištekėti 
už vieno iš jų — jaunikiai turį tiktai atminti, kad kas peršasi 
gražiai moteriškei, turi jai suteikti brangių dovanų. Deivė apsupa 
jos galvą nepaprastu grožiu taip, kad jaunikiai mielai suneša jai 
aibę brangenybių. Laukiame tad, kam gražuolė našlė atiduos 
savo ranką. Vieton to Telemacho motina prikaišioja jaus 
nikiams, kad, užuot apdovanoję ją puikiomis dovanomis, jie nai= 
kiną jos sūnaus turtą; sūnus todėl — kreipiasi ji į Telemas 
chą — padarytų geriau, jeigu visai pasišalintų nuo jaunikių. 

Kam gi buvo reikalingas visas puikus pasiruošimas tokiai 
nereikšmingai scenai: Penelopeja tarėsi su savo aukle 

Eurinome, kaip padarius kuo didžiausią įspūdį šiaip neaps 
kenčiamiems jaunikiams; Atena suteikia jai stebuklingą grožį, 
1r viskas baigiasi priekaištais jaunikiams, kuriuos jie neabejos 
jamai jau daug kartų buvo girdėję, ir patarimu sūnui, kurį pas 
prasčiau būtų buvę duoti žymiai anksčiau. Homeras greičiaus 
siai bus pridėjęs šią nereikšmingą pabaigą ir atkirtęs senoj gies- 
mėj, kuria jis naudojosi, jos nuoseklų galą, kad galėtų įvesti jo 
vieton kitą, dar įspūdingesnį motyvą. Tas motyvas — Penes 
lopeja atiduosianti ranką tam, kuris pajėgsiąs įtempti O dis 
sejaus lanką ir įsmeigsiąs strėlę į taikinį — išvystomas ses 
kančioj giesmėj. 


5—7. Irida buvo dievų pasiuntinė; pasiuntinys, žmonių siuns 
čiamas, gavo Iro vardą. Ir mūsų kaime elgetoms dažnai 
pavedama laiškus išnešioti. 


28—29. Kipro saloj buvo paprotys pagautai svetimam lauke 
kiaulei išdaužyti dantis. 


86. Echetas — pasakiška baidyklė žiauriai sužaloja kiekvieną 
žmogų, kuris patenka į jo rankas. Auklės gąsdino juo 
vaikus. 


110 ir tol. Jaunikiai linki Odissejui to, ko trokšta jo paties širs 
dis — išnaikinti begėdžius. Iro nugalėjimas tai lyg pres 
liudija į kerštą jaunikiams. 


181. Autonoja ir Hippodameja — dvi Penelopejos tarnaitės. 


272. Penelopeja nori padidinti vyro ir sūnaus turtus ir todėl prašo 
„jaunikius dovanų. Bruožas, kuris mums labai sunku 
suprasti, bet kuris puikiai atitiko Homero graikų nuo 
taiką: palyg. eil. 278—81: 

Kantrus Odissejus nudžiugo širdyje, 
Kad dovanų reikalauja žmona jo, klaidina juos, kit'ką 
Savo širdyje mąstydama, kitką kalbėdama žodžiais. 


294. Euridamantas — vienas iš -Penelopejos jaunikių. 


244. Jasono Argas — Homeras kalba čia apie jonėnų (gr. Iaones 
arba Iasones) Argą — taip kartais buvo vadinamas se- 

novėj visas Peloponneso pusiasalis. Su didvyriu Jasonu, 
argonautų žygio dalyviu, jonėnų Argas neturi nieko 
bendro. 


Devynioliktoji giesmė 
Pasikalbėjimas Penelopejos su Odissejum. Eurikleja ji pažįsta 


Jaunikiai pasišalina iš puotų salės. Odissejus ir Tele 
machas palieka ten vieni. Jaunikių yra daug ir kova su jais 
bus sunki, jei tik jie galės vartoti ginklus. Reikia tad visų 
pirma perkelti ginklus į kitą kambarį ir jį užrakinti. Atena 
veda tėvą ir sūnų į kambarį, kur ginklai yra sudėti: pati deivė 
nematoma, bet jos laikomas žibintuvas apšviečia jiems viską 
aplinkui. Žymiausias Aleksandrijos kritikas Aristarchas lai= 
kė šią vietą interpoliuotą, nes — argumentavo jisai — Homero lai= 
kais žibintuvų dar nesą buvę. Kretos iškasenos, kuriose tarp 
kitko buvo rasta ir žibintuvų, sugriovė šį argumentą. 

Ginklai pašalinti ir užrakinti. Odissejus vėl salėje. Ne: 
trukus ateina ten tarnaitės, kad viską po puotos sutvarkytų. 
Stačiokiškiausia iš jų Melanta pyksta, kad senis vis dar 
neapleido rūmų, ir grasina išvaryti jį su nuodėguliu. Penelos 
peja bara tarnaitę, — už svečio įžeidimą ji susilauksianti griežtos 
bausmės — o pati kreipiasi prie senio klausdama, iš kur jis kilęs 
ir koks jo vardas. Jos smalsumo Odissejus patenkinti dar 
negali: kam pagaliau reikia garsiajai valdovei, apie kurią kalba 
visas pasaulis, žinoti, kokį vardą nešioja visų apleistas, žiauraus 
likimo persekiojamas vargšas. Svečias sužadina tais žodžiais 
Penelopejos širdyje pasitikėjimą savim. Karalienė skun= 
džiasi savo nelaiminga padėtim: net tėvai spirią ją tekėti už vyro, 
bet daugiausia susirūpinimo keliąs jos sieloj sūnus Telemas 
chas ir jo jaunikių naikinamas turtas. 

Pasiskundus savo vargu, Penelopeja vėl prašo senį 
pasisakyti jai, kas jis esąs. Svečiui nieko nepalieka, kaip ap- 
sakyti pramanytą istoriją: jis esąs jaunesnysis Idomenejaus 
brolis ir vadinąs Aitonas. Kartu su Idomenejum jis 
kovojęs prieš Troją ir susitikęs ten su Odissejum. Gražus 

jo apsakymas apie tą tariamąjį jo susitikimą taip sujaudina Pes 
nelopeją, kad ašaros „tartum tirpstantis sniegas“ pradeda riedėti 
iš jos akių: Penelopeja graudžiai verkia dėl pražuvusio 
vyro, o tas vyras sėdi prieš ją ir moka puikiai valdyti savo 
gilų susijaudinimą. 


Norėdamas paguosti karalienę, senis kartoja visus tuos pas 
sakymus, kuriais jis mėgino įtikinti Eumają dėl greito pono 
grįžimo. Pagaliau jis iškilmingai prisiekia, kad dar šiems mes 
tams nepasibaigus Odissejus grįšiąs. 

Rytojaus dieną bus Apollono šventė. Wilamowitz 
mano, kad ši šventė buvus graikams naujųjų metų pirmoji diena. 
Taigi senis užtikrina Penelopejai, kad jos vyras grįšiąs 
ta pačią dieną, kurią jie kalbasi. | 

Per tą pasikalbėjimą Penelopeja, lyg atsiminus, kad 
jos svečias ne visuomet buvo elgeta — juk jis ką tik pasakojo 
apie savo kilnią kretišką šeimą — liepia senai Odissejaus 
auklei Euriklejai nuplauti keleiviui kojas. Vykdydama tą 
isakymą, sena auklė pastebi ant Odissejaus kojos randą 
nuo žaizdos, kurią jam, medžiojant Parnaso kalne, padarė šer- 
nas, ir vos susilaiko, kad neparodytų savo nustebimo. Odiss 
sejus vos sulaikęs jos džiaugsmingą riksmą, griežtai reikalauja, 
kad ji niekam apie savo atidengimą neprasitartų. 

Po kojų nuplovimo Odissejus vėl tęsia savo pasikal= 
bėjimą su Penelopeja. Karalienė apsako sapną, kurį nes 
seniai sapnavus: ji mačiusį erelį, kuris atskridęs į jos kiemą ir 
suplėšęs dvidešimt žąsų. Tas erelis — aiškina svečias karalies 
nei — tai Odissejus, o jo iškapotos žąsys — tai jaunikiai. 

Tas aiškinimas neitikina Penelopejos: ji esanti pasis 
ryžusi atiduoti savo ranką tam, kuris pajėgsiąs įtempti Odis= 
sejaus lanką ir įsmeigti strėlę į nurodytą taikinį. Ryt atei= 
sianti nelaiminga diena; niekuomet, net ir sapne, ji neužmiršianti 
namų, kuriuose ji gyveno su savo Odissejum. Bet jos esą 
jau galutinai pasiryžta. Kas išlaikys bandymą, tas galės ją vesti 
1 savo namus. 

Svečias palaiko tą sumanymą ir pataria jo neatidėlioti, nes 
Odissejus atvyksiąs anksčiau, negu jaunikiai įtempsią 
lanką. Odissejaus grižimu Penelopeja vis dar nes 

drįsta tikėti, bet svečio laidavimas, kad, išskyrus patį Itakės kas 
ralių, niekas neįtempsią jo lanko, ramina ją šiek tiek. 

Penelopeja atsisveikina su savo vyru jo nepažinus. 
Žymiausieji Odissejos tyrėjai nuo Niese iki Eduardo 
Schwartz'o pabrėžia keistumą, kad iš visų tarnaičių Odiss 
sejus leidžia nuplauti savo kojas kaip tik tai, kuri lengviausiai 
galėjo ji pažinti. Jie mano todėl, kad ankstyvesnioj Odissejos 
redakcijoj ne tik Eurikleja, bet tuoj po jos ir Penelos 
peja pažino sugrįžusį didvyrį, ir kad vyras kartu su žmona 
sudarė lanko bandymo planą. Ta hipotezė randa tam tikrą pas 
matą dvidešimts ketvirtos Odissejos giesmės vietoj, kur požemių 
karalystėj jaunikis Amfimedontas, nors ir, apskritai, 
tiksliai atpasakoja jaunikių žudynes, vis dėlto atsitolina nuo 
mūsų Odissejos tuo atžvilgiu, kad tvirtina, jog pats Odisse- 
jus įkvėpęs Penelopejai sumanymą pasiūlyti jaunikiams 
lanko bandymą. 

Jeigu mes ir sutiksime su šia hipoteze, kuriai atstovauja tarp 
kitko ir didysis Wilamowitz, tai vis dėlto turime pripas 
žinti, kad mūsų Odissejos autorius puikiausiai pakeitė senesnį 
epą, kuriuo jis naudojosi: jeigu jis būtų leidęs Penelopejai 
pažinti sugrįžusį vyrą dar prieš lanko bandymą, tai visa garsioji 
scena su lanku daug nustotų savo įtempimo. Kaip nepalygina- 
mas įtempimo meisteris pasirodo Homeras ir kitose mūsų gies- 
mės vietose: jau jau Penelopeja turi pažinti paslaptingąjį 
svečią, jau pradeda lyginti jį su brangiu vaizdu, kuris gyvena 
jos atmintyje, jau jai ateina į galvą, kad Odissejus turėtų 
dabar tokias pat rankas, kaip ir svečias, nes „greitai pasensta 
nuo vargo trumpaamžiai gyventojai žemės“ — jau turi kristi 
lemiamas žodis — o vis dėlto nekrenta, ir klausytojus su vis 
didėjančiu susidomėjimu laukia tolimesnės įvykių eigos. 


165—66. Juk manau aš, 
Kad ne iš ąžuolo gimęs, taip pat nuo uolos neatplyšęs... 
Išsigimėliai tėvai, kurie nenorėdavo auklėti savo naujas 
gimių, išmesdavo juos į išpuvusių medžių dreves ir ant 
uolų. Apie tokiuos vaikus buvo sakoma, kad jie esą 
gimę iš ąžuolo arba iš uolos. 

175 ir tol. Atsiminimai apie Kretos ir jos pasakiško karaliaus 
Mino (arba Minojo) galybę išliko graikų sakmėje. Ho 
mero laikais Kreta jau nebebuvo galinga prekybos vals- 
tybė (žiūr. mano „Homerą“ I dal.): saloj visur išplito 
žemdirbystė ir natūralus ūkis; apie puikią praeitį liudija 
tik miestų ir rūmų griuvėsiai, kurie darė didelį įspūdi 
vėlyvesnėms kartoms. 


184 ir tol. Odissejus apsako jau trečią istoriją, susijusia su Kreta 
(žiūr. giesmę XIV ir XVII). 


181. Dar tik devynis metus teturėdamas... 

Dorėnų valstybėlėse karalius viešpatavo devyneris mes 
tus; suėjus tiems metams, karaliaus darbai buvo tiriami 
ir įvertinami tam tikro teismo; tik įvertinus juos teis 
giamai, karaliui buvo leidžiama karaliauti kitus devy= 
neris metus. Kas devyneri metai jis vykdavo į Idos 
grotą ir gaudavo ten iš Dzeuso naujus įstatymus, taip 
kaip Mozė Sinajo kalne. 


186. Aitonas — „blizgantis“. 
203. Borejas — šiaurės vėjas. 
210. Dzefiras — vakarų vėjas. 


210. Euras — rytų vėjas. 
214—15. tvirčiausiai įbedęs 


Savo į žmoną akis, kaipo ragą ar gelžį... 
Ragas taip pat kaip ir geležis yra čia tvirtumo simbolis. 


252. kuprotas — tiksliau „su nulinkusiu sprandu““. 
426. Parnasas — kalnai Fokidoj, jų papėdėje buvo garsieji Delfai. 
525. Aedonė, Pandaro baltaveidė duktė... 


Pandaras turėjo tris dukteris, iš kurių vyriausioji, Aedo- 
nė (aeido = dainuoju). ištekėjo už Tebų karaliaus Dzeto 
ir pagimdė jam sūnų Itila. Pavydėdama savo brolienei 
Niobei, kuri turėjo šešis sūnus ir šešias dukteris, nutarė 
slaptai nakties metu nužudyti jos vyriausiąjį sūnelį. 
Vaikas kaip tik gulėjo Itilo lovoj, todėl vykdydama 


396 1OMERO ODISSEJA 


savo biaurų sumanymą, nužudė ji savo pačios vaiką, 
Dzeusas pavertė pamišusią iš skausmo Aedonę į lakš- 
tingalą, kuri naktimis verkia savo sūnelio ... 


570—76. Šių eilučių aiškioj įtakoj Slowacki parašė aštuntoj „Be- 
niovskio“ knygoj (57—40) garsų apibūdinimą savo 
poezijos: 


Wszysiko jest albo prawda lub sen Boski, 
Przcz odemknięte sloniowc wrzeciądze, 

Jak mara z tęczy, z nicbios zlatująca 

O cichej porze, przy blasku miesiaca. 


Dvidešimtoji giesmė 
Prieš jaunikių išžudymą 


Odissejus atsigulė salėje ant odų galvijų, kuriuos pa= 
skerdė jaunikiai, bet miegas nenori nusileisti ant jo akių: ryt jo 
laukia sunki kova, kuri nežinia kuo pasibaigs; jeigu jam ir 
pavyksią nudėti tiek priešų, tai nežinia, kaip jis išvengsiąs jų 
giminaičių keršto. Pagaliau pasirodo Atena ir įkvepia jam 
ramybę ir pasitikėjimą savimi. Odissejus paskęsta giliame 
miege. 

Tuo tarpų prabunda Penelopeja su nepakenčiamu 
skausmu širdyje: rytojaus diena atiduosianti ją vienam iš nes 
kenčiamų jaunikių. Su graudžiomis ašaromis ji maldauja A r: 
temidą: tegu deivė nudeda ją savo ietim arba tegu audra 
nuneša ją į vietą, kur iš Okeano plaukia į požemius negrįžtan= 
čios atgal srovės. Hade jai būsią lengviau, nes ten ji pamatys 
sianti žuvusį vyrą: štai kažkoks piktas daimonas, lyg norėdamas 
ją pašiepti, atsiuntęs jai apgaulingą sapną, tartum Odissejus 
ilsįsis greta jos, visai toks pat, koks jisai buvo traukdamas i 
pragaištingą karą. 

Ateina rytas. Odissejus dar nevisai prabudęs girdi iš 
tolo žmonos balsą: ir jam atrodo, lyg Penelopeja pažino 
jį ir stovi prie jo guolio. Atsikėlęs jis meldžiasi Dzeusui: 
tegu Kronidas duoda jam ženklą, kad jo sumanytas kerštas pas 
vyksiąs. Iš giedro dangaus pasigirsta griaustinis. 

Telemacho įsakytos tarnaitės ruošia salę šventei. E us 
majas, Melantijas ir Filoitijas atvaro kiaulių, ožkų 
ir jaučių. Melantijas yra atsidavęs jaunikiams, o Filoitis 
jas jų neapkenčia ir seniai jau būtų pabėgęs į svetimus kraštus, 
jei tik čia nebūtų jo laikius viltis, kad jo ponas pagaliau grįšiąs 
1 savo namus. Svečias įtikina ji žymiai lengviau, negu Eus 
mają, kad Odissejus netrukus sugrišiąs. Dabar ir E us 
majas atmeta savo abejones ir karštai meldžiasi dievams, kad 
jie kuo greičiausiai leistų Odissejui grįžti į Itakę. 

Tuo tarpu jaunikiai ryžtasi galutinai nusikratyti Odisses 
jaus sūnaus: žuvus Odissejaus įpėdiniui, jo turtai pris 
klausys tam, kuris ves jo našlę; tiktai nepalankus ženklas -— jų 
kairėj pusėj pasirodė skrendąs erelis — verčia juos atidėti savo 
sumanymo vykdymą. 

Jaunikiai susėda salėje. Telemachas duoda Odisses 
jui vietą prie staliuko, pastatyto prie įėjimo į salę. Netoli 
yra paslėpti ginklai. Telemachas skelbia jaunikiams, kad 
is neleisiąs toliau įžeidinėti svečio. Tai nesulaiko Ktesippo, 
kuris nepatenkintas, kad valkata vaišinamas vienoj salėj su juo, 
ima jaučio kojos kaulą ir meta, bet nepataiko svečiui. Tele 
machas grasina dabar, kad nesvyruodamas nudės kiekvieną, 
kuris mėgins toliau įžeidinėti svečią: verčiau jam būsią žūti 
iš jaunikių rankų, negu žiūrėti, kaip jo namuose yra mindoma 
šventoji vaišingumo teisė. 

Jaunikis Agelajas pataria savo draugams neįžeidinėti 
svečio ir nepykdinti Telemacho, kuris paveiksias motiną, 
kad ji liautųsi spyrusi laukti grįžtančio Odissejaus. Te 
lemachas supykęs atsako, kad jis neatkalbinėjąs motinos 
nuo naujų vestuvių, bet versti ją padaryti tai prieš savo norą — 
nemanąs. Jaunikiai pradeda garsiai kvatoti. 

Tas kvatojimas įerzina žyni Teoklimeną, kurį Tele: 
machas atvežė iš Pilo. Jis atsikelia ir pasakoja, koks pas 
veikslas kyla jam iš sielos gelmių: jis matąs jų kūnų sąnarius, 
gulinčius tamsumoj, sienas ir grindis, aptaškytas krauju, kiemą 
pilną vėlių, skubančių į požemių karalystę. 

Baisus pranašavimas nedaro jaunikiams jokio įspūdžio. 
Jie prikaišioja Telemachui, kad jis laiko savo namuose 
tokius dykaduonius, kaip šita senį ir žynį, kuris prikalbėjęs ką 

tik visokių niekų — geriau būtų pasodinti juos i laivą ir pars 


duoti į Siciliją už gerą atlyginimą. 


60. O Artemida — — 
Savo vilyčia lengva mano širdį perverk tu ir sielą 
Mano išimki tuojau... 
Graikai tikėjo, kad staigią mirtį moteriškėms atneša 
Artemidos vilyčios. 


62. Ar audra viesulinga, pakėlus 
Lai mane, stvėrus, nuneštų miglotais keliais į tą kraštą, 
Kur Okeano susisuka srovės... 
Taip pat ir Helena gailisi (Il. VI 345), kad jos, vos tik 
gimusios, nenunešė į jūrą viesulas. Homero graikai tikės 
jo, kad staigiai kam pražuvus, vėjai nunešą jį į palaimins= 
tųjų salas. Okeano srovės plaukia aplink žemę. 


65 ir tol. Pandarejus — Aeodonės (žiūr. XIX, 525 komm.), 
Kleoteros ir Meropės tėvas. Dzeusas nubaudė tėvą, o 
vėliau, kaip apsakyta dvidešimtoj giesmėj, ir dukteris 
už tai, kad tėvas pavogė kadaise aukso šunį iš Kretos 
šventyklos, pašvęstos Olimpo valdovui. 


104—107. Duok man, kad kas iš žmonių atsibudusių pirmas 
[man žodį 
Tokį pratartų, kuriam pranašystė man būtų... 
Pirmą balsą, išgirstą lemiamoj valandoj, Homero grai- 
kai laikė pranašyste. 


332. Antroj giesmėj (107—110) tokį pat reikalavimą stato Anti- 
nojas. Telemachas tada pareiškė, kad turįs pirmiau su< 
žinoti Pile ir Spartoj, ar tėvas iš tikrųjų jau nebegrįšiąs 
į namus. Dabar jis sugrįžo, neatvežęs jokių tikrų žinių 
apie tėvą, todėl jaunikiai spiria jį galutinai apspręsti 
motinos naująsias vestuves. 

Dvidešimtpirmoji giesmė 
Lanko bandymas 


Su didžiausiu skausmu širdyje pradeda Penelopeja 
vykdyti savo vakarykštį pasiryžimą. Į salę atnešamas puikus 
Odissejaus lankas, kurį kadaise buvo padovanojęs herojui 
Messenijos valdovas Ifitas. Salėj yra surinkti, be jaunikių, 
Penelopejos, Telemacho iirnepažinto Odissejaus, 
dar ir trys piemenys: ištikimi savo ponui Eumajas ir Fi- 
loitijas ir jaunikiams parsidavęs Melantijas. Penes 
lopeja griežtai prikaišioja jaunikiams jų elgimąsi svetimuose 
namuose ir pareiškia, kad, norėdama padaryti tam viešpatavimui 
galą, ji siūlanti pretendentams į savo ranką bandymą: štai O dis= 
sejaus lankas — kas jį įtempsiąs ir pataikysiąs į taikinį, tas 
galėsiąs ją vestis į savo namus. 

Rungtynės gali prasidėti. Čia pašoka Telemachas ir 
pareiškia norįs dalyvauti rungtynėse: jeigu jam bandymas pa- 
vyksiąs, tai motinai nereikėsią jo apleisti, o jaunikiai turėsią iš 
jos namų pasišalinti, 

Triskart bando Telemachas savo jėgas, bet be pasises 
kimo. Per ketvirtą bandymą jis jau būtų lanką įtempęs, bet čia 
Odissejus, sutraukdamas blakstienus, duoda Telemas 
chui ženklą nutraukti bandymą. 

Jaunikiai vienas po kito iš visų jėgų stengiasi įtempti lanką. 
Tuo tarpų Odissejus išeina su Eumaju ir Filoitiju 
į gretimą kambarį ir pasisako jiems kas esąs. Su giliausio 
džiaugsmo ašaromis sveikina ištikimi tarnai savo šemininką ir 
priima jo įsakymus. 

Jaunikiai tuo tarpu po eilės tuščių pastangų norėtų atidėti 
bandymą iki rytojaus dienos. Čia netikėtai pakelia balsą elgeta. 
Kukliu, net šiek tiek nusižeminusiu, tonu jisai prašo jaunikius 
leisti ir jam išbandyti savo jėgas. Jaunikiai, žinoma, nenori ir 
girdėti, kad jų rungtynėse dalyvautų kažkoks valkata. 

Žeminamą svečią užstoja Penelopeja. Ji klausia ironiš> 
kai Antinoją, kuris vienas iš jaunikių dar nedalyvavo 
rungtynėse, ar jis kartais nebijąs, kad senis padarys tai, ko nepas 
jėgs padaryti išdidus jaunikaitis. Antinojas nežino, ką pas 

sakyti, bet kiti jaunikaičiai pareiškia, kad į elgetos dalyvavimą 
rungtynėse jie žiūrėsią tiesiog kaip į savo garbės įžeidimą. 

— Kas čia gali dar kalbėti apie garbę — užsidega Penes 
lopeja. — Ar ne jūs, kurie taip begėdiškai elgiatės svetimo 
herojaus namuose? Pagaliau svečias, nors ir nustojęs turtų ir 
tėvynės, nėra žemesnės kilmės už jus. 

Nelaukdama jaunikių atsakymo, Penelopeja liepia pas 
duoti elgetai lanką. 

Dabar atėjo kruvino keršto valanda, bet nejaugi švelni P es 
nelopeja žiūrės į baisų reginį? Telemachas pašalina ją 
iš salės, pareikšdamas, kad tai jis, kaipo pilnateisis namų šeimis 
ninkas, įsakąs paduoti svečiui lanką, o motina tegu grįžta 1 savo 
būstą ir tesirūpina naminiais darbais. 

Sugrįžusią į savo kambari Penelopeją Atena skans 
dina giliame miege. 

Eumajas nori išpildyti jauno pono isakymą. Keikdami 
sustabdo jį jaunikiai. Bet čia su nelauktu griežtumu pareiškia 
Telemachas, kad kiekvienas, kuris trukdys jo isakymų vyk= 
dymą, susidurs su jo ginklais. Nustebę jaunikiai nedrįsta toliau 
priešintis. Lankas atsiranda Odissejaus rankose. 

Tuo tarpų Eumajas įsako Euriklejai užrakinti tars 
naites moterų skyriuje, o Filoitijas užrakina kiemo vartus. 

Odissejus, kuris visą laiką laikėsi visai pasyviai, ir 
dabar neskuba vykdyti gerai apgalvoto sumanymo. Jis varto 
lanką rankose ir rūpestingai žiūri, ar viskas jame yra tvarkoj. 
Su nepalyginamu meistriškumu be jokios skubos stato prieš 
mus Homeras lemiamą akimirką, kurią jis taip rūpestingai per 
visą savo poemą buvo parengęs. Odissejus lengvai įtempia lanko 
stygą. Tuo tarpu iš dangaus „rūsčiai sugrūmojo griaustiniais“ 
Dzeusas. Išgirdęs ši dangišką ženklą, didvyris nudžiugo širs 
dyje: be vargo įrėmęs vilyčios galą į stygą, jis pataikė pro visas 
grandis, neužgavęs jųjų. 

„Mat, Telemachai — sako dabar Odissejus — svečias 
tau neatnešė gėdos, nors ir jaunikiai taip biauriai jį niekino. 
Dabar, kol dar nesutemo, reikia paruošti šitiems vyrams puotą“. 
Telemachas tuoj apsiginklavęs stoja greta tėvo. 

13. Ifitas — Eurito sūnus iš Oichalijos Eubojoj. 

14—15. Messene. Homeras kalba čia apie Lakedaimono dalį. 
Užkariavo spartiečiai Messenę tik aštuntame amžiuje pr. 
Kr.. Taigi ir šios eilės negalėjo būti parašytos anksčiau. 


292. Kentauras — pusiau žmogus, pusiau arklys, gyvenąs miš> 
kuose ir kalnų slėniuose. 


294. Lapitai — legendarinė graikų tautelė Tessalijos šiaurinėj 


daly. 
409. Krono sūnus — Dzeusas. 


422—24. Dabar reikia, kol dar nesutemo, paruošti 
Šitiems Achajams kitonišką puotą: kankles gi, kur puotą 
Linksmina, reikia tam kartui kitokiam giedojimui derint. 
Originale Odissejus dar slepia sumanymą, kurį tuojaus 
įvykdys, todėl jokio grasinimo jo žodžiuose „Dabar lais 
kas, kol nesutemo, paruošti achajams pietus, o paskui 
pasilinksminti daina ir lira, nes tai yra puotos smas 
gumai“ nėra. Grąžinimą „paruošti kitonišką puotą“ ir 
„kankles kitokiam giedojimui derint“ įnešė vertėjas. 


Dvidešimtantroji giesmė 
Jaunikių išžudymas 


„Pirmas mėginimas, — sako Odissejus jaunikiams, — pas 
vyko puikiausiai. Dabar aš paimsiu kitą taikinį“. 

Tais žodžiais jis pradeda taikyti strėlę į įžūliausią iš jaunikių, 
Antinoją. Tas kaip tik ima į rankas taurę su vynu ir, nes 
galėdamas net įsivaizduoti, kad Odissejus išdrįstų pulti 
ištisą jaunų vyrų būrį, deda ją prie lūpų. Strėlė, pramušus 
gerklę, išlenda pro jaunikio pakaušį. 

Jaunikiai, matydami nudėtą draugą, pakelia baisiausią rikss 
mą, ieško ginklų, kurie yra, deja, paslėpti, it grasina O disses 
jui žiauria pražūtim. Dabar Odissejui nėra daugiau rei 
kalo valdyti savo rūstybę: jis griežčiausiais žodžiais prikaišioja 
jaunikiams jų pasielgimą ir sakosi nemanąs nė vieno jų pasigailėti. 


Odisseja, 26 

Vienas iš jaunikių, Eurimachas, mėgina tartis su Odis> 
sejum. Jeigu jis esąs Odissejus, tai, žinoma, jam esą 
padaryta didelė skriauda, bet juk jos didžiausias kaltininkas 
guli štai su perverta gerkle, o kiti jaunikiai esą pasiryžę ne tik 
atlyginti Odissejui visus nuostolius, bet dar pridėti aukso 
ir vario dvidešimties jaučių vertės nuo kiekvienos galvos. 

Su pašaipa atmeta Odissejus pasiūlymą. Eurimas 
chas mato, kad jam ir jo draugams nelieka kitos išeities, kaip 
gintis nuo baisaus vyro: jei jiem pavyksią prasimušti iki durų 
ir sušaukti miestelėnus, tai jie dar galėsią išsigelbėti. Bet nes 
suspėja jis dar ištraukti kardo, kaip strėlė perveria ir jam krūs 
tinę. Amfinomą, kuris puola Odissejų su ištrauktu 
kardu, nudeda ietim iš užpakalio Telemachas. Kiekvienas 
Odissejaus šūvis pataiko priešus. Jaunikiai mėgina pas 
bėgti per koridorių, bet ten pastoja jiems kelią Eumajas. Ož- 
kaganiui Melantijui pavyksta, tiesa, aprūpinti dalį jaunikių 
šarvais, bet, kai jis antrą kartą pasirodo ginklų kambary, Eu- 
majas ir Filoitijas pagauna jį, suriša ir pakabina ant 
šulo prie pat lubų. 

Kova su apginkluotais jaunikiais darosi sunki ir nežinia kuo 
ji būtų pasibaigus, jeigu Odissejui į pagalbą nebūtų atėjusi 
Atena. Pasirodžius jos baisiai aigidai, jaunikius apima šiurs 
pas, jie laksto lyg pamišę po salę ir krenta visi nuo Odisses 
jaus, jo sūnaus ir ištikimų piemenų smūgių. 

Pasigaili tačiau Odissejus dainiaus Femijo, kuris 
dainavo jaunikiams tik per prievartą ir Telemacho prašo: 
mas pasigaili taip pat skelbiko Medonto. Negali užtat būti 
jokio pasigailėjimo neištikimoms tarnaitėms ir ožkaganiui M 85 
lantijui. 

Po basių žudynių lavonai pašalinami iš salės. Odisses 
jus įsako atnešti sieros ir išrūkyti ja salę, paskui Eurikleja 
pakvies Penelopeją ir ištikimas tarnaites: Salės išrūkymas 
buvęs greičiausiai surištas su prietaru, kad siera apsaugojanti 
nuo įsiveržimo daimoniškų galybių, iššauktų pralieto kraujo. 


19—23. Apsiginklavę tik trumpais kardais jaunikiai ieško iečių, 
kurios būtų galima mėtyti į Odissejų, ir skydų — gintis 
nuo vilyčių ir iečių. Odissejus užėmė slenkstį didelės 

salės (megaron) savo namuose, taip kad jį skiria nuo 
jaunikių žymi atstuma. 


317—22. Graikų namuose vidury kiemo stovėjo akmens aukuras, 
pašvęstas namų globėjui Dzeusui. Tas aukuras buvo 
neliečiama vieta. 


391—96. Ilijadoj achajai dažnai niekindavo lavonus: čia Odiss 
sejus skelbia žmoniškesnį principą. 


Dvidešimttrečioji giesmė 
Penelopeja pažįsta Odissejų 


Per žudynes Penelopeja nieko negirdėjo, apimta gi= 
laus miego, atsiųsto jai Atenos. Kai Eurikleja praneša 
jai, kad paslaptingasis elgeta išžudęs jaunikius ir esąs ne kas 
kitas, kaip Odissejus, karalienė nenori tikėti savo laime, 
nors ir džiaugsmas užpila jos širdį. Nusileidus i salę, ji ilgai 
tiria akimis svečią; čia jai atrodo, kad ji jau pažinus mylimąjį 
vyrą, čia vėl abejonės apima jos sielą. Tai pradeda jau erzinti 
Telemach4 — karčiais žodžiais jis prikaišioja jai jos keistą 
elgesi. Penelopeja negali taip iš karto nusileisti. Jeigu 
svečias iš tikrųjų yra Odissejus, tai jis turįs žinoti paslaptį 
apie jų vestuvių lovą, apie kurią šiaip ji niekam nesanti prasitarus. 

Odissejus apsako, kaip jis apmūrijęs auganti arti namų 
alyvos medį ir apdengęs stogu, medį pakirtęs taip, kad jo kel= 
mas galėjo būti sunaudotas lovos kojai. Ar lova dabar tebestovi 
dar toj pačioj vietoj, jis hežinąs — gal kas ją iškėlė, nupiovęs 
alyvos kelmą. 

Apsakyme apie alyvos kelmą, sunaudotą lovos kojai, die 
delis olandų mokslininkas J. van Leeuwen ieško seno mito 
pėdsakų, kuriame, sugrįžęs pas žmoną-deivę, dieviškas vyras iš+ 
kelia vestuves po šventuoju alyvos medžiu. 

Dabar visos Penelopejos abejonės išsklaidytos. P e- 
nelopeja puola į vyro glėbį. 

Saldžiomis ašaromis verkė ir Odissejus, „prispaudęs 
prie savo krūtinės žmoną, nelaimių prislėgtą, bet jo nepamiršusią 
niekad“. 

Homeras, — galima čia pastebėti — piešia Penelope: 
jos džiaugsmą pagalba vaizdų, kuriuos ne sykį matė savo klas 
jonėse Odissejus. 

Vyra ir žmoną, besidžiaugiančius susitikimu ir besiskuns 
džiančius išgyventomis nelaimėmis, būtų užklupęs rytas, jeigu 
Atena nebūtų sulaikiusi aušros prie okeano ir tokiu būdu 
neprailginus nakties. 


Penelopeja supranta, kad Odissejui teks dar su= 
siremti su nudėtų jaunikių giminaičiais, ir kad tas susirėmimas 
galįs būti jam labai pavojingas. Odissejus ramina ją apsa- 
kydamas apie Teiresijo pranašavimus, pagal kuriuos jis 
turįs susilaukti vėlyvos ir laimingos senatvės. Eurikleja ir 
Eurinomė taiso suvienytai pagaliau porai minkštą patalą, 
žibintuvu pašviečia jiems kelią į miegamąjį kambarį. „Jiedu pa- 
pročiu savo senuoju į vieną atsigulė lovą“ ir „seniai išsiilgę meilės, 
sau širdį palinksmino saldžiai“. 

Bizantijos Aristofanas ir Aleksandrijos Aristars 
chas, kaip tai liudija užsilikusios mums scholijos, šitomis eilu= 
tėmis pabaigia Odissejos teksto leidimą. Ir iš tikrųjų tolimesni 
pasikalbėjimai Odissejaus ir Penelopejos miegama- 
jam kambary, kuriuose Odissejus apsako apie savo kla- 
jones, o Penelopeja apie savo vargus, daro įspūdį, kurio 
nors vėlyvesnio rapsodo įterptos vietos: t. y. mechaniška reka- 
pitulacija, padaryta be jokio talento. 

Atenai leidus Aušrai „pakilti iš miglų Okeano“, atsis 
kelia iš lovos Odissejus. Jis numato, kad gandas apie jaunis 
kių išžudymą pasklis po visą Itakę — tegul tada Penelopeja 
užsirakina savo kambary ir nieko neįsileidžia; jisai pats eisiąs 
apsilankyti pas savo senąjį tėvą Laertą ir mėginsiąs grąžinti 
sau jaunikaičių pagrobtus turtus. 


159. Veidui jo grožį stebėtiną suteikė deivė Atena. 
Apie tai, kad Odissejus buvo Atenos paverstas šlykščiu 
seniu, poetas užmiršo: jis nieko nesako apie atvertimą 
didvyrio, tik Atena „pila grožį“ ant savo herojaus, pa- 
našiai kaip buvo padariusi garsioj šeštosios giesmės 
scenoj, kur Odissejus susitinka su Nausikaja. 

194 ir tol. Motyvas medžio, iš kurio Odissejus buvo padaręs 
lovos koją, išvystytas poemoj neaiškiai. Jo pagrinde 
glūdi senas mitas, kurio prasmė buvo nebeaiški ir pas 
čiam Homerui. Kai kurie graikų mitologijos žinovai 
mano, kad medis yra čia ne kas kita, kaip vaisingumo 
simbolis; kaip medis, taip ir jungtuvės, giliai glūdi savo 
šaknimis žemėj; jungtuvių lova buvo padaryta iš nes 
išrauto iš žemės medžio tik po to, kai medis buvo ap- 
suptas namų sienomis: taip pat ir jungtuvės yra švens 
ta paslaptis, kuri turi būti paslėpta nuo profanų akių. 


254. Lampas — Aušros vienas arklys „blizgantis“; Faetontas, 
„Šviečiąs“. 


275—294. Teiresijo pranašystė; palyg. vienuoliktosios giesmės 
eil. 122—136. 


310—556. Apsakymas apie Odissejaus nuotykius, kuriuos jau 
klausytojas žino, buvo greičiausiai įterptas į poemą jos 
vėlyvesniųjų redaktorių. Neiprastas yra Homerui ir ap= 
sakymo būdas: pats Homeras būtų greičiausiai ji įdėjęs 
i pačių Penelopejos ir Odissejaus lūpas. 


Dvidešimtketvirtoji giesmė 


Susitaikymas 


Hermejas veda nužudytų jaunikių vėles į požemių kas 
ralystę. Būrys traukia paliai Okeano sroves ir Leukados uolas. 
Mūsų giesmės autorius negalėjo čia turėti omeny Leukados sa- 
los su jos baltųjų uolų krantu, nes ši sala buvo arti Itakės, o 
čia kalbama apie Hado karalystę. Greičiausiai tad bus teisingai 
tą vietą išaiškinęs Wilamowitz: dainius — jo manymu — 
isivaizdino sau okeano krantą kaipo begalinę baltą uolą. 

Pralėkusios saulės aukštuosius vartus ir neapsistojusios Sap 
no ir Pasakų karalystėj, vėlės, kurias dainius įsivaizduoja, pagal 
liaudies sąvokas, paukščiais, atskrenda į Asfodelio pievą. 
Čia prasideda antroji Odissejos Nekija. 

Jaunikius sutinka Patroklo, Antilocho ir Ajans 
to vėlės, susibūrusios apie Achillą. Paskui pasirodo Agas 

memnono vėlė, lydima visų tų, kurie kartu su Mikenų kas 
ralium žuvo Aigisto namuose. Mūsų dainius tokiu būdu 
dar sykį riša Odissejos fabulą su Ilijados didvyriais. 

Agamemnonas apsako Achillui, kaip, jam žuvus 
prie Trojos sienų, jis iškėlęs puikiausias laidotuves. Puikiai nus 
piešta yra kova dėl Achillo lavono ir laidotuvių iškilmės. 
Geriausieji Homero žinovai mano, kad mūsų giesmės autorius 
sunaudojo čia kokį senovišką epinį kūrinį labai aukštos meniš= 
kos vertės. 

Tarp jaunikių vėlių Agamemnonas pažįsta savo bi= 
čiulio Menelajo sūnų Amfimedontą. Jaunikio pas 
sakojimą apie žudynes Odissejaus rūmuose Aristars 
chas greičiausiai teisingai laikė įterptą vėlyvesniųjų rapsodų, 
nes čia kartojami dalykai žinomi klausytojams iš ankstyvesniųjų 
giesmių. Amfimedontas atsakomybę už savo ir savo 
draugų pražūti bando suversti Penelopejai: ji apgaudinė- 
jus jaunikius su apsiaustu, kurio ji vis negalėjusi pabaigti austi; 
ji susitarusi su Odissejum dėl lanko bandymo. 

Agamemnono akyse Amfimedonto pasakojimas 
negali nė kiek pažeminti Penelopejos. Jis laimina Odiss 
sejų ir lygina jo žmoną su savo klastinga Klitaimnestra. 
Agamemnono žodžiais baigiasi antroji Odissejos Nekija. 
Jos tikslas buvo pirmiausia dar kartą priešpastatyti Penelos 
peją Klitaimnestrai. 

Odissejus atvyksta pas savo senąjį tėvą. Laertas 
naikina piktžoles savo sodely. Odissejus klausia senelį, ar 
jis iš tikrųjų patekęs į Itakę, nes atrodo, kad čia niekas nebesirūs 
pinąs tos salos karaliaus tėvu. Pats jis kadaise esąs vaišinęs 
savo namuose Odissejų ir dovanojęs jam ta proga brangių 
dovanų, bet kai dabar jisai paklausęs atsitiktinai sutiktą žmogų, 
ar Odissejus dar gyvena, tai šis nenorėjęs su juo net 
kalbėtis. 

Verkdamas atsako nepažintam sūnui tėvas, kad jis iš tiks 
rųjų esąs Itakėj, bet čia dabar viešpataują niekšai, naikinantieji 
Odissejaus turtą, Odissejus, žinoma, atsilygintų savo 
svečiui lygiai brangiomis dovanomis, bet, deja, jo jau nesą tarp 
gyvųjų. Jo artimieji net negalį atiduoti paskutinės pagarbos jo 
palaikams. Kai kurie to jausmingo Laerto skundo bruožai 


KOMENTARAI 407 


yra paimti, nors ir ne pažodžiui, iš dvidešimt antrosios Ilijados 
giesmės, kur Prijamas ir jo vaikai apverkia Hektorą, 
kurį ką tik nudėjo Achillas. 

Svečias pasakoja, kaip prieš penkeris metus jisai vaišinęs 
Odissejų savo namuose: Laerto sūnus apleidęs jį džiaugs 
damasis paukščių ženklais, ir jie abu tikėjęsi dar ne kartą atnaus 
jinti užmegztą bičiulystę. 

“Senelis visai negali valdyti savo skausmo. Jis beria dulkes 
sau ant galvos. Ašaros pradeda riedėti ir iš sūnaus akių. Jis 
spaudžia tėvą prie savo krūtinės, sako jam, kas jis esąs ir pras 
neša apie jaunikių išžudymą. Iš džiaugsmo senelis nustoja są- 
monės. Atsigavęs jis kreipiasi prie Dzeuso-su dėkingumo 
žodžiais: dabar, kai paleistuviai jaunikiai tapo nubausti už savo 
piktybes, jisai matas, kad iš tikrųjų „Olimpo kalno aukštybėse 
tebesą teisingi dievai“. Bet dar ne visi pavojai išvengti, nes 
neabejojamai už jaunikius mėginsią atkeršyti jų giminaičiai. 
Odissejus ramina tėvą ir kviečia jį 1 puotą, kurią buvo pas 
ruošęs Telemachas, i Laerto namus iš anksto atėjęs. 

Tuo tarpu žinia apie jaunikių išžudymą pasklinda po visą 
kraštą.  Nudėtųjų giminaičiai išneša lavonus iš Odissejaus 
rūmų ir juos palaidoja. Paskui jie renkasi į rinką pasitarti. 

Antinojo tėvas Eupeitas pasako griežtą kalbą: 
Odissejus esąs išvedęs į Troją daug laivų ir vyrų, ir niekas 
jųjų iš ten negrįžęs; grįžęs tik pats Odissejus ir pirmas jo 
žygis buvęs tiek kilnių jaunikaičių išžudymas. Tokie darbai negalį 
palikti neatkeršyti. 


"Antinojo tėvo ašaros jaudina susirinkusius. Čia netis 
kėtai pasirodo minioj skelbikas Medontas ir dainius Fes 
mijas. Minia tik dabar sužino, kad Odissejus jų pasi= 
gailėjęs. Medontas piešia išžudymo sceną ir pabrėžia, kad 
tą pergalę Odissejui yra suteikus Atena. Su šiurpu širs 
dyje klauso itakiečiai Medonto pasakojimo. Senas Hali- 
tersas, kurį mes pažinome antrojoj knygoj, prikaišioja jaus 
nikių tėvams, kad jie leido savo sūnūms niekšiškai elgtis O di s= 
sejaus namuose: kas dabar pulsiąs Odissejų, tas užsi= 
trauksiąs dar didesnę nelaimę. | 

Susirinkusių itakiečių dauguma išsisklaido nieko nenutarus, 

Tie, kuriuos įtikino Eupeito kalba, skubiai ginkluojasi ir 
traukia prieš Laerto namus. 

Telemachija prasideda dievų pasitarimu Olimpe. Tokį pat, 
tiesa, labai trumpą, pasitarimą, randame mūsų poemos pabaigoj. 
Atena klausia Dzeuso, ar jis manas sutaikyti Odisse- 
jų su itakiečiais, ar leisti jiems kovoti tarp savęs. Kadangi — 
atsako dievų tėvas — duktė buvus nutarus, kad Odissejus 
turįs nubausti jaunikius, tai dabar, kai tat įvyko, jis nenorįs 
kištis į tą reikalą. Jis tiktai norįs pareikšti savo nuomonę, kaip 
turįs teisingai pasibaigti tas ginčas. (Giminaičiai turį atleisti ka- 
raliui, kad jis, gindamas savo teisę, išžudė jaunikius, ir nauja 
sandora turinti surišti karalių su jo liaudimi. 

Sukilusi minia artinasi prie Laerto namų. Odisses 
jus, Telemachas ir Laertas su savo namiškiais, apsi= 
dengę šarvais, išeina sutikti priešo. Tarp jų pasirodo Atena 
seno Mentoro pavidale. Deivė sukelia Laerto širdyje 
„atšalusią drąsą“, ir pirmoji jo ietis nudeda Eupeitą. Odis- 
sejus su Telemachu įiniršę puola priešus ir būtų visus 
juos vietoje iškapoję, jeigu Atena nebūtų sustabdžius brol- 
žudiškos kovos. 

Greit po to Odissejaus nuolatinei globėjai Atenai 
pasisekė sutaikyti Itakės karalių su jo tauta. 


14. Asfodelio pieva žiūr. XI giesmės 542 eilutės komentarą. 
51. Motina — Achillo ( Achillejaus) motina Tetida. 
84. Patroklas — artimiausias Achillo bičiulis. 
111. Amfimedontas — vienas iš Penelopejos jaunikių. 
107. Argžudys — dievas Hermejas. 
316. Afeidas — „tas, kurio nesigailėta“, išgalvotas vardas. 
319. Sikanija — Sicilija. 
324. Tiesioji pusė — dešinioji pusė. 
393. Kefalenija — taip vadina Homeras visus kraštus ir sritis, 


kurios buvo artimiausiose Itakei salose — Samėj, Dza- 
kinte, Dulichije. 

425. Ossa — personifikuotas „gandas“. 


463. Halitersas — žynys, Odissejaus bičiulis, palyg. II 149 ir 


XVII 65. 

559. — — užrūstinsi Dzeusą, perkūnų valdovą 
Originale: „kad ant tavęs nesupyktų plačiai matąs Kros 
nidas“. 


475—76. Taip jisai tarė. Ir pusė vyrijos, pakėlusi triukšmą, 
Šoko iš vietos. Kiti gi, ramiai pasilikę, sėdėjo. 
Originale pasakyta, kad tie, kurie sutiko su Haliterso 
nuomone, šoko iš vietos ir išsiskirstė į namus. 


HOMERO TIKRINIAI VARDAI 


Alfejas 
A Alibantas 

Alkandra 
Achaja Alkimidas 
Achajai Alkinojas 
Acherontas Alkippė 
Achillejus (Achillas) Alkmajonas 
Adrestė Alkmenė 
Afeidantas Aloejus 
Afroditė Amfialas 
Agamemnonas Amfiarajas 
Agelajas Amfiteja 
Aigai Amfilochas 
Aigiptijas Amfimedontas 
Aigiptas (Egiptas) Amfinomas 
Airas Amfionas 
Aigistas Amfitrionas 
Aisonas Amtfitritė 
Aitiopai Amitaonas 
Aitolai Amnisas 
Ajaja Anabesinejas 
Ajakidas Anchijalas 
Ajantas Andraimonas 
Ajetas Antifatas 
Ajolas Antiklas 
Ajolija Antikleja 
Akastas Antifalas 
Akronėjas Antilochas 
Aktorida Antinojas 
Alektoras Antiopė 


Tikriniai vardai 


Apeiraja 
Apollonas 
Arejas 
Aretas 
Aretė 
Aretūsa 
Arga 
Argas 
Argėjai 
Ariadnė 
Aribantas 
Arkeisijas 
Arktas 
Artakija 
Artemida 
Asfalionas 
Asopas 
Asterida 
Atena 
Atenai 
Atlantas 
Atrejus 
Atritonė 
Atreidas 
Autolikas 
Autonoja 


Boetoidas 

Bootas 
Borejas 


C 


Chalkida 
Charibda 
Charitės 
Chijas 
Chlorida 


Chromijas 
D 


Damastroridas 
Danajai 
Deifobas 
Delas 
Demetra 
Demodokas 
Demoptolemas 
Deukalionas 
Dija 
Dimantas 
Dioklėjus 
Diomedas 
Dionisas 
Dmetoras 
Dodonė 
Dolijas 
Dulichijas 
Dzakintas 
Dzefiras 
Dzetas 
Dzeusas 


E 


Echefronas 


Echenejas 
Echetas 
Efialtas 
Efira 
Egiptas 
Eidoteja 
Eileitija 
Eja 


Elatas 


Elatrejus 
Elida 
Elisijas 
Elpenoras 
Enipejus 
Epejas 
Epejai 
Eperitas 
Epikastė 
Erechtejus 
Erembai 
Eretmejus 
Erifilė 
Erimantas 
Eteokretai 
Eteonėjus 
Euantas 
Euboja 
Euenoridas 
Eumajas 


* Eumelas 


Eupeitas 
Euras 
Euriadas 
Eurialas 
Euribatas 
Euridamantas 


* Euridikė 


Eurikleja 


Eurilochas 
Eurimachas 
Eurimedontas 
Eurimedūsa 
Eurimidas 
Eurinomė 
Eurinomas 
Euripilas 
Euritas 
Euritidas 
Euritionas 


d 


Faetontas 
Faetūsa 
Fajakai 
Faidimas 
Faidra 
Faistas 
Faras 
Feidonas 
Fejai 
Femijas 
Ferai 
Feretas 
Filakė 
Filoitijas 
Fila 
Filoktėtas 
Filomedeidas 
Foibas 
Foinikai 
Foinikė 
Forkinas 
Fronijas 
Frontidas 
Ftija 


Gaja 
Geraistas 
Gerenija 
Gigantai 
Gorgona 
Gortinas 


H 


Hadas 
Halijas 
Halitersas 
Harpijos 
Hebė 
Hefaistas 
HRellada 
Helena 
Hellespontas 
Helijas 
Hera 
Heraklas 
Herakleja 
Hermas 
Hermejas 
Hermionė 
Hilakidas 
Hiperėja 
Hiperesija 
Hiperionas 
Hippodameja 
Hippotadas 


I 
Ifikleja 


Idomenejus 
Ifimedėja 


Ifitas 
Iftimė 
Ikarijas 
Ikmalijas 
Ilas 
Ilijas 
Ilionas 
Ina 

Iras 
Ismaras 
Itakas 
Itakė 
Itilas 


Tolkas 
Jardanas 
Jasionas 
Jasonas 


K 


Kadmas 
Kadmejai 
Kalipsa 
Kasandra 
Kastoras 
Kaukonai 
Kefalenai 
Ketejai 
Kidonai 
Kiklopai 
Kikonai 
Kilenė 
Kimmerijai 
Kipras 


Kirkė 


Kitera 
Kitereja 

Kleitas 
Klimenė 
Klimenas 
Klitaimnestra 
Klitijas 
Klitonejas 
Knosas 
Kokitas 
Kreontas 
Kreta 
Kretai 
Kretejus 
Kronas 
Kronidas 
Kronionas 
Ktesijas 
Ktesippas 
Ktimeneė 


L 


Laertiadas 
Laerkas 
Laertas 
Laistrigonai 
Lakedaimonas 
Lamas 
Lampas 
Lampetija 
Laodamantas 
Lapitai 

Leda 

Lemnas 
Leodas 
Leokritas 
Lesbas 

Leta 
Leukados uola 

Leukotėja 
Libija 
Lotofagai 


M 


Maja 
Majada 
Maira 
Maleja 
Mantijas 
Maratonas 
Maronas 
Mastoridas 
Medontas 
Megapeitas 
Megara 
Melampodas 
Melantejus 
Melanta 
Memnonas 
Menelajas 
Menoitiadas 
Mentas 
Mentoras 
Mermeridas 
Mesaulijas 
Messenai 
Messenė 
Mikenai 
Mikenė 
Minas 
Mirmidonai 
Mūlijas 
Mūza 


N 
Naubolidas 


Nausitojas 
Nausikaja 
Nautejus 
Neaira 
Neoptolemas 
Nestoras 
Nejas 
Nelejus 
Nerikas 
Neritas 
Nimfė 
Nisas 
Noemonas 
Notas 


O 


Odisejus 
Ogigija 
Oichalija 
Oidipas 
Oiklėjas 
Oinopas 
Okeanas 
Okialas 
Olimpas 
Olimpietis 
Onetoridas 
Opas 
Orestas 
Orionas 
Ormenidas 
Orsilochas 
Ortigija 
Ortilochas 
Orchomenas 
Otas 

Ossa 


Pafas 
Pajeonas 
Pallada 
Pandarejas 
Panopėjus 
Paris 
Parnasas 
Patroklas 
Peirajas 
Peiritojas 
Peisandras 
Peisenoras 
Peisistratas 
Pelasgai 
Pelėjus 
Pelijas 
Penelopeja 
Periboja 
Periklimenas 
Perimedas 
Pera 
Persefonėja 
Persejus 
Pierija 
Pilas 
Piriflegetontas 
Pita 
Plejadės 
Polibas 
Polidamna 
Polideukas 
Polifeidas 
Polifemas 
Polikastė 
Poliktoras 
Polinėjas 


Pontejus 
Pontonojas 
Poseidonas 
Prijamas 
Primnejus 
Prokrida 
Prorejus 
Protejus 
Psirija 


R 


Radamantis 
Reitronas 
Reėksenoras 


S 


Salmonejus 
Samas 
Scherija 
Sidonas 
Sidonija 
Sikanija 


Sikelai 
Sintijai 
Sirenos 
Sirija 
Sisifas 
Skilla 
Skiras 
Solimų kalnai 
Sparta 
Stiksas 
Stratijas 
Sunijas 


Tafas 
Taigetas 
Tantalas 
Tebai 
Teiresijas 
Tektoridas 
Telamonas 
Telefidas 
Telemas 
Telemachas 


Temesė 
Temida 
Tenedas 
Terpijadas 
Teoklimenas 
Tesejus 
Tesprotai 
Tetida 
Tideidas 
Tidejus 
Tiestas 
Tindarejas 
Tira 
Titijas 
Titonas 
Toantas 
Toja 
Tonas 
Toonas 
Toosa 
Trasimedas 
Trakija 
Trinakija 
Troja 
Trojenai 


Vladimiro Šilkarskio 
darbai 


SOLOWIEWS PHILOSOPHIE DER ALL-EINHEIT. 
EINE EINFUHRUNG IN SEINE WELTANSCHAUUNG 


UND DICHTUNG. XVI+497 psl. 1932. 


SOKRATAS IR JO EVANGELIJA. 
(ĮVADAS į Respublikos Prezidento ANTANO SMETO- 
NOS IŠVERSTUS PLATONO DIALOGUS „SOKRATO 
GYNIMASIS TEISME“ IR „KRITONAS“. 1955 m. Pusl. 


5>—211). 


HOMERAS IR GRAIKŲ EPINĖ POEZIJA. 1937. 


STAMBIAUSIOS SPAUDOS KLAIDOS: 


Psl. 153//eil. 315: 
Bandė užkelt ant Olimpo jie Ossą, ant Ossos norėję... 
153//319: 
Dzeuso sūnus, kurį gimdė gražplaukė Leta... 
153//5324: 
Bėgti iš Kretos prikalbinęs kartu su savim į Atenus... 
209//224: Nelejus didingas... 
214//422; 230//417: Tafijams, Tafijų. 
243/[387; 245/[442; 2521|65: Antinojas. 
347|/2: Šis antrasis lietuviškas Odissejos leidimas skiriasi nuo pirmojo... 
leidimo. 





